
Marijampolės miesto herbas. 


I2ANGA 


Vykstant man Marijampolės apskritin rinkti šiai knygai me¬ 
džiagos, girdėjau vieną kitą išsireiškimą: „Tau ten ne aukštaitija 
bus..,*\ arba: „Suvalkiečiai pasiutę — nakvynės, duonos negausi,,/* 
Rusijoj mokydamasis pažinau keletą marijampoliečių, jie 
man atrodė nei kiek ne blogesni už aukštaičius, arba žemaičius. 
Kalbos grynumu net gi pranešė kitus. Būde pastebėjau daugiau 
gerųjų pusių. 

Važiuoju ir manau sau: badu nedvėsiu, nors ir pinigų netu¬ 
riu, nakvynę jei negausiu, vasarą šieno kūgy pernakvosiu. Bet 
pasirodė, kad ne toks jau velniūkštis baisus, kaip jį nupiešia. 
Aš nei kiek neblogiau buvau priimtas Marijampolės padangėje, 


kaip kituos apskričiuos. O apskrities viršininikas p. Pimpė ir jo 
viršaičiai buvo net malonesni už peržvelgtų apskričių ir valsčių 
galvas. 

Šiuo įžangos žodžiu aš ir norėčiau nuoširdžiai padėkoti po¬ 
nui Viršininkui Pimpei, p. Maurukui, Prienų ir Kalvarijos miesto 
savivaldybėms, p. p. Viršaičiams ir sekretoriams, ne vienam dva¬ 
siškiui, ponui mokytojui ir šiaip marijampoliečiams už pritarimą, 
paramą ir talką šiai knygai parašyti. Dėkingas gerb. apskrities 
tarybai, kuri suprato knygos spausdinimo materialius sunkumus 
ir iš anksto nupirko 500 egz. Tai pasidarė aiški galimybė knygą 
spausdinti. Taip pat nuoširdžiai dėkoju gerb. p. Br. Siručiui, 
„Dirvos* B-vės dalininkui, kuris ne dėl pelno, tik mylėdamas 


Akiras — Biržys, 



•Dirvos** B-vės spaustuvė Marijampolėje. Jos kontora Kaune, Laisvės alėja 29 . 







MARIJAMPOLĖS APSKRITIES VIRŠININKAS 
ALFONSAS PIMPĖ. 


Alf. Pimpė gimė 1898 m. spalių mėn. 7 d. Novinų km. Du¬ 
setų valse. Zarasų apskr., vidutinio ūkininko sūnus. Pradžios 
mokslus ėjo Dusėtos ir Petrapilyj. Gimnazijoj mokėsi taip pat Pe- 
trapilyj. Vienuoliktą Petrapilio gimnaziją baigęs, įstojo į kelių 
institutą. 

1919 m. pradžioje, grįžęs į Lietuvą įstojo savanoriu Lietuvos 
kariuomenėn gusarų pulkan. Dalyvavo mūšiuose su bolševikais, 
bermontininkais ir lenkais. Nuo 1920—23 m. pabaigos buvo jau 
administracijos karininku kariuomenės intendantūroje, bataliono 
vado teisėmis. 1923 m. iš kariuomenės, kaipo reikalingas Vidaus 
Reikalų M-jai, buvo pervestas ton Ministerijon ir paskirtas Kau¬ 
no miesto ir apskr. viršininko pa*3Ąėju. Čia jis išbuvo iki 1925 
m. birželio mėn. Iš čia buvo perkeltas Vidaus Reik. M-jon Po¬ 
licijos Referentu. Ministerijoje p. Pimpei teko eiti įvairias parei¬ 
gas, kaip antai: Policijos Inspektoriaus, Polic. Referento, Bendrų¬ 
jų Reikalų D-to Direktoriaus. 

Vidaus Reikalų Ministerijoje tarnaudamas p. Pimpė rada 
laiko ir noro lankyti Universitetą ir baigė teisių fakultetą. 

1930 m. rugsėjo mėn. 1 d. buvo paskirtas Marijampolės Ap¬ 
skrities V'^iršininku, kur ir dabar tebėra. Marijampolėje būdamas 
Apskrities Viršininku, gan greit įsigijo suvalkiečių tarpe daug 
simpatijos ir prielankumo. P. Pimpę marijampoliečiai pamatė ne 
vien kaipo viršininką, bet: inteligentai gerą prietelį, daugelis net 
ir draugą, o liaudis gerą ir teisingą užtarėją. Jis buvo renkamas 
į organizacijų pirmininkus. Tautininkų centras jį paskyrė Mari¬ 
jampolės Apskrities Taut. Pirmininku, kuo ir dabar tebėra. 1936 
m. birželio mėn. 9—10 d. buvo Seimo rinkimai ir Alf. Pimpė bu¬ 
vo išrinktas į Seimą nuo Marijampolės Apskrities. 

Už nuopelnus Lietuvai apdovanotas D. L. K. Gedimino or¬ 
dinu III laipsnio, D. L. K. Vytauto IV laipsnio ir 10 metų ne¬ 
priklausomybės jubiliejiniu medaliu ir taip pat gaisrininkų artim. 
pagelb. ženklu. 

1921 m. vedė Ksaverą Nevodničėnaitę, Zarasų mokytoją ir 
susilaukė dukros Aurelijos, Marijampolės gimnazijos auklėtinės* 

MARIJAMPOLE. 

Marijampolės miestas yra prie Šešupės ir prie plento, kuris 
buvo baigtas 1829 metais ir tarnavo susisiekimui tarp Peterburgo 
ir Varšuvos, kurio šaka per Vilkaviškį eina į Prūsus. Pro jį nuo 
1923 m. yra išvestas geležinkelis, jungiąs Alytų su Kazlų—Rūda. 
Tie keliai ir jo padėtis daro jį buvusios Suvalkijos centru. Nuo 
1817 m. Marijampolė yra didelis apskrities miestas. 

Marijampolės miesto pradžia siekia į Vidurį XVII šmt. Pir¬ 
miau čia buvo kaimas, vadinamas Pašešupiu, įsikūręs dešiniajame 
Šešupės ir į ją įtekančio Jevonies upelio krante. Pirma ir seniau¬ 
sia apie jį žinia yra 1667 m. Kauno apskrities mokesčių sąraše. 
Tais metais Pašešupio kaimui mokesčiai reikėjo mokėti nuo 24 
dūminių. Rodos, tai bus buvęs seniausias kaimas prie Šešupės 
Prienų seniūnijos vakarų pakrašty. Keliolika metų vėliau ima 
rastis ir kiti dabartinės Marijampolės parapijos kaimai: Lanke¬ 
liškių metrikuose yra paminėti 1681 m. Trakiškiai ir Nartas, 1682 
m. Degučiai, 1683 m. Mokolai, 1684 — Meškučiai, 1687 — Pus- 
kelniai. Prienų metrikuose 1701 m. paminėti yra Pašešupys ir 
Meškiniai, 1703 m. Kumelionys, Patašinė, Valčuva, Puskepuriai, 
Surjučiai Nartelis. Marijampolės parap. pietų pakrašty seniau¬ 
siai įkurtas kaimas buvo Netičkampis (1592). 

Pradžioje XVII šmt. Prienų seniūnijos girių vakariniame 
krašte jau buvo mažiausia keliolika kaimų. Visi jie priklausė 
Prienų parapijai, kuri nuo Nemuno siekė iki Šešupei. Kaimai į 
vakarus nuo Šešupės buvo Vilkaviškio parapijos. Kad Prienų, 
ar Vilkaviškio bažnyčia gyventojams buvo toli pasiekti, 1718 m. 
Pašešupy buvo pastatyta koplyčia arti prie Šešupės, prie gatvelės, 
kuri nuo Bartlingo aptiekos eina prie tos upės. Vilniaus vyskupo 
rašte 1718 m. leidimas duotas yra atidaryti koplyčią Pašešupy. 
I tą koplyčią kelis kartus per metus pamaldų laikyti atvykdavo 
kunigas iš Prienų, arba iš Kauno prančiškonas. Tada tarp Kau¬ 
no ir Marijampolės buvo dar beveik vienos girios ir pelkės. Tai 
prančiškonas į Pašešupį atplaukdavo Nemunu ir paskum Šešu¬ 
pe. Pašešupio koplyčioje buvo imta rašyti krikšto metrikai 1732 
m. Pradžioje metrikų knygos, ėsančios Marijampolės parapijos 
archyve, yra toks lotyniškas antgalvis: „Metrica Poscascupiensis“ 
— Pašešupio metrikai. Tuose krikšto aktuose Pašešupys yra mi¬ 
nimas 1734 m. Dvejais metais vėliau tuose pačiuose metrikuose 
1736 m. pirmą kartą atsiranda visai naujas vardas: „de civitate 

Starepol“ — iš Starapolės miesto. Tų pat metų pabaigoje viena¬ 
me krikšto akte yra pasakyta: „de teberna Poscascupiensi“ — iš 
Pašešupio smuklės. Tai buvo paskutinis Pašešupio paminėjimas* 

Taip nuo 1736 m. Pašešupio vardai metrikuose išnyksta, lai¬ 
kui einant jis visai buvo užmirštas, neliko nė liaudies atmintyje. 
Jo vietoje nežinia dėl ko radosi Starapolė, gal suteikiant tam Pa¬ 
šešupio kaimui miesto teises, tik apie tą suteikimą nėra aiškių ži¬ 
nių. Kad tos teisės buvo duotos galima išvesti iš to, jog ir pirmą 
kartą minint, ir vėliau dokumentuose jis vadinamas miesčiuku, ir 
greit jame ėmė gyventi žydai. 

Bet ir tam Starapolės vardui nebuvo lemta ilgai laikytis. Prie¬ 
nų seniūnienė grafienė Pranciška Sčiukaitė-Butlerienė prašė ma¬ 
rijonų kongregacijos generolą Višinskį, kad atsiųstų į Starapolę 
kunigą. 1750 m. balandžio mėn. atvyko čia pirmas marijonas 
kunigas vardu Adalbertas Strauch, po dvejų metų prisidėjo ir an¬ 
tras Hyacintus Vasiliauskas. Grafienė Butlerienė užrašė marijonų 
vienuolynui pievos aštuonis margus, žemės kampą, ėsantį tarp 
Jevonies upelio ir Šešupės su Jurisdikos teise, t. y., kad čia mari¬ 
jonai gali kurti savo miestą. Čia ėmė statytis miestelis ir kunigai 
Marijonai pavadino jį Marijampole. Tas vardas randasi pirmą 
kartą viename 1756 m. dokumente. 

Taip ėmė darytis vienas šalia kito du miesteliai, atskirti Je¬ 
vonies upeliu. Skirtumas tarp jų buvo tas, kad Marijampolei bu¬ 
vo uždrausta laikyti smukles ir varyti prekybą, kas buvo leista 
Starapolei, priklausančiai Prienų seniūnijos dvarui Kvietiškiui^ 
turinčiam iš jos pelno. Stanislovas Augustas 1702 m. davė pri¬ 
vilegijų su Magdeburgo miesto teisėmis ir herbų: Šv. Jurgis ant 
arklio abiems miesteliams. Nuo tada Marijampolės vardas da¬ 
rosi oficialus abiems miestams ir gauna viršų, o Starapolė lieka 
iki šiol liaudies atmintyje. 

Įsikūrus lenkų karalystei 1817 m. Marijampolė buvo pada¬ 
ryta dideliu apskrities miestu, nuo kurio 1867 m. mažesnė dalis 
buvo atskirta ir įkurtas naujas Naumiesčio apskritis (dabar Ša- 
kių). 

Taip pirmykštis Pašešupys virto Starapolė, o Starapolė — 
Marijampole. Senasis vardas gana ilgai nebuvo užmirštas. Mari¬ 
jonų kronikoje 1825 m. yra pasakyta, kad apie Marijampolės pra¬ 
džią valdžiai yra duota šitokia nevisai tiksli žinia: nuo 1732 m. va¬ 
dinosi Pašešupys, nuo 1739 m. — Starapolė, nuo 1750 m. — Ma¬ 
rijampolė. 

Abiems miestams priėmus bendrą Marijampolės vardą, skir¬ 
tumas teisės atžvilgiu tarp jų dviejų neišnyko. Marijonų miestas 
vadinama Jurisdika, tarp Jevonies ir Šešupės vis buvo Marijonų 
vienuolyno nuosavybė. Jo gyventojai, kurie jo išrėžtuose skly¬ 
puose buvo pasistatę triobas, mokesčius už žemę mokėjo vienuo¬ 
lynui. Taip buvo iki 1866 m. ukazo, kuriuo Jurisdikos gyvento¬ 
jai buvo padaryti sklypų savininkais ir mokesčiai vienuolynui 
panaikinti. Kita miesto dalis, senoji Starapolė, buvo nuosavybė 
Prienų seniūnijos ar, geriau sakant, visai arti esančio Kvietiškio 
dvaro, tai seniūnijai priklaususio. Šitoje Marijampolės dalyje 
ėjo visas miesto judėjimas: jame buvo rinka sankrovos, smuklės; 
jame buvo varoma prekyba. 

Šalę Marijampolės yra Kvietiškio dvaras, kurs dabar išpar¬ 
celiuotas ir kurio centre yra Žemesnioji Žemės Ūkio mokykla 
ir šalia dvaro centro neseniai pastatytas cukraus fabrikas. 
Tasai dvaras vienas iš seniausių Prienų seniūnijos dvarų. Apie 
jo pradžią nėra žinių. 

K. ]. Totoraitis. 

MARIJAMPOLĖS BAŽNYČIA IR VIENUOLYNAS. 

Grafienė Pranciška Butlerienė, Prienų seniūnienė, kviesda¬ 
ma marijonus į Starapolę, manė pastatyti jiems bažnyčią ir vie¬ 
nuolyną. Apie tai yra likęs šioks padavimas: Iš Kvietiškio dvaro 
ta grafienė išėjo išrinkti vietos bažnyčiai; eidama kalbėjo rožan¬ 
čių; kur kalbėjo Tėve mūsų, ten buvo pasodintos liepos, baigė 
rožančių atvykusi į tą vietą kur dabar yra bažnyčia, tarė: čia 
Dievo garbei bus pastatyti maldos namai. Kelias, kuriuo ji ėjo, 
senų žmonių buvo vadinamas Rožančkeliu, apaugęs senomis lie¬ 
pomis. Ar lygiai taip yra buvę, sunku pasakyti. Tos grafienės 
užrašų dokumente yra minimi rožančiniai stulpai; gal jais buvo 
norima iš sykio priminti jos rožančių. Medinę bažnyčią ir medinį 
vienuolyną šešiems kunigams marijonams ji pastatydino ir visu 
kuo aprūpino. 

Įrengus, rugsėjo 13 d. 1758 m. buvo padarytas iškilmingas 
marijonų įvedimas į bažnyčią ir vienuolyną ir atidavimas. Vil¬ 
niaus vyskupo vardu tai padarė įgaliotas Alvito dekanas Pr. Vno- 
rauskas. Drauge buvo bažnyčioje įvesta šv. Tėvo patvirtinta, šv. 
Trejybės brolija. Toje iškilmėje dalyvavusi grafienė Pranciška 

Butlerienė su savo sūnum Mykolu ir trys procesijos, iš Alvito, 
Pajevonio ir Pilviškių atėjusios su savo klebonais. 

Bažnyčios ir vienuolyno steigėjos grafienės Pranciškos But- 
lerienės portretas iki dabar yra išlikęs marijonų vienuolyne. 

Marijampolės bažnyčia buvo Prienų parapijos filija ir turėjo 
aprūpinti labai didelę dalį tos parapijos. Kad žmonės su įvairiais 
reikalais dažnai turėdavo toli vykti į Prienus, tai Prienų seniūnas, 
kunigaikštis Kazimieras Sapiega, Lietuvos D. K. artilerijos gene¬ 
rolas, Prienų klebonas Mykolas Karpavičius ir Marijampolės ma¬ 
rijonų vyresnysis sutarė įkurti Marijampolės parapiją. 

Tą sutarimą Vilniaus vyskupas pripažino ir 1783 m. įkūrė 
parapiją, priskirdamas didelę Prienų par. dalį po keletą kaimų 
Daukšių, Liudvinavo ir kitoje Šešupės pusėje Tarpučius, Vilka¬ 
viškio. Ta nauja parapija buvo apėmusi tiek, kiek dabar apimf 
ne tik Marijampolės, bet ir Igliaukos ir Sasnavos parapijos. 

Tais pat metais Prienų seniūnas pastatė medinę bažnyčią 
Igliaukoje ir kleboniją, užrašė kunigui išlaikymą ir 3 valakus že¬ 
mės Marijampolės vienuolynas apsiėmė laikyti ten vieną kunigą 
marijoną. Igliauka skaitėsi Marijampolės filija. 

Supuvus mediniam gr. Butlerienės rengtam vienuolynui, 
1791 m. buvo pastatytas keturkampis didelis vieno aukšto mūro 
namas, tas, kuris iki šiol yra ir ant kurio 1922 m. buvo uždėtas 
antras aukštas. 

Pirmajai medinei bažnyčiai 1809 m. sudegus, keletą metų 
pamaldos buvo laikomos šopoje, kurią 1817 m. žiemą vėjas su¬ 
griovė. Nauja mūrinė bažnyčia buvo pastatyta 1824 m. vėliau 
kelis kartus didinta, 1881 m. pristatyti du bokštai ir keliolika 
metų vėliau iš abiejų šonų koplyčios. 

Kai 1817 m. šopai sugriuvus, nebuvo kur pamaldų laikyti, 
tarp girių Sasnavos kaime buvo pastatyta koplyčia, į kurią iš 
sykio pamaldų laikyti važiuodavo kunigas iš Marijampolės, vė¬ 
liau ten ėmė nuolat gyventi. Taip pasidarė antra Marijampo¬ 
lės parapijos filija. 

Istorinės įvairenybės. Marijampolės vienuolyno kronikoje 
iš kurios yra imamos kai kurios žinios, 1786 m. yra paminėta, 
kad žiema buvo šalta ir soduose medžiai iššalo. Panašiai buvo 
atsitikę vienais metais ir Gedimino laiku, kas pažymėta Dasbur- 
go kronikoje. 

1792—1807 m. Lenkiją bedalinant kai rusų ir prūsų kariuo¬ 
menė buvo užplaukusi visą šalį, lenkai su Kosčiuška pervėlai susi- 

pratę, šoko ginti žūstančios tėvynės. Sukilo ir Lietuva, kurios 
sukilėlių vadai buvo Giedraitis, Gelgaudas, Niesolauskas ir Su- 
liskauskas, paėmė, nakčia užpuolę, generolo Arsenevo stovyklą 
su keliais šimtais karininkų ir bėgo ginti Vilniaus. Puolančius 
rusus iš sykio atmušė, bet kai tiems atėjo pagalba, Vilnius buvo 
paimtas. Šalį tarp Prūsų ir Nemuno užplaukė Prūsų kariuo¬ 
menė. 6 liepos 1796 m. pagal įsakymą šlėktos, kunigijos, mies¬ 
tiečių ir ūkininkų atstovai, susirinkę Gumbinėje, salėje tam tyčia 



Marijampolės R.-K. parapijos bažnyčia. 


pastatytoje, po atlaikytų pamaldų, šaudant iš armotų, padarė iš¬ 
tikimybės priesaiką naujai valdžiai. Po to prisiekusiems atstovams 
buvo iškelti pietūs, vakare parengtas balius ir padarytai priesai¬ 
kai paminėti buvo išdalyti medaliai. Tą žinią užrašė Marijampo¬ 
lės marijonų vienuolyno vyresnysis K. V. Volongevičius. Prūsų 
karalius paimtajai šaliai valdyti Bielostoke įsteigė kamarą ir mūsų 
kraštui direktorijatą, Virbalyje, kur buvo ir iždas, o miestuose 
buvo pastatyti policijos kamisoriai. Tokia Prūsų valdžios tvarka 
greit buvo atmainyta. Policija buvo pakeista, direktorijatas Vir- 
balyje panaikintas, pastatyti landratai, vienas iždas įtaisytas Ma- 

rijampolėje, kitas Kalvarijoje, trečias Suvalkuose. Ši tvarka buvo 
pradėta nuo spalių 1 d. 1797 m. 

Šalis tarp Nemuno ir Prūsų priklausė Vilniaus vyskupijai, 
išskyrus dabartinę Šakių apskritį, kuri buvo dalis Varnių ar Me¬ 
dininkų diecezijos. Pakliuvusios po Prūsų valdžia, šitos šalies 
katalikams buvo uždrausta susižinojimas su vyskupais, esančiais 
po rusų valdžia. Kad slapta neitų susižinojimas, dvasinė šios ša¬ 
lies valdžia buvo pavesta Plocko vyskupui, kurs nuo savęs toms 
Prūsų paimtoms Vilniaus ir Varnių vyskupijų dalims paskyrė 
oficijolą jau minėtąjį Prienų ir Gražiškių kleboną M. Karpavi¬ 
čių. Po to. Prūsų karaliui prašant, popiežius iš minėtųjų vysku¬ 
pijų dalių ir dar iš dalies Lucko diecezijos įkūrė naują Vygrių 
vyskupiją ir jos vyskupu pastatė tą patį Karpavičių, kurs įšvęs¬ 
tas Varšuvoje liepos mėnesyje 1800 m. dalyvaujant Prūsų val¬ 
džios atstovui ir daugeliui dvasininkų padarė ingresą į Vygrius. 
Ta vyskupija gyvavo iki 1817 m. t. y. iki naujam Lenkų Kara¬ 
lystės vyskupijų pertvarkymui. Jos vietoje 1818 m. buvo įkurta 
Seinų diecezija. 

Marijonų kronikoje yra prancūzų karaliaus Liudviko XVIII 
savo ranka parašytas parašas: Loins XVIII Rex Christevanissi- 
mus. Tasai karalius, pabėgusis iš Prancūzijos nuo revoliucijos te¬ 
roro, vykdamas į Maskvos kovo 15 d. 1798 m. nakvojo Marijam¬ 
polės marijonų vienuolyne ir tam paminėti sava ranka kronikoje 
pasirašė. 

Sausio 18 d. 1801 m. Vygrių vyskupas Marijampolės bažny¬ 
čioje šventė 100 metų sukaktuves nuo įkūrimo Prūsų karalijos. 

1807—1815 m. po pralošto Prūsų karo su prancūzais cieso¬ 
rius Napoleonas Tilžės taikoje iš Prūsų atimtų Lenkijos žemių 
liepos mėnesyje 1807 m. įkūrė Varšuvos kunigaikštiją, pavesda¬ 
mas ją Saksonijos karaliui. Nuo tada Marijampolė, kaip visa ša¬ 
lis tarp Nemuno ir Prūsų, buvo priskirta prie naujos kunigaikš¬ 
tijos. Greit po to Marijampolėje, kaip ir kitose apskrityse, įga¬ 
liotiniai sudarė naują valdžią — vykdomą rūmą, susidedantį iš 
prezeso ir 5 patarėjų. 1808 m. Varšuvos kunigaikštija buvo pa¬ 
dalyta į departamentus su prefektūromis pryšakyje, ir įvestos 
prefektūros apskrityse. Prancūzų kariuomenė atvyko į Mari¬ 
jampolę. Jos vadas, maršalas Ney, stovėjo Kvietiškyje, jo šta¬ 
bas mieste ir daug karininkų vienuolyne. Jų vaišinimas ir laiky¬ 
mas buvo sunkus ir brangus. Pasitraukdami prancūzai paliko 
šiek tiek kareivių sienoms saugoti. 

Kaip baigėsi Varšuvos kunigaikštija, kas darėsi Marijampo¬ 
lėje 1812 m. einant prancūzams į Rusiją, kaip prasidėjo po Vie¬ 
nos kongreso Lenkų karalystė, apie tai marijonų kronika, jokių 
žinių neduoda. Smulkias žinias ima rašyti 1817 m. ir varo jas 
iki 1834 m., paskui iki 1862 m. įrašomi tik oficialūs marijonų vie¬ 
nuolijos aplinkraščiai. Iš žinių joje esamų, įdomesnės gali būti 
Aleksandro I lankymasis Marijampolėje ir Krakusmetis. 

Apie tą lankymąsi yra šiaip užrašyta: „Birželio 16 d. 1825 
m. 1 valandą po pietų atvyko į Marijampolę Šviesiausias Mo¬ 
narchas Aleksandras I Ciesorius ir Lenkų Karalius, kurs įžengęs 
į pašto namą, po kelių minučių palengva vyko pas bažnyčios var¬ 
tus; čia iš karietos išlipęs priėjo pabučiuoti kryžių ir kunigo ran¬ 
ką; priėmė švęsto vandens palaiminimą, esant prie to visiems ma¬ 
rijonams ir daugeliui žmonių, tuo tarpu buvo imta skambinti 
varpais“. 

Apie Krakusmetį: lapkričio 29 d. 1830 m. pasidarė revoliu¬ 
cija Varšuvoje. Penki generolai krito ir nemaža sukilėlių iš uni¬ 
versiteto; pats kunigaikštis Konstantinas buvo dideliame gyvy¬ 
bės pavojuje. (SKiodžio 4 d. išėjo griežtas įsakymas, kad kiek¬ 
vienas turėtų dalgių, pikių ir ginklų. Paskui ėjo rašymas sava¬ 
norių ginti tėvynei. Gruodžio 15 d. Marijampolėje varpų skam¬ 
binimas, didis miesto ir apskrities ponų ir darbininkų paradas 
su Lenkijos ereliu, vėliavomis, armotų šūviais, pamaldos bažny¬ 
čioje, prakalbos, šūkavimai. Po to iš 6 į 7 sausio 1831 m. nakčia 
atvyko į Marijampolę iš Kauno keli rusų pulkai su armotomis 
ir raiteliais. Kovo 4 d* bažnyčioje visi Marijampolės apskrities 
valdininkai ir darbininkai prie Kulešovo rusų kariuomenės pul¬ 
kininko padarė ištikimybės priesaiką Šviesiausiam Ciesoriui 
Lenkų Karaliui ir pasirašė. Kovo 6 d. bažnyčioje perskaitytas 
vyriausio rusų kariuomenės vado Dybičo atsišaukimas į lenkus, 
raginantis nurimti. Balandžio 12 d. krakusai ir šauliai iš Pušetto 
komandos kiek pašaudę paėmė Marijampolėje rusų komendan¬ 
tą su 50 kareivių ir amunicija. Balandžio 19 d. rusai suėmė Ma- 
deškį su jo ekonomu ir bal. 20 d. pas tiltą sušaudė. Balandžio 
22 d. 5 vai. ryto buvo didelis Pušetto ir Šono vedamų krakusų 
puolimas Marijampolės laukuose ir mieste; buvo šaudoma iš dvie¬ 
jų armotų šautuvų 3 valandas; rusų daug krito, bet jiems atėjus 
pagelbai ir Kalvarijos, Kvietiškio ir Marijampolės laukuose su¬ 
kilėlių žuvo daugiau kaip 300. Jų 50 buvo palaidoti liepyne, kiti 
kapinėse. Balandžio 24 d. perskaitytas skelbimas apie maištus. 

kad visi valdininkai ir gyventojai grįžtų į savo namus. Birželio 
1 d. rusai per Marijampolę ant nakties išsiskubino į Kauną. Bir¬ 
želio 2 d. 3 valandą ryto lenkai po Gelgaudo komanda atvyko į 
Marijampolę su 36 armotomis ir išėjo Pilviškių link ant Gelgau¬ 
diškio. Liepos 16 d. rusų armija atėjo iš Kauno. Minimas dar 
rusų atėjimas rugpiūčio 6 ir spalių 20 d. Iš vienuolyno ėmė šieną, 
pakinkymus ir ko jiems reikėjo. 

Marijonų vienuolynas, įsikūręs Marijampolėje, greit ėmė 
rūpintis ateitim ir gavęs popiežiaus leidimą, 1757 m. įsikūrė no- 
vicijatą, įsteigtą, kurioje yra mokomi ir auklėjami jauni vienuo¬ 
liai ir savo naminę mokyklą, kurioje mokė lotynų kalbos ir ku¬ 
nigui reikalingų mokslų, teologijos ir kitų. Marijonai mokytojai 
kronikoje yra vadinami lektoriais. Apie mokslo programą nėra 
likę žinios. Bet, kad marijonai gražia lotyniška kalba galėjo ra¬ 
šyti, kaip tai matyti iš likusių raštų, iš to galima spręsti, kad jų 
mokiniai nemažai turėdavo išmokti. 

Be savo naminės mokyklos marijonai laikė pradžios mokyk¬ 
lą Marijampolėje ir Igliaukoje ir patys joje mokytojavo. Pirma 
žinia apie Marijampolės mokyklą yra iš 1773 m., bet jos įkūrimas 
gali būti senesnis. Inventoriuje 1818 m., ta mokykla, pastatyta 
ant marijonų žemės, yra vadinama parapijos mokykla ir buvo 
tuose pat namuose prie bažnyčios gatvės, kur ir dabar tebėra. 
Lenkų karalystės laikais, bent pradžioje, joje būdavo į 60 mo¬ 
kinių. 

1791 m. marijonai įkūrė Marijampolėje vadinamą lotynišką 
mokyklą, kur mokoma buvo lotynų kalba. Pasisekimas buvo di¬ 
džiausias. Greit buvo joje į 100 mokinių. Į jos tarpią pradžią 
šnairai žiūrėjo dominikonai, kurie Virbalype turėjo aukštesnę 
mokyklą su šešiomis ar septyniomis klasėmis, bijodami, kad ma¬ 
rijonai nepadarytų jiems lenktynių. Jiems prašant, valdžia tą lo¬ 
tynišką mokyklą uždarė. 

Apie 1840 m. vienas marijonas Švermickas buvo berengiąs 
Marijampolėje įkurti nebylių mokyklą, buvo gavęs valdžios lei¬ 
dimą, ir reikėjo tik pradėti. Tuo tarpu buvo padaryta pas jį 
krata, buvo rastas katekizmas, kuriame buvęs pasakymas, netin¬ 
kąs rusų valdžiai, už tai buvo ištremtas į Sibiriją. Ten, Irkutske 
vienas verteiva kasė auksą, nieko neprisikasdamas subankrutavo. 
Jo kasyklą nupirko K. Švermickas; kiek pakasęs rado aukso ir 
pastatė tame mieste bažnyčią. 

Marijonų vienuolija buvo išsiplatinusi ir Lenkijoje. Po lenk¬ 
mečio rusų valdžia marijonus, kuriuos rado vienuolynuose, su¬ 
ėmė ir suvežė į Marijampolę. Buvo čia tada jų į 30. Jiems čia 
buvo ankšta ir sunku gyventi. Lenkai, kurie nemokėjo lietuviš¬ 
kai ir čia buvo nenaudingi, išsiprašė iš rusų valdžios leidimą ir 
išvažinėjo į Lenkiją. Liko čia tik lietuviai, viso keliolika. Rusų 
valdžia juos labai suvaržė, uždraudė priiminėti kandidatus į vie¬ 
nuolyną, kad, seniems išmirus, marijonų vienuolija visai išnyktų. 
1911 m. mirė paskutinis vienuolis ir paskutinis senųjų marijonų 
generolas kun. V. Senkus, bet vienuolija neišnyko, dar jam prieš 
mirtį slapta buvo atnaujinta. 

• . 


i 



Alarijampolės Alarijonų vienuolynas. 


Kun. V. Senkus visą gyvenimą rūpinosi, kad jo numylėtoji 
vienuolija neišnyktų. Siuntinėjo prašymus į Varšuvą, į Peter¬ 
burgą, kad rusų valdžia leistų priimti jaunus kandidatus į vie¬ 
nuolyną. Nei prašymai, nei aukštų asmenų protekcijos nieko 
negelbėjo. Kai visokia viltis gauti leidimą iš rusų valdžios buvo 
galutinai užgęsusi, netikėtai atvyko pas kun. Senkų jaunas Pe¬ 
terburgo dvasinės akademijos profesorius ir pasisiūlė pats įstoti 
į mirštančią vienuoliją ir slapta be jokio rusų valdžios leidimo 
atnaujinti. Tas profes. buvo k. Jurgis Matulevičius, vėlesnysis 
Vilniaus vyskupas ir arkivyskupas. Jis surado naujų kandidatų. 

jis parašė naujus įstatus, pritaikytus prie dabartinio laiko rei¬ 
kalų, jis išsirūpino Romoje tų įstatų patvirtinimą, jis prieš karą 
Šveicarijos Friburge įkūrė atnaujintos vienuolijos novicijatą. 
Kam tie dalykai būtų įdomu smulkiau ir giliau sužinoti, tegu 
skaito, 1933 m. marijonų vienuolijos Marijamoplėje išleistą 
knygą: Arkivyskupas Jurgis Matulevičius. 

Per karą prie vokiečių 1917 m. jauni slaptieji marijonai nesi¬ 
slėpdami ėmė rinktis į Marijampolę. 1918 m. pats atnaujintojas 
vasario ar kovo mėnesyje čia parvyko ir pirmiausia įkūrė novici¬ 
jatą jauniems marijonams auklėti. Pats jį vedė labai uoliai tam 
atsidėjęs, iki paskirtas vyskupu turėjo išvykti į Vilnių. Jam iš¬ 
vykus jiovicijatas ar geriau skaičius jame auklėjamų jaunų vie¬ 
nuolių vis didėja, taip jog dabar manoma jį iškelti iš Marijam¬ 
polės į kitą vietą. 

Karui pasibaigus, marijonai kurie iki tol buvo slapta įstoję 
į vienuoliją, susirinko į Marijampolę ir ėmė žiūrėti, kaip išplėšt 
savo veikimą. Kad vienas iš svarbiųjų vienuoliams tinkamų už¬ 
siėmimų yra skiepyti tikėjimą žmonių širdyse ir platinti dorą, 
o tam svarbi priemonė yra misijos ir rekolekcijos, tai marijonai 
uoliai ėmė laikyti misijas įvairiose Lietuvos parapijose. Šiuo at- 
žvilgiu labai pasižymėjo kun. Andziulis, kun. Vaitkevičius, kun. 
Dargis, kun. Petrauskas, kun. Stakauskas, a. a. kun. Tilvytis, 
kun. Grašis, kun. Drabnys ir kt. 

Marijonų įstatuose yra pažymėta, kad pagal išgalėjimą vie¬ 
nuolija stengsis varyti pirmyn ir mokslą. 1920 m. buvo sutarta 
įsteigti gimnaziją, kur būtų kreipiama daug dėmesio į auklėjimą 
ir į proto lavinimą. Pagal vakarų Europos marijonams ėjusiems 
mokslus Šveicarijoje žinomą prityrimą geriausiai jaunuolių protą 
išlavinta klasinės gimnazijos, tai buvo nuspręsta, kad kuriamoji 
gimnazija bus klasinė su lotynų ir graikų kalba. Gimnazija bu¬ 
vo įsteigta ir pradėta nuo vienos pirmos klasės, kad kas metai 
turėjo prisidėti vis viena klasė daugiau, tai reikėjo rūpintis pa¬ 
talpa ne tik klasėms, bet ir bendrabučiui, kurs labai svarbus yra 
auklėjimui. Tada kun. Andziulis ir kun. Cikota išvyko į Ame¬ 
riką misijų laikyti ir drauge uždirbti lėšų ar surinkti aukų, ar ir 
paskolinti. Tiems grįžus ten nuvažiavo kun. Vaitkevičius, kun. 
Draugelis, kun. Petrauskas. Viskas gerai pasisekė. 1922 m. ant 
senojo vienuolyno, kurs jau buvo besidarąs per ankštas, buvo 
uždėtas antras aukštas, 1923 m. buvo pastatytas dabartinis gim- 

nazijos rūmas, dabar jau pilnas mokinių ir į bendrabutį visi no¬ 
rintieji netelpa. Baigusių gimnaziją išėjusios yra jau 5 laidos. 

Gimnazija tai jaunuoliams auklėti ir mokyti. To negana. 
Reikėjo žiūrėti, kad išėję mokslus, patys marijonai galėtų mok¬ 
slą varyti, mokslo darbą dirbti. Kai kurių prityrimas buvo pa¬ 
rodęs, kad tai, nežiūrint nė didžiausio noro, dalykas labai sunkus 
ir beveik negalimas dėl tinkamos bibliotekos stokos. Tai reikėjo 
ją įsigyti. Tai padarė kun. Kriščiukaitis, gyvendamas beveik nuo 
pradžios pas marijonų atnaujintoją Vilniaus vyskupą J. Matu* 



Bendras Marijonų vienuolyno vaizdas. 


levičių. Ten jis per keletą metų išpirko kas buvo tinkama iš Vil¬ 
niaus antikvarijatų, paskui iš kitų Lenkijos tos pat rūšies knygy¬ 
nų. Kai vyskupui Vilnių apleidus jis grįžo į Marijampolę, tai 
per Latviją parsigabeno visą vagoną knygų. Be to, kiekvienas 
marijonas, stodamas į vienuolyną, atsivežė taip pat po žymų rin¬ 
kinį knygų. Taip susidarė didelė biblioteka, kur knygų dau¬ 
guma yra Lietuvos istorijai šaltiniai. Jau ir spaustuvei buvo pa¬ 
statytas 1927 m. atskiras rūmas. Kun. Kriščiukaitis ja viena tik 
užimtas, per keltą metų atsidėjęs uoliai dirbdamas gerokai ap¬ 
tvarkė, nors dar jos tvarJji^j^ĘJ^pl^ėm baigtas. 

Marijonai tikėjim^f^^dorą n^Kplatinti ne tik pamokslais. 


bet ir knygomis. 




spaustuvę. Joje spaudžią 

3274 

savaitraštį „Šaltinį“, kurs stengiasi plėsti ir gilinti religinį ir do¬ 
rinį katalikų susipratimą. Vaikams leidžia mažą laikraštuką, 
„Šaltinėlį“ ir pamaldiems žmonėms „Šventųjų Bendravimą“, aiš¬ 
kinantį dvasinio gyvenimo dalykus. Be to, spaustuvė spaudžia 
religinio ir dorinančio turinio knygas, kurias patys marijonai pa¬ 
rašo ar kurias duoda spausti kiti autoriai. Tur daug spausti ir 
savo raštų. Kun. J. Vaitkevičius yra parašęs dvasinius skaity¬ 
mus kiekvienai ištisų metų dienai. Išspausti jie sudarys kokius 
4 didelius tomus. Panašų dalyką turi parašęs ir kun. J. Aleksa. 

Pagal įstatus marijonai vieni yra kunigai, kiti broliai ne ku¬ 
nigai; iš vienų ir antrų įstatai reikalauja, kad duoną patys užsi¬ 
dirbtų. Iš to eina tai, kad reikia visiems duoti tinkamą darbą 
Kunigai dirba dvasinį ir bažnytinį darbą, mokslininkai gauna 
užsiimti mokslais; broliai, kurie mokslų nėję, iš sykio dirbo pa¬ 
prastus namų darbus, kad vienuolynas galėtų apsieiti savo jėgo¬ 
mis be svetimų samdininkų. Brolių skaičiui augant, reikėjo žiū¬ 
rėti į amatus ir juos plėsti. Pramokusieji dirba spaustuvėje; vie¬ 
ni spaustuvės ir redakcijos vedėjai, kiti korektoriai, mašinistai, 
lankstytojai, rinkėjai. Čia ne visi tinka ir ne visi gali tilpti. Tiems 
yra kiti amatai. Vienas iš pirmiausia pradėtųjų yra daržininkystė. 
Brolis daržininkas (Kazimieras) veda daržus su keliais broliais 
padėjėjais, kuris drauge su juo dirba ir iš jo mokosi. Vasario 
mėnesyje po stiklais pradeda auginti salotas ir ridikučius, kurie 
prieš Velykas būna jau užaugę. Šiek tiek vėliau eina agurkai. 
Po stiklais stengiasi priauginti įvairių diegų: pamidorų, kalafi- 
jorų, ankstybų kopūstų, gėlių. Atšilus pavasaryje sodina diegus 
kuo greičiausiai į daržą ar ir į šiltadaržius, kad birželio bent pa¬ 
baigoje būtų užaugusių daržovių. Gėles augina ir atvirame ore 
ir šiltadaržiuose. Stengiasi per ištisus metus ir žiemą turėti žy¬ 
dinčių gėlių. Po karo kam Marijampolėje vėlai rudenyje ar žie¬ 
mą prireikdavo žydinčių gėlių, turėdavo gabentis iš Prūsų. Da¬ 
bar to reikalo nėra; aprūpina broliai daržininkai. — Sodininkys¬ 
tės pirmi bandymai padaryti; pradžia jau yra. Kaip pirmoje pu¬ 
sėje XIX š. marijonai čia apylinkėje išplatino gerų veislių vaisin¬ 
gų medžių, taip ir dabar broliai sodininkai tikisi, kad jiems taip 
pat pavyks padaryti. 

Statant vienuolyno aukštą, gimnaziją ir spaustuvės namą 
buvo daug stalių darbo. Nuo pat pradžios visus tų namų ren¬ 
gimus ir baldų jiems reikalingų dirbimą vedė vienas brolis stalio- 
rius. Per keletą metų bedirbdamas vienuolyno reikalams gerai 

įgudo ir jo dirbti daiktai rado pripažinimo iš pusės tų, kurie lan¬ 
kydavo vienuolyną. Daug kas ėmė duoti užsakymų. Darbams 
didėjant palengva išaugo to brolio darbštumu stalių dirbtuvė ir 
dabar priima ir namų rengimo, įvairių baldų ir įvairių medžio 
darbų užsakymus. 

Vienuolynas turi nepertoli nuo miesto savo ūkį. Visus jo 
darbus dirba broliai marijonai. Kad visi jie yra darbštūs ir rū¬ 
pestingi, tai visos ūkio šakos plėtojasi ir daro pažangą. Kadangi 
brolių noras eina prie to, kad visi ūkio darbai būtų gerai atlie¬ 
kami, ten greitu laiku ūkis pasidarys visai pavyzdingas. Prie 
ūkio yra ir bitininkystė. 

Vienuolynas ir ūkis turi daug geležies darbų. Juos atlieka 
keli broliai kalviai. Daugiausia dirba jie tik vienuolyno reika¬ 
lams. 

Bažnyčiai, vienuolynui, gimnazijai, spaustuvei ir dirbtuvei 
apšviesti ir mašinoms varyti reikia daug energijos. Dėl to ir vie¬ 
nuolynas visiems tiems saviems reikalams turi elektros stotį, ją 
veda broliai marijonai. 

Kad visose čia minėtose įstaigose dirba daugiausiai broliai, 
virtuvę ir namų ruošą aprūpina taip pat broliai, tai vienuolyno 
gyventojų skaičius yra nemažas. Jiems visiems aprėdyti ir apauti 
vienuolynas laiko savo siuvyklą ir batsiuvystę. Jas veda broliai. 
Pirmiausiai aprūpina vienuolyno gyventojų reikalus. Jei kiek 
dar lieka laiko, tai priima ir užsakymus. 

Visos čia minėtos įstaigos yra vienuolyno dalys, yra a. a. 
arkivyskupo J. Matulevičiaus minties išreiškimas. Ne visas jas 
jis pats įkūrė, bet visos jos eina iš jo iniciatyvos. 

Kun. J. Totoraitis, 

Anot dr. K. Griniaus^), Suvalkijos praeitis labai mažai iš¬ 
tirta. Taip pat ir Suvalkijos centro, sostinės — Marijampolės. 
Mes žinome, kad žlungant Lenkijos valstybei šis kraštas perėjo 
Prūsų valdžion 1794—5 metais. Toji Lietuvos dalis buvo ligi 
Nemuno atskirta nuo žemaičių, Vilnijos ir aukštaičių. 1807 m. 
prancūzų vadas Napoleonas I-sis tą kraštą nuo prūsų atėmė ir 
prijungė prie Lenkų Kunigaikštystės. O 1813 m. Napoleonui 
pralaimėjus karą, šitas kraštas atatenka Rusų carui iki 1915 metų, 
iki didžiojo karo. Trims metams praslinkus žiauriosios vokiečių 


0 ,lš Seinų Vyskupystės Historijos" (Vilnius 1909) 19 pusi. 

okupacijos, sušvinta Lietuvos laisvė ir Suvalkija tai laisvei ugdyti 
ir ginti duoda ištisą eilę vyrų — milžinų. 

O juk Suvalkija iki pusės pereito šimtmečio lietuvių kultūros 
gyvenime užėmė kuone paskutinę vietą. Mes, rodos, neranda¬ 
me iki 1833 metų nei vienos lietuviškos knygos, išleistos ir para¬ 
šytos suvalkiečio. Pagal Baltromaitį, jau lietuviškų knygų skai¬ 
čius tada siekė 303 egz. atskirų leidimų. Kas dėjosi tada taip 
sakant ne Suvalkijos Lietuvoj? Rašo vyskupas J. Giedraitis, 
kanauninkas Rupeika, kun. A. Strazdelis, Dionizas Poška, kun. 
A. Savickis; lenkiškai rašo: Ksaveras Bogušas, Teodoras Narbu¬ 
tas; Prūsuose — Rėža, Mielcke. Gi Suvalkijoje nėra tais lai¬ 
kais nei vieno rašytojo. Tiktai 1833 m. pasirodo pirmutinis su¬ 
valkietis rašytojas Pranas Motiejus Marcinskis, 1833 m. parašęs 
ir išleidęs: „Grammatyka polska dla Litwin6w“, — lietuviams 
lenkiška gramatika. Antras iš Suvalkijos lietuvis rašytojas bu¬ 
vo kun. A. Totorius (Tatarė). Jisai 1836 m. išleido: „Pamoks¬ 
lus iszminties ir teisibes“. 1848 m. jis išleido: ,,Žiburys rankoje 
duszios“. 

Šių laikų svietiškoji inteligentija buvo dvarininkai, visokie 
valdininkai, miestelėnai perdėm lenkai, arba lenkuojantieji. Ži¬ 
noma jie negalėjo prisidėti prie lietuvių kultūros ugdymo. Liau¬ 
dis buvo tamsi, pilna prietarų ir atsidavus girtuokliavimui. Kaip 
gi negirtuokliaus, kad prie bažnyčios buvo smuklė ir iš jos pel¬ 
nas klebono kišenėn. Bet perdidelis girtuokliavimas ir kuni¬ 
gams ypač jųjų vyriausybei negalėjo patikti. Dėlei to vyskupas 
net buvo uždraudęs jungtuves švenadieniais^), nukeldamas į 
šiokias dienas. Taip ir buvo įsigalėjęs paprotys vestuves kelti 
antradieniais. 

Iš Vygrių vyskupystės faktinojo valdytojo kun. Augustino 
Marciejevskio aplinkraščių matyti, kad tada Suvalkijos kunigai 
buvo kuone išimtinai lenkai, tamsūs, girtuokliai ir betvarkiai. Jie 
kaip ir darbininkai mušdavo žmones — savo vergus (kuone kiek¬ 
vienas klebonas juk turėjo dvariuką). Atsitikdavo, kad prie al¬ 
toriaus eidavo kunigas mišių laikyti su kokiuo nors spalvuotu 
surdutu; nors buvo jiems nustatytos už bažnyt. patarnavimus 
kainos, bet tų kainų neprisilaikydami plėšdavo kiek įmanydami. 

Kito ko geresnio iš tų laikų Suvalkijos kunigų ir nebuvo ga¬ 
lima reikalauti. Vygrių diecezijoj, išskyrus menkos seminarijos 

0 Vyskupo duotas raštas tuo reikalu: J. Basanavičius ir K. Grinius: 
,Iš Seinų Vyskupystės istorijos* 38 psl. 

prie misionierių vienuolyno Tykocine (Lenkijoj), tinkamos semi¬ 
narijos nebuvo. Tad klebonai, pagal įsakymo kun. Marciejevs- 
kio, vysk. Gončevskio vardu, nuo 1816 m. turėjo mokyti savo pa¬ 
rapijose vaikus lotynų kalbos, filosofijos ir gabesniuosius siųstų 
dvas. seminarijon. 

Rudaminoje net buvo tokia maža seminarijėlė įsteigta. Patik¬ 
rinimui kunigų išsilavinimą, buvo įsteigta komisija, kuriai kuni¬ 
gai turėjo išlaikyti egzaminus. Po egzaminų buvo peržiūrimi 
vaikai, kurie tinka, ar ne į dvas. seminariją. Pirmas toksai egza¬ 
minas buvo Kalvarijos klebonijoje 1817 m. rugsėjo 18 d. Metams 
praslinkus tokie egzaminai buvo Liudvinave. 

Kunigų individualinis išsilavinimo reikalas pagerėjo, kada 
buvo įsteigta Seinuose dvasiškoji seminarija (1826 m.), kurion 
ėmė veržtis ir pateko daugelis ir lietuvių, ūkininkų vaikai. Lie¬ 
tuviai, baigę seminariją ir patekę į parapijas, kur buvo brukama 
lenkų klebonų lietuviams svetima kalba, ėmė reikšti pasipriešini¬ 
mą. Bet kovoti buvo sunku, nes dvasiškoje viršūnėje tada buvo 
didelis lenkomanas, Liublino kurpio sūnus vyskupas (Seinų) 
Strašinskis. 

Suvalkija pakilo nuo 1863 m. kada valstiečiams teko gana 
daug žemės, kada buvo įsteigta Marijampolės gimnazija. Veive¬ 
rių Mokytojų Seminarija. 


MARIJAMPOLĖS RYGIŠKIŲ JONO VALSTYBINE 
BERNIUKŲ GIMNAZIJA. 

Šalis tarp Nemuno ir Prūsų (neseniai buvusioji Suvalkija ar 
senovinė Sūdavija) prieš paskutinį Lenkijos ir Lietuvos dalinimą 
priklausė dviem vyskupijom: didesnė jos dalis buvo Vilniaus, 
mažesnė, būtent šiaurės kampas nuo Virbaliaus iki Zapyškiui, 
—Žemaičių. Gana gerai yra žinoma to laiko mokyklų būklė Vil¬ 
niaus vyskupijoje, neaiški — Žemaičių. Vilniaus vyskupijos čia 
buvo dalis Kauno, Trakų ir Alvito dekanatų. Šioje pusėje Ne¬ 
muno, Kauno dekanate, tarp 1785 — 1798 buvo trys mokyklos: 
Prienuose, Panemunėje ir Marijampolėje; Trakų dekanate ketu¬ 
rios: Alytuje, Liškevoje, Miroslave ir Rumbonyse; Alvito deka¬ 
nate trylika: Alvite, Gražiškiuose, Liubave, Kalvarijoje, Liudvi¬ 
nave, Keturvalakiuose, Bartininkuose, Lankeliškyje, Vilkaviš¬ 
kyje, Pajavonyje, Vištytyje, Pilviškiuose ir Gižuose. Buvo mo- 

Aukštesnių mokyklų ar gimnazijų buvo dvi: Virbalyje ir 
Seinuose; abi laikė ir vedė dominikonai. Virbalyje domini¬ 
konų vienuolyną įsteigė Jonas Vscieklica 1643 m. Kada čia do¬ 
minikonai įkūrė mokyklą, nėra žinios. Jų vienuolynas daug nu- 
kentė prie Prūsų, galutinai buvo panaikintas 1819. Su vienuo- 

9 Kurczewski, Biskupstwo VVilenskie, 296—312. 


kyklų ir šiaurės dalyje, bet nežinia kiek; buvo Naumiestyje, Sla¬ 
vikuose, Sintautuose, gal ir kitur. Skaičius mokinių tose mo¬ 
kyklose nebuvo lygus — po kelis, keliolika ar net kelias dešimtis. 
Visos jos buvo parapijų mokyklos^). 

lynu išnyko ir jų mokykla, turėjusi 6 klases. Seinuose domini¬ 
konų vienuolynui ir bažnyčiai davė pradžią seniūnas Jurgis Gru- 
dzinskis prieš 1602 m. Vėliau ir bažnyčia, ir vienuolynas buvo la¬ 
bai padidinti. Nuo 1768 dominikonai čia laikė aukštesnę mo¬ 
kyklą iki 1805 m., kada Prūsų valdžia jų vienuolyną panaikino 
ir juos išvaikė. 1807 m., įsikūrus Varšuvos kunigaikštijai, kad 
panaikinto vienuolyno mūrai nebūtų tušti, vėl buvo įkurta aukš¬ 
tesnė mokykla. 1817 m. ta mokykla buvo perkelta į Lomžą. Bet 
Seinų mūrus palikti tuščius vistiek nebuvo patogu. Įkurta vėl 
buvo mokykla 6 klasių, kurių šešta buvo su dviejų metų kursu. 
Po 1831 m. ši gimnazija buvo uždaryta ir įsteigta nauja keturių 
klasių mokykla. Palengva ji buvo išplėsta į pilną gimnaziją. 
1839 m. buvo joje jau aštuonios klasės ir tais metais ji buvo per¬ 
kelta į Suvalkus. Seinuose liko keturių klasių mokykla, bet ir 
ta buvo atkelta į Marijampolę^). 

Marijampolėje ta keturių klasių mokykla išbuvo iki pat lenk¬ 
mečio. Jos rūmas buvo medinis prie dabartinės rinkos, kur da¬ 
bar Babarskio namas. Jos mokiniai žmonių vadinami buvo rau¬ 
donkakliais dėl raudonos stačios apikaklės jų juodo su geltono¬ 
mis sagutėmis rūbo ir dėl raudono kepurės graižo. 

Iki pat lenkmečio tose mokyklose buvo mokoma lenkiškai. 
Iš Seinų ir iš Marijampolės išėjo daug žymių žmonių. Kai kurie 
jų galima čia paminėti. Seinuose mokėsi du Oleku: vienas buvo 
Varšuvoje nebylių mokyklos vedėjas ir paskui Seinų vyskupijos 
vyskupas sufraganas, mirė Vilkaviškyje; kitas brolis Andrius 
buvo Seinų seminarijos regensas ir Gražiškių klebonas (jo pa¬ 
veikslas yra Marijonų vienuolyne). Seinų mokiniai buvo du Bu- 
kotai, žymūs valdininkai Varšuvoje; kun. Tatarė, parašiusis ke¬ 
letą lietuviškų knygų; kun. Grikietis, labai pamaldus, drauge ta¬ 
pytojas, mechanikas ir matematikas, išvežtas į Rusiją per lenk¬ 
metį už tai, kad klausė išpažinties sužeistų sukilėlių; prieš karą 
Seinų seminarijoje buvo vienas jo tapytas paveikslas ir vienas jo 
darbo sieninis laikrodis. Iš Marijampolės keturių klasių mo¬ 
kyklos daug mokinių išėjo į kunigus ne tik vienoje Seinų semi¬ 
narijoje, bet ir visose Lenkijos vyskupijose, kuriose lietuvių ku¬ 
nigų būdavo bent po kelioliką. Seinų vyskupijos lenkų dalyje 
dauguma kunigų būdavo lietuviai: Seinų seminarijoje 1873— 
1878 lenkų klierikų buvo tik aštuoni, visi kiti lietuviai. Žymesni 


9 Slownik geogr., WierzbIow, Seįny. 

Marijampolės keturių klasių mokyklos auklėtiniai buvo šie: vys¬ 
kupas Ruškevičius, mirusis Varšuvoje po šio karo; Naumiesčio 
pralotas Olekas; du broliai Velionskiai, ar geriau sakant Veliuo¬ 
niškiai, gimę Kumelionių kaime pas Marijampolę, už Šešupės; 
vienas jų dviejų, Kazys, buvo Varšuvos arkivyskupo kurijoje, su 
arkivyskupu Felinskiu per lenkmetį buvo išvežtas į Rusiją, iš kur 
grįžęs, buvo Plocko seminarijoje rektorium, mirė Čenstakavo vie¬ 
nuolyne. Kitas brolis Pijus Velionskis žymus skulptorius ne tik 
Lenkijoje, bet žinomas ir Europoje dėl jo iškalto gladijatoriaus, 
prieš mirtį sveikinančio Romos imperatorių: Avė Caesar, mori- 
turi te salutant; jo veide gerai išreikštas jautimas žmogaus vertės 
ir žmogaus teisių; Čenstakave jo darbo yra stacijos, turinčios 
daug artizmo ir originalumo; jis atnaujino Krokuvoje lenkų ka¬ 
ralių rūmą Vavelį. 

Po lenkmečio Lenkijoje ir Lietuvoje pasidarė daug atmainų. 
Tų atmainų kryptį ir politiką nustatė sukilimo malšintojas Vil¬ 
niaus gubernatorius Muravjovas. Jis norėjo, kad lietuviai, kaip 
pirma buvo pasidavę lenkų įtakai, taip dabar imtų linkti į rusų 
pusę, kad surusėtų ir priimtų pravoslaviją. Dėl to jis laužė lenkų 
įtaką ir griovė Katalikų Bažnyčią. Belaužydamas sulenkėjusių 
dvarininkų įtaką, lietuvius baudžiauninkus jis paliuosavo nuo 
baudžiavos taip geromis sąlygomis, kaip niekur kitur Rusijoje; 
lietuviai gavo nuosavybėn po tiek daug žemės, kaip joki kiti 
Rusijos baudžiauninkai. Muravjovas padėjo medžiaginį pagrin¬ 
dą lietuvių gerovei. Bet jis pats su rusinimo politika ir spaudos 
uždraudimu davė pradžią ir dvasiniam lietuvių skurdui. Šitokią 
politiką, lenkmečiui prasidedant, teoretiškai išdėstė Hilferdin- 
gas. Jis norėjo, kad rusų valdžia imtų žadinti lietuvių tautinį su¬ 
sipratimą ir per tai silpnintų lenkinimą, kad rusišku švietimu pa¬ 
lenktų į rusų pusę, kad surusintų. Švietimo srityje vykdytojas 
šitokios politikos buvo Vilniaus mokslo globėjas (popečitelis) 
Kornilovas; jis panaikino buvusias ir pradedamas, ir aukštesnes 
lenkiškas mokyklas ir įvedė rusiškas; Lietuvoje vidurinių ir aukš¬ 
tesnių mokyklų skaičių jis visur sumažino; tik išimtis iš to buvo 
padaryta Suvalkų gubernijoje, kur ne tik nesumažintas mokyklų 
skaičius, bet dar padidintas. Marijampolėje buvo įsteigta gim¬ 
nazija, Veiveriuose mokytojų seminarija. Į J^uvalkų guberniją ru¬ 
sų valdžia kreipė ypatingo dėmesio. Ji priklausė prie Lenkų ka¬ 
ralystės, dėl to čia lenkų įtaka galėjo būti didesnė. Per lenkmetį 
1863 m. 25 ūkininkai Zyplių valsčiaus buvo padavę prašymą ge- 

neralgubernatoriui Muravjovui, kad jie ne lenkai, tik lietuviai ir 
kad gelbėtų juos nuo maištininkų. Tai darė gero įspūdžio ne tik 
maišto malšintojui, bet ir valdžios centrui Peterburge. Valdžia 
tikėdamosi, kad Suvalkų gubernijos lietuviai ims šalintis nuo len¬ 
kų įtakos ir krypti prie rusų, po lenkmečio 1867 m. Marijampolės 
keturių klasių mokyklą pavertė gimnazija, pridedant kas metai 
vieną klasę daugiau. Ta gimnazija, kaip ir kitur Lietuvoje, buvo 
padaryta grynai rusiška taip, kaip pirma keturių klasių mokykla 
buvo buvusi lenkiška. Lenkų kalba buvo iš jos pašalinta, o įvesta 
lietuviška, ko pirma nebuvo buvę. Pirmas lietuvių kalbos moky¬ 
tojas buvo Rutkauskas, mėgusis skaityti ,,Anykščių Šilelį“; jam 
mirus — Ulinskas, kilęs iš žemaičių. Lietuvių kalba įvesta buvo 
ir į Suvalkų gimnaziją. Geriausiai baigusiems Marijampolės ir 
Suvalkų gimnazijos mokiniams buvo įsteigta kelios stipendijos 
universiteto mokslui eiti. 

Kad senas mokyklos namas buvo permažas pilnai gimnazi¬ 
jai sutalpinti, tai 187(1 m. buvo pastatytas naujas rūmas, kurs 
apie 1890 m. buvo dar padidintas. 

Ūkininkai, paliuosuoti nuo baudžiavos ir praturtėję, ėmė 
’eisti savo vaikus mokytis. Mokinių Marijampolės gimnazijoje 
curį laiką būdavo net į 500 — tiek daug, kad vos galėdavo tilpti; 
tada dar nebuvo padidinta. 1872 m. pirmoje klasėje buvo dau¬ 
giau, kaip 80. 

Tautinį mokinių lietuvių susipratimą kai kurie mokytojai 
bent pradžioje stengdavosi žadinti primindami, kad jie lietuviai 
ne lenkai, kad pavardė jų lietuviška. Į mokslo metų pabaigos 
iškilmę, vadinamą iškilmingą aktą, būdavo leidžiami ne tik moki¬ 
niai, bet ir jų tėvai. Per vieną pirmųjų tų aktų Petras Kriaučiū¬ 
nas skaitė lietuviškai eiles, išverstas iš lenkų kalbos. Direktorius 
pagyrė. Lietuvių kalba, visur niekinama, dabar taip iškilminga¬ 
me susirinkime pripažinta, tėvams darė didelio įspūdžio — mo¬ 
tinos net verkė susigraudinusios. 

Žadinant tautinį susipratimą buvo stengiamasi daryti ir ki¬ 
tokia įtaka. Pirmas direktorius Cerniavskis eidavo lankyti kam¬ 
barių ir baigiančius gimnaziją vesdavosi pasivaikščioti ir imdavo 
jiems kalbėti apie tikybą, kad pravoslaviją geresnė už katalikų 
tikėjimą. Tikėjosi, sulig valdžios nustatytu tikslu, kad mokiniai* 
baigę mokslą, priims pravoslaviją, surusės ir prie to paskui ves 
ir kitus savo tautiečius. Bet šiuo tikslu daromos pastangos ne¬ 
davė laukiamų vaisių. Mokiniai nei rusais virsti, nei pravosla- 

viji piiimti nemanė. Buvo, tiesa, tokių keli, bet jie įtakos nepa¬ 
darė, Vienas jų, Botyrius, priėmė stačiatikystę, buvo paskirtas 
Marijampolės gimnazijos inspektorium, tik niekas jo neklausė, 
visi jį niekinę; jis ėmė girtuokliauti, ir valdžia matydama, kad 
per jį nepasiekia, ko nori, ir kad jis kenkia valdžios uždaviniui, 
pagaliau jį pašalino iš Marijampolės. 

Rusų valdžia pastebėjusi, kad mokiniai neina jos nustatytu 
keliu, būtent išsiliuosuoja iš lenkų įtakos, bet nevirsta rusais pra- 
v^oslavais, paskyrė direktorium Soloviovičių, nekenčiantį Katali¬ 
kų Bažnyčios ir lietuvių. Tas ėmė sunkinti stojimą į gimnaziją, 
ir mokinių skaičius sumažėjo pusiau, būtent, iki pustrečio šimto. 
Tas direktorius vis stengėsi gimnaziją uždaryti; bet dėl miesto 
gyventojų prašymų, siunčiamų į aukštesnę valdžią, ir dėl kai ku¬ 
rių asmenų įtakos centrinėje valdžioje tai padaryti jam nepavyko. 
Prie jo buvo imta stabdyti tautinis mokinių susipratimas, ir mo¬ 
kiniai už skaitymą lietuviškų knygų buvo išvejami iš gimnazijos. 

Žadintojai tautinio mokinių susipratimo buvo mokytojai lie¬ 
tuviai: Jasulaitis, Petras Kriaučiūnas ir Staniškis. Iš Marijam¬ 
polės išėjo Basanavičius, įkūrusis „Aušrą“, tą tėvynės mylėtojų 
laikraštį, Kudirka ir daugybė kitų, kurie tą tautinį susipratimą 
platino tarp savo tautiečių. Iš jos mokinių buvo labai daug ku¬ 
nigų ne tik Seinų vyskupijoje, bet ir visoje Lenkijoje ir Rusijoje. 
Seinų vyskupijoje apie 1890 m. lenkų kunigų buvo labai maža; 
lietuviai buvo net lenkų parapijose. Si aplinkybė daug prisidėjo 
prie to, kad dzūkų lenkinimas buvo sustabdytas. Taip Mari¬ 
jampolės gimnazija daug prisidėjg prie Lietuvos atgijimo. Lyg 
atlikus savo prirengiamąjį darbą, ta rusiška Marijampolės gim¬ 
nazija, karui prasidėjus, išsikėlė į Rusiją ir iš ten jau negrįžo. 


Rusų mokyklos Suvalkų gubernijoje iširo 1915 m. Nuo va¬ 
sario mėnesio, kai rusų armija besitraukdama iš Prūsų buvo ap¬ 
supta ir paimta, visur čia ėjo mūšiai; per ją iš pietų į šiaurę iki 
Nemunui susidarė frontas ir nuolat ėjo šaudymai ir nedideli puo¬ 
limai iš abiejų pusių. Vokiečiai tą frontą pralaužė rugpiūčio mė¬ 
nesyje, paėmė Kauną, Vilnių ir visą Lietuvą. Rusai besitrauk¬ 
dami daugelį gyventojų varėsi į Rusiją, norėdami sunaikinti ir 
palikti priešui tuščią šalį. Kai kas bėgo ir neverčiamas. Dauge¬ 
lis iš už Nemuno grįžo atgal, kiti išvažiavo į Rusiją. Valdininkai, 
valdžios įstaigos, mokytojai išsikėlė į tolimas gubernijas. Šaudy- 

Valst. R. ]. B. gimn. Direktorius A. Daniliauskas. 

aplinkui ir jausti mokyklų reikalą. Tų metų vasarą „Žiburio“" 
draugija Marijampolėje padarė susirinkimą ir nutarė steigti gim¬ 
naziją. Marijampolės kreizo kreishauptmanas, Miunchhausenas, 
dalyvavusis tame susirinkime ir palankus lietuviams, tam nesi¬ 
priešino. Nutartą gimnaziją atidarė. Jos vedėjas buvo Seinų 
seminarijos klierikas Dailidė, inspektorius — vokietis. Tik ji 


mai ir armotų trenksmai nutilo. Bet gyventojai, ir likusieji ir grį¬ 
žusieji, matė aplinkui didį sunaikinimą: viename Marijampolės 
kreize buvo per 4000 sudegintų kaimų; daugeliui paimti gyvu¬ 
liai ir javai. Tai 1915 m. apie mokyklas niekas negalvojo. 1916 
m., atsipeikėję iš mūšio baimės, žmonės ėmė blaiviau dairytis 

gyvavo labai tiumpai. Vokiečiai tada jautėsi esą nugalėtojai, ir 
daug buvo rašoma apie Lietuvos kolonizavimą taip, kad pusė gy¬ 
ventojų virstų vokiečių kraštu. Tai lietuvių gimnazijai tada ne¬ 
buvo vietos. Reikėjo tik priekabės jai panaikinti ir ta lengvai 
radosi. Inspektorius susipyko su mokytojais ir mokinius išvai¬ 
kė. Vedėjas Dailidė buvo suimtas ir išvežtas į belaisvių sto¬ 
vyklą Cellę, į kurią buvo pakliuvę ir daug kunigų. Kad ten ba¬ 
das reikėjo kęsti, tai susilpęs Dailidė iš ten sugrįžęs mirė. Vo¬ 
kiečiai patys ėmė steigti pradedamąsias mokyklas, skirdami mo¬ 
kytojus vokiečius, ar geriau prūsus, suprantančius šiek tiek lie¬ 
tuviškai. Marijampolėje šiame gimnazijos rūme įkūrė mokytojų 
kursus. Lietuviai patys, kur buvo kam mokyti, steigė mokyk¬ 
las, bet tik tiek, kiek vokiečiai leido. 

Gimnazijos reikalas vis buvo jaučiamas. 1917 m. pavasarį 
studentas Mačys, gyvenusis, Vilkaviškio kreize parašė prašymą 
vokiečių okupacijos valdžiai kad leistų įkurti Marijampolėje gim- 
^ naziją. Surinko, daug parašų ir įteikė Vilkaviškio kreishaupt- 
manui. Bet atsakymo vis nebuvo. Rugsėjo mėnesyje vokiečiai 
* ^ leido susirinkti į Vilnių iš visų kreizų į konferenciją, tą kuri išrin¬ 
ko Lietuvos Tarybą, ir pavedė jai išrūpinti Lietuvos nepriklauso¬ 
mybę. ,,Žiburio“ draugijos nariai, kurie dalyvavo toje konferen¬ 
cijoje, jausdami, kad vokiečiai tada buvo gana palankūs lietu¬ 
viams, norėjo sužinoti, ar Ober-Ost’o valdžia sutiks leisti Mari¬ 
jampolėje gimnaziją. Kun. Purickas ir kun. Steponaitis, kuriuo¬ 
du abu buvo parvažiavę į konferenciją iš Šveicarijos, vienas iš 
paties Ober-Osto viršininko kunigaikščio Isenburg-Biršteino, 
kitas iš mokyklų valdybos patyrė, kad leis steigti gimnaziją. Tada 
Vilniuje buvo parašytas „Žiburio“ draugijos prašymas ir, kad 
visi prašymai turėdavo eiti į aukštesnę valdžią per kreizą, tai buvo 
parvežtas į Marijampolę ir įteiktas kreishauptmanui, kad nusiųstų 
į Vilnių. Leidimas kurti gimnaziją buvo duotas „Žiburio“ Drau- 

gijai. 

„Žiburio“ valdyba direktorium paskyrė kun. V. Vizgirdą. 
Inspektorium jis išsirinko kun. Šmulkštį. Juodu abu pasikvietė 
mokytojus ir prieš Kalėdas padarė kvotimus. Kad buvo mokinių, 
kurie dar prieš karą buvo baigę po kelias klases ir į Rusiją neiš¬ 
važiavę, tai tie visi dabar susirinko į naujai steigiamą „Žiburio“ 
gimnaziją. Išsyk buvo atidarytos penkios klasės. Mokslas buvo 
pradėtas pradžios sausio 1918 m. Kad vėlai buvo pradėta ir bu¬ 
vo norima šiaip taip išeiti kursus, tai atoątogų mokiniai buvo pa- 

leisti tik rugpiūčio mėnesyje. Antriems mokslo metams, po ato¬ 
stogų, prisidėjo dar trys klasės ir pasidarė pilna gimnazija, nes 
įstojo į ją tie mokiniai, kurie buvo išvažiavę į Rusiją ir tą vasarą 
sugrįžę atgal į Lietuvą. 

Po pirmų mokslo metų direktorius kun. V. Vizgirda iš gim¬ 
nazijos pasitraukė. Po jo „Žiburio“ gimnaziją ėmė vesti antras 
direktorius daktaras K. Jokantas. 

Gimnazija buvo lietuviška. Visi dalykai buvo dėstomi lie¬ 
tuvių kalba, nors vadovėliai buvo rusiški. Tik vokiečių kalba 
buvo mokoma vokiškai. Mokytoją vokietį vokiečių kalbai buvo 
paskyrusi pati vokiečių valdžia. Pirmoje klasėje vokiečių kal¬ 
bos buvo penkios pamokos, kitose keturiose po keturias. Nors 
tada jau buvo besiorganizuojanti lietuvių valdžia tačiau tikri šei¬ 
mininkai vis dar tebebuvo vokiečiai. Jų valdžia nuolat reikalau-' 
davo ir darydavo spaudimą, kad vokiškų pamokų skaičius būtų 
padidintas. Nuolat reikėdavo nuo to gintis. Direktorių ginti 
pas kreishauptmaną eidavo „Žiburio“ draugijos pirmininkas, Ma¬ 
rijampolės klebonas kun. V. Dvaranauskas ir sekretorius K. J. 
Totoraitis. Keletą kartų ėjo teisinti ir a. a. arkivyskupas Matu¬ 
levičius. Kai klausimas labai griežtai ir aštriai būdavo statomas, 
kun. Dvaranauskas važiuodavo į Vilnių . Ober-Osto valdžios 
centrą teisinti direktoriaus ir inspektoriaus, ir vis jam pasisek¬ 
davo. Vieną kartą dėl neatsargių išsireiškimų prakalbose buvo 
nutarta kun. Šmulkštį išvežti į Vokietiją. Kun. Dvaranausko 
tarpininkavimas ir čia padėjo, ir kun. Šmulkštys liko neišvežtas. 
Vieną kartą pats direktorius p. Jokantas buvo pašauktas į Vilnių 
ir ten griežčiausiai buvo įsakyta vokiečių kalbos pamokų skaičių 
padidinti. 

Vokiečiai iš Marijampolės ir Lietuvos galutinai pasitraukė 
1920 m. Tada į ,,Žiburio“ gimnazijos reikalus galėjo kištis tik 
Švietimo ministerija. Ėmė eiti gandų, kad Lietuvos mokyklų 
valdžia atimsianti iš „Žiburio“ gimnazijos rūmą. Kad prie to 
neprieitų, ,,Žiburio“ draugijos valdyba nutarė pavesti gimnaziją 
Švietimo ministerijai, kas ilgai nelaukus buvo padaryta. Taip 
1920 m. „Žiburio gimnazija virto valstybės įstaiga. Švietimo 
ministerija kiek vėliau profesoriaus Jono Jablonskio, buvusio jos 
auklėtinio, garbei pavadino ją Rygiškių Jono gimnazija. 

Per rinkimus į Steigiamąjį Seimą antras direktorius p. dak¬ 
taras Jokantas buvo išrinktas atstovu. Po jo direktorium buvo 

paskirtas A. Daniliauskas, dabar tą gimnaziją garbingai tebe¬ 
vedąs. 

Mokinių skaičius šioje Marijampolės gimnazijoje, žymus nuo 
pirmų metų, vis didėjo. Prie jos direktoriaus p. Daniliausko už¬ 
augo iki tūkstančiui ir vienais metais perėjo net 1100. 

* 

* * 

Daug žymės paliko Marijampolės lenkiška keturių klasių 
mokykla, labai daug padarė Lietuvos atgijimui rusiška gimnazija; 
reikia tikėtis, kad dabartinės lietuviškos Rygiškių Jono gimnazi¬ 
jos įtaka Lietuvos kultūrai, dabar jau žymi, ateityje bus dar žy¬ 
mesnė. 

Prof. dr. /. Totoraitis. 

MARIJAMPOLĖS MIESTO PETRO ARMINO 
VARDO PRADŽIOS MOKYKLA. 

1934 m. sausio mėn. 11 dieną Marijampolėj iškilmingai buvo 
atidaryta nauja 8 komplektų pradžios mokykla Petro Armino 
vardu. Rūmams projektą padarė ir darbus prižiūrėjo apskrities 
inž. Dragašius. Ši mokykla yra viena iš didžiausių ir gražiausių 
pradžios mokyklų Lietuvoje. Ji yra su centraliniu apšildymu, 
vandentiekiu, kanalizacija, sale, mokyklos vedėjui ir sargui butas. 

MARIJAMPOLĖS APSKRITIES PRADŽIOS 
MOKYKLOS^). 


Marijampolės apskrities pradžios mokyklas tvarko du ins¬ 
pektoriai: pirmojo rajono Jonas Jerumbavičius, antro Antanas 
Cesnavičius. 


PIRMOJO RAJONO MOKYKLOS: 


1) Marijampolės miesto ir valsčiaus: 

Miesto P. Armino vard. 

II-ji 

P. Kriaučiūno v. 

» IV-ji žydų 
„ V. Seser. Kongregacijos 


6 kompl. 293 vaik. 

.. 323 „ 

4 160 „ 

8 275 „ 

4 190 „ 


*) Žinios paduotos iš 1935* 1936 m. 

Balsupių 

1 kompl. 40 vaik, 

Katiliškių 

}) 

tt 

40 

tt 

Mokolų 

)) 

tt 

41 

tt 

* Meškučių 

2 

f t 

58 

tt 

Ožkasvilių 

»> 

ff 

69 

tt 

Puskelnių 

tr 

t f 

86 

tt 

Šunskų 

tt 

f f 

80 

tt 

Tursučių 

1 

f t 

43 

tt 

2) Prienų miesto ir valsčiaus: 

Prienų I-ji 

5 

f t 

256 

tt 

„ II-ji žydų 

3 

tt 

130 

tt 

Alksniakiemio 

1 

»» 

47 

tt 

Ašmintos 

2 

>» 

73 

tt 

Bagrėno 

1 

»» 

50 

tt 

Išlaužo 

3 

»» 

143 

tt 

Mačiūnų 

2 


95 

tt 

Prienlaukio 

1 

»» 

56 

tt 

Šiauliškių 

2 

lt 

97 

tt 

Rutkiškių 

1 

tt 

43 

tt 

3) Kazlų valsčiaus: 

Agurkiškės 

2 

tt 

55 

tt 

Ąžuolų—Būdos 

>1 

tt 

87 

tt 

Amališkių 

1 

tt 

46 

tt 

Garankščių 

tt 

tt 

50 

tt 

Gaisrių 

3 

tt 

96 


Jūrės km. 

2 

tt 

71 

tt 

Jūrės st. 

>» 

tt 

81 

tt 

Kazlų—Rūdos km. 

1 

tt 

32 

tt 

Kazlų—Rūdos miest. 

4 

it 

227 

tt 

Senažiškės 

1 

tt 

29 

tt 

Višakio—Rūdos 

2 

t» 

107 

tt 

4) Sasnavos valse. 

Gabavos 

1 

tt 

36 

tt 

Cystos-Būdos 

2 

tt 

86 

tt 

Gyviškių 

1 

tt 

43 

tt 

Prienų 

1 

tt 

43 

tt 

Pod gelumbiškių 

1 

tt 

59 

tt 

Selemos-Būdos 

1 

tt 

47 

tt 

Surgučių 

1 

tt 

31 

tt 

Sasnavos 

2 

tt 

100 

tt 




Marijampolės apskritis. 


N 



Atūrij^mpolės miesto Petro Armino V ^rdo pradžios mokykla. 

3 ) Šilavoto valse.: 


Degimų 

2 kompl. 88 vaik. 

Jiestrakio 

1 

41 


Ingavangio 

3 „ 

112 

> • 

Mačiuliškių 

1 .. 

56 

»» 

Mikališkių 

3 „ 

161 

it 

Plutiškių 

2 .. 

72 

tt 

Pirktavietės 

1 .. 

44 

it 

Šilavoto I 

2 

112 

tt 

valse.: 

Būbautiškių 

.1 .. 

37 

tt 

Girininkų—Marvo 

2 

102 

tt 

Grigaliūnų 

1 .. 

51 

tt 

Gudelių I-jų 

2 

93 

tt 

Kampinių 

1 .. 

42 

tt 

Mozūriškių 

1 

53 

tt 

Skriaudžių 

2 

86 

tt 

Pažėrų 

2 „ 

100 

tt 

Veiverių 

5 „ 

252 

tt 

' Tartupio (Balbieriškio valse.) 2 „ 

\.NTROJO RAJONO MOKYKLOS; 

103 

tt 

kio valse.: 

Balbieriškio I 

4 

181 

tt 

„ II žydų 

2 .. 

74 

tt 

Kunigiškių 

2 „ 

74 

tt 

Putriškių 

1 .. 

52 

tt 

Uosos 

2 

82 

tt 

Žiūronių 

2 .. 

93 

tt 

Norkūnų 

1 „ 

46 

tf 

valse.: 

Daukšų 

1 ,, 

58 

tt 

Gelčių 

1 .. 

60 

tt 

Gudelių II 

2 „ 

132 

tt 

N. Ūtos 

3 „ 

132 

tt 

Rudenų 

1 .. 

50 

tt 

Riečių 

1 

62 

tt 

i valse.: 

Gudinęs 

2 „ 

55 

tt 

Igliaukos 

2 „ 

117 

tt 

10 ) 


11 ) 


12 ) 


Igliškėlių 

2 kompl. 102 

Navasodų 

2 „ 

80 

Pamargių 

1 

57 

Šventaragių 

2 „ 

106 

Vuosinės 

1 

50 

s valse,: 

Kalvarijos 1 Nr. 

7 „ 

362 

„ 2 Nr. žydų 

2 „ 

102 

„ 3 Nr. lenkų 

1 „ 

29 

Akmenynų 

1 ,, 

53 

Brazavo 

2 „ 

19 

Juodelių 

1 „ 

49 

Jurgežerių 

1 

44 

Janaukos 

1 ,, 

44 

Kreivosios 

1 

49 

Nemunaičių 

3 „ 

117 

Raudeniškių 

1 ,, 

30 

Rudelės 

1 

32 

Sūsninkų 

1 

37 

Tabarų 

2 „ 

75 

11 Trakiškių 

1 „ 

47 

valse.: 

Gudeliškės 

1 

50 

Išlandžių 

1 

57 

Krosnos 

2 „ 

131 

Naujienos 

1 

39 

Ramanavo 

1 

49 

Saltiniukų 

1 „ 

64 

Šeštokų 

2 „ 

97 

valse.: 

Būdviečių 

1 

48 

Liubavo 

3 „ 

161 

Reketijos 

3 „ 

156 

Šarkaičių 

1 „ 

35 


Viso yra Marijampolės apskrities mokyklose 12,511. Iš jų: 
6338 berniukai ir 6173 mergaitės. Tautybėmis jie taip skristomi: 
lietuvių 11,897, žydų 581, lenkų 29. 

Mokytojų iš viso apskrity 273. Jų tarpe 155 vyrai ir 118 mo¬ 
terų. Tautybėmis: 251 lietuvis, 18 žydų, 2 vokiečiai ir 1 lenkas. 

45 mokyklos turi nuosavus namus, 101 mok. komp. yra sa¬ 
vivaldybės namuose ir 119 samdomuos namuos. 

Mokyklų išlaikymui 1934 metais yra išleista: Butų nuom. 
70.791 lt.; remontui 20,903 lt.; statybai 262,012 lt.; inventor. 
12,003 lt.; mokslo priemonėms 1,157 lt.; ūkio reikalams 52,182 
lt.; beturč. šelpti 6,452 lt.; algoms 902,237 lt.; kitiems reikalams 
34,084 lt.; viso išleista 1,361,827 lt. Išlaidoms padengti: gauta 
iš Švietimo M-jos 920,136 lt.; iš apskrities, valsčių ir miestų sa¬ 
vivaldybių 132,373 lt.; iš kitur 12,205 lt. Viso tiek ir išleista kiek 
gauta. 


BUVUSI MOKYTOJŲ SEMINARIJA. 

Ši seminarija yra įkurta 1919 m., tai valdžios mokytojų semi- 
narja. Ji turi dvejus rūmus: vienuose seminarija, kituose pavyz¬ 
dinė mokykla ir dalis amatų mokyklos. Rūmai statyti 1925-6 
metais. 



Buv. Mokytojų Seminarijos rūmai (dabar R. ]. V. Mergaičių 

Gimnazija). 

^919 m. buvo atidaryta rengiamoji klasė. Sekančiais metais 
jau ėmė veikti pirmasis kursas. Štai 1923 m. jau veikė visi keturi 
pagrindiniai kursai ir taip pat dvi rengiamos klasės. Kai kurių 
n.etų laidos buvo 70—80 žm. Bendrai per metus seminarijoje 
badavo arti 200 mokinių — kursantų. 1933 m. Švietimo ministe¬ 
rija palaipsniui ima seminariją uždaryti. 1935-6 m. liko semina- 

rijoj tik 4-tas kursas. Bet seminarija savo padarė: ji davė arti 
1000 įvairaus cenzo (prie seminarijos veikė metiniai mokytojų 
padėjėjų kursai, vasariniai pedagoginiai kursai) mokytojų. 

Seminarijos kūrėjas ir pirmas jos direktorius buvo A. Da¬ 
niliauskas. Vėliau direktoriais buvo kun. P. Dambrauskas, F. 
Treigys. 

Nuo 1935 m. rugsėjo mėn. mokytojų seminarijos rūmus už¬ 
ėmė R. J. Valstybinė mergaičių gimnazija. 


MARIJONŲ GIMNAZIJA. 

1920 m. buvo įsteigta Marijonų klasinė gimnazija su lotynų 
ii graikų kalbomis nuo vienos I-sios klasės. Kas metai vis pri¬ 
sidėjo po vieną klasę, gimnazija augo, tad buvo gyvas reikalas 
pasirūpinti patalpa, o labiausia gimnazijos vadovybei rūpėjo 
Įsteigti moksleiviams bendrabutį. Tad kun. Andziulis ir Cikota 
išvyko šiaurės Amerikon misijų laikyti, užsidirbti ir aukų pasi¬ 
rinkti, arba nors paskolinti šiam reikalui pinigų. Šiems rinkė¬ 
jams su nemažu kaupu grįžus vėl bitelės išvyko Amerikon, tai 
kun. Vaitkevičius, Draugelis, Petrauskas. 

Susirinkus pinigų, ant senojo vienuolyno, kuris buvo jau 
ankštas, buvo užmūrytas antras aukštas, o 1923 m. buvo jau pa¬ 
statyti dabartinės gimnazijos rūmai. Juose yra klasės, salė ir 
bendrabutis. Jau ši gimnazija turi 7 abiturientų laidas. Direk¬ 
toriumi yra aukšto mokslo ir dabar kultūringas kunigas, prof. K. 
]. Totoraitis. 


ŽYDŲ GIMNAZIJA. 

Marijampoliškiai žydai pirmieji sumanė įkurti savo tautinį 
mokslo židinį Laisvoje Lietuvoje. Jie įsisteigė 1918 metų pra¬ 
džioje pirmąją Lietuvoje Marijampolėj žydų gimnaziją hebrajų 
dėstomąja kalba. Jau yra iš šios gimnazijos virš 400 abiturientų. 
Gimnazijoje yra nemaža biblioteka su 3000 tomų knygų. Taip 
pat yra geri fizikos ir gamtos kabinetai. 



9 PEŠT. LIETUVOS KUNIGAIKŠČIO 
VYTENIO PULKAS. 

Devintasis pėstininkų pulkas išaugo iš partizanų organiza¬ 
cijos, veikusios 1919 m. Biržų, Šiaulių ir dalinai Panevėžio apskri- 
čiuose. Jis buvo pavadintas atskiru partizanų batalionu. 1919 
m. gegužės mėn. viena jo dalis kartu su Panevėžio grupe vijo^ 

raudonarmiečius Daugpilio link, kita gi dalis persikėlė Panevė¬ 
žin ir buvo pavadinta Joniškėlio batalionu. 1920 m. kovo 1 d. 
šis batalionas buvo pavadintas 9 pėst. L. Kun. Vytenio pulku. 
Pulkas grūmėsi ir su lenkais, kurie sulaužę Suvalkų sutartį už¬ 
ėmė Vilnių. Tada teko pulkui dalyvauti karo žygiuose ties Ma- 
lėtais. Giedraičiais, Sirvintais ir už Įvairius atsižymėjimus buvo 
apdovanoti pulko 15 karininkų ir 33 kareiviai Vyčio Kryžiumi. 

I Marijampolę pulkas atsikėlė 1923 m. gegužės 1 d. Tada 





9 p. pulko vadas gen. št. pulk. įeit. Antanas Gausas. 

pulkui vadovavo maj. Paškevičius, po jo pulk. Vitkauskas, pulk. 
Jurgaitis, generolas Adomkevičius, pulk. Svilas, Marijampolėj 
1936 m. miręs ir dabar yra pulko vadu pulk. Antanas Gaušas 
1929 m. rugsėjo 22 d. Valstybės Prezidentas pulkui pado¬ 
vanojo vėliavą su tokiu užrašu: „Per amžius už Vilnių dės galvą 
lietuvis“. 

CUKRAUS FABRIKAS. 

Marijampolei teko laimė turėti pirmąjį krašte cukraus fa¬ 
briką, vieną stambiausių mūsų pramonės įmonių. Teko laimė — 
nes dėl šio fabriko nemaža ir atkakliai varžėsi taip pat kitos vie¬ 
tovės, kurios ar tai komunikacijos, ar tai susijusios su fabriku 
žemės ūkio kultūros praplitimo atžvilgiu turėjo visai pagrįstų 
pretenzijų į pirmąjį cukraus fabriką su jo įvairių ir apsčių gėrybių 
šaltiniais. 1931 m. pradžioje cukraus fabriko statybos pirmieji 
darbai buvo pradėti vis dėlto ne kur kitur, o Marijampolėje, Še¬ 
šupės dešiniame krante, vienu kilometru atstu nuo miesto Liud¬ 
vinavo link. 



Marijampolės Cukraus Fabrikas. 


Fabriką pradėjo statyti akc. b-vė „Lietuvos Cukrus“, įsistei¬ 
gusi 1931 m. tikslu statyti cukraus fabrikus, plėsti ir tobulinti 
cukrinių runkelių kultūrą, gaminti iš jų cukrų, melasą bei kitus 
cukr. runkelių produktus, perdirbinėti cukraus žaliavą, o taip 
pat prekiauti cukrumi ir cukr. runkelius perdirbant gautais pro¬ 
duktais. Fabriko trobesių ir kitų pastatų statybos darbus atlikti 
buvo pavesta firmai „Markūnas ir Brat“ Kaune, o fabriko vidaus 
įrengimas pavestas čekų firmai „Škoda“ Pilzene. Fabrikas buvo 
statomas normaliai 600 ton. sukr. runkelių per parą perdirbti, bet 
iš anksto buvo numatyta, kad fabriko pajėgumą ateity galima 

būtų padidinti iki produkcijos normaliai 800 ton. cukr. runkelių 
per parą, už tat ir vieta fabrike papildomai aparatūrai buvo pa¬ 
likta. Fabriko statyba su įrengimu buvo baigta tų pačių metų ru¬ 
deny ir kaštavo virš 6 mil. litų. Tinkamai išmėgintas, cukraus 
fabrikas 1931 m. rugsėjo mėn. 16 d. jau buvo įkinkytas į savų 
cukr. runkelių perdirbinėjimą. 

1931/32 apyskaitiniais metais fabrikas dirbo dviem darbi¬ 
ninkų pakaitomis iki gruodžio mėn. 30 d., t. y. viso 76 dienas, 
arba 1824 valandas. Per tą laiką buvo perdirbta virš 45000 tonų 
cukr. runkelių ir iš jų gauta 65520 maišų po 100 kg. balto cuk¬ 
raus, 615 maišų geltono cukraus, 1670 to. melasos, 21515 to. iš¬ 
spaudų ir 4000 to. kalkių purvo. 

Pirmaisiais metais fabrike dirbo iš viso virš 400 žmonių ir 
fabriko darbas buvo baigtas sklandžiai, be jokių pertraukų, ne¬ 
paisant to, kad dirbo pirmuosius metus, kuriais „šmeras nebuvo 
įkaitęs“. 

1932/33 apyskaitos metais fabrikas buvo praplėstas ir jo pro¬ 
dukcija buvo padidinta iki normaliai 800 to. cukr. sunkelių per 
parą. Rugsėjo mėn. 26 d. fabrikas pradėjo darbą trimis darbinin¬ 
kų pakaitomis. Kadangi tais metais cukr. runkelių apsčiai už¬ 
derėjo ir fabrikas jų gavo daugiau, negu buvo kontralotuota, 
darbas truko iki vasario mėn. 28 d. t. y. 155 dienas arba 3720 
valandų. Per tą laiką buvo perdirbta arti 122000 to. cukr. run¬ 
kelių ir iš jų gauta 161.649 maišai balto cukraus, 295 maišai gel¬ 
tono cukraus, 3782 to. melasos ir 48736 to. išspaudų. Antraisiais 
metais fabrike dirbo arti 650 žmonių. 

1933/34 apyskaitos metais fabrikas pradėjo darbą spalių mėn. 
8 d. ir baigė gruodžio mėn. 4 d., tuo būdu dirbo tik 58 dienas. 
Fabrikas buvo prisiruošęs dirbti šiais metais ilgiau ir būtų dirbęs 
bent iki Naujų Metų, jei ne menkas cukr. runkelių derlius, dėl ku¬ 
rios priežasties buvo gauta fabrike tik 60% kontraktuotų cukr. 
runkelių. Trečiais metais fabrikas perdirbo virš 51000 to. cukr. 
runkelių ir iš jų gavo virš 81000 maišų balto cukraus. Fabrike 
dirba 550 žmonių. 

ŪKIS. 

Žemės retorma, skirstymas vienkiemiais ir melioracija. 


Žemės reforma pradėta vykdyti 1919 m. ir veik galutinai 
baigta 1930 m. 

Žemės reformos įstatymas palietė 80 dvarų apie 26 000 ha 
ploto. Be to, parceliacijos reikalams sunaudota apie 1000 ha plo¬ 
tas atskirų žemės sklypų, perimtų iš miškų administracijos kar- 

čiaminių daržų ir kit., kurie, žemės reformos įstatymu, perėjo 
valstybės nuosavybėn. 

Išparceliuota dvarų žemė sunaudota taip: duota nuosavybėn 
parapijų bažnyčioms 53 sklypai 180 ha ploto, starta miestui pra¬ 
plėsti 1177 sklypai 611 ha ploto, duota naujakuriams ligi 2 ha 
ūkiui kurti 269 sklp. 426 ha ploto, nuo 2 ligi 8 ha ūkiui kurti — 
737 sklypai 3745 ha ploto, nuo 8 ligi 20 ha — 884 sklypai 8817 
ha ploto, per 20 ha — 60 sklp. 789 ha ploto. Pridėta gretimų kai¬ 
mų mažažemiams prie nuosavos žemės 713 sklp. 2506 ha ploto; 
duota naudojimuisi valstybinėms pradžios mokykloms 90 sklp. 
234 ha ploto, kitoms valdžios įstaigoms — 135 sklp. 1567 ha 
ploto, savivaldybinių įstaigų reikalams: ligoninėms, prieglau¬ 
doms, žvyriui imti ir kt. — 64 sklp. 221 ha ploto, privačioms or¬ 
ganizacijoms 32 sklp. 8740 ha ploto parduota, žemės reformos 
įstatymo 65 §, 32 sklp. 588 ha ploto skirta už likviduotus gania¬ 
vos ir miško medžiagos 363 ha plotas, palikta savininkams nenu¬ 
savinama žemės ūkio norma 2489 ha ploto. 

Ant gautųjų sklypų ūkiams kurti apie 300 naujakurių turi 
pasistatę trobesius (4 pastatus). Dalis naujakurių turi pasistatę 
1—2 ar 3 trobesius ir apie 200 naujakurių neturi pasistatę nė 1 
trobesio. 

Anksčiau gavusieji sklypus naujakuriai jau įėjo į normalias 
ūkininkavimo vėžes ir savo ūkio santvarka prilygsta senesniems 
ūkininkams. 

Kaimų skirstymas vienkiemiais Marijampolės apskrityje 
daugumoje atliktas prieš karą. Po karo išskirstytas vienkiemiais 
žemės plotas sudaro tik apie 4.500 ha. 

Skirstytinos vienkiemiais žemės jau maža beliko ir po 2—3 
metų manoma tuos darbus galutinai užbaigti. 

Melioracijos darbai Marijampolės apskrityje tik šiuo metu 
intensyviai pradėti vykdyti. Ligi 1930 m. nusausintas plotas su¬ 
darė tik 1399 ha. Nuo to laiko kasmet nusausinimo darbai di- 
gyvėja. Dideli nusausinimo darbai atlikti valant gilinant 
Kirsnos upės aukštupį ir žemupį. Ten suprojektuotas apie 5000 
ha žemės nusausinimas. 

Smulkius nusausinimo darbus atlieka valsčių viršaičiai. 

Nusausinimu ūkininkai pradeda labiau domėtis ir labiau 
vertinti jį kultūriniu atžvilgiu. 

Žemės ūkio būklė. 

Marijampolės apskritis savo plotu užima 12-tą vietą. Bend¬ 
ras žemės plotas yra 221900 ha, iš kurios tenka žemės ūkiui 
153.500 ha (69%) ir valdžios miškams, vandenims ir kt. — 
68.400 ha. 

Vidutinis ūkis 12,5 ha. 

Nors marijampoliečiuose iš seno veikia tradicija virtęs pa¬ 
protys neskaidyti ūkių tarp įpėdinių, pamokant ar panašiai sure¬ 
guliuojant šį reikalą, bet vis dėlto vyrauja smulkūs ūkiai, pasiek¬ 
dami per 50%. Tačiau didžiausią naudojamą žemės plotą užima 
vidutiniai ūkiai, t. y. 10—30 ha apie 60% naudojamos žemės. 

Ariamos žemės % gan aukštas. Didesni plotai derlingos že¬ 
mės (Marijampolės, Liudvinavo, Kalvarijos ir kt. valsčiai), bet 
pakraščiai turi labai menkos žemės, kaip Kazlų-Rūdos (smėlynai), 
Liubavo ir Balbieriškio valsčiai. 

Miškų plotai, valdžios ir privatūs, užima 60.258 ha 100 ha 
bendro apskrities ploto. Miško tenka 27 ha. Miškingumo at¬ 
žvilgiu Lietuvoje užima I-mą vietą. 

Ūkiai jau seniąi, prieš Did. Karą vienkiemiuose, todėl čia vais- 
maininė laukti sistema nebe naujiena. Reikia pripažinti mari¬ 
jampoliečiams garbės, kad jie yra geri žemdirbiai. Maža yra tokių 
ūkininkų, kurie nežino ražienų skutimo reikšmės, kurie paliktų 
rudenį neapartus laukus, nevartotų mineralinių trąšų, nesėtų pa¬ 
šarui dobilų. 

Gyvulių kiekybė ir kokybė galima įvertinti vidutiniškai. Ar¬ 
kliai dažniausiai po sunkaus tipo; ne mažai jau yra ardėnų veis¬ 
lės arklių kraujo. Stambiųjų raguočių kaimenėse vyrauja juod¬ 
margi galvijai. Daug įlieta olandų galvijų veislės kraujo. Apskri¬ 
tyje yra 6 galvijų, kontrolės rateliai. Ne mažai yra kontroliuo¬ 
jamų kaimenių su bendra metine riebalų produkcija per 150 kgr. 
Kiaulių senobinių, puslaukinių veik nebėra. Daug grynakraujų, 
laidos pagerintos anglų didžiausiais jorkširais. 

Avys buvo veik išnaikintos, bet paskutinių kelctos metų bė¬ 
gyje sumažėjus ūkininko pirkimo galiai, stveriasi vėl avių augin¬ 
tis. Yra kelios dešimtys egzempliorių rytprūsių juodgalvių gry¬ 
nakraujų veislės avių, kuriomis gerinamos vietinės avys. 

Iš naminių paukščių čia mažiau laikoma vištų, bet užtat dau¬ 
giau vandens paukščių, ančių ir žąsų. 100 ha naudojamos žemės 
išeina naminių gyvulių: arklių — 21, galvijų — 30, kiaulių — 56, 
avių — 17, paukščių — 135, bičių — avilių — 4. 

Pieno ūkis, kuris šiandieną teikia svarbiausią mūsų eksporte 
poziciją užimanti produktą, sviestą, Marijampolės apskr. tolokai 
atsilikęs. Pav., pereitais metais pieno suėmimo į pienines atžvil¬ 
giu Marijampolės apskr. buvo 14 vietoje. Šiais metais yra ten¬ 
dencijos dar tolimesnėn vieton atsistoti. Veikia 8 pieno perdir¬ 
bimo bendrovės su 7 garinėmis ir 1 motorine pienine. Grietinės 
nugriebimo punktų yra 27. Pieninių bei grietinės nugriebimo 
punktų tinklas atrodo pakankamas, tik deja, maža pieno suren¬ 
kama. Juo mažesnė pieno apyvarta, juo sunkiau pieno perdir¬ 
bimo bendrovėms išsiversti: amortizuoti mašina, skolas ir t. t. 

Daug stambesnių ūkininkų Prienų, Veiverių ir net Sasnavos 
valse, gabena pieną į Kauną. Ne maža dalis pieno pačiuose 
ūkiuose perdirbama į sviestą ir parduodama 3-jose vietos rinkose: 
Marijampolės, Prienų, Kalvarijos; pagaliau čia patys ūkininkai 
daug suvartoja savo reikalams: marijampolietis mėgsta pats pir¬ 
ma sočiai pavalgyti, o tik kas lieka parduoti. Čia dar kalti blogi 
keliai ir mažas marijampoliečių, kaipo didelių individualistų, ko- 
operatyviškumas. 

Kiaulių iš Marijampolės apskrities „Maistas“ per 3 metus su¬ 
pirko 47.863; iš jų bekoninių 47.111 ir lašininių — 752. 

Sodų užimtas plotas bei juose esančių vaismedžių kiekis, 
palyginus su kitais apskr. būtų ne visai mažas, bet sodų kokybė 
neaukšta; daugumoje apleisti, menka vaisių rūšis ir t. t. Nei pe¬ 
reitais nei šiais metais į užsienį nebuvo eksportuotas nė vienas 
vaisių vagonas. Vaisiai sunaudojami savo reikalams arba reali¬ 
zuojami vietos rinkoje. Įvairių vaismedžių 100 ha naudojamos 
žemės tenka: Obelių — 50, kriaušių — 20, vyšnių — 88, slyvų 
— 24_. 

Ūkininkų įsiskolinimas Žemės Bankui yra 5.502,094 lit. Že¬ 
mės Banko paskola pasinaudojo 1.037 ūkininkai. 1 ha naudoja¬ 
mos žemės yra apsunkintas Žemės Banko paskola 35 lt. Rei¬ 
kia manyti, kad įvairiuose kituose bankuose bei pas privačius 
asmenis skolų susidarys dar apie 30% Žemės Banko skolos, taip 
kad bendrai vienas ha galės būti įskolintas 50 litų. 

Daugumoje ūkininkai įsiskolino geraisiais laikais. Didžiau¬ 
sią skolų dalį sudaro didelės dalys (dukterims, sūnums) ir kapi¬ 
taliniams žemės ūkio pagerinimams. Iš varžytynių ūkių yra par¬ 
duota, bet rimtų darbščių ir tvarkingų ūkininkų į varžytynes pa¬ 
tenka labai nedaug. 

PRAMONE, AMATAI IR PREKYBA. 

Neskaitant smulkių įmonių, kuriose nėra nuolatinių samdo¬ 
mų darbininkų, yra 41 malūnas, 27 lentpiūvės, 10 žemės ūkio 
mašinų d-vių, 9 pieno perdirbimo b-vių pieninės, 8 baldų dirb¬ 
tuvės, 8 odų d-vės, 8 plytų, čerpių ar koklių d-vės, 6 aliejaus 
spaudyklos, 5 vaisvandenių d-vės, 4 elektros stotys, 4 spaustuvės, 
4 spirito yaryklos, 2 alaus bravorai, 2 vaisvandenių d-vės 2 mui¬ 
lo d-vės, 1 cukraus fabrikas, 1 tabako ir papirosų fabrikas, 1 linų 
ir pakulų apdirbimo fabrikas, 1 verpykla, 1 terpentino d-vė, 1 
mekaninė batų d-vė. 

Stambiausia ne tik Marijampolės apskrityje, bet ir visoje 
Lietuvoje įmonė, be abejo yra cukraus fabrikas, kuriame darbo 
sezono metu dirba apie 700 asmenų, per dieną pagamina apie 
1500 maišų cukraus. Praeitą sezoną sunaudojo apie 122000 tonų 
cukrinių runkelių, kuriais buvo užsėta apie 5300 ha žemės ploto. 
Taigi dar gerokas žmonių skaičius turėjo darbo ir už fabriko 
ribų. 

Iš kitų įmonių yra stambesnės šios: Goldbergo alaus bravore 
dirba daugiau 50 asmenų. Nektaro alaus bravore daugiau 30 as¬ 
menų, Levinų plytų d-vėje daugiau 80 asmenų, Marijonų vienuo¬ 
lyno stalių d-vėje daugiau 40 asm., Solskių lentpiūvėje daugiau 
30 asm., Romanovo malūne daugiau 20 asm., Smolino linų apdir¬ 
bimo fabrike daugiau 20 asmenų., Vitmozerio mašinų d-vėje dau¬ 
giau 20 asm. ir Dirvos spaustuvėje daugiau 15 asmenų. 

Įmonių kuriose dirba daugiau kaip po 5 darbininkus, yra 
per 30. 

Iš viso pramonės įmonėse dirba apie 1300 darbininkų, iš ku¬ 
rių dalis dirba tik sezoniniai. 

Patogus apskrityje susisiekimas, didesnių miestų artumas 
leido pramones įmonėms plėstis ne tik pačiame mieste, bet ir vi¬ 
same apskrityje. 

Amatų ir prekybos įmonės yra gana smulkios ir dirba apie 
360 samdomų darbininkų. Gana gražiai gyvuoja Marijampolės 
žemės ūkio draugijos. Žagrės b-vės ir Prienų ,,Artojo“ b-vės 
įmonės. 

KREDITAS. 

Apskrityje veikia 33 bankai ir Lietuvos banko skyrius — 1; 
Ūkio banko skyriai — 3; Savitarpio kredito draugijų — 2; Žydų 
liaudies bankų — 4; Smulkaus kredito draugijų — 23; kurios 
taip gi teikia nemažą gyventojams piniginę paramą. Visi jie yra 
išdavę iš viso 5,1 mik litų paskolų. 

Gyventojai įsiskolinę bankams iš viso apie 11 mil. litų. Da¬ 
bar gi viso apie 11 mil. litų. Dabar ūkininkai nebebėgioja 
taip po bankus su naujų paskolų prašymais, kaip buvo iki šiol, 
o stengiasi tik senas skolas likviduoti. Tik vieną dar bėdą mūsų 
ūkininkija turi, tai neišspręstų dalių mokėjimo klausimą. Yra 
tradicijos Suvalkijos paprotys mokėti broliams ir seserims, išei¬ 
nantiems iš namų, dideles dalis pinigais. 

Bet nevisi mūsų apskrities gyventojai yra skolingi ir nevisi 
turi piniginių sunkumų. Yra ir piniguočių, kurie bankuose laiko 
sudėję bendrai imant ne mažą sumą. Taip veikiančiose pas mus 
kredito įstaigose, o daugiausia valstybės taupomose kasose in¬ 
dėliai pradedant nuo 1930 metų pabaigos staiga padidėjo ir jų 
suma vis augo iki š. m. pradžios. Pradžioje 1931 m. veikiančiose 
visose mūsų apskrityse kredito įstaigose buvo sudėta indėlių tik 
apie 1,5 mil. lit. Dabar gi turime indėlių iš viso 5,2 milijonų 
litų. 

Pirmais mūsų nepriklausomais metais nedaug kas iš mūsų 
piliečių nešė pinigus į bankus procentams auginti, o dėjo juos į 
visokį biznį, skolino kitiems. Marijampolėje, daug kas atiduo¬ 
davo pinigus pirkliams ir gaudavo už juos iki 36% palūkanų. 
Pirkliai gi paskolintus ir piliečių pinigus leido į rizikingą biznį, 
statė rūmus, darė visokius įrengimus ir pagaliau, mokėdami už 
juos tokius aukštus %, neišsilaikė, pradėjo viens po kito bankru¬ 
tuoti. Tada piliečiai, pajutę pavojų, pradėjo iš visur pinigus atsi¬ 
iminėti ir nešti juos į bankus, tuo staiga didindami juose indėlius: 
įvyko persilaužimas į gerą pusę. Indėliai bankuose pradėjo ma¬ 
žėti, vadinas, pinigas pradėjo grįžti vėl į biznį. 

ŽEMES ŪKIO DRAUGIJA. 

Kooperacijos idėjos Suvalkijos ūkininkų tarpe sulaukė pri¬ 
tarimo dar prieš Didįjį Karą, bet gausesnių vaisių davė tik atga¬ 
vus Lietuvai Nepriklausomybę. Tas idėjas naujaisiais laikais 
Suvalkijoje įkūnijo Marijampolės rajono žemės ūkio draugiją. 

Si draugija įsikūrė vasario 11d. 1923 m. 

Metai iš metų draugijos reikalai vis gerėjo*, prekyba vystėsi 
apimdama vis platesnes sritis. Draugija plačiai ėmė prekiauti net 
ūkio mašinomis. 

Krizės metai draugijos veiklos taip pat nenuslopino. Suma¬ 
žėjus vienų prekių apyvartai, pereita prie kitų ir dirbama su 
pelnu. 

Žymiai pagyvėjo prekyba 1932 m. Tada buvo įsteigta kolo- 
nialė ir mėsos bei dešrų parduotuvė. Parduotuvę ir dešrų dirbtu¬ 
vę draugija įrengė labai moderniškai ir įgijo vartotojų pasitikė¬ 
jimą. Dabar kiekvieną dieną būna pilna parduotuvė klijentų, 
kurie gauna tikrai gerus ir sveikus produktus. Kai kurias pre¬ 
kes draugija pardavinėja net urmu. Draugija verčiasi ir paukš¬ 
čių prekyba. Iš viso mėsos ir jos gaminių per metus ji pardavė 
beveik už 250.000 litų. 

Plačiai prekiaudama ir turėdama minėtas parduotuves, drau¬ 
gija pasidarė dominuojančių kainų reguliatorium ne tik Marijam¬ 
polės rajone, bet ir visoje Suvalkijoje, ypač dėl to, kad gyvulius 
ėmė supirkinėti visuose apylinkės miesteliuose. 

Dabar draugija turi daugiau kaip 130.000 litų savų kapitalų, 
nuosavą žemės sklypą, mūrinius 2 aukštų namus ir geležinkelio 
stotyje mūrinį sandėlį. 

Narių yra 138. Beveik visi nariai ūkininkai, turi vidutiniai 
apie 40 ha žemės. 


APSKRITIES SAVIVALDYBE. 

Apskritį sudaro 13 valsčių ir 2 antros eilės (Kalvarijos ir 
Prienų) miestai valsčiaus teisėmis. Apskritis (be miesto) užima 
2072 kvadr. kilometr. plotą ir turi 95.000 gyventojų. 

Vieškelių yra: I rūš. — 81,9 klm. II rūš. — 949 klm. ir III 
rūš. 819,9 klm. I ir II rūš. vieškeliai žvyruoti, o III rūš. — pra¬ 
dedami žvyruoti. Kelių taisymui ir jų laikymui savivaldybė yra 
įsigijusi keliams taisyti mašiną „Caterpillar“ — už 39.000 lt. 

Apskrities savivaldybės lėšomis pastatyta 30 tiltų: 4 gelžbe¬ 
toniniai, iš jų 2 per Šešupę po 50 mtr. ilgumo, 2 per kitus upelius 
po 12 mtr., ilgumo; 3 tiltai ant betoninių paramų su medine va¬ 
žiuojama dalimi po 16 metr. ilgumo ir 23 tiltai mediniai po 12—18 
mtr. ilgumo. 

Apskrities savivaldybės lėšomis išlaikoma 111 mokyklų su 
184 kompl.: a) nuosavuose namuose 3 mūrinės su 12 kompl., 27 
medinės su 39 kompl. Iš viso 30 mokyklų su 51 kompl. b) sam¬ 
domuose namuose 81 mokykla su 133 kompl. Be to, šiais me¬ 
tais yra baigiamos statyti šios mokyklos: Prienų miesto mūro 
6 kompl. ir Igliaukoje ir Naujoje Ūtoje medinės po 2 kompl. 

Visose mokyklose šiais metais mokosi apie 9042 vaikai. 

Savivaldybė neturtingiems mokiniams mokslo priemonėms 
pirkti nuo 1930 metų yra suteikusi 14.639 lt. pašalpų. 1934 m. 
apskr. s-bė numato pastatyti 13 pr. mok. su 33 kompl. 

Savivaldybė (be miesto) išlaiko nuosavuose namuose ligo¬ 
ninę iš 40 lovų su skyriais: vidaus ligų, akušerijos bei moterų li¬ 
gų ir hirurgijos. Be to, yra įsteigusi šiais metais Veneros ligų am¬ 
bulatoriją, kuriai išlaikyti miesto savivaldybė prisideda 50%. 

40 lovų ligoninės Marijampolės apskričiai yra permaža, to¬ 
dėl tenka ligonius joje gydyti nenormaliose sąlygose, nes daž¬ 
niausia ligoninė būna perpildyta. Savivaldybė jau stato naują 
modernišką ligoninę. 


BUV. APSKRITIES VIRŠININKAI 

1) Liudvikas Ciplijauskas, dabar Tribunolo Pirmininkas 
iki 1919 m. I 9 d. Tuo pačiu laiku to apskrities viršininko parei¬ 
goms eiti buvo paskirtas ir Aleksandras Žilinskas (buvęs Tei¬ 
singumo Ministeris). 

2) Vincas Ambraziejus, Kybartų gimnazijos direktorius, iki 
1920 m. I. 15 d. 

3) Liudas Gira, iki 1920 m. IX. 1 d. 

4) Vilius Ritėnas, Pasien. polic. rajon. virš., iki 1921 m. V. 
18 d. 

5) Ričardas Grybauskas, Finans. M-joj, iki 1922 m. III. 
21 d. 

6) Pijus Petras Misiurevičius, privat. gynėjas, 1923 m. X.l d. 

7) Mykolas Marma, adv. Vilkijoj, iki 1925 m. IV. 8 d. 

8) Kazys Kerpė (1935 m.) miręs Kaune, 1930 m. IX. 1 d. 

9) Alf. Pimpė 

1926 METAIS MARIJAMPOLĖS APSKRITY 
VEIKĖ ŠIE VALSČIAI: 

Marijampolės, Antanavo, Ašmintos, Balbieriškio, Gudelių L 
Gudelių II, Javaravo, Janavo, Klebiškio, Krosnos, Kalvarijos, 
Kvietiškio, Liudvinavo, Liubavo, Raudenio, Padovinio, Sasnavos, 
Šunskų, Veiverių ir Višakio Rūdos. Viso buvo 20 valsčių. Da¬ 
bar yra tik 13, t. y.: Prienų, Balbieriškio, Gudelių, Liudvinavo, 
Krosnos, Kalvarijų, Liubavo, Marijampolės, Igliškėlių, Šilavoto, 
Veiverių, Kazlų—Rūdos ir Sasnavos. 

Iš pat pradžių Marijampolės apskrity vienur buvo organizuo¬ 
jama parapijiniai komitetai, kitur valsčių komitetai. Ir rezultate 
kuone kiekvienas bažnytkaimis įsteigė sau vietos reikalams tvar¬ 
kyti komitetą. Tokių komitetų, kaip anksčiau matome buvo net 
20. Palyginti su kitų apskričių valsčiais jie buvo gana maži. Pav. 
janavo valsč. turėjo tiktai 2,400 gyv., Raudenio 3,000; Višakio— 
Rūdos 3,000, o kiti apie 4,000 gyventojų. 

Iš anų laikų gaunamų nedidelių pajamų jiems buvo sunku 
išsilaikyti ir jie kasmet brido į skolas. Jau apie 1930 m. skolos 
susidarė nebevisai mažos. Sasnavos valsč. turėjo virš 14,000 lt.; 
Antanavo ir tiek pat; Višakio-Rūdos — 17,077 lt. 

Tie komitetai, sukdami galvas, kaip išbridus iš skolų, visai 
paliko nuošaliai, nebeturėjo laiko nei pagalvoti apie kelių taisy¬ 
mą, mokyklų statymą ir tvarkymą, tarsi tai būtų neverti dėmesio 
dalykai. 

Centras tai matydamas ėmėsi tvarkyti šitą reikalą ir valsčių 
reformą padarė. 


MARIJAMPOLĖS BURMISTRAS JUOZAS 
MAURUKAS. 

J. Maurukas yra gimęs 1896 m. kovo mėn. 11d. Trakiškių 
kaime, Marijampolės valsčiaus, ūkininkų šeimoj. Pradžios moks¬ 
lus ėjo Marijampolėje. Baigė Veiverių mokytojų seminariją Ru¬ 
sijoj ir I laidą Lietuvos Karo Mokyklos. Grįžęs iš Rusijos 1918 
metais baigė vokiečių mokytojų kursus ir buvo skiriamas moky¬ 
toju, bet su vokiečių pasiūlijimais ir reikalavimais nesutiko ir mo¬ 
kytojauti nėjo. Pradėjus kurtis Lietuvos Kariuomenei, 1919 m. 
sausio mėn. pirmomis dienomis stojo savanoriu. 

Kariuomenėje ir pradėjo J. Maurukas savo tarnybą gimtajam 
mieste Marijampolėj. Čia jis darbavos komendantūroje, atlik¬ 
damas įvairias pareigas, o kaip tik įsikūrė Lietuvos Karo Mo¬ 
kykla stojo į pirmąją laidą ir ją baigė. 

Iš Karo Mokyklos karužo, t. y. leitenanto laipsny buvo pa¬ 
siųstas į Kauno batalioną, kuris vėliau išsivystė į 7 pėst. L. K. B. 
pulką. Pulke ėjo kuopos vado pareigas, buvo pulko adjutantu, 
dalyvavo visuose mūšiuose su bolševikais, bermontininkais ir len¬ 
kais. 



Marijampolės miesto burmistras J, Maurukas, 

1924 m. sausio mėn. 1 d. pasiliuosavo iš kariuomenės ir įstojo 
Vidaus Reikalų Ministerijos tarnybon. Patarnavęs apie 1 metus 
pasienio policijos I eilės rajono viršininku Seinų bare, perėjo Švie¬ 
timo Ministerijon ir buvo Lazdijų 2-jų metų mokytojų kursų ir 
Seinų „Žiburio“ gimnazijos mokytoju. Tuo tarpu įgyja viduri¬ 
nės mokyklos mokytojo teises ir vardą. 

1929 m. rugpiūčio mėn. 7 d. buvo paskirtas Marijampolės 
apskrities I rajono pradžios mokyklų Inspektorium. Inspekto- 

rium išbuvo iki 1931 m. rugpiūčio mėn. Išrinkus J. Mauruką 
Marijampolės miesto burmistru, nuo inspektoriavimo atsisakė ir 
dabar tebėra burmistro pareigose. 

Už nuopelnus Lietuvai yra apdovanotas: D. L. K. Vytauto 
ordinu V laipsnio, savanorio-kūrėjo ir 10 m. jubiliejiniu meda¬ 
liais, šaulių žvaigžde ir ugniagesių artimui pagelbos ordinu. 

1936 m. birželio mėn. 9—10 d. d. išrinktas Seimo nariu nuo 
Marijampolės apskrities pirmuoju kandidatu. 


MIESTO SAVIVALDYBE. 

Marijampolės miesto savivaldybė pradėjo gyvuoti 1918 m. 
lapkričio mėn. pradžioje. Kaip pasakoja pirmieji šios savivaldy¬ 
bės pijonieriai, pradžioje nieko nebuvo; nei buto, nei raštinės 
baldų, nei pinigų, nei darbininkų—tarnautojų. Tik buvo mari- 
jampoliškių geri norai ir pasiryžimas susitvarkyti, susiorgani¬ 
zuoti. Butą, aplūžusį stalelį, porą kėdžių paaukojo vienas tur¬ 
tingesnių miesto gyventojų p. Z. Gudinskas. Raštinei reikalin¬ 
gas kad ir menkas aukas sudėjo patys pirmieji savivaldybininkai 
Sekretoriai dirba be atlyginimo. Gi mieste pilna plėšikų, alkanų 
karo belaisvių ir šiaip per karą nukentėjusių žmonių. Jiems vo¬ 
kiečiai nieko nepagelbsti ir jų nesudraudžia. Svarbu buvo su¬ 
organizuoti lietuvišką miliciją. Ir ėmė savivaldybininkai ją or¬ 
ganizuoti iš darbininkų. Bet gi milicijai reikalinga ginklų. Vo¬ 
kiečiai, bijodami, kad ginklai nebūtų nukreipti į jų sauvales, pa¬ 
bijojo juos duoti ir pasiūlė milicijai 25 kirvius. Buvo atsisakyta 
kirvius paimti ir vieton kirvių milicijantai buvo apginkluoti laz¬ 
domis. Buvo ir tokių įvykių, kad suimant kokį plėšiką, ar va¬ 
gilį, vokiečiai apkuldavo beginklį mūsų milicijantą ir prasikaltėlį 
išlaisvindavo. 

Anais laikais labai buvo bloga su maisto produktais. Visur 
jų stigo, tik vokiečių sandėliai lūžo javais užversti. Jie juto, kad 
baigiasi jų Lietuvoj dienos. Todėl iš sandėlių vagonėliais siau¬ 
ruoju geležinkeliu jie ima viską gabenti Vilkaviškio geležink. 
stotin, o iš ten į Vokietiją. Gabeno naktimis, tada kai visi mie¬ 
ga, kai draudžiama civyliams vaikščioti. 

Marijampolės savivaldybininkai ir čia nesnaudžia. Jie pra¬ 
šo geruoju vokiečius palikti maistą, nevežti, nes žmonės badauja. 
Kai prašymas buvo neišklausytas, savivaldybininkai su darbi- 

ninku minia užpuola vokiečius, gabenančius maistą, išvarto su 
maistu vagonėlius, ir apkulia žiauriuosius vokiečius. Čia įsimai¬ 
šo ginkluoti vokiečių kareiviai, lietuvius išsklaido, o to žygio va¬ 
dus areštuoja. Vienas iš tokių areštuotų, kuris daugiausia nuo 
vokiečių ir nukentėjo, buvo savivaldybininkas Vladas Kulikaus¬ 
kas. Bet žygis šis veltui nenuėjo. Pabūgo vokiečiai, matydami 
tokį lietuvių vieningumą ir ryt dieną parduoda visus sandėlius 
su produktais labai už pigią kainą lietuviams. 

Miesto savivaldybė pinigų neturėdama renka ostmarkes pas 
labiau pasiturinčius miesto gyventojus. Gyventojai tuo labiau 
buvo duosnūs, kai sužinojo, kad tais pinigais bus perkamas mais¬ 
tas. Ir buvo surinkta tokia suma, kad jos užteko ir vokiečiams 
užsimokėti ir dar liko miesto savivaldybės raštinės reikalams. 

Pirmaisiais nepriklausomos Lietuvos kūrimosi metais ir Ma¬ 
rijampolės miesto savivaldybei teko daug dėti pastangų, kad ap¬ 
rūpintų biednuomenę ir grįžtančius tremtinius maistu. Tuo me¬ 
tu miesto savivaldybė jokių lėšų neturėjo, todėl pradėjo imti va¬ 
dinamą tranzito mokestį, kurio surinkta nemaža ir tuo būdu daug 
miesto reikalų buvo patenkinta. Kaip žinoma, vyriausybė pa¬ 
čioje pradžioje savo lėšų neturėjo, todėl savivaldybė iš savo men¬ 
kų lėšų skolino Marijampolės valdžios įstaigoms. Tokių pas¬ 
kolų 1920 m. buvo duotos gana didelės sumos. Be to, mažesnė¬ 
mis sumomis sušelpti šiltine sirgusieji kareiviai. 

1927 m. Marijampolė gavo apskrities miesto teises ir ėmėsi 
didesnių darbų miesto tvarkyme. 

1926 m. miesto elektros apšvietimas atiduotas koncesinin- 
kams 25 metams labai nepalankiomis miestui sąlygomis. 1931 
m. išrinktoji naujoji savivaldybė dėjo visas pastangas padarytai 
klaidai atitaisyti, bet didesnio laimėjimo atsiekti vis nepavykdavo. 

Balandžio mėn. paskelbtas boikotas rado atgarsių ir kituose 
Lietuvos miestuose, nes ir kitur elektros klausimas buvo pana¬ 
šiose sąlygose kaip ir Marijampolėje. Išleidus vyriausybei elek¬ 
tros įstatymą, šis reikalas Marijampolėje kiek pagerėjo. Dabar 
mokama elektros stočiai po 90 et. už kilow. 1937 m. elektros 
stotį išpirks miesto savivaldybė. 

1931 m. naujai išrinktos miesto tarybos darbas, neatsižvel¬ 
giant į esamus finansinius sunkumus, sparčiai eina. Per šį trum¬ 
pą laiką mesto savivaldybės daug buvo nuveikta negu buvusios 
savivaldybės per ištisus 12 su viršum metų. Pastatyta 
miesto halė, kašt. 60.000 lit., autobusų stotis, savivaldy¬ 
bės patalpa su centraliniu šildymu ir vandentiekiu kašt. 60.000 

lt., įgytas mūrinis namas su sklypu ir sandėliais prie sav. patal¬ 
pos už 34.000 It., pastatyta moderniška mūr. 2 aukštų pradžios 
mokykla 8 kompl. kašt. 220.000 lt., pastatytas miesto sodo pavili- 
jonas, stilingas gelžbetonio tiltas, iškeltas centralinis sodo falsas, 
sodas aptvertas nauja tvora, iš Basanavičiaus aikštės pašalintos 
prieškarinės apšepusios būdelės ir įrengtas skveras. Visos centre 
gatvės yra išgrįstos ir šis darbas kaštavo apie 130.000 lt. 1934 m. 
numatyta sutvarkyti magistralės gatvės grindinį, išgrindžiant ta¬ 
šytais akmenimis, pastatyti naują mūrinę 7 kompl. žydų pradžios 
mokyklą ir sutvarkyti nupirktą namą prie m. sav. patalpos. 1935 
m. numatoma pastatyti naują modernišką skerdyklą ir jau nuo 
1935 m. eiti prie kanalizacijos ir vandentiekio darbų. 



Marijampolės miesto halė. 


Marijampolės miestas turi 12.000 gyventojų ir per 1.100 gy¬ 
venamų namų. Apie 50 gyventojų verčiasi žemės ūkiu, apie 900 
prekyba ir pramone, apie 450 amatu; valstybės ir savivaldybės 
tarnautojų yra apie 400. Laisvų profesijų yra: medicinos gydy¬ 
tojų 13, veterinarijos 2, dantų — 8, advokatų — 8 ir dvasininkų 

Prieš karą Marijampolėje buvo tik viena lentpiūvė su pa¬ 
prastu girnų malūnu ir vienas garinis malūnas. Dabar yra spirito 
varykla su mielių dirbtuve, 5 gariniai malūnai, 4 ūkio mašinų 
dirbtuvės, 2 špyžiaus liejyklos, 1 audimo, milo vėlimo ir dažymo 
dirbtuvė, 6 mechaninės stalių dirbtuvės, 1 garinė pieno perdirbimo 
įmonė, 4 spaustuvės ir elektros apšvietimo stotis. Cukraus fab¬ 
rikas skaitosi ne miesto ribose, bet pastatytas prie pat miesto sie¬ 


nos. 

Marijampolėje yra šios kultūros bei švietimo įstaigos: val¬ 
džios Rygiškių Jono gimnazija — 800 moksleivių, marijonų gim¬ 
nazija — 300 moksleivių, amatų mokykla, žydų gimnazija — 160 
moksleivių, fizinio lav. įstaigos 3; pradžios mokyklų: lietuvių 



16 kompl., vokiečių 2 ir žydų 7 komplektų. Miesto savivaldybė 
šelpia du vaikų darželius. Paskutiniais metais savivaldybė iš¬ 
leidžia švietimo reikalams apie 90.000 lt., o miesto išlaidų sąmata 
siekia 470.000 litų. 

Miesto burmistrais yra buvę: 1) Juozas Sirutis nuo įsikūri¬ 
mo Lietuvos Vyriausybės iki 1920 metų 1-14 d. (miręs). 2) Juo¬ 
zas Barkauskas iki 1922 metų IX-26 d. 3) Antanas Staugaitis iki 
1931 metų VII-2 d. 4) Juozas Maurukas — dabartinis. 
Pirmuoju sekretorių buvo Antanas Endziulaitis. 



MARIJAMPOLĖS ŠAULIŲ RINKTINE. 


L. Š. S-gos XIV Marijampolės rinktinė įsteigta 1919 m. Pir¬ 
mas įsteigtas 1 Ašmintos šaulių būrys, 2 — Balsupių, 3) — II 
Gudelių ir t. t. Rinktinė auga, stiprėja, ruošiasi. Nuo 1926 m. 

būrių skaičius daugiau kaip tris kartus padidėjo. Rinktinė be 
pėstininkų turi nemažą skaičių gerai apmokytų raitelių, per 700 
dviratininkų, 5 dūdų orkestrus, 16 chorų, 632 sport. lengvus at¬ 
letus, 86 spor. ratelius, keletą futbolo komandų, iš kurių 9 š. bū¬ 
rio „Šaulys“ yra apygardos nugalėtojas. Sportu visą laiką rink¬ 
tinė išsilaiko I-je ar Il-je vietoje. Šiemet buvo jau 8-ji metinė 
sporto šventė. Šaudymus ir manevrus šiemet atliko visi būriai. 
3-se sporto šventėse dalyvavo 285 geresni lengvi atlėtai. Atlikti 
7 šaudymų pratimai, kur dalyvavo iš 43 šaulių būrių per 1500 
šauk Šaudyta 10-je pakankamai įruoštų šaudyklių. 

Jau visuose būriuose (išskiriant 4) pravesta priešcheminė ka¬ 
ro apsauga ir padaryti du garsinimo bandymai. Karinį parengimą 
pravesti padeda 9 p. L. K. Vytenio pulko karininkai. 

Būriai savo veikimu lenktyniuoja, tad ir darbas visada gy¬ 
vas, optimistiškas ir vieningas. 

Paskutiniuoju laiku labai pagyvėjo šaulių moterų veikimas, 
ypač Marijampolės, Kalvarijos ir Kazlų batalijonuose. Jų pastan¬ 
gos nukreiptos į vakarų spektaklių ruošimą ir lėšų šaulių namų 
statybai įgijimą. Savo mėnesinėmis įnašomis šauliai rėmėjai di¬ 
dina šaulių namų statymo fondą. Būriai suruošia daug gerų vai¬ 
dinimų, paskaitų. Šimtai šaulių yra pasižymėję dideliu darbštu¬ 
mu ir pasišventimu šaulių idėjai. 


ANTANO RUCEVICIAUS ATSIMINIMAF). 

Su lietuviškais laikraščiais pirmą kartą buvau susidūręs 1894 
metais, dar Marijampolės gimnazijoje besimokydamas. Juos man 
buvo pakišęs Vincas Mickevičius (miręs Kapsukas), tos pa¬ 
čios gimnazijos aukštesnės klasės mokinys, kuris tuo laiku, ma¬ 
tyti, jau buvo susipažinęs, ar tik bepradedąs eiti į pažintį su knyg¬ 
nešiais ir susipratusiais lietuviais. Mudu buvome susidraugavę 
ne vien tik dėl to, kad mokėmės vienoje gimnazijoje, gyvenome 
viename bute (gimnazijos bendrabutyje), bet ir dėl to, kad mud¬ 
viejų tėviškės buvo ne per toli viena nuo kitos, atostogų metu 
tekdavo dažniau matytis ir pas bendrus pažįstamus lankytis. 


*) Žlur. „Knygnešys“ 1 tom. 288 psl. 

Pirmasis mano matytas lietuviškas laikraštis buvo Amerikos 
„Vienybė Lietuvninkų“. Jis padarė man nepaprasto įspūdžio 
ne tiek savo turiniu, kiek pačiu faktu, kad tai „lietuviškas laikraš¬ 
tis“. Iš lietuviško elementoriaus buvau pramokęs skaityti ir ra¬ 
šyti, iš lietuviškų maldaknygių meldžiausi, bet laikraščio dar ne¬ 
buvau matęs. 

Bedraugaudamas toliau su Vincu, susipažinau ir su kitais 
lietuviškais Amerikos bei Prūsų laikraščiais ir knygutėmis. Jam 
teikė jų knygnešys Juozas Rimša. Ypatingai mano atmintyje pa¬ 
siliko pasakojimai apie Kražių skerdynes. 

Nuo lietuviškų laikraščių ir knygučių skaitymo mano pa¬ 
saulėžvalga visai pakitėjo, atgijau tautiškai ir supratau, kad žmo¬ 
gus pasaulyje gyvena ne tik savo paties labui, bet turi dirbti tė¬ 
vynės ir žmonijos gerovei. 

Šitie mano jausmai dar tvirčiau sustiprėjo, man belankant 
Mintaujos ir Liepojaus gimnazijas. Mintaujoje slaptose moki¬ 
nių draugijėlėse arčiau susipažinau su tautišku lietuvių kilimu, 
su lietuviais visuomenininkais, su kai kurių mūsų rašytojų raš¬ 
tais (Šatrijos Raganos, Žemaitės, Bitės, Jablonskio), vienu žo¬ 
džiu su visu tuo, kas turėjo būti kiekvienam tautiškai susipratu¬ 
siam lietuviui žinoma. 

Mintaujoje begyvendamas aplankiau Rygoje pirmąjį lietu¬ 
višką vaidinimą (1898 m.), kur teko pamatyti tiek daug iki tol 
man nežinomų susipratusių lietuvių. Liepojuje tas pats, 1899 m. 
buvo lietuvių vaidinimas Palangoje. Nors aš tenai ir nebuvau 
buvęs, bet apie vaidinimo pasisekimą girdėjau iš sugrįžusių iš 
Palangos liepojiškių. Ten begyvendamas buvau girdėjęs apie 
lietuviškus vaidinimus ir Petrapilyje. 

Visa tai rodė, kad lietuviškas tautiečių atbudimas kyla, au¬ 
ga, bujoja. Čia ne fantazija ir svajonės, bet tikrybė, gyvenimas. 
Nuo tokio gyvenimo jau nė vienas doras lietuvis negalėjo atsi¬ 
sakyti. Tik reikėjo prie jo sumaniau prieiti. 

Su tokiu nusistatymu 1900 metais, pradžioje grįžau į Mari¬ 
jampolę. Ir čia jau prasidėjo mano platesnis tautos dirvonuose 
gyvenimas. Pirmosios vagos, tiesa, jau buvo nuvarytos. Tą dar¬ 
bą buvo atlikęs tuo laiku jau sunaikintas „Sietynas“. Jį nušlavė 
nelemto atminimo žandarų rotmistras Vonsiackis. Radau tik 

„Sietyno“ likučius, ne tiek pačių narių (nes jų dauguma ištrėmi¬ 
me arba dar kalėjime tebesėdėjo), kiek pasilikusių iš jų gyvenimo 
įspūdžių. Sugrįžau jau nebe vaikas, bet paaugęs vyrukas, kuris 
gerose rankose galėjo būti jau geras padėjėjas. Bet baltosios 
gimnazijos sagos, kaip kokios dėmės, neleido man iš karto pri¬ 
sidėti prie platesnio gyvenimo. Mėginimai dirbti mokinių tarpe 
nevyko, nes dėl aštraus gimnazijos valdžios rėžimo mokiniai bu¬ 
vo sustingę, apatiški, be iniciatyvos. 

Praslinko metai. Tuo laiku suspėjau sueiti į pažintį su la¬ 
biau prasilavinusių kaimo ir miesto jaunimu. Su kai kuriais net 
susidraugavau. Pagaliau savo baltąsias sagas pakeičiau papras- 
tųjų piliečių rūbais. Pasijutau esąs laisvesnis. 

Taigi, kaip tik tuo metu man daugiau susidraugavus su Pr. 
Penčyla, J. Kiduoliumi ir kitais, jau susipratusiais lietuviais, kilo 
mintis ,,Sietyno“ vieton įkurti Marijampolėje kokią slaptą drau¬ 
giją. Pirmutinę mintį, regis, padavė Pr. Penčyla. Jis pats vienas 
darbo pradėti nesiryžo; naujos draugijos įkūrimo iniciatyvą pali¬ 
ko man. Karštai griebėmės naujo darbo. 

Negaliu tvirtinti, kad iki tol čia nieko nebūtų buvę daroma. 
Bet po „Sietyno“ žlugimo šiek tiek organizuotos draugijos tikrai 
nebuvo. Buvo veikta atskirų asmenų, be plano atsitiktinai. 

Siek tiek literatūros buvo gaunama tai iš Kalvarijos, tai iš 
Pilviškių ir Vilkaviškio. Savo knygnešio tuomet marijampolie¬ 
čiai neturėjo, nes Kancleris, kuris čia daugiausia darbavosi, sė¬ 
dėjo kalėjime. Pirmieji sietininkai savo grūdą jau buvo pasėję; 
dabar tik reikėjo tinkamai to pasėlio derlius sudoroti. Taigi, vi¬ 
sos sąlygos naujai draugijai jau buvo pribrendusios. 

Po kelių dienų pasitarimo ryžomės sukviesti pirmą kiek 
skaitlingesnį susirinkimą. Pradžioje kviesliu buvo Pr. Penčyla, 
nes jis pažinojo daugiau susipratusių lietuvių. Daugiausia bu¬ 
vo tai kaimo jaunimas. Bet po kiekvieno susirinkimo narių skai¬ 
čius vis augo ir įvairėjo. Ilgainiui tikrųjų narių, — vyrų ir mo¬ 
terų, kuriuos kviesdavome j susirinkimus, turėjome daugiau 
kaip 40. Tais laikais buvo tai didelis skaičius, nes į susirinki¬ 
mus daugiau pavojinga buvo sueiti. Bet kiekvienas tikras narys 
darbui turėjo dar savą padėjėją. Tik žiūrėta, kad tikrųjų narių 
rastųsi kiekvienoje apylinkėje ar parapijoje. 

Negaliu čia tylomis praeiti pro tokius darbščius vyrus, kaip 
dailidė Pr. Penčyla, Marijampolės vargonininkas J. Senkus (mirė 

1904 m.), broliai Ambraziejai, Vitkauskai, Matulaičiai, pridėjus 
prie jų dar jų sesutes. Kova pagimdė karžygius. 

Viename tokių susirinkimų savo draugiją pakrikštijome 
,,Artojų Draugijos“ vardu. Pradžioje dirbom be tam tikro pla¬ 
no, dažniausiai svarstydami tik čia pat narių pasiūlytus sumany¬ 
mus, bet ilgainiui posėdžiavome jau pagal iš anksto sudarytą die¬ 
notvarkę. Net pačiai draugijai buvome surašę tam tikrą regulia¬ 
vimą. 

Kaip ir ką veikė ,.Artojų Draugija“, čia neaprašinėsiu, nes 
tam reikalui reiktų parašyti visą knygą. Aš čia paminėsiu tik pa¬ 
čią jos esmę. 

Didžiausias „Artojų Draugijos“ uždavinys buvo gyvu žo¬ 
džiu, knygelėmis ir laikraščiais žadinti savo pažįstamuosius iš 
tautiško miego; kur ir kada reikia kuo greičiausiai išplatinti atsi¬ 
šaukimus; rengti kaimuose spektaklius, prakalbas, suvažiavimus 
tr kitas pramogas, kuriose būtų patogiausia savo tikslas atsiekti; 
toliau — susiartinti su tolimesniųjų apylinkių draugijėlėmis, o jų 
nesant — steigti jas; šelpti laikraščius pinigais, straipsniais, ko¬ 
respondencijomis ir kitais raštais; organizuoti platesnį knygų ga¬ 
benimą iš užsienio; kelti triukšmo ir rodyti nepasitenkinimo ru¬ 
sų valdžia, kad ji daugiau kreiptų dėmesio į tautos atbudimą ir 
grąžintų spaudą. Tam tikslui buvo lipdomi ir mėtomi kuo pla¬ 
čiausiai atsišaukimai, draskomi rusų parašai nuo kryžkelių, mo¬ 
kyklų, valsčių, raštinių ir kt. vietų, kur tik jis atsirasdavo. 

„Artojų Draugijai“ begyvuojant Marijampolės apylinkėje 
laikraščių ėmėjų iš 15 žmonių pirmaisiais metais pakilo iki 100, 
knygų išplatinimas žymiai padidėjo, kaimuose buvo surengta 
apie 10 spektaklių, padaryti keli platesni suvažiavimai, o kiek 
atsišaukimų išplatinta, kurstančių prakalbų pasakyta, karštų ei¬ 
lių padeklamuota, naujų tautiškų dainų sudainuota, — sunku 
būtų tiksliau nurodyti. 

Visuose šituose darbuose man tekdavo vyriausia dalis. Nei 
vienas susirinkimas, nei vienas spektaklis be manęs neapsieidavo. 
Inteligentų savo tarpe daugiau neturėjome, tad kiekvienu atveju 
visų akys būdavo į mane kreipiamos. Spektakliuose, pavyzdžiui, 
turėjau ne tik vaidinti, bet ir režisuoti. 

Vieną kartą, draugija, ilgiau negavusi iš užsienio knygų, nu¬ 
siuntė mane į Tilžę surasti redakciją ir ištirti priežastį, dėl ko 
mums nebesiunčiamos knygos. Neturėdamas nei paso, nei tiks¬ 
lesnio supratimo apie redakcijos buveinę, turėjau slapta pereiti 

sieną, surasti Tilžės apylinkėse redakciją ir visus reikalus atlikti. 
Nors prityriau vargo, bet tikslą atsiekiau. 

Knygų ir laikraščių iš užsienio pradžioje parsigabendavome 
šiuo būdu: susitariau su Vincu Mickevičium. Jis suorganizavo 
knygų perkėlimą per pačią sieną. Paskui jo brolis^) atveždavo 
jas man j Marijampolę. Aš, apmokėjęs jam už atvežimą, priim¬ 
davau knygas ir suslėpdavau, kaip išmanydamas. 

Knygos ėjo per mane ne vien marijampoliečiams. Vincas 
kartu siųsdavo ir šiauliečiams, ir vilniečiams, ir kitiems. Iš Ma¬ 
rijampolės svetimąsias knygas pradžioje man vienam tekdavo 
gabenti į .Šiaulius ir į Vilnių; vėliau iš tų vietų kai kas atvažiuo¬ 
davo knygų atsiimti. Du kartu savo kelionėse, ką tik į policijos 
rankas nepatekau. 

Pirmą kartą mane buvo užklupę netoli Kauno, Garliavos 
apylinkėje. Mano laimei knygos ėjo ne su manim drauge, bet bu¬ 
vo suslėptos kituose vežimuose su gabenamais į Kauną javais. 

Štai kaip buvo: 

Turėjau nugabenti į Šiaulius apie 6 pūdus įvairaus turinio 
knygų ir laikraščių. Taip jau buvo Kapsuko sutvarkyta. Iš 
Marijampolės į Šiaulius buvo galima 2 keliais važiuoti: per Kau¬ 
ną ir per Suvalkus. Aš pasirinkau kelią per Kauną, kaip arti¬ 
mesnį. Marijampolę su Kaunu jungia 50 kilometrų plotas. Šiuo 
plentu dar niekad nebuvau važiavęs. 

Susidėjau knygas į dvi pintines ir, dėl atsargumo ant jų už¬ 
rašiau rusiškai: Ostorožno, kuuhonnaja posuda! (Atsargiai, vir¬ 
tuvės indai). Pasamdžiau žydą, kuris paprastai javus vežiojo iš 
Marijampolės į Kauną, įverčiau pintines į roges prie javų (tai bu¬ 
vo žiemą) ir išlydėjau. O pats, užsidėjęs valdininko kepurę su 
„žvaigžde“ nereikalingoms akims apdūmti, išvažiavau dengtomis 
rogėmis, „karietka“, dviem valandom vėliau. Važiavom beveik 
visą naktį. Jau švintant, netoli Kauno, staiga mūsų karietą su¬ 
laiko. Atsidaro dureles ir į vidų įsikiša pasienio sargybos ka¬ 
reivio galva: 

— Pakažite viešči! (parodykite daiktus), — sako kareivis. 

Aš ir apmiriau: vadinasi, krata. Su savim, tiesa, nieko netu¬ 
rėjau, bet kuris mano knygų likimas!? Ar patikėjo kareivis ma- 


V. Kapšiuko Mickevičiaus brolis Juozas, ūkininkas, knygas gau 
davęs iš Pumerio. * 

no „virtuvės indais“? Jaučiau, kad jau esu pakliuvęs. Kareivis, 
į.asikapstęs kiek po keliauninkų bagažą, visus atleido, bet aš ne¬ 
rimau kailyje. Aš vien tik galvojau apie pabėgimą. Mano kny¬ 
gos buvo anksčiau išvežtos, taigi jos jau turėjo būti perėjusios 
per kareivių rankas. Bet kaip? 

Visai buvo šviesu, kai sustojome Aleksote. Išlipęs iš rogių, 
puoliau ieškoti pirmiau važiavusiųjų vežikų. Bet niekur jų nesi¬ 
matė. Pagaliau paklausiau savo vežiką. 

— Kur gi mano daiktai? 

— Dar važiuoja, — atsakė žydas. 

— Kaip tai? Juk mano daiktus anksčiau išvežė, taigi jie jau 
turi būti čia? — prisispyręs klausinėju žydo. 

— Mauručiuose mes juos pralenkėme, jie dar pasiliko kar- 
čiamoje, — atsakė žydas. 

— O kas bus su mano daiktais, jei kareiviai panorės juos 
peržiūrėti? Raktas pas mane. Jie man gali sulaužyti pintines 
arba užraktą sugadinti? — klausiu žydo. 

— Ui, jei jie norės žiūrėti, tai vienas jų čia atvažiuos pas 
tamstą ... 

Atsitraukiau nuo vežiko ir ėmiau galvoti, kas čia toliau da¬ 
ryti. Kelias, kuriuo važiavome, buvo lygus, toli matyti, taigi bu¬ 
vo galima viskas pastebėti, kas tik juo važiavo. Palypėjau kiek 
aukščiau ant kalnelio ir, akis išpūtęs, žiūrėjau, be nepamatysiu 
* savo pintinę su kareiviu atvažiuojant. Maniau sau, kai tik pa¬ 
matysiu kareivį prie pintinių, tuojau spruksiu kur nors į šalį, bet 
kur — nė pats nežinojau. Kiekviena minutė man valanda at¬ 
rodė... 

Po gero pusvalandžio, pagaliau, išvydau savo pintines ... ir 
visai be kareivio. 

Puolu prie vežiko ir klausiu, ką kareiviai darę ir sakę? 

— Vienas biaurybė norėjo plėšti, bet pasakiau kad tai pono 
„činauninko“, tai ir atsitraukė. 

Iš džiaugsmo tuojau įspaudžiau vežikui į ranką 20 kapeikų. 
Vežikas, matyt patenkintas, pridūrė: 

— Aš jam būčiau rimbą sušėręs, jei būtų pamėginęs dras¬ 
kyti! 

Tokiam išmintingam vežikui buvau gyvas dar 20 pridėti, tik 
nenorėjau pasirodyti perdaug džiaugiąsis. 

Tuojau sėdau prie savo pintinių ir nuvažiavau į stotį. Čia 
jau nebe taip bijojau. Nors ir čia žandarų bei kareivių buvo už- 

tektinai, bet užtai ir šiaip žmonių buvo daug: visi skubinos, bė¬ 
giojo, maišėsi, į vienas kitą nežiūrėdami. 

Privažiavęs prie stoties, tuojau pasišaukiau du nešiku ir pa¬ 
liepiau nešti į vežmens vietą. Toliau viskas ėjo gerai. Trečią 
valandą po pietų jau buvau Šiauliuose. Susiradau Povilą Višins¬ 
kį, Joną Biliūną ir dar keletą Šiauliuose gyvenančių lietuvių ir 
įdaviau jiems „Prūsų pyragus'*. Tą patį vakarą tas knygas stu¬ 
dentas Augustinas Janulaitis (dabar universiteto profesorius) iš 
miesto išvežė į sodžių. 

Kitos dienos vakare aš jau vėl buvau Marijampolėje, saldžiai 
minėdamas laimingai sukeliautą pirmąją kelionę. 

Nemažiau pavojinga buvo ir antroji mano kelionė, šiuo kartu 
į Vilnių. Knygų vežiausi ne per daugiausia — apie tris pūdus. 
Buvau apsitaisęs gimnazijos mokinio uniforma. Praktika vėliau 
parodė, kad tokiems mokiniams mažiausia yra pavojaus su kny¬ 
gomis važiuoti. 

Dabar jau bijojau važiuoti per Kauną. Nusprendžiau pa¬ 
sukti per Suvalkus. Nors čia kelias buvo tolimesnis, bet, kaip 
žmonės pasakojo, buvęs visai nepavojingas. Suderėjau žydą ve¬ 
žiką, kuris keliauninkus į Kalvariją ir Suvalkus vežiojo, ir įsakiau 
jam paskirtą valandą privažiuoti prie namų, kur turėjau priren¬ 
gęs pintinę su knygomis. Mano draugas Demikis padėjo man 
išnešti pintinę. Tik žiūriu — prie žydo karietos stovi barzdo¬ 
čius žandaras Fiodorovas, garsus tais laikais lietuvių smaugikas 
(Vonsiackio padėjėjas). Betgi jau buvo pervėlu. Draugas, pa¬ 
likęs prie karietos pintinę, greitai pasišalino, aš gi likau vienas 
su žandaru. Dėl savo rūbų nebijojau, nes dar tik neseniai buvau 
iš gimnazijos pasitraukęs. Dėdamasis jo nematąs, mėginau pats 
vienas užkelti pintinę ant karietos, nes žydas, kaip tyčia, kažkur 
buvo nuėjęs. Staiga prišoka Fiodorovas ir man pagelbsti. Aš 
nesiduodu, bet jis sako: 

Ničevo, ničevo, ja pomogul (nieko, nieko, aš padėsiu). 

O kur tamsta važiuoji? — paklausė žandaras, kai jau ma¬ 
no pintinė ant karietos stogo stūksojo. 

— Važiuoju į Vilnių mokytis, — atsakiau jam. 

labai gerai, labai gerai. Linkiu pasisekimo! — at¬ 
sisveikino ir toliau nuėjo. 

Karietoje radau vieną pažįstamą ūkininką, Brazį, su kuriuo 
visą kelionę kalbėjausi. Važiavom visą naktį. Ryto metą jau 

buvome Suvalkuose. Tik štai, dar neprivažiavus tos vietos, kur 
paprastai karietos sustoja, žydas ūmai arklius sulaiko. Atsidaro 
karietos durys, ir į vidų įkiša galvą pasienio sargybos kareivis. 

— Pakažite viešei! — ir vėl sušunka kareivis, kaip anąsyk 
prie Kauno. 

Štai tau ir „nepavojingas“ kelias! Visas nutirpau. Jei aną 
kartą šiaip taip išsisukau iš kareivio nagų, tai čia jokios vilties 
nebeturėjau, nes knygos juk buvo su manim. Kaip girtas išlipu 
drauge su kitais keliauninkais, iš karietos ir imu neramiai dai¬ 
rytis į šalis. O kareivis purto, verčia keliauninkų daiktus, ku¬ 
riuos jie turėjo prie karietos galo prisirišdinę. Nežinodamas ko 
stvertis, šaukiuosi toliau stovintį Suvalkų miesto vežiką. Manau 
sau, jei kareivis pareikalaus mano daiktų krėsti, sakysiu raktą 
nuo pintinės kur nors mieste turįs, o bevažiuodamas jo atsivežti, 
rasi, galėsiu pabėgti. Bet kareivis galėjo ir neleisti. Aiškaus 
plano neturėjau, viskas galvoje maišėsi, sukosi, perdaug netikėtai 
buvau užkluptas. 

Su visais apsidirbęs ir nieko įtariamo nė pas vieną neradęs, 
pagaliau kreipėsi į mane. 

— A vaši viešči? (O tamstos daiktai?) 

Aš tik pirštu parodžiau į karietos stogą, nepratardamas nė 
žodžio. Kareivis žvilgterėjo į rodomąją vietą, paskui atsigrįžęs 
išmatavo akimis mane nuo galvos iki kojų ir šoko prie kitos ka¬ 
rietos, kuri kaip tik tuo metu taikė pro šalį prasmukti. Antroji 
karieta ir gimnazijos mokinio rūbai mane išgelbėjo. 

— Ar čia vis taip esti? — paklausiau savo pažįstamąjį ūki¬ 
ninką. 

— Pirmą kartą matau. Jau tiek kartų esu važinėjęs į Su¬ 
valkus ir niekad niekas manęs nekliudė. 

Po valandėlės ūkininkas pridūrė! 

— Matyti „kontrabanda“ paskųsta, tai ir gaudo. 

Sprukau kuo veikiausiai iš čia į stotį. Nors ir čia man buvo 
nejauku, bet susidūrimas su kareiviu man iš galvos vis nėjo: la¬ 
bai buvau nugąsdintas. 

Vakare laimingai pasiekiau Vilnių ir knygas įteikiau Jonui 
Vileišiui. 

Kiti mano knygų vežiojimai geležinkeliais laimingiau sekėsi z 
net Suvalkuose daugiau nebekratė. 

Ne tik reikėdavo baimės ir vargo patirti bevažinėjant su kny¬ 
gomis, bet nemažai prisibaugindavai ir namie, benešiojant kny¬ 
gas iš miesto į sodžių slėpti ir atžagariai. Neisi juk knygų glė¬ 
biais nešinas per miestą dieną, nes tave kiekviename žingsnyje 
sulaikytų pažįstamieji ir pirmiausia paklaustų, ką neši. Marijam¬ 
polės miestas nedidukas; beveik visi jo gyventojai vienas antrą 
pažinojo. Reikėdavo knygas kilnoti naktį arba vėlai vakare, kai 
tamsiau ir žmonių gatvėse mažiau. Bet naktį, ir policija bei pa¬ 
naktiniai akyliau saugoja miestą. Ypač nenuleis akių nuo žmo¬ 
gaus, einančio vėlai su ryšuliu. 

Čia paminėsiu vieną iš daugelio atsitikimų, kaip būdavo pa¬ 
vojinga vaikščioti naktį su knygomis po miestą. 

Grįžau vieną naktį drauge su vargonininku Senkumi iš so¬ 
džiaus su knygų našta. Perėję Šešupės tiltą, pasukome po de¬ 
šinės ir pašešupiu, pro klebonijos sodą, maža gatvele turėjome į 
miestą įšliaužti. Naktis buvo šviesi, mėnesiena. Prisiartinę prie 
gatvelės, neišdrįsome stačiai abudu kartu į miestą eiti. Nutarėm 
pirma apžiūrėti, ar nėra pavojaus. Aš pasilikau prie tvoros pa¬ 
upyje, o Senkus nuėjo gatvele aukštyn. Nespėjo jis palypėti, kai 
ūmai du kartu balsiai sukosėjo. Tai buvo sutartas pavojaus ženk¬ 
las. Tuo metu pasirodė ateinant dvi aukštos tamsios žmogystos. 
Bėgti jau man buvo pervėlu. Nieko daugiau nesumojęs puolu į 
patvorio šešėlį, knygas priglaudžiau prie pat tvoros ir pats išsi¬ 
tiesiu šešėlyje, per visą savo ilgį. 

Dar mažas būdamas aš iš savo tėvo buvau girdėjęs, kaip 
kartą tėvas su bernu mėnesienoje vijęsis vagį. Jiems besivejant 
pliko lauko viduryje vagis staiga pražuvęs, tarytum kiaurai že¬ 
mės prasmegęs. Visą naktį jo ieškoję ir niekaip surasti negalėję. 
Tik ryto metą, kai antrą kartą apžiūrėjo lauką, tėvas suprato va¬ 
gį gulėjus lovio šešėlyje, — vienintelio tuomet daikto laukuos. 

Ir aš pamėginau tokiu būdu gelbėtis. 

Tamsiosios žmogystos prisiartino ir visai šalia manęs praėjo. 
Prie upės sustojo ir apie kažką tyliai kalbėjosi. Buvo tai vienas 
policininkas, o antras žandaras, tik ne Fiodorovas. Kiek pasto¬ 
vėję, apie kažką pasitarę, tuo pat keliu sugrįžo atgal, vėl manęs 
nepastebėję ir nepakliudę. 

Netrukus sugrįžo ir Senkus. 

— Ar dar gyvas? — klausia. 

— Matai, kad dar krutu ... 

— Gatvele eiti negalima, jie vėl ten sustojo. Eisim per sodą. 


3. Marijampolės apskritis. 

Užvertė jis man knygas ant kupros, ir pasukom prie sodo. 
Netoli sodo aš įlindau į raistą. Naštos apsunkintas, juo tolyn, 
juo gilyn klimpstu. Ko tik nesurikau balsu „gelbėk!“ Senkus 
nors juokdamasis, šoko gelbėti. Knygas nurito man nuo pečių 
į klaną. Truputį sušlapo, bet Senkus tuojau ištraukė į sausą vie¬ 
tą. Keturpėščias išlipau iš raisto. Persiritome per tvorą į sodą. 
Eiti sodu taip pat buvo neatsargu. Sode jau buvo vaisių, kuriuos 
saugojo panaktinis su šunim. Būtų nemaža miestui juoko, jei 
panaktinis pagautų vidurnaktyje vargonininką klebonijos sode 
ir dar su maišu ant pečių ... Ir klebonas už tai nebūtų jo pagy¬ 
ręs. 

Vargonininkas vėliau man prisipažino, kad jam kinkos sode 
daugiau drebėjusios, negu susidūrus su žandarais. Bet pasiry¬ 
žimas viską nugalėjo. 

Iš sodo sulipome į šventorių ir čia lengviau atsidusome. At¬ 
sidarėme pamažu mažąsias bažnyčios duris (raktą vargonininkas 
turėjo), įlipome į bokštą ir bažnyčios aukšte paslėpėme ryšulį. 
Ten dažnai laikydavome knygas. Būdavo jų paslėpta, net pa¬ 
čiuose vargonuose. 

Panašių atsitikimų būdavo ir daugiau, tik gal su kitokiomis 
smulkmenomis. Visų reikėjo saugotis, niekuo negalėjai pasiti¬ 
kėti, o per tai tekdavo nemaža ir baimės prikentėti, kartais visai 
bereikalingos. Anot patarlės: vagie, kepurė dega! 

Šiaip kelionėse su knygomis daug padėdavo rūbų mainymas: 
tai rusų valdininko rūbai, tai gimnazijos mokinio uniforma ... 
Tokie persimetimai man dažnai padėdavo visai nekliudomai pra¬ 
eiti pro žandarus ir policiją. 

Bet, kad knygų transportai ateidavo gana reguliariai kas mė¬ 
nuo arba kas du — ir maždaug po 10 pūdų kiekvieną kartą, tai 
toliau jau pats vienas apsidirbti neįstengiau: įtraukiau į šį darbą 
ir „artojiečius“; jie padėjo man slapstyti knygas miesto apylin¬ 
kėje ir, kiek reikėdavo, parsinešti į miestą. Čia labai daug rei¬ 
kėjo darbo ir rizikos padėti (plačiau apie tai surašiau knygutėje 
„Sunkiaisiais laikais“. 

Kiek vėliau paleido iš kalėjimo knygnešį Juozą Kanclerį. Jis 
uoliai darbavosi „Artojų Draugijoje“. 

Po metų man teko ,,Artojų Draugiją“ apleisti: išvažiavau į 
Rusiją mokytis. Draugija darbavosi ir toliau. Jos veikimas pa¬ 
sidarė smarkesnis ir ryškesnis. Draugijos nariai net viešai iš- 

drįso prakalbas sakyti. Tik tautišką savo spalvą pakeitė revo¬ 
liucine. Virto, mat, jau tokie laikai. 

Tokiais draugijos darbais policija negalėjo nesusirūpinti ir 
griebėsi aštresnių priemonių. 1903 metais įtariamus narius ėmė 
krėsti. Iš kratų ne ką pešė, nes gyvenimas išmokė apsisaugoti. 
Bet vis dėl to pas mane ir stud. Juozą Matulaitį, gyvenusius tuo 
metu Rusijoje, susodino į kalėjimą, kitiems tik viešą priežiūrą už¬ 
dėjo. Tačiau tardymas ėjo savu keliu. Į viešąją priežiūrą pateko 
apie 20 draugijos narių. Vėliau, po 3—4 mėnesių ir mane su 
Matulevičium už gerą užstatą iš kalėjimo paleido, bet viešosios 
priežiūros nenuėmė. Tik 1904 m., gruodžio mėn. manifestu mū¬ 
sų bylą panaikino, nors jau buvo gandų, kad mums buvę nu¬ 
skirta po 3—4 metus ištrėmimo į Sibirą. 

Pasibaigus bylai, aš išvažiavau į Vilnių ir įstojau į ,,Vilniaus 
Žinių“ redakciją. Po metų perėjau į „Lietuvos Ūkininko“ admi¬ 
nistraciją. Nors buvome iš vienos bylos atsipalaidavę, bet poli¬ 
cija, matyti, akių nuo mūsų nenuleido. 1905 m. po didesnės de¬ 
monstracijos Igliaukoje suėmė J. Ambraziejų, Vikt. Vitkauską, 
J. Kidolių ir L. Matulaitį ir ištrėmė juos trejiems metams į Olo- 
necko guberniją. Bet tų pat metų manifestu juos vėl sugrąžino į 
Lietuvą. Vėliau, jau už revoliucinį bruzdesį kazokai suėmė V. Vit¬ 
kauską ir Pijų Grigaitį: baisiai juos sumušę, susodino į kalėjimą. 
P. Grigaitis iš Suvalkų kalėjimo pabėgo, o Vitkauską už užstatą 
paleido. Reakcijai stiprėjant, buvo aišku, kad veiklesniems bus 
sunku sveikiems išlikti,, todėl P. Grigaitis, J. Ambraziejus, J. 
Kidulius ir V. Vitkauskas pasišalino į užsienį. Pirmieji trys dar 
tebegyvena Amerikoje, o V. Vitkauskas dabar darbuojasi Lietu¬ 
voje. , 

1906 metais ir mane dar 3 kartus kratė Vilniuje, paskui, ma¬ 
tyti, paliko ramybėje. 

Batsiuvis Jonas Merkevičius kilęs iš Žiūriu Gudelių kaimo, 
Paežerių valsč., Vilkaviškio apskrities. Į Marijampolę atvyko apie 
1895 metus. Merkevičių aš pažinau pradžioje 1897 metų, nes 
tada ir aš atvykau į Marijampolę. 

Jonas Merkevičius maldaknygių platinimu nesivertė, platin¬ 
davo tik laikraščius ir pasaulinio turinio knygas. Laikraščius ir 
knygas jam pristatydavo knygnešys Baltūsis. Platindavo Mari¬ 
jampolės gimnazijos lietuvių mokinių tarpe. Jis platindavo ir lie¬ 
tuviškus atsišaukimus. Jo knygų sandėlis buvo ant Nochimo 
Bielablockio (dabar Kęstučio g. 29) klėties viršaus. Merkevi- 

čius atlupdavo porą klėties skydo lentų, paslėpdavo ten literatūrą 
ir lentas vėl užspausdavo. Bieloblockis klėties viršum nesinau¬ 
dojo: naudojosi tik klėties apačia, kurią laikydavo užrakytą, dėl 
to Merkevičius keletą metų ant tos klėties viršaus ramiai slėpė 
savo literatūrą. 

1899 m. vieną vakarą, rodos, liepos mėnesį, žandarų vyres¬ 
nysis Fiodorovas atsekė paskui knygnešį Baltūsį, kuris nešė di¬ 
delį ryšulį ir įėjo į Bieloblockio kiemą, kur gyveno batsiuvys Jo¬ 
nas Merkevičius ir siuvėjas Baltrus Senkus. Ant rytojaus apie 5 
vai. po pietų žandarų viršininkas Vonsiackis, policijos viršininkas 
Markovas su 10 policininkų ir 5 žadarais apstojo visą Bielobloc¬ 
kio namą, o prie Merkevičiaus ir Senkaus durų pastatė sargybą. 
Kratą pradėjo nuo Merkevičiaus. Krata tęsėsi 3 valandas. Pas 
Merkevičių nieko nerado, tik vieną dainelių rankraštį, kurį kon¬ 
fiskavo. 

Pas Senkų krata tęsėsi irgi apie 3 valandas ir taip pat nieko 
nerado. Tik pas Apoloniją Draugelytę, kuri tuomet buvo pas 
Senkų, rado „Lietuvos virėją“, kurią taip pat konfiskavo. Drau¬ 
gelytę (Cemerkienę) žandarai begėdiškai iškratė. 

Turiu pastebėti, kad Apolonijai Draugelytei aš pristat>^da- 
vau lietuviškų knygų ir laikraščių iš Merkevičiaus sandėlio, Mer¬ 
kevičius to nė nežinodavo; paskui literatūrą vėl grąžindavau į 
Merkevičiaus knygų sandėlį. Prieš kratą aš Draugelytei pranešiau, 
kad žandaras Fiodorovas atsekė paskui Baltūsį ir kad gali būti 
pavojus, tad Draugelytė padavė visas iš Merkevičiaus sandėlio 
paimtas knygas, kurias aš atgal nunešiau į sandėlį. Draugelytė su¬ 
naikino savo brolio, tuomet buvusio Seinų Seminarijos politiško 
turinio laišką. Po kiek laiko žandarų viršininkas sugrąžino Merke¬ 
vičiui rankraštį ir Draugelytei „Lietuvos Virėją“. 

Merkevičius kratos nenusigando ir toliau varė savo darbą. 
Jonas Merkevičius, nesulaukęs spaudos atgavimo mirė Varšu¬ 
voje 1900 m. birželio m., Vaikelio Jėzaus ligoninėje. Mirtis buvo 
visai netikėta; jis vežė už Varšuvos į Tvorkus savo protlige susir¬ 
gusį giminaitį teisėją Kriaučiūną, kuris pakelyje jį apdraskė, nuo 
to J. Merkevičius ir miręs. 

J. Merkevičius buvo kairiųjų pažiūrų. 

Jurgis Lietuvninkas ir Petronė Lietuvninkienė vertėsi mal¬ 
daknygių ir kalendorių platinimu nuo 1890 m. Darbas jiems 
sekėsi. 


— 69 — 


J. Lietuvninkas buvo žmogus jau apysenis, viena koja raišas, 
sunkaus darbo dirbti negalėjo. Jis tarnavo Marijampolės pašte 
vežėju — „poštalijonu“, važiodamas paštą iš Marijampolės į Vil¬ 
kaviškį ir Kalvariją. Grįždamas iš Vilkaviškio jis dažnai turė¬ 
davo pasostę prisikrovęs įvairių knygų. Pašto priedangoje jis 
gana ilgai lietuviškomis knygomis vertėsi. 

Per garsiąją 1897 m. pas Marijampolės karabelninkus Juozą 
Užupį, Bradauską ir Lietuvninkus kratą, pas Lietuvninkus rado 
* daug maldaknygių ir kalendorių. Juos suimant Lietuvninkienė 
narsiai kovojo: sudavė žandarui vachmistrui Fiodorovui į krūtinę 
ir pastūmė jį nuo savęs. Žandarai, stumdydami ir keikdami, išve¬ 
dė Lietuvninkus iš jų mažiuko butelio Paupalienės namuose, da¬ 
bar Šiaulių 5 b., į Marijampolės kalėjimą. Vėliau juos išsiuntė į 
Petrapilio kalėjimą, palikdami jų jaunas dukreles Petronę kokių 
15 m. amžiaus ir Juzę 10 metų. 

Po kiek laiko iš Petrapilio kalėjimo Lietuvninkus ištrėmė 
policijos priežiūrai į Žitomierių. Ten Lietuvninkai atsiėmė ir savo 
dukreles, kurios buvo likusios be jokios globos; paskiau Lietuv¬ 
ninkai išsikėlė į Vilnių, kur taip pat kurį laiką buvo policijos prie¬ 
žiūroj. 

Juzė Lietuvninkaitė buvo žinoma prieš karą Vilniuje, kaip 
vaidintoja ,,Rūtos“ klūbo artistų mėgėjų būrelyje. 

Prieš Didįjį Karą 1915 m. man teko būti Vilniuje ir apsigy¬ 
venti pas Lietuvninkus Rojaus gatvėj Nr. 15. Jurgis Lietuvnin¬ 
kas per naktis pasakojo man apie savo bėdas ir vargus spaudos 
draudimo laikais. Jis svajojo apie vokiečių laimėjimą ir apie Lie¬ 
tuvos nepriklausomybę, kurios jis tikėjo iš vokiečių. Pasakoda¬ 
mas Lietuvninkas apsiverkė. 1917 metais Jurgis Lietuvninkas 
mirė badu mūsų sostinėje Vilniuje. 

Juozas Užupis, kaip pasakoja senieji Marijampolės priemies¬ 
čio Degučio gryčių gyventojai, pradėjo platinti lietuvišką litera¬ 
tūrą nuo labai senai: Jis gyveno Degučiuos, dabar Partizanų gat¬ 
vėj, savo namelyje, kuris ir dabar stovi Šešupės krante. Tame Še¬ 
šupės krante Juozas Užupis išsikasė slaptą rūsį kur daug metų 
slėpė lietuviškas maldaknyges ir kalendorius. Per tat Užupiui 
pasisekė išvengti žandarų nagų, nors pas jį dažnai buvo daromos 
kratos. 

Juozas Užupis, kaip karabelninkas, visados stovėdavo ties 
šventorium ir einantiems ir išeinantiems iš bažnyčios lietuviams 
brukdavo maldaknyges ir kalendorius. Po pamaldų išėję žmo- 

nes iš bažnyčios apstodavo Užupį, o jis jiems pasakodavo apie 
kovą už lietuvybę, apie žandarų persekiojimą, apie lietuvių kali¬ 
nimus kalėjimuose ir ištrėmimuose. Juozas Užupis mirė 1910 m. 
turėdamas 90 su viršum metų amžiaus. 

Andrių Verbylą pažinau pradžioje 1901 m. Su Verbyla susi¬ 
pažinau pas siuvėją Pijų Vizbarą. A. Verbyla knygas pristaty¬ 
davo Pijui Vizbarui, kuris tada gyveno Degučių g-vėje, Karpaus 
namuose. Pijus Vizbaras buvo labai tikįs žmogus ir „svietiško 
turinio“ knygų nelaikydavo (nors paskiau tapo socialdemokratų), 
l odėl Verbyla jam atgabendavo daug maldaknygių iš šventųjų 
gyvenimų. 

Vieną žiemos vakarą 1901 metais Andrius Verbyla ir jo pa¬ 
dėjėjas Kazys Muraška atvyko pas Pijų Vizbarą su dideliais 
knygų ryšuliais. Nusiėmė nuo nugarų ryšulius, kurie tam tikrais 
diržais buvo pririšti ir pasiprašė Pijų Vizbarą į nakvynę. Vizba¬ 
ras tuojau sutiko. Tada Andrius Verbyla, rodydamas akimis į 
mane, kažką tyliai Vizbarui pasakė. Vizbaras atsakė: „galima“.- 
Abudu ateiviai ėmė savo ryšulius kraustyti, duodami Vizbarui,^ 
visokios rūšies maldaknygių ir šventųjų gyvenimų. Knygas Viz¬ 
baras išnešė į kiemą ir paslėpė kiaulių tvarte, kur buvo jo knygų 
sandėlis. 

Naktį Andrius Verbyla ir Kazys Muraška ėmė pasakoti apie 
savo knygnešystės pradžią, kaip jie tapo knygnešiais. 

— Prieš porą metų, — sako Verbyla, — aš dirbau Narto 
kaime (netoli Marijampolės) pas kalvį Juozą Kainį. Mokiausi 
kalvystės, o Kazys Muraška šalia to kalvio pas kitą ūkininką, 
ganė kiaules. 

Vieną dieną per apypietę atėjo Kazys Muraška pas mane į 
kalvę, pasiėmė gabalėlį medžio anglies, nupiešė ant kalvės durų 
kažką panašų į velnią, o apačioje parašė „Rusky Gar“ rusų caras).. 
Mat Muraška šiek tiek buvo mokęsis mokykloje. Po kiek laiko 
Marijampolės dragūnų pulkas jojo į laukus mankštytis. Kaip tik 
jojo pro mūsų kalvę. Vienas karininkas sustojęs paskaitė, užsi¬ 
rašė užrašą, pašaukė kalvį, užsirašė jo pavardę ir nujojo. 

Po kelių dienų atjojo žandarai, suėmė mano meisterį ir mane 
ir nuvežė į Marijampolę. Marijampolėje mes tardomi išaiškino¬ 
me, kad čia kaltas Kazys Muraška. Netrūkus atvarė ir Muraš- 
ką. Palaikę keletą dienų kalėjime, žandarai mus visus paleido* 

Nuo to laiko mudu su Muraška tampame tikri rusų caro prieši¬ 
ninkai ir knygnešiai. 

Paskiau Verbyla susipažino su Marijona Matulaityte, kuri 
tuomet gyveno Tarpučiuos. Pas Matulaitytę rado gerą knygų 
sandėlį, kur Verbyla knygas netik nešte nešdavo, bet ir vežimais 
gabendavo, o iš Matulaitytės atsiimdavo karabelninkai ir kiti 
platintojai, nes ten buvo rami ir nepavojinga vieta, toli nuo 
miesto centro. Muraška, žandarų persekiojamas, išvyko į Ame¬ 
riką, kur paskiau ir mirė. 

Jonas Kazakevičius atvyko į Marijampolę 1901 metais, tuo¬ 
jau susipažino su Verbyla ir tapo geriausiu ir ištikimiausiu Ver- 
bylos draugu ir knygnešiu. Pirkti Prūsuose knygų ir jas gabenti 
pas Verbylą daugiausia padėdavo Kazakevičius, nors Verbyla 
turėjo daug ir kitų padėjėjų. Kazakevičius gabeno su Verbyla 
knygas lig spaudai atgaunant. 

1905 m. liepos 26 d. (per šv. Oną) Jonas Kazakevičius per 
garsųjį kun. Senkaus pamokslą Marijampolės bažnyčioj atsišau¬ 
kimus mėtė, buvo suimtas ir pasodintas į Kalvarijos kalėjimą. 
Keletą mėnesių pasėdėjus paleido. 

Verbylos knygnešių padėjėjų buvo ir kitų, kaip Jonas Da- 
brila, Juozas Kalėda ir kiti. 

Liudvikas Ambraziejus atvyko į Marijampolę 1900 m. ir įs¬ 
tojo į lietuvio Lazdausko krautuvę pardavėju, o paskiau į A. 
Rėklio, A. Žmuidino ir O. Bielskaus krautuves. Ambraziejus 
slaptai nuo savo šeimininkų, progai atsitikus, kad ir vidurdienį 
krautuvėje platino literatūrą, daugiausia pasaulinio turinio. Nak¬ 
timis Ambraziejus lipdė atsišaukimus prieš carą ir jo valdžią. 

Atsišaukimų Ambraziejui iš Prūsų dažnai atsiųsdavo paštu. 
Gavęs naują atsišaukimą, Ambraziejus tuojau dėdavo ją į voką 
ii siųsdavo žandarų viršininkui paštu, nes labai mėgo erzinti žan¬ 
darus. Jis ne vieną kartą lietuvišką atsišaukimą prilipdė žanda¬ 
rų ar policijos viršininkams prie durų, ne vieną kartą, įlipęs į te¬ 
legrafo stulpą, prilipdė atsišaukimą; paskiau žandarai turėdavo 
darbo. 

L. Ambraziejus 1907 m. už politiką buvo ištremtas į Sibirą, 
kur ir mirė. 

MARIJAMPOLĖS LAIKRASCIAL 

Didžiausias Marijampolės, o kartu iš viso Suvalkų krašto,, 
laikraščiais yra savaitraščiai „Suvalkietis“ ir „Šaltinis“. Pirmasis 
eina dar tik aštunti metai (įsteigtas Vytauto Didžiojo — 1930 
metų balandžio 17 ), o antrasis yra tąsa prieš karinio „Šaltinio“ 
įsteigto 1906 metais Seinuose. Pirmasis tiek finansiniu, tiek ideo¬ 
loginiu pažiūrais prie jokios politinės ar kitos kurios grupės ne¬ 
priklausomas, tik lojalus savo kryptimi tautiškajai vyriausybei, 
o antrasis yra leidžiamas marijonų vienuolijos ir savo turiniu ski¬ 
riamas katalikų, gal daugiau sodžiaus katalikų reikalams. Pir¬ 
masis savo išore yra įprasto laikraštinio formato, o antrasis dau¬ 
giau žurnalo pobūdžio. 

Be šių — Marijampolėje išeina dar keletą ir smulkesnių, 
marijonų vienuolių leidžiamų, laikraštėlių, kaip „Šventųjų Ben¬ 
dravimas“, „Marijampolės Parapija“ ir kiti. Marijampolėje spaus¬ 
dinamas ir „Šv. Pranciškaus Varpelis“. 

Seniau Marijampolėje ėjo, jau dabar mirę, liberalinės „Šešu¬ 
pės Bangos“, krikščionių demokratų „Kas girdėti“, srovinis kai¬ 
riųjų laikraštukas „Žemė“ ir „Laisvė“ ir kiti. Marijampolėje gi¬ 
mė ir profesinės mokytojų sąjungos organas ,,Mokykla ir Gy¬ 
venimas“. Prieš karą buvo bandomi, ir dabar mokinių dar mė¬ 
giami, šapirografuoti laikraštėliai. 


„DIRVOS^^ B-VE. 

Grįždami iš Rusijos į Lietuvą 1918 metų pradžioj vasaros, 
manėme, kad Lietuvos Valstybės Taryba yra sukūrusi valstybės 
administracijos aparatą, tad apsistojome Lietuvos sostinėje Vil¬ 
niuje, tikėdamiesi būsią valstybei reikalingi valdininkai, veikiai 
gausią darbo. Bet sugrįžę pamatėme, kad vokiečiai Valstybės 
Tarybai nedavė nieko veikti. 

Pats Vilniaus miestas tuomet labai liūdnai atrodė; beveik 
kiekviename žinsgnyje sutikdavome vokiečių kareivių, o šiaip 
žmonių buvo labai sumažėję. Katedros aikštėje, kur kitados 
šventadieniais katalikai pulkais spiesdavosi laukdami pradžios 
pamaldų, dabar čia tai vienur, tai kitur riogsojo vokiečių auto¬ 
mobilių gurguolės, o sode už katedros, ten kur buvo takeliai ir 
suoleliai žmonėms pasilsėti, tyru oru pakvėpuoti, — ten vokie- 

čiai ganė savo arklius. Šv. Kazimiero bažnyčios dešiniojo bokšto 
langas, pro kurį rusai buvo išplėšę varpą, taip ir tebestovėjo ne¬ 
pataisytas. 



Adomas "Dund^ila 

įh&vėįaa ie įoa veihaltą vedėjas Kaune 

(Knygynas zf spaasiuvės konlora, [laisvės alėja 29) 

Tremtinių, arba pabėgėlių, kasdien vis daugiau sugrįždavo 
iš Rusijos; bet sugrįžę ir pamatę, kad be vokiečių karinės val¬ 
džios agentų pritarimo negalima nė vieno žingsno žengti, net duo¬ 
nos kąsnio gauti, labai nusimindavo. Mes, pasidairę Vilniuje 


- 74 — 


vieną kitą savaitę ir nesuradę jokio doro darbo, netekome vilties 
ir pradėjome ieškoti išeities. 

Pradėjome galvoti, ar ne geriau būtų ką sukūrus, kad galė¬ 
tume ne tik patys tvirčiau ant savo kojų stovėti, bet kad ir ki¬ 
tiems galėtume padėti gyventi. Mūsų dėmesys nukrypo į lietu¬ 
viškas knygas, kurių net pačioje sostinėje buvo permaža, nekal¬ 
bant jau apie provincijos vietas. Mokyklos vargdavo dėl stokos 
vadovėlių, o ir šiaip knygų sunku buvo gauti provincijos mieste¬ 
liuose. Svetimtaučiai tuo naudojosi ir visokiais būdais brukdavo 
savo knygas. Supratome, kad reikia kurti bendrovė knygoms 
leisti. Ir vieną gražų vakarą Švento Mikalojaus bažnyčios šven¬ 
toriuje mudu sutarėva įsteigti bendrovę lietuviškoms knygoms 
leisti; o kitą dieną A. Dundzilos bute (Vilniuje, Odų g-vėj) įvyko 
antras pasitarimas, kuriame nutarta buvo sugalvotoji bendrovė 
pavadinti taip: „Dirvos“ bendrovė knygoms leisti. Be to, nutarta 
buvo keltis į Marijampolę ir ten pirmiausia atidaryti knygyną ir 
netrukus įsitaisyti savo spaustuvę knygoms spausdinti. 

1918 m. liepos mėn. pabaigoje persikėlėme į Marijampolę. 
Tačiau čia, provincijoje, „būrgermeisteris“ miestą valdė ne pras¬ 
čiau kaip sostinę Vilnių. Pradėti bent ką be vokiško „būrgermeis- 
terio“ ar „kreishauptmano“ nė manyti negalima buvo. Net patal¬ 
pos knygynui be vokiečių administracijos sutikimo negalima bu¬ 
vo užimti, nors iš namų savininko ir būtų gautas sutikimas. Mes 
„Dirvos“ b-vės knygynui patalpą buvome gavę iš ūkio draugijos 
„Žagrės“ valdybos, tačiau ne tik mums „būrgermeisteris“, bet ir 
pačiai „Žagrės“ valdybai nedavė užimti tą patalpą, laikydamas 
pas save tos patalpos durų raktą. Iš pradžių manėme, kad yra 
paprastas daiktas įkurti knygyną: parašysime prašymą, kad esa¬ 
me įkūrę „Dirvos“ bendrovę, tą prašymą pasirašę paduosime 
miesto burmistrui, ir bus viskas baigta. Tačiau pasiteiravę bur¬ 
mistro raštinėje patyrėme iš vieno padoresnio vokiečių raštininko, 
kad jokiai bendrovei, o tuo labiau knygų leidimo bendrovei, ati¬ 
daryti sutikimo negausime; esą, prašykite katras vienas asmuo, 
tad gal daugiau vilties būsią. Po tokio pasiteiravimo buvo pa¬ 
duotas prašymas knygynui atidaryti vieno asmens pasirašytas 
(A. Dundzilos). Praslinkus kelioms savaitėms, vokiečių žanda¬ 
ras ėmė kvosti (A. Dundzilą), klausinėdamas — kokias knygas 
manome laikyti. Kai jam buvo atsakyta, jog lietuviškas, tai žan¬ 
daras paklausė: „O iš kur gausite lietuviškų knygų, kad jų nėra?“ 

Iš tokio pasikalbėjimo su vokiečių žandaru buvo aišku, kad lei¬ 
dimo knygynui steigti negalima bus gauti. 

Po kiek laiko gavome (A. Dunzilos vardu) iš vokiečių „biir- 
germeisterio“ leidimą Nr.6762, kuriuo leidžiama buvo ,,Žagrės“ 



SFenius Sirutis 


įbuvėjas iv jos vdbaiMą ved. MaviJamj3olėį^ 

(Spaaslavė — ^eho Kriaučiūno g. H, knygynas — "Basanavičiaus aikslė ly 

namuose atidaryti galanterijos ir rašomosios medžiagos krautuvę, 
bet ne knygyną. 

Vokiečių šeimininkavimas Lietuvoje buvo tiek smalsus, kad 
net ir tuos lietuviškus laikraščius, kuriuos jų karinė cenzūra buvo 

leidusi spausdinti, vis vien eilinis pilietis negalėdavo platinti be 
tam tikro įgaliojimo, su kuriuo vokiečių žandarai skaitydavusi^ 
jeigu Vilniaus karinės valdžios buvo patvirtintas. Anų laikų vie¬ 
nas tokis įgaliojimas iš „Tėvynės Sargo“ red. Nr. 56 yra išlikęs 
mūsų archyve ligi šių dienų. 

Mums besirūpinant Marijampolėje pas „biirgermeisterį“ ar 
Vilniuje atatinkamose įstaigose įvairiais leidimais, vakarų fronte 
vokiečiams pradėjo galutinai nesisekti; tuomet jie pasidarė šiek 
tiek sukalbamesni. 

Betgi pasiekti Vilnių ar Kauną be tam tikro vokiško leidimo 
nebuvo galima. Kaip Vilnius, taip ir Marijampolės miestas, Vil¬ 
kaviškis, Kaunas atrodė labai liūdnai. Daugelio namų langai,, 
durys buvo užkalinėta lentgaliais, daug kur buvo matyti namų 
su nudraskytais stogais, išgriautomis sienomis. Gatvių kertėse 
parašai buvo tik vokiški, krautuvių iškabos taip pat vokiškos, o 
tų krautuvių buvo labai maža ir tos pačios apytuštės; viskas, kas 
galima buvo pirkti, buvo biauriausi „erzacai“. Vokiečių smalsuo¬ 
liai, matyti, skubėjo fotografuoti visas Lietuvos miestų žymesnes 
gatves ir nuotykius, nes atviručių visur buvo pilna. Iš tų atviru- 
čių paveikslų galima matyti, kad vokiečiams užėjus negreit dar 
pranyko rusiškos krautuvių iškabos ar kitoki parašai. 

Rodos, gruodžio mėn. pradžioje, vieną dieną apyvakare nuo 
Kauno plentu atžygiavo į Marijampolę būrelis jaunos lietuvių ka¬ 
riuomenės. Atsiradus lietuvių kariuomenei. Krašto Apsaugos 
Ministerija paskyrė ir komendantą. Savo kariuomenės bei ko¬ 
mendanto atsiradimu marijampoliečiai nepaprastai džiaugėsi Gy¬ 
ventojai, dar nežinodami lietuvių kariuomenės galybės, pasijuto 
vokiečių jungą numetę ir jau nebedavė rekvizicijų, o vokiečių iš¬ 
didumas staiga, kaip sniegas nuo pavasario saulės, susmuko. 
Mes, dirviečiai, jau buvome keliomis dienomis prieš atvykstant 
lietuvių kariuomenei atidarę knygyno duris, tačiau lietuviškos iš¬ 
kabos pakabinti dar nedrįsome. O esant savai kariuomenei, kitą 
dieną pakabinome prie „Žagrės“ balkono virš knygyno durų iš¬ 
kabą su šitokiu parašu: „B-vė „Dirva“, knygynas ir rašomųjų 
dalykų krautuvė. 

Įkūrę knygyną, pradėjome rūpintis savo spaustuvės įtaisy¬ 
mu, nes tuomet beveik nebuvo kur spausdinti lietuviškųjų kny¬ 
gų. Bolševikams paėmus Vilnių, visoj LietiJ.voj nebebuvo spaus¬ 
tuvių, turinčių lietuviškas raides, išskyrus Kaune buvusią p. S. 
Banaičio spaustuvę, dabar vadinamą „Šviesos“ (Šv. Kaz. D-jos 

spaustuvė) ir vokiečių karinės valdžios spaustuvę, kurioje buvo 
spausdinama „Dabartis“. 

1919 m. liepos mėnesį „Dirvos“ bendrovė jau turėjo įsigijusi 
spaudžiamąsias mašinas, tačiau neturėjo lietuviškų raidžių, ir to¬ 
kiu būdu vėl naujas vargas atsirado. Kažkas, nepamenam, mums 
Kaune papiršo vokiečių kareivį B., kuris galįs pristatyti spaustu¬ 
vei visko, ko tik reikia. Buvo padaryta su tuo ponu tam tikra su¬ 
tartis ir net duota rankpinigių, tačiau raidžių tasai ponas nepri- 
tatė. Laimei, tų metų rudens pradžioje vokiečių kariuomenė iš¬ 
sikraustė iš Marijampolės bei Vilkaviškio aps. Tuomet lengviau 
buvo galima gauti vokiečių pasiuntinybėje Vokietijon viza. Buvo 
nuvykta Berlynan, Leipcigan ir prisipirkta spaustuvei lietuviškų 
raidžių ir kitų reikmenų. Bet vėl nelaimė — pasijutome neturį 
varomosios jėgos, kuri varytų spaustuvės mašinas. Vokiečių pa¬ 
statytoji Marijampolėje primityviška elektros stotis tik vakarais 
duodavo elektros energijos, kuri tačiau dažnai šlubuodavo. To¬ 
kiu būdu geriau išsimokėjo palikti ramybėje tokią elektrą ir vie¬ 
toj jos samdyti pajėgių vyrų, kad jie suktų tas mašinas. Buvo 
nustatytos kelios tokių gyvų variklių pakaitos. 

Nugalėję ir pašalinę didžiąsias kliūtis, stovėjusias mums 
skersai kelio, mes 1919 metais spalių mėn. pradėjome spausdinti 
knygas. Ilgainiui įsitikinę, kad Marijampolės miestui nebus 
lemta greitai turėti įmanoma elektros energija, ir kad gyvų varik¬ 
lių darbas neproduktingas, pagaliau buvo spaustuvei įsigyta mo¬ 
toras, kuris ir dabar tebetarnauja. 

Sunkiai ėjosi mums kurti Marijampolėje ,,Dirvos“ B-vės 
įstaigas. Ne lengviau, matyti, buvo ir Kaune. Tai galima spręsti 
iš to, kad 1919 metų rudenį kažkaip sužinojo iš Kauno apie mūsų 
spaustuvę Švietimo Ministerija; nebepamename, kuris valdinin¬ 
kas telefonu kvietė mus atvykti į M-ją ir paimti spausdinti „Švie¬ 
timo Darbą“, nes Kaune nesą kur spausdinti. Tokiu būdu mums 
teko išspausdinti pirmąjį „Švietimo Darbą“ numerį, kuris išėjo 
1919 m. spalių mėn. 

Kai 1920 m. Lietuvos kariuomenė buvo atvadavusi Vilnių,^ 
„Dirvos“ bendrovės atstovas buvo nuvykęs ten ieškoti tinkamos 
vietos įkurti spaustuvei ir centraliniam knygynui. Tačiau, len¬ 
kams sulaužius Suvalkų sutartį ir tų pat metų spalių mėn. 9 d. 
klastingu būdu pagrobus Lietuvos sostinę Vilnių, šis sumanymas 
liko neįvykdytas. 



Marijampolės vaizdas nuo Šešupės 

Kokią reikšmę tuomet turėjo visuomenei lietuviškos spaus¬ 
tuvės įkūrimas, galima tai suprasti paskaičius anų metų laikraščio 
„Tautos“ atsiliepimą apie „Dirvos“ leidinius. 

Apie spaustuvių stoką štai ką rašė 1920 m. „Tauta“ Nr. 4U 
rugpiūčio mėn. 24 d.: 

„Dirvele*. Kalendorėlis su užrašų knygele žemėlapiu 
1920 m. rugsėjo m. 1921 m. gruodžio m. „Dirvos* B-vės 
leidinys Marijampolė, ,,Dirvos** B-vės spaustuvė Marijam¬ 
polėje 64 pusi 

Žemėlapio, tiesa, dar nėra, bet žada būti .. . kai nusi- 
statys Lietuvos sienos. Tiek to. Sis kalendoriukas paminė¬ 
tinas dėl dviejų priežasčių. 1, kad įveda dienų sąrašą nuo 
paskutiniojo trečiadalio einamųjų metų. Tai labai laiminga 
mintis. 2, kad tasai mažas leidinėlis, penktas iš eilės, yra 
naujai įsikūrusios spaustuvės. Spaustuvių atsiradimą turi¬ 
me sveikinti lygiai taip, kaip kokios mokyklos ar ko pana¬ 
šaus. Ag mes užvertėme darbais Tilžę, Klaipėdą, Berlyną, 
Monachiumą, Leipcigą. Kiek tai šimtų tūkstančių eina ša¬ 
lin, ir vis dėlto darbo mums nepadirba. 

Kadangi 1920 m. nepavyko Vilniuje įkurti spaustuvės bei 
centralinio knygyno, tai 1921 m. kovo mėn. 1 d. buvo atidaryta 
„Dirvos“ B-vės knygynas ir spaustuvės kontora laikinoje sosti¬ 
nėje Kaune, prie Laisvės Al. 80 Nr.; o dabar yra Laisvės Al. 29 
Nr. 


ARKIVYSKUPAS JURGIS MATULEVIČIUS. 

Vyskupas Jurgis gimė Suvalkų žemėje, Marijampolės apy¬ 
linkėje 1871 metais. Gimnazijos mokslus ėjo Marijampolėje ir 
Kielcuose. Pabaigęs gimnaziją, įstojo į kunigų seminariją Kiel- 
cuose. Čia mokinosi teologijos mokslų, iki Rusų valdžia uždarė 
kuriam laikui tą seminariją. Tada kun. Matulevičius persikėlė 
į Varšuvos seminariją, kurioje ir baigė seminarijos mokslus. Pa¬ 
sižymėjęs gabumais, buvo dvasiškosios vyriausybės išsiųstas 
Petrapilin, kunigų akademijon, 1895 m. 1899 metais gražiai baigė 
akademiją ir gavo šv. teologijos magistro laipsnį. Pabaigęs aukš¬ 
tuosius dvasiškuosius mokslus, pagrįžo ton vyskupijon, kurios 
seminarijon pirmiausiai buvo įstojęs, destis, Kielcų vyskupijon. 
Gavo čia kamendoriaus vietą. Bet žymus kunigas trumpai teka- 

mendoriavo. Išvažiavo pasitobulintų teologijos moksle į Fribur¬ 
gą, Šveicarijoje. Tais laikais buvo čia garsus apologetikos pro¬ 
fesorius ir rašytojas Veisas. Kun. Matulevičius buvo vienas ge¬ 



riausiųjų jo mokinių. Friburge besimokindamas, kun. Jurgis pa¬ 
rašė teologijos veikalą ,,Rusų mokslas apie pradinio teisingumo 
stovį“; ši knyga parašyta lotyniškai; išleista Krokuvoje 1903 me¬ 
tais. Už tą veikalą jaunasis mokslavyris gavo teologijos daktaro 

laipsnį. Tokiu būdu jau galutinai užbaigė mokslus ir išvažiavo 
iš Friburgo savo vyskupijon. 

Čia buvo paskirtas, kaipo aukšto mokslo kunigas, profeso¬ 
rium ir viceregensu (rektoriaus padėjėju) kunigų seminarijoje 
Kielcuose. Tačiau neilgai čia tesidarbavo: sunkiai susirgęs, ga¬ 
vo važiuoti Varšuvon gydytis. Pagijęs, pasiliko kuriam laikui 
Varšuvoje; darbavosi mokyklose; daug pasidarbavo katalikų 
darbininkų draugijose; leido jiems laikraštį. Varšuvos katalikai 
yra jam labai dėkingi. 1907 m. Petrapilio dvas. akademijos vy¬ 
resnybė pakvietė kun. Matulevičių profesoriauti. It neilgai tru¬ 
kus įgijo jis čia vieno geriausiųjų profesorių vardą. 1909 me¬ 
tais buvo paskirtas akademijos inspektorium. 

1910 m. kun. profesorius, neapleisdamas akademijos, įsirašė 
į tėvų marijonų vienuoliją; tėvų marijonų vyriausioji buveinė bu¬ 
vo tada Marijampolėje. Drauge su kitu žymiu Lietuvos kunigu, 
prof. Bučiu sutvarkė ir perdirbt; šią vienuoliją. Taip pamilo 
dvasiškąjį gyvenimą ir tą vienuoliją, kad atsisakė nuo inspek¬ 
toriaus ir profesoriaus vietos akademijoje ir pasišventė išimtinai 
marijonų vienuolijos reikalams. 1912 m. išvažiavo vėl Friburgan, 
kur anuomet mokinosi. Čia susidarė vyriausiasis Marijonų kon¬ 
gregacijos namas; ir kun. Jurgis ėmė čia uoliai darbuotis. Tapo 
vyriausias tos kongregacijos vedėjas; buvo kongregacijos navicia- 
to vedėjas ir naujokų mokslo vadovas. Pagaliau, šv. Tėvas pasky¬ 
rė jį kongregacijos generolu (aukščiausiuoju viršininku). Ta kon¬ 
gregacija, tėvo Jurgio globojama, pradėjo puikiai klestėti: netik 
Friburge buvo dabar marijonų namas, bet ir Lietuvoj, Marijam¬ 
polėje, kur kitą kart yra jau buvęs marijonų vienuolynas; įsikūrė 
dar toks namas Bielianuose, palei Varšuvą, ir tolimoje Amerikoje, 
Čikagos mieste. Kongregacijos reikalais tėvas Jurgis gavo atlikti 
porą kartų kelionę į Ameriką. 

Širdis betgi traukė jį Lietuvon. Prieš karą sugrįžęs čionai, 
vėl sunkiai susirgo ir vėl turėjo važiuoti Varšuvon, kur buvo pa¬ 
daryta jam sunki operacija. Pasveikęs, kun. Matulevičius pasi¬ 
liko kuriam laikui Varšuvoje. Čia jį užklupo baisusis karas. Ga¬ 
vęs leidimą pargrįžo Lietuvon, apsigyveno Marijampolėje ir ėmė 
uoliai rūpintis marijonų vienuolyno reikalais, kol gavo svarbesnį 
ir platesnį uždavinį ir darbą — Vilniaus vyskupiją. 

Platesniai lietuvių visuomenei Matulevičius ypač žinomas 
nuo 1909 metų; tais metais buvo Kaune surengtos socialinės pa¬ 
skaitos; jų skaityti buvo pakviestas ir kun. Matulevičius, tuo 

metu buvusis akademijos profesorius. Jis paskaitė 3 praneši¬ 
mus: 1) Trumpas išaiškinimas šių dienų darbininkų klausimo, 
2) Bažnyčia ir nuosavybė, 3) Miestų ir apskritai pramonijos dar¬ 
bininkų klausimas. Visos tos 3 paskaitos buvo išspausdintos 
„Draugijoje“ 31—32 numeryje, o trečioji paskaita buvo dar sky¬ 
rium išleista Šv. Kazimiero Draugijos. Tos kun. Matulevičiaus 
paskaitos labai patiko klausytojams, nes skaitytojas sugebėjo la¬ 
bai aiškiai išdėstyti dalykus ir tai labai gražia kalba. 


A. A. LEITENANTAS ANTANAS MATULAITIS. 

Leit. Antanas Matulaitis gimė Netičkampio kaime, 1895 me¬ 
tais. Baigęs pradedamąją mokyklą įstoja Marijampolės gimnazi- 
jon, kur mokėsi iki 1914 m. Vos pabagięs 5 klases, karo aplin¬ 
kybių verčiamas apleidžia Marijampolę, bėga į Vilnių ir vasarą 
1915 m. kartu su visais moksleiviais keliauja Voroniežan, kur tę¬ 
sia nutrauktąjį mokslą M. Yčo gimnazijoje. Besimokydamas jis 
nenuilstamai darbuojasi įvairiose moksleivių ir visuomenės orga¬ 
nizacijose, labai susirūpinęs pagerinti vargingą pabėgėlių būtį. 
Jis eina jų tarpan, pažįsta jų vargus, nuoskaudas, ramina juos ir 
kuo galėdamas padeda jiems vargą vargti. Ir už tai jis buvo visų 
mylimas ir gerbiamas. 1918 metais vasario mėn. jis baigė gimna¬ 
ziją ir visas atsidavė visuomenės darbui. 

Dar neprityręs, neturėdamas pakankamai žinių ir negalėda¬ 
mas jų papildyti aukštesnėje mokykloje, pats stengiasi užkišti 
tą spragą: skaito, studijuoja atiduodamas tam visą laisvą laiką. 
Ypatingai mėgdavo studijuoti politinę ekonomiją, darbininkų 
klausimą, antikinį (senovės) komunizmą ir kt. 

Bet darbuotis jam teko neilgai. Rusijos viešpačių pakalikai, 
komisarai lietuviai, matydami a. a. Antano asmenyje didelį jų 
priešininką, kuris visomis jėgomis stengėsi Lietuvos darbo žmo¬ 
nėms nurodyti komunistų klaidas, kurias jokiu būdu negalima 
leisti vykdyti Lietuvoje, Negalėdami žodžiu nugalėti, negalėda¬ 
mi kultūringai su juo kovoti, nutarė jį areštuoti ir jis žinodamas 
bolševikų kalėjimo malonumus, draugų spiriamas pasišalina iš 
Voroniežo Tambovan. Čia ilgai jam neteko gyventi. Pasirašius 
rusams su vokiečiais taiką, jis didžiai džiaugdamasis su būreliu 
moksleivių, nuveikdamas įvairiausias kliūtis, grįžta mylimojon 
Tėvynėn. Didelio, nemalonaus įspūdžio padaręs nežmoniškas 

vokiečių šeimininkavimas. Jam sunku buvo matyti vargai, ku¬ 
riuos kentėjo Lietuvos liaudis. Bet jis nenusimena, jis tiki, kad 
sprogs vokiečio galybė, nukris pančiai ir Lietuva bus nepriklau¬ 
soma. Ir jo neapsivilta. Lapkričio mėn. 1918 m. ateina linksma 
žinia, kad griuvo Kaizerio sostas, vokiečiuos revoliucija. Nu¬ 
džiugo a.a. Antanas. Jo širdis jautė, kad dabar atėjo laikas išsiva¬ 
duoti nuo okupantų globos. Dabar arba niekados! Ir pradėjo 



A. A. leitenantas Antanas Matulaitis. 


veikti. Kartu su Marijampolės veikėjais sušaukia pirmąjį Ma¬ 
rijampolės piliečių mitingą ir drąsiai reikalauja iš vokiečių ati¬ 
duoti valdžią tiems, kuriems ji priklauso, — liaudžiai. Bet vokie¬ 
čių žandaras nenorėjo išleisti iš rankų taip saldų kąsnelį. Jis vi¬ 
sokiais būdais stengėsi nuraminti sujudusią visuomenę, prižadėjo 
šį tą duoti ir daug, daug, dar teko pasidarbuoti iki šis tas buvo 
išgauta. Ir prie to darbo labai daug prisidėjo a. a. Antanas. Pa¬ 
ėmus Marijampolės miesto valdymą į laikinosios miesto Tarybos 
rankas, jis būdamas jos nariu, deda visas pastangas kaip nors pa- 

gerinti biednuomenės gyvenimo sąlygas, suteikti jai reikalingos 
pagalbos. Jis šaukia pasitarimams ūkininkus, dėsto varguome¬ 
nės reikalus ir kviečia juos prisidėti prie varguomenės šelpimo 
darbo. Jam tai pavyksta. 

Plati jam buvo Marijampolėj darbo dirva. Dirbo Taryboj, 
darbininkų ir moksleivių organizacijose, dalyvaudavo visuose mi¬ 
tinguose, susikirsdamas su įvairiausio plauko komunistais: , pa¬ 
pirktais“ ir „nepapirktais“, „dorais“ ir „nedorais“ stengdamasis 
atidaryti liaudžiai akis, kad nepasisektų Maskvos agentams ji su¬ 
kvailinti, patraukti savo pusėn. Neilgai teko jam darbuotis ma¬ 
rijampoliečių tarpe. Nors sunku jam buvo, bet matydamas grę¬ 
siantį Tėvynei pavojų iš rusų komunistų pusės, kurie nesigailė¬ 
dami milijonų papirko daugybę agentų, kurie važinėdami sker¬ 
sai išilgai Lietuvą, nešė Tėvynėn marą, badą, norėjo padaryti tokį 
pat rojų Lietuvoj, kaip kad Rusijoj, jis apleidžia Marijampolę, 
važiuoja Kaunan, stoja Propagandos Biūran žodžiu aiškinti žmo¬ 
nėms bolševikų mokslo klaidas ir rojaus „saldumą“, kurį žada 
bolševikai padaryti Lietuvoj. Čia jis dirba iki 1919 m. birželio 
m. 15 d. Valdžios šaukiamas stojo kariuomenėn iš karto Auto 
mokyklon, vėliau Karo mokyklon, kurią ir baigė gruodžio mėn., 

1919 m. pirmos rūšies gabumu. Tarnauti teko tame pačiame nu¬ 
mylėtame Marijampolės N batalione. Vadas jį laikė vienu ge¬ 
riausiu ir darbščiausiu karminku. Išbuvęs vos 2 mėnesiu, tarny¬ 
bos labui iškeliamas Generalinian Štaban, kur jam pavedama eiti 
Kultūros ir Švietimo Sekeijps Vedėjo pareigos. Žinodamas ka¬ 
riuomenės švietimo darbo svarbą ir jį mėgdamas, visa siela jam 
^.tsiduoda, nenuilstamai dirba ir darbo vaisiai buvo gan dideli. 

1920 m. gegužės mėn. išrinktas į Steigiamąjį Seimą apleidžia ka¬ 
riuomenę ir stoja dirbti Lietuvos kūrimo darbą, eina dėti Tėvy¬ 
nei pamatų. St. Seime jis išrenkamas Krašto Apsaugos Komisi- 
jon, kur dirbdamas rūpinosi pagerinti kariuomenės būtį. Nega¬ 
lėdamas ramiai dirbti, kada fronte ginklai žvangėjo, jis daug kar¬ 
tų ’au norėjo apleisti St. Seimą ir grįžti į kariuomenę, bet aplin¬ 
kybių verčiamas tęsė pradėtąjį darbą ir pirmai progai pasitaikius, 
meta viską, stoja kariuomenėn ir vyksta į frontą. Čia tampa sun¬ 
kiai sužeistas mūsų amžinojo priešo lenko ir 1920 m. lapkričio 
mėn. 21 d. apleidžia šį pasaulį. 

Būdamas didelės energijos ir nepaprastų gabumų žmogus, 
lis daug žadėjo mūsų Tėvynei, jis buvo mums ypač šiuo sunkiu 
metu reikalingas. 


— 85 - 


A. A. JURGIS STEPONAITIS. 

Steponaitis, yra diktas, taip sakant, drūtas vyras, gerai moka ūkį 
vesti, bet mokslų nepažįsta: nemoka nei skaityti nei rašyti. Mo¬ 
tina Ona Venciūtė, iš Asiūklės kaimo, rodos. Gudelių v. Mari¬ 
jampolės ap., yra, žinoma, gera žmona, gražiai gyvena, moka šei 
myną vesti, bet galvos mokslų nėjusi. Rašto visai nemoka, skai¬ 
tyti šiek tiek pramokus. Taigi abudu mano tėveliai nemokyti, 
bet giminių ir pažįstamų patariami savo vaikus išmokino. Du bro¬ 
liu „klasių“ nėjo, bet pradžios mokyklose mokėsi, rodos, ją yra 
baigę. Vienas dabar gyvena Amerikoj, kitas namie ūkį veda. 
Trečiasis brolis kunigas gyvena dabar Marijampolėje (o dabar 
Vilkavišky — Red.). Turiu dar dvi seseri. Abidvi mokytojos... 
Gyvųjų tarpe daugiau jau nėra. Kiek yra mirusių — tikrai ne¬ 
žinau. Mano atminimu mirė viena sesuo ir vienas brolis. Jis buvo 
šeimoj jauniausias. Mirė Marijonų vienuolyne Marijampolėj 
(keistas sutapimas: mirė sesuo, po 10 metų brolis Vincas, o po 
kitų 10 metų antras brolis Jurgis] Red). 

Tėvas (dabar jau brolis Jonas) valdo ūkį 54 margų žemės. 
Šitokioj šeimoj aš gyvenau iki kokių 8—9 m. amžiaus. Namie 
mane pamokė kiek skaityti ir 8 ar 9 m. atidavė į Marijampolės 
p. Endziulaičio (Vytauto Endziulaičio tėvo. Red.) vedamą pra¬ 
džios mokyklą. Mokėmės mudu drauge su broliu Vincu, kurs, 
kaip minėjau mirė Marijampolės vienuolyne. Pradžios mokyk- 
klos nebaigiau. Antroj ,,otdelenijoj“ bebūnant p. Endziulaitis 
mane paruošė į gimnaziją ir 1909—10 m. metų vidury išlaikiau, 
žinoma, labai sunkiai į „prigotovuską“ (taip mes vadinom pri¬ 
ruošiamąją klasę). Mokslas ėjosi sunkiai. Perėjęs pirmon klasėn 
pajutau dar „sunkesnio“ darbo, pradėjau tingėti. Įsivaizdavau, 
kad iki kunigo vistiek nedasimokysiu; maniau, kad aš gimęs ne 
mokslams, bet kaimo darbui, tad nežiūrint brolio kunigo ir tėvų 
pastangų aš nutariau nesimokyti ir nesimokiau. Ėmė man ir pe- 
titorius, ir gražumu prašė ir bandė — vistiek aš niekam netikęs. 
Pirmoj klasėj likau antriesiems metams. Maniau liausis mane 
vertę mokyti, ir aš grįžau namo (Iš tiesų a. a. Jurgis kaimo rankų 
darbo nevengė: išsivilkęs kartu su visa šeimyna vasarą jis ru¬ 
gius luizdavo, šieną piaudavo, mėždavo, kartu su šeimyna ir val¬ 
gydavo, nieko nesilepindamas. — Red.). Bet ne. Kunigas išva¬ 
dino mane „žiopliu“, kad nenoriu mokytis. Išvažiavau. Nors 
dabar jau pamačiau, kad turėsiu eiti mokslus ir stengiausi dau- 

giau dirbti, bet nesisekė. Repetitorių stumiamas vargais nega¬ 
lais iš pirmosios klasės išėjau. Sunkiai mokslas ėjo dar ir pirmo¬ 
joj ir treciojoj klasėj. Treciojoj klasėj bebūnant įvyko manyje 
permaina. Aš pamėgau mokslą ir pradėjau visai kitaip dirbti. 
1914 m. pradėjau mokytis ketvirtojoj klasėj. Buvo galima justi, 
kad darbas sekasi gerai. Tačiau bene tris savaites pasimokę turė¬ 
jom palikti ir gimnaziją ir Marijampolę. Prasidėjo iDdysis karas. 
Vokiečių pirmasis užplūdimas nutraukė Marijampolės gimnazi¬ 
jos darbą, kurs atgijo paskum tik „Žiburio“ gimnazijos vardu. 

Čia galiu dar pastebėti, kad gyvenau visą laiką iki karo prie 
tetos Mykolaitienės, kuri būdavo pati maldinga rūpinosi ir mūsų 
„dūšios reikalais“. Gyvendavau ne vienas. Kambary būdavom 
susikimšę po kelis — gyvenom visa „familija“ — Vencių, Šmulkš¬ 
čių vaikai, Mykolaitis (Putinas), Mašalaitis ir kiti. Vyresnieji, 
Mykolaitis ir Mašalaitis mažiau susidėdavo su mumis, bet užtat 
jaunesnieji — o mūs susidarydavo po 4—5, — tai galvom eida¬ 
vom. Na bet, juk tas vaikams ir tinka. 

Didysis karas nutraukė man mokslą vieneriems metams. Ši¬ 
tuos metus traukiausi pafrontėmis. Nors vyras buvau dar men¬ 
kas, bet uždarbiavau. Rusai mane vadino tik „padrostda“ (vai¬ 
kėzas) ir apmokėdavo praščiau negu suaugusius. Dirbau apka¬ 
suos paprastą darbą, daugiausia tvoras pyniau, arba žemes kas- 
davau. Tekdavo ir vargo ir baimės matyti, — tas, žinoma, dar 
geriau atsiliepė į mano mokslinę pažiūrą. Aš pradėjau ilgėtis mo¬ 
kyklos, užsidegiau karšta mokslo meile ir gal dėl to vėliau įsto¬ 
jęs Voroneše į ketvirtąją M. Ičo Vilniaus gimnazijos klasę buvau 
ir geras mokinys. Gabumo nejaučiau. Pakankamai mokiausi 
tik dėl to, kad sąžiningai dirbau. Penktoj ir šeštoj klasėj se¬ 
kėsi geriau. Čia galėdavau ir rašinius kai kam „padėti“ rašyti 
klasėj. Sukdavausi, mat, geresnių mokinių tarpe. 

Be mokyklos darbo turėjau dar kiek darbo at-kų kuopoj ir 
tremtiniais rūpinimosi draugijoj. Buvau jos sekretorium. Į at-kų 
kuopą įstojau, rodos, 1916 m. B. Žukausko paragintas. 

Rusijoj gyvenau iš pradžių „Nikitino“ bendrabuty vėliau 
„Hambovo“ bendr. Mano draugais buvo Pr. Barkauskas, S. Ba- 
barskis, Vac. Endziulaitis, J. Chmieliauskas, B. Žukauskas, J. 
Matulevičius ir kiti. Jų įtakoj man teko pergyventi „pirmosios 
meilės romaną“, kurs taip audringai ir kartu vaikiškai praėjo, 
kad šiandien atsiminti nevisai smagu. Tačiau tai buvo reikšmin¬ 
gas mano gyvenime įvykis, kurį lankau dideliu pasimokymu... 

Iš Rusijos grįžau 1918 m. gegužės mėn. Tėviškė buvo sude¬ 
gusi, bet namiškiai buvo jau išsistatę šiokią tokią pastogę ir mane 
priėmė kaip didelį svečią. Grįžau, mat, netikėtai (sesuo Onutė, 
kuri jį dabar ligino, jo, sugrįžusio iš Rusijos iš karto visai nepa¬ 
žino, tiek buvo pasikeitęs — Red.). 

Tą pat metų rudenį priėmė mus į VII ,,Žiburio“ gimnazijos 
klasę Marijampolėj... Tais pat (1918—*19) metais pradėta orga¬ 
nizuoti kariuomene. Vyresniųjų klasių mokiniai pakilo. Žodžiais 
ir aš buvau karštas patriotas. Buvau pasiryžęs eiti su draugais 
savanoriu į organizuojamos kariuomenės „pulkus“, bet čia susir¬ 
go mano motina. Jos prašomas likausi kelias dienas liginti. Iš¬ 
rodė visai silpna. Liga jos nusitęsė, mano draugai jau išvažiavo. 



A. A, Jurgio Steponaičio kapas. 

aš... likausi. Likęs ir tai kiek vėliau užsidėjau kareivio kepurę ir 
važinėjau po kaimus „apaštalaudamas“. Dabar tas prisimušti 
nėra taip malonu, bet tuomet man atrodė įdealas. 

1919—20 m. susidarė mūsų vyrų 6 žmonės ir vėl grįžom į 
Marijampolės gimnaziją, kuri tuomet perėjo į valdžios rankas. 
Po ilgų metų sunkoko darbo (nes teko išeiti pusantrų metų kur¬ 
sas) 1920 m. gegužės m. išlaikėme natūros egzaminus. Tais pat 
1920 m. patekau į Naumiesčio „Žiburio“ gimnaziją mokytoju. 
Tenai dirbau dvejus metus. Dėsčiau lotynų ir lietuvių kalbas. 
Darbas sekėsi vidutiniškai. Buvau karštas patriotas. Netingėjau 
dirbti visuomenės darbo. Ypač mylėjau pavasarininkus, su ku¬ 
riais Marijampolėj būdamas susiartinau. 

Šitas dviejų metų mokytojo darbas pakeitė mano pažiūrą į 
vadinamąjį pašaukimą. Iki tol aš buvau linkęs į gamtos mokslus 
ir niekuomet nemaniau būti mokytoju. Naumiesčio dvejų metų 
mokytojo darbas pakreipė mano nusistatymą ir 1922 m. rudenį 
įstojau į Lietuvos universitetą teologijos filosofijos fak., kur pasi¬ 
rinkau literatūrą pagrindine šaka, pedagoginę ir socialogiją — 
šalutinėmis. 

Ką daugiau čia turiu pasakyti, nežinau... Pagaliau ir nesvar¬ 
bu, nes šitą mano aprašymą paimsit tik tada, kai išgirsit, kad toks 
ir toks Jurgis mortuus ėst., t. y. tada, kai norėsit sužinoti, kas jis 
toks, kuris dabar mirė. 

Dabar, kol aš gyvenu, — o gyventi dar manau ilgai, — tai ši¬ 
tas mano pradžios gyvenimo straipsnis niekam nėra įdomus, tad 
jo aprašymas tegul sau guli archyve. 

Kaunas, 1924. III. 29. 


JUOZAS — OLINARDAS PENCYLA. 

Juozas — Olinardas Penčyla yra gimęs Kudirkos Naumiesty 
1908 m. gruodžio 29 d. Mažytis išvežtas į Rusiją — Ukrainą 
ten augo, mokėsi ir graži Ukrainos gamta Juozą pakreipė meno 
sritin. Grįžęs su tėvais Lietuvon 1919 m. apsigyveno Marijam¬ 
polėj, čia baigė Rygiškių Jono gimnaziją ir čia pradėjo pirmuosius 
meno bandymus. Pirmiausia ėmėsi skulptūros, darbų a. a. Šim¬ 
kūno studijoj. Vėliau įstojęs Universitetan užmetė meno ir laukė 
privat. studiją prof. Dobužinskio ir baigė Vienožinskio tapybos 
studiją. 1932 m. 

Savo meno darbų J. Penčyla yra surengęs 5 parodas, kuriose 
buvo rodomi šaržai ir karikatūros. 

Kaipo žaržistas J. Penčyla laikomas vienas iš gabiausių Lie¬ 
tuvoje. Dirba įvairiuose žurnaluose ir laikraščiuose, patiekdamas 
savo piešinius. 

Universitete studijavo teisę. 

Šio talentingo menininko biografija dar rašoma jo gražiais 
kūriniais, tad ateity kam nors teks gal plačiau ties tuo menininku 
su plunksna apsistoti. 

A. A. VYTAUTAS ENDZIULAITIS. 

Vytautas Endziulaitis gimė 1893 m. lapkričio 5 d. Marijam¬ 
polės mieste, šių dienų ,,Blaivybės“ draugijos namuose. Jojo tė¬ 
vas Motiejus, motina Gabrielė Filanavičaitė. Pradedamojo moks¬ 
lo žinių gavo ir savo tėvo mokytojo. 

1904 m. įstojo į Marijampolės gimnaziją. Iš pradžių mokslas 
jam nekaip tevyko. Aukštesnėse klasėse buvo vienas iš pirmųjų 
mokinių. 1912 m. baigęs gimnaziją atestate turėjo tiktai dvi tre¬ 
jukes (rusų kalbai ir geografijai). 

Paminėtinas jo, gimnaziją pabaigus, pirmas į Maskvą išva¬ 
žiavimas; kada susirinkus kuopa draugų jo išleisti, stengėsi kas 
kuo galėdamas jam patarnauti, toli už miesto lydėjo, ir paskui 
karštai atsisveikinę, ašarodami grįžo į Marijampolę. 

1912 m. rudenį įstojęs į Maskvos universitetą a. a. Vytautas 
pasiryžo studijuoti chemiją ir per ištisus 3 metus išbuvo fizikos 
chemijos skyriuj. Vytautas dėl savo silpnos sveikatos turėjo 
chemiją mesti. Vos vos įstengė baigti chemijos analizo darbą. 
Troškus chemijos laboratorijos oras po vienų metų nuolatinio 
darbo, taip pakirto jo pajėgas, jog ilgiau chemijos laboratorijos 
darbo jis dirbti jau nebegalėjo ir susirgo. 

Be mokslo darbo, a. a. Vytautas, būdamas Maskvoj, per iš¬ 
tisus šešeris metus daug darbavosi visuomenės dirvoj. 

Laisvei atėjus, Vytautas, neilgai laukdamas į antrą ar tre¬ 
čią dieną po Rusijos revoliucijos įstojo į naują darbą. Jo rūpes¬ 
niu Maskvoje buvo įsteigtas L. Krikščionių demokratų Partijos 
skyrius, ir su josios obalsiais Vytautas nuėjo į tremtinių lietuvių 
minias. Kas gyvenusių Maskvoje tremtinių nežino Vytauto En- 
dziulaičio, to didelio vargo žmonių užtarytojo. . 

1918 m. pavasarį atsidarius keliams į Lietuvą Vytautas grįžo 
į tėvynę. Sunku buvo jam įšvažiuot ir palikt Maskvoje daugybę 
tremtinių, su kuriais ir kurių labui jis taip atsidėjęs dirbo, bet 
draugų įkalbėtas, kad Lietuvoj jo laukia dar didesnis darbas, kad 
jis reikalingesnis yra Lietuvoje, negu Maskvoj Vytautas labai ne¬ 
noromis, bet vis dėlto sutiko tuoj grįžt į gimtąjį kraštą. 

Atvykus į Kauną Vytautui nors ir buvo jau paskelbtas Lie¬ 
tuvos nepriklausomybės aktas, nors ir buvo tos nepriklausomy¬ 
bės reiškėją Lietuvių Tautos Taryba, tačiau okupantų dvasia 
Kaune dar vis tebeviešpatavo. Atvykęs Kaunan tuoj griebėsi 

darbo, surengė Rotušės salėj pirmąją Lietuvoj viešą paskaitą apie 
rusų bolševizmą. Kauno gyventojus sudomino. Bet vokiečiai 
išsyk ima jį laikyti sau pavojingu ir duoda jsakymą Vytauto ne¬ 
paleisti iš akių. Dar pavyksta surengti tokių paskaitų Aleksote, 
Šančiuose, Panemunėj. Platesnioji Kauno visuomenė suskumba 
jį įvertinti ir nuo dabar jų tampa pageidaujamas katalikiškųjų 
draugijų narys. Jis greitu laiku pradeda, be šv. Kazimiero drau¬ 
gijos, kurios valdybos nariu lieka, uoliai dalyvauti daugely kitų 
organizacijų: Ateitininkų, Pavasarininkų, Darbininkų, šv. Juoza¬ 
po, Krikščionių Demokratų partijoj, net Dainos ir scenos Drau¬ 
gijoj. Visose draugijose jis dirba uoliai, dirba paskubomis. At¬ 
rodė, tarsi jaustų, jautė kad neilgai jam beteksią darbuotis. 

V. Endziulaitis buvo subrendęs partijos žmogus. Jis buvo 
įsitikinęs krikščionių demokratas ir tos partijos laimėjime matė 
katalikiškosios Lietuvos laimėjimą. Jau anksčiau Kaune buvo 
įsteigtas Kr. Demokratų partijos skyrius, bet jam trūko gyvybės. 
Vytautas ima spiesti jaunesniąją inteligentiją, pats apsiima sutvar¬ 
kyti agitaciją, nepamiršdamas ir kitų partijos darbo sričių. 

Tačiau visų didžiausias Vytauto trumpo Kaune darbavimos 
vaisius tai visos Lietuvos Katalikų Veikimo Centro įkūrimas. Jau 
anksčiau mūsų inteligentai katalikai buvo galvoję, kaip čia visų 
katalikiškų organizacijų pajėgas sujungus. Rusuose įsikūrus* 
Liaudies sąjunga savo tvarka tam netiko. Reikėjo surasti kitc 
išeitis. Darbas buvo sunkus, bet Endziulaitis į tai nekreipė do¬ 
mės. Buvo sudaryta tam tikra komisija, kuri 1918 m. spalių mėn. 
pradžioj po didelių vargų sušaukė Kaune Lietuvos Katalikų vei¬ 
kėjų suvažiavimą .,Katalikų veikėjų kongresą“, kurs galų gale 
įsteigė katalikų veikimo Centrą, į kurio valdybą pateko ir pats 
„kongreso“ sumanytojas V. Endziulaitis. Dar suskubo sukviesti 
vieną visos Lietuvos ir porą Kauno apskrities parapinių Centro 
įgaliotinių suvažiavimą ir tik sunki liga privertė gult į lovą ir dau¬ 
giau nebesikelti ... 

Vytautas Endziulaitis rūpinosi darbininkų reikalais ne vien 
tik organizacijose: jis stengėsi kur tik galėjo, ir privatiniu keliu 
darbininkų būvį gerintį. 

Vytautas, nors ir taip darbais apsikrovęs, turėjo tačiau laiko 
ir katalikiškajai spaudai remti. Būdamas šv. Kazimiero draugijos 
bendradarbis, jis ypač gausiai rašinėjo „Vienybėje“ ir kituose pe- 
rijodiniuose katalikų leidiniuose, pasirinkdamas temas iš visuome- 

nes gyvenimo. Prieš pat mirtį pabaigė agitacijų brošiūrą: „Bol¬ 
ševikų žadamasis rojus“. 

Būdamas iš prigimties lipšnus ir kiekvienam prieinamas, jis 
nieko nuo savęs nestūmė: jo durys kiekvienam, ypač darbininkui, 
visuomet būdavo atdaros, interesantams priimti paskirtų valan¬ 
dų nebuvo. 

1918 m. lapkričio mėn. 5—7 d. grįždamas iš partijų derybų 
persišaldė ir susirgo. Sirgo veik visą mėnesį. Ir to pat mėnesio 
50 d. atsiskyrė su šiuo pasauliu. Palaidotas Marijampolės ka¬ 
puose. 


„ŠVIESOS^^ DRAUGIJA. 

1905 m. rudenį įsikūrė Marijampolėje „Šviesos“ draugija. Įs¬ 
tatus paruošė L. Ciplijauskas ir Pijus Grigaitis. Steigiamasis tos 
ciraugijos susirinkimas Grinių bute. Valdybon buvo išrinkti: J. 
Griniuvienė, L. Ciplijauskas, V. Milčinskaitė, dr. K. Grinius, 
Verbyla ir Majus. Į tą draugiją įėjo kairieji ir dešinieji, kaip pav. 
A. Staugaitis ir kiti. 

Pirmiausia buvo įsteigtas viešas knygynėlis. Dr. K. Grinius 
pargabeno iš Vilniaus nuo J. Jablonskio ir P. Višinskio knygų 
ir laikraščių. Knygelės buvo duodamos skaityti ir per mitingus, 
bei susirinkimus apsčiai buvo dalinamos liaudžiai. 

Antras tos draugijos didžiulis darbas buvo tai grynai lietu¬ 
viškos mokyklos, įsteigimas. Ji buvo mūriniuos namuos šalę 
miesto sodno dviejų gatvių kertėje, einant į senąsias ir naująsias 
kapines. Gan greit ir kitose Marijampolės apylinkės vietose stei¬ 
gėsi „Šviesos“ draugijos skyriai. 

Bet neilgai truko tie, sakysime, šviesos spinduliai. Rusų ca¬ 
ras suprato, kad iš tokio lietuvių veikimo nauda ne jam ir įvedė 
karo stovį, bene pirmutinį visoje valstybėje. Tai buvo įsakymas 
Varšuvos general-gubernatoriaus skolon. Sukruto tada apskri¬ 
ties viršininkas Cvakukov, Policijos vadas kap. Tamoševič, žan¬ 
darų viršininkas rotmistras Tarasov. 

Štai rusai išvaiko Sasnavoj sušauktą Luobikio lietuvių suei¬ 
gą; suima plentu bevažiuojantį Veiveriuos gminos sueigon Gri¬ 
gaitį; Triobiškiuose pakliūva į rusų rankas Vincas Kapsukas — 
Mickevičius ir Antanas Garmus. Suėmimų pasidarė daugybė, 
vadai išsklaidyti ir „Šviesos“ draugija apmirė. 1905 m. gruodžio 

mėn. iš tos draugijos dešinieji išėjo. Liko tik kairiųjų keletas 
veiklesnių asm. Dr. Grinius, sulyg gen. Galkovskio patarimo 
persikėlė Vilniun, kur išbuvo iki 1906 m. pavasario. „Šviesos“ 
draugiją kaipo neregistruotą policijoje rusų žandarai uždarė. Bet 
J. Griniuvienė, nuvykusi pas gubernatorių P. Stremuchovą, gavo 
tai draugijai legalizuoti veikimą. 

Tuojaus draugijos įsikūrė keletas skyrių,, ėmė jie smarkiai 
veikti, vakarus rengti, bibliotekas steigti, susirinkimus, pasikal¬ 
bėjimus daryti. 

Atsikrausto Marijampolėn vieton Tarasovo, žemo išsilavi¬ 
nimo, siaurų pažiūrų žmogus rotmistras Kislinskis. Jo pirmuoju 
uždaviniu buvo išnaikinti „Šviesos“ draugiją. 

1908 m. vieną rudens naktį atėjo dr. Griniaus butan trys žan¬ 
darų karininkai ir keliolika žemesniųjų žandarų, jų būtą iškrėtė 
pasiėmė „Šviesos“ draugijos nutarimus, bylas, virš 100 knygelių 
(daugiausia raudonais viršais) iš bibliotekos ir išsinešdino. Ryt 
dieną suėmė dr. K. Grinių su žmona ir išgabeno juos į Kalvarijos 
kalėjimą. 



Suvalkietė — verpėja. 

„SVIESA‘^ IR „2IBURYS‘‘. 

Iš Vyskupo Staugaičio atsiminimų. 

1905 metų revoliucija visiems lietuviams išrišo rankas. Ma¬ 
rijampolės „Pirmeiviai“, ilgai nelaukdami, įkūrė „Šviesos“ drau¬ 
giją, kurios tikslas, kaip pats jos vardas rodo, buvo šviesti lietu¬ 
vius. Draugijon buvo kviečiami rašytis visi lietuviai be pažiūrų 
skirtumo. Rašėsi į ją, žinoma, ir katalikai. Ir ča buvo taikomas 
dėsnis: neskaidyti pajėgų. Iš karto, aišku, buvo vengiama kelti 
ginčų dėl pasaulėžiūros. Bet kadangi draugiją įkūrė ir joje va¬ 
dovavo „pirmeiviai“, tai netrukus yla išlindo iš maišo. 

„Šviesos“ draugija Marijampolėje įkūrė lietuvišką pradžios 
mokyklą. Tuoj kilo klausimas: o kaip bus su religijos mokymu? 
Klausimas pavesta išrišti visuotinam draugijos narių susirinkimui. 
Aš tos draugijos nariu nesmi buvęs, todėl nebuvau ir tame susi¬ 
rinkime. Nežinau, kaip ten buvo svarstomas klausimas, bet dau¬ 
guma balsų nutarta „Šviesos“ mokyklon kunigo neįsileisti. 

„Pirmeivių“ tikslai paaiškėjo ir katalikams optimistams. Jie 
urmu 7 (žmonės) pareiškė išstoją iš draugijos ir tuoj išėjo iš po¬ 
sėdžio. Kokio tai padarė įspūdžio „pirmeiviams“, nežinau. Bet 
jie nemanė keisti savo užimtos pozicijos. 

Lietuviška mokykla populiarus buvo dalykas: į ją pradėjo 
eiti gana daug vaikų. Katalikams teko nemaloni pareiga: agituoti 
prieš lietuviškąją mokyklą. Bet agitacija nieko nepadarysi. Rei¬ 
kėjo pozityviai veikti. Tuo tikslu katalikai sumanė kurti savo ka¬ 
talikišką draugiją, kurios uždavinys būtų šviesti lietuvius, bet jau 
katalikiškoj, ne „pirmeiviškoje“ dvasioje. 

Rašančiam šiuos žodžius teko parašyti tos draugijos įstatai. 
Juose buvo aiškiai pabrėžtas katalikiškai lietuviškas draugijos 
charakteris. Draugijai duotas vardas „Žiburys“ 1906 m. sausio 
6 dieną Vinco Penčylos namuose įvyko steigiamasis ,,Žibu¬ 
rio“ draugijos susirinkimas. Jame į draugiją įsirašė 86 nariai ir 
išrinkta valdyba. Pirmininko vietą teko užimti rašančiam šiuos 
žodžius. 

Draugija iš karto stoja ant gana tvirtų kojų. Narių skai¬ 
čium ji jau stipresnė už „Šviesą“, kuri buvo atsiradusi keliais 
mėnesiais pirmiau. 

„Žiburys“, be švietimo, turėjo dar užsiimti labdarybės rei¬ 
kalais. 

Reikėjo kuo greičiausiai daryti konkurenciją tariamai be¬ 
spalvei „Šviesos“ mokyklai. Taigi pirmiausia „Žiburys“ įsteigė 
Marijampolėje pradžios mokyklą. Mokykla tuoj pasidarė pilnu¬ 
tėlė abiejų lyčių vaikų. Tuoj reikėjo steigti kitą mokyklą De¬ 
gučiuose. „Šviesos“ mokykla bemaž ištuštėjo. Liko joje, jei ne¬ 
klystu, 25 mokiniai. 

Ir „pirmeiviams“ ir katalikams rūpėjo ne tik vaikų moky¬ 
mas, bet ir liaudies švietimas platesne to žodžio prasme. Taigi ir 
„pirmeiviai“ ir katalikai prie ^vo mokyklų tuoj įsisteigė vakari¬ 
nius suaugusiems kursus. Katalikų kursuose apsiėmė mokyti 
du mokytoju emeritu: Tomas Žičkauskas ir Juozas Ambrazevi¬ 
čius. Abudu juodu buvo dar gana stiprūs ir nusistatę katalikiš¬ 
kai. Kai kurių dalykų pasiėmė mokyti kunigai: Vladislovas 
Tautkevičius, šiandien jau miręs, ir rašąs šiuos žodžius. 

Katalikų kursų lankytojų būdavo prisigrūdusi pilnutėlė mo¬ 
kyklos salė. „Pirmeiviai“, kiek teko sužinoti, savo kursuose ne¬ 
turėjo nė trečios dalies to, ką turėjome mes katalikai. 

Revoliucijos įgązdintos rusų vyresnybės iš karto žiūrėjo pro 
pirštus taip į ,,pirmeivių“, kaip ir į katalikų švietimo darbą. Bet 
netrukus rusų valdžia atsipeikėjo ir pradėjo reakciją. 

Apskrities viršininkas susigriebė ir pareikalavo uždaryti ,,ne¬ 
legaliai“ įkurtas mokymo įstaigas. Noromis nenoromis, ir „pirm¬ 
eiviai“ ir mes turėjome nutraukti mokymo darbą. Tačiau mums 
buvo pranešta, kad būsią galima ir draugijoms ir jų mokymo įs¬ 
taigoms gyvuoti, tik reikią pačios draugijos pas gubernatorių 
įregistruoti, o mokykloms gauti atatinkamų švietimo ministeri¬ 
jos organų leidimas. 

Mes, katalikai, šituo pasiūlymu tuoj ir pasinaudojome: pas 
gubernatorių įregistravome „Žiburio“ įstatus, iš Suvalkų guber¬ 
nijos mokyklų direkcijos išsirūpinome leidimą „Žiburio“ moky¬ 
klai ir vakariniams kursams. 

Šituo „Žiburio“ žygiu iš karto labai buvo pasipiktinę „pirm¬ 
eiviai“. „Klerikalai“, girdi, prašą rusų valdžios malonių; o ta 
valdžia reikią nepripažinti, boikotuoti. 

Bet šitas mūsų nusileidimas kaip tik buvo naudingas kata¬ 
likams. Mūsų mokykla ir vakariniai kursai atsistojo juo ant sti¬ 
presnių kojų. 

Toliau ir „pirmeiviai“ pastebėjo savo klaidą; ir jie pasekė 
„Žiburio“ pėdomis. Bet praleido nemaža laiko, kas lenktynėse 
juk daug reiškia. 

Reikia pastebėti, kad „Žiburys“ buvo pirmutinė Lietuvoje 
legalizuota draugija, nes Kauno „Saulė“ vėliau įsikūrė ir įsire¬ 
gistravo. 

,,Žiburys“ nepasitenkino viena pradžios mokykla. „Žiburio“ 
uždavinys buvo šviesti Lietuvą katalikiškai. Tam tikslui būtinai 
reikėjo ir aukštesniųjų mokyklų. Daug jų ,,Žiburys“ nesijautė 
pajėgsiąs įkurti, tačiau ryžosi daryti bent tai, kas būtiniausia. 

Lietuvos ūkininkai dar nebuvo pratę leisti mokyklosna mer¬ 
gaičių. Baigę mokslus jauni lietuviai, neturėdami savo tautos 
merginų inteligenčių, vesdavo lenkes ar ruses. Tos naujos šei¬ 
mos žūdavo tautai, neretai ir Bažnyčiai. Pagaminti lietuvių inteli¬ 
genčių, dar-gi gerų katalikių — buvo geras patriotiškas ir kata¬ 
likiškas darbas. Jo pirmoje eilėje ryžosi imtis „Žiburys“. 

Šiandien didžiosios mūsų švietimo draugijos „Saulė“ ir „Ži¬ 
burys“ jau turi savo istoriją. Jiedvi atsirado įvairiose Lietuvos 
vietose, veikė nevienodose sąlygose, todėl ir pačios tiedvi drau¬ 
gijos yra nevienodos. 

„Saulė“ net nesikėsino savo mokyklas padaryti lietuviškas; 
pasitenkino tuo, kad gali priglausti jaunimą, kuris neįtelpa į val¬ 
džios mokyklas, ir įkvėpti jam lietuvišką dvasią. 

„Žiburys“ veikė Suvalkijoj, kuri buvo Lenkų karalystės da¬ 
lis. Lenkai jau prieš 1905 metų revoliuciją turėjo visą eilę priva¬ 
tinių mokyklų. Po revoliucijos jos tuoj pavirto lenkiškomis; va¬ 
dinasi dėstomoji kalba buvo lenkiška. Jei lenkai gali turėti savo 
lenkiškų mokyklų, tai kodėl lietuviai negali turėti lietuviškų? 
Prieš šitokią logiką nieko negalėjo pasakyti ir rusų valdžios or¬ 
ganai. „Žiburys“ nusistatė, kad jo mokyklose dėstomoji kalba 
turi būti lietuviška, ir šitą dėsnį išlaikė. 

Todėl „Žiburys“ Lietuvoje pirmas įkūrė lietuviškąsias mo¬ 
kyklas. 

Lietuviškajai mergaičių progimnazijai leidimas iš rusų vy¬ 
resnybių gauta gana lengvai. Mat, 1906 metais dar galiojo caro 
Mikalojaus II pažadai kai dėl laisvių. Bet nelengva buvo rasti 
mokytojų personalas, kuris galėtų dėstyti lietuviškai. Vargais ne¬ 
galais nugalėjome ir -šitą sunkenybę. Mokyklos direktoriaus 
pareigas pasiėmė kunigas Gustaitis. Progimnazija buvo su in¬ 
ternatu. Mat, rūpėjo mums netik mokymas, bet ir gražus katali¬ 
kiškas auklėjimas. Bendrabučio vedėja ir kun. direktoriaus padė¬ 
jėja buvo pakviesta p. Liorentaitė. Bet jinai šitas pareigas, jeu ne¬ 
klystu, teėjo tik dvejus metus. Jos vieton buvo pakviesta p. Ma- 

rija Pečkauskaitė, žinoma mūsų rašytoja Šatrijos Raganos vardu. 
Jinai išbuvo „Žiburio“ progimnazijos faktina vedėja lig pat Di¬ 
džiojo Karo, dėl kurio mokykla turėjo užsidaryti. 

Steigiant progimnaziją, padaryta klaida, kad iš karto nesi¬ 
rūpinta gauti leidimas pilnai gimnazijai. Mat, buvo manoma, kad, 
reikalui esant, mokykla nesunku bus papildyti aukštesnėmis kla¬ 
sėmis. 

Lietuviai jau buvo pradėję suprasti, kad reikia leisti moks- 
luosna ir mergaites. Mūsų progimnazija buvo pilnutėlė. Mer¬ 
gaitės nesitenkino keturiomis klasėmis, norėjo ir toliau mokytis. 
„Žiburys“ rūpinosi atidaryti ir aukštesnes klases. Rašąs šiuos 
žodžius tuo reikalu žygiavo Suvalkuosna ir Varšuvon. Vienur ir 
kitur buvo atsakyta, kad aukštesnėsėms klasėms leidimas būsiąs 
duotas tik su sąlyga, jei „Žiburys“ pakeisiąs savo nusistatymą 
ir dėstomąja kalba padarysiąs rusų kalbą. Mat, reakcija jau bu¬ 
vo įsigalėjusi, ir pamažėle buvo likviduojamos tos laisvės, kurios 
rusų valdžios buvo duotos revoliucijos metu. 

„Žiburys“ tokio nusileidimo padaryti nenorėjo, todėl ir visos 
pastangos turėti pilną mergaičių gimnaziją nepasiekė savo tikslo. 
Mokinės, baigusios „Žiburio“ progimnaziją, turėdavo pereiti į 
čia pat Marijampolėje rusės Breverniutės įkurtą gimnaziją. Mer¬ 
gaitėms tai sveika nebuvo. Bet prieš vėją nepapūsi. 

„Žiburys“ ėmė vykdyti ir antrąjį savo uždavinį, būtent dirbti 
labdarybės srityje, {kurta seneliams prieglauda. Šitas dalykas 
kaimo ūkininkams buvo suprantamas ir populiarus, todėl prie¬ 
glauda iš jų susilaukė didelės paramos. „Žiburio“ senelių prie¬ 
glauda Marijampolėje ir šiandien tebegyvuoja. 

„Žiburys“ nepasitenkino viena Marijampole. Jo įstatai leido 
veikti visoje Suvalkų Lietuvoje. Taigi ir buvo veikiama. Netru¬ 
kus įvairiose parapijose įsikūrė „Žiburio“ skyriai. Prieš karą 
buvo jų, jei neklystu, 55. Daugelis tų skyrių turėjo savo lietuviš¬ 
ką pradžios mokyklą, kai kurie seneliams prieglaudą, bemaž visi 
turėjo po knygyną. 

Kaip matome, „Žiburys“ ryžosi atlikti Suvalkijoj didelį kul¬ 
tūros darbą ir iš tikro atliko. ,,Pirmeiviai“ su savo „Šviesa“ pasi¬ 
liko toli užpakalyje. 

Man tačiau neilgai teko vadovauti ,,Žiburiui“. Rusų valdžios 
galų gale leido įsteigti Lekėčių parapiją, kuri buvo man pažadėta. 
Apie rugsėjo mėn. 1905 metų pusę gavau Seinų Kūrijos parėdy¬ 
mą važiuoti į Lekėčius. Spalių men. 3 dieną palikau Marijampolę. 

MARIJAMPOLĖS „ŽAGRĖJ 

(Paimta iš prof. P. Šalčiaus knygos: ,,Žemės ūkio organizacijos 
Lietuvoje iki 1915 metų*). 

Atskirą žemės ūkio organizacijos tipą sudaro Marijampolės 
„Žagrė“. Tai buvo jau aiškus pačių lietuvių inteligentų kūri- 
nyš, kurio tikslas buvo plačiu mastu ekonomiškai organizuoti 
ūkininkus. Ją sudarant bene pirmu kart praktikoje pasireiškia 
lietuvių socialpolitinių srovių varžytynės, būtent, tarp kairiojo 
sparno — daugiausiai demokratų ir krikščionių demokratų. Pir¬ 
mieji kalbamame darbe laikėsi politinio ir religinio neutralumo, 
antrieji ima pavyzdį Belgijos Baerenbondo, kuriame politinė ir 
ekonominė veikla ūkininkų organizacijose buvo tampriai susiju-' 
sios. Pastarųjų vadai buvo jaunieji kunigai, baigę mokslus už¬ 
sienyje ir ten susipažinę su moderniškais katalikiškosios akci¬ 
jos metodais, kurie itin turėjo būti aktyvūs ryšium su Katalikų 
Bažnyčios nuo valstybės atskyrimu Prancūzijoje. Jų organu buvo 
seiniškis „Šaltinis“. Jame dažnai randame aiškiai užakcentuo¬ 
jamą ryšį tarp ūkininkų ekonominių organizacijų ir katalikiško¬ 
sios akcijos. Taip, Skrebentus viename straipsnyje sako;"^) „Pas 
mus Lietuvoje, neturtingų ūkininkų šalyje, organįzaciją tikrai 
nuo ūkiškųjų draugijų steigimo tegalima pradėti. Antai, pana¬ 
šioje į Lietuvą ūkininkų šalyje Belgijoje, ūkininkų flamandų są¬ 
junga įsteigta kun. Melertso į kelioliką metų taip išsiplėtojo, kad 
apėmė bematant visą šalį ir šiandieną jau skaitoma ten šimtai 
pilnų gyvybės draugijų, labai pakėlusių tenykščius gyventojus... 
Mūsų ūkiškosios draugijos turi būti drauge ir krikščioniškosios p 
kad žmogus prisidėdamas prie jų matytų, jog drauge su kūnOp 
daug jam brangesni, dūšios reikalai bus apginami ir aprūpinami. 
Aiškiai katalikiškoje su gyvu tikėjimu šalyje tiktai tokios drau¬ 
gijos tegali tikėtis pasisekimo.., (m. pabr.). Mūsų krikščioniš- 
kai-demokratiškos draugijos privalo turėti savo širdy — centrą, 
kuris jas visas rištų vienybėn, nes tiktai nuo tos draugijos tega« 
lės įgyti galę ir stiprybę. Suvalkijoje jau rūpinamasi tokią drau¬ 
giją kurti, jau ir įstatai duoti patvirtinti“*). Tuo centru turėjo 
būti 1906 metais įsteigta Marijampolės „Žiburio“ Draugija, ku¬ 
rios tikslas buvo švietimas ir labdarybė. Paskum buvo suma- 


*) Žiur. .Šaltinis* 1907 m. 258. Apie Boerenbondą jau rašė ir 'Tė¬ 
vynės Sargas* 1901, II-12 nr. .ūkiškieji Belgijos rateliai ir dvasiSkija*. 


4. Marijampolės apskritis. 

nyta į „Žiburio“ veiklą įtraukti ir ekonominius reikalus — pir¬ 
kimą trąšų, steigimą kasų ir t. t. Steigėjų sumanymu krikščio¬ 
niškai demokratiškos ūkiškosios draugijos turėjo būti integra¬ 
liniais kooperatyvais: pirkti linus, javus, aprūpinti reikalingomis 
prekėmis, nusamdyti iš savo pinigų gydytoją, kuris dykai lan¬ 
kytų savo narius, laikyt advokatą, kuris duotų nariams patari¬ 
mus laikyti agronomą, knygyną*). Kurio tipo bendrovę steigti 
turėjo būti išspręsta viešame susirinkime su pačiais ūkininkais 
ir vietiniais inteligentais. Toks susirinkimas Marijampolėje ir 
įvyko 1906 metų spalių mėnesio 21 dieną. Iniciatyvą steigti ūki¬ 
ninkų ekonominę bendrovę bene bus išėjusi iš ūkininkų (V. 
Bielskaus, Gavėno), kurie laikė Marijampolėje bendrą žemės 
ūkio dalykų parduotuvę su Kauno „Sindikato“ agentūra, gana 
sunkiai vertėsi ir todėl savo įmonę norėjo perduoti platesnei 
bendrovei. Platoką ir būdingą to susirinkimo aprašymą ran¬ 
dame „Tygodnik Suwalski“ 1906 m. 30 nr. Susirinkimą pradėjo 
kun. Justinas Staugaitis ir po trumpos prakalbos, kurioje paaiš¬ 
kino susirinkimo tikslą, pasiūlė rinkti susirinkimo pirmininką. 
Buvo pasiūlytos trys kandidatūros; buv. Durnos atstovo Vilkaus- 
ko, d-ro K. Griniaus ir dvarininko Rymarkevičiaus. Šiems atsi¬ 
sakius, pirmininku buvo išrinktas kun. J. Staugaitis, o į prezi¬ 
diumo narius kun. T. Žilinskas, P. Vitkauskas, o sekretorium 
ūkininkas Rudvalis. Perskaičius studentui Brazaičiui, vienam iš 
komisijos narių, išrinktam prieš porą savaičių 40 asmenų susi¬ 
rinkime Karklinėje, steigiamos draugijos įstatų projektui pa¬ 
ruošti, beveik ištisą valandą ėjo ginčas dėl to, ar ją reikia steigti 
savarankišką, ar prijungti prie jau esamos ,,Žiburio“ švietimo 
draugijos. 

Pasiūlytų draugijos įstatų projekto ribos labai plačios; api¬ 
ma ne tik kultūringų kraštų žemės ūkio draugijos punktus su 
laikraščio leidimu imtinai, bet ištisą švietimo skyrių. 

Keletas kalbėtojų pasisakė „už“ ir „prieš“ sujungimą. Ilgai 
kalbėjo pirmas kalbėtojas kun. Žilinskas, pasisakydamas prieš su¬ 
jungimą tais samprotavimais, kad „Žiburys“, turėdamas savo 
programoje tik kultūriniai-dvasinius uždavinius, gali nustoti ne¬ 
turtingiausių žmonių sluoksnių susidėdamas su ūkininkų ben¬ 
drove, pagrįsta akcijomis, kuriems visų pirmiausiai rūpės kuo 


_ *) Ten pat 1W m., 1/0 p. Meškaus str. .Žiburys“ ir .Marijampolės 

Ūkininkų Draugovė“. 

didžiausi dividendai, kurių interesai gali būti prešingi proleta- 
rijato interesams. Tačiau galų gale, matyti, pakeitė nusistatymą, 
nes balsavo už sujungimą. 

Turiningai ir į temą, anot „T. S.“ korespondento, prabilo 
lenkiškai p. Rymarkęvičius apie įvairių bendrovių reikšmę tautų 
kilime. 

Energingai prieš sujungimą pasisakė d-ras Grinius (kai¬ 
rysis), įspėdamas draugiją nesiimti tokios plačios programos, 
kaip siūlo projektas, o jungti nedideles inteligentines pajėgas ir 
kuklius materialinius resursus apie valstiečių ūkio pakėlimą, par¬ 
duotuvių steigimą, įgyjimą ūkininkams įrankių, gyvulių pageri¬ 
nimą. Trumpai tariant, žmonės turi uždirbti, o paskum skirti 
kultūriniams tikslams, mažai arba visiškai nepelningiems, o iš 
karto dėl jau sakytų motyvų, visiškai negalimų vykinti. ,,Žibu¬ 
rio švietimo tikslai negalės būti suderinti su fiskaliniais žemės 
ūkio bendrovės reikalais“, baigė p. Grinius. Jį parėmė keletas 
valstiečių. 

Kun. Vailokaitis ir Staugaitis pasisakė už sujungimą ir įstei¬ 
gimą autonominių sekcijų. 

Po išsamių diskusijų pirmininkaujantis pasiūlė balsuoti. 
Už susijungimą su „Žiburiu“ balsavo 123, prieš 77. Kai kurie 
iš lietuvių pirmeivių išėjo iš salės, kiti įsirašė į narius, priva¬ 
tinėje kalboje pasisakydami, kad jiems pradžioje esą reikalingi 
kunigai pinigams surinkti, o po to viskas eisią kitaip. 

Už trijų savaičių turi būti visuotinis susirinkimas priimti 
bendrovės įstatams ... Toliau korespondencijos autorius A. M. 
nukrypęs į demokratizmo pamoką lietuviams, tęsia: „Atsimenu 
dar vieną smulkmeną. Kai p. Rymarkevičius po savo plojimais 
baigtos prakalbos lenkų kalba (jis nemoka lietuviškai), paskum 
davė repliką vienam kalbėtojų, tai atsiliepė keletas pakurstytų 
balsų: „nesuprantam“. Įtikinantis kun. Staugaičio balsas, nu¬ 
kreiptas šūkaujančių pusėn, nuramino ,,patrijotus“. 

Po to susirinkimo, paaiškėjus nevienodam nusistatymui 
dėl ekonominio ūkininkų organizavimo, pirmeiviai įteikė guber¬ 
natoriui Marijampolės Ūkininkų Draugovės įstatus patvirtinti, 
o „Šaltinis“ tęsė agitaciją už susijungimą su „Žiburiu“. ,,Ma¬ 
tai, sako Skrebenius („Šaltinyje“ 1906, 503 pusi.), „Žiburys“ 
yra aiškiai krikščioniška-katalikiška draugija, o tas duria į akis 
ne vienam socialistui ir laisvamaniui. Taigi jau per pereitą su¬ 
sirinkimą kai kurie smarkiai reikalavo atskirti ūkininkų drau- 

giją nuo ,,Žiburio“. Vienok didžiuma buvo nuomonės susivie¬ 
nyti su „Žiburiu“. Socijalistai, žinoma, atsimetė nuo draugi¬ 
jos . .. kad nenori, idant juos krikščionys demokratai vestų, arba 
aiškiaus sakant, atsiskyrė nuo žiburiečių dėl to, kad nenori, 
idant ūkininkų draugija būtų krikščioniška .. . Socijalistai nori 
sudaryti savo draugiją“. Anot Skrebenio, geriau esą sudaryti 
dvi draugijas, negu dėtis į bespalvę draugiją. Ir toliau pareiš¬ 
kia labai karakteringą ateities kooperacijos judėjimo raidai 
Lietuvoje mintį, kad paralelinių draugijų veikimas „sukeltų 
varžytynes ir gyvesnį darbą. Tuomet vieni ir kiti rūpintųsi kuo 
daugiausia narių pritraukti, vieni ir kiti norėtų kuodaugiausiai 
ūmu laiku padaryti, o tokiu būdu bežiūrint visa Lietuva sueitų 
į draugiją, susiorganizuotų ir daug greičiau pakiltų josios ge¬ 
rovė“. Tas dar nepašalintų bendradarbiavimo galimumo tarp 
paralelinių kooperacijos organizacijų: „Jeigu gi pasitaikys toks 
darbas, kuriam atlikti reikia kuodaugiausiai spėkų, tai drau¬ 
gijos gali tarp savęs susitarti ir susidėjusios tą darbą atlikti. 
Tveriant draugiją reikia rūpintis, kad būtų kuo mažiausiai 
daiktų, galinčių sukelti vaidus pačios draugijos viduryje“. Po 
tokių samprotavimų straipsnio autorius kviečia ūkininkus su¬ 
sirinkime, kuriame bus kalbama apie ūkininkų draugijos stei¬ 
gimą, reikalauti, kad būtų steigiama „aiškiai krikščioniška 
draugija, nes iš krikščioniškos draugijos visados galima pada¬ 
ryti nekrikščionišką, o iš bespalvės padaryti krikščionišką, ka¬ 
žin ar gali pavykti“. (Ten pat). Žinoma, patogiausia būtų, jei 
tokia ūkininkų draugija taptų „Žiburio“ skyrium. Tuo būdu 
prie dabar esamo „Žiburio“ skyriaus, — kurio tikslas yra pa¬ 
kelti apšvietimą ir pagerinti vargdienių būvį, būtų prikergtas 
ir skyrius ,,keliantis ūkininkų gerovę“. Toliau prie „Žiburio“, 
autorius numato įsteigti ir trečiąjį skyrių — darbininkų, ,,nes 
darbininkai ne mažiaus už ūkininkus reikalauja pagerinimo“. 
Tam buvo daromi konkretūs žygiai — buvo sudaryta komisija 
darbininkų skyriaus programai nustatyti. Autoriaus nuomone, 
kiekvienas skyrius turėjo būti neprigulmingas ir veikti sava¬ 
rankiškai su savo savystovia valdyba“, („Šaltinis“, 1906, 538 
pusk). 

Tokios ūkininkų draugijos susirinkimas, matyti, dar be 
įregistruotų įstatų, greičiausiai remiantis 17 spalių manifestu, 
buvo sukviestas Marijampolėje 19Q6 m. lapkričio mėn. 11 d. 
Draugija turėjo sudaryti „Žiburio“ šaką. Jos tikslas turėjo būti 

įkurti „sindikatą“. Įnašas nustatytas 10 rub. ir 3 rub. stoja¬ 
mojo mokesnio. Pelnas turėjo būti skirstomas pagal įneštus 
dešimtrublinius įnašus. Įnašą galėjo pirkti ir susidėję. Taip 
pat nustatytas metinis įnašas 1 rub. draugijos reikalams. Tame 
susirinkime buvo išrinkta ir valdyba. Vedėjas pavesta kviesti 
valdybai, duodant pirmenybę lietuviui prieš svetimtaučius*). 

Ar tai turėjo būti kooperatinė bendrovė, sunku pasakyti, 
nes apie pelno paskirstymą proporcingai įpirkimams nieko ne¬ 
pasakyta. Greičiausiai tai būta belgiško „boerenbando“ sky¬ 
riaus pamėgdžiojimas. „Šaltinyje“ (1907, 260 — 263 pusi.) ran¬ 
dame „Lietuvių Krikščionių Demokratų Ūkininkų Draugijos“ 
įstatų projektą, kuriame draugijos tikslas taip apibrėžtas: „pa¬ 
gerinti vietinį ūkininkavimą visose jo šakose, pakelti lietuvių 
tarpe katalikišką dorą ir apšvietimą. 3 §. Draugija apsirenka 
sau globėją (patroną) šv. Izidorių artoją, kurio šventę, iškil¬ 
mingai apvaikščios . . . 5 §. Draugijos nariu gali būti kiekvienas 
pilnametis lietuvis tikįs ir pildąs savo tikėjimo priedermes ar 
tai vyras, ar moteris. 6 §. Narys kasmet moka ne mažiau, kaip 
vieną rublį“. 

Šiais dėsniais, matyti, norėta ir „Žiburio“ ūkininkų drau¬ 
gija pagrįsti. 

Tačiau Lietuvių Krikščionių Demokratų Draugijos „Žibu¬ 
rio“ — taip turėjo vadintis tas centras — įstatų Suvalkų gu¬ 
bernatorius nepatvirtino. Tuo tarpu 1907 metų sausio mėn. 27 
dieną įsisteigė Marijampolės Ūkininkų Draugovė, kurios veiklą 
krikščionys demokratai suprato, kaip opoziciją prieš „Žiburį“, 
prieš jo „krikščionišką spalvą“, „Nežinau, ar tas darbas išeis 
Lietuvos naudai, kas, be abejo, tur rūpėti naujosios ,,Draugovės“ 
įsteigėjams“, skaitome viename iš „Žiburio“ šalininkų straips¬ 
nyje. „Bet mes, lietuviai katalikai, dar veikiaus prie jo rašyki- 
mės, nes gindami „Žiburio“ reikalus, giname ir mūsų tikėjimą“, 
sako tas pats autorius. Šiuose žodžiuose mes matome išreikštą 
visą tolimesnę krikščionių-demokratų taktiką kooperatinių že¬ 
mės ūkio organizacijų požiūriu. Kaip jauni patrijotai „Šaltinio“ 
grupės kunigai jautė „Lietuvos naudos“ reikalą, kuris neišven¬ 
giamai turėjo būti susietas su lietuvių vienybe, antra vertus, kaip 
katalikų kunigai jautė politinės kovos katalikiškos partijos su 
socialistais ir liberalais, reikalą ir Vakarų Europos kovos meto- 


) Šaltinis, 1907, 162—5 pusi. A. Šaltūno (A Maliauskas) str. 

dus jie perkėlė ir į Lietuvos sąlygas, kur taip pat po 1905 metij 
visas gyvenimas kunkuliuote kunkuliavo. Iš čia atsirado ir no¬ 
ras visą ką sujungti po katalikiškosios akcijos sparnu*). 

Tačiau demokratai, arba pirmeiviai Marijampolėje turėjo 
žymių veikėjų, kurie kvietė ūkininkus į bendrą darbą nesiskal- 
dant pagal pasaulėžiūrą. Pačių ūkininkų pritarimas greičiau 
linko į pastarąją nuomonę. Tačiau veiklesniųjų ūkininkų tarpe 
matome asmenų čia einant su kunigais, čia su pirmeiviais. 

Nepavykus seiniškei — „Šaltinio“ grupei — visą ką su¬ 
jungti po „Žiburio“ sparnu, teko steigtis atskirą draugiją. Tą 
draugiją turėjo sudaryti „Sindikatas“, panašiai kaip Kauniškis,^ 
su kurio veikla Marijampoliškiai ūkininkai praktikoje galėjo su¬ 
sidurti, nes Kauno Sindikatas turėjo savo agentūrą Marijam¬ 
polėje. 

1907 metais liepos mėnesio 7 dieną (s.-k.) Vyriausias Že¬ 
mėtvarkos ir Žemdirbystės Valdytojas — patvirtino „Lietuvių 
Krikščionių Žemės Ūkio Bendrovės žemės ūkio dalykams įsi¬ 
gyti ir parduoti „Žagrės“ įstatus. Einant tais įstatais ,, Žag¬ 
rės“ tikslas buvo padėti ūkininkams įsigyti kiek galint pigesnė¬ 
mis kainomis reikalingus dalykus ir patogiai parduoti produk¬ 
tus. Jos nariais galėjo būti abiejų lyčių krikščionys ūkininkai, 
nuomininkai ir aplamai asmenys. Stojamasis mokesnis buvo 
nustatytas trys rubliai; įnašas 10 rub. Be to, narys kasmet 
turėjo mokėti po 1 rublį metinio įnašo nuo kiekvieno vienkar¬ 
tinio įnašo. Nariai atsakė tik savais įnašais, jokios kitos atsa¬ 
komybės už bendrovės pasižadėjimus nariai neprisiėmė. Visi 
nariai turi vieną balsą. Įnašai galėjo būti grąžinami ne anks¬ 
čiau, kaip per 12 mėnesių po išėjimo iš bendrovės ir ne daugiau 
per 3 įnašus kasmet, bet iš viso ne daugiau per vieną dešimtąją 
Bendrovės kapitalo. 

„Žagrės“ organus sudarė visuotinis susirinkimas, valdyba 
ir revizijos komisija. 

Pelno paskirstymas buvo nustatytas tokis: 5% atsargos 
kapitalui, iš likusios sumos 40% dividendams, bet ne daugiau 

*) Karakteringa, kad ^Žiburys* mėgino užsiimti ir prekyba. Taip jo 
susirinkimo (1907. IV. 2) nutarimuose randame ir tokį: .nutarta parsiga¬ 
benti įvairių trąšų iš užsienio sankrovų per ūkiškojo skyriaus valdybą*. 
Po to eina ūkininkų kvie^mas užsirašyti trąšų pirkimui. (Šaltinis, 1907, 
IV. 2.). Vėliau įsikūrus .Žagrei“, .Žiburio* skyriai išsirašydavo per ją 
trąšas. Taip pat .Žiburyje* buvo keliamas klausimas dėl ūkio ratelio prie 
įo^steigimo, kurie veiktų kaip jo skyriai. (Šaltinis 1909 m. 6 nr.). 

kaip 6%; 15% valdybos nariams ir tarnautojams. Likusis pel¬ 
nas skirstomas proporcingai įpirkimams nariams. 

Šios naujos bendrovės ,,Žagrės“ steigiamasis susirinkimas 
įvyko 1907 m. spalių 20 d., dalyvaujant apie 100 narių. Buvo 
nutarta pradėti veikti tik tuomet, kai susirinks ne mažiau, kaip 
10 tūkstančių rublių kapitalo. Siame susirinkime jau paaiškėjo 
griozdiškas į įstatus įtraukimas punkto, kad nariai kasmet turi 
mokėti po 1 rub. nuo įnašo, ir susirinkimas atleido nuo mokė¬ 
jimo į „apsaugos „kapitalą“ už kiekvieną įnašą po 1 rub. ir pa¬ 
vedė valdybai ta prasme pakeisti įstatus. Savo organu „Žagrė“ 
apsirinko „Šaltinį“. 

„Žagrės“ narių skaičiuje berods daugumą sudarė dešinės 
žmonės — tuo tegalima aiškinti „Šaltinio“ apsirinkimą organu. 
Tačiau dalyvauta joje ir kairiųjų, nes ir kairiųjų žmonių pate¬ 
ko į valdomuosius organus (pav. inž. Petras Vitkauskas). 

Susirinkime, matyti, nemaža kalbėta ir apie vienybės rei¬ 
kalingumą, kad „Žagrės“ sekretorius K. Gavėnas aprašęs oficia- 
linę ,,Žagrės“ steigiamojo susirinkimo dalį, prikergė savo ir 
kitų įspūdžius. Dėl vienijimosi mūsų partijų apsireiškimo, arba 
teisingiau sakant, gyvuojančių „Šviesos“ ir „Žiburio“ draugi¬ 
jų, kurios ligi šiol vieton dirbti įtemptomis jėgomis nuvargin¬ 
tos tėvynės naudai, sunaudoja jąsias kerštams ir viena kitos 
šmeižimams. Tat malonu buvo klausyti kalbų..., raginančių mū¬ 
sų vadovus inteligentus kaip dvasiškius taip ir svietiškius pa¬ 
duoti ūkininkams pagalbos ranką tvėrimui „Žagrės“ sindikato, 
kurio tikslas suvienytomis spėkomis kelti šalies ekonomišką ir 
kultūrišką stovį. Leidžiu sau saldžiai svajoti, jogei ,,Žagrė“ ne 
išeis iš pratiestos mūsų vienybės vagos, ir stengsis, išrovus iš 
mūsų širdžių neapykantos piktžoles, pritaikyti dirvą sveikai 
sėklai broliškos meilės, kuri su laiku galėtų išduoti visuomenės 
labui gausius vaisius. Trokštu kuogreičiaus susilaukti tų lai¬ 
kų, kada „žiburiečiai“ ir „šviesiečiai“ liovęsis prikergusieji 
vieni kitiems vardus „bedievių—cicilikų“ ir „atžagareivių — 
klerikalų“, stos petis į petį į kovą su bendru mūsų priešu, ku¬ 
riuo yra stoka apsišvietimo*). 

Tokia vienybė, kuri tais laikais sudarė neišvengiamą są¬ 
lygą kooperatinei ūkininkų prekybos įmonei, laikėsi kurį laiką, 
ligi paaštrėjo politiniai santykiai tarp vad., pirmeivių ir kleri- 


*) Šaltinis, 19G6 m. 3 nr., 6i8 pusi. 

kalų ir kai pastarieji nutaikę gerą progą pirmuosus (P. 
Vitkauską 1913. II. 26, ir kit.) iš „Žagrės“ organų pašalino. 

Tokios bespalvės draugijos susidarymas, kokia buvo „Žag¬ 
rė“, palyginti su ziburiečių (krikščionių demokratų, turėtais su¬ 
manymais, matyti, verste vertė žiburiečius plėsti savo įtaką per 
,,Žiburį“. Taip „Žiburio“ visuotiniame susirinkime 1907 meti| 
rugsėjo mėn. 12 dieną „Žagrės“ sindikato įsteigėjai skelbė, kad 
visi „Žiburio“ skyriai apsiimtų platinti draugijos uždavinį, pri¬ 
kalbėdami žmones pirkti pajus, už tai „žagriečiai“ užtikrino pa¬ 
darysią sąjungos vienybę su „Žiburio“ Draugija ir aukosią ja 
naudai 10% gryno pelno*). 

Pagaliau prieita ir prie konkretaus darbo. 1907 metų 
gruodžio m. 2 dieną įvyksta visuotinis ,,Žagrės“ susirinkimas 
su 500 narių, kuriame tartasi dėl operacijų pradžios. Tarp ki¬ 
ta ko svarstytas klausimas ar „Žagrė“ turi užsiimti tik maž¬ 
menų ar ir didmenų prekyba. Karakteringa, kad tame susirin¬ 
kime dalyvavęs lietuvis krautuvininkas karštai įrodinėjo, kad 
„Žagrė“ imtųsi tik didmenų prekybos ir atpalaiduotų lietuvius 
krautuvininkus nuo žydų tarpininkavimo. Priešingu atveju ir 
lietuviams krautuvininkams teksią kovoti su „Žagre“. Nutarta 
verstis stambia (didmenų) ir detaline prekyba. Lietuvio vedėjo 
„Žagrei“ nepavyko rasti ir ji pasamdė vedėju lenką nemokantį 
nė žodžio lietuviškai. 

1908 metais kovo mėnesį ,,Žagrė“ atidarė pirmąją savo 
parduotuvę**) Marijampolėje, kuri pardavinėjo trąšas, žemės 


*) Šaltinis, 1907 m. 

**) „Žagrė“ perėmė jau seniau buvusią lietuvišką krautuvą ir toje 
pačioje vietoje įsikūrė. Tos lietuviškos krautuvės pradžia siekia 1^93 me¬ 
tus, kai Vincas Šlekys, Vincas Bielskus, Raulas Kriaučunas, Slivinskas^ 
Česnai ir kiti sumanė įsteigti ir įsteigė lietuvišką krautuvą maždaug jau 
minėtų bendrų kromų juridine forma, įnešdami po 50—100 rublių. Pra¬ 
džioje buvo tik kolonialinių prekių parduotuvė, vėliau buvo įtaisyta ali¬ 
nė ir bilijardas, kur rinkdavosi susipratą tų laikų lietuviai - ūkininkai ir 
inteligentai- Čia lankydavosi Vincas Kudirka, gen. Bulota, d-ras Staugai¬ 
tis, d-ras Grinius, d-ras Domaševjčius ir kit. Krautuvė talkininkavo ne- 
legalinei lietuvių ir net rusų literatūrai gabenti iš Prūsų. Čia gimė idėja 
steigti „Sietyną*. Pirmuoju tos įstaigos vedėju buvo Feliksas Vitkauskas, 
įstaigą ilgainiui perėmė Kauno „Sindikato* agentūra, kurios įgaliotiniais 
buvo V. Bielskus ir Žmuidinas. įstaiga buvo įsitaisiusi lietuvišką iškabą, 
bet žandarai pareikalavo nuimti, atsisakius vedėjui tai padaryti, žandarai 
nuėmė patys. Iš Kauno „Sindikato“ ir „Rekošo* fabrikų buvo gaunamos 
mašinos. Šią pąrduotuvą ir teko perimti „Žagrei*. Jos dalyviai aktingai 
prisidėjo prie „Žagrės* steigimo. Tuo būdu susidarė tam tikras konti- 
nualumas tarp įsteigtos prekybinės įmonės 1893 m. ir .Žagrės“. Kauno 
„Sindikato* agentūra sulaikiusi lenkų dvarininkų Suvalkų Žemės Ūkio 
Draugijos komiso biuro skyriaus įsisteigimą Marijampolėje. 

ūkio mašinas bei įrankius. „Žmonėms“, kaip rašo tų laikų laik¬ 
raščiai, ,,tai buvo naujiena“. 

Tačiau po pirmojo džiaugsmo netrukus užėjo ir kasdieni¬ 
niai rūpesčiai ir smulkmenos, kurioms pašalinti kažin ar buvo 
dedama tiek temperamento ir pastangų, kiek buvo padėta be¬ 
sivaržant dėl viešpatavimo joje. Greit pasigirsta paprasti gar¬ 
sai dėl kainų aukštumo, netinkamo prekių užpirkimo ir p. d., 
su kuriais itin tenka kovoti kiekvieno kooperatinio darbo pra¬ 
džioje, kai nepakankamai įsąmoninti nariai, ar per daug aukšti 
kalnai gėrybių prižadėta. 

„Žagrė“ veikė 6 su viršum metus. Per tą laiką jos veikimas 
skaitmenimis taip atrodė (rub.)*): 

1908 m. parduota prekių už 70.000 rub., balansas — 23.000, 
kapitalai — 5.490, brutto pelnas — 5.400. 

1909 m. parduota prekių už 125.000 rub., balansas — 41.000, 
kapitalai — 7.324, brutto pelnas 9.100. 

1910 m. parduota prekių už 155.000 rub., balansas — 56.000, 
kapitalai — 8.493, brutto pelnas — 12.005. 

1911 m. parduota prekių už 189.850 rub., balansas — 73.300, 
kapitalai — 11.243, brutto pelnas — 12.929. 

1912 m. parduota prekių už 212.311 rub., balansas — 88.766, 
kapitalai — 13.078, brutto pelnas — 17.242. 

1913 m. parduota prekių už 301.892 rub., balansai—165.818, 
kapitalai — 17.600, brutto pelnas — 21.155. 

Prieš pat didįjį karą (1914 m.) „Žagrė“ turėjo apie 20 ra¬ 
jonų, kurių daugumas atlikinėjo ūkio ratelių funkcijas. 7 vie¬ 
tose: Marijampolėje, Vilkaviškyje, Pilviškiuose, Šakiuose, Kal¬ 
varijoje, Seirijuose ir Naumiestyje turėjo savo parduotuves. 
1910 m. „Žagrė“ turėjo apie 600 narių, 1914 metais būta bene 
1095 narių^’^). 

1912 metais ,.Žagrės“ įstatai buvo pakeisti. Jos veikimo 
plotas nustatytas trijose gubernijose: Suvalkų, Kauno ir Vil¬ 
niaus. Vadinasi, apėmė beveik visą Lietuvą. „Žagrė“ gavo teisę 
steigti kuopas, susidarius bent 10 žmonių. Šalia senų tikslų nu¬ 
statyta, kad ,,Žagrė“ gali steigti fabrikus, ūkio mokyklas, pa¬ 
rodas, laikyti agronomus ir instruktorius, rūpintis gyvulinin¬ 
kystės gerinimu, rengti ekskursijas ir t.t. Vietoje visuotinių 

*) Šaltinis, 1507, 635 pusi. 

Duomenys ligi 1912 metų imti iš Šaltinio 1912, 8 nr., kiti iš ten 
pat ir iš ,Žagrės“ sąskaitybos knygų. 

narių susirinkimų įvesti įgaliotinių susirinkimai. Tam tikslui 
„Žagrės“ veikimo sritys buvo suskirstyta pradžioje į 27 rajo¬ 
nus, apimančius visą Suvalkų guberniją. 

Po įstatų pakeitimo „Žagrėje“ buvo aiškiai sujungtos eko¬ 
nominės ir kultūrinės funkcijos. Pastarąsias prikergti paskati¬ 
no, matyti, gausiau pradėtos teikti rusų valdžios pašalpos že¬ 
mės ūkio kultūros darbams, kurios daugiausiai pakliūdavo į 
dvarininkiškas gubernijų žemės ūkio draugijas. „Žagrės“ vado¬ 
vai, matyti, čia nemaža dėjo vilties ir į sau palankų Durnos at¬ 
stovą kun. Laukaitį, kuris viename paskelbtame pasikalbėjime 
taip išsitarė tuo reikalu: ,.Kalbant apie Lietuvos kėlimą nega¬ 
lima užmiršti štai ko. Rusijoje dabar yra pakraipa kelti ūkis,, 
šelpti ūkio draugijos. Tų pinigų pareina ir į Lietuvą, bet kuone 
visi jie patenka į dvarininkų rankas, nes dvarininkai yra susi¬ 
organizavę į draugijas. Tikriesiems šalies gyventojams, šio 
krašto pamatui — lietuviams, vieni trupiniai tenka. Kylant mū¬ 
sų draugijoms, kaip „Žagrė“ ir kitos, reikėtų būtinai pasistengti 
skiriamus šiam tikslui pinigus pakreipti į tikrąją vagą, į pačių 
lietuvių valstiečių rankas, nes tik tuomet jie bus tinkamai su¬ 
vartoti mūsų krašte ūkio pakėlimui’^). 

Paaštrėjusi srovinė kova ryšiumi su rinkimais į Durną, 
A. Bulotos neišrinkimas į Gižų mokyklos komitetą, paaštrino 
santykius ir su Marijampolės Ūkininkų Draugove, kurios veiki¬ 
mas kaip tik beveik išimtinai reiškėsi kultūrinėje srityje, šiąją 
1912 metais paskatino imtis prekybinių operacijų — būtent, 
vietoje atsitiktino tarpininkavimo nariams ligi tol, steigti tarpi- 
ninkavimo biurą, kuris ūkininkams pirktų trąšas ir kt. dalykus. 
Tas sukėlė „žagriečių“ pasipiktinimą dėl darbo skaldymo. M. O. 
Draugovės šalininkai, atsakydami į tai, nurodydavo, kad ,,Žag¬ 
rė“ taip pat varanti paralelinį darbą: laikanti agronomą, rengianti 
paskaitas ir t.t. 

Atrodo, kad santykius bene daugiausiai bus paaštrinusi 
viltis gauti daugiau valdžios pašalpų. Kadangi, matyti, M. O. D. 
kaip kultūrinė formaliai turėjo daugiau šansų gauti tų paskolų,, 
tai „Žagrei“ teko taikytis prie sąlygų ir dėl to, gal valytis nuo 
nepatikimų valdžios akyse pirmeivių. 

Pakeitus 1912 m. įstatus „Žagrė“ tampa kooperatine ūkio 
organizacija visai Lietuvai. Tačiau praktikoje tos pretenzijos 


) Šaltinis, 1912 m., 47 nr. 

vargu buvo bepagrįstos. Visų pirma, Marijampolė jokis ekono¬ 
minis Lietuvos centras, net toli nuo geležinkelio. Joje stipriai 
buvo įsigalėjusi krikščioniškai demokratiškoji srovė su domi¬ 
nuojančių kunigų vadovavimu rajonuose (pav., 1914 m. iš 20 
prisiuntusių atstovus 13 rajonų įgaliotiniais buvo išrinkta ku¬ 
nigai), kuri vargu tais laikais galėjo rasti platesnio pritarimo, 
ypač Kauno gubernijoje, kuri ir rinkimuose į Durną duodavo 
daugiausiai kairės atstovus. Taip pat „Žagrės“ apėmimas vi¬ 
sos Lietuvos savo veikimo plotu, matyti, nerado pritarimo ir 
įvairių pažiūrų vilniečiuose, kurie 1913 m. VII. 29 d. įregistra¬ 
vo „Lietuvių Ūkininkų Draugiją“, kuri gavo teisę veikti Vil¬ 
niaus gub. ir gretimose, t. y. taip pat apėmė visą Lietuvą ir 
turėjo pretenzijų virsti visos Lietuvos centraline žemės, ūkio 
organizacija, priimdama savo nariais ir juridinius asmenis (var¬ 
totojų bendroves ir žemės ūkio draugijas), kuriai dėl prasidė¬ 
jusio 1914 m. karo jau nebuvo lemta pradėti savo veiklą. 

Tačiau jei „Žagrė“ ir būtų norėjusi tapti visos Lietuvos 
centraline ūkininkų kooperatine organizacija, tai finansiniai 
tas jai būtų buvę vargu bau pakeliama. Ir joje nuo pat pra¬ 
džios pasireiškė „senos lietuviškos kooperatinės bėdos“, kurio¬ 
mis nusiskundė jau ir L Ivanavičius, — tai „išbargavimas“ pre¬ 
kių ir tuo pačiu kraujo nuleidimas bendrovei, po ko ji tampa 
anemiška. 

Paskutiniame normaliniame prieškariniame „Žagrės“ ba¬ 
lanse matome įnašų kapitalo 11.410 rub., nepilnų įnašų 88 r., 
aktyve bendroje kasoje 5.570 r., prekės 72.420 r., gaunamuose 
atsargos kapitalo 6.117,37 r., paskolų ir užstatų 61.974 rub.; 
vekseliuose 8.918,98 r., pas klijentus 21.653,12 r., pas debito- 
nus 61.921,94 r., protestuoti vekseliai 4.897,84 rub. Iš šių ba¬ 
lansų pozicijų (smulkesnes ir mažiau reikšmingas apleidžiant) 
matome, kad „Žagrė“ visus savus kapitalus ir dalį svetimų ka¬ 
pitalų buvo išleidusi „bargininkams“ kredituoti. Patsai narių 
kreditavimas formaliu atžvilgiu taip pat tinkamai nebuvo su¬ 
tvarkytas, tapo kronišku ir ilgainiui sunkia bendrovės našta, ir 
augo kartu su apyvarta. Taip, pav., 1912 metais prekių par¬ 
duota kreditan jau 33.259 r. Lėšų trūkumą teko papildyti indė¬ 
liais, kurių 1912 metais jau prisirenka 32.771 rub. iš 5%. Dar 
ryškiau tas pats matyti ir 1914. I. 1 balanse. Ne iš laisvų atsar¬ 
gų „Žagrė“ 1914 metais pirko ir namus už 20.000 rub. Marijam- 

polėje ir Gižų dvarą ūkio mokyklai už 100.000 rub., aprašyta per¬ 
kant V. Bielskaus ir M. Rudvalio vardu. 

,,Žagrės“ svarbiausią uždavinį sudarė prekyba, daugiau¬ 
siai stambiomis prekėmis: trąšomis, žemės ūkio mašinomis, ge¬ 
ležies prekėmis ir kolonialinėmis (pav., 1910 m. iš bendros apy¬ 
vartos 155.480,58 rub. teko 84 vag. trąšų — 30.008 rub., ma¬ 
šinoms 20.701 rub. ir geležies, akmens angliams, kolonialinėms 
104.690 rub.). Prekyboje „Žagrei“ teko susidurti su privatinių 
prekybininkų konkurencija ir jų prekybos metodais — tuo pa¬ 
čiu nelemtu „bargavimu“, kuris privatiniams pirkliams lengviau 
būdavo atgriebti ar šiaip' iš įklimpusio klijento kompensuotis. 

Negalima sakyti, kad pirkėjams prekių išskolinimo pavo¬ 
jus nebūtų buvęs suprastas. Jau antraisiais gyvavimo metais 
valdybai buvo daromi priekaištai, kad prekės perlengvai ,,bar- 
guojamos“, skolos pas pirkėjus guli per ilgai („Žemė“, 1910^ 
4 nr., 30 pusk), nors jau prieš tai visuotinio susirinkimo, kad 
paskatinti pirkimą gyvais, buvo nutarta perkantiems gyvais 
žemės ūkio įrankius nuo 25 rub. sumos daryti 2% nuolaidas. 
Už paimtas kreditan prekes ligi 3 mėnesių neskaityti palūkanų, 
o po 3 mėnesių imti 6% per šešis mėnesius. Vadinasi, kreditas 
siekė 9 mėnesius. Buvo mėginama taip pat uždėti atsakomybė 
už kreditus ir krautuvių vedėjams. (Šalt. 1910, 10 nr.). 

Teko taip pat susidurti ir su Kauno Sindikatu, kuriam 
„Žagrė“ grėsė sudaryti konkurenciją. Spaudoje randame nu¬ 
siskundimų taip pat ir juo: „Žydai ir galinga Kauno dvarininkų 
draugija įmanydami šaukšte vandens ,,Žagrę“ prigirdytų. Tam¬ 
sūs žmonės dar jiems padeda kalbomis“, skaitome Šaltinyje 
(1909 m. 45 nr., 708 pusi). Pilviškio skyrius nusiskundžia, 
kad 1909 m. trąšas per Kauno Sindikatą galima buvo pigiau 
pirkti, kaip per Marijampolę, nes „Kauno dvarininkų sindika¬ 
tas norėjo užslopinti Marijampolinį — ūkininkų sindikatą, o jau 
paskui elgtis, kaip jam tinkama*“ (Šalt., 1909, 42 nr.). 

Be prekybinių reikalų, „Žagrė“ pradeda beveik nuo pat sa¬ 
vo veikimo pradžios rūpintis taip pat ir žemės ūkio kultūros 
reikalais, nes pasidalinti darbu su Marijampolės Ūkininkų Drau¬ 
gove — „Žagrei“ paimant prekybą, o pirmajai žemės ūkio kul¬ 
tūrą nevyko. Tam tikslui „Žagrė“ rūpinasi laikyti agronomą 
nuo 1909 metų ir vėliau jį ištikrųjų pasikviečia. 

Jau 1909 metais nutaria rengti parodą, nors tas reikalas 
jau buvo iškeltas ir M. Ū. Draugovės. Pradžioje nutaria rengti 

viena, vėliau sutinka rengti su M. Ū. D. kartu. Ypatingai , Žag¬ 
rę“ žemės ūkio kultūros reikalais rūpintis ir tą veikimo sritį 
plėsti paskatina galimumas gauti žemės ūkio kultūros darbams 
pašalpų iš valdžios, tuo tikslu, matyti, buvo, kaip jau minėta, 
pakeisti ir „Žagrės“ įstatai, ir 1912 m. pašalintas iš projektuo¬ 
jamos steigti Gižų mokyklos komiteto radikalas A. Bulota, 
matyti, kad savo opozicija Durnoje nemestų šešėlio ir „Žagrei“. 
1912 metais Žemdirbystės Departamentas davė „Žagrei“ 1.500 
rub. javų valomiems punktams įsteigti, kur ūkininkai galėtų iš¬ 
sivalyti javus. Iš tų pinigų buvo įsteigti 5 valomieji punktai. 
„Žagrės“ agronominė pagelba, palaikoma valdžios subsidijo¬ 
mis, vis didėjo. Paskutiniame „Žagrės“ agronomo \^ Totorai¬ 
čio savo veiklos aprašyme 1914 metais*) matome, kad ji reiš¬ 
kėsi 1. žemės ūkio švietimo plėtimu rengiant kursus, paskaitas, 
skleidžiant literatūrą; 2. konkursų, parodų, rengimu; 3. paša¬ 
rinių žolių sėklų ir pagerintų javų sėklų plėtimu; 4. bandymo 
laukelių augimu; 5. mašinų naudojimo punktų steigimu. 1914 
metais buvo surengti dviejų savaičių kursai Kučiūnuose, Sei¬ 
nuose, Miroslave ir Krokelaukyje trijų dienų paskaitos žemės 
ūkio klausimais ir 7 vietose paskaitos įvairiais žemės ūkio kul¬ 
tūros klausimais: žemės dirbimo ir tręšimo, sėjamomis, pieni¬ 
ninkystės, gyvulininkystės, pieno ūkio, sodininkystės, daržinin¬ 
kystės, bitininkystės ir t.t. Taip pat buvo lankomi atskiri ūkiai 
ir duodami ūkininkams patarimai vietoje. Taip pat buvo pla¬ 
tinamas „Šaltinio“ priedas „Artojas“ ir lapeliai, kaip tręšti įvai¬ 
rias augalų kultūras. 

Žemės ūkio įrankiams tirti buvo surengtas plūgų konkur¬ 
sinis bandymas Gižuose, dalyvaujant valdžios atstovams ir ūki¬ 
ninkams praktikams. Buvo įvertinti ,,Vilijos“, „Venskio“ ir 
„Zavadskio“ plūgai. 

Gyvulininkystei paskatinti buvo įrengtos gyvulių parodos 
Vilkaviškyje ir Seirijuose. 

Sėklų gerinimas pasireiškė nemokamu ūkininkams dalini¬ 
mu sėklų (miežių „Hanna“, avižų „Ligovo“, „Aukso lietus“, 
,,Šlansteto“). Taip pat buvo dalinamos kai kuriems ūkininkams 
ir pašarinių žolių sėklos. Be to, bandymai su pašarinėmis žolė¬ 
mis buvo organizuoti išnuomuotame žemės sklype Kumelionyse 
pas ūkininką Natkevičių. Taip pat buvo organizuoti apie 100 


*) Duomenys paimti iš „Žagrės* archyvo. 

vietų laukeliai, kuriuose buvo bandomi įvairių javų tręšimai 
mineralinėmis trąšomis. 

Prie jau esamų penkių mašinų naudojimo punktų, kuriuos 
„Žagrė“ turėjo 1912 metų gale (Pilviškiuose, Vilkaviškyje, Ma¬ 
rijampolėje, Kalvarijoje ir Seirijuose), 1913 metų gale buvo 
įsteigtas punktas Paširvinčio dvare, o 1914 metais už gautą iš 
žemdirbystės departamento 1.200 rublių subsidiją buvo įsteigti 
dar 4 punktai (Gižuose, Kučiūnuose, Ž. Panemunėje ir Griška¬ 
būdyje). Mašinų naudojimo punktuose buvo laikomi trijeriai 
,,Heydo“, „Reberio“ vertyklės, pievinės akėčios, arklinės šiū- 
petės, kaupikai-ravėtuvai, „Sacko“ plūgai, kultivatoriai, sėja¬ 
mos mašinos, mašinos linams minti ir t. t. Visos tos mašinos 
tam tikra tvarka buvo išduodamos ūkininkams naudotis už ne¬ 
didelį atlyginimą (už vėtyklę, fuchtelį, linams minti mašiną po 
50 kap. už dieną, už trijerį 1 rub. arba 1 kap. už pūdą, pievų 
akėčias, sunkias akėčias, volą, po 20 kap., kaupiką-ravėtoją, do¬ 
bilų valymo mašiną, arklinę šiūpėlę po 10 kap., eilinę sėjamą 
mašiną 2 rub. už dieną, leidžiant naudoti aprėžtą laiką). 

Tačiau didžiausiu „Žagrės“ nuopelnu žemės ūkio kultūrai 
turėjo būti Gižų žemės ūkio mokyklos įsteigimas. Tai mokyk¬ 
lai valdžios leidimas buvo gautas 1913 metų birželio mėn. Val¬ 
džia jai skyrė 20.000 rub. vienkartinės pašalpos ir 10.000 rub. 
metinės pašalpos (L. O., 1913, 25 nr.). 

Kaip ir M. O. D. „Žagrė“: rūpinosi taupmenų-skolinamo- 
sios kasos įsteigimu, savitarpinės nuo ugnies draudimo drau¬ 
gijos įsteigimu Kauniškės dvarininkų savitarpio draudimo 
draugijos pavyzdžiu. Tačiau iš šių sumanymų nieko konkre¬ 
taus neišėjo. Dar plačiau buvo užsimota 1914 metų visuotinio 
„Žagrės“ susirinkimo nutarimuose dėl pašalpų prašymo eleva¬ 
toriaus rugiams laikyti statybai, metereologiniai stočiai prie 
Gižų mokyklos steigti ir gyvulių veislei pagerinti. (Šalt. 1914, 
S nr.). Tačiau ir tų užsimojimų įvykdymą sukliudė didysis pa¬ 
saulinis karas. Per pirmąjį vokiečių įpuolimą į Marijampolę, 
sutriuškinus jiems Samsonovo armiją, vokiečių kareiviai išplėšė 
„Žagrę“ kaip ir kitas lietuviškas krautuves ir iš jos paėmė žy¬ 
mią uždėtos Marijampolei kontribucijos sumą. 

Dabar dar dėl „Žagrės“ neutralumo. Kaip jau matėme ir 
Marijampolės Ūkininkų Draugovė ir „Žagrė“ atsirado iš „kle¬ 
rikalų“ ir „pirmeivių“ kovų sūkurio dėl įtakos liaudyje. Pir¬ 
mieji aiškiai buvo stipresni turėdami savo pusėje dvasiškiją ir 

didesnį valdžios palankumą, ypatingai užėjus reakcijai ir su¬ 
naikinus pirmeiviškas kultūrines draugijas. Bet rimčiau į da¬ 
lyką žiūrį asmenys ir vienoje ir antroje pusėje jautė, kad šiokia 
ar tokia vienybė reikalinga. Ir nuostabus dalykas — vieni ki¬ 
tus labai mėgo kaltinti dėl vienybės suardymo, nes iš tikrųjų 
visiems buvo aišku, kad rietenos tik kliudo darbą. „Žiburiečiai“ 
pyko už M. 0. Draugovės įsteigimą. „Ūkininkų Draugovė yra 
pirmeivių suardytosios vienybės nesubrendęs vaisius“. Ir po 
to autorius klausia, „kieno gi suardyta vienybė?“. Kad da¬ 
bar pirmeivių ,,Ūkininkų Draugovė“ vėl prie „Žiburio“, gre¬ 
tinasi, tur būt ne iš meilės tą daro. Matyti jaučia, nabagai, 
kad jų dienos suskaitytos. ,,Žagrė“, kur kas vėliau įsikūrė, o 
turi apie 700 narių. Ūkininkų Draugovė 68 teįstengė surinkti“. 
Panašios diskusijos nuolatos eidavo „Lietuvos Ūkininke“ ir 
„Šaltinyje“. Žiūrėk, „Žagrė“ nutaria bendrai parodų rengti, 
„Šaltinyje“ tilpsta straipsnis (1910, 8 nr.), kuriame nusiskun¬ 
džiama, kad su pirmeiviais esą sunku dirbti, kad MUD „Žag¬ 
rei“ kasanti duobę, ne per „Žagrę“, bet per žydelius užsisa¬ 
kanti trąšas, amžinai kiša savo pirmeiviškumą ir t. t. Tuo tar- * 
pu „žiburininkai“, be pasigailėjimo kiekviena proga stengiasi 
įgelti pirmeiviams ir išstumti juos. „Visi „pirmeivių“ rūpes¬ 
čiai pasibaigė tuo, kad didžiausias jų vadas Vitkauskas buvęs 
keletą metų „Žagrės“ revizoriumi, ateinantiems metams jau ... 
nebeišrinktas“, džiaugias Šaltinis (1913 m. 9 nr.). „Kam rūpi, 
kad „pirmeiviai“ nenulaužtų mūsiškės, ligšiol krikščioniškosios 
,,Žagrės“, lai atvyksta Marijampolėn 8 birželio dieną“, skaitome 
„Šaltinio“ (1910, 21 nr.). Aišku, kad tokios rūšies tarp gru^ų 
kova reikalavo nemaža energijos ir nėjo darbui į sveikatą. Pirm¬ 
eiviai stengdavosi atsikirsti, reikalaudami kad „Žagrės“ veiki¬ 
mo nebūtų politikavimo ir kad jos nariai nebūtų skirstomi į 
pirmeivius ir atžagareivius, kadangi „Žagrė“ nesanti jokia po¬ 
litinė organizacija (L. U. 1910, 24 nr.). Įdomią „Žagrės*^* kri¬ 
tiką randame L. U. (1910, 19 nr. straipsnyje „Dėl „Žagrės“ 
susirinkimo. V-s), kuri sukėlė plačias diskusijas net „Žagrės“ 
visuotiniame susirinkime ir buvo viešai pasmerkta, tur būt dėl 
to, kad drąsi kritika galėjo pakenkti B-vės kreditingumui ir su¬ 
mažinti visuomenės pasitikėjimą jąja. Straipsnis tas įdomus 
yra ir tuo, kad jame randame iškeltą ir kai kuriuos kooperati¬ 
nio darbo principinius dalykus. „Žagrės“ reikalai, skaitome ta¬ 
me straipsnyje, (man matos niekam nepaslaptis), stovi neper- 

puikiausia ir užmerkti akis ir tyčia į tai nežiūrėti, mes neturime 
jokios teisės, nes „nelaikąs šunis lakinti, kuomet jau reikia me¬ 
džioklėn joti“. Ir vien tik paskola iš Banko čia maža tegelbės. 

Juk iš pereitų metų apyskaitos matyti, kad draugijoje kas tai 
negerai: tai vedikai kai kur sąskaitos nepadarę, tai skolos per¬ 
ilgai guli ir perdaug laiduojama, tai kiti dalykai. Arba 65 rub. 
gryno pelno ant 124 tūkstančių apyvartos, ar tai gerovė? Juk 
mes matome, kad kai kurios vartotojų bendrovės, turėdamos 
apyvartos nepilnas 20 tūkstančių rub., gryno pelno turi 900 rub., 
arba Virbalio vartotojų bendrovė 1909 metais turėjo 2.000 rub. 
gryno pelno ... Pati „Žagrė“ įstaiga gera, reikia tik gerai vesti. % 
Priežasčių tokios šalto žmonių prie jos atsinešimo turi būti ga¬ 
na daug, bet viena priežastis tai glūdo pačiose šaknyse — tai 
perdaug biurokratiškai — autokratiškas draugijos sutvarky¬ 
mas. Ne kartą girdėjau žmones taip kalbant: „Ne kas čia 
būtų prie „Žagrės“ prisidėjus ir tuos kelioliką rublių sumokė¬ 
jus, bet kas man bus iš to naudos? Aš pinigus sumokėsiu, o 
pirktis vis tiek reikės pas pcrkupčius, nes dėl tokio mažmožio 
nelėksiu 3—5 mylias į Marijampolę ar Vilkaviškį. O kad ir kada 
atsidaro čia jau „Žagrės“ krautuvė, tai ir gi nekas naudos — 
nei čia būna susirinkimai, nei tų susirinkimų nutarimų klauso 
— daro taip kaip, paliepė iš Marijampolės. Ir už tiesą „Žagrės“ 
vadinami skyriai neturi jokio darbo, jokio rūpesnio ir jų „na¬ 
rių“ balso ne kas teklauso, o kad ir paklauso, tai jų norų nėra 
kam pildyti ... Su tokiu sutvarkymu, žinoma, nekas gali išeiti. 

Užtat susirinkimui ir reikia rimtai pagalvoti apie „Žagrės“ 
ateitį. Juk reikia atsiminti, jeigu ne Dieve duok, su ,,Žagre“ 
kada nors kas blogo atsitiktų, tai kooperacijos judėjimui būtų 
užduotas baisus smūgis ne tik Marijampolėje. Vilkaviškyje, 
Kalvarijoje, bet ir visoje Lietuvoje. Čia, rodos, ne tiek labai 
turėtų rūpėti, ar atidarant krautuvę ar ką kitą bus atlaikytos 
pamaldos, ar ne, ir kas į tas pamaldas eis (kaip to norėtų „Va¬ 
dovas“ Nr. 19), bet kad „Žagrės** narių būtų kuo daugiausia, 
kad tie nariai iš širdies rūpintųsi savo draugijos reikalais, nes 
„Žagrės“ reikalas pagerės tik per darbą ir rūpesnį ... „Žagrė** 
turi būti mūsų pirklybos įstaiga ir jokiais ten pašaliniais reika¬ 
lais neprivalėtų užsiimti . . .** Žinoma, negalima sakyti, kad dau¬ 
gelis čia iškeltų klausimų nebūtų rūpėję ir pačios „Žagrės“ vei¬ 
kėjams. Viešas bėdų iškėlimas turėjo sukelti „žagrininkų“ 
daugumos pasipiktinimą. Tačiau negalima tų bėdų tikrumo 



--- 114 — 


neigti. Aiškus straipsnyje pabrėžimas reikalo laikytis ,,Žagrei“ 
neutralumo tikybos ir politikas atžvilgiu atitiko be abejonės 
centro ir kairesniųjų nusistatymą. 

Įdomu, kad panašią nuomonę skelbė ir „Žagrės“ pirmi¬ 
ninkas V. Bielskus savo rašte įdėtame į „Šaltinio“ 1912 m. 
13 nr., kuriame jis sako: „kad „Žagrės“ kaip ekonomiškai-kul- 
tūriškos įstaigos vyriausioji užduotis yra: kelti ūkio kultūrą, 
pramoniją ..., taigi už tai jai „Žagrei“ visiškai yra negeistina 
ir dargi neleistina, visokie panašūs partyviški siekiai, kokius 
jai dar peršama“. 

„žagrė“ išvarė mūsų ūkininkų organizacijų istorijoje stip¬ 
rią vagą. Tad stipriausias lietuvių ūkininkų, vadovaujamų dau¬ 
giausia kunigų, kai kurių inteligentų ir apšviestesnių valstiečių, 
iš prieškarinių darbas. Tiesa, jame pasireiškė pražūtingos 
klaidos, kurias teko Lietuvos kooperacijai gyventi ir Nepriklau¬ 
somybės laikais ir kurios, bent prekybiniai organizaciniu atžvil¬ 
giu, nėra išgyventos ir ligi paskutinių laikų. Šiaip ar taip ver¬ 
tinsime „Žagrės“ veiklą prieškariniais laikais, ji gilino perversmą 
mūsų žemės ūkio kultūros, kuris palyginti net su XIX amž. 
antrąja puse sudaro naują Lietuvos žemės ūkio istorijoje epo¬ 
chą. „Žagrėje“ mokėsi dirbti ir būsimi lietuvių privatinių ir 
kooperatinių verslovių veikėjai. 

MARIJAMPOLĖS ŪKININKŲ DRAUGOVĖ. 

(Paimta iš prof. P, Šalčiaus knygos: ,,Žemės ūkio organizacijos 
Lietuvoje iki 1915 metų**. 

Po 1905 metų revoliucijos ir lietuviškasis ūkininkų sekto¬ 
rius pradeda savarankiškai rūpintis žemės ūkio draugijų stei¬ 
gimu. Vienos iš tų ūkininkiškų žemės ūkio organizacijų atsi- 
landa visiškai nepriklausomai nuo dvarininkų žemės ūkio drau¬ 
gijų, kitos veikia bent pradžioje tam tikrame kontakte su jomis 
(žemės ūkio rateliai). 

Pirmojo organizacijų tipo iniciatyva pirmiausia pasireiš¬ 
kia sudarant Marijampolėje — Marijampolės Ūkininkų Drau¬ 
govę, 1906 metais spalių mėn. 27 dieną (šen. kai.) keturi Ma¬ 
rijampolės apylinkių ūkininkai: Andrius Matulaitis, Stebuliš- 

kių kaimo, Juozas Rimša, Naudžių kaimo, Jurgis Masaitis, Pa¬ 
baigų kaimo ir Andrius Draugelis, Oželių kaimo įteikė tos drau¬ 
gijos įstatų projektą patvirtinti Suvalkų gubernatoriui. Drau¬ 
gijos tikslas buvo rūpintis pakelti „visokiose dalyse vietinį že¬ 
mės ūkį“. Tam tikslui pasiekti: 1. „Draugijos sąnariai rūpinsis 
tankiau susirinkti ir pasikalbėti apie visokius ūko reikalus; 2. 
kvies į savo susirinkimus žmones, kurie gerai pažįsta ūkio da¬ 
lykus, kad pasimokinti nuo jų; 3. Draugija rūpinsis daryti pamo¬ 
kinimus, kursus ir pasikalbėjimus apie ūkio dalykus visiems, ku¬ 
rie norės pasimokinti; 4. rūpinsis užvesti geresnės veislės gyvu¬ 
lius, geresnes ūkio mašinas ir padarus, geresnes sėklas ir geres¬ 
nes trobas; 5. rūpinsis praplatinti dauglaukį ūkininkavimą; 6. 
rūpinsis apsergėti ūkininkus nuo visokių nelaimių — nuo ugne¬ 
lės, nuo ledų išmušimo ir nuo kitų nelaimių; 7. rūpinsis įtaisyti 
ūkininkams lengvesnį pinigų pasiskolinimą; 8. rūpinsis pigiau 
ir geriau įsigyti ūkiui reikalingus dalykus (trąšas, mašinas, ir 
kitokius prekinius); 9. taipogi rūpinsis naudingiau pardavinėti 
savo ūkio produktus; 10. rūpinsis geriau sunaudoti pieną, vil¬ 
nas, linus ir kitus ūkio produktus; 11. Draugija, kiek galėdama, 
taisys ūkio dalykų parodas; 12. darys peržiūrėjimus ant vietos 
visokių pagerinimų ir įtaisymų gerai vedamuose ūkiuose; 13. 
gali skirti dovanas ir konkursus už ūkio naudingus išradimus; 
14. gali steigti ūkio mokyklas; 15. gali taisyti vakarus ir spektak¬ 
lius Draugijos pinigų padauginimui; 16. rūpinsis platinti nau¬ 
dingus ūkiškus spausdinius (knygas, laikraščius); 17. užsiiminės 
ir kitokiais ūkiui priklausančiais reikalais“*). Taip „ūkininkiš- 
kai ir gyvenimiškai“ buvo formuluota naujos draugijos tikslas ir 
tam tikslui priemonės. 

Jos nariais galėjo būti: „kiekvienas pilnateisis gyventojas 
vyras ir moteris, kuris sutinka pildyti Draugijos įstatymus“. 
Nario mokesnis buvo nustatyta 3 rubliai stojamojo įnašo ir to¬ 
liau kas mėnuo po 50 kap. Visuotiniam susirinkimui buvo pa¬ 
vesta nario mokesnį didinti ir mažinti savo nuožiūra, be to, val¬ 
dybai buvo duota teisė „panaikinti sąnarinius mokesnius netur¬ 
tingiems sąnariams“. Visi Draugijos nariai turėjo lygias teises, 
būtent: „po vieną balsą, kurio negali perduoti kitam“. Valdyba 
turėjo būti renkama ne mažiau kaip iš 7 asmenų ir rinktis „nors 


Žiūr. .Vilniaus Žinios* 906 m. 264 nr. .Senapilės ūkininkų drau¬ 
gija*. 

vieną kartą per mėnesį m. Senapilėje“. „Jei Draugija ir jos 
skyriai labiau prasiplatintų, nepaprasti visuotini susirinkimai 
gali būti pakeisti skyrių atstovų susirinkimais“. 

Marijampolės Ūkininkų Draugovė buvo sudaryta kairiųjų, 
vadovaujant K. Griniui, paaiškėjus, kad kunigai nori sudaryti 
ūkininkų draugiją po „Žiburio“ sparnu. Prieš tokią draugiją 
priešingosios „Žiburio“ grupės asmenų buvo varoma agitacija. 
„Šaltinis“ žinią apie tos draugijos įregistravimą sutiko tokiais 
žodžiais: „Vilniaus Žinios“ 24 nr. paduoda Marijampolės Ūki¬ 
ninkų Draugijos įstatymus. Tą draugiją įkuria ..., kurie neno¬ 
rėdami, kad ūkininkų draugija būtų krikščioniška, atsimetė nuo 
„Žiburio“ ir padarė savo draugiją — bespalvę. Ne daug, man 
rodos, tepelnys jie. Tiktai bereikalingai ardo vienybę. Gali būti 
tikri, kad nei vienas tikras katalikas prie jų neprisidės, nes turi 
savo ,,Žiburį“ (Šaltinis, 1906, 35 nr.). 

Jos steigiamasis susirinkimas įvyko 1907 metų sausio mėn. 
14 (27) dieną. Draugijos veikla daugiausiai pasitarimų, paskai¬ 
tų, kursų, parodos surengimu Marijampolėje 1911 metais kartu 
su „Žagre“, nuo 1912 metų taip pat ir agronomine pagelba. 
Jau pat veikimo pradžioje K. Griniaus buvo iškeltas klausimas 
dėl išleidimo prie „Lietuvos Ūkininko“ priedo, kas ir buvo įvyk¬ 
dyta pradėjus leisti „L. Ū.“ priedą „Žemę“ nuo 190|8 m. pra¬ 
džios, kuri buvo visą laiką MŪD organas ir dėl kuries teko su¬ 
laikyti priekaištų susidėjus MŪD su pirmeiviais. 

Tačiau MŪD rūpėjo ir šiokis tokis tarpininkavimas ūkinin¬ 
kams apsirūpinant reikalingais dalykais — visų pirmiausia 
trąšomis. Jau viename iš pirmųjų MŪD visuotinų susirinkimų 
buvo iškeltas klausimas dėl Kauno Sindikato „akcijų“ — įnašų 
pirkimo, kad galėtų pirkti savo nariams aprūpinti prekes ko- 
misan. 1907 metais per jį pirkta trąšos. 

MŪD veikla daugiausiai buvo propagandinė. Pradžioje tik 
Marijampolėje, vėliau ir kitur — MŪD skyriuose buvo nagrinė¬ 
jami įvairių įvairiausi klausimai. Kadangi specialistų žemės 
ūkio klausimais neturėjo, nors nuo pat pradžios buvo rūpin¬ 
tasi angažuoti daną, o paskui lietuvį agronomą, tai pranešimus 
teko daryti ir neagronomams inteligentams — inžinieriui Pet¬ 
rui Vitkauskui, gydytojui K. Griniui, advokatui A. Bulotai ir 
kitiems, taip pat dalindavosi savo patyrimu ir ūkininkai prak¬ 
tikai. Be daugybės agronomiškų klausimų: oro numinimą, kū¬ 
lių naikinimą, pienininkystę (separatorių demonstravimą), trą- 

šas, svarstyklių gyvuliams įtaisymą rinkoje, vaisinių medžių 
sodinimą, linams minti mašinas, avių ligas, brantus (K. Gri¬ 
nius), dirvų nokinimą, bulvių sėklos pagerinimą, arklių veislės 
pagerinimą, keliaujamas žemdirbystės mokyklas, dirvos prarū- 
gimą, gręžiamus šulinius, volus, nedegamus molinius trobesius 
(K. Grinius), linus, sviesto eksportą į Angliją ir galvijų į Pet¬ 
rapilį (Petras Vilkauskas — 1908. XII. 6), lucerną, kopūstų at¬ 
matų sunaudojimą, pieno ūkį, gyvulių pagerinimą, Danijos ūkį, 
kovą su piktžolėmis, trobų darymą iš skysto molio, javų selek¬ 
ciją, javų pardavimą Intendantūrai, javų prekybą (A. Bulota), 
pavyzdingų ūkių lankymą, laukų kalkiavimą, pulverizatorius, 
runkelių apdirbimą, kiaulių veisles, ugniagesybos mašinas, dar¬ 
žus, bandymų laukelius, runkelių laikymą kaupuose, rūkyklas, 
kovą su žiurkėmis, girių pirkimą ir daugybę kitų panašių klau¬ 
simų. Panašūs pranešimai — pasikalbėjimai būdavo daromi ir 
skyriuose. Kartais tiesiog paskaitydavo iš brošiūrų ir laikraš¬ 
čių straipsnius. Pranešimų ir pasikalbėjimų temos bei jų trum¬ 
pi atpasakojimai galima rasti MOD organe — „Žemėje“, kur 
jie gana rūpestingai būdavo pranešami ir tuo pačiu sudarė gerą 
pavyzdį ir, sakysime, Kauno gubernijos ūkininkų rateliams. 
Tačiau praktiškas tų visų agronomiškų patarimų vykdymas 
prasidėjo tik pakvietus agronomą — Joną Kriščiūną („Studen¬ 
tą“). 1913 met. 

Be šių daugiausiai agronominio pobūdžio klausimų, buvo 
keliama ištisa virtinė ir bendro ekonominio bei socialinio po¬ 
būdžio klausimų: apie valsčių (gminų) kasas — naują jų tvar¬ 
ką 1S)07. IV. 28, draudimą nuo ledų (siūlymas susitarti su kuria 
nors draudimo draugija), draudimą nuo ugnies (siūloma steigti 
mažas ūkininkų draugijėles (1908. I. 5), ūkininkų bankų (taup- 
menų-skolinamųjų) kasų steigimą (Svidos pranešimas), vagys¬ 
čių fondo sudarymą, iš kurio būtų mokamas atlyginimas už 
arkliavagių nurodymą, aprūpinimą senatvėje kaimų gyventojų 
(J. Aleksos pranešimas 1908. IV. 20), dėl valsčių išlaidų gydymui 
išėjusių iš jo asmenų, majoratų dvarus, laukų darbininkų sam¬ 
dymą — klausimas sukėlęs didesnes diskusijas ir MŪD-vėje ir 
spaudoje „L. O.“, bendrų kuliamų mašinų įsitaisymą („Ž.“ 
1911, 17 nr.), bylas, žemės ūkio draugijų sąjungos sudarymą — 
J. Kriščiūno pasiūlymas (1913. IX. 28 — „Ž.“ 20 nr.) prieš tokį 
pasiūlymą „Žemė“ pasisako neigiamai — („Ž.“ 19 nr.); amatų 
mokyklos steigimą, laukų darbininkų gabenimą iš Riazanės gu- 

bernijos vasaros darbams — Petr. Vitkausko ir Masaičio pa¬ 
siūlymas ir kit. Ir šiais klausimais daugiau tepakalbėta, o ne¬ 
daug kas konkrečiai padaryta, nes MOD-vės ir jos skyrių re¬ 
sursai buvo permaži, kad galėtų išlaikyti tinkamą tiems klau¬ 
simams judinti ir vykinti personalą. Žmonių, kurie , daugiau ga¬ 
lėtų atsidėti tam darbui, kaip kad matome KŽOD, marijampo¬ 
liečiai nedaug teturėjo. Visas vykdomasis darbas daugiausiai 
gulė ant inžinieriaus Petro Vitkausko pečių’^). 

Gyvesnis MOD-vės veikimas prasideda nuo 1912 metų, kai 
susidaro daugiau galimumo naudotis valstybinėmis pašalpomis 
žemės ūkio kultūros darbams. Tos pašalpos ir „Žagrę“ ir MOD 
stipriai suinteresuoja. ,,Dėlko Lenkijos Centralinė Draugija 
kasmet gauna pašalpos apie 200.000 rublių, dėl ko Kauno Okio 
Draugija kasmet gauna pašalpos po kelias dešimts tūkstančių, 
o sekantiems metams prašo su viršum 75 tūkstančius ir, žino¬ 
ma, gaus. Tai dėl to, kad ten specialistai moka gerai pamatuoti 
savo prašymus“, skaitome „Žemės“ (1913, 2 nr.) straipsnyje 
„Prie visuotinio MOD susirinkimo“. Bet ir čia prasideda var¬ 
žytynės tarp „Žagrės“ ir MOD ir rusų valdžios agronomui tenka 
derinti tų dviejų besivaržančių lietuvių ūkininkų organizacijų 
veiklą („L. O.“, 1914, 8 nr.). • 

MOD, taip pat kaip „Žagrė“ pakeičia 1912 m. savo įstatus 
ir pereina į įgaliotinių susirinkimus. Nuo to laiko jos skyrių 


*) Sis vyras paminėtas atskirai. Inžinierius Petras Vitkauskas, gi¬ 
męs 1874 metais, lapkričio mėnesio 2 dieną Putriškių kaime, Padovinio 
valsčiaus (dabar Marijampolės ap.). Baigęs Marijampolės gimnaziją įstojo 
i Maskvos universiteto matematikos skyrių, kurį baigęs perėjo į Maskvos 
Technikos mokyklą, §iąją baigė 1901 metais inžinieriaus-mechaniko laips¬ 
niu. 1902—1905 metais išbūva Rusijoje. 1905 metais grįžta Lietuvon, o 
1906 metais buvo išrinktas nuo Suvalkų gubernijos j Valstybės Dūmą. 

Kaip pasirašiusiam, paleidus pirmąją Durną, Viborgo atsišaukimą, 
tenka atsėdėti tris mėnesius Kalvarijos kalėjime. Po to apsigyvena Ma¬ 
rijampolėje ir labai gyvai dalyvauja visuomenės darbe, ypač Marijampolės 
Ūkininkų Draugovėje, jo suburtoje kartu su K. Griniumi. Daugiausiai ant 
savo pečių išneša ga^rsios ir, galima sakyti, pirmutinės ^lietuviškos ir 
ukininkiškos“ žemės ūkio parodos surengimą Marijampolėje 1911 m. Be 
daugybės straipsnių .Žemėje“, P. Vitkauskas, ypačiai būdamas susirūpi¬ 
nęs gyvulininkystės kėlimu Lietuvoje sulietuvina . prof. Kelnerio knygą 
.Gyvulių šėrimas*. 

Didžiajam karui nubloškus j Rusiją, tepavyksta jam grįžti į Lietuvą 
tik 1923 m. Apsigyvena vėl Marijampolėje ir apsiima vesti žemės ūkio kur¬ 
sus prie Marijampolės apskrities savivaldybės. Bevažinėdamas po kaimus 
kursų reikalais suserga ir 1924 m. vasario 21 d, mirė. 

Velionis buvo vienas iš pirmųjų ir stambiųjų praktiškų vykdytojų tų 
idėjų, kurios jau nuo pat lietuvių periodinės spaudos buvo skelbiamos, ir 
kurių tikslas buvo kelti musų sodžiaus dvasinę ir materialinę gerovę 

Plačiau apie inžinieriaus Petro Vitkausko gyvenimą žiūr. K. Griniaus 
brošiūrą .Inžinierius Petras Vitkauskas (1874—1924). Kaunas, 1924. 

skaičius auga. 1914 metais jis siekia 25 su 720 narių. MOD 
turėjo savo skyrius: 1. Marijampolėje (1907), 2. Šakiuose 

(1907), 3. Žiūrių-Gudeliuose. 4. Kalvarijoje (1910), 5. Griš- 
kabūdžiuose, 6. Šakiuose, 7. Laukeliškiuose, 8. Jurkšuose, 9. 
Antupiuose, 10. Balsupiuose, 11. Naumiestyje, 12. Pilviškiuose, 
13. Liudvinave, 14. Šeštokuose, 15. Sintautuose, 16. Plokščiuose, 
17. Gražiškiuose, 18. Sasnavoje, 19. Vilkaviškyje, 20. Lukšiuose, 
21. Garliavoje, 22. Bartininkuose, 23. Prienuose, 24. Alytuje, 
25. Šunskuose. Skyrių veikimas, kaip jau minėta, reiškėsi pe¬ 
riodiškais visuotiniais susirinkimais. Tokių susirinkimų per 
visus skyrius 1913 metais buvo padaryta 148, kuriuose buvo na¬ 
grinėjami 89 įvairaus turinio pranešimai, trylikoje vietų prie 
MUD skyrių buvo surengti 3—4 dienų žemės ūkio kursai. 

Lėšos MOD buvo menkos. Per 1913 metus, pav., per Vai- , 
dybos kasą perėjo 1.693 rub., iš kurių 1.612 rub. išleista, ne- • 
skaitant pačių tarpininkavimo operacijų. Bet užtat kitoniškai 
jau turėjo atrodyti MOD sąmata 1914 metams, susirinkime ap¬ 
svarstyta su valdžios agronomu: pati MOD turėjo surinkti 
6.661 rub. ir atitinkamai gauti pašalpas iš žemdirbystės depar¬ 
tamento, būtent: Organui „Žemei“ padidinti pati skyrė 150 r., 
pašalpos prašė 810 rub.; sekretoriaus darbui apmokėti 240 — 
240; nuosavam butui samdyti 90 — 90; agronomui užlaikyti 
1.200 — 1.200; nivelyrai 0—150, 18 Švicu veislės bulių 2.350 
— 2.350; 13 kuilių jorkširų 325 — 325; 3 pagerintų veislių 
avinų 75 — 75 i 3 pavyzdingiems gyvulių ūkiams 1.300 — 4.774; 
kursams ir paskaitoms taisyti 570 — 2.320; knygynams prie sky¬ 
rių 120 — 240; samdomų mašinų stočiai įtaisyti 241 — 1.353 
rub. 

Be to, buvo nutarta prašyti iš žemdirbystės departamento 
50.000 rub. paskolos MOD narių melioracijos darbams kre¬ 
dituoti iš 4% ir pačios paskolos grąžinimo per 6—10 metų nuo 
melioracijos įvykdymo. 

Kadangi ir „Žagrė“ prašė pašalpų ir sudarė savo sąmatą, 
tai valdžios agronomui teko daryti „pasitarimus Draugovės 
valdybos įgaliotinių su ,.Žagrės“ valdybos įgaliotiniais dėlei 
sutaikymo Draugovės ir „Žagrės“ veikimo ūkio kėlimo srityje“. 
Abiejų draugijų buvo sutarta, kad vietinei raguočių veislei pa¬ 
gerinti bus perkami švicai-buliai, greta varant ir vietinės ra¬ 
guočių veislės pagerinimo darbą; mašinų naudojimo punktai 
turėjo būti daromi arba sudėtiniai, arba prisitaikant, kad abi 

draugijos nedarytų punktų toje pačioje vietoje; žemės ūkio 
kursai neturėjo būti rengiami toje pačioje vietoje ir tuo pat 
laiku. Draugijos viena kitai turėjo pranešti iš anksto kusrų 
rengimo planą. Tačiau ir čia sklandžiai darbas nėjo. MŪD 
skundžiasi, kad „Žagrė“ atsisakiusi parodyti savo sąmatą MOD, 
kad šioji galėtų ją atitinkamai susitarimui ištaisyti. 

1913 metais MOD jau laikė pastoviai agronomą, kuris lan¬ 
kė skyrių susirinkimus su paskaitomis ir patarimais; lankė taip 
pat narių ūkius (1913 m. 77 ūkius) sudarydamas vaismainio 
planą, išleido knygą: „pievų taisymas“, rengė jau minėtus 3—4 
dienų kursus, per 8 mėnesius išbūdamas kelionėse 110 dienų. 

Nuo pat savo veikimo pradžios MŪD rūpėjo ir prekybinio 
tarpininkavimo organizavimas. Tas darbas buvo pradėtas dar 
„Žagrei“ nepradėjus veikti, būtent 1907 metų geg. mėn. Jis 
• nebuvo nutrauktas ir ,,Žagrei“ pradėjus veikti. 1912 metais 
buvo sutarta sudaryti tarpininkavimo arba komiso biuras su 
samdytu vedėju, kuris susitartų su firmomis dėl nuolaidų per¬ 
kant didmenomis. Tų nuolaidų dalis turėjo eiti vedėjui išlaikyti, 
dalis Draugovės naudai. Tas pats komiso biuras turėjo tarpi¬ 
ninkauti ir parduodant žemės ūkio produktus, pav., dobilų sėk¬ 
las per „Viliją“. Tačiau išplėsti šių operacijų Draugovei nepa¬ 
vyko. Paskutiniais pilnais apyskaitos metais (1913) Draugo¬ 
vės „pirkliška“ apyvarta siekė apie 14 tūkstančių rublių ir 
daugiausiai sudaro trąšos. (Lovičiaus fabriko, „Žagrė“ laikė 
daugiausia Klaipėdos „Union“). Steigiant komiso biurą, MŪD 
buvo reiškiamas pageidavimas, kad jis veiktų kontakte su ,,Žag¬ 
re“, „Vilija“ ir Kauno Sindikatu, su kuriais tektų susitarti dėl 
nuolaidų. (Žemė, 1912, 17 nr.). Tačiau santykiuose ir „Žagre“ 
praktikoje to pageidavimo vaisių, berods, nebuvo. 

Priežastis to, kaltinimai vienos pusės (MUD) pirmeivišku- 
mu, antros (,,Žagrės“ daugumos) klerikališkumu. MŪD kalti¬ 
nimai, matyti, buvo pagrįsti ne faktais iš tiesioginės jos veik¬ 
los, bet įtarimais. Juk ir AlŪD buvo tokių skyrių, kurie kaip ii 
„Žagrė“ siuntė savo delegaciją į Seinų vyskupo ingresą (Šalti¬ 
nis, 1910, 26 nr. — Žiūriai-Gudeliai), stengėsi akcentuoti savo 
neutralumą. Ūkininkas K. Varkala pasiūlė deklaruoti, kad D-vė 
„suvis neužsiima tikėjimo dalykais, nes jie pagal įstatus D-vės 
nėra tikslu. Tokis viešas pasakymas, K. Varkalos nuomone, 
sulaikysiąs kunigus nuo neteisingų ant d-vės užsipuolimų, pri¬ 
kaišiojimu bedievybės ir t. t., kas stumia žmones nuo D-vės 

P. Vitkauskas paaiškino, kad „kunigai ir be pranešimo labai ge¬ 
rai žino, jog D-vė tikėjimo dalykų niekados neliečia. Ant Drau¬ 
govės užsipuola politikos dėlei: kas ne po kunigų globa — tai 
bedieviška ir turi būti persekiojama, nors ir nieko nenusidėtų 
prieš tikėjimą“ („2.“, 1911, 5 nr.). Priešingos nuomonės šalti¬ 
nį sudarė priešinga krikščionių-demokratų nuomonė pagrįsta 
vakarų Europos katalikiškos akcijos pavyzdžiais: „milžiniškos 
Vokietijos, Belgijos, Holandijos ūkininkų draugijos stojo ant 
tikėjimo pamato, rūpinasi visais ūkininkų reikalais: mūsų gi 
draugovė (MŪD) pasiskyrė sau rūpintis vien medžiaginiais da¬ 
lykais: dvasios reikalus aplenkė, su tikėjimu, sakosi, bendra ne¬ 
turinti, o bruka prieštikybinį „Lietuvos Ūkininką“ (Šaltinis, 
1910, 43 nr.), kurio prieštikybinė tendencija esanti labai aiški. 
„Trokšta bedieviai, kad Lietuvoje, kaip Prancūzijoje, paėmę 
bažnyčią į savo rankas, galėtų išvyti iš jų kunigus ir katalikus, 
bet šiukštu atvirai to nepasakys, tiktai skaito nuolat „Lietuvos 
Ūkininke“ kunigų turtus, tvarko savaip parapijas, gėrisi ren¬ 
kančiais sau kunigus marijavitais, o apie baisius katalikų per¬ 
sekiojimus Prancūzijoje ir kitus taip rašo, kad skaitant „Lie¬ 
tuvos Ūkininką“, rodos, tenai bedieviai nieko pikto nedarą, 
kalti esą kunigai katalikai“ (Šalt., 1910, 31 nr. koresp. iš Kal¬ 
varijos). Štai dvi priešingos tų laikų suvalkiečių kooperatinio 
darbo tezės, kurios kėlė nesantaiką ūkininkų tarpe, įvesdamos, 
tiesa, tam tikro gyvumo, bet ir kliudydamos ekonomiškai išaugti 
ir sustiprėti ūkininkų lietuvių organizacijoms. 

Marijampolės Ūkininkų Draugovės ir „Žagrės“ bendru 
stambiu nuopelnu tenka laikyti ir pirmosios stambios tų ūki¬ 
ninkų organizacijų pastangomis žemės ūkio parodos surengimą 
1911 metais Marijampolėje. 

Sumanymas tą parodą rengti bene buvo kilęs dar „Švieso¬ 
je“ (pirmeivių kultūrinėje draugijoje). Paroda turėjo būti ren¬ 
giama kartu su MUD. Pirmąją draugiją uždarius, parodos rei¬ 
kalais daugiausiai rūpinosi MŪD per savo žymiausią veikėją 
inž. P. Vitkauską. Bet oficialiai paroda turėjo būti rengiama 
abiejų organizacijų vardu. Vėliau „Žagrė“ pasiūlė MŪD atsi¬ 
sakyti nuo savo vardu oficialiai tuo sumetimu, kad vienai 
„Žagrei“ rengiant, tas patarnautų jos reklamai ir didesniam 
kreditingumui, o ne oficialiai, — greičiausia būta baimė, kad ne- 
išpopulerėtų pirmeivių draugija per tokį didelį viešą pasirody¬ 
mą visuomenės ir valdžios akyse, kuriuo turėjo būti žemės ūkio 
parodą. MŪD griežtai atmetė tokį pasiūlymą „Žagrės“ visuo- 

tino susirinkimo, kvestionuodama ir pačio nutarimo teisėtumą. 
Nutarimas esą buvęs neteisėtas, nes jame balsavo 15 moterų, 
kurios balso neturėjusios, buvę taip pat ir pašalinių žmonių, 
kurie rankas kėlę neturėdami balso, o ir kvorumo nebuvę. Po 
tokio griežto protesto (Ž., 1910, 3 nr.) paroda buvo rengiama 
abiejų organizacijų vardu. Ji turėjo įvykti 1910 metais, tačiau 
Suvalkų gubernatoriaus dėl neva pasirodžiusių gyvulių ligų bu¬ 
vo atidėta 1911 metų rudeniui. Parodos komitetą iš MOD su¬ 
darė J. Masaitis, Juozas Aleksa, J. Kriščiūnas ir P. Vitkaus¬ 
kas, iš „Žagrės“ pusės L. Kriaučiūnas, Noreika, Penčyla ir 
Bielskus. Iš savų lėšų organizacijos skyrė dovanoms 500 rub. 
ir parodos taisymui 1.200 rub. iš valdžios 2.660 rub. (1.160 rub. 
premijoms ir 1.500 rub. miško medžiaga). Parodos skyrius su¬ 
darė: 1. arkliai, 2. raguočiai, 3. smulkūs naminiai gyvuliai, 
paukščiai, žuvys ir bitės, 4. žemdirbystės ir naminės pramonės 
gaminiai, 5. pieno ūkio, 6. racionalinis žemės dirbimas, gyvulių 
liuoba, pagerinti ūkio trobesiai ir ugniaatspariniai trobesiai, 
bandymų laukeliai, 7. smulki namų pramonė, 8. ūkio mašinos ir 
įrankiai. Paroda turėjo didelį pasisekimą ir įrodė, kad ir lietuvių 
ūkininkų organizacijos yra pajėgios. 

Savo nenutraukiamu darbu MUD sudarė pavyzdį ir kitoms 
lietuvių ūkininkų organizacijoms (Kauno gub. ūkio rateliams). 
Didysis karas nutraukė jos veiklą, ir sunaikino jos lėšas ir ar¬ 
chyvus. 



5.5.^. sporto stadione pirmieji niveliacijos darbai Marijampolėje 
1932 m. Toliau matyti kalėjimas. 





I 

MARIJAMPOLĖS VALSČIUS 


Marijampolė, Šunskai, Patašinė 


MARIJAMPOLĖS VALSČIUS. 

Prieš karą, rusų valdymo laikais, Marijampolės valsčiaus vi¬ 
sai nebuvo. Miestą valdė burmistras, o apylinkės gyventojai 
priklausė: dalis prie Kvietiškio, dalis prie Šunskų gminų. 

Taip ir pradžioje Lietuvos valdžios kūrimosi, nors Marijam¬ 
polėje organizavosi valsčiaus savivaldybė, bet buvo pasivadinusi 
Kvietiškio valsčiaus pildomuoju komitetu. Prie rusų Kvietiškio 
gminos centras buvo Aleksandravo kaime, 3 klm. nuo Marijam¬ 
polės, Kauno link. Dabar to valsčiaus centru tampa Marijam¬ 
polė, kur šalę valsčiaus tvėrėsi ir miesto savivaldybė. Visai ne¬ 
toli Aleksandravo turėjome prieš karą ir kito Šunskų gminos 
centrą, tai Mokolų kaime, 2 kirti, nuo Marijampolės j vakarų-žie- 
mius. Tad šalę Marijampolės buvo du gminų centrai porą klm. 
viena nuo kitos. 

Pradžioje Lietuvos nepriklausomybės tų gminų, dabar jau 
valsčių pavadinimai ir pasiliko, tik centrai pasikeitė: Kvietiškio 
Marijampolė, Šunskų — Mokolai. Kaip matysime vėliau tie 
du valsčiai susijungs ir sudarys vieną bendrą valsčių su raštine 
Marijampolėje. 

Pavartę to valsčiaus seniausias bylas, randame 1919 m. „Nu¬ 
tarimų knygą* 1919—1920 m. Prieškarinių rusiškų bylų nebėra, 
jos per mūšius sudegė. Bet ir 1919 m. nutarimuose ne pati pra¬ 
džia užrašyta. Jau veikė komitetas 1918 m. pabaigoje, o jokių 
užrašų ir bylų iš tų laikų raštinėje nėra. Pirmas nutarimas pažy¬ 
mėtas 1919 m. sausio 4 d. Jis ir pavadintas protokolu Nr. 1-ju. 
Bet tas nutarimas toks trumpas, kad iš jo sunku spręsti kas bu¬ 
vo jame svarstyta. Mes iš jo matome, kad Tarybos pirmininkas 
J. Josiukas pasiūlė susirinkimui išrinkti prezidiumą. Susirinki¬ 
mas pasiūlymą priėmė ir išrinko prezidiumą iš šių asmenų: Pir¬ 
mininką K. Rainį; nariais: Gustaitį, Josiuką ir M. Brazytę. Se¬ 
kretoriavo M. Brazytė. 

Dienotvarkėje buvo: 

1) Pranešimas apie darbus Valsčiaus Tarybos, 

2) Dabartinis momentas, 

3) Rinkimai į Konferenciją, 

4) Perinkimas Valsčiaus Tarybos, 

5) Sumanymai. 

Sekantį protokolą Nr. 10 radome toj pačioj knygutėj po kelio¬ 
likos tuščių lapų ir jau pilnesnį, su nutarimų aprašymais. Tame 
susirinkime buvo pirmininkas V. Vosylius, vice-pirm. J. Vaišnys, 
sekretorius Tumosa. Toliau jau yra smulkūs, tvarkingi protokolai. 

1931 m. sausio 1 d. įvyko kvietiškio ir Šunskų valsčių per¬ 
tvarkymas, arba sujungimas. Nuo to laiko atsirado Marijampo¬ 
lės valsčiaus savivaldybės raštinė Marijampolėj ir ji susidarė iš 
Kvietiškio, Šunskų, iš dalies likviduoto Padovinio valsč., Ketur- 
valakio (Vilkaviškio apskr.), likv. Paežerių valsč. (Vilkav. aps.) 
cJalis Igliškėlių valsč. ir dalis Liudvinavo valsčiaus. Deja šiau¬ 
rinė dalis Kvietiškio (prieškarinio) valsč. atiteko Sasnavos vals¬ 
čiui. 

Taip tai susidarė didžiausias visame apskrity valsčius su že¬ 
mės plotu 19153,98 ha, ir apie 2000 ha valst. miško. Gyventojų 
apie 10,000 žm. Visi kaimai po 1864 m. išėję į vienkiemius ir rė¬ 
žiais laukų — kaimų nėra. Ežerų valsčiaus ribose nėra. Per 
vidurį valsčiaus teka Šešupė; ji prieš karą ir skyrė Kvietiškio ir 
Šunskų valsčius. 

Šunskų valsčiaus susiorganizavimo pradžios taip pat bylose 
aprašymo nerandame. Protokolų nutarimai prasideda nuo 1919 
m. sausio 7 d. Šią dieną būta valsčiaus sueigos iš 325 žm. Pir¬ 
mininkavo V. Bielskus. Praslinkus porai dienų, t. y. sausio 9 d. 
vėl užrašytas protokolas; tame posėdy dalyvavo 5 tarybos nariai. 
Pirmininkavo V. Katilius, sekretoriavo K. Mašanauskas. Tą die¬ 
ną buvo ir visuotinas valsčionių susirinkimas, kuriame dalyvavo 
252 asm. Štai kas svarstyta ir nutarta: 

„Maitinimo klausymas, a) Nutarta aprūpinti darbininkus 
maistu. Kaimas aprūpina savo darbininkus maistu iki naujam der¬ 
liui, skiriant 1 pūdą ypatai ant mėnesio. Negalinti užsidirbti 
kaip tai; nesveiki fiziškai, seni gauna paskirtą normą veltui; kiti 
gi, pagal nutarimą kaimo, gauna pirkti nuo turinčiųjų ūkininkų 
po 10 rubl. centneriui, b) kaimai kurių ūkis dėl aplinkybės karo 
sunaikintas ir jie negali savo narių, reikalaujančių maisto aprū¬ 
pinti, praneša valsčiaus Tarybai, kuri, sušaukus visas kaimų Ta¬ 
rybas, nutaria, kurie kaimai iš labiau pasiturinčiųjų pagelbsti ap- 

lūpinimą maistu. Jeigu gi valsčius savaimi negali išsimaitinti, tai 
jis praneša apie tai apskrities Tarybai. 

c) Kiekvienam daryti karo nuostolių sąrašą, kad reikalui 
esant turėti medžiagą, d) kuras raštinei ir mokykloms gaunamas 
veltui iš Šunskų girios. Alga pirmininkui, kuris eis pareigas ir 
iždininko paskirta 100 rublių mėn. Sekretoriui taip pat 100 rubl. 
mėn. Sargui 50 rubl. mėn. Daržas prie raštinės dalinamas pusiau 
Sekretoriui ir sargui. 

e) Į konferenciją Vilniun išrinktas: Kazys Varkala Balsupių, 
kandidatu Vladas Natkevičius irgi Balsupių. 

Visais reikalais kreiptis į raštinę buvo nustatyta trečiadieniais 
ir penktadieniais nuo 10 vai. ryto iki 3 vai. p. p. 

Taip dirbo, tvarkėsi, gyvavo tasai valsčius iki 1931 m. sausio 
1 d., o nuo to laiko jis buvo panaikintas ir priskirtas prie Mari¬ 
jampolės valsčiaus. 

Pirmas viršaitis, arba vykdomojo komiteto pirmininkas buvo 
Vincas Katilius Katiliškių km. Po jo buvo Vincas Smolenskas 
Šunskų; Juozas Abraitis, Barsukinės km. ir Pranas Kidolius Mo- 
kolų km. Prie šio Viršaičio šis valsčius likvidavosi, bet viršaičiu 
jis paliko persitvarkiusio ir padidėjusio Marijampolės valsčiaus. 

Sekretoriai buvo: Juozas Naruševičius nuo pradžios iki 1927 
m. birž. 1 d., o po jo buvo Aleksandras Turnevičius, abu marijam- 
poliškiai. Pav. Turnevičius ir prieš karą darbavosi Marijampolės 
apskr. gminose: Šunskų, Kvietiškio, Javaravo, (dabar Igliškėlių). 

Šunskai. 

Netoli Marijampolės 10-11 kilom. į žiemius yra Šunskų 
bažnytkaimis. Seniau Šunskai buvo Vilkaviškio filija, bet 1867 
in. priskirta prie Marijampolės. Pirmutinė bažnyčia buvo me¬ 
dinė, o ji paseno ir supuvo. Tada buvo pastatyta akmeninė 1865 
m. Šią bažnyčią parapijonių lėšomis statė klebonas kun. Simas 
Kudirka. 


VINCAS MATULAITIS. 

Vincas Matulaitis gimė Domeikių kaime, Šunskų parapijoje. 
Pradžios mokyklą išėjo Žiūrų Gudeliuose, o gimnaziją Mari¬ 
jampolėje. Aukštąjį mokslą išėjo Petrapilio universitete, baigda¬ 
mas fizikos—matematikos fakultetą su fizikos matematikos mok- 

slų kandidato laipsniu. Baigęs universitetą, įstojo į valstybės kon- 
tiolę, kurioj išbuvo 29 metus. Gyvendamas Petrapilyje buvo 
vienas steigėjų Petrapilio Lietuvių Labdarybės Draugijos, kuri 
rūpinosi vietos lietuvių kultūros dalykais, ruošdama paskaitas, 
koncertus ect. Si draugija darė sėkmingų žingsnių išgauti iš vie¬ 
tos arkivyskupo lietuviškus pamokslus, įsteigė porą lietuviškų 
pradžios mokyklų. Šios draugijos pirmininku V. Matulaitis buvo 
apie 23 metus. Karo metu buvo lietuvių tremtiniams šelpti ko¬ 
miteto narys. 



Vincas Matulaitis. 

Karui pasibaigus buvo Lietuvių Laikinojo Komiteto Vilniuje 
nariu. 

1919 m. buvo paskirtas Kredito įstaigų ir Kooperatyvų Vyr. 
Inspektorium. Iš šios vietos buvo komandiruotas 1920 metais 
Lietuvos Delegacijos taikos sutarčiai su Sovietų Rusija sudaryti 
ekspertu, o vėliau tai sutarčiai vykdyti komisijos nariu. Nuo 1927 
m. ligi 1928 m. buvo Žemės Banko direktorium, o nuo 1928 m. 
buvo Valstybės Kontrolierium. 

V. Matulaitis buvo Tautininkų Sąjungos garbės teismo pir¬ 
mininkas ir D. L. K. Gedimino ordino tarybos pirmininkas. 

OPEROS SOLISTE GRAŽINA MATULAITYTĖ. 

(Autobiografija) 

Malonu prisipažinti, kad esu gimusi mūsų gražioj sostinėj 
Vilniuje. Bet, deja neilgai joje gyvenusi, nes tik vieno mėnesio 
išvežė mane į Petrapilį, kur augau, mokiausi ir turėjau progos pa¬ 
žinti meno ir muzikos grožį. 

Anais laikais rusų menas buvo aukštumoj ir aišku geriau¬ 
sios jėgos koncertavo sostinėj Petrapily, todėl galėjau nuo pat 
mažens klausyti geriausių solistų ir dirigentų koncertų, operų 
„Marijos“ teatre ir ,,Muzikališkoj Dramoj“. O kadangi mes ir 
namie daug turėjom geros ir rimtos muzikos, tai nieko stebėtina, 
kad ji, taip sakant, įėjo man į kaulus ir į kraują. Ypatingą įspūdį 
darė žinoma, operos kurių fejeriškos dekoracijos ir apšvietimo 
efektai padėdavo mano vaikiškai fantazijai persikelti į kokius 
tai pasakiškus kraštus, ir tuo sunkiau buvo paskui grįžti į pro- 
zaišką gyvenimą kitą dieną eiti į gimnaziją ir būti vėl paprasta 
mergaitė, o ne stebuklinga karalaitė. Pati pradėjau anksti skam¬ 
binti fortepijonu. Paskui perėjau į smuiką, kuri mSn atrodė dau¬ 
giau poetiška ir galinti išreikšti jausmus, kurių buvo manyje vi¬ 
suomet begalybė. Nuo to laiko atrodė man gyvenimas aiškus. 
Baigusi gimnaziją įstojau 1918 metais pas profesorį Korgujevą 
Konservatorijon ir pradėjau atsidėjusi dirbti ir tobulintis. Tam 
reikalui išvažiavau iš Kauno jau 1920 metais į Leipzigo Konser¬ 
vatoriją pas profesorį Sitta, garsųjį smuikininką. Leipzige turė¬ 
jau gražiausį studentavimo laiką ~ be rūpesčių, linksmą, vien 
muzika ir garsais gyvenant. Vėl begalis koncertų, operų. Ten 
klausiau per trejus metus geniališką Arthuzą Nikisch a, ten pa¬ 
žinau dar daugiau tikrąjį, rimtąjį, stilingąjį išpildymą muzikali- 
nių kurinių. Ten tobūlėjo mano skonis. Bet likimas įvairus ir 
kai kada staigus. Mirus 22-ais metais mano neužmirštamam 
prof. Sittui, pasijutau lyg apleista, bandžiau nuvažiuoti į Mūn- 
cheną, bet, ir ten nieko tinkamo sau neradus, grįžau atgal. Vėl 
Leipzige lankiau klasę Gevvandhauso Koncertmeisterio Wol- 
Igandto. Bet tos dvasios, tos ypatingos šilumos ir savo darbo 
meilės, kaip Sittui gyvam dar esant jau nebuvo. Nebuvo ir entu¬ 
ziazmo, kuris taip pakelia ir stebuklus daro. Tuo laiku dažnai 
dainuodavau savo kolegų tarpe. Ir vėl, kaip kadaise man pasiro¬ 
dė, kad štai dainavimas atidarys dar platesnius horizontus ir dai¬ 
nuodama galėsiu dar geriau išreikšti ką širdis diktuoja. Ir vėl at- 


5. Marijampolės apskritis. 

siskleidė mano gyvenimo nauja ėra. — Perėjau į dainavimą ir tas 
nusprendė mano likimą, nes tapau dainininkė. Reikia pripažinti 
kad turėjau laimės visuomet patekti į geras rankas. Ir šį kartą 
nuvažiavus į Berlyną radau ten profesorj tinkamą ir rimtą Hus- 
ler’į. Ten pradėjau studijuoti dainavimą vėl su ta pačia meile 
ir taip pat atsidėjusi. Berlyne irgi gyvenau muzikos sferoj, lan¬ 
kiau koncertus ir operą. Čia išgirdau visų sričių didžiūnus, 
kaip; Rachmaninową, Casarls, Battistini, Gigali ir t.t. Prisi- 



Gražina Matulaitytė. 

klausiusi ir pažinusi aukščiausį laipsnį pasėkimo meno srityje, 
turiu ir didelių reikalavimų iš kitų ir daugiausia iš savęs. Pats 
procesas tobulintis mane daugiausiai patraukia ir įdomi. 

Grįžus 1929 metais į Kauną rudeny debiutavau Valst. Te¬ 
atre Neddus rolei op. „Pajacai“. Po debiuto buvau priimta į 
teartrą, kur dirbu lig šiol. Ar sėkmingai? — tą turi pasakyti 
kiti. O aš galiu pridėti, kad darbui atiduodu visą širdį, meilę ir 
geriausias jėgas. Pirmų partijų niekuomet neieškojau, o lygiai 

tiek atsidavusi ir tiek pat rūpestingai ruošiu jas visas. Pradėjus 
nuo „Pajacų“ Neddus rolėj dainavau „Carmėn“ — Michaela. 
„Faustas“ — Margarita. „Pikų Dama“ — Piemenaitė. „Šaita¬ 
nas“ — Virėja. „Luiza“ Irma ir Gavrosche. „Jonas Schichi“ 
— Lauretta. „Sesuo Angelica“ — Genovaitė. „Kornevilio Var¬ 
pai“ — Serpoletta. „Pakalnė“ — Nuri. „Don Juan“ — Zerli- 
na. „Parduotoji Nuotaka“ — Maženka. Ir tikiu toliau dar 
daug gražių ir įdomių partijų dainuoti. 


VINCAS Šlekys. 

v. Šlekys gimė Mokolų kaime, Marijampolės valse. 1870 
m. pasiturinčių ūkininkų šeimoje. Baigęs gimnaziją, 1892 m. 
drauge su iš Seinų kunigų seminarijos išmestu kun. Miluku pra¬ 
deda leisti „Vienybę Lietuvninkų“. Čia jis rašo įvairiais klau¬ 
simais pasirašinėdamas Stagaro slapyvardžiu. 

1893 m. su iš Amerikos grį¬ 
žusiu Jonu Cėsna įsteigia slaptą 
lietuviškos spaudos platinimo 
draugiją „Sietyną“, kurio pirmi¬ 
ninku ŠI. ilgą laiką išbuvo. Ši 
draugija nemaža nuveikė tau¬ 
tiško atgimimo srity ir daug rū¬ 
pesčio įvarė rusų žandarams, ku¬ 
rie žinojo iš „Ūkininko“ skelbia¬ 
mų apyskaitų, bet niekaip nega¬ 
lėjo surasti, kur yra jos būstinė. 

Taip buvo gražiai ir sumaningai 
slepiama. 

Ir tik po ilgų šnipinėjimų, 
pagaliau sužinojo, kad vyriau¬ 
sias jos veikėjas yra pats Šlekys. 

Tačiau laimei, jis anksčiau išva¬ 
žiavo į Ameriką, ir veltui žanda¬ 
rai ištisus mėnesius jo ieškojo 
namuose. 

Amerikoj atspėjamu laiku jis uoliai studijuoja žurnalistiką 
ir leidžia lietuvišką laikraštį „Viltį“. Sustojus „Vilčiai“ 1903 m. 
išleidžia „Darbininkų Viltį“, kol didžiojo karo audra nutraukia 
šį darbą. 

Pasibaigus karui, nuo 1920 m. iki 1924 m. jis redagavo 
, Sandarą“. Pagaliau 1926 m. atvyko į Lietuvą ir čia kurį laiką 
dirbo „Lietuvos“ redakcijoj, vėliau persikėlė į Kauno miesto sa¬ 
vivaldybės Vinco Kudirkos biblioteką. Čia jis dirbo iki 1930 
m., kol pradėjo leisti savaitraštį „Aruodą“, vėliau persikrištijusi 
„Šviesa“. 

Be kita ko, Vincas Šlekys yra žinomas ir literatūros šeimoje. 
Jis turi sukūręs daug dainų, kurių keletai įžymus Amerikos lie¬ 
tuvių kompozitorius Mikas Petrauskas net muziką parašė; lyriš¬ 
kų dramų, apysakų, novelių ir t.t. Vieni jo veikalai tebėra 
rankraščiuose, kiti jau senai išleisti atskiromis knygomis, treti 
— scenos veikalai buvo vaidinti Amerikos lietuvių teatre. Jo 
kūrybos kryptis yra perdėm lietuviška, susijusi su mūsų tautine 
sąmone ir liaudies dainomis. 


A. A. LEITENANTAS KAZYS MATULAITIS. 

Kilęs iš Marijampolės apskrities, ir valsčiaus. Tarpučių kai¬ 
mo. Mokslus ėjo Marijampolėje. 1919 m. sausio 7 d. pastojo 
savanoriu į 2 pėstininkų pulką. 

Pulko vadas, tuomet pulkininkas Glovackis įsakė a. a. Kaziui 
su kitais jo draugais, važinėti po Marijampolės apskritį ir raginti 
jaunuomenę stoti kariuomenėn Tėvynės ginti, nes jai grasė, aiš¬ 
kus bolševikų pavojus. 

A. a. Kazys sėkmingai dirbo šioje srityje. Buvo drąsus, ap¬ 
sukrus, iškalbus, greit orientuodavosi apystovose ir buvo darbš¬ 
tus. Darbas buvo varomas dviejomis kryptimis, reikėjo kelti pa¬ 
triotinį ūpą jaunuomenės tarpe, raginti stoti Tėvynės ginti ir vesti 
kovą su bolševikų propaganda. 

Kovo mėnesio pradžioje a. a. Kazys baigęs šitą savo darbuo¬ 
tę grįžta į pulką, iš kur kovo mėn. 10 d. buvo komandiruotas į 
Karo Mokyklą, I laidą. Liepos mėn. 6 d., baigęs Karo Mokyklą, 
gauna pirmąjį karininko laipsnį ir grįžta į 2 pėst. pulką. 

Pulke a. a. leitenantas Kazys Matulaitis kai kurį laiką I kul¬ 
kosvaidžių kuopoj ėjo jaunesniojo karininko pareigas. Greit pa¬ 
aukštintas ir vadovauja pakaitomis tai 1, tai 3 kulkosvaidžių kuo¬ 
poms. Dalyvauja kovose su bolševikais Daugpilio fronte. Kau¬ 
tynėse ties Radviliškiu sužeistas. Veikiai pagyja ir vėl dalyvauja 
persekiojime besitraukiančių iš Lietuvos bolševikų. 

1920 m. a. a. leitenantas Kazys Matulaitis dalyvauja kauty¬ 
nėse su lenkais ties Giedraičiais. Jo mylimiausias manevras bu¬ 
vo priešo sparnų supimas. Jis puikiai mokėjo savo dalį paslėpti 
nuo priešo akių ir prie priešo nematomai prieiti. Staiga iš nety¬ 
čių, visuomet kur nors pasirodydavo priešui ir suduodavo jam 
smūgį. Lenkams buvo labai įkyrėjęs. 



Leit, Kazys Matulaitis. 


Lapkričio mėn. 21 d. puolant Giedraičių kryptimi ties Seini- 
nų palivarku a. a. leitenantą Kazį Matulaitį sunkiai sužeidžia. 
Nusiminimo jo veide nebuvo matyti, visą laiką, iki pat mirties, 
teiravosi apie kautynių eigą ir draugų likimą. Lapkričio mėn. 
22 d. a. a. Kazys, apleido šią ašarų pakalnę ir palaidotas Mari¬ 
jampolėje. 


VLADAS NATKEVIČIUS. 

Vladas Natkevičius gimė Balsupių kaime, Marijampolės 
valsč. Mokslus ėjo Marijampolėj, čia baigė gimnaziją, o uni¬ 
versitetą baigė Petrapily. Rašyti pradėjo „Aušrinėj“. Laikraš- 

čiuose jo str. ėjo parašu: Vladas Parausvinis „Vilniaus Aide“ ir 
kitur. Jis ir knygą yra išleidęs Amerikoje, vardu „Lietuvos ka¬ 
riuomenė“. Rusijoj organizavo lietuvius kariškius, Rygoje su¬ 
šaukė 12-os armijos lietuvių karių suvažiavimą ir buvo jo Vyk¬ 
domojo Komiteto pirmininku. Rygoje VI. Natkevičius redaga¬ 
vo kariškių laikraštį: „Laisvas Žodis“. Tas laikraštis vėliau bu¬ 
vo perkeltas į Maskvą. Kareivių buvo išrinktas Rusijos lietuvių 
Seiman Petrapily. Patekęs vokiečių nelaisvėn iš jų pabėgo ir 
Latvijoj mokytojavo lietuvių mokyklose. Lietuvoje buvo arti¬ 
lerijos pulke, vėliau karo atstovu važinėjo į Pabaltes valstybes. 
Buvo steigiamojo seimo narys. 


A. A. KUN. DR-AS ANTANAS CIVINSKAS. 

Kun. A. Civinskas gimė Šunskų km. Marijampolės valsčiaus^ 
1876 m. lapkričio 7 d. pasiturinčioj šeimoj. Gimnazijos mokslus 
ėjo Marijampolėj. 1893 m. įstojo Seinų dvas. seminarijon, vėliau 
iškeliavo Ryman. Ryme baigė aukšt. teologijos mokslus 1898 m. 
ir gavo daktaro laipsnį. Ten besimokindamas 1900 m. įšvęstas 
į kunigus. Iš Rymo nuvyko Šveicarijon ir Friburge pusantrų 
metų studijavo politiškąją ekonomiją. Tuo metu ėjęs Tilžėje lai¬ 
kraštis „Tėvynės Sargas“ buvo perkeltas Friburgan ir kun. Ci- 
vinskui teko būti faktinuoju to laikr. redaktorium. 1903 m. kun. 
Antanas grįžo Lietuvon ir 1 m. praslinkus jis tampa Seinų dvas. se¬ 
minarijos auklėtoju. Daug kun. Civinsko raštų randame „Šalti¬ 
nio“ skiltyse. 1910 m. tampa „Šaltinio“ redaktorium, bet suserga 
ir 1912 m. vasario mėn. išvyksta užsienin gydytis. 1913 m. kovo 
mėn. 23 d. Marijampolėj mirė. 


A. A. ANTANAS VAIČIŪNAS. 

Antanas Vaičiūnas gimė 1890 m. gegužės mėn. 30 d. Ma¬ 
rijampolės apylinkėse, Mokolų km. Šiek tiek namie pralavintas, 
mokėsi Marijampolės pradžios mokykloje. Būdamas silpnos 
sveikatos aukštesnių mokslų negalėjo eiti. Kilęs iš muzikalios 
šeimos, Antanas Vaičiūnas šiuos savo gabumus jau gana anksti 
pareiškė. 1905 m. jau dainavo Marijampolėje lietuvių choruose, 
o vėliau ir lietuviškuose vakaruose vaidindavo. Pažįstamų stu- 

dentų paragintas, prieš tėvo 
valią išvyko Varšuvos kon- 
servatorijon, o didžiojo karo 
metu, mokėsi Maskvoje, o vė¬ 
liau sveikatos taisyti išsikėlė 
į Odesą. 1915 m. Jaroslavle 
surengė lietuvių koncertą. 

1916 m. Odesoj įsteigė chorą. 

Tais pačiais metais Jaroslavle 
dirigavo jungtiniam chorui, 
kuriame dainavo ir lietuviai, 
o Odesoj įsteigė „Varpo“ 
dr-ją, kuri ruošdavo vaidini¬ 
mus. 1918 m. grįžęs į Lietuvą 
Marijampolėj vadovavo „Ga¬ 
bijos“ chorui, su kuriuo ap¬ 
lankė didesnius Suvalkų kraš¬ 
to centrus. 

1919 m. savanoriu stojo 
į mūsų kariuomenę ir 2 pėst. 
pulke organizavo orkestrą. Iš Antanas Vaičiūnas. 

kariuomenės išėjęs, buvo mo¬ 
kytoju Marijampolės valst. Rygišk. J. gimnazijoj, o vėliau Rygoje 
pats studijavo. 1923 m. buvo pakviestas pirmuoju Šaulių Są¬ 
jungos choro dirigentu. Vėliau buvo Klaipėdos krašto giedo¬ 
tojų chorų instruktorium ir organizatorium. Dalyvavo dainų 
šventėse Rusnėje ir Klaipėdoje. 

1928 m. su giedotojų choru 130 žm. dalyvavo dainų šven¬ 
tėje Kaune. 1929—30 m. studijavo Čekų Prahoje chorvedybą. 
Grįžęs gyveno Kaune ir vadovavo chorams: jaunimiečių, jauna¬ 
lietuvių ir kit. Parašė keletą dainų, iš kurių plačiai žinomą „Kri- 
tusiems šauliams“. Antanas Vaičiūnas mirė lapkričio mėn. 4 d. 
Palaidotas Kauno kapinėse. 



PIJUS BIELSKUS. 

P. Bielskus gimė Balsupiuos (Vinco brolis) Marijampolės 
valsč. 1880 m. sausio 11d. Pradžios mokslus ėjo Keturvalakiuos, 
gimnaziją ėjo Marijampolėj, o dvasišką seminariją Seinuose. Bū- 

damas seminarijoje dalyvavo slaptoj klierikų organizacijoj, pa¬ 
vadintoj „Penkiukė“. 

Ta penkiukė lietuviškų raštų gaudavo daugiausia iš Vinco 
Bielskaus, gi lietuvių kalbą studijuoti padėdavo J. Jablonskis, 
su kuriuo nuolat „Penkiukė“ susirašinėdavo. 

Pijus Bielskus 1903 m. gegužės mėn. 17 d. Varšuvoje įsi- 
šventė į kunigus. 1904—10 m. mokėsi Šveic. Friburge ir Belgi* 
joje. Belgijoje Louvaino un-te gavo filosofijos daktaro laipsnį* 



Dr. P. Bielskus, 

Gyvendamas ir studijuodamas užsieny P. Bielskus rašinėdavo 
į lietuviškus laikraščius, pasirašydamas slapivardžiu Lietuvis. 
Taip jo buvo spausdinami laiškai iš Prancūzijos, iš Belgijos, Da¬ 
nijos; novelė: „Lietuva, aš tave myliu ir už tave žūvu“. 

P. Bielskus dalyvavo Louvaino universiteto jubil. šventėje 
vėliavų parado eisenoje, nešdamas pirmąją Lietuvos valst. vėlia¬ 
vą. Buvo profesorium Seinų dvasiškoj seminarijoj ir vadovavo 
Seinų Zitininkių draugijai. Karo metu Tambove vadovavo 3 
metus „Žiburio“ mergaičių gimnazijai. 1918—19 m. mokslo me- 

tais vėl profesoriavo Seinų kunigų seminarijoje, kur ėjo ir dva¬ 
sios tėvo pareigas. Be to, dar buvo ten „Pavasario“ draugijos 
pirmininku. 1919 m. buvo Paryžiuje taikos delegacijos nariu. 
1920 m. kovo 1 d. paskirtas Užsienių Reikalų Mi-jon patarėju 
ii vedė Lietuvos reikalus su Vatikanu. Buvo delegacijoj ir Lie¬ 
tuvos—Latvijos sienai nustatyti. Nuo 1921 m. balandžio 10 d. 
pakviestas Respublikos Prezidento kanceliarijos viršininku, kuo 
ir dabar tebėra. Nuo 1930 m. spalių 1 d. yra Lietuvos ordinų 
kancleris (Žiūr. Lietuviškoji Enciklopedija). 



VINCAS BIELSKUS. 


V. Bielskus gimė 1871 m. spalių 7 d. Balsupiuose, Mari¬ 
jampolės valse. Mokėsi Šunskų prad. mokykloje, Suvalkų ir 
Marijampolės gimnazijoje. Tėvui mirus Vincui teko ūkinin¬ 
kauti ir jam teko baigti tik 4 klases. Lietuvių spaudos platini- 

me draudžiamuoju laiku, tai V. Bielskaus ūkis buvo visų svar- 
biausias Marijampolės apylinkės punktas. Čia vežimais knyg¬ 
nešys Kancleris gabendavo lietuviškos literatūros, o iš čia ji plito 
po plačią apylinkę. Pasirašydamas slapyvardžiu Kurtas, Vinc 
Bielskus rašinėjo korespondencijas į „Vienybę lietuvininkų 
Amerikoje" ir kitus laikraščius. Vėliau įkūrė Marijampolėje pir¬ 
mą lietuvių krautuvę, kur būtų galima, po priedanga biznio, su- 
seiti lietuviams ir vykdyti savo sumanymus. Jis buvo slaptos 
dr-jos ,,Sietyno" iždininkas. 1897 m. žandarų viršininko buvo 
iškrėstas, areštuotas, bet davus 3,000 rublių užstato iki teismo 
iš kalėjimo buvo paleistas. 

1907 m. įsteigė vieną iš pirmųjų lietuviškų prekybos įmonių 
„Žagrę“. Tai buvo ūkininkų draugija ir jos valdyboje Vincas 
Bielskus dirbo iki didž. karo pradžios. Jis buvo renkamas į ru¬ 
sų valst. Dūmą nuo vidutinių ūkininkų atstovu. Kuriantis Lie¬ 
tuvos valstybei, buvo išrinktas Marijampolės apskrities Vykdo¬ 
mojo Komiteto iždininku, vėliau apskr. tarybos narys ir po to 
jau buvo Marijampolės žemės ūkio tarybos ir valdybos pirminin¬ 
ku. 


A. A. JONAS CĖSNA. 

J. Cėsna gimė 1870 m. Meškučiuose, Marijampolės valse. 
Jo motina našlė užmanė leisti sūnų Joną į kunigus. Tam tiks¬ 
lui leido jį Marijampolės gimnazijon. Besimokydamas pirmose 
klasėse jis prisiskaitė įvairių aprašymų ir romanų apie indėnus, 
nutaria 1884 m. bėgti Amerikon. Pirmi bandymai pabėgti nepa¬ 
vyko, buvo sugrąžintas iš Vokietijos, bet kiek vėliau vis tik savo 
sumanymą įvykdė, Ameriką pasiekė. Amerikoje Mahanoy Ci¬ 
ty, Pa buvo parapijinės lietuvių mokyklos mokytoju. Porą metų 
pabuvęs Amerikoje, grįžo vėl į tėviškę ir organizavo „Sietyną“. 
Pirmas susirinkimas tos draugijos ir įvyko J. Cėsnos tėviškėje 
Meškučiuose. 

J. Cėsna slapivardžiu Mkts (Meškutis) rašinėjo laikraščiuos 
straipsnelius ir eilėraščius. Maždaug 1894 m. atvyksta savo tė¬ 
viškėn paviešėti 1863 m. Sukilimo dalyvis Sibire pralobęs tūlas 
Švirmickis. Su Svirmickiu, atsiėmęs savo dalį nuo brolio iške- 
liauna Sibiran ir Cėsna. Ten jis vedė Svirmickio dukterį. Bet 
žmona Cėsną pametė ir išėjo už kito. Sukrėstas šeimyniniais 

nepasisekimais, Jonas Cėsna palieka Sibirą, grįžta Lietuvon ir 
čia nepasisekus gerai susitvarkyti vėl dumia Irkutskan. Už da¬ 
lyvavimą „Sietyno“ draugijoje buvo kvočiamas, kalinamas, kol 
neatėjo 1905 m. judėjimas. Tame judėjime Cėsna buvo sulai¬ 
kytas, jis šovė į rusų žandarą traukiny ir pats iš jo iššoko, na ir 
vėl reikėjo bėgti Amerikon. Amerikoje pagyvenęs kiek Shehan- 
doah, Pa, mirė. 


DR. JUOZAS CIPLIJAUSKAS. 

J. Ciplijauskas gimė Šunskuos, Marijampolės valse. 1887 m. 
gruodžio mėn. 14 d. Pradžios mokslus ėjo Šunskuos. 1908 m. 
baigė Marijampolės gimnaziją, o 1913 m. Varšuvos universiteto 
medicinos fakult. Jau gimnazistu būdamas dalyvaudavo lietu¬ 
viškų vakarų rengime, pats juose vaidindavo (taip pav. 1901 m. 
vaidino„Amerika Pirtyje“ Žiūriu Gudeliuose). Taip pat dalyvavo 
1905 m. judėjime ir vėliau jam už tai teko sėdėti kalėjime. Stu¬ 
dentaudamas Varšuvoje visą laiką buvo lietuvių stud. draugijos 
kasininku. 

Didž. kare buvo karo gydytoju rusų kariuomenėje, 1921 — 
1923 m, buvo Šakių apskr. gydytoju, 1923 — 33 m. Universitite 
moterų klinikos asistentas, o nuo 1933 m. Klaipėdoje Raudonojo 
Kryžiaus ligoninės direktorius. Ten J. Ciplijauskas yra gydy¬ 
tojų draugijos pirmininku. Savo specialybe rašo į laikraščius ir 
žurnalus straipsnius. 


LIUDAS CIPLIJAUSKAS. 

L. Ciplijauskas gimė Šunskuos 1878 m. liepos 20 d. Pra¬ 
džios mokslus ėjo Šunskų prad. mokykloj. Gimnaziją ėjo Ma¬ 
rijampolėje, kurią 1899 m. baigė. Maskvos universitetą lankė 
1907 m. Universite išėjo du kursus istorijos filologijos, o vėliau 
baigė teisių fakult. Studentaujant 1901 m. dėl riaušių buvo iš¬ 
tremtas iš Maskvos, gyveno tėvynėje ir čia su 8 kl. gimnazistu, 
vėliau gydytoju Kaz. Pietariu rengė slaptus lietuviškus vakarus. 
1905 m. aktyviai dalyvavo lietuvių judėjime prieš rusų valdžią. 

Marijampolės L. Ciplijauskas neapleido ir baigęs univer- 

sitetą. Jis čia apsigyveno, vertėsi advokatūra ir dėstydamas lie¬ 
tuvių ir rusų kalbas mergaičių gimnazijoje. 

Susidarius „Šviesos“ draugijai, kartu su dr. K. Grinium, 
dr. Staugaičiu ir kit. L. Ciplijauskas uždaromas Suvalkų kalėji- 
man ir ten kalinamas virš pusės metų. Vėliau buvo ištremtas iš 
Suvalkijos ir Vilnijos ir gyveno Rygoje. Apie 1910 m. grįžta vėl 
Marijampolėn ir vėl imasi advokatūros. Kilus didž. karui, L. 
Ciplijauskas ima darbuotis tremtinių ir belaisvių komitete iki 
1918m. Jisai nuo 1918 m. rudens iki 1919 m. sausio 9 d. buvo 
pirmuoju Marijampolės apskrities viršininku. Po to buvo Ma¬ 
rijampolės apygardos teismo teisėju, vicepirmininku ir vėliau 
pirmininku. 

1928 m. buvo valst. Tarybos nariu, bet nuo 1934 m. Vyriau¬ 
siojo Tribunolo Pirmininku. 


MATAS MATULAITIS. 

Matas Matulaitis gimęs 1866 m. rugsėjo 3 dieną Domeikų 
kaime Marijampolės valsč., septynių vaikų šeimoj, penktuoju iš 
eilės, mokinosi Žiūrių-Gudelių pradžios mokykloj, vėliau pasi¬ 
mokinęs laikė egzaminus Veiverių Mokytojų Seminarijon 22 d. 
rugsėjo 1887 m. Tais metais gruodžio 8 d. karo prievolės atlikti 
išvažiuoja į Suomiją, į Helsinkį, artilerijos brigados raštinėj, kur 
tarnavo 4 metus. Grįžo iš tarnybos 1891 m. feldfebeliu (virši¬ 
la). Aplankė: Vipuri, Tavargustą, Sveaborgą, Vilmostrandą ir 
kitus mažesnius miestelius; sugrįžo į savo tėviškės ūkį ir ten 
darbavosi. Vėliau dalyvavo slaptame „Spindulio“ d-jos Žiūrių- 
Gudelių skyriuje, platindamas lietuviškas knygas ir laikraščius. 
Aktingai dalyvavo su Kybartų vaistininku p. Tupčaucku aps¬ 
krityje renkant atstovus į „Rusų Durną“. Dalyvavo slaptuose 
susirinkimuose ir pas save namuose šaukdamas susirinkimą. 
„Šviesos D-jos Pilviškių skyriaus išrinktas pirmininku. Drau¬ 
giją žandarai uždarė o namuose padarė kratą pats žandarų vir¬ 
šininkas su gauja padėjėjų, toliau tardo pas save Vilkaviškyje, 
neareštavo. Paruošė prašymą ūkininkų reikalais, rinko parašus 
ir įteikė atvažiavusiam į Marijampolę Varšuvos general-guber- 
natoriui kunig. Emeretinskiui. Dalyvavo surašyme garsiosios 
peticijos Rusijos Carui, kurios tekstas buvo patalpintas Vilniaus 
Žiniose. Prisidėjo uždarinėjime mokyklų, duodamas arklius ir 

vežimą važinėjimui, susišaudžius su policijos viršininku Tama- 
ševičium, uždarinėtojai mokyklų tapo nugalėti, o arkliai atimti,, 
po įvairių tardymų arklius sugrąžino, o bylos nekėlė. Parašė 
peticijos tekstą Rusų Durnos atstovui Leonui, dalyvaudamas 
valsčiaus sueigoje Paežeriuose; suskundus vietos sekretoriui p. 
Mažeikai vėl pas svarb. byloms tardytoją pašauktas tardymui ir 
atiduodamas Suvalkų Apygardos Teismui. Teismas išteisino 
dėlei neįrodytos kaltės. Dalyvauja komisijoj renkant valsčiaus 
atstovus į Steigiamąjį Seimą. Valsčiaus pakviestas pravesti rin¬ 
kimus narių savo rajone į Valsčiaus Tarybą. 

Įsteigus Šunskuose Lietuvos Žemdirbių Sąjungos Skyrių 
buvo jo pirmininku. 

Prasidėjus didžiajam karui 3 mėnesius išgyvena savo na¬ 
muose su okupantais vokiečiais, pernešdamas jųjų žiaurumus. 
Čia buvo mūšio laukas su apkasais ir tvorom spygliuotom; trio- 
bėsių nesudegino. Silpstant vokiečiams, organizuoja savo se¬ 
niūnijos ribose miliciją, apsaugoti gyventojus nuo plėšikų ir vo¬ 
gimo miško. Galop išrenkamas į Paežerių valsčiaus komitetą. 
Vokiečių žandarai patvirtino išduodami ir savo raštą, jogei pri¬ 
pažįsta Komiteto nariu. Kaime aprimus, milicininkai vedami į 
valsčių ir ginkluojami palaikyti tvarkai; nekurie iš jų stoja į sa¬ 
vanorių eiles ir kitus prikalbinėja eiti gint Lietuvos. Kada vals¬ 
čiaus raštinė tapo sutvarkyta, iš Vokiečių žandarų valdžia atimta 
ir jie pasitraukė su didžiausiu nepasitenkinimu. Tada Komite¬ 
tas sušaukia sueigą, ir atsisako iš savo vietos, pasilieka išrinktas 
viršaitis ir jam paliekama raštvedys. Viso Komiteto perdaug 
žmonių. Vėliau išrinkta Valsčiaus Taryba, tokia tvarka, tęsėsi 
kelioliką metų tik Paežerių valsčių likviduojant mūsų t. y. Par¬ 
šelių seniūnija 7 kaimai, padavė prašymą, kad nori prisijungti 
prie Marijampolės valsčiaus. Prašymas buvo patenkintas ir 
šiandien visi supras, kodėl Paežerių valsčiaus gyventojas pradėjo 
vadintis marijampoliečiu. 



II 

PRIENŲ VALSČIUS 



Prienų herbas. 

PRIENAI. 

Kadaise dabartinė Marijampolės apskritis tai buvo kuone iš¬ 
tisa Birštono giria. Ji ėjo nuo Nemuno iki Prūsų. Ir štai Birš¬ 
tono dvaro savininkas ima tą girią apgyvendinti. Pirmiausia atsi¬ 
rado gražioje vietoje ant Nemuno kalnuotų krantų ir slėnių Prie- 
nai ir Balbieriškis. Visa giria 1559 m. išskyrus paminėtas šias 
dvi vietas buvo tuščia. Didžiulis girios gabalas ties Balbieriš- 
kiais buvo padovanotas Kunigaikščiui Jaroslavui ir jis čia 1559 
m. įkūrė Ringėnų kaimą, Leičiškius ir Igliauką. Jau 1578 m. Birš¬ 
tono dvaro inventorius mini Prienus ir dar desėtką kaimų. 

Prienų parap. metrikai prasidedanti 1664 m. mini 56 kai¬ 
mus. Iš to matytis, kad girios apgyvendinimas yra nuėjęs plačia 
vaga. Prienų bažn. archyvas sumini būdas, kuriose būdavo de¬ 
gama derva, pelenai. Prie jų kūrėsi nauji kaimai, naujos sody¬ 
bos. Tas kūrimasis ėjo, žinoma, nuo Nemuno, slinko gilyn į girią 
ir gan greit siekė Šešupę. Štai jau apie 1700 m. tarp Nemuno ir 
Šešupės buvo arti 80 naujų kaimų ir dvarų. Kartu su kaimais ir 
net lenktyniuodami kūrėsi ir dvarai. 

Švedų karaliaus Karolio XII įsiveržimas Lietuvon, marai ir 
kitos nelaimės žymiai sutrukdė tiems kaimams augti ir plėstis. 
Pav. Prienų parapijoje 1707 m. gimusių buvo 290 žm., o 1 metams 
praslinkus tiktai 170; 1709 m. — 107. Maras plėtėsi ir siautė, 
tad 1712 m. gimusių buvo vos 41. Praeina maras ir vėl gyventojai 
daugėja. Jau 1722 m. gimusių 115. 

Po paskutinio Lenkijos padalinimo (1795) iki 1807 m. Lie¬ 
tuvos dalis tarp Nemuno ir Prūsų buvo atitekusi Prūsams. Žmo¬ 
nės, bijodami, kad jiems neuždėtų didelių žemės mokesčių, ne¬ 
brangino, nedirbo žemės ir daugelis jų vsai išsižadėjo. Tuo pasi¬ 
naudodami nuo Prūsų pusės nauji kolonistai kirto girias ir kūrė 
naujus kaimus. 

Tie visi kaimai ir dvarai buvo ne kieno kito, kaip didžiojo 
Lietuvos kunigaikščio ir lenkų karaliaus nuosavybė. Jie sudarė 
Prienų Seniūniją. Ta seniūnija priklausė Kauno apskr., Trakų 
karvedijai ir ją valdė kunigaikščio pavedamas koks nors Lietuvos 

didžponis. Taip pav. 1502 m. Prienų seniūniją valdė kunigaikštis 
Mykalojus Glinskis. Tai buvo išėjęs aukštus mokslus vyras, ke¬ 
liavęs nemažai po kitas vakarų Europos šalis. Bet štai M. Glins¬ 
kis tampa Lietuvos išdaviku ir Prienai nuo jo buvo atimti ir ati 
duoti kitam valdovui. Pabaigoj XVI šmt. ir pradžioje XVII šmt. 
valdė Jonas Golubickas. Vėliau Gasparas Horvatas, o dar vėliau 
Prienai atiteko karaliaus Vladislovo broliui Jonui Kazimierui. 
Kartą šis karalaitis keliavo Ispanijon. Laivu plaukdamas Pran¬ 
cūzijos pakraščiuos užsuko uostan netoli Marselijos. Tada buvo 
50 metų karas. Už tai kad Lenkijos karalius pritarė Vokietijos 
valdovui, Francijos ministeris Riuhelien suėmė Joną Kazimierą 
ir ištisus du metus išlaikė jį kalėjime. Tai buvo 1638 — 1640 
metai. Karalaitis Jonas Kazimieras stoja jėzuitų ordinan ir savo 
brolį prašo aprūpinti Prienų dvariškius. Štai tenka laimės gauti 
visą Prienų seniūniją Jono Kazimiero kelionių draugui, su kuriuo 
buvo jisai du metus kalėjime. Prancūzijoj Gotardui Vilgelmui 
Butleriui. 

Norėdamas pagerbti savo principalą ir pažymėti kalėjimo 
atminimą, naujas seniūnas Prienuose ant Nemuno kranto pastato 
visai panašią į francūzų Citeron pilį. Citerone ir buvo jiedu kali¬ 
nami. Yra išlikęs menkas Prienų pilies pėdsakas. Butleris mirė 
bevaikiu. 1773-5 m. Seimas Prienus padovanojo generolui Ka¬ 
ziui Sapiegai. 

1807 m. Tilžės taikos sutartim iš Prūsų paimtų Lenkijos žemių 
sudaryta buvo Varšuvos kunigaikštystė ir tada Napoleonas I-sis 
Prienų seniūniją 50 metų atidavė Aleksandrui Sapiegai. Užsi¬ 
baigus Napoleono nustatytam laikui, 1857 m. rusų valdžia Prie¬ 
nus pasiėmė sau. Šaltupis buvo atiduotas generolui Stachovičiui. 
Majorato <eisėmis 1866 m. generolui graf. Bergui buvo atiduoti 
šie dvarai: Kvietiškis, Burniškiai, Olšanka — Huk, Kadariškiai, 
Parausiai, Rostkovsčizna, Karkliniai. 

1863 m. Prienuose gyventojų buvo 2,688 žm., namų buvo 
206. Dabar gyventojų 4200 žm., namų 365. Iš jų. mūrinių 19, 
medinių 346, dviejų aukštų 14; kiti visi vieno aukšto. 

Gatvės: 1) Nepriklausomybės, grįsta, su šaligatviais, 990 
mtr. ilgio; 2) Basanavičiaus negrįsta, be šalig. 510 metr.; 3) Bal¬ 
bieriškio, grįsta, su šalig. 400 metr; 4) Kęstučio, grįsta su šalig. 
940 mtr.; 5) Kauno, grįsta, su šalig. 370 mtr.; 6) Kauno pi., grįsta^ 
be šalig. 400 mtr.; 7) Mokyklos, grįsta dalinai šal. 70 mtr.; 8) 
Malūno grįsta dalinai šal. 210 mtr.; 9) Nemuno grįsta, dalinai šaL 

330 mtr., 10) Skalos, grįsta, dalinai šal. 130 mtr.; 11) Dariaus ir 
Girėno (priemiesty) dalinai šal. 300 mtr.; 12) Nemuno kranto 
grįsta dalinai šal. 150 mtr. 

Aikštės yra šios: Laisvės aikštė 100x100 grįsta ir Kapų 
aikštė 140x70 mtr., negrįsta. 

Krautuvių 120, iš jų lietuvių tik 10, kitos žydų. Yra 5 malū¬ 
nai, 2 lentpiūvės, 1 alaus didžiulis bravoras, 1 muilo fabrikas var¬ 
du „Baravykas“, 2 odų dirbtuvės. Batsiuvių 11, siuvėjų 16, kir¬ 
pyklų 5, vaistinės 2, bankai 4, restoranų 3, degtinės parduotuvių 
1 . 

Nuo 1918 m. burmistrai buvo: 1) Dr. Jurgis Brundza 1918 
m. antrą pusmetį, 2) Kostas Olšauskas dviems atvejais: 1919—21 
m. ir 1925 m. 3) Vincas Lakickas, 4) R. Grybauskas, 5) Pranas 
Šalčius taip pat dviem atvejais: 1925 m. ir 1926—31 m. 6) Dr. 
Al. Naglius 1931—35 m. 7) Jul. Greimas dabartinis. 

Sekretoriai buvo: St. Kižys, K. Sivickaitė, Kukaitis, St. Du- 
linskas, Stadulskaitė, A. Kalvaitis, Mackus, J. Kielius, L. Smi¬ 
tas, D. Jasenauskas. 

Piliakalniai valsčiaus ribose yra šie: Prieplaukio km. ir to 
kaimo vardu vadinamas, Pagarsvio km. „Pošvinčio“ piliakalnis, 
Mačiūnų km. ir Žarijų km. 

Senkapiai yra Mačiūnų km., Pošvinčio, Alksniakiemio km., 
Ašmintos (katalikų ir vokiečių), Giniūnų, Prienlaukio ir Šiau¬ 
liškių (miške ypatingai seni). Yra ir didž. karo liekanos — ka¬ 
pai: Šaltupio kapai, kur palaidota apie 20—30 rusų karių, Sprin- 
diškių taip pat rusų 20—30 žm., Mogiškių — vokiečių palaidota 
apie 100 žm.. Šiauliškių — rusų — vokiečių, kur guli 100—120 
žm. 

Prienų valsčiuje dar yra ir dūminių gryčelių: Šiauliškių km., 
Mačiūnų, Prienlaukio ir Pociūnų po vieną. Šiaudais dengtų tro- 
bėsių yra visame valsčiuje 85%. Senelių ypatingai senų nėra. 
Pašventiny Būtienė 90 m. ir Prienlaukyje Milušauskienė Ona 
90 metų senutė. 

Inteligentų valsčius turi nemažai. Vyr. Tribunolo teisėją 
Petrauską, Lapupio km.; Ašmintos km. Jurgį Krikščiūną, agro¬ 
nomą, Ciudiškių km. Matą, Petrą ir Povilą Šalčius, inž. Kaz. 
Garmų, agronomą Juozą Petrušauską, karininkus St. Kruvelį ir 
Rimą, mokytojus: Marcinkevičių, Malinauskaitę, Vaikšnytę, 
Morkūną, Mozūrą, Petrauskaitę; nuovados virš. Mockapetrį ir 
keletą dvasiškių. 

Pavardžių daugiausia pasitaiko: Siugždiniai, Aukštakalniai, 
Petrauskai, Senavaičiai, Šalčiai ir kit. 

Durpynai yra Pašvinčio ir Strielčių km. 

Prienų valse, davė gana didelį savanorių būrį. Iš jų už Tė¬ 
vynę paaukojo gyvybes: Antanas Liminskas ir Pranas Virbickas. 
Sužeisti buvo: Antanas Krušnauskas ir Petras Kunigonis. 



PRIENŲ BAŽNYČIA. 

Prienų seniūnas Kasparas Horvatas 1609 metais pastatė Prie¬ 
nų bažnyčią ir užrašė jai didelius plotus žemės. Tame užraše kle¬ 
bonui uždedama pareiga laikyti mokantį lietuviškai kunigą pa¬ 
mokslams sakyti ir pridedamoms pamaldoms laikyti. 

VALSČIUS. 

Prieš karą Prienai valsčiaus neturėjo. Miestą tvarkė bur¬ 
mistras. Apylinkės gyventojai priklausė: dalis prie Pagermonio 
valsčiaus, kurio raštinė buvo Pakuony, dalis pde Klebiškiu vals¬ 
čiaus (raštinė Klebiškiu dvare). 

Lietuvos valstybės kūrimosi pradžioje valsčiai kiek kitaip 
organizavosi. Ašmintos dvare įsikūrė Valsčiaus Vykdomasai 
Komitetas ir taip pat atsinaujino Klebiškiu dvare prieškarinis 
gminas, dabar jau valsčiaus centras. Tie du valsčiai veikė iki 
1930 metų, o nuo šių metų jie pakeitė buveines ir savo ribas. 
Ašmintos perėjo į Prienus ir pasivadino Prienų valsčiaus savi¬ 
valdybe, o Klebiškiai persikėlė Šilavoto bažnytkaimiu ir pasiva¬ 
dino Šilavoto valsčium. Tuo būdu pasinaikino Mikališkio vals¬ 
čius. Per tuos pasikeitimus, dalis Klebiškiu valsčiaus buvo pri¬ 
jungtas prie Prienų valsč., o dalis buv. Mikališkio prie Šilavoto 
valsč. 

Pirmas Prienų (Ašmintos) valsč. visuotinas, t. y. organizaci- 
jinis Komitetas įvyko 1919 m. sausio 10 d. ir jame buvo išrinktas 
valsčiaus Vykdomasai Komitetas iš šių asmenų: pirm. Povilas 
Šiugždinis, nariai: Petras Krašnauskas, Pranas Celiešius, Simas 
Morkūnas, Antanas Dovidavičius, Antanas Bortkevičius, Juozas 
Šiugždinis (nuo Ašmintos dvaro darbininkų). 

Į Konferenciją išrinktas Juozas Petrauskas. Charakteringa, 
kad posėdžių protokoluose yra pasirašęs pirmininkas ir dar bent 
20—30 asmenų, tai gal kaimų įgaliotiniai. 

Valsčiaus ribose yra Prienlaukio ežeras 24 ha; malūnų: Dru- 
bongės, Revonos, Ciudiškių ir Aukštakalnio visi vandens ir be 
to dar yra du gariniai Strielčiuos Petrušausko ir Išlauže Šlapi¬ 
ko J. 


1 ) 

2 ) 

3) 

4) 

5) 

6 ) 

7) 

8 ) 
9) 


Išlaužo 
Ašmintos 
Mačiūnų II 

Alksniakiemio I 

Bagrėnų I 

Prienlaukio I 

Šiauliškių II 


MOKYKLOS: 

III kompl. įst. 1925 m 

II „ 

✓ 


1924 „ 
1919 „ 
1919 „ 
1922 „ 
prieš karą 
1924 „ 


Rutkiškių I kompl. įst. 1922 m. 
Prienų VI kompl. įst. prieš karą. 

Valsčiaus ribose yra krautuvės: Išlauže, Strielčiuos ir Pa- 
kupry. 

Buv. Ašmintos valse, viršaičiai 1919—1930 m. buvo: Povi¬ 
las Šiugždinis, Andrius Veršauskas, Petras Krušnauskas 1905 m. 
judėjimo dalyvis, Juozas Kemėžys, Andrius Marcinkevičius, 
spaudos draudimo metu veikėjas Juozas Senikas ir Motiejus 
Vaikšnys. 

Prienų valsč. viršaičiu buvo: Povilas Šiugždinis ir Pranas 
Krikščiūnas agronomo Krikščiūno brolis. 

Sekretoriai: nuo 1919 m. iki 1935 m. Pranas Milušauskas ir 
nuo 1935 m. VIII—15 d. Andrius Radzvickas. 

DVARAI: 

1) Ašmintos dv. buvo 260 ha., išparceliuotas 1926 m., centre 
liko 82 ha, savin. Jonas Fišeris, naujakuriai sudarė Apušotos 
kaimą. 

2) Apušotos dv. 1926 m. visas išparceliuotas, nei centro ne¬ 
palikta ir naujakuriai sudarė jau minėtą Apušotos km. Buvo 110 
ha. Savininku buvo J. Fišeris. 

3) Rudupio dv. buvo 250 ha, išparc. 1921 m., majoratas. 

4) Bagrėnos dv. — 280 ha., išparc. 1922 m. naujakuriai su¬ 
darė Žarijos kaimą. 

5) Išlaužos — buvo 340 ha, išparc. 1925 m., valdė graf. Tiš¬ 
kevičius. Dvaro centre pastatyta bažnyčia ir įkurta parapija. 

6) Šaltupio dv., buvo 260 ha., išparc. 1926 m. centre liko 81 
ha., savininkas Stepas Gerstaras. 

7) Liepoloto buvo 230 ha., išparc. 1928 m., centre liko 95 
ha., valdo jį Liūdas Hofmanas. 

8) Šmitiškės 97 ha, neparceliuotas, valdo Ignas Kolkovas. 

Apie prienų miestą gan plačiai rašė Aleksandras Palujaus- 

kis knygelėj: „Wędr6wki po gubernji Augustawskiej 1859“ 
327 — 345 psl. Ten yra ištisai padėtas, kuris dėl stokos vietos čia 
nededamas, karaliaus Stanislavo Augusto diplomas. 

PRIENŲ KOMENDANTŪRA. 

1919 m. svarbesniuos Lietuvos punktuos buvo įsteigtos karo 
komendantūros. Tai buvo viešai tvarkai palaikyti, mobilizacijos 
ir apskritai karinės prievolės reikalams tvarkyti ir reikalui esant 
laisvę ginti. 

Pirmuoju Prienų komendantu, kaip matysime toliau iš Įsaky¬ 
mo, buvo karininkas Ciprisevičius, 1919 m. pabėgęs Lenkijon. 

Po jo buvo komendantu karo vald. Žilinskas, vėliau Įeit. 
Radvickas, po jo maj. Tumas, Stelbė, Zalatorius. 

Privalomas įsakymas. 

Tvarkai ir viešai ramybei palaikyti bei gyventojų turtui ap¬ 
saugoti šiandien 4 dieną vasario 1919 m. paskelbiu Prienų miestą 
ir apylinkes karo stovyje, koliai įvyks pilna ramybė ir tvarka. 

Tuo tikslu: 

1) Įsakau nuo 9 vai. vakaro ligi 5 vai. ryto civiliams gyven¬ 
tojams be mano leidimo neišeiti gatvėn. 

2) Kas pakels ginklą prieš kareivį, arba miliciantą, arba kė¬ 
sinsis veiksmu užgauti bus sušaudytas vietoje. 

3) Kas pasipriešins įsakymui sargybai kareivių bei milicijan- 
tų bus teisiamas karo teismu. 

4) Tvarkos ardytojai, maištininkai, plėšikai, šmukleriai ir 
kiti visuomenei kenksmingi gaivalai bus kuosmarkiausiai perse¬ 
kiojami ir baudžiami visu karo teismo žiaurumu. 

5) Įsakau visokios rūšies ginklus Prienų mieste ir parapijoje 
sunešti į štabą komendantūros m. Prienų, o Prienų apylinkėje į 
parapijų komitetus, ligi 10 d. vasario. 

6) Be mano leidimo visokios rūšies ginklus uždraudžiu lai¬ 
kyti. Pas ką bus rastas ginklas tas bus baudžiamas visu karo 
teismo žiarumu. 

Komendantas miesto Prienų ir apylinkės karininkas 
Ciprisevičius. 

Prienai vasario 4 d. 1919 m. 

Antspauda prispausta miesto valdybos, nes komendantas 
dar jos neturėjo. 

MATAS SALCIUS. 

M. Šalčius gimė Ciudiškių km. Prienų valse. 1890 metais 
rugsėjo 20 d. Mokslus ėjo Marijampolės gimnazijoj, „Saulės“ 
kursuose ir klausė pedagoginių paskaitų Amerikoje. Buvo mo¬ 
kytoju Kauno gub. 1914 m. pradžioje už paskaitytą Rusijos mo¬ 
kytojų suvažiavime Petrapily priešingą rusifikacijai pranešimą 
apie Lietuvos mokyklas buvo pašalintas nuo mokytojavimo ir iš- 

tremtas iš Kauno gub. Didžiojo karo metu aplankė Kiniją, Ja¬ 
poniją ir kitas tolimųjų rytų šalis. Buvo jis ir vienas iš steigėjų 
Lietuvos šaulių sąjungos, taip pat ir kitų naudingųjų organiza¬ 
cijų. 1933 m. grįžo iš pasaulinės 
kelionės ir yra išleidęs įdomią 
knygą: „Svečiuos pas 40 tautų“. 

M. Šalčius mokytojavo Skuo¬ 
de ir Vitogaloj, paliai kaltinė- 
rus. Redagavo Lietuvos moky¬ 
tojų Sąjungos laikraštį: „Lietu¬ 
vos mokykla“ ir pats toje sąjun¬ 
goje aktyviai dalyvavo. Taip pat 
rašė populiares vaikams knyge¬ 
les. M. Šalčius spaudoje ėmė da¬ 
lyvauti nuo 1906 metų. 

1918 m. nuvykęs į Šiaurės 
Ameriką redagavo „Amerikos 
,.Lietuvį“ ir ten aktingai prisidė¬ 
jo prie Amerikos lietuvių dienos 
surengimo. Buvo bene komiteto 
reikalų vedėju. Sugrįžęs Lietu¬ 
von 1920 m. uoliai ėmėsi organi¬ 
zuoti Lietuvos Šaulių Sąjungą ir 
buvo tos sąjungos organo „Tri¬ 
mito“ pirmuoju redaktorių. Bu¬ 
vo ir šaulių sąjungos pirminin¬ 
ku, vėliau dirbo prie Ministerių 
kabineto spaudos biure. 

Dabar gyvena pietų Ameri¬ 
koj, Buenos Aires mieste ir ten 
redaguoja lietuvių laikraštį „Iš- 


cl 

Si. 3* 
S* 

C/) 7—' 


3 

a. 

H* 

yj 

3 

•-v 

Ui 

3 

O 

S. 

ST 

(/i 



vien . 

Petras Šalčius Vytauto D. Universiteto profesorius ir žino¬ 
mas kooperatininkas. Gimė 1893 m. sausio 25 d. Baigė Mari¬ 
jampolės gimnaziją ir Maskvos Universiteto juridinį fakultetą. 

Taip pat išklausęs aukštuosius kooperacijos kursus prie 
Maskvos liaudies universiteto. Dirbo prof. Prokopovičiaus ir 
F. Totomianco seminaruose. Grįžęs Lietuvon darbavosi Preky¬ 
bos ir Pramonės Ministerijoj kooperacijos srity. 

Ypač domėdamasi Kooperacijos judėjimo studijomis. 

Petrapily jis redagavo lietuvių laikraštį „Santara“. Ten jis 
leido ir lietuviškus kalendorius, darbavosi studentų ir tremtinių 
lietuvių organizacijose. 

Nuo 1919 m. sausio 1 d. dirbo Prekybos ir Pramonės Mi¬ 
nisterijoje, kur organizavo koperacijos departamentą ir buvo to 
departamento direktorių. Lygiagrečiai organizavo Kooperacines 
Sąjungas, pirmiausia „Pakaunės“ vartotojų bendrovę, virtusią 
Lietuvos Kooperacijos bendrovės Sąjunga. Tos sąjungos pirmi¬ 
ninku P. Šalčius išbuvo iki 1926 m. Nuo 1935 m. rudens P. 
Šalčius yra išrinktas „Lietūkio“ valdybos pirmininku. Įsteigė 
ir iki 1926 m. redagavo „Talką“. 

1922 m. buvo pakviestas Vytauto Didžiojo Universitetan, 
kur dėsto politinę ekonomiją ir kooperaciją. Iš pradžių buvo do¬ 
centu, vėliau profesorių. Nuo 1920 m. yra tarptautinės koope¬ 
ratyvų sąjungos centro komiteto nariu. O nuo 1931 m. Tarp¬ 
tautinio kooperacijai tirti instituto nariu. 

Prof. Petras Šalčius yra išspausdinęs geroką skaičių popu¬ 
liaraus ir mokslo turinio leidinių ir be skaičiaus laikraščiuose 
straipsnių. Vedęs yra rašytoją Antaniną Augustaitytę—Šalčiu¬ 
vienę. 

Povilas Šalčius didelis ekonomistas, darbuojasi ,,Maisto“ 
B-vėj, kaipo antrasis tos b-vės direktorius. Šitie visi trys Šal¬ 
čiai yra tikri broliai, gimė tuos pačiuos Ciudiškiuos, o Povilas su 
Petru net dvynukai, gimę vieną dieną ir gražiai užaugę, kad net 
didelį panašumą abu dar turi. 

ANTANINA GUSTAITYTE-ŠALCIUVIENĖ. 

A. Gustaitytė-Šalčiuvienė gimė Rutkiškių km. Prienų vals¬ 
čiuj. Jos tėvai turėjo tris didelius ūkius, kurie sudarė didelį 
dvarą. Antanina mokslus ėjo Kaune; čia lankė gimnaziją. Mas¬ 
kvoje ji baigė aukštuosius pedagogijos kursus filosofijos fakul¬ 
tetą, Šaniavskio universitete. Mokytojavo Vilniuje. M. Biržiš¬ 
kos gimnazijoj, Kaune „Saulės“ gimnazijoj. 1919—1920 m. 
pertraukė mokytojavimo darbą ir išvyko Berlynan studijuoti li¬ 
teratūrą. Bet ir gimnazijose mokytojaudama rašė vadovėlius 
ii yra jos parengta ir išspausdinta geografijos chrestomatija: 
„Afrika“. Yra išleista dar II laidos: „Geografijos pradžia“. 

Pagaliau Antanina Gustaitytė-Šalčiuvienė atsiduoda visiš¬ 
kai literatūrai ir jau jos yra išleista: 1930 m. romanas: ,,Laiko 
laiptais; „Vingriai“; „Juozukas“; „Voras“ ir „Už jūrių marių‘^ 

MATAS KRIKSCIUNAS. 

Matas Krikščiūnas gimęs 1886.XII.31. Ašmintos km., Pa- 
germuonio (dabar Prienų) valse. Mokėsi pas „daraktorių“, Pa¬ 
kuonio ir Prienų pradžios mokyklose. 1897 m. stojo į Marijam¬ 
polės gimnazijos „prieklasį“. 1906.1.10. už streiką ir reikalavi¬ 
mą, kad gimnazijoj būtų dėstomoji lietuvių k., buvo iš gimnazijos 
pašalintas, bet tais pačiais metais baigė gimnaziją eksternu. Stojo 
į Peterburgo universitetą, kurį baigęs mokytojavo Bogorodicko 
berniukų gimnazijoj (Tūlos gub.). 1915 m. į Bogorodicką persi¬ 
kėlė iš Dotnuvos ūkio mokykla; joj dėstė fiziką. Grįžęs į Lie¬ 
tuvą nuo 1921 metų iki 1924 m. dėstė matematiką Marijampolės 
R. J. gimnazijoj. Nuo 1924 iki 1930 m. Biržų gimnazijos direk¬ 
torius; nuo 1930 iki 1931 m. Vilkaviškio, nuo 1931 m. Kauno 
„Aušros“ berniukų valst. gimnazijos direktorius. 

JURGIS KRIKŠCIONAS. 


J. Krikščiūnas yra gimęs Ašmintos km. Prienų valse. 1894 
m. balandžio mėn. Mokslus ėjo Marijampolėj pradžios mok. ir 
gimnaziją. Vėliau įstojo Petrapilio universitetan fizikos—mate¬ 
matikos fakult., bet karas sutrukdė mokslus ir juos baigė po ka¬ 
ro Vokietijoj Hallėj agronomijos moksl. daktaro laipsn. 

Iš pradžių buvo Šiaulių apskr. agronomu, vėliau ėmė darbuo¬ 
tis Žemės Ūkio Rūmuos tyrimo įstaigos valdytojas. 1926 m. bu¬ 
vo Žemės Ūkio ministeriu vieną pusmetį. 

Petrapily studentaudamas plačiai veikė lietuvybės dirvoje ir 
tarpe lietuvių buvo žymus veikėjas. 

Krikščiūnų šeima bendrai yra perdėm lietuviška ir pasižymi 
visuom. veiklumu. Jurgio dar yra 4 broliai: JVlatas Krikščiūnas 
dabart. Kauno „Aušros“ gimnazijos direktorius, Pranas — Prie¬ 
nų viršaitis, Antanas pulkininkas ir Juozas Marijampolės Apy¬ 
gardos teismo narys — teisėjas. 

PRANAS KRIKSCIONAS. 

Pranas Krikščiūnas gimė Ašmintoj 1888 m. Pradžios mo¬ 
kyklą lankė Prienuose ir Marijampolėj. Į gimnaziją tėvai jo ne¬ 
leido, nes norėjo turėti vieną sūnų ūkyje, kad jis vėliau galėtų 
perimti ūkį. Ašmintoje Pranas Krikščiūnas išgyveno iki to laiko, 
kada jam reikėjo atlikti karinę prievolę. Ją atlikti jis buvo iš¬ 
siųstas į tolimą Užbaikalą. Ten jis išgyveno tris metus, o vėliau 
dalyvavo pasauliniame kare iki pat jo pabaigos. Kare buvo su¬ 
žeistas. Karui pasibaigus, jis kurį laiką tarnavo Saratove gelž- 
kelių valdyboje; vėliau 1922 m. grįžo į Lietuvą ir čia ūkininkauja 
tėvo jam paliktame ūkyje iki šiai dienai. Nuo 1934 m. (?) iš¬ 
rinktas Ašmintos valsčiaus viršaičiu. 

KUN. JUOZAPAS LAUKAITIS. 

Kun. Laukaitis gimė Giniūnų km. Prienų valsč. Gimnaziją 
jisai baigė Marijampolėj ir dvasiškąją seminariją Seinuose. Kai¬ 
po gabiausį klieriką, Laukaitį vėliau išsiuntė Petrapilio dvasiško- 
jon akademijon. 1897 m. jis tą akademiją baigė teologijos ma¬ 
gistro laipsniu. Minėtais metais jis gavo paskyrimą būti vysku¬ 
po Baranausko kapelionu ir asm. sekretorių. 

Čia Laukaitis pirmiausia imasi uoliai studijuoti lietuvių kal¬ 
bą ir ją neblogai išmoko ir skaitosi jos žinovu. Štai Laukaitis su¬ 
mano ir savo sumanymą įvykdė — leisti lietuvišką laikraštį „Šal¬ 
tinį“. Sumano jisai tą laikraštį leisti Seinuose ir pirmas Nr. pasi¬ 
rodė 1906 met. Tais metais, vos tik spaudą atgavus, neturint nei 
lėšų, nei tinkamų darbininkų laikraštį išleisti reikėjo milžiniško 
pasidarbavimo ir pasiaukavimo. Bet kun. Laukaitis neilgai re¬ 
dagavo ir leido „Šaltinį“, nes dvas. vyriausybė paskyrė jį semi¬ 
narijos profesorium. Bedėstydamas seminarijoj, kun. Laukaitis 
įsitikino, kad netik liaudžiai, bet ir kunigams reikia laikraščio, 
tai ir įsteigė „Vadovą“, taip pat Seinuose. 1910 m. kun. Laukaitis 
gauna Leipalingio parapiją. Tapęs čia klebonu įsteigė „Žiburio“ 
draugiją, pastato tai draugijai namus, įsteigė „Blaivybės“ drau¬ 
giją su 1.400 nariais, įsteigia „Žagrės“ draugijos skyrių. 

1912 m. kun. Laukaitis buvo išrinktas nuo Suvalkijos atsto¬ 
vu į Rusų Dūmą ir ten gynė prieš rusus lietuvių reikalus Nuo 
1932 m. yra Seirijų klebonu. 1936 m. birželio 9—10 d. išrinktas 
atstovu į seimą. 




III 

BALBIERIŠKIO VALSČIUS 


BALBIERIŠKIS. 


Ant kairiojo Nemuno kranto ir kelio Prienai — Alytus 45 
klm. nuo Kauno, 15 klm. nuo Prienų ir 18 klm. nuo Alytaus yra 
Balbieriškio miestelis. Jisai stovi gražiai išsivingiavusio Nemu¬ 
no pakrantėje, kur aukšti krantai ir vietomis pušynėliais apaugę 
slėniai sudaro reto gražumo ir žavingumo gamtos vaizdą. Todėl 
nenuostabu, kad senovės laikais, kada šioj apylinkėj buvo vien 
miškai ir gyventojų retai kur buvo, Lietuvos didžiūnai gal me¬ 
džiodami, arba šiaip Nemunu plaukdami pasirinko tą gražų 
kampą ir jį apgyveno. Balbieriškis atsirado tuojaus po Prienų, 
ai gal būt kartu su jais. Tada prie Balbieriškio parapijos pri¬ 
klausė dideli žemių plotai ir pav. Gudelių filija prieš keliasdešimt 
metų, tik atskilo ir tapo atskira parapija. Tad Balbieriškio atsira¬ 
dimas siekia net XV šmt. Karalius Zigmantas II-sis Balbieriškį 
buvo atidavęs rusų kunigaikščiui Rafalovskiui — Holovčinskiui. 
Holovčinskiams išmirus jo turtus valdė Korvin-Gonsievskiai, o 
iš jų Balb. perėjo į Tiškevičių rankas. Yra žinių, kad šią vietą 
valdė ir Jonas Karolis Cartoryskis. Bažnyčios inventoriuje pažy¬ 
mėta, kad ir bažnyčią pastatęs šis Cartoryskis. XVII šmt. Bal¬ 
bieriškis ir Gudeliai priklausė grafams Ferdinandui, Tadui ir 
Vincui Stanevičiams. 1782 m. nupirko juos grafas Tadas Tiške¬ 
vičius. 1831 m. po pirmojo lenkmečio rusų valdžios šie turtai 
buvo konfiskuoti, bet caro įsakymu 1846 m. buvo sugražinti 
graf. Tado Tiškevičiaus dukroms Juzefai Vodzinskienei ir Ma¬ 
rijonai Lempickienei. Paskutinis Balbieriškio dvaro savininkas 
buvo Edvardas Žukauskas. Jisai kilus karui išvyko Rusijos, vė¬ 
liau nuvyko į Lenkiją iš kur išsižadėjęs savo turtų Lietuvon ne¬ 
begrįžo. Tad dvaras jo buvo konfiskuotas ir išparceliuotas. 

Dabar Balbierišky yra 1218 žm. gyventojų. 

Gatvės: 

1) Vilniaus 1 kilom. ilg. grįsta, su šaligatviais. 

2) Bažnyčios 153 mtr. ilg. žvyruota, be šal. 

3) Kauno 

4) Kapų 160 mtr. žvyruota, be šal. 

5) Ringės 240 mtr. ilg. žvyruota, be šal. 

6) Sodo 140 mtr. ilg. žvyruota, be šal. 

7) Trakų 205 mtr. ilg. žvyruota, be šal. 

8) Ūkininkų 652 mtr. ilg. žvyruota, be šal. 

9) Skersgatviai 180 mtr. ilg. žvyruoti, be šal. 

Be to yra Dariaus ir Girėno aikštė. 

Namų miestely yra 157. Iš jų mūrinių 6, dviejų aukštų, 1 
(prad. mokykla). Krautuvių 23 (keturios tik lietuvių, kitos žy¬ 
dų). Yra vaistinė, 2 aludės, 1 restoranas, 1 valst. degtinės parda¬ 
vinėjimo kr., elektros stotis (įst. 1927 m.), spirito varykla (privati, 
žydo), garinė lentpiūvė, motorinis malūnas, odų dirbtuvė, stalių 
dirbtuvė, 2 kirpyklos, 7 batsiuviai, 9 siuvėjai, 8 siūvėjos, 9 sta¬ 
liai, 4 kalviai, 2 račiai ir kitų įvairių amatininkų 10. 

BALBIERIŠKIO BAŽNYČIA. 

Pirmoji Balbieriškio bažnyčia buvo pastatyta karaliaus Zig¬ 
manto II, kuris šį visą plotą buvo atidavęs rusų kunigaikščiui 
Rafalovskiui — Holovčinskiui. Šio kunigaikščio ainiai Balbie¬ 
riškio apirusią bažnyčią buvo pavedę kalvinams. Pagaliau Ho- 



Balbieriškio bažnyčia. 

lovčinskiai išmirė, išnyko ir Balbieriškiai atiteko Korvin-Gon- 
sievskiams, o vėliau Tiškevičiams. 

1674 m. bažnyčią pastatė kunigaikštis Jonas Cartoryskis. 

Vietos bažn. inventoriuje 1930 m. radau šias žinias: 

Pirmoji medinė bažnyčia buvo pastatyta kunigaikščio Jono 
Karoliaus Cartoryskio ir stovėjusi iki 1884 m. Šiais metais senutė 
buvo sugriauta ir jos vieton pastatyta dabartinė medinė bažnyčia 
vietos klebono kun. Vinco Sakevičiaus rūpesčiu, parapijonių lė¬ 
šomis ir labiausia aukomis vietos dvarininkės graf. Tiškevičienės 
— Vodzinskienės. Bažnyčia baigta statyti 1888 m. ir šių metų lie¬ 
pos 22 d. Seinų sufragano Juozo Olekos buvo pakonsekruota. 

1911 m. rūpesčiu viet. klebono kun. Motiejaus Brazausko 
skindelinis stogas buvo perdengtas skarda, o 1912 m. viduje baž¬ 
nyčia buvo išmušta lentom ir aliejiniais dažais nudažyta iš lauko 
ir iš vidaus. 

Per did. karą 1915 m. rugpiūčio mėn. 24 — 25 dieną buvo su¬ 
šaudytas stogas ir bokštai. Grįžęs iš Rusijos trėmimo kun. Ru¬ 
daitis čia klebonaudamas karo apardytą bažnyčią gražiai aptvar¬ 
kė, sutaisė. 

Viename bokšte yra pakabintas vienas Varpas, gautas iš 
valdžios 1922 m. Prieš karą bokšte kabėjo 3 įvairaus dydžio var¬ 
pai, bet jie rusų buvo išvežti ir nebegrąžinti. Parapijonių yra 
4000 žm. Klebonu yra kun. Juozas Rudaitis, vikaras kun. Juozas 
Baltramonaitis. 


VALSČIUS. 

Šio valsčiaus steigimą ir pirmykštį gyvavimą galima spręsti 
iš pirmųjų protokolų, kurių keletą charakteringesnių čia ištisai ir 
paduodu: 


Balbieriškio valsčiaus Tarybos rinkimų 
(gruodžio mėn. 1 dien. 1918 m.) 

Protokolas. 

Viršuj paminėtą dieną, 2 vai. 35 min. po pietų, prasi¬ 
dėjo Balbieriškio valsčiaus Tarybos rinkimai. Pirmiausia,, 
kun. Rudaitis praneša, kad pirmiau išrinktasis parapijos ko¬ 
mitetas nėsąs teisėtas, dėlto, kad ten nedalyvavę kitataučiai^ 
moterys ir kiti. Taigi, kad būtų rinkimai teisėti, privalo 


6. Marijampolės apskritis. 

juose dalyvauti visi, pabaigę 18 metų amžiaus, neskiriant 
tautybės, luomo, tikėjimo ir lyties. Po to, rinkimams vesti, 
atviru balsavimu parinkti šie žmonės: Vincas Statkevičius 
— pirmininku, Kazimieras Kilinskas — pavaduotoju; šie 
pasikvietė sekretorium Juozą Prūsaitį. 

Tvarkomajai rinkimų komisijai suskaičius dalyvaujan¬ 
čius rinkimuose, pasirodė, esama 453 žm., kurie ir turi iš¬ 
rinkti iš savo tarpo valsčiaus Tarybą susidedančią iš 9 (de¬ 
vynių) asmenų. 

Žydų rinkikai bendruose rinkimuose nedalyvavo, bet 
pareiškė, kad jų jau yra parinkti trys kandidatai, kuriems 
jie ir reikalavo valsčiaus Taryboje trijų vietų. Nekuriems 
iš rinkikų, paaiškinus, kad tokis atstovų skaičius nesutinka 
su rinkimų proporcija, visų vienu balsu pripažinta duoti žy¬ 
dams valsčiaus Taryboje 1 (vieną) vietą. 

Toliau buvo statomi kandidatai ir balsuojami atviru 
balsavimu, pereinant iš vienos pusės kiton. 

Kandidatais buvo pastatyti šie asmenys; 

1. Antanas Marcinkevičius (gavo 32 balsu*), 2. Juozas 
Vainelavičius (gavo 71 balsą), 3. Antanas Petraška (gavo 
51 balsą), 4. Kazimieras Valaitis (gavo 65 balsus), 5. Juo¬ 
zas Petravičius (gavo 97 balsus), 6. Marčius Zienius (gavo 
146 balsus), 7. Jurgis Petkevičius (gavo 130 balsų), 8 An¬ 
tanas Zenkevičius (138 balsus), 9. Motiejus Marčiukaitis 
(gavo 159 balsus), 10. Vincas Zienius (gavo 41 balsą), 11. 
Simas Jurkevičius (45 balsus), 12. Juozas Laukaitis (gavo 
131 balsą), 13. Adomas Jakinevičius (gavo 42 balsu), 14. 
Simas Rėklaitis (gavo 114 balsų), 15. Juozas Strimaitis (ga¬ 
vo 131 balsą). Beto, atsisakė statyti savo kandidatūrą: 1. 
Vincas Statkevičius, 2. Ignas Daugirda, 3. Juozas Prūsaitis 
ir Vincas Asevičius. 

Tokiu būdu, skaitant sulig balsų daugumo, valsčiaus 
Tarybon pateko šie asmenys: 

1. Motiejus Marčiukaitis (159), 2. Marčius Zienius 
(146), 3. Juozas Strimaitis (131), 4. Juozas Laukaitis (131), 
5. Antanas Zenkevičius (138), 6. Jurgis Petkevičius (130), 


*) Esant šaltam orui ir rinkimus atliekant nepastogėj daugelis rin¬ 
kikų nelaukdami rinkimų galo iš susirinkimo pasišalino, ir per tai balsai 
sumažėjo, nors prezidiumo ir buvo perspėjami, kad rinkimų neapleistų. 

7. Simas Rėklaitis (114), 8. Juozas Petravičius (97), 9. Al- 
taras Zalingeras — žydų atstovas. 

Rinkimai pasibaigė 3 vai. 30 min. po pietų. 

Rinkimams pasibaigus, čia pat. Valsčiaus Taryba iš sa¬ 
vo tarpo, slaptu balsavimu išrinko kandidatais į Marijam¬ 
polės suvažiavimą, kuris turi būti 4 dieną gruodžio mėn. šių 
metų. 

Marijamoplėn važiuoti pateko šie asmenys: 

1. Šimas Rėklaitis, 

2. Motiejus Marčiukaitis, 

3. Marčius Zienius, 

4. Juozas Petravičius, 

5. Altaras Zalingeras — perėjo be balsavimų — 
žydų atstovas. 

Rinkimų tvarkomosios komisijos 

Pirmininkas (pas.) V. Statkevičius 
Sekretorius (pas.) J. Prūsaitis. 

Balbieriškio Valsčiaus Tarybos susirinkimo (8 gruo¬ 
džio mėn. 1918 m.). 

Protokolas. 

Posėdį atidarė Vykdomojo Komiteto narys J. Petravi¬ 
čius. Pirmas dienotvarkės punktas — rinkimas Vykdomo¬ 
jo Komiteto pirmininko ir ir sekretoriaus. Po trumpo pa¬ 
sitarimo, išrinkta — pirmininku Motiejus Marčiukaitis iš 
Balberiškio, sekretorium Juozas Petravičius taip pat iš Bal¬ 
bieriškio. Toliau tas pats V. K. narys, papasakojo Vals¬ 
čiaus Tarybai, apie Mariampolės Apskričio Valsčių susirin¬ 
kimą, jų nutarimus ir t.t. 

Antras iš eilės dienotvarkės klausimas — tai girių klau¬ 
simas. Girių pardavinėjimo klausimu nutarta štai kas: 

a) pardavinėti visus sukirstus sieksnius, išdžiūvusius 
arba gendančius medžius, išvartas, nukirstus medžius, vir¬ 
šūnes ir šakas. 

b) sieksnis sukirstų malkų pardavinėti po 24 (dvide¬ 
šimts keturis rublius). 

c) parduodant medžiai, tinkami trobų statymui (tik ži¬ 
noma, sausi), pavesta apkainuoti pačiam girininkui. 

d) šakų kaina pavesta apkainuoti pačiam girininkui 
vietoje, beturčiams nuleidžiant pusę kainos. 

e) parduotoms malkoms ir medžiams po 15 dienos lap¬ 
kričio mėn., vadinasi, po to laiko, kai lietuvių valdžia, pa* 
ėmė girių globojimą į savo rankas, bet jeigu dar minėtos 
malkos ar medžiai neišvežta iš girios, kaina nustatoma 
Balbieriškio Valsčiaus Tarybos paskirto girininko. 

f) girios sargui, Balbieriškio Valsčiaus Tarybos nutarta 
mokėti 2 (dvi) marki dienai. 

g) apie algą girininkui, susitarus ypatiškai, sutikta mo¬ 
kėti 80 (aštuonesdešimts) rublių mėn. 

Įnešta žydų reikalavimas, sudaryti Balbieriškio Vals¬ 
čiaus miliciją lygiomis dalimis, t. y. pusė lietuvių, pusė žy¬ 
dų. Bet svarstymas šio reikalavimo, dėl laiko stokos, ati¬ 
dėtas kitam posėdžiui. 

Balbieriškio Valsčiaus Tarybos Vykdomojo Komiteto 
Pirmininkas (pas.) Marčiukaitis 
Sekretorius (pas.) J. Petravičius. 

Balbieriškio Valsčiaus Tarybos susirinkimo (gruodžio 
mėn. 20 d. 1918). 

Protokolas. 

Pirmas dienotvarkės klausimas — raštinės steigimas. 
Kas link steigimo Balbieriškio Valsčiaus raštinės priimta 
šiokia rezoliucija: Paaiškėjus, kad kaskartą vis daugiau at¬ 
siranda reikalų Valsčiaus Taryboje, visų vienu balsu nu¬ 
tarta steigti Balbieriškio Valsčiaus raštinę. Paieškoti tin¬ 
kami raštinei namai, ir susitarti su jų savininku, pavesta 
Vykdomojo Komiteto pirmininkui M. Marčiukaičiui ir se¬ 
kretoriui J. Petravičiui. 

Kas link įnešto žydų reikalavimo, nuo 8 dienos gruo¬ 
džio mėn. 1918 met., sudaryti Balbieriškio Valsčiaus mili¬ 
ciją lygiomis dalimis, t. y. pusė lietuvių, pusė žydų, priimta 
tokia rezoliucija: Balbieriškio Valsčiaus Tarybai paaiški¬ 
nus, kad Balbieriškio valsčiaus miliciją sudaro ne mieste¬ 
lis, bet visas Valsčius ir, kadangi sulig vokiečių valdžios 
statistikos, Balbieriškio Valsčiuje yra apie 6000 (šeši tūk¬ 
stančiai) gyventojų, žydų gi miestelyje apie 600 (šeši šim¬ 
tai), taigi toli gražu, neatsako pusei. Taigi išrinkti 8 milici- 
jantams išeina (6600:8 = 825) 825 gyventojai ant kiekvieno 
milicijanto ir, kadangi žydų gyventojų yra Balbieriškio 
Valsčiuje apie 600, taigi žydai gali gauti Balbieriškio Vals¬ 
čiaus milicijoj vieną vietą. 

Slaptu balsavimu, 7 balsais (1 balsavo prieš, 1 susilai¬ 
kė) nutarta Balbieriškio Valsčiaus milicijoje, žydams duoti 
viena vieta. Tuo posėdis pasibaigė. 

Balbieriškio Valsčiaus Tarybos Vykdomojo Komiteto 
Pirmininkas (pas.) M. Marčiukaitis 
Sekretorius (pas.) J. Petravičius. 

Balbieriškio Valsčiaus Tarybos susirinkimo (gruodžio 
mėn. 23 dien. 1918 met.). 

Protokolas. 

Pirmas dienotvarkės klausimas — milicijos klausimas. 
Sis klausimas ilgai nesvarstomas; paaiškėjus, kad milicija 
bus sudaryta iš 9 asmenų, tuojau pradedama jų paskirsty¬ 
mas. Balbieriškio Valsčiaus Taryba, Valsčiaus milicijon 
parinko šiuos asmenis: 

1. Kazį Mažeiką, 

2. Tafilių Ručį, 

3. Juozą Strimaitį, 

4. Praną Lukoševičių, 

5. Vincą Radauską, 

6. Daminą Balkevičių, 

7. Juozą Petkevičių, viršininkas, 

8. Tadą Mekivnį, padėj., 

9. Niseną Bernšteiną — žydą. 

Turgų ir jomarkų klausimu nutarta štai kas: Paaiškė¬ 
jus, kad Balbieriškio miestelio gyventojai pageidauja at¬ 
naujinti Balbieriškyje turgus ir jomarkus, Balbieriškio Vals¬ 
čiaus Taryba randa tai reikalingu ir, nutaria išleisti paskel¬ 
bimus, paraginančius žmones, nešti atliekamus produktus 
ant turgaus. 

Trečias iš eilės dienotvarkės klausimas — sudarymas 
komisijos dvarų turto priėmimui iš vokiečių okupacijos val¬ 
džios. Komisijon paskirti 4 asmenys: du iš Balb. Valsčiaus 
Tarybos narių ir du iš vietinių ūkininkų. M. Zienius, S. 
Rėklaitis (Tarybos nariu), Antanas Dranginys ir Vincas 
Statkevičius, vietinių ūkininkų. 

Tarybos sekretorius 
J. Petravičius. 

Balbieriškis 22/12-18. 

Pildomas Komitetas žydu B. miestialo instegtas iš 15 
Nariu, kuriam dalivaija visos Partijas, ir visi privalo dirbtie 
bendrei, ir išrištie visus klausimus. Koznos bevienos Komi¬ 
sijos inešima. 

Dienotvarkie. 

1) Spekulacija; kadangi svarbiausias klaisimas einan- 
čo momento kad apsaugotie musu sali no bado, tei aiškus 
dalykas kad visi produktei išmaitinimo medzega ppivalo 
liktie ant vietos ir neišgabianami in kitas vietas, nor mumis 
tas klausimas kibynia dougiau negu kitus. Kad ant mumis 
užmeta ta kalta; kad mias dalivaujam spėk. daugiau negu 
tei išnešem protestą ir dr. rezoliucija, kad no šios dienos už- 
kiti. tei jaučemes musu predermei numest no savies ta kaita» 
dedam. {Cherema) pag. nustatitus isakimus siano tikiejmo 
ant visu asmenų, kurie nieša ant savies varda kad isei prik¬ 
lauso prie kilmes Izraelo sūnūs, kad isei ne piarzengs iš¬ 
nešta rezolucija virš minėto Komiteto. Kad ne išveštie vi¬ 
sokius produktus meisto, per rybas valsčiaus Balb. 

tam tykslu pazimejam 10 Asmenų kurie priklauso datirtie 
ir rekvizuotie visokius produktus meista ir pristatitie in L. 
Taryba B. V. ir Taryba privalo mineteis deikteis išneštie 
rezoliucija, kur ta visa - ka sunaudot, (musų sumanimas kad 
tas daiktus privalo parduotie tiem asmenims kuriem tikrei 
trūksta meisto be skirtumo tykejimo) tik lieka klausimas 
keip Taryba apribos tuos asmeniš kurie ne Žydei ir gana 
giaras skeitėns ju ira koznam bevienam kaime kur galima 
nurodit pag. liudinikus ir faktus kur atcitinka kozna beviena 
valandai? 

Pazin. Asmens, kurie priklauso rekvizuotie, meisto pro 
duktus kurie usima Špekulacija, 1) Jakob. Berenstein, 2) 
Fahim Treiman, 3) Nachemja Tčiarnų, 4) Chaim Soltiniški, 
5) Pinchos Taz, 6) Salman Funk, 7) Jehuda Hilelsan, 8) Re- 
fael Kardisevitč, 9) Biniamem Smuelshon, 10) Yršus Siv. 

2) Degtynie; Kadangi atcitikimei pasaulo veja vienas 
kita, ir laukia kozna valanda mumis baisus atcitikimei, o gal 
randasi tokia ypatų kurie jieško degtynes kad galėtu para- 
ditie savo gabumą, tei išnešem rezolucija, kad tuč tiam ira 
uždrausta pardavinetie visokius rušius degtines ir užleikitie 
pas savie. po tau pačia bausma Cheremo nor teip keip isiaiš- 

kino kad dar ira pas kielis asmenis degtynes ir čonei paju¬ 
dina kapitala kiek ipatu tei musu sumanimas: Kad tie savi- 
nikei kurie turi degtynes privalo priduotie kiek randasi pas 
juos D, ir atneštie in nuzimeta vieta, po priežiūra 2, ipatu 
1. lietuvis, ir vienas Žydas, ir tie turi tiesa parduotie minėta 
D. tiem asmens, kurie gausia leidimą is L. K. B. V. dėl rei¬ 
kalingo tikslo, tik klaisimas keip bus su teis asmenims ku¬ 
rie išdirba degtynia? ir gal no tos D. ir galima pasigiarti ir 
sunaudoja dauk meisto, šandien ir buvo atcitikimas vientc 
Ukinikas atvežė R. ir pardavinėjo D. daugumam. Keip ta 
klausima išrištie? 

Sarašas Degtynes: 1) Meichla Jarkauskenie 45 B., 2) 
Davidas Mawsonitčius 43 B., 3) Feige Olginskenie 20 B., 
4) Salmon Padriatčikas 10 B., 5) David Kačerginskis 14 B., 
6) Seine Šklarevvskenie 13 B., Moceras Tuarny 5 B., Mera 
Urvitc 4 B., Alteris lunski 1 B. Iš viso 165 B. 

3) Druska; teip - keip mums parade praktika 1915, ka¬ 
dangi parsimeine Valdybos, ir mums tiako ne vienam liktie 
be druskos; tei privalom rimtai zuretie in ateiti; tei mus su¬ 
manimas surigistrotie druska. Kurgi randasi pas kielis as¬ 
menis, ir išperka mūsų Komitetas ta druska, ir padedam iki 
lešku kadangi jau ji bus reikalinga, bo dar savininkei prisi¬ 
pirko druskos dėl savo naudos ipatingei Ūkininkei turi dėl 
savias gana druskos, tik klausimas, dėl biednų kurie ne turi, 
ir ne galėjo naudotic tau proga,? O. ukinikam kuriem reika¬ 
linga bus druskos tei galės gautie už produktus meisto, o 
tie produktei privalo lentie parduoti tiem asmens kurie nau¬ 
dojasi meistu, be skirtumo tikėjimo. — 

Pildomas K. Žydu Balberškio. 

Pirmininkas komiteto Tėvija Kantcedekos. 

Meilicijantas, musu Nisen Berenšteinas. 

Galuotinis žydu in Raštinia, Aron. Tčiarny*^). 

Spekuliacijų klausimu įteikta žydų „cheremo“ nuta¬ 
rimai. 

Balbieriškio Valsčiaus Tarybos Vykdomojo Komiteto 
pirmininkas M. Marčiukaitis 
sekretorius J. Petravičius 


) Kalba palikta originali. 

Balbieriškio Valsčiaus Tarybos susirinkimo (gruodžio mėn^ 
29 dien. 1918 m.). 

Protokolas. 

Nutarta, sulig Marijampolės Apskričio Tarybos Vyk¬ 
domojo komiteto paraginimo, sušaukti 1 dieną sausio 1919 
met. visą Valsčiaus sueigą, kad išrinkus atstovą į šaukiamą 
Konferenciją 16 dieną sausio mėnesio, 1919 met., Vilniuje. 
Paraginti išrinkti (kame dar nėra) kaimų Tarybos ir jas 
įregistruoti Balbieriškio Valsčiaus Tarybos raštinėje. Pra¬ 
nešti Valsčiaus sueigai, apie Marijampolės Apskričio Tary¬ 
bos Vykdomojo Komiteto nutarimus, kas link mokesčių, 
spekuliaciją, Degtinės varymą ir kitus. Paraginti Valsčių,, 
sudaryti nuostolių surašinėjimo Komisiją. 

Balbieriškio Valsčiaus Tarybos Vykdomojo Komiteto 
pirmininkas M. Marčiukaitis. 
sekretorius J. Petravičius 


Balbieriškio Valsčiaus sueigos (1 dien. sausio, 1919 metų) 

Protokolas. 

Pirmas dienotvarkės klausimas — rinkimas atstovo Vil¬ 
niaus konferencijon, kuri žada būti 15 dieną sausio mcn., 
1919 metų. Statomi kandidatai ir balsuojami atviru balsavi¬ 
mu, pereinant iš vienos pusės kiton. Kandidatais buvo išsta¬ 
tyti šie asmenys: 

1. Vincas Statkevičius, (gavo 75 bal.), 

2. Antanas Dranginys, (11 bal.), 

3. Kun. Rudaitis, (gavo 98 bal.), 

4. J. Laukaitis, (gavo 47), 

5. Marčius Zienius, (gavo 53 bal.). 

6. Ignas Daugirda — atsisakė. 

Tokiu būdu skaitant sulig balsų daugumo, atstovu sau- 
kiamon konferencijon pateko, vietinis klebonas kun. J. Ru¬ 
daitis, kandidatu Vincas Statkevičius. 

Antras iš eilės eina raštinės klausimas. Raštinės klausi¬ 
mu priimta šiokia rezoliucija: Paaiškėjus, kad nesant rašti¬ 
nės pradžiai lėšų. Tarybos sekretorius, visą raštinę privers¬ 
tas nešiotis kišeniuje ir, kad toliau to nebūtų nutariama raš¬ 
tinės pradžiai, visam valsčiui sumokėti po 10 kapeikų nuo 
margo, užvedimui Balbieriškio valsčiaus Tarybos raštinei. 

Paskelbta Valsčiui, kad būtų visuose kaimuose suda¬ 
rytos Kaimų Tarybos, iš trijų asmenų Kaimo Taryba, iš 
dviejų — milicija. Kaimo Tarybos tuojau privalo įsire¬ 
gistruoti Valsčiaus raštinėje. 

Toliau perskaityta Valsčiaus sueigai, svarbesni Aspkri- 
cio nutarimai. 

Pranešta Valsčiaus sueigai, kad reikalinga sudaryti nuosto¬ 
lių surašymo komisija, kuri prirengtų nuostolių sąrašus. 
Tuojau ir sudaryta tokia komisija ir 6 asmenų. Ton ko- 
misijon inėjo: 

1. Vincas Statkevičius, iš Balbieriškio, 

2. Petras Aleškevičius, iš Pabraščių, 

3. Kažys Kilihskas, iš Mackių, 

4. Kazys Treigys, iš Putrišių, 

5. Juozas Dabulevičius, iš Mackių, 

6. Pranas Daunoras, iš Žiegždių. 

Išrinktoji komisija persiskyrė į dvi dalis, po tris na¬ 
rius kiekvienoje ir, pervažiuodami kaimus, surašys karo 
nuostolius vietoje, paliudijant kaimo Taryboms. 

Toliau duota keletas paaiškinimą į įvairius paklausi¬ 
mus. 

Balbieriškio Valsčiaus Tarybos Vykdomojo Komiteto 

pirmininkas M. Marčiukaitis 
Sekretorius J. Petravičius. 

Ta pati Balbieriškio Valsčiaus sueiga ir tą pačią dieną, 
kas link pardavinėjimo, privatinės Balbieriškio girios išneše 
šiokią rezoliuciją: Kadangi okupacijos metu, vokiečių val¬ 
džia iškirto <iaug girių ir išgabeno į Vokietiją, ir kadangi 
Vokietijos pirkliai mano ir toliau gabenti iš privatinės Bal¬ 
bieriškio girios medžius, Balbieriškio Valsčiaus sueiga nu¬ 
taria girios kirtimą ir jos gabenimą svetur, iš Balbieriškio 
privatinės girios griežtai uždrausti. 

Balbieriškio Valsčiaus Tarybos Vykdomojo Komiteto* 
pirmininkas. 


Sekretorius J. Petravičius. 

Šis valsčius 1918—1935 metų laikotarpy yra pravedęs 50 
kilom, žvyruotų vieškelių. II rūš. kelių yra 24 kilom, ir III rūš. 
44 kilom. Taip pat yra pastačius ir atremontavus 46 medinius 
tiltus, bendro ilgio 125 mtr., vamzdžių tiltų pastatė 36 ir jų ben¬ 
dras ilgis 18 mtr. 

1932 m. valsč. pasistatė sau mūrinį namą už 18,975 lit., o 1934 
m. pastatė ir daboklę už 3,258 litus. Dabar yra įsteigta 11 seniū¬ 
nijų kuriose priklauso 42 kaimai. Gyventojų yra 6,122 žm., o 
žemės plotas 8,551,91 ha. ’ 

VIRŠAIČIAI. 

Pirmas viršaitis, arba Tarybos pirmininkas buvo Motiejus 
Marčiukaitis. Antras rinktas viršaitis Andrius Vaitkevičius. Po 
jo buvo: Mikas Iškauskas, Simas Marčiukaitis dviems atvejais: 
pirm. 3 metus antru rink. 5 metus. Po jo buvo Antanas Mažeika 
Juozas Kuncevičius, Pranas Petrulionis nuo 1929 m. spalių 20. 
Jisai savo uolumu ir rūpestingumu pastatė valsčiaus savivaldybei 
mūrinį namą, arešto namus ir kitas reikalingas triobas. Dabar jau 
statoma Apskrities vald. lėšomis moderniška II-jų aukštų mūrinė 
Balbieriškio prad. mokykla V-kių kompl. 

SEKRETORIAI: 

Pirmas rinktas valsčiaus sueigos sekretorius, kuris visą vals¬ 
čiaus raštinę nešiojosi kišenėj, nes nebuvo raštinei dar buto, tai 
buvo Juozas Petravičius. Paskui buvo Mikas Iškauskas 9 metus, 
Naujalis, Černiauskas, Naruševičius, J. Kielius, Adomas Ališaus¬ 
kas ir Juozas Jelinskas. 

Valsčiaus ribose yra Geruliuose garinė plytinė ir garinė lent- 
piūvė; Vartų kaime motorinis malūnas; Židaviškių km. vėjo ma¬ 
lūnas; Uosos km. vandens malūnas ant Išmanų upeliuko; Mel- 
niškių km. garinė plytnyčia. Kaimuose nėra krautuvių. Valsčiaus 
ribose nėra nei vieno ežero. 

MOKYKLOS. 

1) Balbieriškio lietuvių IV kompl. įst. prie rusų. 

2) Balbieriškio žydų II kompl. įst. prie rusų. 

3) Kunigiškių II kompl. įst. 1926 mt. 

4) Uosos II kompl. įst. 1925 mt. 

5) Tartupio I kompl. įst. 1930 mt. 

6) Žiūronių II kompl. įst. 1928 mt. 

7) Putrišių I kompl. įst. 1928 mt. 

8) Narkūnų I kompl. įst. 1932 mt. 

MERGAIČIŲ ŽEMESNIOJI ŽEMĖS OKIO 
MOKYKLA. 

Ši mokykla įsteigta 1926 m. 

Pirmoji laida išėjo 1928 m. Į mokyklą priimamos mergaitės 
baigusios pradžios mokyklą ir nejaunesnės kaip 16 metų. Viso 
mokykla turėjo 8 laidas ir bendrai baigusių šią mokyklą yra virš 
100 mergaičių. Programa sudaryta lyg iš dviejų pagrindinių da¬ 
lykų: bendro lavinimosi ir specialiai namų ruošos, bei namų ūkio 
mokslo. Baigusios šią mokyklą be egzaminų priimamos į aukš- 

tesnę ūkio mokyklą, kur tik su 4 kl. pažymėjimais patenka. Tad 
bendro lavinimosi praeinama iki 4 klasių, prisitaikant žemės ūkio 
mokykloms. Pav. gimnazijon 5 kl. negali be egzaminų patekti. 
Mokyklą lanko ir ūkininkų dukros, bet ir bežemės, beturtės; 
lanko Balbieriškio apylinkės ir taip iš toliau iš Telšių, Vilkaviškio 
ii kitų vietų. 

Vedėjomis yra buvę: Sešplaukytė, Gvildienė, Budriūnienė. 
Mokytojų esti nuolat 4. Tai yra privatinė mokykla Lietuvių 
Katalikų moterų Draugijos globoje. 

DVARAI: 

1) Balbieriškio dvaras su 6 folvarkais priklausė paskutiniais 
laikais Žultauskiams. 

Aleksandravas folv. išparc. 1923 m., naujakuriai sudarė 
Ąžuolų kaimą. 

Kižiai išparc. 1924 m. Centras paliktas, o nauj. kaimą sudarė 
vardu Geruliai. 

Tadaušavas —^ išparceliuotas 1924 m. — kaimas Sūkuriai. 

Marynka — išparc. 1924 m. — kaimas Paprūdžiai. 

Juzafina — išparc. 1923 m. — Dargupio km., o apie Balbie- 
riškį žiūr. miestelio aprašyme. 

2) Liudvikavas, savininku buvo Trandzaltas, išparc, 1929 
m., centre liko 80 ha, kaimas gavo Vaivos vardą. 

3) Židaviškis, išparc. 1927 m. Savininku buvo Zimanas. Jo 
fciv. Mediniškiai išparc. 1921 m. 

4) Tartupio dv. išparc. 1932 m. 

PILIAKALNIAI: 

1) Balbieriškio m., prie Peršekės upės dešinėj pusėj, StanaU 
čio Andriaus žemėje randasi vienas piliakalnis apaugęs medžiais, 
iš kurio, potvinių metu upelis išplauna daug plytų ir kitų daiktų. 
Iš vietinių senų žmonių pasakojimų sprendžiama, kad tame pilia¬ 
kalny, kada tai buvęs stabmeldžių aukuras. 

2) Antras piliakalnis randasi Balbieriškio valse. Norkūnų 
km., bet apie tą piliakalnį padavimų nėra. 

SENKAPIAI: 

1) Vazgaikiemio km. randasi senkapiai, kuriuose dar rusų 
—vokiečių okupacijos laikais laidodavo žmones. Ten, dar yra 
medžių ir pora seno stiliaus išdrožtų kryžių. 

2) Kunigiškių km. yra vienas senkapis, apie kurį pasakoja 
seni žmonės, būk kadaise ten buvę katalikų kapai. 

3) Žiūronių km. randasi senkapiai, apie kurį senesni žmonės 
pasakoja, tai buvo apie 30 arų ploto. Seniau tas senkapis skaitėsi 
Tadaūšavo dv. žemės ribose, gi išparceliavus tą dvarą minėtas 
senkapis atiteko į paskirtą, Marcinkevičiui Antanui, žemės skly¬ 
pą. Prieš 68 metus minėtas senkapis sako, kad dar buvo ne¬ 
apleistas, gi dabar likęs visai mažas sklypelis. 

4) Valdiškame miške, Balbieriškio g-jos 65 kv. prie Uosos 
km. yra vienas katalikų senkapis, — apie jį padavimų nėra. 

rusų — VOKIEČIŲ KAPAI. 

1) Balbieriškio k. rusų kareivių, žuvusių per Didįjį karą yra 
palaidota, pil. Mieliausko Juozo darže ir Simanaičio Petro darže, 
jų skaičius nežinomas ir kapai jau išlyginti ir žemė toj vietoj dir¬ 
bama. Buvo ir vokiečių palaidota, bet tvarkant vokiečiams savo 
kapus 1933 met. atvažiavę išsikasė ir išsivežė. 

2) Gerulių km. yra du rusų kapai, iš kurių: Mickevičiaus 
lauke vienas palaidotas ir Ragucko lauke 1 rusų kareivis palai¬ 
dotas. 

3) Dargupio km. (buv. Juzefinos fol.) Jakavonio Vinco lau¬ 
ke yra palaidoti du vokiečių kareiviai. Buvo palaidota A. Bal¬ 
bieriškio km., Šyvoko Miko lauke vienas vokiečių kareivis, bet 
tvarkant vokiečių kapus, vokiečių valdžia pasiėmė ir išsivežė to 
kareivio liekanas (griaučius). 

4) Mackių km., žuvusių per Did. karą, yra palaidota ūkinin¬ 
ko Naruševičiaus žemėje 13 rusų kareivių. 

5) Sukuriu km., Ručio Juozo žemėje yra palaidota 3 rusų 
kareiviai. 

6) Vaivos km., Tranzalto Vladislovo žemėje yra palaidota 1 
vokiečių kareivis ir 14 rusų kareivių, iš paminėtų 14 kareivių yra 
vienas lietuvis. To pat savininko žemėje, vokiečių kareivių bu¬ 
vo palaidota ir daugiau, bet vokiečių valdžia išsikasė ir išsivežė. 
Likusių vokiečių kareivių, tur būt nebuvo sužinoję kur buvo pa¬ 
laidota. 

VOKIEČIŲ OKUPACIJOS LAIKAI: 

Prasidėjus Didžiajam karui rusai bėgdami, kaip kur pripuo¬ 
lamai, išdegino, tai vieno, tai kito gyventojo, po vieną kitą tro¬ 
besį. Ypatingai daugiausia nukentėjo Žiūronių km. vakarinė da¬ 
lis, kuriuo, bėgdami rusai, pusę sudegino kitą dalį sugriovė ir nu¬ 
gabeno į apkasus. Buvusis Liudvikavo dvaras taip pat buvo su¬ 
degintas ir sunaikintas. Per Žiūronių kaimo žemę buvo iškasti 
dideli apkasai. 

Užėjus vokiečiams buvo atimta iš gyventojų visi gyvuliai, 
paliekant tik po vieną karvę. Arklys, jeigu buvo geresnis, tai ir 
tą paskutinį atimdavo. Kiaulę jeigu slaptai nusipenėdavo, tai 
dar pasinaudodavo, o jeigu kas nors pranešdavo arba patys vo¬ 
kiečių žandarai, kuriais nors tikslais kratas darydami (rabavo- 
dami) užtikdavo, tai viską iki paskutinio atimdavo. Jeigu pasi¬ 
slėpęs, kuris nors ūkininkas nusipenėdavo ir nenorėdamas, kad 
kada darydami kratą paskutinę atimtų, tai galėjo išsiimti tam 
tikrą leidimą, bet, užtat, papiovus kiaulę reikėdavo, kuone pusę 
jos geriausios mėsos atiduoti okupantams, o to nepadarius ir vi¬ 
sos netektų. 

Bendrai imant buvo uždėta nežmoniška rekvizicija, taip, kad 
dauguma žmonių valgė avižinę ir vikinę duoną ir tos dar pritrūk¬ 
davo, o apie mėsą ir pieniškus valgius tai buvo ir apmiršę. 

Be to, rasdavę namuose iš dviejų vyrų vieną jaunesnį, tai tą 
tuo jaus varydavo į miškus dirbti. Daugiausia varydavo jaunus 
vyrus dirbti vienus į Papilvės miškus, kitus į Vilnių, o trečius vie¬ 
toj naudodavo įvairiems darbams, ir už mažiausią pasipriešinimą 
ne vieną sumušdavo. 

Grįžę vyrai iš Papilvės miškų, arba iš kitų vietų buvo visai 
be sveikatos, išalkę, išbadėję. Dauguma iš jų mirė. 

Valsčiaus ribose yra dūminės pirkios tik dvi : Navarų ir Vaz- 
gaikiemio kaimuose. Šiaudais dengtų yra 724 gryčios. 

Senesnių žmonių, prašokusių 80 metų valsčiuje yra virš 20 
žm. Balbierišky — Miklė Salavaičikienė jau 100 metų senutė, 
Paprūdžių km. Urkienė Ieva 99 metų, Balbieriškio Petras Pata¬ 
pąs % metų, Balbieriškio Ona Švedienė 94 m.. Vaivos km. Ado¬ 
mas Mažeika 94 m. ir kt. 

Pavardžių dažniausiai pasitaiko: Petraškos, Seiliai, Marčiu- 
lynai, Marčiukaičiai, Mažeikai, Smolskiai, Lukoševičiai, Juodžiu- 
kynai, Diškevičiai, Šyvokai, Zenkevičiai, Žvirbliai ir kt. 

Moksleivių yra virš 30, mokytojų 20, kultūringesnių ūki¬ 
ninkų 20. 

Žuvę už Tėvynę: 



1) Antanas Šatrauskas, Daujotiškių km. 

2) Juozas Žukauskas, Vartų km. 

3) Kazys Ramanauskas, Vartų km. 

4) Vincas Ručys, Gerulių km. 







IV 

GUDELIŲ VALSČIUS 


Gudeliai, Daukšiai, Riečiai, N.—Uta 


GUDELIAI). 


I. 

Gudelių bažnyčios istorija maža ką siekia per šimtą metų 
atgal. Klebono raštinės archyvo dokumentai (metrikų knygos) 
prasideda nuo 16 liepos 1791 metų. Iš padavų ir iš aukščiau 
minėtųjų dokumentų matyti, kad tada Gudelių priklausyta Vil¬ 
niaus vyskupijos, Balbieriškio parapijos. Balbieriškio apylinkės 
dvarų priklausyta grovų Tiškevičių šeimynos^). Tais laikais 
baudžiauninkais ir jų visokiais reikalais rūpindavosi dvarų po¬ 
nai. Tarp kitko jie apsižiūrėjo, kad baudžiauninkams pertoli 
yra su visokias dalykais važinėti į Balbieriškį. Užtat, kaip ma¬ 
tyti š dokumentų, apie 1790 m. (gal bent truputį pirmiau) Rie- 
čių2) ir Gudelių dvaruose pastatydinta po koplyčią ir parūpinta 
į jas po kapelioną, kurie netik minėtųjų dviejų, bet ir kitų arti¬ 
mesnių dvarų baudžiauninkų aprūpindavo dvasios reikalus, lai¬ 
kydavo jiems mišias, sakydavo pamokslus, krikštydavo, laido¬ 
davo ir duodavo jungtuves. Apie artimesnes šių kapelionų gy¬ 
venimo sąlygas ir apie jų veikimą nieko negalima pasakyti: trūk¬ 
sta žinių. Visa, kiek apie juos žinoma, žinoma iš gimimo, miri¬ 
mo ir jungtuvių metrikų (kurie tesiekia 1791 m.) ir iš padavų. 
Sulig tų pasirodo, kad Riečiuose viso būta tik vieno kapeliono, 
kun. Antano Geištaro (Gieyster). Jo turėta daug mažesnė reikš¬ 
mė, negu Gudelių kapeliono. Ir metrikai jo nevesta skyrum, bet 
rašyta į Gudelių metrikų knygas. Išbuvęs Geištaras Riečiuose 
kapelionu nuo 1791 ligi 1804 metų dingsta, matyt numiršta. 
Jo veikimo teritorija lieka padalinta tarp Daukšių, Balbieriškio 

♦) Sis rašinys buvo atspausdintas „Lietuvių Tautoje* ir 1914 m. at¬ 
skira knygele Nuoširdžiai dėkoju gerb. autoriui, kad leido jį *^^*^?* 

pinti šioje knygoje. ... ^ j 

M Lenkų karalius Zigmantas Balbieriškio dvarus atidavė rusų ku¬ 
nigaikščiui Rafalovskiui-Holovčinskiui. Po Hol. ilgus laikus dvarą valde 
Korvinai - Gonsievskiai. Paskui paeiliui valdė grovai Ferdinandas, Tadas, 
ir Vincas Stanevičiai. 1782 m. nuo jų paėmė grovas Tiškevičius. J^m 
mirus jo dvarus pasidalino vaikai. Balbieriškio dvarai teko grovui Tadui 
Tiškevičiui, Lenkų karalijos senatoriui kaštelionui, buvusiam lenkų kariuo¬ 
menės generolui. Žiūr. „St6wnik Geograficzny Krol. Pollskiego“. 

2) Lenkiškai užrašyta „Rzeczowo-. 

ir Gudelių. Daukšių parapijai^) tenka pats Riečių dvaras su 
keliais aplinkiniais kaimais. Gelčių sodžius ligi 1804 priklausęs 
Riečių kapelionijos, po 1804 m. metrikų knygose žymimas be¬ 
sąs Balbieriškio parapijos, ir t. t.“*). 

Gudelių kapelionija nuo pat pradžių turėjo didesnę reikšmę, 
joje buvo vedamos metrikų knygos, jai buvo lemta ilgainiui išsi¬ 
vystyti į dabartinę Gudelių parapiją. Pirmutinė Gudelių kop¬ 
lyčia, pasak padavų, buvusi apie porą varstų į rytus nuo dabarti¬ 
nės parapijos bažnyčios, Ivoniškio dvaro lauke, prie Naujėnų 
sodžiaus. Tą vietą ir dabar žmonės tebevadina ,,Bažnyčkalniu“. 
Apie tą vietą riogso keletas duobių-soželkų ir krūvos akmenų; 
sako, kad tai esančios žymės čion buvusio Gudelių dvaro, išny¬ 
kusio „Prūsų laikuose“ ir susiliejusio į vieną dvarą su Ivoniškiu. 
Pirmutinėje Gudelių koplyčioje kapelionais buvo: Kazimieras 
Sendaravičius nuo vidurvasario 1791 metų ligi 4 liepos 1795 m., 
po jo Mykolas Narkevičius, kuris kapelionavo ligi lapkričio 1801 
metų, o paskui buvo perkeltas klebonu į Daukšius. Nuo 1801 
ligi birželio 1803 m. kapelionavo Kasperas Koliševskis (Kališaus- 
kas). 

Pirmą pusmetį 1803 m. nežinomos aplinkybės perkeitė visą 
Gudelių kapelionijos gyvenimą. Tais metais nežinia kur pra¬ 
dingsta koplyčia ir dvaras (gal gaisre? Nuo šio laiko klebono raš¬ 
tinės dokumentai žymi reikalus ir santykius su Ivoniškio dvaru. 
Koplyčia atsiranda ant kapų prie pat Ivoniškio dvaro, kur tebe¬ 
stovi ligi šios dienos. Tais metais kapelionija įgauna naujas ribas 
ir tampa Balbieriškio parapijos filija. Gudelių kunigas, ligitol va- 
dinęsis kapelionu, dabar pasirašo klebonu, administratorium. 


3) Daukšių jau nuo seniau butą parapijos. 179) m. čia klebonauja 
.Curator* Ignas Lukaševičius. 1803 — Mykolas Narkevičius. 

Riečių dvaras ir kapai su koplyčia dar teberiogso ligi šios dienos. 
Tik viskas jau atgyveno savo amžj ir rengiasi mirti. Dvaras apleistas, 
triobos apšepusios, nuskurdusios. Kapai čia pat dvare, ant aukšto kalne¬ 
lio. prie-pat Žuvinto palių, aptverti baigiančia griūti lentų tvora. Lanky¬ 
damos Riečių kapuose, pastebėjau vienoj kitoj vietoj lyg naujus kapus. 
Paklaustas vietinis žmogus, ar čia dabar dar laidojama, atsakė: .Dar čia 
tik dvaro mergos savo vaikus kavoja*. Viduryje kapų riogso visa baigianti 
griūti, sulindusi žemėsna šimto su viršum metų sena koplytėlė. Būta joje 
dviejų altorių, klausyklos, viškų. Altorių paveikslai ir figūros daryti, matyt, 
vietinių sodžiaus dailininkų, bet taip šlykščiai nudrožta, baisios karikatūros! 
Dvare, matyt, dar yra kas-nors, kas koplytėlę myli, kas jon vaikščioja 
melstis. Didysis altorius šiek tiek apvalytas, užtiestas ir keli puodeliai 
šviežių gėlių pastatyta. Seniau čia kelis kartus metuose Daukšių kunigai 
su mišiomis atsilankydavę. Dabar gi koplyčioj nyku: balkiai iškrypę, pa¬ 
sikorę, graso užgriūti. Tik vieni žvirbliai be baimės čirškauja būriais. 

Pirmas Gudelių filijos klebonas buvo Slabados®) vienuolyno 
vienuolis marijonas kun. Mykolas Pietaris (Petter). Klebonijos 
archyve pasisekė man surasti Gudelių parapijos, kaipo Balbie¬ 
riškio filijos, atsiradimo tris dokumentus. Jie taip įdomūs, kad 
juos, iš lenkų kalbos išvertęs, čia ištisus ir paduodu. 

I. Aš Liudvika Petravičiūtė Tiškevičienė®), Žemaičių kuni¬ 
gaikštijos kaštelionienė, skelbiu J. M. kun. Mykolui Pietariui 
marijonui ir jo įpėdiniams šiuo mano kontraktu, duotu ir tarnau¬ 
jančiu tam, kad aš dėl savo žmonių gero, norėdama jiems pa¬ 
lengvinti sunkią ir tolimą kelionę į Balbieriškio bažnyčią, pri¬ 
ėmiau į Gudelių kapelionijos bažnyčią tik ką minėtą kunigą, kad 
jis tarnautų Gudelių bažnyčiai ir sudarytai prie jos parapijai. 
Mano valdiniai šioje parapijoje neprivalo būti slėgiam! ir nieku 
geru pasiremiant nieko iš jų varu negalima reikalauti; aukos iš 
jų galima priimti tik tada, jei jie savo noru, neveričami ką nors 
duos. Užtat minėtam kunigui duodu bažnyčią su visais apara¬ 
tais ir visais pragyvenimui reikalingais dalykais, būtent: gyventi 
pirkią (dom skarbovvy) drauge su kitais ūkiui reikalingais trio- 
besiais, taip pat viralų daržą ir žardelį*^) didumo, žiūrint kokį 
paskirs dvaro ūkvedis. Metinės pensijos iš mano iždo paskiriu 
du šimtu lenkiškų auksinų; šimtą trisdešimt auksinų atmokės iš 
mano kasos, o septynias dešimtis auksinų tenyktis ekonomas su¬ 
rinks nuo Ivoniškio valstiečių ir atiduos ]. M. kunigui. 

Kadangi J. M. kunigas įsisaistė kasdien atlaikyti šv. mišias, 
būtent: dvejas savaitėje sulig palikimo a. a. Petronėlės „Chel- 
chowskiey“ testamente ir penkerias sulig mano intencijos, užtat 
jam kas mėnuo turi būti mokama iš mano iždo už kiekvienas mi¬ 
šias po lenkišką auksiną. J. M. kunigui metinės ardinarijos iš 
savo iždo paskiriu tiek: keturias komisines bačkas®) rugių, pus¬ 
trečios bačkos miežių, dvi bačkas avižų, po pusbačkį kviečių, 
žirnių ir grikių; du meitėliu, vieną nupenėtą, antrą tik papenėtą, 
keturius avinus arba dvyliką auksinų jautienos nusipirkti, šešius 
gorčius sviesto, keturias dešimtis sūrių, dvidešimti svarų lajaus 
arba aštuonius (lenk.) auksinus pinigais, dvidešimt gorčių drus¬ 
kos ir dvyliką gorčių degtinės. 


Miroslavo. 

Tėvo ir vyro pavardės. 

') Aptvertą daržą gyvuliams išleisti. Šis ,žardelis*, rodosi, bus turė¬ 
jęs 50 margų žemės. 

®) Bačka=.60 gorčių (Slownik Olgebranda). 

Tik ką įkeltas į Gudelių kapelioniją J. M. kunigas ir jo įpė¬ 
diniai viršuj paskirta pensija ir ardinarija privalo pasitenkinti ir 
jokių derybų su Ivoniškio dvaru neužvesti, bet tik dvasiškai pa¬ 
tarnauti apskritai visiems parapijiečiams ir rūpintis savo pavyz¬ 
dingumu užsitarnauti tolimesnių mano malonių. Kadangi me¬ 
tuose yra paprastų pasninkų ir gavėnia, užtat dar pridedu du 
gorčių aliejaus arba keturius (lenk.) auksinus pinigais, keturias 
dešimtis silkių arba tris (lenk.) auksinus pinigais. Žiemos metu 
gyvuliams šerti paskiriu aštuonius vežimus suvalyto šieno arba 
pievą dešimties vežimų. Kiekvienas šios filijalinės parapijos ūki¬ 
ninkas privalo, kada esti geras kelias, atvežti į kleboniją po vie¬ 
ną vežimą malkų ir sukapoti. 

Vyno šv. mišioms kas mėnuo paskiriu po kvortą, vaško gi 
žvakėms kiek reikės pasirūpys kun. kapelionas. 

Įvyko Balbieriškyje 1803 m. liepos 4 dieną. 

L. S. pasirašę: L. P. Tiškevičienė Ž. K. 

Mykolas Pietaris marijonas. 

Iš paduotojo dokumento galima spręsti, kad pirmutinę Gu¬ 
delių bažnyčią yra pastačiusi Žemaičių kaštelionienė L. Tiškevi¬ 
čienė. Ji, kaip matome, kviečia Slabados vienuolyno kun. ma- 
rjoną, xM. Pietarį. į Gudelius klebonu®); duoda jam algą ir pilną 
laikymą, aprūpina jo net mažiausius reikalus. Klebonui, atmetus 
euram temporaiem, bepasilieka vien tik rūpinties parapijiečių 
dvasios reikalais. Kokia buvo didumo ir kaip išrodė pirmoji Gu¬ 
delių bažnyčia, nieko negalima pašakyti, nes jos nei žmonės ne¬ 
pamena, nei dokumentuose jokių žinių nėr užsilikę. 

Pirmais kun. Pietario Gudeliuose klebonavimo metais Suval¬ 
kija priklausė Prūsų karalijos. Valdoma ji buvo per Baltstogės 
kamerą. Iš kun. Pietario su Prūsų valdžia santykių beužsiliko 
žinių tik tiek, kad jisai metrikų knygas kelius kartus turėjęs pa¬ 
rodyti „kameros“ raštinėje. Pietario laikais buvo tik ką įkurta 
Vygrių dijecezija, kurioje iš pradžių nebuvo reikalingos tvarkos. 
Vyskupas Golaševskis pirmas padalino Vygrių vyskupiją į de¬ 
kanatus: Prienų, Augustavo, Alvito, Zapyškio, Simno, Tikocino, 
V^irbaliaus ir Vygrių. Gudeliai buvo priskirti prie Prienų deka¬ 
nato ir pirmu kartu reviduoja metrikų knygas Prienų dekanas 
kun. Januškevičius, sausio mėnesį 1806 metais. 


*) Pietaris metrikuose pasirašo: administrator filiae Gudeliensis jo 
įpėdiniai gi: re-c tor Ecclesiae, arba tiesiog pleban. 

Matyt, kun. Pietaris elgėsi sulig p. kaštelionienės linkėjimų 
ir mokėjo jai įtikti, nes, kai 1810 m. pabaigoje Slabados vienuoliai 
kun. Pietarį išsirinko viršininku, ji būtinai užsispiria jį turėti pas 
save asmeniškai ir dėl to netik kun. Pietariui pakelia ardinariją, 
bet ir pačiam Slabados vienuolynui duoda 5000 lenk. auksinų. 
Šios donacijos dokumentas šitaip skamba: 

II. Asekuracija Slabados vienuolynui ir J. M. viršininkui 
Mykolui. 

Liudvika Tiškevičienė Žem. kun. kaštelionienė skelbiu šitąją 
asekuraciją, duota J. M. Pietariui, kunigų marijonų vienuolyno 
Slabadoje viršininkui, kad, kai vienuolyno vyriausybė mano pa¬ 
darytą kunigų marijonų vienuolynui Slabadoje penkių tūkstan¬ 
čių lenkiškųjų auksinų legaciją priims ir aprobuos ir sulig pada¬ 
rytos išlygos J. M. kun. Pietarį ligi mano gyvos galvos adminis- 
tiatoriumi į Gudelių bažnyčią paskirs, įsisaistau tuojau tuos pen- 
kius tūkstančius jam išmokėti, atsidėkodama už padarytą man 
malonę mano noro išpildymu ir susiderėdama jį man patarnauti 
visuose mano dvasios reikaluose, kada tik kur jo šauksiuosi, ar 
tai į Balbieriškį, pasitaikius kokiai aplinkybei, ar kur kitur, 
ar net man keliaujant užsienin, taip-pat įsaistydama jį kas mėnuo 
pirmąją savaitę mano intencijoje atgiedoti šv. mišias, kol aš būsiu 
gyva. Priimdamas tuos 5000, kun. Pietaris įsaistytas yra raštu 
man prisižadėti ligi mano gyvos galvos man asmeniškai patar¬ 
nauti. Be to, kasmetinis „fundušas“ sulig pereito kontrakto J. M. 
Pietariui ir toliau bus duodama, o kolei aš gyva, prie to dar pri¬ 
dedu: dvi bačkas rugių, dvi avižų, šieno nuo pievos septynius 
vežimus. 

11 rugsėjo 1811 m. 

pasirašė: L. Tiškevičienė Ž. K. 

Į šią Tiškevičienės asekuraciją kun. Pietaris atsakė raštu, ku¬ 
rio čia tepaduosiu tik turinį. M. Pietaris už 5000 auksinų, duo¬ 
tus Slabados vienuolynui, ir kitus 5000 auksinų, duotus jam pa¬ 
čiam, prisižada: 1) be atsitraukimo reziduoti prie Gudelių bažny¬ 
čios ligi mirdamas arba ligi mirsiant kaštelionienei, 2) kaštelionie- 
nei pareikalavus, važinėti jos lėšomis, kaipo kapelionas, į Balbie¬ 
riškį, į užsienį ir kitur, o jo išvažiavimo metu į jo vietą Gude- 
liuosna kaštelionienė parūpįs kitą kunigą, kuris maitįsis iš Pieta¬ 
rio ardinarijos, bet kiek reikės pinigais jam užmokėti, užmokės 
kaštelionienė; 3) kun. Pietaris prisižada kas mėnuo vienas mišias 
kaštelionienės intencijoje atgiedoti ir tai daryti tolei, kolei Pietaris 
bus įsaistytas Gudeliuose administratoriauti. 

Gudeliuose kun. Pietaris klebonavo ligi 1814 metų. Su gra¬ 
fiene Tiškevičiene jisai, matyt, dažnai šen-ten- išvažiuodavo, nes, 
dokumentuose yra pažymėta net keli jo pavaduotojai kunigai, bū¬ 
tent: Kazimieras Draugelevičius, Kasparas Kališauskas, Timotie¬ 
jus Porninskis ir kiti. 1814 m. kun. Pietaris numirė. Palaidotas 
jisai Gudeliuose po dabartinės bažnyčios kairiuoju (a cornu 
Evangelii) bokštu. Kada mirė Tiškevičienė ir kokios buvo gy¬ 
venimo sąlygos Gudelių klebonų, Pietario įpėdinių, nėra jokios 
žinios. 1814 metais kelius mėnesius Gudeliuose vikaravo Dami- 
nykas Ivanavičius (vicarius Gudeliensis). Po jo nuo pradžios spa¬ 
lių 1814 ligi liepos mėn. 1815 m. gyveno čionai Steponas Sluchac- 
kis, jau kaipo „reutor Gudeliensis“. Gudelių klebonais - rekto¬ 
riais dar buvo Augustinas Lawkowicz’ius (Laukaitis 1815 liep.— 
1818 spal.), Nikademas Dubrauskas (spal. 1818 — rūgs. 1819) ir 
Juozapas Paulikauskas. Apie jų veikimą nėra jokios žinios. Pa¬ 
minėtinas nebent Lavvkovviczius, kuris nuo kitų tuo skyrėsi, kad 
metrikuose pasirašęs yra adm dum reverendus Augustinus La\v- 
kowiuz rector Eccl. Gud.“ 

Gudelių dokumentai nuo 1820 ligi 1840 metų pražuvo ir žmo¬ 
nės apie tuos laikus nieko neatmena^®). 

Apie 1840 metus į Gudelius klebonauti atėjo kun. J. Mojr- 
zym’as^^). Prie jo Gudelius ištiko nelaimė. Bene 1844 m. vieną 
sekmadienį vėlai vakarą klebonas davė vienai porai jungtuves. 
Tais laikais degtukų dar nebuvo. Kad turėjus ugnies, kaip visi, 
taip ir zakristijonas turėdavo rūpinties laikyti zakristijoj rusančių 
anglių. Uždegti prie jungtuvių ant altoriaus žvakėms zakristijo¬ 
nas atsinešė šukėje žarijų ir padėjo zakristijoje. Po jungtuvių 
visi išsiskirstė iš bažnyčios; išėjo ir zakristijonas: išsiskubino, 
matyt, norėdamas iš vestuvininkų gauti kokį stikliuką degtinės, 
o žarijas ir užmiršo pašalinti iš zakristijos. Tuolaikinė bažnytėlė 
buvo jau visai sena, su viršum keturių dešimtų metų. Buvo su¬ 
trūnijus, supuvus; zakristijos grindys buvo vienų pjaulų. Įsirusė- 
jusios žarijos iškrito iš šukės ant grindų. Pamaži ėmė svilti grin- 


l83l m. Balbieriškio, taigi ir Ivoniškio dvarus Rusų valdžia su- 
konfiskavo. Tada turėjo įvykti permainų ir Gudelių parapijos gyvenime. 
Tiek težinia. kad nuo tų metų per 10 su viršum metrikai buvo rašomi 
prie Balbieriškio bažnyčios. Kur dingo tų laikų Gudelių dokumentai, sude¬ 
gė ar jų visai nebuv^o — sunku pasakyti. Klebono prie Gudelių bažnyčios, 
rodosi, visą laiką butą, nes iš 1840 m. dokumentų išrodo, kad kun. Mojr- 
zymo ne tik-ką ateita bet jau nuo seniau čia klebonauta. 

“) Žmonės jį vadina: Muižiejus. 

dys, užsidegė ir vidurnaktį supleškėjo bažnyčia. Ar tai buvo ra¬ 
mus oras, ar ką gana, kad tuo kartu sudegė viena tik bažnyčia; 
kitų triobų ugnis nekliudė. 

Likosi gudeliečiai be bažnyčios. Ligi pastatant naują bažny¬ 
čią, pamaldas dvasinė vyresnybė leido laikyti „špitolėje“. Ta¬ 
čiau nauja bažnyčia netaip greit pasidarė. Balbieriškio (ir Ivo- 
niškio drauge) dvarų ponas, Lempickis^^), kaštelionienės Tiške¬ 
vičienės įpėdinis, nerangus buvo bažnyčiai statyti; parapijiečiai 
gi, spaudžiami sunkios baudžiavos, neturėjo nei jėgų, nei laiko. 
Pagalios betgi pabaigoj 1847 m. buvo pradėta statyti bažnyčia. 
Medžius statymui davė p. Lempickis, paprastuosius darbus ėjo 
dirbti patys parapijiečiai. Pinigai buvo tereikalingi nupirkti pri- 
dedamajai medžiagai (pav. vinims), įrengimo dalykams ir užmo¬ 
kėti meisteriams^^) Bažnyčia statyta trejus metus: nuo rudens 
1847 ligi vasaros 1849 m. Bažnyčios sienos pastatyta į sąsparas, 
grindys sudėta plytų, stogo iš pradžių būta šiaudinio, tik vėles¬ 
niais laikais uždėta skindeliai (guntai, bokšto visai nepadaryta. 
Didumo bažnyčia turėjo 36 mastus ilgio^^), 20 pločio ir 8^/2 aukš¬ 
čio. Langų ji turėjo abiem šonais po tris, durų penkerias. Altorių 
joje buvo padaryta trys, bet portabilių parūpinta tik du, užtat 
prie vieno altoriaus negalima buvo mišių laikyti. Altorių ir kry¬ 
žiaus stočių paveikslus piešė „biednas maliorius“ Hrynieviec- 
kisis). Už darbą jam užmokėta suvirš 40 lenkiškų auksinų, bet 
paveikslai taip šlykščiai padaryti, taip biaurios karikatūros, kad 
į juos žiūrėti negalima^®). Už 500 auksinų nupirkta iš kažin-ko- 
kio Kalvarijos Antano Jankausko seni vargonai. Viso labo baž- 


**)’1846 m. Aukščiausiuoju paliepimu Balbieriškio dvarai buvo su¬ 
grąžinta Tiškevičiaus dukterims: Juzei Vodzinskienei ir Marei Lempickie- 
nei. Ligi 1856 m. jiedvi dvarus valdė išvien, užtat nesant tikro pono, nebu¬ 
vo kam statyti bažnyčios. 1856 m. liepos l. d. duktes dvarus pasidalino. 
Ivoniškis su Liudvikavo ir DaugirdiSkio palivarkais teko M. Lempickienei. 

1’) Bažnyčią statė meisteris kažin-kokis Drozdovskis, liuteris, anot 
žmonių, prūsas Strazdauskas. 

“) Bažnyčios vidus turėjo tik 28 mastus ilgio. Žiūr dok. 1866 m. 
paimant valdžiai. 

Hrynievieckis, atėjęs iš Lenkijos mozūras, tais laikais (maž daug 
nuo 1840 ligi 1870 m.) buvo garsus visoje Marijampolės ir Seinų apylinkė¬ 
je tapytojas, jo paveikslais išpuoštos buvo ne tik kai-kurios bažnyčios, bet 
ir gyventojų pirkios bei seklyčios. Piešdavęs pigiai bet labai primityviškai. 
Užtekdavę jam paimti dažų, drėbti ant audeklo ir jau turėdavai šventuolio 
akj ranką ar drabužj. Buvęs begalinis girtuoklis. Ką uždirbdavęs, tą ir pra- 
gerdavęs; vaikščiodavęs apskuręs ir vadindavęsis .biednv malarz*. Užtat 
jr žmonės vadino jį .biednu malioriumi“. Tikrą jo pavardę maža kas 
ir žino. 

Tie paveikslai dabar sumesti ant zakristijos dulka. 

nyčiai stayti išleista 1294 lenk. auksinai ir 27 skatikai. Pinigų 
šitų būta labai didelės sumos, nes kol jie sudėta, praeita septyne- 
rių-aštuonerių metų^^). Naujai pastatytą bažnyčią beatifikavo 
1849 m. Balbieriškio klebonas Pijus Bartuškevičius. Bažnyčiai 
vardas duota šv. Panelės Škaplierinės ir Jėzaus Vardo. 

Pastatęs bažnyčią kunigas Mojrzym’as atkreipė domę į kitą 
dalyką. Ligšiol žmonės buvo laidojami aplink bažnyčią švento¬ 
riuje. Padidėjus gyventojų skaičiui, kapynas pasirodė permažas 
bėsąs. Reikėjo padidinti, bet prie daikto nebuvo kaip. Užtat ka- 
pynui nupirko nuo viso sodžiaus^®) margą žemės už poros varstų 
nuo bažnyčios. Kapyną aptvėrė pinuičais (stačiaukomis), o baž¬ 
nyčios šventorių — parkonais (štankietomis). Kapus pašventė 
1851 metais tas pats Balbieriškio klebonas kun. P. Bartuškevičius. 
Apie tuos-pat metus ant šventoriaus į šiaurę nuo bažnyčios pas¬ 
tatyta varpinė. Buvo ji visai prastutė ir mažutė. Buvo sukasta 
į žemę 4 stulpai ir viršuj, kad ant varpų neužlytų, padaryta skin- 
delių stogelis; sienų visai nebuvo. 

Bažnyčios tarnai: vargonininkas, zakristijonas, špitolninkas, 
gyveno už šventoriaus namuose, dar dvaro lėšomis pastatytuose 
ir gaisro metu išlikusiuose. Klebonas gyveno dar Tiškevičienės 
kun. Pietariui pastatytame bute. Kun. Mojrzymui Gudeliuose 
klebonauti teko gana ilgai. Mirė jisai 1859 metais birželio mėn. 
Palaidotas gi po dabartinės bažnyčios didžiosiomis durimis, prie- 
bažnytyje (bobinčiuje). 

Mirus kun. Mojrzymui, į Gudelius klebonu atkelta kun. Hi- 
laris Stalmuchovskis Klebonavo jisai Gudeliuose ligi 1871 metų 
spalių mėn. Pirmutinis kun. Stalmuchovskio svarbesnis Gude¬ 
liuose darbas buvo naujų vargonų įtaisymas. Pirktieji 1849 m. iš 
Jankausko seni vargonai ilgainiui sugedo ir visai jais nebebuvo 
galima groti. Naujas klebonas, padedamas Ivoniškio ir Balbieriš¬ 
kio dvarų ūkvedžio (rządcy, oeconomi) J. Vyšniausko, taip-pat 
remiamas ir parapijiečių smulkiomis aukomis, 1860 metais parsi¬ 
kvietė į Gudelius vargonų statytoją. Vargonų tačiau neįtaisė vi¬ 
sai naujų, bet tik nuodugniai perdirbo senuosius. Tas dalis, ku¬ 
rios buvo visai sveikos, tinkamos, paliko; pristatė tačiau daugelį 
naujų vamzdžių ir pridėjo ne vieną naują vargonų krūmo dalį. 

^9 Didžiausias parapijiečių davinys buvo 6 auksinai. Pašalinių au¬ 
kotojų buvo tik du: Stasys Daukša iš Kunigiškių nuo Balbieriškio davė 
66 auks. 20 skat. ir kita (pavardė nepaskaitoma) 50 auksinų. 

Gudeliai, mat tada dar tebe^veno šniūrais. 

Tie vargonai, jau kelis kartus taisyti, dar tebestovi ligi šios die- 
nos^^). Susideda jie iš dviejų ūkų, trompetų ir 8 paprastų balsų. 

Kaštelionienės statyti ir kelius kartus taisyti bažnyčios tarnų 
namai ir klebonija ilgainiui paseno. Naujus pastatydinti teko kun. 
Stalmuchovskiui. Kleboniją pastatė 1864 metais, o tarnams butą 
arba špitolę 1866 m. Lėšų sudėjo parapija. Jo pastatytoji kle¬ 
bonija turėjo ilgio 64^/2 mastų, pločio — 13; dengta buvo šiau¬ 
dais, pagrindas akmenų; dalinosi į dvi dali: viename gale tilpo 
virtuvė, sandėlis, „alkierius“, šeimyninė ir maltuvė; visi šitie buvo 
be grindų; kitame gale tilpo prieškambaris ir keturi klebono kam¬ 
bariai. „Špitolė“ (jos dalis buvo skiriama mokyklai) dengta 
skindeliais (guntais). 

Kun. Stalmuchovskiui Gudeliuose klebonaujant, ištiko lenk¬ 
metis su visais savo vaisiais. Prie sukilėlių kun. Stalmuchovskis 
neprigulėjo (gal tik dėl senatvės?). Pasibaigus apmalšinimui, 
šalia kitų reformų 1865 m. ^/26 gruodžio Rusų valdžia įsakė nau¬ 
jai sutvarkyt katalikų bažnyčios turtus „Lenkų karalijoje“, bū¬ 
tent: triobas, kapitolus ir visą kitą bažnyčių turtą paimti valdžios 
nuosavybėn, žemę gi atimti iš klebonų ir tvarkančiojo Lenkijoje 
komiteto įsakymu, ^/is vasario 1866 m.) išdalyti bežemiams (se¬ 
niems kareiviams). Šitie įsakymai Gudeliuose įvykinta 1866 m. 
liepos 11 (birž. 29). Susirinkusieji pasaulinės ir dvasinės val¬ 
džios atstovai, būtent: 1) Marijampolės II skyriaus kareivių vir¬ 
šininkas V. Bobrovskis, 2) Balbieriškio valsčiaus vaitas Ksav. 
Jezisrski’s, 3) Zapyškio dekanas kun. Jonas Pruselaitis ir 4) vie¬ 
tinis klebonas, surašė bažnyčios turto ir triobų inventorių. Baž¬ 
nyčia ir visos kitos triobos rasta medinės. Bažnyčia, plytų grin¬ 
dimis, lentų lubomis ir skindelių stogu, įkainuota 920 rublių; var¬ 
pinė — 2 rub.; nauja klebonija — 100 rub.; apynaujė klėtis, šiau¬ 
dų stogu su lubomis ir grindimis — 15 r.; dviem grendymais (pa¬ 
dais) jau begriūnąs kluonas — 15 r.; nauja vienu grendymu dar¬ 
žinė su trimis prie galo tvarteliais — 50 rub.; tvartai ketveriomis 
durimis — 30 r.; tikką pastatyti skindeliais dengti, dar neįrengti 
bažnyčios tarnams ir mokyklai namai — 500 rub. ir vištininkas — 
10 rub. Bažnyčios kilnojamasis turtas įkainuota 1216 rublių. Vi¬ 
sos šitos triobos ir bažnyčios turtas, kaipo būtinai reikalingi para- 

Viršuj klavijatūros vargonų priekyje, stovi šioks parašas; organ 
fundovany ze skladek parafial. 1860 r. d. 26 maja staraniem X. H. Stat- 
muchowskiego przy pomocy W. J. Wiszniewskiego Administratora dobr. 
Bal. i Iwan. 

pijai, palikta Gudelių bažnyčios prievaizdai („dozorui“) ir leista 
jomis naudoties klebonui. Kapitulų, nereikalingų triobų, ežerų, 
girių ir tolygių dalykų, kuriuos 1865 m. gruodžio mėn. įsakymu 
būtų galima paimti buvę valdžios nuosavybėn. Gudeliuose ne¬ 
rasta. 

Žemės rasta 54 margai. Ją klebonui buvo davęs kadaise dva¬ 
ras, bet ne iš dvaro, tik iš Gudelių kaimo laukų. Klebono žemė, 
kaip ir kitų Gudelių ūkininkų, ėjo rėžiais. Tvarkomosios komi¬ 
sijos 1866 m. įsakymu žemė iš klebono atimta, palikta tik 6 mar¬ 
gai prie bažnyčios^^). Kadangi Gudelių klebono žemės buvo ma¬ 
žiau kaip 90 margų, užtat ją minėtuoju įsakymu negalima buvo 
paimti valdžios nuosavybėn, bet reikėjo išdalyti bežemiams. 1867 
m. įsakyta buvo iš atimtos žemės padaryti 15 trimargių ir išdalyti 
kam reikia. Gudelių gyventojams neparanku buvo įsileisti taip 
daug daržininkų į kaimą, užtat jie po ilgų svarstymų ir ginčų, su¬ 
tinkant valdžiai, pavedė tuos trimargius daryti pietiniuose kaimo 
laukų galuose. I išdalytą žemę neužilgo atėjo gyventi žmonių. 
Juos Gudelių ūkininkai, valdžiai sutinkant, atskyrė nuo savęs, ir 
anie sudarė naują kaimą, kuris praminta: Naujieji Gudeliai. 

Ačiū tik-ką aprašytiems 1866 m. atsitikimams, Ivoniškio 
dvaras neteko Gudelių bažnyčios patronato. Truputį pirmiau, 
nes, rodos, 1864 m., buvo panaikinta baudžiava. Žemei dirbti 
darbininkus ponas turėjo samdyties. Jiems gyventi reikėjo trio¬ 
bų. Buvo pastatyta keli butai kumečiams dvare, bet, kadangi ten 
buvo perankšta, tuolaikinis dvaro ūkvedis J. Vyšniauskas at¬ 
kreipė domę į 1866 m. pastatytą špitolę. Kadangi dvaras prie jos 
statymo buvo šiek tiek prisidėjęs (davė medžių), — tai Vyš¬ 
niauskas, nesiklausęs net parapijiečių, 1868—9 m. Ivoniškio sa¬ 
vininkės Lempickienės vardu apdraudė minėtąją špitolę nuo ug¬ 
nies. 1870 metais jau kitas Ivoniškio ūkvedis, kažin-kokis Kul- 
vec’is išvaikė bažnyčios tarnus ir sukraustė ten savo bernus^i). 
Parapijiečiai priversti buvo kreiptis į gubernatorių, kuris, pasi¬ 
remdamas tuo, kad minėtoji špitolė 1866 m. buvo prirašyta para¬ 
pijai, įsakė dvaro bernus iš ten išvyti. 1876 m. bažnyčios tarnai 
vėl sugrįžo į špitolę. 

Ligi 1867 m. Gudeliai priklausė Marijampolės apskrities, 
Zapyškio dekanato. 1867 m. penkias „Lenkų karalijos“ guber- 

Klebonui, kaipo Balbieriškio filiįos vikarui paskirta algos 150 rub 
^9 Šiais metais juo labiau reikėjo dvariškiams buto nes nesenta 
dvare buvo sudegusios kumečių pirkios. 

nijas Rusų valdžia suskirstė į dešimtį. Perdirbo naujai ir apskri¬ 
tis. Tuolaikinis Seinų vyskupas, Ireniejus Lubienskis, atsižiūrė¬ 
damas į naują politikos sutvarkymą, kitaip paskirstė ir dekana¬ 
tus, būtent: kiekviena nauja apskritis turėjo būti drauge ir de¬ 
kanatas. Tokiu būdu Gudeliai pateko Marijampolės apskričiai 
ir dekanatui. 

Dar vienas dalykas. Pabaigoje XVIII ir pirmais metais 
XIX šimtmečio metrikai buvo rašoma lotynų kalba, paskui įvesta 
rašyti lenkiškai, prie kunigo Stalmuchovskio pradėta rašyti rusų 
kalba. Gudeliuose metrikai rusiškai pradėta rašyti pradžioje ko¬ 
vo 1868 m. 

1869 ar gal 1870 m. Ivoniškio dvare ištiko gaisras. Ugnis 
kilo iš kalvės, užsidegė kitos triobos, žuvo gaisre kuone visi dva¬ 
ro triobesiai: kluonai, tvartai ir kumečių butai. Gudelių kleboni¬ 
jos triobų būta visai greta su dvaro triobomis. Ugnies kibirkštys 
pasiekė kluoną; nuo jo užsiėmė ir kitos klebonijos triobos. Su¬ 
pleškėjo gaisre viskas, liko tiktai klėtis ir klebonija. Žuvusios 
gaisre triobos buvo erdvios, taikytos prie ūkio. Dabar gi, atėmus 
žemę, tokių didelių triobų nebereikėjo. Užtat kun. Stalmuchovs- 
kis pastatydino kitoje šalyje (anapus) vieškelio, priešais klebo¬ 
niją, po vienu stogu nedidelį kluoną, tvartą, arklidę ir pašiūrę. 
Ši nauja trioba stogą gavo šiaudinį. 

1870 ar 1871 metais Ivoniškio girioje, ties Makrickais, atsi¬ 
rado stebuklingas uosis. To uosio ištikrųjų būta nuostabaus: iš 
žemės buvę išdygę du kamienu, o už kokių keturių—penkių pėdų 
nuo žemės abu kamienu suaugusiu į vieną medį^^) Uosis buvo 
dar jaunas. Dvišakumo dalys buvo perplonos sparui, suaugusis 
gi liemuo turėjo dikto sparo stovį. Kažin kas paleido paskalas,, 
kad kokiam šlubam elgetai įsisapnavę, jog reikią per to uosio 
dvišakumą išlįsti ir būsiąs sveikas. Tas šlubis taip padaręs ir 
tapęs sveikas; lazdas—kūjokus numetęs pas uosį, o pats nuėjęs. 
Ištikrųjų atsirado vienas kitas tokis, kas matę tas lazdas pas uosį. 
Uosio stebūklai pasklido po žmones^^). Ėmė vienas kitas tenai 
lankytis ir išgyti. Ilgainiui atsirado prie medžio ir kryželis. 
Paskalai atkreipus gudeliečių domą prie Ivoniškio uosio, jų gys- 


*2) Matyt, buvo išaugęs ant kelmo. Kelmas supuvo, ištrupėįo ir li¬ 
kosi anga. 

Panašius iš pažemio dvilypuotus medžius jau nuo senų-senovės 
mėgdavo lietuviai garbinti. Vienoje kitoje senovės Romovėje tolygių ąžuo¬ 
lų būta. 

lose beregint atgijo prosenių kraujas, ir visi kas gyvas su visokio¬ 
mis ligomis ir nelaimėmis, vargais puolėsi prie uosio. Seniai pa¬ 
sakoja, kad net bažnyčia šventadieniais būdavusi tuščia: žmonės 
visi būdavę pas uosį arba smuklėje šokdavę. Aukų pas uosį 
žmonės nešdavę apsčiai; nešdavę kas ką turėdavę: vilnų, audeklų, 
javų, pinigų, kiaušinių, ir t.t.^^). Nors visi žinodavę, kad tų 
aukų nei dievystė, nei žmogus reikalingas neima, nesunaudoja, 
nešti tačiau lenkčiui nešdavę. Aukas nuo uosio pasiimdavęs, kas 
norėdavęs: girios sargas, piemens, ar taip kokis girtuoklis. Il¬ 
gainiui atsiradę net keli tam tikri žmonės, kurie, it senovės žy¬ 
niai, sėdėdavę pas uosį ir aiškindavę žmonėms, kaip reikią apsi¬ 
eiti, kokios aukos nešti, o už tą savo „patarnavimą“ jie paskui 
pasiimdavę suneštus daiktus^^). Tas uosis ilgainiui taip pagar¬ 
sėjęs, kad pas jį rinkdavęsi žmonės net iš tolimų parapijų. Mal¬ 
dininkų kiekvienas turėdavęs perlįsti per uosio angą (dvišaku¬ 
mą). Būdavę kitą kartą ir juokingų atsitikimų: kur storesni. mat, 
įsisprausdavo ir reikėdavo juos iš ten ištraukti. 

Stalmuchovskis iš pradžių žmonėms nieko nesakęs: matyti, 
manė, kad apsidžiaugs, ir patys pames. Kada jau ištuštėjo baž¬ 
nyčia, tada šoko drausti, bet jau buvo vėlu. Viena, žmonės taip 
apsiprato su uosiu, kad jau net klebono nebesiskubino klausyti, 
antra, tuo dalyku ėmė rūpintis kaimynai kunigai. Kada žmonių 
gražumu negalėjo atitraukti nuo uosio, tada Plutiškių, Igliaukos, 
Balbieriškio klebonai, rodos, ir Marijampolės dekanas susitarę 
nukirto uosį nakčia ir paslėpė, ir tik tokiu būdu žmonės paliovė 
lankęsi Ivoniškio girioje. Stalmuchovskis aukų iš girios neim¬ 
davęs jokių. Jisai netik kad neužsiimdavęs uosio garbinimu, bet 
dar žmones nuo to draudęs. Dvasinė valdžia kleboną apkaltinusi 
užtai, kad pervėlai susipratęs drausti žmones ir kad nedavęs jai 
žinios. Užtai iš jo 1871 m. spalių mėn. atimta klebonavimas ir jis 
nusiųstas į Alvito altariją^®). Į Gudelius klebonauti atėjo (1871 
m. spalių mėn.) kun. Bacevičius. Neilgai tačiau šilo jisai Gude¬ 
liuose, nes vasarį 1873 metų buvo iškeltas į Liškevą klebonu^^). 

2^) Aukų. anot vieno seno pasakotojo, buvę tiek, kad bažnyčią būtų 
galima buvę pastatyti (?). 

25) Makrickų Liutvinienė taip darydavus. Audeklų ir pinigų ji prisi- 
neSus galybę. Jos jau nebėr dabar gyvos. 

25) Kun. K. Sakalauskas sako, kad Stalmuchovskis pirmas lietuviškai 
.Graudžius verksmus* išvertęs. 

27) 1873 m. rubricelė rodo, kad Bacevičius 1872 rudenį išėjęs Liške- 
von. Nuo rudens ligi pavasario (1873) klebonavęs j. Jasinskis. Tačiau pa¬ 
rapijos archyvo dokumentuose jokios žymės apie tai nėra. 

Į Gudelius atėjo kun. Aleksandras Boratinskis. Buvo jisai val¬ 
dininkėlio sūnus, gimęs Pilviškiuose. 1837 metais, mokęsis Mari¬ 
jampolės filologijos mokykloj ir Seinų seminarijoje, kunigu įšvęs¬ 
tas 2em. vysk. M. Valančiaus 1860 metais rugsėjo 8 d. Prie Bo-* 
ratinskio Gudeliuose atsilankė pirmą kartą vyskupas Vierzbovs- 
kis 2 «). Iš tam tikro vizitos metu padaryto dokumento sužino¬ 
me, kad Gudelių bažnyčia sena, baigianti griūti, neturtinga. Turi 
viso brangesnių dalykų: 9 arnotus, fragetinę, auksintą monstran¬ 
ciją, pušką ir du kieliku. „Biednojo malioriaus“ pieštąsias kari¬ 
katūras vyskupas įsako kuogreičiausiai iš bažnyčios pašalinti. 
Žmonės gyvena vargingai, bet užtat daug geria, puikiai pešasi, 
ypač jaunimas, mėgsta burtus ir gužynes (grįščias) daryti šven¬ 
tadieniais po mišparų. 

Prie kun. Bacevičiaus Gudeliuose pirmą kartą atsiranda 
valstybinė mokykla. Mokytojui įsakyta apsigyventi viename 
„špitolės“ gale. „Špitolėje“ mokykla išbuvo ligi 1908 m. Dabar 
valsčiaus lėšomis pastatyta toliau nuo bažnyčios gana augšta ir 
erdvi mokykla, dengta čerpėmis. Vierzbosvkio vizitoje pažymėta, 
kad mokykloj mokęsi 20 bernaičių, mergaičių gi nė vienos. 

1874 metų balandžio mėn. kun. Aleksandras Boratinskis bu¬ 
vo iškeltas į Kapčiamiestį. Į Gudelius atėjo kun. Antanas Vil- 
kutaitis, buvusis prieš tai Simno vikaras. Šiam klebonui irgi ne¬ 
maža teko padirbėti Gudeliuose. Tiek bažnyčia, tiek klebonijos 
triobos buvo pasenusios. Visa jam teko atnaujinti. Pirmiausia 
pastatydino naują kleboniją. Senoji buvo arčiau prie dvaro trio- 
bų, naują gi perkėlė arčiau .prie bažnyčios, už 60 žingsnių nuo 
šventoriaus. Vilkutaičio pastatydintoji klebonija dar tebestovi 
ligi šiandien, turi 25 aršinas ilgio, 12^/2 pločio, 8^/2 pėdos augš- 
čio, grįsta lentomis, skindelių stogu. Padalinta į du galu: vie¬ 
name gyvena klebonas, kitame telpa raštinė (parapijos kancelia¬ 
rija) ir gyvena virėja su tarnaitėmis. Artyn klebonijos kun. Vil- 
kutaitis persikėlė ir kitas triobas iš užu kelio: kluoną dviem 
grendimais, arklidę, klėtį ir tvartus. Šitos triobos sustatytos la¬ 
bai ankštai: viena kitą siekia kampais, dengtos šiaudais. Triobas 
kun. Vilkutaitis perstatė apie 1880 metus. Dekanas vizitoje, pa¬ 
darytoje 1884 m. rugsėjo 12 d., pažymi, kad klebonija bėsanti 
nauja ir graži (elegranter construuta), visos kitos triobos irgi be¬ 
sančios naujos. Prie kunigo Vilkutaičio (1876 m.) atgauta iš 


28) 1873 m. liepos 24 d. 

dvaro 1870 m. atimtoji ,,špitolė“. Buvo ji irgi apsenusi ir apipu¬ 
vusi. 

Pastatęs triobas, klebonas ėmė rūpintis bažnyčios statymu. 
Dalykas buvo nelengvas. Nelengva buvo gauti iš pasaulinės val¬ 
džios leidimas statyti, reikėjo taip pat padirbėti, kad suraginus 
parapijiečius duoti reikalingų lėšų. Valdžios leidimas gauta dar 
prieš 1890 m. liepta išrinkti bažnyčiai statyti komitetas, pinigus 
rinkti pavesta Balbieriškio valsčiaus vaitui. Aptarti bažnyčios 
statymo reikalams buvo sušaukta vieną ir kitą kartą parapijos 
susirinkimas, Ivoniškio dvarą tada valdė ponas Lempickas, ka¬ 
talikas. Sulig įstatymų jisai buvo lygus parapijietis, kaip ir kiti, 
ir lygiai su kitais privalė prisidėt pre bažnyčos statymo. Be abe¬ 
jo, norėdamas išsiskirti iš „mužikų“, su mažiau apsieiti ir įgyti 
,,fundatoriaus“ garbę, Lempickas pasisiūlė duosiąs iš savo plyti¬ 
nės visas reikalingas plytas, o iš girių — kiek tik reikėsią me¬ 
džių; pinigus, akmenis ir kitus dalykus parūpysią parapijiečiai. 
Pirmutinė sueiga su tuo pasiūlymu buvo lyg sutikusi, bet kiek 
vėliau žmonės, apsižiūrėję, kad ponas gali juos įgriebti, padarė 
antrą sueigą ir nutarė, kad visi lygiai, kaip žmonės, taip ir ponas, 
turi prisidėti prie statymo. Iš anksto padarytu apskaitliavimu nu¬ 
tarė nuo kiekvienos kolonijos (30 marg.) atvežti po sieksnį akme¬ 
nų, mokėti trimis metinėmis ratomis po pusantro rublio pinigais 
ir duoti reikalingų arklių bei darbininkų, prie paprastojo darbo. 
Nutart nutarė ir sueigos protokolą valdžia patvirtino, bet darbas 
nė iš daikto. Buvo net iškilęs klausimas (bene, kad paspartinus 
bažnyčią statyti) parapiją panaikinti ir išdalinti prie gretimųjų. 
Metams praslinkus, Marijampolės apskrities viršininkas paklau¬ 
sė klebono, kodėl nededami pinigai. Kun. Vilkutaitis 1892 m. 
kovo 19 d. atsakė, kad parapijiečiai ne dėlto nededą pinigų, kad 
neturėtų iš kur jų paimti, bet dėlto, kad nepasitikį vaitu; biją, 
kad vaitas, surinkęs pinigus statyti bažnyčiai, nepadarytų taip, 
kaip esąs padaręs Simno vaitas: su pinigais išbėgęs Amerikon. 
Ponas Lempickas dar neatidavęs savo ratos 5000 rublių; jeigu jis 
atiduotų, parapijai būtų kaip ir paskatinimas. Galop prašo, kad 
pinigų rinkimą pavestų pačiam klebonui arba bent atsiųstų se- 
kvestatorių, nes kitaip darbas neisiąs pirmyn, o bažnyčią būtinai 
reikią statyti, nes senojoje jau beveik nebegalima rinktis: užėjus 
lietui, vanduo pro stogą einąs kaip per rėtį; sienos išklypusios, 
vėjo metu visa bažnyčia siūbuojanti. 

Viršininkas paklausęs dar tais pačiais metais atsiuntė sekves- 
tratorių, Adamavičių, žmogų gerą ir mokantį apsieiti su žmonė¬ 
mis. Ačiū sekvestratoriui jau 1892 m. sudėta pirma rata pinigų, 
pradėta vežti akmens ir užpirkta plytų iš Ivoniškio, Balbieriškio 
ir Barkūniškio plytinių. Žiemą pargabenta iš Prienų šilo reika¬ 
lingų medžių; ligi vasaros 1893 metų suvežta mažne visa medžia¬ 
ga. Bažnyčios statytojas suderėta p. Haler’is iš Suvalkų. Pra¬ 
džioje vasaros 1893 metų, leidus dvasinei valdžiai, Švenčiausis 
pernešta į „špitolę“; pamaldoms pristatyta prie galo „špitolės“ 
šopa ir pradėta statyti bažnyčia. Bažnyčios statymas tęsėsi ligi 
galo vasaros 1895 metų. Pastatyta bažnyčia nedidelė, bet gana 
graži: sienos tašytų akmenų, statytos į plytų piliorius; dviem 
bokštais, stogas dengtas skarda, raudonai nudažytas. Bažnyčia 
iš lauko palikta be jokio tinko, be dažymo, viduryje ištinkuota. 
Ilgio bažnyčia turi 44 aršinas, pločio 20; palalinta į tris navas. 
Vidurinėje navoje sudėta lenktinės lubos. Langų abiem šonais 
padaryta po septynius, įeinamųjų durų trejos, dvi zakristijos. Pa¬ 
statydinęs kun. Vilkutaitis bažnyčią, nesiskubino jos įrengti. Su¬ 
nešė į bažnyčią senuosius vargonus, altorius ir kitus dalykus; ga¬ 
vęs dvasinės valdžios leidimą, pats 1895 m. rugsėjo mėnesį šv. 
Mateušo dienoje pašventė naujus Dievo namus^^). 

Nesiskubino kun. Vilkutaitis rengti bažnyčią, norėdamas 
duoti atilsėti parapijai^^) ir kad pačiam gavus atilsėti. Bet Die¬ 
vo kitaip buvo skirta. Begamindamas įrengimui medžiagą prie 
galo 1896 metų apsirgo ir jau nebepakilo. Mirė kun. Vilkutaitis 
1897 m. kovo 21 d., pragyvenęs šiame pasaulyje 66 metus 8 mėn. 
26 dienas. Palaidotas parapijos kapuose. 

Daug pasidarbavo Gudeliuose kun. A. Vilkutaitis: perstatė 
triobas, įveisė prie klebonijos sodą, pastatė bažnyčią, darbo ta¬ 
čiau pabaigti nespėjo. Bažnyčią įrengti teko dar prie gyvos kun. 
Vilkutaičio galvos atsiųstam į Gudelius klebonu kunigui Kazi¬ 
mierui Sakalauskui. Prie šito klebono įdėta bažnyčioje medinės 
grindys, padaryta trys nauji altoriai, sakykla, krikštykla, dvi 
klausyklos, giedotojams suolai ir visas zakristijos įrengimas. Vis- 


2®) Bažnyčia ligšiol dar nekonsekruota. 

30) Pažymėtina kad pirmais statymo metais p. tempickas Ivoniškio 
dvarą pardavė žydui. Ratas išbaigė mokėti žydas. Jeigu kelerius metus 
butų užvilkinta statymas, gudeliečiai vieni nebebūtų įstengę bažnyčios pas¬ 
tatyti (Dvaras užima mažne pusę parapijos). 

ką dirbo Karalius iš Suvalkų. Darbas atlikta labai gražiai; visi 
dirbiniai gotiško stiliaus; jei kas užmestina, tai nebent klausyk¬ 
loms: bloga parinkta forma. Nukniubusios į pryšakį, daro įspū¬ 
dį, tarsi būtų slegiamos sunkiausios naštos. Naujus paveikslus 
altoriams piešė M. Bučinskas iš Aleksoto 1898 metais. Šituos 
paveikslus 1911 metų „Viltyje“ Nr. 67 p. Rimša išpeikė. Tiesa, 
dailės žvilgsniu Gudelių paveikslai negirtini (išskyrus didžiojo 
altoriaus ir krikštyklos paveikslus; tie gražūs). Trūksta jiems 
tinkamos veidų išraiškos, sugrupavimo, gyvumo — asmens išro¬ 
do it mediniai, be dvasios, be jausmo; nėra gražaus fono stotyse, 
perdidelis apstumas raudonų varsų, bet vis dėlto pakenčiami. Ir 
tokioje neturtingoje parapijoje, kaip Gudeliai, geresnių nė norėti 
negalima, nes ir tie, kur yra, tik per vargą įstengta nupirkti^^). 
Taigi daug ką peikti ar girti negalima. 

Perstatas vieną galą špitolės, įrengęs bažnyčią, naujai aptvė¬ 
ręs šventorių ir kapus, kun. Sakalauskas išsikėlė klebonu į Šven¬ 
težerį. Į Gudelius pirmose dienose sausio 1907 metų klebonu 
atkeltas kun. Antanas Raulynaitis. Jisai čia išklebonavęs trejus 
metus, išėjo į Skriaudžius, o į jo vietą gruodyje 1909 metų atėjo 
kun. Vincentas Kurtinaitis. Prie kun. Raulynaičio parūpinta į 
bažnyčią žirandelis ir naujai (1907 m.) perlieta varpai^^). Varpų 
perliejimas, nugabenimas ir pargabenimas iš fabriko ir įtrauki¬ 
mas į bokštą apsiėjo 437 rub. 44 kap. Prie dabartinio klebono, 
kun. Kurtinaičio, 1911 m. nupirkta pora gražių vėliavų, pertai¬ 
syta vargonai ir ištapyta bažnyčios vidus. Tapymas apsiėjo bene 
400 rublių. Tapė Karaliaus mokinys Jonas Račiukaitis^^). 


31) Kryžiaus stotys pirkta senos iš Slabados bažnyčios ir duota at¬ 
naujinti. Dar kun. Mojrzymo laikais Pilotiškių Mykolaičiai buvo padirbdi¬ 
nę stotis. Bet jos .biedno malioriaus* taip menkai buvo, nupieštos, kad 
jų nebuvo galima švęsti. 

32) Varpus šventė Varšuvoje J. M. vysk. ROŠkys 1907 m. liepos 20 
d. Varpų vardai: Antanas, Jurgis, Kazimieras. 

33) Iš Igliaukos, paprastas sodietis; tokiu darbu jisai užsiima nedaug, 
bet žmogus gabus ir sumanus. Darbą atliko gerai; tapymo negalima peikti. 
Kai kas užmeta, kad piešiniuose permaža esą lietuvių ornamentacijų (ar 
visai jų anot Rimšos, nėsą). Tai tiesa, margulyje, nuvestame palube, gali¬ 
ma buvo įterpti vienos ar kitos juostos rašte, bet tai sodiečiui ir dar to¬ 
kiame užkampyje gyvenančiam, nė į galvą negalėjo ateiti. Vėliau jau Kada, 
betapant klebonijos salioną, atkreipta buvo jo domė į lietuvių ornamen- 
tacijas, salioną išpuošė kuo* gražiausiai. Tą-pat ir bažnyčioje būtų padaręs, 
jeigu tą dalyką kas anksčiau butų jam išaiškinęs. 

II. 

Gudelių parapijos gyventojai, apskritai imant, ir dabar dar 
biednai gyvena, bet seniau, parapijos įsikūrimo laikais, nepalygi¬ 
namai vargingiau bus gyvenę. Visi dadartinės parapijos gyven¬ 
tojai nuo senų senovės ėjo baudžiavą į Ivoniškio dvarą. Bau¬ 
džiava ne visados buvo vienoda, bet buvo sunki, nes Ivoniškio 
dvaras buvo privatinė nuosavybė. Žinome, kad dvaruose, kurie 
priklausė ponų, baudžiava buvo sunkesnė, negu karališkuose 
dvaruose. Prieš pat panaikinant baudžiavą gudeliečiai nuo. kiek¬ 
vieno ūkio (30 margų) eidavo į dvarą kas savaitė po tris dienas 
baudžiavos ir vieną dieną, jeigu su gyvuliu, arba po dvi dieni, 
jeigu be gyvulio, „pridėčkų“. Sale šitos nuolatinės baudžiavos 
reikėdavo dar atlikti „šalivarkai“ (prie kelių taisymo), vasarą 
javų valymo metu, vadinamieji ,,gvoltai“'^'*). Javus valant (ve¬ 
žant) ūkininkas, viską savo namie pametęs, turėdavo su vežimu 
ir žmogumi skubėti į dvarą. Be to, reikėdavo su pono javais, 
malkomis ar kitokiais dalykais važinėti į Prienus, Kauną, o daž¬ 
nai ir į tolimesnes vietas. Anot mano pasakotojo, Lauryno 
Brusoko, Ivoniškio baudžiava taip buvusi sunki, kad negana to^ 
jog iš kiekvieno ūkio darbininkas nuolat dirbdavęs dvare, bet 
dažnai šalę jo antras ir trečias turėdavęs stoti į darbą. Savo dar¬ 
bus ūkininkai apsidirbdavę tik atitrūkdami iš dvaro arba nakti¬ 
mis. 

1789 metais Lenkijoje pirmąkart įvesta mokestis už žemę. 
Visi žemės savininkai (dvarponiai) turėjo mokėti į valstybės 
iždą dešimtą dalį gryno pelno^^). Tas įsakymas pasiekė ir Ivo- 
niškio dvarą. Mokestis buvo nauja sunkenybė ponui. Nors ir 
vertėjo, tačiau nepanorėjo vienas jos nešti. Nežinia, ar visą mo¬ 
kestį, ar tik kurią jo dalį suvertė ant savo baudžiauninkų, tai tik 
težinia, kad baudžiauninkams mokestis uždėta. Laikui bėgant,, 
atsirandant naujiems reikalams, mokestis didėja. Ir aukščiau pa¬ 
duotame Tiškevičienės kontrakte randame pasakyta, kad klebo¬ 
nui laikyti Ivoniškio ekonomas iš ūkininkų surinks 70 auksinų. 
Prieš pat panaikinant baudžiavą, ūkininkų (30 margų) mokėta 
į dvarą kasmet po keturius rublius pinigais ir po du varšuviniu 
karčiu rugių pyliavos. 

^9 Per ,gvoltus“ kiekvienas Ivoniškio dvaro priklausąs ūkininkas 
turėjo apdirbti po porą margų žemės. 

35) Biblioteka Warszawska. 1843. tom. II, ps. 105. 


6. Marijampolės apskritis. 

Baudžiavos metu žmonės valstiečiai privalė apdirbti pono 
dvaro darbus, bet ponas turėjo rūpintis, kad jo baudžiauninkai 
turėtų kuo maitintis, apsitaisyti, iš ko gyventi. Kad turėtų iš ko 
pasitiekti maisto ir apytaiso, ponas duodavo baudžiauninkams 
tam tikrą gabalą žemės sodžiuje. Prie to pridėdavo dar ir kitų 
reikalingų dalykų. Taip, Ivoniškio baudžiauninkai—ūkininkai 
gaudavo iš girios kiek tik reikia malkų kurui, medžio padarams 
arba trioboms pasitaisyti. Jeigu triobos naujos reikėdavo statyti, 
seniau irgi dovanai gaudavę iš pono girios, bet prieš pasibaigiant 
baudžiavai jau reikėdavę pirkti. Su ganiava, ypač su galvijais, 
ūkininkams sodžiaus pūdyme būdavo perankšta, užtat turėjo tei¬ 
sę ganyti pono girioje arba ganyklose, ir t.t. 

XVIII šimtmetyje baudžiauninkas buvo pono nuosavybė. 
Ponas galėjo baudžiauninką teisti, bausti ir elgtis su juo kaip 
tinkamas, net ir mirtimi galėjo nubausti. Ilgainiui šios teisės su¬ 
siaurėjo. Prieš pasibaigiant baudžiavai baudžiauninkų įstatymai 
daug buvo susiaurinę pono valią. Bet ponas elgdavosi su jais 
senoviškai, nes 1) kas galėjo susekti, kas darosi to ar kito pono 
apygardoje, 2) baudžiauninkai nežinojo savo teisių, arba jeigu 
ii žinodavo, tai 3) nebūdavo kam pasiskųsti. Ir teismas nedrįs¬ 
davo teisti dvarponių, ar bent nenorėdavo turėti su jais nesma- 
gumų^®). Artimiausias administratyvis gudeliečių valdytojas, o 
drauge teisėjas — buvo Balbieriškio vaitas. Kad būtų žmonės 
skundęsi ant pono ir ką nors išlošę, iš žmonių neteko sužinoti, 
bet kad vaitas teisdavęs ir bausdavęs žmones už įvairius prasi¬ 
kaltimus ponui, apie tai pasakojo keli seneliai. Ne kiekvieną 
prasikaltimą teisdavęs vaitas. Sale jo buvę dar Šulcas ir launin- 
kai, o dažnai ir pats ponas teisdavęs ir bausdavęs už prasižengi¬ 
mus. „Pasivėlinai į baudžiavą, suklydai bedirbdamas, nesuspė- 
jai užduoto darbo padirbti, ar kas įkišo liežuvį, kad tu pono ką 
„pasiėmei“ tuoj tave šaukia į dvarą; launinkas, pats ponas^“^) ar¬ 
ba ir raštininkėliai paskiria įkirsti 16 — 20 ar daugiau rykščių, ir 
nei pasiteisinti, nei dejuoti negalima“. Mušdavo baudžiauninkus 
(vis tiek vyrus ir moteris, senus ir jaunus) netikėtai už tikrus 
prasikaltimus, bet dažnai taip sau dėl pasigėrėjimo; gražu, kaip 


3®) Žiūr. ,Tribun ludu“ pr. Askenazego. 

Kalbant apie Ivoniškj, pono vardu suprantama dažniausiai eko¬ 
nomas. 

plakamas rėkia^®). Tokio žiauraus pono Ivoniškyje žmonės ne¬ 
žino, bet neteisingų plakimų dažnai būdavę. Dvaro priestovai ir 
raštininkėliai, dažniausiai kilę iš tų pačių baudžiauninkų, turėda¬ 
vę teisę prižiūrėti darbininkus, kad gerai atliktų darbą. Nešioda- 
vęsi jie špicrutas, nendreles ar vytines ir kaip tik kas truputį ne¬ 
gera, tuoj plakdavę. Atėję į kluoną ras kūlio varpose vieną grū¬ 
dą, tuoj ir engia kūlikus, kad negerai kulią. Per bulviakasę ras 
ant lysės perskrostą bulvę, tuoj ir tiesia kasiką; tas pat būna, 
jeigu, pakrapštęs, žemėse randa paliktą bulvę. Ras pas artoją 
vogį („ubagą“) arba sumetime gabalą nejudintos žemės, taip ir 
kerta be pasigailėjimo^^). Nelaimingieji baudžiauninkai tiktai 
kęsdavo, nei nesiskųsdavo niekam, nes žinodavo, kad nieko ne¬ 
pelnys^®), o įerzintas plakikas kitą kartą dar daugiau duos. Ki¬ 
tuose dvaruose būdavę atsitikimų, kad išvesti iš kantrybės bau¬ 
džiauninkai užmušdavę savo kankintoją. Apie Ivoniškio bau¬ 
džiauninkus žmonės to nenupasakojo. Neramius ir neištikimus 
baudžiauninkus ponas atiduodavo į kareiviją^^). O tos karei- 
vijos žmonės labiau bijodavo, negu baudžiavos, užtat, kiek galė¬ 
dami, nors ir plakami, stengėsi ponui įtikti. Nes kareivijoj ne- 
lengviau buvo, kaip baudžiavoj, ir prie to 25 metams (į pabaigą) 
reikėdavo atsiskirti su savo tėvyne ir pažįstamais. 

Baudžiavos metu gudeliečiai gyveno sodžiais, t. y. viso kai¬ 
mo gyventojų triobos buvo viename daikte, o laukas padalintas 
rėžiais (,,ant šniūrų“). Triobos buvo menkos, apvalainų medžių; 
pirkios buvo dūminės. Laukas irgi negalėjo būti kaip reik ap¬ 
dirbtas, nes 1) siauri buvo rėžiai, 2) visi žemės dirbimo įrankiai. 


3®) Jievaravo dvare buvęs taip žiaurus ponas, kad jisai užmigti ne¬ 
galėdavęs, jeigu kurią dieną nenuplakdavęs vieno ar kelių Pasenęs ir ap¬ 
sirgęs mirties liga. Kad sušvelninus ligos sopulius, liepdavęs ties kamba¬ 
rio langais plakti žmogų, vistiek, kad ir nekaltą, by-tik plakti, o pats gė- 
rėdavęsis plakamojo riksmu. Ilgainiui ir launinkams ir plakikams pagailę 
nekaltų žmonių ir sugalvoję beširdį poną šitaip apgauti. Prikimšę maišą 
šiaudų, plakikai luopsėdavę rykštėmis į tą maišą, o vienas žmogus rėkda¬ 
vęs, tarsi plakamas. Taip darę ligi ponas atbaigęs šio pasaulio kelionę 

Daugiausia man apie Ivoniškio baudžiavą pasakojęs žmogus pa¬ 
siskundė. kaip ji kartą neteisingai suplakę „Ariau aš pūdymą. Beariant 
atsiliuosavo žagrės noragas reikia pasitaisyti. Apsiverčiau ragočių ir kalu 
aš tą noragą, ugi žiūriu atjoja per pieva dvaro pisoriukas: — ,Ką tu? tu 
neari! tu gaišuoji! — kai jis ims mane mušti lendrele, kai ims mušti... Bro¬ 
leli tu mano. kraujų nepramušė, bet kaulus taip atidaužė, kad paskui per 
visą nedėlią tai taip kaulus maudė, taip visą degino, kad ir žmogui negali 
pasakyti. 

Anot L. Brusoko: „o ką? kad jų nė sūdąs nesūdydavo. Koks tada 
sūdąs būdavo?! vaitas sūdydavo*. 

^9 Rodosi, tik po 1831 m. 

kaip akėčios, žagrės ir t.t. buvo mediniai. Toki įrankiai tik 
minkštoje žemėje gali tikti. Visų sodžių ūkis buvo trilaukis: 
pūdymas, vasarojus ir rugiai. Vieno sodžiaus laukai buvo su¬ 
taikyta su kito sodžiaus laukais, pav. pūdymas siekėsi su pūdy¬ 
mu, vasarojus su vasarojum, ir t. t. Kiekvienas laukas būtinai 
prieidavo prie sodžiaus, kad būtų galima į jį gyvulius išginti. 
Kiekvienas ūkio laukas buvo aptvertas stipria tvora, kad iš vieno 
lauko, pav. pūdymo, gyvuliai nesueitų į kitą, pav. į rugius, kad 
nepadarytų nuostolių. Kad tvora būtų sveika, rūpindavosi kiek¬ 
vienas ūkininkas ties savo rėžiu. Jeigu kur tvorai tekdavo eiti 
išilgai rėžius, ten patvoriu kokis vienas, du rėžiu būdavo suka¬ 
poti į gabalus, vadinamus skersinėmis („skerstukais“), ir išda¬ 
linti tarp viso sodžiaus ūkininkų,, ir čia tvorą tverdavo kiekvie¬ 
nas ties savo skersine. Vieno sodžiaus tvoros laukų galuose su¬ 
sidurdavo su kito sodžiaus tvoromis. Pasitaikydavo, kad kokių 
5— 6 sodžių laukai, sakysim pūdymas, taip būdavo sutaikyti, 
kad darydavo vieną didelį gardą, aptvertą bendromis tvoromis. 
Kaimo gale ir laukuose ties keliais tvorose būdavo vartai. Var¬ 
tai būdavo prižiūrimi, kad visados būtų užkelti. Paprastai kiek¬ 
vienas sodžius ganydavo tiktai savo pūdyme, bet galima būdavo 
nusiginti ir į kito sodžiaus laukus. Didesnieji sodžiai, kaip Ru- 
dėnai, Makrickai, imdavo skerdžių, o kiekvienas ūkininkas po 
piemenį. Piemenims ganyti tada būdavo lengva, nes pūdymai 
buvo dideli ir į javus gyvuliai negalėdavo sueiti per tvoras. 

Lauko darbus visas sodžius dirbdavo sykiu: sykiu šienau¬ 
davo, rugius plaudavo, bulves kasdavo, ir t.t. Niekas su darbu 
negalėdavo atsilikti, nes kas atsilikdavo, tam javus, šieną nuva- 
žinėdavo, nuganydavo; jeigu atsilikdavo su mėšlu, anksčiau už- 
siarusieji pūdymą neleisdavo jam važiuoti per savo arimą. Ma¬ 
tyt, buvo didesnis sutikimas ir pasigailėjimas, nes jeigu matyda¬ 
vę, kad kaimynas darbe atsilieka dėl svarbių priežasčių, maža jė¬ 
gos turi, tada kaimynai supuolę jam padėdavę, bet jeigu kas iš 
tingėjimo nespėdavo, tam neidavę į talką. Ūkininkų darbus ap¬ 
dirbdavę moters ir netinkantieji į baudžiavą vyrai, bet tokių pa¬ 
prastai buvę maža. Tikri darbininkai vyrai savo ūkio darbus 
galėdavę dirbti tik atitrūkdami iš dvaro. Į dvarą baudžiaunin¬ 
kas eidavo dirbti savo pavalgęs ir savo nešdavosi įrankius. Ei¬ 
davo į baudžiavą pats šeimininkas, siųsdavo, jei turėdavo, sūnų, 
o jei ne, tai pasamdydavo berną ar samdininką^-). Bepiga būda- 

^2) Mat, liuosininkų, plecininkų, kampininkų, daržininkų ir tada bū¬ 
davę užtektinai. 

vo, kai į baudžiavą eidavo savi: išeidami pavalgydavo pusryčių, 
\akarienės pareidavo, pietų išsinešdavo; valgis tiko koks buvo. 
Bet kas kita buvo su samdininkais. Jeigu geras pasitaikydavo 
žmogus, — gerai: viską darydavo, kaip savas. Bet jeigu blogas, 
— tai šeimininkui būdavo tikras vargas. Iš ryto bernas eina į 
dvarą. Toli, turi neštis įrankius, tai jis neis pėsčias: šeimininkas 
turi pavėžinti. Išėjo, tuoj paskui jį turi eiti merga su pusryčiais, 
vėliau su pietumis. Valgis, drapana turi jam būti geri. Ne, tai 
pasiskųs ponui; tas šaukia šeimininką, liepia sutaisyti viską, kaip 
reikia, ir dėl drausmės įkerta kelioliką rykščių. Pavaryti tokį 
darbininką, o kur gausi kitą?! Dvaras būtinai reikalauja atsiųsti 
baudžiauninką, pats gi šeimininkas neapeina dvare ir namie, turi 
užtat laikyti darbininką, kokį gauna. 

Prižiūrėti, kad visos dvaro pareigos būtų kaip reikia atliktos, 
ponas iš tų pačių valstiečių paskirdavo vadinamuosius launinkus. 
Launinkai savo pareigas pildydavo padedami raštininkų ir pries- 
tovų. Į baudžiavą ragindavo dažniausiai patys launinkai. ,,At¬ 
jojo, girdi, ties vartais arba į atšlaimą, sėdi ant arklio ir šaukia 
pavarde šeimininką. Šeimininkui, o jo nėsant šeimininkei ar kam 
kitam už durų išėjus, launinkas sako: „Rytoj eisi į baudžiavą ru¬ 
gių kulti. Turi turėti: šakę-dvinagę, šluotą lapuotą, spragilą, 
šiūpėlę, grėblį“. Tiek pasakęs, apsisuka ir joja pas kitą ūkinin¬ 
ką“. Šalę launinko kiekviename ar keliuose sykiu sodžiuose bū¬ 
davo šaltyšius, kurio pareiga arčiau nepasisekė sužinoti. 

Taip maž-daug sulig žmonių pasakojimo išrodė Ivoniškio 
baudžiava pirmoje pusėje XIX šimtmečio. Kokia ji buvo seniau, 
žmonės neatmena, ir dokumentų, rodos, apie tai nėra. 1864 me¬ 
tais, pasibaigus lenkmečiui Rusijos caras Aleksandras II panai¬ 
kino visoj Lenkijoje baudžiavą. Apie Marijampolę^^) baudžiavą 
paliovė ėję dar prieš 1860 metus. Kada ištiesų ji pasibaigė Ivo- 
niškyje, nepasisekė sužinoti. Rodosi, ne pirmiau, ligi neatėjo 
valdžios pasiųsti tvarkytojai. Klebonija paimta į valdžios globą 
ir sukonfiskuota klebono laukas 1867 m. Taigi gal tais pačiais 
metais ar truputį pirmiau padaryta ir vadinamasis „danas“. Gy¬ 
ventojai paliuosuota nuo visokių pareigų į dvarą, bet uždėta 
jiems mokėti tam tikri mokestys į valdžios iždą. Duota taip-pat 
raujas, visai šaliai bendras, sutvarkymas ir valsčiaus lyg ir sa- 
vavaldybė, kuo gudeliečiai naudojasi ligi šios dienos. Pasiliuo- 


*3) Pav., KvietiSkio dvare. 

suodami nuo dvaro, gudeliečiai visų reikalų su juo nepabaigė 
Valdžia įsaistė dvarą duoti buvusiems baudžiauninkams po 52 
vežimu malkų iš girios (servitutai). Būtų ir daugiau galėję gauti. 
Paprastai buvo įsaistoma dvarai, kad duotų valstiečiams visa, kuo 
jie pirma naudojosi: ganiava dvaro miškuose ar ganyklose, žvejo¬ 
jimas pono ežeruose, medžių trioboms pasitaisyti, ir t. t. Visa tai 
būtų galėję gauti ir gudeliečiai, bet ponas per sau ištikimus žmo¬ 
nes paleidęs kalbą, kad jeigu prisipažįsią žmonės, kad jie turėję 
miške ganyklas, medžius ir t. t., tai jiems valdžia uždėsianti dau¬ 
gybes mokesčių ar kitokių pareigų. Pabijoję žmonės, tvarkada- 
riams atėjus prie nieko daugiau neprisipažino, tik prie malkų. 

Nors servitutų gudeliečiai iš dvaro maža tegavo, nesusiprati¬ 
mų tačiau ir dėl to tuiėjo begales. Pripažinta buvo jiems ant kiek¬ 
vieno valako (30 margų) po 52 vežimu šakų, nukritusių nuo me¬ 
džių, bet žmonės malkaudami neiškęsdavo ir ko geresnio nepasi- 
ėmę. Ponas susekęs uždėdavo pabaudas. Visiems duodant po 
52 vežimu, labai daug išsiduodavo šakų. Ponui pagailo. Jisai 
skaičių pradėjo mažinti. Žmonės keliskart net varu ėmė važiuoti 
į girią ir jėga atsikirsti prieš jėgą. Nesusipratimų išaiškin¬ 
ti net keliskart turėjo atvykti kamisorius. Ivoniškio dvaro 
ponas, Lempickas, Balbieriškio giriose įkūrė stiklų fabriką. 
I fabriką labai daug ėjo medžių, giria nykte nyko. Žmonės pa¬ 
matę,kad ponas girią išnaikys ir jiems nebebus iš kur imti malkų, 
poną padavė į teismą. Prasidėjo byla, kuri tęsėsi ilgus laikus su 
įvairiomis atmainomis ir pasekmėmis, tečiau santaika tarp pono ir 
žmonių neįvyko. Kada pateko dvaras į rankas žydui, tas užve¬ 
dė naują būdą. jisai sumanė valstiečius nuo girios atvaryti, pa¬ 
daryti ją gryna savo nuosavybe, kad paskui, niekieno nekontro¬ 
liuojamas, galėtų ją kaip nori ir kam nori parduoti. Pradėjo su 
vienu kitu ūkininku derybas. Valstietis turėjo ant visados išsi¬ 
žadėti savo teisių į pono (žydo) girią, bet už tai nuo jo gavo nuo¬ 
savybėn gabalą girios su žeme ir medžiais. Iš pradžių žydas dau¬ 
giau nedavė, kaip po margą girios. Kai kurie ūkininkai, kaip 
Leičiškių, kurie buvo nuolaidesni ir toliau gyveno nuo girios, su¬ 
tiko ir tokiomis sąlygomis. Bet visi kiti nesitaikė. Žydas, būti¬ 
nai norėdamas pasiliuosuoti nuo valstiečių, davinį padidino. Ne- 
visiems tačiau lygiai davė, bet kiek su kuriuo susiderėjo. Kas 
greitai nesiskubino sustaikyti, tas vėliau gavo (nuo valako) ketu- 
rius, šešius ir daugiau margų girios nuosavybėn. Ligšiol Ivoniš- 

kyje servitutas jau beveik panaikinta. Yra dar nesusitaikiusių, 
bet labai maža: keli ar keliolika gyventojų. 

Karališkieji Suvalkijos valstiečiai dar prieš 1861 m. paliuo- 
suoti nuo baudžiavos. Iš valdžios globos tačiau jie neištrūko ir 
tuolaikinė valdžia (kongresuvkos) tvarkė juos kaip norėjo. Tarp 
kitų buvo nutarta iškilnoti valstiečius į vienasėdijas. Pati valdžia 
(anot žmonių: karališka pamiera) varu skirstė gyventojus iš so- 
džių44). Taip išskirstyta Vidgiriai, Skardupiai, Meškučiai, Oš- 
kasviliai ir daugelis kitų Kalvarijos, Marijampolės, Vilkaviškio ir 
Naumiesčio apskričių sodžių. Ne visa tačiau karališkieji sodžiai 
taip išskirstyta, nes užpuolė lenkmetis ir drauge su juo žuvo kon¬ 
gresuvkos nutarimai. Nesiekė šie valdžios įsakymai privatinių 
dvarų valstiečių. Jie, tik paliuosuoti nuo baudžiavos, gavo teises 
skirstyties vienasėdžiais. Kadangi vienasėdžiuose geriau galima 
vesti ūkis ir nebėr tiek nesusipratimų tarpe sodiečių, gudeliečiai, 
pasižiūrėję j kaimynus, ir patys ėmė skirstytes iš sodžių. Kada 
kuris sodžius išėjo j vienasėdijas ir kaip, — nesužinojau, bet, man 
ding, ir įdomaus tame maž gali būti. Dabar gi visos parapijos 
gyventojai jau vienasėdijomis gyvena. 

Sodžiuje gyvenant, gudeliečių ūkių derlius negalėjo būti ge¬ 
ras. Didžiuma gyventojų turi mažiau negu valaką žemės, taigi 
rėžiai buvo siauri ir jų nei išakėti, nei išdirbti, kaip reikia, nebuvo 
galima. Išsiskirsčius venasėdijomis, žemė geriau įdirbama. Pa¬ 
gerinta žemės dirbimo įrankiai. Vietoj medinių žagrių, dabar vi¬ 
si turi geležines; akėčios nebe mediniais virbalais, bet geležiniais; 
vartojama drapokai. Javų piaunamų ir tolygių mašinų ūkininkai 
neturi, nes permaža žemės. Tečiau ir dvare jų nėra, nes nepritai¬ 
komos dirvose per akmenis, pievose — per kupstus, samanas, ir 
t. t. Be to, didesnieji ūkininkai arba vadinamieji „čielalaukiai“, 
.,valakininkai“Į_turi dar mašinas kuliamas, akselines rusvalkius, 
arpus, ir 1.1. Okis, rodosi, visų trilaukis. Sėjama dobilų, bet tik 
į pūdymą. Kitų javų daugiausia sėjama; rugių, avižų, miežių 
bulvių. Sėjama taip-pat: kviečių, žirnių, linų, vikių, runkelių, bet 
ne po daugelį. 

Visos gudeliečių pajamos iš javų ir iš gyvulių. Iš pieno už¬ 
darbio neturi. Pieningų karvių laiko tik tiek, kiek reikia pieno 

Šis išskyrstymas nėra girtinas, nes kolonijos duota ne ketur- 
katnpės,_bet siauros ir ilgos. Taip padaryta, kad kiekviena prieina prie 
kelio ir ūkininkui liepta triobos statyti prie kelio; taigi ant tcampo arba 
ant galo kolonijos. Javų važiojimas taip-pat įkyrus, kaip ir sodžiuje. 

šeimynai. Uždirba tik iš gyvulių auginimo. Augina parduoti žą¬ 
sų, galvijų, arklių. Kiaules ir avis laikosi daugiausiai tik sau — 
mėsai. Augina taip-pat vištų ir ančių, žinoma, pardavimui, bet 
menkas esąs iš jų pelnas. 

Su ūkiu ir pragyvenimu parapijiečių rišasi ir klebono pragy¬ 
venimas. Taigi neprošalį bus ir apie tai čia keli žodžiai pasakius. 

Iš Gudelių filijos steigiamojo dokumento matėme, kad dva¬ 
ras visus klebono reikalus turėjo aprūpinti. Dvaras klebonui moka 
algą (200 auksinų), užmoka visas šv. mišių stipendijas, duoda 
kiek tik reikia javų, šieno, mėsos, druskos, net ir degtinės dvyliką 
gorčių. Sale to klebonas Gudelių sodžiuje gavo porą valakų že¬ 
mės. Parapijiečiai klebonui nieko daugiau neprivalė duoti, kaip 
tik 70 auksinų pinigų ir „kas loska“ šiokių-tokių aukų. Taip buvo 
ligi 1831 m. 1831 metais dvaras sukonfiskuota, taigi ir Tiškevi¬ 
čienės kontraktas turėjo dingti. Klebonui likosi žemė, o sale to, 
be abejo, ir nauji dvaro valdytojai neatsisakė šį-tą bent dėl man¬ 
dagumo duoti. 1846 m. dvaras vėl sugrąžinta Tiškevičių šeimy¬ 
nai, o nuo 1856 m. liepos 1 d. Ivoniškis perėjo nuosavybėn Marės 
Tiškevičiūtės Lempickienės. Lempickų šeimyna ir valdė jį ligi 
1873 m. Sugrįžus dvarui prie Tiškevičių, senasis kontraktas, jei 
neištisai, tai bent dalimi buvo pildomas. Ligi 1866 m. klebonas 
dar ir iš savo ūkio galėjo pragyventi: 54 margai žemės, pareigų 
jokių nei į dvarą, nei niekur kitur nereikėjo atlikti, taigi galėjo 
būti geriausias ūkis netik Gudeliuose, bet ir visoje Gudelių para¬ 
pijoje. Iš kai kurių pažymėjimų dokumentuose matyti, kad kle¬ 
bono triobų būta nemažų, turėta didelio ūkininko šeimyna; ūkiui 
vesti klebono turėta tam tikras ,,gaspadorius“. Prie Stalmuchovs- 
kio tokiu „gaspadoriumi“ buvo klebono brolis, Balčiūnas. 1866 
m. iš klebono laukas atimta. Palikta tik prie triobų 6 margai ir 
algos iš valdžios iždo paskirta 150 rublių. Turėdamas ūkį, kle¬ 
bonas, be abejo, daugiau turėjo rūpinties ūkiu. negu parapija ar 
bažnyčia. Atėmus ūkį, daugiau liko jam laiko dirbti bažnyčioj ir 
parapijoje. Tuo žvilgsniu būtų, rodos, geriau, bet iš kitos pusės, 
pusantro šimto rub. tai taip maža alga, kad jokiu būdu iš jos 
klebonui negalima buvo pragyventi. Noroms-nenoroms reikėjo 
prašyti parapijiečių malonės. Ligšiol parapijoj klebonas apyka- 
lėdžiu atsilankydavo, bet kalėdos niekas neduodavo; jeigu ir 
duodavo kas ką. tai tik kokią menkos vertės auką. Po 1866 m. 
pradėjo klebonas reikalauti kalėdos. Parapijai tas, kaip ir kiek¬ 
vienas duotinas, o ne imtinas daiktas, pasirodė naujas sunkumas. 

Bet vis dėlto dar buvo pusė bėdos. Dvaras senu įpročiu duoda¬ 
vo kelius vežimus šieno, vasarą gyvulius išganydavo, rodosi, ir 
pasėlio šiek-tiek sėdavo. Tokiu būdu klebonas be parapijos pa¬ 
galbos galėjo išsilaikyti keletą karvių ir porą arklių, kad pasitai¬ 
kius reikalui šen-ten nuvažiuotų. Parapijiečiai pasigėrėdami mini, 
kad tais laikais ir pačiam klebonui su maistu daug lengviau bū¬ 
davę. Pietus ir šiokiomis dienomis dažnai dvare valgydavęs, o 
šventadieniais, ar jeigu klebonas svečių turėdavęs, tai ponai visa¬ 
dos pas save kviesdavęsi pietų. Galop ponas Lempickis nusigy¬ 
veno ir dvarą pardavė žydui. Žydui klebonas mažai rūpėjo. Jei 
ir duodavo ką, tai labai maža. Viso reikėdavo kreipties į para¬ 
piją. Taip dalykai stovi ir ligi šios dienos: klebonas pragyvena iš 
150 rublių algos ir kalėdos. Kalėda tečiau, palyginant su kitomis 
parapjiomis, yra visai menkutė: „ant kryžiaus“ duodama 10—20 
kap. ir keli gorčiai javų nuo ūkio. Parapijiečiai, prašomi atvežti 
pašaro gyvuliams pasišerti, netik kad nesiskubina atvežti, bet 
dejuoja, kad klebonas daug reikalaująs, kad seniau to nebūdavę, 
kiti klebonai ir be to apsieidavę. Lyg nesupranta, mat, kad tada 
buvo ,,kiti medžiai, kiti kirtėjai“. 

2. Maž-daug pažinome gudeliečių gyvenimą namieje. Dabar 
dirstelsime į kitą jų gyvenimo sritį, būtent, pažiūrėsime, kiek jie 
dalyvavo viešame šalies gyvenime. Plačiai apie tai nekalbėsime, 
nes apie tai jau yra rašyta kur kitur, čia paminėsime vien tik tai, 
ką gudeliečiai tame gyvenime dalyvaudami yra padarę. Kadangi 
šiame atvėjyje naudojuosi vien tik padavomis, užtat tik tegalėsiu 
parašyti kiek atminė mano pasakotojai. Kiek dalyvauta prancū- 
metyje ir krakusmetyje, niekas nieko negalėjo pasakyti. Atsirado 
tik tokių, kurie atmena lenkmetį. Užtat tik apie šį ir pakalbėsi¬ 
me. 

Po 1831 metų sukilimo Lenkijoje atskira kareivija panai¬ 
kinta. Lenkijos gyventojai, taigi ir suvalkiečiai, tarnauti turėjo eiti 
i rusų kareiviją ir rekrūtuojama pas mus buvo kareiviai tokiu 
būdu, kaip visoj Rusijoje, būtent: į kareiviją imdavo tiktai bau¬ 
džiauninkus ir tiktai tuos, kuriuos ponas paskirdavo. Žmonės 
niekados lig tol netarnavę kareivijoj baisiai to kareiviamimo bijo¬ 
davo. Tuo labiau, kad kareivijoj reikėdavo tarnauti 25 metai, 
svetimoj šalyje, o ir pats tarnavimas buvo sunkus: šalę kitko buvo 
vartojama plakimo rykštėmis pabauda. Kad tik išsisukus nuo 
kareivijos, jauni vaikinai tada tyčiomis susižeisdavo: nusikapo- 
davo rankų pirštus (ypač dešinį nykštį), apsikurtindavo, pasiga- 

clindavo akis ir t. Ir patsai rekrūtų ėmimas buvo savotiš¬ 

kas. Rekrūtas galėjo slapstyties, ir jeigu išsislapstydavo ligi 30 
metų, tai jau jo nebeimdavo. Ėmėjai gi: šaltyšius, launickas, 
būtinai turėdavo rekrūtų sugauti. Šie ištikrųjų gaudydavo, o tas 
ištikrųjų slapstydavusi. Kai-kada gana juokingų scenų būdavę. 
Imdavo kai kas pasislėpėlį ir išduodavo ėmėjams. Tie, pasiėmę į 
pagalbą kelius iš sodžiaus vyrus, atvykdavo pasislėpėlio ieškoti 
Padarydavo kratą. Užkluptas rekrūtas (dažnai iš miegų, ar prie 
darbo nusirengęs) šokdavo vienmarškinis ir danū į laukus. Visi 
rėkdami paskui — vyties. Dažnai ištrūkdavo, bet daug ir pa- 
gaudavo"*^). Prieš lenkmetį, kaip žmonės pasakoja, per dešimtį 
metų neėmę į kareiviją. Delko? Pasakotojai nežino. Matyt, bene 
bus tik buvusi privilegija, duota Lenkų Karalijai dėl Aleksandro 
II į sostą įžengimo (vasaryj 1855 m.). Per tą laiką žmonės tru¬ 
putį atsilsėjo. Tik štai 1861, 1862 metais ponai ėmė rengti karą 
prieš Rusiją. 1863 m. sukilimas pasiekė augščiausią laipsnį. Da¬ 
lyvavo jame dvarponiai, prisiviliojo dalį kunigų ir valstiečių. Bet 
tik dalį, nes didžiuma, ypač valstiečių, neužsitikėjo ponais ir ne¬ 
norėjo jiems eiti į pagalbą. Sukilėliai rengėsi prie karo daugiau¬ 
siai pasislėpę giriose. Buvę jų pilna ir Ivoniškio girioje. Ties 
Rudėnais, Vidugiryje, vadinamojoj Aguonpievėje, darydavę 
,,muštrus“. Ten jie turėję savo šėtras, net ir koplytėlę su alto¬ 
riumi. Turėję ir kapelioną, kokį tai kun. Gegužinską, kuris jų 
išpažinties klausydavęs, jiems mišias laikydavęs ir ginklus lai¬ 
mindavęs. Gudelių klebonas, kun. Stalmuchovskis, prie jų ne¬ 
buvęs prisidėjęs. Ivoniškio ponai, matyt, priklausė, nes kelda- 
vę ,, lenkams“ puotas. Maištininkai, atpuldami iš girios, važinė- 
davę po kaimus ir rinkdavę iš žmonių maisto, drabužių, pinigų, 
viliodavę prie savęs jaunus vyrus, o galop net varu ėmę prie sa¬ 
vęs traukti. (Ir mano pasakotojas, L. Brusokas, jų tarpe 4 die¬ 
nas buvęs, ligi galų gale pasisekę ištrūkti). Muštro „lenkus“ 
Aguonpievėje mokinęs senas rusų kareivis, Vauras. 

Suvalkijos maištininkus numalšinti buvo pavesta Vilniaus 
generalgubernatoriui, Muravjovui. Šisai kareivius į Suvalkiją 

Ir dabar dar kai-kur susižeidimai praktikuojama, nors labai su- 

Svelnyti. 

Apie verbavimą dirstelk j Pietario .Atsiminimus“, kaip jo brolis 
slapstėsi. Pats pažinau vieną senį, Ciuoderiškių KardiSaucką (nuo Mari¬ 
jampolės), kuris taip paimtas ištarnavo 25 m.; dalyvavo Sevastopolio kare. 
Kitas tokis kareivis Vizbarą, 25 ar apie tiek kareiviavęs su čerkesais Kau¬ 
kaze, gyveno Navasoduose (M. ap.). Pargrįžo į tėvynę senas, sunaivėjąs; 
]0 nepamenu. 

išsiuntė dviem keliais. General-majoras Dubeltas, paėmęs 3 ro¬ 
tas pėstininkų, eskadroną raitelių ir 100 kazokų, geležinkeliu at¬ 
važiavo į Kazlų Rūdą, iš ten per Mariampolę nusidangino į Kal¬ 
variją ir pasileido ieškoti maištininkų po Marijampolės ir Kalva¬ 
rijos apylinkes^'^). Kiti keli šimtai kareivių pasiųsta per Trakus 
į Prienų ir Balbieriškio girias. 1863 m. gegužio 11d. pulkinin¬ 
kas Manockis aptiko ties Balbieriškiu giriose „lenkų“ armiją, va¬ 
dovaujamą kaž-kokio Kaminskio. Ištiko mūšis. „Lenkai“ neiš¬ 
laikė ir beregint iškriko į visas šalis. Kareiviai pasileido tolyn. 
Gegužės 15 dieną (pirmą dieną Sekminių) atvyko jie į Aguon- 
pievę. Čia irgi ištiko kova, bet silpnutė. „Lenkų“ kas spėjo iš¬ 
lakstė, kas ne — pateko į rusų rankas. Keli „ lenkų“ norėjo pa¬ 
sislėpti Rudėnų Dranginio triobose. Rusų kareiviai šūviais už¬ 
degė ir sudegino triobas. Šūvių parkirsta žuvo ir pati šeiminin¬ 
kė, Dranginienė. Išblaškę „lenkus“, kareiviai nusidangino tolyn 
ir paskui susidėjo su Dubelto armija. Apie rusų kareivius žmo¬ 
nės tik tiek papasakoja, kad kazokai buvę labai pikti. Ką sus- 
tverdami plakę užmuštinai ir reikalavę pasakyti, kur maištinin¬ 
kai. Tiek iš lenkmečio. Žmonės dar ir daugiau pasakoja, bet aš 
padaviau tik svarbesnes žinias. 

3. Dabar kelius žodžius apie gudeliečių papročius. Pradė¬ 
sim nuo šermenų. Pabaigoje XVIII ir pradžioj XIX šimtmečio, 
kaip visos Suvalkijos lietuvių taip ir gudeliečių tarpe buvo tas 
pats paprotys. Numirusio lavoną pirmiausia visą numazgodavo, 
aptaisydavo visais drabužiais, apaudavo gražiomis vyžomis ar 
naginėmis, vyrą uždėdavo kepure (jeigu būdavo žiema — žiemine 
—ausuotine, jeigu vasara—vasarine), moteriškę apklėsdavo ske¬ 
peta (skara), ir pašarvodavo viduryje pirkios ant tam tyčia pri¬ 
taisytų lentų. Paskui sukviesdavo kaimynus, gimines. Vieni atei¬ 
davo pasimelsti, kiti — raudoti; visi lig soties gaudavo gerti deg¬ 
tinės. Kiekvienuose šermenyse rūpindavosi gauti nors vieną du 
giesmininku, giesmių pagiedoti. Giesmininkai sunku būdavo 
gauti: kai kada pasitaikius keleriems šermenims, jų net gana toli 
reikdavo važiuoti ieškoti. Pasitaikydavo kad ir visai nebūdavo 
galima gauti, arba, kitur atgiedoję, ateidavo tik pabaigoj šermenų. 
Atėjus laikui lydėti, lavoną dėdavo į grabą, įdėdavo drauge ir tai, 
ką nabaštikas labiausiai mėgdavo, arba ką veikdavo: butelį deg¬ 
tinės, pypkę, tabokos, kortas, skerdžiui — botagą, artojui — no- 


Sbornik rasporiaženij M Muravjova. Vilna 1866. psl. 2. 108. 

ragą, verpėjai — kuodelį, audėjai šaudyklę, ir t. t. Užvožus gra¬ 
be lavoną, vienas giesmininkų skaitydavo Evangeliją ir oraciją. 
Išnešus grabą į vežimą, skaitydavo kitą oraciją, vadinamą ,,re- 
grederu“ (mat, prasidėdavo žodžiais: regredere, regredere anima 
de hac domo... toliau lietuviškai). Visa parapija turėjo tik vienus 
kapus. Gudeliuose. Taigi į tuos ir telydėdavo. Nesužinojau, ar 
tada užpirkdavo prie palaidojimo mišias. Sugrįžę iš laidotuvių 
visi, kaimynai ir giminės, giedodavo rožančių, o po rožančiaus 
būdavo pietūs. Per šiuos pietus, pasak vieno seno žmogaus, šei¬ 
mininkai rūpindavęsi, kad svečiams valgių būtų paduota kuo-dau- 
giausia, kad svečiai būtų pasitenkinę ir linksmi. Mat šitą rožan¬ 
čių giedant, pareinanti nabaštiko dūšia ir parsivedanti visų savo 
mirusių giminių dūšias. Per rožančių kiekviena dūšelė laukianti^ 
kad ją paminėtų užduodamuose pabaigus rožančių poteriuose. 
Po rožančiaus ir dūšelės einančios prie stalo, imančios valgių ir 
gėrimų. Kai matančios svečius linksmus, tai ir jos esančios links¬ 
mos ir paskui pasitenkinusios ir linksmos grįžtančios į savo gy¬ 
venimo vietas ir meldžiančios už gyvuosius. Jeigu gi viso ant 
stalų randančios maža ir svečius nuliūdusius, tai ir jos nevalgio¬ 
sios ir nuliūdusios grįžtančios atgal ir paskui joms ten esą labai 
nuobodu ir liūdna, ypač labai nesmagu ir vargas būną nabašnin- 
ko dūšiai. Kad po rožančiaus per pietus būtų užtektinai valgių ir 
gėrimų, kaimynai ateidami atsineša po ryšulį, pilną valgomų daik¬ 
tų ir atiduoda jį šeimininkei. 

Papročiai šermenyse pamaži persikeitė, bet daug dar užsiliko 
ir seno. Keli seni Gudelių parapijos žmonės, su kuriais man teko 
kalbėtis, jau kaip tik pamena, giesmininkai būdavę vietiniai, kitur 
nereikėdavę važiuoti jų ieškoti. Minėtuosius inkapius jau labai 
letai kas duodavę, be kepurės pradėję laidoti apie 1840—50 me¬ 
tus. Prieš lenkmetį tais metais vyrai, kasdami lavonams duobes, 
rasdavę ant kapų senuose grabuose butelių pasenusios, labai stip¬ 
rios degtinės. Oracijas paliovę sakyti apie 1870 m. ir nuo to 
laiko įėjęs paprotys bažnyčioj sakyti pamokslą. Dabar gi lavono 
pašarvojimas yra užsilikęs tas pats, kaip ir kadaise buvęs. Gies¬ 
mininkų yra ir perpilnai, nes, kas tik moka skaityti, eina, sėda 
prie stalo ir gieda, kas nemoka skaityti, tas sėda pas duris ant 
suolo. Svaiginamųjų gėrimų nors jau mažiau bevartoja, bet be 
jų ir apsieiti negali; „Kas per balius be šnapso“ — sako žmonės. 
Dar visur galima rasti ant stalo šalę kryžiaus ir butelį ar du deg¬ 
tinės. Susirinkusieji giminės nabašninko verkia, kai kas dar ir rau- 

doti moka (iš senesnių), bet tokių nebedaug. Grabus paprastai 
dirba vienas kitam tie patys sodiečiai ir tai dovanai. Lavonu lydi 
į bažnyčią (pėkšti arba važiuoti) giedodami šv. giesmes. Kiek¬ 
vienas, turtingas ar ne, stengiasi užpirkti už nabašninką egzekvi¬ 
jas. Sugrįžę po palaidojimo namon, gieda rožančių, kaimynai senu 
įpročiu susineša valgomų daiktų, tik, rodos, jau išnykęs įsitiki¬ 
nimas, kad rožančiuje ir per pietus dalyvaujo mirusių giminių 
dūšios. Tačiau, kai po šermenų pasitaiko šiokia ar tokia nelai¬ 
mė, sakoma: „Per šermenis per skūpiai pasirodyta: nabašninkas 
atsiima savo dalį“. Dalis išskaitytų apeigų apleidžia tiktai mirus 
mažam arba labai biednam. 

Vestuves gudeliečiai seniau keldavo visą savaitę. Dabar gi 
pamaži įeina paprotys juo toliau, juo trumpesnį bedaryti pokylį. 
Mat, baudžiavos metu, kad netrukdžius baudžiauninkų nuo dar¬ 
bo dvare, jaunoji pora palaiminimą galėdavo imti tik sekmadie¬ 
niais. Pradėtas sekmadienį vestuvių pokylis tęsdavosi visą sa¬ 
vaitę ir jame dalyvaudavo tik tie, kuriems nereikėdavo eiti bau- 
džiavon: seniai, moters ir t. t. Šeimininkas turėdavo rūpinties, 
kad degtinės ir valgių svečiams užtektų lig soties; užtat nemaža 
tojų“, t. y. jaunų nekviestų vyrukų, kurie atėję į vestuves neina 
reikėdavo išleisti. Baudžiavos metu mažiau būdavo „dienavo- 
namon ligi nepasibaigia vestuvės; bet po lenkmečio, kada paliovė 
šaukusi į dvarą baudžiava, kada kiekvienas jautėsi laisvas esąs, 
„dienavotojų“ skaičius padidėjo. Dienavoti paprastai geras žmo¬ 
gus neina. Eina tik ištvirkėliai, peštukai, kurie nenori dirbti, 
mėgsta pasigerti. Toki pasigėrę neiškenčia nesusipešę, neišdaužę 
langų ir kitokių nepridirbę savininkui nuostolių. Kad sumažinu 
išlaidas ir jaunųjų ištvirkimą, apie 1870 m. buvę dvasinės val¬ 
džios paliepta (? J. R.) palaiminimą jaunavedžiams duoti antra¬ 
dieniais. Ilgainiui ir patys žmonės pastebėjo nenaudingumą ilgų 
pokylių ir pradėjo jų ilgiau netęsti, kaip ligi penktadienio, lyg 
dėl naparankumo su valgiais. Dabar dauguma tokių, kurie ir 
turėtų iš ko kelti vestuves, tyčiomis bažnyčioj ima palaiminimą 
trečiadienį, o ketvirtadienį baigia visą pokylį. Sutrumpinus ves¬ 
tuves, išnyko beveik visos jų apeigos ir papročiai. Vos tik svar¬ 
biausieji bepasiliko. Kitaip tačiau seniau būta. Ketvirtadienį 
prieš trečiąjį užsakymą jaunasis ir jaunoji išsiųsdavę kvieslį. 
Kvieslys būdavęs jaunas vyrukas, dažniausiai giminė; jisai turė¬ 
davęs kviesti į vestuves svečius. Kvieslys taip būdavęs reikalin- 

renka pas vieną kitą ūkininką. Pas ūkininką tačiau nevisada esti 
lengva gužynė padaryti, nes, mat, pasitaiko šioki toki „persekio¬ 
jimai“: ne by-kas nori gužynę priimti. Visas jaunimo gužynėse 
pasilinksminimas — tai šokiai, alus (ir baltakė). Sutvarkytų 
naudingų pasilinksminimų jaunimas neturi. Nėra jokių nei bro¬ 
lijų, nei draugijėlių; knygos ir laikraščiai irgi didelė retenybė. Į 
visą parapiją tepareina keli egzemplioriai „Šaltinio“. Užtat ne¬ 
nuostabu, kad jaunimas subatvakariais patys nežino kur eina per 
laukus giedodami, rėkaudami, kad dirba visokius „šposus“, kad 
į šermenis ar į vestuves atsivelka net per kelis varstus vien tik 
pažiopsoti. Šalę gužynių, kaipo jaunimo pasilinksminimas žais¬ 
las, yra dar paprotys apyvelykiu ir apie Sekmines įrengti kliūbai, 
kur vyrai ir merginos renkasi supties, ir į gužynę šokti. Tačiau 
šitas paprotys baigia nykti, kaip kad neperseniai (apie 1890 m.) 
išnyko paprotys per atvelykį mušti margučius. Eidami į baž¬ 
nyčią tiek vyrai, tiek merginos nešdavęsi po kelis ar kelioliką 
gražiai išmargintų kiaušinių ir prieš ar po pamaldų vyrai tarp sa¬ 
vęs arba su merginomis (merginos irgi arba tarp savęs arba su 
vyrais) eidavę margučiais muštyn. Katro margutis trūkdavęs, 
tas tam, kurie netrūko, turėdavę sukultąjį atiduoti. Būdavę ir ap¬ 
gavimų. Kai kurie, kad tik kitą pergalėjus, margučius pasidary¬ 
davo iš sūrio, iš medžio ir t. t. Bet jeigu tokį apgaviką sustver- 
davę, duodavę į kailį; dažnai net peštynės iš to kildavusios. 

Peštynių žvilgsniu, apskritai imant. Gudelių jaunimas nėra 
peiktinas. Paprastai visoki ginčai ir peštynės randa pradžią deg¬ 
tinėje. Ir juo jų ten daugiau, juo kur lengviau prieinami svaigi¬ 
namieji gėrimai. Šiuo žvilgsniu gudeliečiai niekados nebuvo nu¬ 
skriausti. Baudžiavos laikais turėjo net penkias smukles: Pilo¬ 
tiškėse, Rudėnuose, Makvickuose, Leičiškėse ir Gudeliuose. 
Smuklės buvo dvaro. Ponas jas išnuomodavo by-kokiam žydui 
kuris pardavinėdavo dvaro degtinę. Tų laikų smuklė buvo er¬ 
dvas kambarys. Prie jos galo buvo pristatyta daržinė (vadinama 
infartė), kurioje apsinakvoję keleiyiai arklius pasišerdavo. Smuk¬ 
lė buvo labai užeinama, lankoma vieta. Ji žmones traukte prie 
savęs traukdavo: čia mat galima buvo išgirsti visokių žinių. Smu¬ 
klė visados būdavusi pilna žmonių. Po pusryčių apsiliuobusios 
atsilankydavo šeiminikės; į pavakrį tai viena, tai kita atbėgdavo 
merginos — prasimetusios šiokių-tokių reikalų pas žydę, lyg ko 
pasiklausti. Vakare, ligi moters išverda vakarienę, o dažnai ir po 
vakarienės, susirinkdavo pasikalbėti, parūkyti pypkių vyrai. Kas 

važiuodavo kur kokiu reikalu, sustodavo smuklėje kelio arba vie¬ 
tos pasiklausti. Į smuklę rinkdavosi kuopa mokesčių dėti. Turė¬ 
dami liuoso laiko vyrai ten eidavo kortuoti Smuklėje parankiau¬ 
siai būdavo jaunimui gužynė pasidaryti, ir t. t. O visi, kas tik į 
smuklę užeidavo, neiškęsdavo neišgėrę stiklelio karčiosios. Jeigu 
kas neturėdavo pinigų, žydas duodavo ant palūkio. Kasgi nieka¬ 
da neįgydavo pinigų, iš to žydas užmokestį priimdavo prekėmis: 
javais, kiaušiniais ir kitais daiktais. Dukteris, sūnūs nuo tėvų, 
moteris nuo vyrų, šeimyna nuo šeimininkų pasivogdavo šį-tą, kad 
tik turėjus už ką „šnapselio“ išsigerti. Degtinę gerdavo visi, ir 
gėda būdavusi šeimininkui, jeigu pabaigus svarbesnį darbą (bul¬ 
viakasės, rugiapjūtės, pabaigtuvės) nepastatydavo šeimynai deg¬ 
tinės. Net 1848 m. bažnyčios statymo išlaidose keliskart pami¬ 
nėta: na wodkę zlotych — 3, na wodkę malarzovvi zlotych 4, ir t.t. 
Panaikinus sodžiuose smukles ir išsiskirsšius gyventojams viena- 
sėdijomis, gėrimas sumažėjo (mat, netaip lengva buvo visiems 
Gudelių smuklė pasiekti). Pragėrimas tačiau vis tas pats liko, 
nes žymiai pabrango degtinė. Stabtelėjęs buvo gėrimas išnykus 
ir paskutinei parapijoje smuklei (apie 1897 m.), bet neilgai tru¬ 
kus atsirado alinė, kuri ligšiol begyvuoja. Dabar žmonės dau¬ 
giausiai vaišinasi alumi, bet kam reikia suranda ir degtinės, nors 
,,monopolio“ ir nėra. 

6. Siek-tiek apie gudeliečių švarą. Seniau visų pirkios buvo dū¬ 
minės, prirūkusios, žemutės, langai mažyčiai. Pirkios kampe vi¬ 
sados rūgdavo statinė su kiaulių ėdalu. Pirkioje šerdavo kiaules, 
o žiemą ir avis bei jaunus veršius sugabendavo pirkion. Kas per 
švara gali būti tokioj pirkioj pigu numanyti. Pilna asla mėšlų, 
purvyno... šlavęs šluok, ir vis bus sąšlavų. Nuo suodinų sienų ir 
lubų baltiniai ir drabužiai taip-pat negalėdavo būti švarūs, nesu¬ 
teršti. Ir valyviausia moteriškė tokiose aplinkybėse švaros užlai¬ 
kyti negali. Po lenkmečio, išsiskirsčius vienasėdijomis, pradėjo 
atsirasti įstaigesnių triobų. Pradėta avims ir kiaulėms statyti šil¬ 
tesni tvartai, kad nereikėtų jų per šalčius pirkioje laikyti. Išmokta 
pasidaryti pirkios be dūmų, su grindimis. Tada kitokia atsirado 
ir švara. Tačiau dar ir dabar ne visi išdrįsta persiskirti su avimis 
it kiaulėmis. Net paties klebono gyvenamoje trioboje laikyta 
avys ligi 1894 m. Daugiausiai švara pakilo pastaraisiais metais. 
Dabar pas kiekvieną gyventoją (išskyrus mažumą daržininkų) 
pirkios su kaminais. Užeinamesnėse vietose yra ir kitas namų 
galas, vadinamas seklyčia. 

7. Sunku susekti gudeliečių švietimosi istorija. Šią sritį pa¬ 
aiškiną dokumentai vos tesiekia kelias dešimtis metų atgal. Tru¬ 
putį toliau siekia padavos — senų žmonių pasakojimai. Anot jų, 
pabaigoje XVIII šimtmečio mokąs skaityti iš knygos žmogus 
buvęs važiuot ieškoti toli — į kelintą dešimtą kaimą. Tie giesmi¬ 
ninkai būdavę, kaip ir amatininkai; vienur atgiedoję, važiuodavę į 
kitų šermenis. Jiems už giedojimą mokėdavę. Kaimynai į šer¬ 
menis ateidavę tik taip: pažiūrėti, pasikalbėti, pypkių parūkyti; jie 
prie stalo nesėsdavę. Ten sėdėdavę vienas ar du pargabenti gies¬ 
mininkai. Ir nėra ko stebėtis, kad taip maža ten buvo mokytų. Nes 
tada 1) buvo labai maža lietuviškų knygų; sunkiai užtat jos buvo 
prieinamos; 2) gudeliečiai turėjo sunkią baudžiavą, liuoso nuo 
darbo laiko beveik nebuvo, taigi kada mokyties? 3) Gudelių gy¬ 
ventojai ir dabar neturtingai gyvena, a tada, anot senių pasakoji¬ 
mo, dar vargingiau gyvenę: triobos buvusios menkutės, laukai, 
už dvaro darbų, būdavę tik vogčioms apdirbami; taigi ne mokslas 
buvo galvoj, bet prasimaitinimas. 

Liaudies dvasios tvariniai, kaip visur Lietuvoje, taip ir Gu¬ 
delių apikaimijoje klestėjo nuo senų senovės. Dainos skambė¬ 
davo prie kiekvieno darbo; pasakas ręsdavo seneliai netik ma¬ 
žiems vaikams, bet ir suaugusiems, ar tai kokiame susirinkime, 
ar prie lengvesnio darbo. Pasakų dainų, mįslių, burtų ir kitokių 
liaudies dvasios tvarinių dar ir dabartės galima apsčiai rasti Gu¬ 
delių parapijoje. 

Mokslo židinys, jei taip galima pavadinti, buvo dvare. Ten 
turėjo būti vienas-kitas žmogus, kuris vedė viso dvaro ūkio sąs¬ 
kaitas. Tuos dvaro „raštininkėlius“ dar labai gerai pamena seni 
žmonės. Tie jauni, ištvirkę, be darbo valkiodavosi vyrukai dau¬ 
giausiai įkyrėdavo baudžiauninkams. Jiems ponas leisdavo pri¬ 
žiūrėti ir pabausti darbininkus. Jie tyčiomis ieškodavo priekabių, 
kad tik gavus plakti baudžiauninką^^). Į tokius ,,raštininkus“ ga¬ 
lėdavo patekti paprastas baudžiauninkas. Jeigu ponui patikdavo 
by-kurio ūkininko vaikas, jis jį atsiimdavo pas save už tarną, daž¬ 
nai nesiklausęs nei tėvų sutikimo. Jeigu vaikas būdavo gabus, 
betarnaudamas pramokdavo skaityti ir rašyti, o paskui arba lik- 


Matyt nemažai jie įkyrėdavo jeigu 9 metus ėjusis baudžiavą se¬ 
nukas Lauras Prūsokas, man pasakodamas apie baudžiavą, nė vieno saki¬ 
nio negalėdavo sudėti, nepamarginąs jo įvairiausiais linkėjimais tiek pačiai 
baudžiavai, tiek ponams, tiek jų pagalbininkams: launinkams, teisėjams, 
raštininkams ir t.t 

davo dvare raštininku, arba jeigu ponams prasikalsdavo, grįž¬ 
davo atgal į sodžių baudžiauninkauti. Atsiradus Gudeliuose 
bažnyčiai ir kunigui, mokytų žmonių skaičius pasidaugino. Rei¬ 
kėjo mokančio skaityti vargonininko ir zakristijono. Prie bažny¬ 
čios mokydavosi tarnauti mišioms o drauge ir skaityti iš knygų 
vienas kitas jaunas vaikinas. Labai pamaži, bet vis dėlto mokytų 
skaičius Gudelių apikaimijoj pradžioje XIX šimtmečio pradėjo 
didėti. Patys gyventojai pastebėjo mokėjimo skaityti ir rašyti 
naudą^ 2 ) Ij- daugiau pradėjo juo rūpinties. Sunku tačiau surasti, 
kas buvo akstinu, paskatinusiu gudeliečius mokytis. Betgi ma¬ 
tome, kad apie 1850 m. jau nemaža buvo mokančių skaityti. Jau 
netik ką nebereikdavo šermenims ir kažinkur ieškoti giedotojų, 
bet ir bažnyčioj gieda vadinamieji ,,kantarai“. Kiek prie klebo¬ 
no Moižrymo buvo mokančių skaityti, nėsant statistikos, pasa¬ 
kyti negalima. Minėtasis klebonas 1850 m., rodos, pirmas Gude¬ 
liuose įkūrė broliją^*^) kuri turi dalyvauti procesijose per iškilmes. 
Brolijos nariai surašyta į tam tikrą knygą, kur kiekvieno pažy¬ 
mėta pasielgimas, nuopelnai; daugumas narių moka skaityti, o kai 
kurie ir raštyti; dalis jų gieda bažnyčioje. Iš kur gi jie ir kaip 
tiek pramoko? Sužinome apie tai iš senų žmonių pasakojimo. Tam 
tikrų mokyklų tada nebuvę jokių. Vaikus skaityti mokydavę 
tam tikri„daraktoriai“žiemos metu.Tie „daraktoriai“ nebuvo žmo¬ 
nės daug mokyti ir ne atėjūnai, bet vienas kitas tų pačių vietinių 
gyventojų, kuriam šiokiu tokiu būdu buvo pasisekę pramokti. 
Mokymas tačiau buvo kuo prasčiausias: pramokydavo pažinti 
raides, skaityti vieną kitą litaniją, mišių maldas, ir būdavę gana. 
Kas daugiau norėdavęs mokyties, ypač rašyti, eidavęs pas var¬ 
gonininką. I tikrąsias mokyklas beveik niekas neidavę, nes žmo- 


Girdėjau iš savo tėvo anekdotą, kuris paaiškina, kaip dar bau¬ 
džiauninkų suprasta nauda mokėjimo skaityti ir rašyti. Kur Tai apie An- 
tanavą (Marijampolės apsk.) vienas vaikinas baudžiauninkas mokėjęs ra¬ 
šyti. Užtat jam baudžiava labai buvusi lengva. Vasarą javus vežant, kie¬ 
kvienas baudžiauninkas turėdavęs nuvežti į dvarą paskirtą skaičių vežimų 
javų ar šieno. Jisai veždavęs tik vieną vežimą. Už kiekvieną atvežtą ve¬ 
žimą dvare išduodavę kvitelę. jisai veždavęs vežimą, kad gautų pirmą 
kvitelę pamatytų kaip ji parašyta ir ant kokio popierio. Paskui išvažiuo- 
davęs į galus laukų, arklius pasišerdavęs, išsimdavęs iš kišeniaus paišelį 
ir tinkamo poperio (pas jį kišeniuj visados būdavę atsargai išteklius viso¬ 
kio poperio; žalio, raudono, balto mėlyno ir t.t. kad pataikyti turėti 
tokio, ant kokio tą dieną duodavo kviteles) ir prisirašydavęs kiek reikia 
kvitelių. Kai-kada pagelbėdavęs ir draugus, bet tik labai ištikimus. 

53) Nepažymėta kokią. Ar tik ne Karmelitaninės šv. P. M. škap- 
lieriaus. 

nės buvę perdaug „biedni“. Lankiusius prieš lenkmetį tikrąsias 
mokyklas iš Gudelių parapijos galima nurodyti 4—5 žmones®“*). 

Noras mokytis ilgainiui didėjo. 1866 m. prie klebono Stal- 
muchovskio Gudelių parapija šalę bažnyčios po vienu stogu su 
„špitole“ pasistato namus mokyklai. Ištikus lenkmečiui su savo 
vaisiais, mokyklos minėtuose namuose atidaryti buvo negalima. 
Po kelerių metų, kaip jau sakiau, mokyklos namus drauge su „špi¬ 
tole“ pasisavino dvaro ponas. 1863 m. Muravjovas uždraudė vi¬ 
sokias pašalines ir slaptas mokyklas; ,.daraktorius“ laikyti buvo 
i.egalima, bet jau galima buvo atidaryti valstybinės mokyklos. 
Tuo tarpu Panausupio Ambraziejus (rodosi Juozas) pabaigė (ro¬ 
dos Marijampolėje) mokslą ir gavo mokytojo teises. Tą rudenį 
reikėjo jam stoti į kareiviją, o yra privilegija, kad mokytojui, kai¬ 
po jau tarnaujančiam valdžiai, nereikia eiti kareivijon. Ambra¬ 
ziejus gi nenorėjo eiti kareivijon, bet ir mokytojo vietos neturėjo. 
Pajutęs, kad Gudeliuose norima atidaryti pradedamoji mokykla, 
pats užsiėmė rūpinties, kad ją kuo greičiausiai atidarytų. Tuo 
tikslu ir pats ir jo našlė motyna kelis kart važinėjo į Suvalkus ir 
kitur, lig gavo leidimą atidaryti Gudeliuose mokyklą ir pats buvo 
paskirtas joje mokytoju. Pradėjo Ambraziejus Gudeliuose vai¬ 
kus mokyti bene 1870 metais. Kur pirmukart buvo mokykla, ne¬ 
patyriau; rodos, ne prie „špitolės“, nes ją tada laikė užėmę dvaro 
bernai. Prie „špitolės“ atkelta mokykla, rodos, apie 1876 m., kada 
parapija „špitolę“ atgavo iš pono. Vyskupo Vierzbovskio vietos 
dokumente pažymėta, kad 1873 m. pradedamoje mokykloje būta 
20 bernaičių; mergaičių dar nevaikščiota mokyties. Daugiau 
smulkesnių žinių apie šitą mokyklą nepasisekė gauti, kaip tik iš¬ 
skaitymą mokytojų ir tai tik sulig žmonių parodymo. Gudeliuose 
mokytojavę: Ambraziejus, Kriaučeliūnas, Misiurevičius, Miliaus¬ 
kas, Vitkauskas, (Ambraziejus antrąkart), Mozūraitis, Lukša, 
Gylys, Strampickas, Statkevičius ir (dabar) Paltanavičius. Lig 

Apie Gudelių praeitį kalbėjau su keliais senais žmonėmis. Jie 
visi maždaug šios nuomonės. Dabar—sako—kitokį laikai: daugiau gali 
pinigo padaryti, tai ir į mokslą gali eiti, bet baudžiavos metu to nebuvo. 
Džiaugdavaisi žmogus sustvėrąs skatiką .ant druskos, ant Snapso kvatier- 
kos“; kas tada apie mokslus galėjo manyti?! — »Tai kokiu budu iSmoko 
tie?“ — paklausdavau — „Broleli, bene jie savo pinigais, tai „paliokų*. Kas 
tada savo galėjo padaryti tiek pinigų? Jie lenkų (sprask: maištininkų), po¬ 
nų pinigų sustvėrė, tai ir mokyklas išėjo*. Tokios nuomonės man pasa¬ 
kojusieji žmonės, bet jie 6—10 margų gyventojai, o tokių apygardoj di¬ 
džiuma. Užtat nenuostabu, kad jie nesuprato turtingesnių ūkininkų padė¬ 
jimo, kurių Gudelių parapijoj buvo 4—5. O mokslus pasiekusieji kalbami 
žmonės buvo šių ūkininkų sūnūs. 

J 908 m. mokykla buvo prie „špitolės“, dabar valsčiaus lėšomis 
pastatyta kitoj vietoj, už sodžiaus* 

Panaikinus baudžiavą, gudeliečiams nemaža palengvėjo: ūkis 
pakilo augščiau ir dauguma jų įgijo ištekliaus leisti vaikams į 
mokyklą. Dabartės nors neperdaugiausiai yra pasiekusių vidu¬ 
rinio mokslo, bet vis dėlto keliolika yra. 

Tuoj po lenkmečio, pirm negu buvo atidaryta valstybės mo¬ 
kykla, Gudelių parapijoj atsirado kita mokykla, mokykla bendra 
visai Lietuvai: patys tėvai, kurie mokėjo skaityti, ėmė mokyti sa¬ 
vo vaikus ir dar tebemoko ligi šios dienos. Nes nors vėliau ir 
atsirado valstybės mokykla, bet ji nemokė to, ko vaikų tėvai no¬ 
rėjo savo sūnus išmokyti. Ji mokė, paprastai, rusiškai o gyvento¬ 
jams rūpėjo pramokti lietuviškai. Užtat naminė prie ratelio mo¬ 
kykla daugiau yra padariusi, negu valstybinė. ^Dabartės parapi¬ 
joje didelė dalis yra mokančių skaityti ir net rašyti, bet didesnė 
jų dalis viso to išmoko namie. Kaip mažėjo analfabetizmas, nė- 
sant statistikos, negalima parodyt. Sulig dabartinio klebono, 
kun. Kurtinaičio, 1910 m. padarytos statistikos iš 912 vyrų mo¬ 
kančių skaityti yra 465, o moterų iš 1136 „pažįsta ant knygų“ 
532. Taigi analfabetų yra didesnė pusė (1051 žmogus). 

Čia ne pro šalį bus pakalbėti ir apie lietuvių kalbos likimą 
Gudelių parapijoje. Visi parapijos gyventojai — lietuviai. Nelie¬ 
tuvių nėra visai. Ivoniškio dvarą valdė ponas lenkas, taigi ir jo 
tarnų tarpe jau nuo seniai vienas kitas būdavo lenkas. Apie 1890 
m. dvaras pakliuvo į žydo rankas. Žydas pats gyvena kažin kur, 
o dvarą valdyti atsiunčia ūkvedį rusą arba vokietį. Tas gi daž¬ 
niausiai, nemokėdamas lietukų kalbos, ir darbininkų ieško tokių, 
su kuriais galėtų susikalbėti ). Ir tokiu būdu vieną kitą svetim¬ 
tautį atgabena į parapiją. 

Matant parapijoj vien tik lietuvius, rodos, kad ir bažnyčioj 
negalėjo būti kitokia, kaip tik lietuvių kalba. Tačiau seni žmo¬ 
nės kitaip pasakoja. Pasak jų, ligi lenkmečio pamokslai, giesmės 
ir kitos pridedamosios pamaldos būdavę lenkiškai. Lietuviškus 
pamokslus įvedęs kun. Stalmuchovskis. Šitokį senųjų pasako¬ 
jimą paremia ir klebono raštinės dokumentai. Pirmas lietuviškai 
rašytas dokumentas yra manifestas, paskelbtas 1866 m. Ligi tol 
visi skelbtieji manifestai ir įsakymai užrašyta lenkų kalba. Tiesa, 

Faktą turime visai neseną. 1911 m. daro prievaizda buvo rusas 
Oja. Lietuviškai nė žodžio nemokėjo. 1 dvarą bernus parsigabeno kelis 
gudus ar rusus .Vilniaus padangės”. Nuo tų net lietuviai bernai aprusėjo 

yra užrašyta vienas kitas vyskupijos valdytojų įsakymas, kuris 
žmonėms turįs būti jų kalba apskelbtas, bet ar taip buvo, jokios 
žymės nėra. Beje, yra vienas rusų valdžios įsakymas, liepiantis 
skaityti manifestus žmonėms sulig tam tikro vertimo, o perskai¬ 
čius vertimo nesunaikinti, bet jį padėti. Iš šito galima spręsti, 
kad pirmiau tolygių dalykų žmonėms tik turinys buvo skelbiama 
lietuviškai, o paminėtojo įsakymo skaitoma ištisas vertimas. Nuo 
to laiko pradėta vertimų kopijos ir į knygas traukti. Prie svar¬ 
besnių, lietuviškai rašytų kopijų, priklauso: vysk. Lubienskio 
atsisveikinimas 22 balandžio 1866 m., vysk. Baranauskio „Gany- 
tojaus laiškas“ apimant Seinų vyskupiją ir t.t. 

Palyginus žmonių padavų ir dokumentų liudijimus apie lie¬ 
tuvių kalbos Gudelių bažnyčioje likimą, galima tiek pasakyti. 
Ligi lenkmečio viskas pareidavo nuo dvaro ponų—koliatorių. Per 
mišias beveik visados būdavo ponai, taigi tuoj po mišių jiems bū¬ 
davo lenkiškas pamokslas. Ponams išsiskirsčius, kunigas be abe¬ 
jo prabildavo į žmones lietuviškai, bet tik trumpai, pranešdamas 
jiems svarbesnius kokius dalykus, įsakymus, arba pasakydamas 
moralį katechezinį pamokslėlį. Kadangi kun. Mojrzymo lietuvių 
giedotojų nebuvo, tad giesmes, beabejo, giedojo lenkiškai vargo¬ 
ninkas ir vienas kitas klebono ar dvaro tarnas, mokąs lenkiškai. 
Sumažėjus pono įtekmei ir atsiradus pačių gyventojų tarpe dau¬ 
giau mokančių skaityti, lietuvių kalba bažnyčioj gavo daugiau 
vietos. Ypač persimainė dalykai po lenkmečio. Prie klebono 
Stalmuchovskio bažnyčioje susidaro tikras kantarų būrys, kuris 
kas šventa diena lietuviškai gieda reikiamas giesmes. Ponams re¬ 
čiau pradėjus bevaikščioti į bažnyčią, kun. Stalmuchovskis, pama¬ 
tęs reikalingumą mokyti liaudį, pradėjo sakyti lietuviškus pa¬ 
mokslus. Ponams būdavo teskaitoma lenkiška evangelija ir už¬ 
sakai skelbiami lenkų kalba^^‘. Lenkiška evangelija dingo, po¬ 
nams išnykus iš dvaro. Dabar viskas bažnyčioj atliekama lietu¬ 
vių kalba, išskyrus liturgines lotyniškas maldas. 

Dabar dar gali kilti klausimas apie gudeliečių susipratimą 
apskritai ir ko jie šalę skaitymo daugiau mokėjo. Pradžioj XIX 
šimtmečio gudeliečių susipratimas negalėjo būti augštas. Vienin- 
tėlis apšvietimo šaltinis, pamokslai, be atsidėjimo sakomi, maža 
davė naudos. Jeigu dar dabar žmonės prisilaiko niektikėjimų, 
silpnai žino (dauguma) tikėjimo tiesas, tai ką bekalbėti apie tuos 


Užsakai dar visai neseniai pradėta skelbti lietuviškai. 

laikus? Burtais vaduodavosi prie daugelio dalykų. Prie klebono 
Stalmuchoskio miniomis rinkosi į girią garbinti uosio. Dar kun. 
Baratinskis vysk. Vieržbovskiui vizituojant skundžiasi, kad para¬ 
pijiečiai labai linkę esą prie burtų. 

Baudžiavos metu gudeliečiai amatų, rodosi, jokių nemokėjo. 
Dvaro kalvės, rodosi, užtekdavo visai parapijai, nes geležies įran¬ 
kių labai maža tereikėdavo. Ūkio padarai: šakės, spragilai, ža¬ 
grės, akėčios, mėšlui ir javams važioti vežimai buvo mediniai. Vi¬ 
sus šituos dalykus, paprastai, darydavo patys ūkininkai. Taip 
kad prie kalvio reikdavo kreipties tik su noragais, kirviais ir ki¬ 
tais tolygiais. Vežimus kaustydavo tik tuos, kuriais į tolimesnę 
kelionę turėdavo važiuoti. Siuvėjai būdavo žydai; kurpiai buvo 
beveik nereikalingi, nes, anot senųjų, batus tada labai retas tetu¬ 
rėdavęs; paprastas avėtuvas buvo klumpės ir vyžos. Kitaip da¬ 
lykai virto pabaigoj XIX šimtmečio. Dabar amatai visi lietuvių 
rankose ir amatininkų yra nemaža. Siuvėjauja jauni vaikinai ir 
merginos. Yra ir kurpių, ir kalvių, ir dailidžių, ir trobų statytojų, 
ir mūrininkų. 

Paminėtina čionai prekyba. Baudžiavos metu vienintelis pre¬ 
kybos dalykas buvo degtinė. Dvaras buvo įtaisęs 5 parapijos so¬ 
džiuose smukles. Tas smukles nuomodavo žydai ir pardavinė¬ 
davo pono degtinę. 

Po lenkmečio smuklės panaikinta. Likosi tik viena — Gude¬ 
liuose, kurioje ilgą laiką „šinkavęs“ žydas Borukas. 1897 m. (ar 
gal truputį pirmiau) ir ta smuklė panaikinta. Dabar yra tik žydo 
Iršiaus įtaisyta alinė. Pasisekimą turi gerą: žydas vos spėja ber- 
tainius gabenti. Pabaigtuvėse, talkose, šermenyse, vestuvėse, 
krikštynose, žinoma, ir gužynėse alus (na, ir degtinė) upeliais 
teka^*^*. Krautuvių istorija esanti visai trumpa. Kokia 30 metų 
atgal žydas Maušius parsigabenęs truputį pipirų, druskos ir kitų 
mažmožių ir pradėjęs „turgavoti“. Dabar gi to žydelio krautuvė 
visai nemaža ir galima gauti įvairiausių dalykų. 

kun. J. Reitelaitis. 

1912 m. 


57) Žmonės sako: kaip žmogus be to apsieisi; tėvai gėrė ir mums 
paliko. Be trunko kas per balius. 

Gudeliai yra ant vieškelio: Balbieriškis — Igliškėliai. Į Ma¬ 
rijampolę 24 kilom., Balbieriškin 16 kilom. Gatvių nėra, yra tik 
bevardė aikštė. Namų 19 — visi mediniai, tik vienas II aukštų 
mūrinis. Gyventojų 110; žydų tik 4 šeimynos. Krautuvė 1, 
lestoranas 1, lentpiūvė 1 su gariniu malūnu, 2 batsiuviai, 2 kal¬ 
vės. 

Pirmutinė Gudelių koplyčia prieš šimtą metų buvo pastatyta 
apie porą kilometrų į rytus nuo dabartinės bažnyčios, Ivoniškių 
dvaro lauke prie Naujienų kaimo. Ir dabar dar tą vietą žmonės 
vadina „Bažnytkalniu“, o koplyčvietėje yra keletas duobių ir 
krūvos akmenų. Toje koplyčioje kapelionas buvo kun. Kaz. 
Sendaravičius (1791 —1795), kun. Mykolas Narkevičius iki 1801 
m., po jo kun. Kasperas Kališauskas. 



Gudelių bažnyčia ir aikštė per atlaidus. 


VALSČIUS. 

1918 m. parvykęs iš Rusijos studentas Stasys Zienius, Ma- 
krickų km., Gudelių valsč., dar tebėsant vokiečiams, lapkričio 
mėn. 17 d. sušaukė visos apylinkės gyventojų susirinkimą Gude¬ 
liuose. Pats susirinkimo iniciatorius pasakė turiningą kalbą, nu¬ 
švietė visą Lietuvos Nepriklausomybės galimumą ir siūlė išrinkti 
valsčiaus vykdomąjį komitetą. Komitetas čia pat ir buvo išrink- 

tas sekančiam sąstate: pirmininku Juozas Vilkutaitis (dabart. 
Prienų notaras), nariai Stasys Makauskas, Adomas Šolys, Si¬ 
mas Kazlauskas ir Juozas Leimonas (sekretorius). 

" Vykdomasis komitetas pirmiausia pasirinko sau valse, mili- 
cijantus ir aprūpino juos ginklais. Pirmas milicijantas buvo Jonas 
Serpenskas. 



Daukšių paminklas. 


Gudelių valsčiuje yra 9 komplektai prad. mokyklų. Bet 
Gudelių mokykla su mažom pertraukom veikia nuo 1866 m. Ta 
mokykla įsteigta klebonaujant čia kun. Stalmuchovskiui. Klebo¬ 
nas po vienu stogu kur buvo „špitolė“ pasistato parapijos mo¬ 
kyklą. Kai ištiko lenkmetis ir kai jis buvo rusų likviduotas mo- 

kykla buvo nustojusi veikti. 1863 m. Muravjovas buvo uždrau¬ 
dęs visokias Lietuvoj mokyklas, ne rusų valdžios įsteigtas. Pa- 
nausupy atsirado tūlas Ambraziejus, kuris buvo pabaigęs moky¬ 
tojo mokslus. Jam kaip tik reikėjo eiti kariuomenėn, o moky¬ 
tojo pareigose paliuosuodavo nuo kariuomenės. Tai jis ir pasi¬ 
rūpino įsteigti, arba atgaivinti Gudelių mokyklą. Tai buvo 1870 
met. 1873 m. Vyskupo atsilankymo akte yra pažymėta, kad mo¬ 
kykloje rado 20 berniukų. Mergaitės leisti mokytis dar nebuvo 
„mada“. 

Pagal žmonių pasakojimus iki Did. Karo Gudelių mokyto¬ 
jais, yra buvę: Ambraziejus, Kriaučeliūnas, Misiurevičius, Mi¬ 
liauskas, Vitkauskas, vėl Ambraziejus, Mozuraitis, Lukša, 
Gylys, Strampickas, Statkevičius, Paltanavičius. 

Šiuo laiku veikia dar šios Gudelių valsčiuje mokyklos: Nauj. 
—Ūtos 3-jų kompl., įsteigta 1920 m. 

Daukšių, įsteigta prieš karą 1 kompl. 

Rudėnų, įsteigta 1920 m. 

Gelčų, Riečių, įsteigta 1921 m. 

Dvarai tik trys buvo ir tie išparceliuoti. 

Beržyno dv., Murauckienės, išparc. 1925 m. 

Ivoniškis išparceliuotas 1924 m. 

Daugirdiškės taip pat Murauskienės, išparceliuotas 1925 m. 

Ežerai yra 2: Ivoniškio 11 ha ir Leiciškių 15 ha. 

Kelių I rūšies 5 kilom., II — 15 kilom, ir III — 41 kilom. 

Tiltų Nepriklausomybės laikais pastatyta yra virš 130, dau¬ 
gumoje iš cementinių vamzdžių. 

Viršaičiai yra buvę: 

Simanas Vaicekauskas, M. Radauskas, Petras Mockapetris, 
Simas Žiemius, Antanas Tumosa ir Vincas Karalius. 

Sekretoriai buvo: Ona Bujauskaitė, Juozas Vosylius, Ignas 
Abičiūnas, Mozūra, Žilinskas, Bronius Urbonas, Jonas Cernaus- 
kas, Petras Mėšlius. 

Visame valsčiuje yra pora dūminių pirkių; beveik trečdalis 
yra šiaudais dengtų triobų. Baigiančių 100 metų gyventi sene¬ 
lių yra keletas: Daukšių Antanas Švirinas 95 metų. Kalnynų Juo- 

zas Brusokas 93 m., Skęsbalių Ieva Levanavičienė 96 m. ir Kam¬ 
pinių Ona Leimonienė 95 metų. Pavardžių daugiausia pasitaiko: 
Brusokai, Motuzai, Marčiukaičiai, Gustaičiai ir kit. 

Valsčiaus žuvę u ž laisvę šie garbingi vyrai: _ 

Juozas Daugirda Šernų km., 

Matas Brusokas Makrickų km., 

Vincas Bražinskas Rudenų km., 

Stasys Gočentas Dzingiškių km., 

Vincas Brusokas Navikų km. 



DAUKŠIŲ BAŽNYČIA. 

Senoji Daukšių bažnyčia su klebonija ir visais triobesiais 
1803 m. kartu žuvo ugny ir visas bažnyčios archyvas. Tad ir baž¬ 
nyčios inventorius surašytas jau naujas be istorijėlės. Bažnyti¬ 
niam kalendoriuj — rubricelėj yra pažymėta, kad dabartinė baž¬ 
nyčia yra pastatyta 1864 m. 

Titulas šv. Jurgis. Parapijonių 2303 žm. Klebonu kun. Vin¬ 
cas Baltrušaitis. Jau jisai yra čia virš 30 metų, su pertrauka 3 
met. kada buvo karo metu tremiami Rusijon. -Prieš jį buvo kle¬ 
bonu kun. Kazys Mačiukevičius, miręs Suv. Kalvarijoj, kur buvo^ 
klebonu ir dekanu. Mirė 1919 m. Prieš Mačiukevičių buvo kun. 
Matas Vasiliauskas, prieš jį Krakaitis, Bobrovskis, dar buvo Le- 
keckas ir kiti. 

Pažymėtina, kad Daukšiuos niekad nebuvo ir nėra žydo. 
Bažnytkaimy yra 1 krautuvė, mokykla, pašto agentūra ir dar 
viena lūšnelė. Apylinkėj ūkininkų sodybos. Per Daukšius teka 
upelė Dovinė, kuri netoli Liudvinavo įteka į Šešupę. Pradžioje 
kūrimosi Lietuvos savivaldybei, taip pat ir prieš karą Daukšiai 
priklausė prie Padovinio valsčiaus (pirmiau gminos). Bet kai 
buvo pertvarkyti Marijampolės apskrities valsčiai, Padovinio 
valsč. buvo likviduotas ir Daukšiai buvo priskirti prie Gudelių 
valsčiaus. 



Riečių bažnyčia. 

Prof. Totoraitis „Lietuvos Aide“ 1933 m. XI1-9 d. šiaip rašė 
apie Daukšius: 

„Daukšių parapija prieš karą priklausė Kalvarijos apskričiui. 
Daukšių kaimas yra abiem pusėm Dovinės pakilioje sąsmaugėje 
tarp dviejų pelkių, paliomis vadinamų, kurių vienos prie Amal- 
vos ežero ilgio turi kokius 5 kilom, ir pločio 4 ir antros prie Žu¬ 
vintu ež. dar didesnės. Pradžia jo siekia į XVI šmt. Yra dar 
gyvas padavimas, kad čia girioje apsigyvenęs Daukšys, kurs 
šaudydavęs paukščius ir žvėris, kurių čia pelkėse ir dabar daug 
laikosi; vėliau čia išaugo kaimas, gavusis nuo jo vardą. Seni do¬ 
kumentai tą žinią patvirtina. Daukšių kaimas yra paminėtas 
1592 m. byloje tarp Punios ir Birštbno seniūnų dėl girios sienų 
ir pavadintas karališku kaimu, kur gyveno girios, žvėrių ir paukš- 

čių sargai. Daukšiai tada buvo Punios girios ribose. Daukšių 
bažnyčia ir parapija buvo įkurta 1774 metais Punsko seniūno ku¬ 
nigaikščio Sapiegos rūpesčiu ir lėšomis. 


RIEČIŲ BAŽNYČIA. 

Riečiuose dvaro koplyčia sako buvo pastatyta prieš pustre¬ 
čio šimto metų. Pirmoji paseno ir sugriuvo, tad buvo jos vietoje 
kalnely, priešais Žuvintu ežerą ir Daukšių pales (pelkes) vėl pa¬ 
statyta, bene dabartinė koplyčia, dvaro savininko Graberio lė¬ 
šomis. Kad ta koplytėlė yra sena, liudija trepai, daryti be jokios 
vinies ir altorius darytas tašytų lentų. Ją statę vokietukai ama¬ 
tininkai ir ant antrosios pusės, užpakalinių lentų yra vokiški 
meisterių pažymėjimai „rechs“, „links“. 



Naujosios Ūtos bažnyčia pastatyta 1924 metais. 


Pirmiau nebūdavo čia kunigo. Pamaldų laikyti atvykdavo 
ypač per šv. Antano atlaidus. Nebūdama filija, o tik Daukšių 
parapijos koplyčia, iškarto turėjo laimės tapti parapija 1924 m. 
liepos 7 d. Pirmas klebonas buvo kun. Jonas Smilgius. Jisai čia 
išbuvo 10 metų, po jo atvyko iš Varėnos kun. Jonas Markelis. 
Parapijonų 520 žm. Titulas šv. Trejybės. 

PROF. VINCAS MYKOLAITIS-PUTINAS. 

Vincas Mykolaitis — Putinas gimė 1893 m. Pilotiškių km. 
Gudelių valse. Pasiturinčių tėvų vyriausias sūnus iš pat ma¬ 
žens jau buvo skiriamas mokslui. Jis ir baigė aukščiausį mokslą 
Friburgo universitete filosofijos daktaro laipsniu. Vėliau dar 
vienus metus studijavo literatūrą Mūneheno universite. Nuo 
1923 m. rudens semestro dėsto lietuvių literatūrą Kauno universi¬ 
tete. 

Pirmosios Putino poezijos spaudoje ėmė rodytis bene 1911 
metais. Jisai per didįjį karą Petrapily (Leningrade) išleido pir¬ 
mąjį savo poezijų rinkinį, vardu: „Raudoni žiedai“ ir poemą: 
„Kunigaikštis Žvainys“. Po karo pasirodė „Švyturio“ B-vės Pu¬ 
tino raštų du tomeliai ir 1927 m. eilių rinkinys: „Tarp dviejų auš¬ 
rų“. Pats redaguodamas ^žurnalą: „Židinys“ jame išspausdino 
simbolinę dramą— pasaką: „Žiedas ir moteris“ ir misteriją: „Nu¬ 
vainikuotoji vaidilutė“. Labiausiai pagarsėjo Putinas romanu: 
„Altorių šešėly“. 

PETRAS LEONAS. 


Petras Leonas gimė 1864 m. laplcr. mėn. 16 d. Liaskavos kai¬ 
me, Plutiškių par. Gudelių valse, mažažemio ūkininko šeimoje. 
Buvo jauniausias. Pradžios mokyklą lankė Naumiestyje ir Šuns¬ 
kuose. Gimnazijos mokslą ėjo ir pabaigė Marijampolėje 1884 
m. Teisės mokslus išėjo Maskvos universitete 1889 m. Po to 
tarnavo prie Suvalkų teismo, o paskiau tolimam Turkestano kraš¬ 
te teismo tardytoju, valstybės gynėjo padėjėju, taikos teisėju ir 
apygardos teismo nariu. 1906 m. pradžioje buvo caro valdžios 
atstatytas iš apygardos teismo nario vietos už dalyvavimą 1905 
metų revoliucijos judėjime. Tais pat 1906 metais sugrįžo į Lie¬ 
tuvą ir apsigyvenęs Kaune, ėmė dirbti, kaip prisiekusis advoka¬ 
tas. Tasai darbas laikinai buvo pertrauktas, nes 1907 m. pra- 

džioje buvo išrinktas Valstybės Dūmos nariu nuo Suvalkų guber. 
1 3 ir 4 Valstybės Dūmą atsisakė būti renkamas. 

Lietuvių visuomenės gyvenime P. Leonas dalyvavo visada, 
f radedant nuo tų laikų, kai dar buvo universiteto studentas. 
Laikraščiuose savo straipsnius pradėjo dėti 1887 m., pirmiausia 
Amerikoje Jono Šliupo leidžiamam „Lietuviškam Balse“. Pas¬ 
kiau jo straipsniai ėjo ,,Šviesoje“, „Varpe“, „Lietuvos Ūkininke“ 
ir kitur. Daugiausia jo raštai lietė politinės ekonomijos klausi¬ 
mus. Studentaudamas dalyvavo Maskvos lietuvių studentų 
draugijoje, kuri, atsižvelgiant į anų laikų gyvenimo sąlygas labai 
žymiai prisidėjo prie lietuvių tautinės sąmonės kėlimo. P. Leo¬ 
nas dalyvavo pirmuose lietuvių inteligentijos suvažiavimuose: 
1888 metais, per Petrines Marijampolėje, 1889 — Lozoraičiuose ir 
t.t. kurių vaisius buvo ,,Varpo“ ir ,,Lietuvos Ūkininko“ išleidi¬ 
mas ir tų laikraščių tobulinimas. Gyvendamas toli, Rusijoj, vi¬ 
sada dalyvavo raštais mūsų visuomenės gyvenime. Gyvenda¬ 
mas Kaune dalyvavo įvairiose lietuvių draugijose: ,,Mokslo“, 
,,Žiburėlio“, „Saulės“, „Aušros“, „Dainos“ ir k. Prisidėjo prie 
moterų suvažiavimo suorganizavimo 1907 m. vasarą. Didžiojo 
karo metu išvažiavęs į Rusiją žymiai dalyvavo politiniai visuo¬ 
meniniam lietuvių emigracijos gyvenime. Kurį laiką gyveno 
Švedijoj. Tais laikais darbavosi Lietuvos respublikos konstitu¬ 
cijos projektą beruošdamas, kuris ir patiekė. 

Grįžęs Lietuvon buvo Teisingumo Ministeris pirmam (prof. 
Voldemaro) ir antram (Sleževičiaus) kabinete, vedė darbą savi¬ 
valdybių įstatymą ir Steigiamojo Seimo rinkimų įstatymą ren¬ 
giant. Iš kabineto išėjęs buvo paskirtas Vyriausias St. Seimo 
Rinkimų Komisijos pirmininku. Įsisteigus Lietuvos universite¬ 
tui P. Leonas buvo pakviestas profesorių teisių fakultetan, kurio 
buvo ilgametis dekanas. 

DR. JUOZAS LEIMONAS. 

Juozas Leimonas yra gimęs 1900 m. rugpiūčio 23 d. Dau- 
girdiškės dv. Gudelių valsč. Jo tėvas tame dvare buvo kalviu. 
Juozui paaugėjus, tėvas persikėlė kalviauti Ivoniškio dvaran, 
prie pat Gudelių bažnytkaimio. Tai buvo vaikui labai paran¬ 
ku, nes čia pat buvo ir mokykla, kurią Juozas tuoj ir ėmė lankyti. 

Už sunkiai sutaupytus rublius, tėvas nusiperka Rudėnų kai¬ 
me ūkį 14 margų. Mokykla jau buvo už 5 kilometrų. Juozas 
pėsčias į tą mokyklą kasdien žygiuodamas ją baigia visais pen¬ 
ketukais. 

1913 m. vieną šaltą žiemos rytmetį, Juozas pėsčias tėvelio 
lydimas su ryšulėliu nešinas išėjo iš namų, išėjo Ūdrijos valsč. 
valdybon tarnauti. Ten viršaičiu buvo Kunigonis, o jo geri pa¬ 
žįstami Krypavičiai buvo Juozo giminaičiai. 

Tai ir susidarė mat va šiokia tokia protekcija tarnybai gauti. 
Ūdrijoj ir gyveno Juozas pas dėdę Krupavičių. 

Kilus didžiajam karui, Juozas kartu su kitais tremtiniais 
pabėgo nuo vokiečių Rusijos gilumon. 

Petrapily keletą mėne¬ 
sių jis buvo Lietuvių Cen- 
tralinio Komiteto nukentė- 
jusiems nuo karo šelpti pa¬ 
siuntiniu. o kai atsidarė 
tremtiniams lietuviams ben¬ 
dro lavinimo kursai, Juo¬ 
zas į tuos kursus ir įstojo. 
1916 m. rugpiūčio mėn. pa¬ 
baigoje, Leimonas įstojo 4- 
ton realinės gimnazij. kla- 
sėn. 

Rusijos revoliucijos 
laikais teko jam blaškytis 
po įvairias Rusijos vietas, 
buvo net Šiaurės Kaukazan 
atsidūręs, ir ten Ekaterino- 
dare lankė 5-tą gimnazijos, 
klasę. 1918 m. grįžęs 
Lietuvon baigė gimnazijos 
Dr. Juozas Leimonas. i^ursą eksternu ir 1922 m. 

gauna brandos atestatą. 

Aukštuosius mokslus ėjo pradžioje Vytauto Didžiojo Uni¬ 
versitete, vėliau kaip valst. stipendininkas išvyko į Friburgo 
universitetą, kur baigė ekonominių ir politinių mokslų fakultetą 
ir gavo daktaro laipsnį. 

Būdamas moksleiviu, J. Leimonas karštai dirbo ateitininkų 
organizacijoj, studentaudamas jau buvo tos organizacijos pir¬ 
mininku, o daktaru tapęs jau tampa „Pavasario“ federacijos 
vyriausiu vadu. 


8. Marijampolės apskritis. 

IGLIŠKĖLIŲ VALSČIUS 


Patilčiai, Igliauka. 


$ 


VALSČIUS. 


Prieš karą Igliškėliuose tuose pačiuose namuose, kur dabar 
yra valse, savivaldybės raštinė, buvo Javaravo gminos raštinė. 
Prie šios gminos priklausė apylinkės kaimai ir Igliaukos bažnyt¬ 
kaimis. Šis bažnytkaimis yra ant kelio: Pamarkiai — Igliauka 
—Knišiai. O 4 kilom. į pietus eina vieškelis Marijampolė — Prie¬ 
nai. Iš Igliaukos į Marijampolę 20 kilom., į valsčių — Igliškė¬ 
lius 8 kilom. Rytuose yra Iglos—Igliaukos labai žavingas ir pa¬ 
togus pasimaudyti ežeras. 

Javaravo valsčiaus vardas kilęs nuo dvarovardžio, o dvaras 
Javaravo randasi nuo Igliškėlių į vakarus 4 kilom. Sakoma, kad 
ir gminos centras seniau tame dvare buvęs ir iš ten vėliau persi¬ 
kėlė Igliškėliuos. Ten vaitai teisė žmones, plakė juos ir baudė, 
ten yra daug lietuviui skaudžių atsiminimų, kuriuos laikas jau 
suspėjo pridengti užmiršimo skraiste. 

1918 m. kartu su kitom lietuviškom savivaldybėm kūrėsi ir 
Javaravo valsčius. Valsčiaus kūrėjais galima būtų suminėti: V. 
Dabulevičius, V. Matulevičius, E. Overa, V. Lapinskas, Venč- 
kauskas, S. Matulevičius, J. Dagilis ir kiti. 

Bent kiek smulkiau galima įsigilinti ir geriau pažinti anų lai¬ 
kų organizaciją savivald., kad ir iš sueigos pirmykščio protokolo, 
kurį čia paduodu ištisai: 

PROTOKOLAS. 

1918 mt. gruodžio mėn. 30 dieną. Įgaliotiniai nuo kaimų ir 
kuopų Javaravo valsčiaus skaičiui 102 ypatų, susirinkę į valsčiaus 
raštinę dėl išsirinkimo iš savo tarpo pagal nutarimą visuotinos 
sueigos 28 dien. gruodžio š. m. pildomąjį komitetą. Susirinkimas 
nutarė išsirinkti prezidiumą, kuris tvarkytų šios dienos sueigą. 
Tapo pastatyti šie kandidatai: 1) Petras Baltrušaitis gavo 49 bal¬ 
sus, 2) kn. Matulaitis — 71, 3) Vincentas Dabulevičius — 32, 
4) Levas Senkus — 44, 5) Viktoras Lapinskas — 25, 6) Aleksan¬ 
dra Turnevičius — 80. Pagal daugumą balsų išrinkti: Turnevi^ 
cius pirmininku, kn. Matulaitis — padėjėju, Baltrušaitis — sekre¬ 
torium. Atsisakius Turnevičiui pirmininkauti (skausmas dantų) 

sueiga paveda pasiskirstyti darbą prezidiumui. Pasitarę tarp sa¬ 
vęs, prezidiumas pasiskirstė savo pareigas taip: Pirmininku Bal¬ 
trušaitis jo padėjėju kn. Matulaitis, sekretorium Turnevičius. 
Pirmininkas Baltrušaitis atidengė susirinkimą. Atvykęs tuo tar¬ 
pu pirmininkas prezidijumo vykdomojo komiteto Marijampolės 
apskričio Overas, paėmęs pirmininkystę pranešė, jogei, šiandien 
atvyko paskirtas nog Apskričio Tarybos įgaliotinis perimti nog 
vokiečių Javaravo dvaro turtą, inventorių ir javus. Dabulevičius 
įnešė sumanymą išsiųst 2 ypatas, kurie pribūtų prie sustatymo per¬ 
davimo — priėmimo akto, šis pasiulinimas priimtas vienbalsiai ir 
tapo išrinkti Juozas Dagilius ir Antanas Žukauskas, pirmas kai¬ 
po pirmininkas, antras kaipo jo padėjėjas. Overui pasitraukus, 
pirmininkystę perėmė Baltrušaitis ir statė klausimą rinkti pildo¬ 
mąjį komitetą. Kandidatais tapo pastatyti: Jurgis Oželis. Petras 
Baltrušaitis, Viktoras Lapinskas, Juozas Bubnys, Vincas Rut¬ 
kauskas, Vincas Kašinskas, Juozas Ambraziejus, Vincas Dabu- 
kvičius, Juozas Dagilius, Vincas Matulaitis, Stanislovas Navi¬ 
kas, Antanas Dabašinskas, Andrius-Juozas Lelešius, Antanas 
Dambrauskas, kn. Matulaitis, Andrius Vilkauskas, Jonas Dum¬ 
čius, Juozas Račiūnas, Motiejus Banionis, Motiejus Senkus, Juo¬ 
zas Besusparis — Baltrušaitis, Lapinskas, Kašinskas, Rutkauskas. 
Lelešius, kn. Matulaitis, V. Matulaitis nog savo kandidatūrų at¬ 
sisakė. — Slaptu balsavimu gavo balsų: Jurgis Oželis59, Juozas 
Bubnys 29, Juozas Ambraziejus 31, Vincas Dabulevičius 51, Juo¬ 
zas Gagilius 39, Antanas Dambrauskas 19, Juozas Besusparis 10 . 
Petras Dagilius 9, Stanislovas Navikas 14, Levas Senkus 45 . 
Antanas Dabašinskas 14, Andrius Vilkauskas 30, Jonas Dum¬ 
čius 12, Juozas Račiūnas 11, Motiejus Banionis 35, Motiejus 
Senkus 19, — 

Pagal daugumą balsų tapo išrinkti: Jurgis Oželis, Vincas 
Dabulevičius, Levas Senkus, Juozas Dagilius, Motiejus Banionis, 

Siųst narius į visuotiną susirinkimą Marijampolės apskričio 
Tarybos 3 sausio 1919 m. 5 ypatas, tris iš pildomojo komiteto, ir 
Petrą Baltrušaitį ir Juozą Ambraziejų. Klausimą būdo ir rinki¬ 
mus į konferenciją palikti aptart. 2 sausio 1919 m. su kaimų pir¬ 
mininkais, kurie paskirs dieną dėl visuotino susirinkimo. 

• Apgarsintas ištraukas iš protokolų Marijampolės apskričio 
Vykdomojo komiteto nog 4—5 ir 13—15 gruodžio 1918 m. apie 
spekuliaciją, varymą degtinės ir t.t. — 

Sutinka išsiųst į Igliauką šventadieniais ir nedėliomis po 1 
milicijantą no kiekvieno kaimo, Igliaukos parapijos, Jevaravo 
valsčiaus dėl tvarkos pasiūlymas kun. Matulaičio. 

Priimtas ir tas sumanymas kad ir pardavikai būtų tiek bau¬ 
džiami kaip ir varikai degtinės. — 

Pirmininkas sueigos (pas). Baltrušaitis. 

Pirmininko padėjėjas kun. K. Matulaitis. 

Sekretorius (pas.) A. Turnevičius. 


VIRŠAIČIAI. 

Pirmas viršaitis buvo Vincas Dabulevičius, Šlavančių km., 
kuris tuo laiku vadinosi vykdomuoju komiteto pirmininku. Po 
jo bujro rinktas jau „viršaitis“ Jonas Mačys, Igliškėlių km. 3 me¬ 
tus; Vincas Ambraziejus Paužiškų km. 1 metus; Jurgis Mozūrai- 
tis Igliškėlių km. 2 met.; Vladas Gustaitis Bukonių km. 3 metus; 
Vincas Muraška kopūstinės km., jisai viršaičiu parinktas buvo 
dviem atvejais: 1928 m. ir antrukart nuo 1932 m. ir dabar. Laiko¬ 
tarpy 1928 — 1932 m. buvo Adolfas Pieteris Kermošynės km. ii 
Jurgis Mozūraitis. 

Sekretoriai: Turnevičius, kuris buvo ir prieš karą čia se¬ 
kretorium, Jonas Svaranavičius, Petras Mėšlius, Pranas Kačins¬ 
kas, Adomas Ališauskas, Šmidtas Liudvikas, Mėšlius antru kart 
ir dabar Jonas Černiauskas. 

Valsčiaus ribose yra krautuvių: Igliaukoj 5 iš jų 3 lietuvių^ 
2 žydų, degtinės pard., aptieka, Patilčiuos 1, Margavoj 2 (žydo ir 
lietuvio), Veselavoj 1. 


IGLIAUKOS BAŽNYČIA IR KLEBONIJA. 

Pirmutinė bažnyčia Igliaukoj buvo pastatyta Prienų seniū¬ 
no 1783 metais. Vietoje supuvusios medinės 1878 metais buvo 
išmūryta akmeninė, kurios aukštas gražus bokštas per karą iš¬ 
sprogdintas, nugriautas ir visa bažnyčia smarkiai apgriauta. Ša¬ 
lę bažnyčios stovi dviejų aukštų rūmas, statytas 1856 m. ir čia 
buvo marijonų vienuolynas. Šis mūras prieš 60—70 metų buvo 
sudegęs ir buvo likę tik vien mūrinės sienos. Vėliau tas mūras 
buvo atstatytas, atremontuotas, tik bažnyčia taip ir tebestovi ap- 

griuvus. Klebonu yra kun. Antanas Žigas, vikaras kun. D. Bau¬ 
žys. Prieš Žigą klebonu buvo kun. Vincas Paulionis, Juozas Le¬ 
lešius, Sruoginis, marijonas kun. Katilius, vienuolis kun. Kačer- 
gis ir kit. 

Piliakalnių yra: Šakališkių kaime. Apie šį piliakalnį pada¬ 
vimų nėra. Šakališkių kaime yra seni kapai ir gretimai dirbamoje 
žemėje randasi žmonių kaulų. Šie kapai esą Napoleono karių, 
kovojusių su rusais. Dambavos kaimas, seniau vadinosi: „Vilka- 
būdė“, iš kur šis vardas buvo kilęs niekas neatmena. Siame kai¬ 
me yra seni kapai. Žmonės pasakoja, kad kai ėję kovos lietuvių 



Igliaukos bažnyčia ir klebonija. 

su kryžiuočiais tai čion buvo dar deginami žuvę kovoje, o vėliau 
Lietuvai priėmus krikščionybę čia mirusius laidojo. Prieš karą 
jau buvo nežymu kapų ir niekas nepamena, kad būtų laidojama. 
Laike karo vokiečiai šiuos kapus apkasė ir juose laidojo žuvu¬ 
sius. Kiek palaidota niekas nustatyti negali. Vokiečiai sustatė 
ąžuolinius kryžius ir kiekvienais metais atvažiuoja jų žmogus ir 
sutvarko senus vokiečių kapus. Kad lietuvių kapai buvo dabar 
liudija tik seni beržai, kurie irgi baigia savo dienas ... 

Igliauka vokiečių okupuota buvo dviem perijodais: vakarinė 
dalis okupuota 1915 mt. žiemą, o Igliaukos bažnytkaimis 1915- 
VI-18 d. dar tolymesnė rytinė dalis buvo okupuota rudenį, pa¬ 
ėmus vokiečiams Kauną. Igliaukos bažnytkaimis buvo bemaž 
visas išdegintas, tik ties pačiais apkasais likosi viena sena kelių 
šimtų metų gryčutė, kuri ir šiandien liudija karo laikus, nes šie- 

nos kulipkų suaižytos. Nors yra senų žmonių, bet niekas ne¬ 
pamena, kada ji statyta. 

Vokiečiams okupavus jų žiarumu niekas neabejojo, nes vi¬ 
sokių pasakų buvo pripasakota. Pradėjus šeimininkauti Rytinėje 
daly buvo paskirtas viršaičiu ir dabar begyvenąs vokietis, Kuišfl] 
kaimo. Sis lietuvių skriaudėjas pasižymėjo savotišku akselio pio- 
vimu ir kt. skundimais vokiečiams. Surinkdavo vyrų sukinky¬ 
davo į maniežą ir piaudavo akselį. Šio įvykio yra liudytojų: Liau¬ 
kos, gyv. Šilavoto km. ir valsč. Nuo vokiečių, šioj daly vals¬ 
čiaus, nukentėjo: Vokietaitis Juozas, Prūsiškių kaimo. Juodis 
Juozas, Skučas Tomas, pastarasis vokiečių sumuštas mirė kiti iš¬ 
sėdėjo kalėjime ir su viena ar kita liga grįžo ... Kitose valsčiaus 
dalyse tiek žiaurumų nepasižymėjo. Dabartinę valsčiaus rytinę 
dalį tuomet sudarė buvęs Mikališkio valsčius. 

Kapų rusų ir vokiečių randasi kiekvienuose kapuose ir šiaip 
laukuose. Igliaukoj ant šventoriaus palaidota apie 400 rusų. Gre¬ 
timai Igliaukos, šilely guli apie 180 vokiečių. Igliškėliuose vo¬ 
kiečių kapuose palaidota 51, katalikų kapuose 2 vokiečiai ir 19 
rusų. 

Dūminių pirkių valsčiuje yra ketvertas. Šiaudais dengtų 475. 
Kitos gontais, retai čerpėms ir skarda. 

Senelių yra: Marė Navikienė Igliaukos 100 metų, arti šimto 
metų šie seneliai: Jurgis Vitkauskas Paužiškių, Pranė Bieliūnie- 
nė Putriškių, Elena Karvelienė Dumbravos, Andrius Radvila 
Klevinės, Karolis Bražukas Karčiupkos, Paulina Zbaraminskie- 
nė Pajiesio km. 

Žuvusieji už Tėvynę: 


Juozas Gvazdaitis, 
Juozas Kazlauskas, 
Juozas Jurgelaitis, 
Juozas Savickas, 
Antanas Krušinskas, 
Antanas Gucaitis ir 
Leonas Ulevičius. 


Karo invalidai: Antanas Juodsnukis, Juozas Mikalauskas, 
Jonas Plioplys ir Jurgis Senkus. 

IGLIŠKĖLIŲ MOKYKLOS KRONIKA. 

Vietos mokyklos vedėjas Pranas Turūta iš dokumentų ir 
žmonių pasakojimų yra surašęs tos mokyklos kronikėlę. Dau¬ 
giausia davė medžiagos, papasokojo vietos gyventojas Juozas 
Oželis 90 metų senukas. 

Igliškėlių prad. mok. įsteigta 1871 metais. Įsisteigus čia mo¬ 
kyklai ėjo dėl jos kova tarp Igliaukos ir Igliškėlių, kur jai būti. 
Vieni norėjo ją pas save turėti, kiti pas save. Tačiau rusų val¬ 
džia buvo šalininkė Igliškėliams, kaipo viso valsčiaus centrui, 
tad visos pastangos igliaukiečių nuėjo niekais. Pirmai Igliškėlių 
mokyklai ir mokytojui butas buvo 2 metams išnuomuotas pas 
Strampicką, Igliškėlių km. Pirmas mokytojas buvo Juozas Vit¬ 
kauskas ir jis čia išbuvo šešetą metų. Nors jisai buvo lietuvis, 
bet veikimo lietuvybės dirvoje žmonės nenusako. Ar bijota ru¬ 
sų valdžiai nusidėti, ar nebuvo noro dirbti savo Tėvynės naudai 
sunku dabar atspėti. Mokė jisai rusų kalba. Su gyventojais 
kokie buvo santykiai mažai bešnekama, minimas tik mokyklos 
iškėlimas. Pats mok. Vitkauskas vėliau norėjęs mokyklą per¬ 
kelti Igliaukon, nes buvo susipykęs su igliškėliečiais. Tačiau 
jam tas nepavyko, nes gyventojai Igliškėlių, o labiausia Jurgis 
Oželis — vaitas ir kiti pasirūpino, kod mokykla pasiliktų vietoje. 

Pirmutinės mokyklos steigėjai buvo: Strampic cas, Jurgis 
Oželis. 

Po Vitkausko mokytoju buvo Juozas Jasaitis 20 metų. Prie 
šio mokytojo mokykla perėjo į kitą patalpą. Oželis pasistatė 
ūkišką namą ir pas jį buvo išnuomuota mokyklai patalpa. Mo¬ 
kytojas taip pat šiam name apsigyveno. Prie Jasaičio buvo įves¬ 
ta mokykloje lietuvių kalbos pamokos du kartus į savaitę po 1 
valandą trečiadieniais ir šeštadieniais. Labai nudžiugo gyvento¬ 
jai, kad jų vaikučiai galės mokytis savo gimtosios kalbos. Tre¬ 
čias mokytojas iš eilės Igliškėliuose buvo J. Jarumbavičius. Prie 
jo užėjo visuomenės sąjūdžio 1905-ji metai. Labiausia čia prieš 
rusus veikė Vitkauskas (agronomas, dabar gyvena Putriškių 
km.), Ambraziejus (miręs), Dabulevičius Panausupio km. ir Ne¬ 
dzinskas, Pajėsio km. Tais metais kaip visoj Lietuvoj ir Igliškė¬ 
liuos buvo keletas sueigų ir demonstracijų, nukreiptų prieš rusų 
valdžią. Pav. buvo mitingas po kurio kalbėtojų: Vitkausko Am¬ 
braziejaus ir Dabulevičiaus įkaitinta minia puolė valsčiaus raštinę 
ir mokyklą ir išniekino rusų caro ir jo šeimynos paveikslus. Iš 

valsčiaus paėmę tokį paveikslą paleido į skudurus, o iš mokyklos 
nunešė prie Margavos kalvės ir didesniam išjuokimui pakabino 
prie kalvės galva žemyn. Malšinti nenuoramoms rusai net ka¬ 
zokus čia buvo atsiuntę. Nuo jų regis daugiausia nukentėjo 
Mickevičius Gudinės km. 

Po tokio įkarščio atėjo žinoma liūdnesni laikai. Rusų val¬ 
džia susigriebė ir ėmė nenuoramas visu smarkumu bausti. Pir¬ 
miausia reikėjo slėptis mitingų organizotoriams, kalbėtojams ii 
apskritai visuomenės vadams. Tad Vitkauskas su Ambraziejum 
buvo pabėgę užsienin ir net Belgijon buvo atsidūrę. Pabuvę tenai 
po porą metų, kai jau viskas prisimiršo ir apsiramino, jie vėl • 
grįžo. 



Igliškėlių pradžios mokykla. 

Po Jarumbavičiaus (jis dabar yra Marijampolės apskrities 
I rajono pradžios mokyklų inspektorium) buvo mokytoju Juozas 
Degutis (1907—1914 m.). Mokykla buvo 3-jų skyrių. Per eg- 
Mminus mokykla turėdavo tradicinę šventę. Šventė būdavo 
tiems, kurie jau mokyklą baigdavo, bet nemažesnė ir tiems, kurie 
persikeldavo į sekantį skyrių. Prieš Did. karą baigusių mokinių 
amžius siekdavo 15—16 ir 17 metų. 

Vokiečių okupacijos laikais mokykla nebuvo nustojus veikti. 
Mokytoju buvo Jonas Skritulskas (1915—16 m.). Jisai vėliau bu¬ 
vo miškų urėdu ir išėjo pensijon. Po Skritulskio 1 metus mokyto- 

javo mokyt. Motuzą. Prie šio mokytojo buvo šaukiami tėvų su¬ 
sirinkimai ir juose aptariami mokyklos reikalai. Po Motuzos 
mokytoju buvo valsčiaus sekretorius Turnevičius. Tai buvo 
žmogus su dvilypėm pareigom. Prie jo mokykla buvo surengusi 
du vakarėlius. Juose nebuvo vaidinimų, o tik eilėraščių saky¬ 
mas ir žaidimai. Yra žinių, kad 1918 m. mokyklą lankė 85 moki¬ 
niai. Pavasarį jų skaičius sumažėdavo iki 28. 

Nuo 1922 m. rugsėjo 1 d. mokytoju buvo Vosylius. Prie jo 
buvo išrinktas mokyklos tėvų komitetas. 

Po Vosyliaus mokytoju šešetą metų buvo Kazys Bakūnas. 
Po jo buvo Virbickas, Ališauskienė ir Didžbalis, nes jau buvo 
du komplektai. Nuo 1930 metų rugsėjo mėn. 1 d. mokyklos ve¬ 
dėju buvo ir dabar tebėra Pranas Turūta. Jis dirba mokykloje 
abiejuose komplektuose su žmona Marija Kašubaite-Turūtiene. 
Prie šio vedėjo pastatyta moderniška, erdvi, dviejų aukštų mo¬ 
kykla. Ji baigta statyti 1934 m. gruodžio 10 d. Savivaldybei ji 
kainavo 23.000 litų. 

Dar yra šios mokyklos valsčiuje: 

Igliaukos 2 kompl., įsteigta 1907 m. 

Šventragio 2 kompl.,1 kompl. Sakališkių km., Il-as Šven¬ 
tragio km. Įsteigta 1927—1928 m. 

Pamargių 1 kompl., įsteigta 1923 m. 

Novasodų 2 kompl., I kompl. Novasoduos, Il-as Klevinės 
km., įsteigtos 1924—1925 m. 

Gudinęs 2 kompl. įsikūrė 1911 m. 

Uosinės 1 kompl. įsikūrė 1925 m. Bukonių km. 

Ežerai yra šie; 

Iglos — Igliaukos 46 ha, smėlingas ir žuvingas, guli Igliau¬ 
kos km. lauke. 

Osakų ež. guli tarp Pavasakės ir Prūsiškių km., plotas 15 ha. 

Malūnai: 

Igliaukoj motorinis malūnas. 

Maraviškiuos vėjo malūnas, Pauriškiuos — motorinis, Ki- 
žuos — vėjo, Bukonys — vėjo, Margavos — vėjo, Dambravos 
— motorinis malūnas ir lentpiūvė. 

PATILČIŲ BAŽNYČIA. 

Patilčių parapija viena iš jauniausių Lietuvoje. Ji buvo įkur¬ 
ta 1920 m. spalio mėn. Pirmas klebonas buvo kun. J. Danielius. 
Jisai tą parapiją įkūrė Vilkaviškio vyskupo Karoso leidimu. Kun. 
Danieliaus rūpesčiu, parapijonių lėšomis pastatė medinę bažny¬ 
čią ir kitas triobas ir jis išbuvo čia iki 1923 m. rugpiūčio mėn. 
Po jo klebonu buvo kun. Juozas Luckus 1 metus, po jo dabartinis 
kun. Pranas Aušūra. 

Bažnyčios titulas šv. Petro Kaliny. Parapijonių 1000 žm. 
Pirmiau Patilčiai su visa apylinke priklausė dalis Igliaukos, 
dalis Daukšių ir dalis Marijampolės parapijoms. 



GENEROLAS JONAS BULOTA. 

Generolas Jonas Bulota yra gimęs 1855 m. Klevinės km. Ig-^ 
liškėlių valse. 

Jau savo jaunatvėj, kada tuo metu vos keletas idealistų sto¬ 
jo į darbą, tautą iš miego kelti, kada rusų caro persekiojama ir 
slopinama lietuvių tauta, rodos, buvo pasmerkta mirti, gen. Itn. 
Bulota stojo į tautos darbą ir kartu dirbo su garbingos atminties 
pirmaisiais aušrininkais: Arminu—Trupinėliu, Petru Kriaučiūnu, 
Adomaičiu—Šernu, Mačiu—Kėkštu ir kitais. Kai „Aušra“ už¬ 
geso, gen. Itn. tapQ veikliausiu „Varpo“ redakcijos nariu ir dirbo 

drauge su tuo pat Adomaičiu—Šernu ir dr. Petru Matulaičiu, dr. 
Kauku, Jonu Kriaučiūnu ir kitais. 

Baigęs Petrapilio mediko — chirurginėj akademijoj veterina¬ 
rijos gydytojo mokslus, nesimetė ieškoti svetur aukso kalnų, kaip 
daugelis mūsų inteligentų padarydavo, bet grįžo į savo kankina¬ 
mą ir tamsią tėvynę, kad joj, tarp savųjų, galėtų dirbti ir padėti 
tam mažam veikėjų būreliui kelti tautą iš skurdo ir tamsos. Pir¬ 
mos dienos buvo gana skurdžios. Valdžia, kaipo katalikui ne¬ 
norėjo duoti vietos, o tamsioj visuomenėj verstis savo amatu bu¬ 
vo visai nepelninga. Tik vėliau Vilkaviškyje, pastebėjusi jo ga¬ 
bumus savo specialybės srity, pasienio brigados vadovybė priėmė 
jį tarnybon laisvai samdomu, o paskui ir etatiniu gydytoju. 

Dėvėdamas ir rusų caro karininko uniformą nesiliovė dirbęs 
lietuvių atgijimo darbo. Skleidė tautišką susipratimą tarp kai¬ 
miečių ir sulenkėjusių dvarų tarnautojų, ir dažnai su dr. Matulai¬ 
čiu važinėdavo „Varpo“ reikalais į Tilžę. Iš ten slapta per sieną 
parsigabendavo draudžiamos lietuvių literatūros — laikraščių ir 
maldaknygių, ir platindavo lietuvių tarpe. Mat, jo, kaipo kario, 
nekratydavo. Bet neilgai dirbo tarp savųjų. Rusų valdžia, pa¬ 
stebėjusi jo neištikimybę, perkėlė jį į tolimą Besarabiją. 

Ten jis ilgai nerimo ir pradėjo rūpintis, kad jį perkeltų nors 
arčiau Lietuvos. Pagaliau po 3 m. perkėlė į Estiją, kur ir pra- 
gvveno ilgą laiką iki grįžimo į Lietuvą. Grįžęs į nepriklausomą 
Lietuvą, nors jau buvo senelis, bet nesilsi. Aktingai stojo į tau¬ 
tinį darbą. Visur jį pamatysi dirbant ir besirūpinant: ir šaulių 
eilėse, ir Klaipėdą vaduojant, ir Lietuvos atgimimo draugijoj, ir 
sporto srity, ir kitose organizacijose. Visur jis judrus ir gyvas. 
Todėl ir mylimas yra visų lietuviškų sluoksnių. Jis yra ir Lietu¬ 
vos kariuomenės savanorių sąjungos garbės narys ir t.t. 

Nors ir trumpai susipažinę su gen. Itn. Bulotos visuomeniniu 
darbu, mums, kaipo kariams, pravartu pažvelgti ir į jo karo tar¬ 
nybą, nes jis dar tebestovi mūsų eilėse. 

Gen. Itn. Bulota 1886 m. stojo (iš pradžių laisvai samdomu) 
į pasienio sargybos Virbalio brigadą. Vėliau buvo perkeltas į 
Lomžos brigadą ir į Besarabiją veterinarijos gydytoju. 1896 m. 
buvo perkeltas vet. gyd. į Revelio pasienio brigadą. 1897 m. įgijo 
karininko laipsnį su vyresniškumu nuo 1892 m. 1913 m. buvo 
paleistas iš karo tarnybos dėl senyvo amžiaus. 1915 m. vėl stojo 
į karo tarnybą ir buvo paskirtas vyr. vet. gydytojumi prie Impe¬ 
ratoriaus Petro Didžiojo jūrų tvirtovės etapo veterinarijos ligo- 

ninės. 1917 m. buvo perkeltas į 36 artilerijos brigadą vyr. vet. 
gydytojumi. 

Prie progos tenka pabrėžti, kad gen. Bulota, nors ir svetur 
gyvendamas, stengėsi kuo arčiausia būt su lietuviais ir jiems visur 
padėti. 



Generolas Jonas Bulota. 


1919 m. grįžęs į Lietuvą stojo savanoriu į mūsų kariuomenę 
ir tais metais liepos 1 d. buvo paskirtas veterinarijos dalies vir¬ 
šininku. 1924 m. buvo paskirtas ypatingų reikalų karininkų prie 
intendantūros. 1926 m liepos 24 d. išėjo atsargon. 1927 m. vėl 
grįžo kariuomenėn ir nuo birželio 15 d. paskirtas ypatingiems rei¬ 
kalams karininku prie krašto apsaugos ministerio. 

Rusų ordenais yra apdovanotas: šv. Stanislovo 3 ir 2 laips¬ 
nio ir šv. Onos 3 ir 2 laip. Lietuvos ordenais ir medaliais: D. L. 
K. Gedimino 2 laipsnio ordenu, kariuomenės kūrėju — sava¬ 
norių medaliu, Klaipėdos vadavimo ženklu ir Lietuvos nepriklau¬ 
somybės medaliu. Latvijos medaliais: aizsargų (šaulių) ir ne¬ 
priklausomybės. 

Sis garbingas senelis ir mums jauniesiems yra gražus pavyz¬ 
dys, kad tas, kuris mėgsta darbą ir jį dirba su pamėgimu ir atsi¬ 
dėjimu, niekad nenuilsta ir visad pasilieka gyvas ir judrus, nors 
jo galvą ir puoštų žilas plaukas, o veidą vagotų senatvės pažymiai. 

St, Butkus, 


ANDRIUS BULOTA. 

A. Bulota gimė 1872 m. lapkričio 16 d. Putriškių k. Igliškė¬ 
lių v. Lietuviškai skaityti išmoko slaptoje kilnojamoje mokyklo¬ 
je. 1884 m. baigęs pradž. mokyklą stojo į Marijampolės gimn., 
baigė 1892 m.; 5 kl. drauge su kitais mokiniais sukūrė slaptą 
kuopelę lietuviškiems raštams skaityti ir platinti. Atsisakęs 
stoti dvasinėn seminarijon, nuo 5 klasės gimnazijos visus moks¬ 
lus ėjo uždirbdamas pamokomis. 1892 m. dalyvavo drauge su 
V. Kudirka, ]. Kriaučiūnu, P. Matulaičiu ir kt. Skardupiuose 
varpininkų suvažiavime. 1892 — 1897 m. išėjo Petrapilio juridinį 
fakultetą. Bestudentaudamas priklausė prie slaptos Peterburgo 
lietuvių studentų draugijos, jai kai kurį lailšą pirmininkavo ir 
parašė įstatus. Draugija, B. joje esant, pasiuntė Lietuvon apie 
10 bibliotekėlių. Redaguojant prof. Volteriui S. Daukanto Lie¬ 
tuvos istoriją, sustatė jai „Gudex rerum et personarum“. Per 
atostogas dalyvavo Sietyno darbuose. Išklausęs universitete 
kursą, tarnavo finansų ministerijoj, o po valstybinių egzaminų 
1897 m. atliko karišką prievolę ir buvo pakeltas praporčiku. 
1898 — 1903 m. tarnavo Talino apygardos teismo kandidatu, se¬ 
kretorium ir e. p. teismo tardytoju. Jo prašymas perkelti Kauno 
apygardos teisman, kaip lietuvio buvo atmestas. Tarnaudamas 
Taline, žandarų buvo kratomas dėl Sietyno ir dr. Vaineikio bylų, 
bet jam pasisekė su estų ir pažangiųjų rusų pagalba nuslėpti lie¬ 
tuviškus raštus ir knygas. Gyvendamas Taline pas J. Jablonskį 
dėjosi prie Juškos žodyno redagavimo ir rinko pinigus Varpui 
palaikyti. 1902 m. aktyviai dalyvavo Dabikinėje steigiamajame 

Lietuvių demokratų partijos susirinkime. įgijęs prisiekusiojo 
advokato vardą, pasiliko ligi 1907 m. Taline. Priklausydamas 
prie slaptos vietos pažangiųjų rusų, lietuvių, estų ir lenkų inte¬ 
ligentų sąjungos, dalyvavo 1905 m. revoliuciniame sąjūdyje, daž¬ 
nai būdamas tos organizacijos pranešėju, pirmininku, sekreto¬ 
riumi. Paskelbus 1905 m. spalių 30 manifestą, pirmininkavo tri- 



Andvius Bulota. 


jų dienų mitingui, kuris priėmė socialistinės Estijos respublikos 
reikalavimą. Aktyviai dalyvavo Didžiajame Vilniaus Seime; 
prisidėjo prie seimo rezoliucijų redagavimo. Sugrįžęs iš Vilniaus 
Seimo, B. buvo suimtas drauge su kitais Talino inteligentais; 
tikras suėmimo motyvas — sukliudyti inteligentams organizuoti 

antrą visuotinį visos Rusijos politinį streiką. Kaip advokatas 
gynė daug politiškų bylų. 1907—1912 m. buvo II ir III Valsty¬ 
bės durnos atstovas nuo Suvalkų gub. Priklausė prie valstiečių 
sąjungos frakcijos ir tos frakcijos darbo žmonių grupės, kuriai 
vadovavo. II durnoje buvo šios frakcijos sekretoriumi, III pir¬ 
mininku ir lyderiu. Visi lietuviai durnoje, nežiūrint kas kuriai 
frakcijai priklausė, buvo sudarę lietuvių atstovų grupę, kuri tais 
klausimais, kurie liečia Lietuvos reikalus, buvo rezervavusi sau 
visišką kalbą ir balsų laisve, todėl B. durnose teko daug kartų 
ginti įvairius Lietuvos reikalus, pavz.: prieš valdžios ir dešiniųjų 
rusų sumanymą dalinti su valstybės banko pagalba majoratus ir 
kitus dvarus Lietuvoje rusams atėjūnams, reikalavo Lietuvai sa¬ 
vivaldybės institucijos, lietuvių kalbos mokyklose, aprūpinti Lie¬ 
tuvos bežemius žeme, reformuoti mokesčius, panaikinti padūmes, 
servitutus, nepersekioti slapto mokymo, nevaržyti mokslo kuni¬ 
gų seminarijose, įsteigti Dotnuvoje žemės ūkio mokyklą ir pas¬ 
kirti tos mokyklos mokiniams stipendijų, buvo paruošęs drauge 
su ponu P. Leonu ir kitais lietuviais atstovais Lietuvos autonomi¬ 
jos projektą, kuriuo buvo numatoma neleisti, kad Suvalkų gub. 
būtų priskirta prie projektuojamos autonomiškos Lenkijos ir 
kit.; daug kartų sėkmingai užstojo atskirus lietuvius ar grupes 
nuo ištrėmimo ar išardymo, pav. „Šviesos“, „Žagrės“ draugijoms, 
išgavo iš valdžios didoką pašalpą 1911 m. pirmai Lietuvos ūkinin¬ 
kų parodai Marijampolėje, kurios komitetui pirmininkavo. Visą 
laiką buvo liet. atstovų kuopos pirmininku. Lietuvos reikalais 
dūmoje dirbo kontakte su Liet. Žinių ir Liet. Ūkininko redak¬ 
cijomis. Dūmose buvo finansų, švietimo, biudžeto, savivaldy¬ 
bių, vietinių teismų ir kt. komisijų nariu. Per visą laiką dūmose 
B. teko kalbėti kelis šimtus kartų įvairiausiais bendrais visai Ru¬ 
sijai klausimais: dėl liaudies ir bendro švietimo, žemės reformos, 
mirties bausmės panaikinimo, karo lauko teismų, tikybos laisvės, 
sumanymo panaikinti Suomijos konstituciją, moterų teisių lygy¬ 
bės ir kt. 1908 m. dalyvavo kaip durnos atstovas pasaulio parla¬ 
mentų atstovų susivienijimo konferencijoje Berlyne. Išėjęs iš 
durnos, 1912—1915 m. gyveno Vilniuje, versdamasis advokatūra, 
be to, nuo 1914 m. buvo Pirmosios Rusijos apdraudimo draugijos 
Vilniaus skyriaus direktorium. Gyvendamas Vilniuje, buvo 
Lietuvos demokratų partijos komiteto nariu, bendradarbiavo Liet. 
Žiniose ir Liet. Ūkininke. Karui prasidėjus, buvo Draugijos pa¬ 
bėgėliams šelpti iniciatorius, steigėjas ir pirmininkas ir atstovas 

Tatjanos komiteto Vilniaus skyriuje. Kuomet vokiečiai buvo 
pasitraukę ligi Karaliaučiaus, apvažiavo visą karo sunaikintą Su¬ 
valkų gub. pasienį ir, išgavęs iš rusų organizacijų lėšų, steigė gy¬ 
dymo ir maitinimo punktus. Būdamas Rusijos pralaimėjimo ša¬ 
lininkas dalyvavo Vilniuje politiškuose pasitarimuose, kuriuose 
buvo sprendžiamas ir nepriklausomas Lietuvos klausimas. Ga¬ 
vęs iš Amerikos Lietuvos šelpimo fondo kvietimą 1915 m. rudenį 
išvyko drauge su žmona Aleksandra, kaip Žiburėlio pirmininke 
ir įgaliotine, ir rašytoja Žemaite Amerikon rinkti aukų nuken- 
tėjusiems nuo karo šelpti. Važiuodamas per Petrapilį buvo, for¬ 
malumams atlikti, čia sustojęs ligi 1916 m. II, dalyvaudamas tuo 
laiku lietuvių organizacijose, įsteigdamas drauge su kitais laikraš¬ 
tį „Naująją Lietuvą“ ir jame bendradarbiaudamas. Atvykęs Ame¬ 
rikon, per 14 mėnesių aplankė J, A. V. ir Kanadoje apie 100 
miestų sakydamas lietuviams prakalbas apie kenčiamą nuo karo 
Lietuvą, o kartais taip pat politinėmis temomis ir rinkdamas au¬ 
kas Lietuvos šelpimo fondui. Iš viso fondui buvo surinkta apie 
50.000 doler. Prasidėjus Rusijos revoliucijai, grįžo 1917 m. V. per 
San Franciško, Didįjį vandenyną ir Vladivostoką Petrapilin ir 
tuojau buvo okupuotas į visos Rusijos darbininkų ir kareivių 
atstovų tarybos centrinį komitetą, buvo išrinktas to komiteto 
valdybos nariu, paskirtas juridinio skyriaus vedėju, vėliau pirmi¬ 
ninkavo ekstraordinarinei komisijai liepos mėnesio bolševikų su¬ 
kilimo kaltininkams išaiškinti, dalyvavo valstybiniame visos Ru¬ 
sijos pasitarime Maskvoje, buvo provizorinio Rusijos parlamento 
narys, minėto centrinio komiteto, o vėliau Rusijos steigiamojo su¬ 
sirinkimo komisijos Rusijos federaliniam sutvarkymui išspręsti 
ir nacionalinėje komisijoje, kurios buvo pirmininku, turėdamas 
Staliną tos komisijos sekretoriumi. Šioje komisijoje drauge su 
kitais Rusijos pavergtų tautų atstovais ir pažangiaisiais rusais 
pravedė principą, pripažįstantį visoms Rusijos tautoms visiško 
apsisprendimo teisę, ligi išsiskyrimo iš Rusijos; 1917 m. buvo 
išrinktas nuo Vitebsko gub. atstovu į steigiamąjį susirinkimą, 
kuriame buvo vienintelis lietuvis. Kai 1918 m. L pradžioje steigia¬ 
masis susirinkimas bolševikų buvo likviduotas, B. nuvyko draug 
su žmona Talinan, o Taliną vokiečiams užėmus, pirmuoju lietu¬ 
vių ešelonu V-I atvyko Vilniun. 1917 m. VI. persikėlė Marijam¬ 
polėn ir vertėsi advokato praktika. Griūvant vokiečių galiai, B. 
rūpesčiu 1918 m. pabaigoje Marijampolėje buvo sušaukti mitin¬ 
gai, kuriuose B. pirmininkaujant, buvo nutarta perimti iš vokie- 

čių vietos valdžią. Dar vokiečiams iš Lietuvos neišėjus, įsteigė 
Marijampolėje realinę gimnaziją, kurioje buvo mokytojas ir nuo¬ 
latinis gimnazijos tarybos narys; skaitė įvairiomis temomis vie¬ 
šąsias paskaitas; savo gimtajame Padovinio valsčiuje įsteigė vals¬ 
tiečių kredito banką. Grįžus 1921 m. Žemaitei iš Amerikos, jis 
ją priėmė savo šeimon ir buvo jos karšintojų. 1921 m. dalyvavo 
Paryžiuje buvusios Rusijos steigiamojo susirinkimo atstovų pa¬ 
sitarime, kuriame, V. Cernovui ir B. reikalaujant, visų dalyvių 
balsais buvo pripažinta naujai susikūrusioms iš buv. Rusijos 
valstybės kraštų valstybėms, drauge ir Lietuvai, visiška apsi¬ 
sprendimo ir nepriklausomybės teisė. Susiorganizavus apskri¬ 
čių savivaldybėms, B. buvo kelis metus Padovinio vals. ir Mari¬ 
jampolės aps. tarybos narys ir jos keliams tvarkyti komisijos 
pirmininkas. 1929 m. V. 31. B. su žmona ištremti visai karo būklei 
į Varnių koncentracijos stovyklą, iš kurios tačiau po trijų mėne¬ 
sių buvo išleistas su sąlyga išvykti užsienin. Abu išgyveno dau¬ 
giau kaip metus Čekoslovakijoje, 1930 m. grįžo Marijampolėn. 

1930 m. dalyvavo Prahoje tarptautiniame peuologų kongrese, 

1931 m. kaip Lietuvos advokatūros atstovas 1 Pabaltijo valsty¬ 
bių teisininkų kongrese Kaune; tais pačiais metais dalyvavo II 
internacionalo kongrese Vienoje. Būdamas 11 metų Lietuvos 
advokatų tarybos nariu ir jos pavedamas parašė Lietuvos advo¬ 
katūros įstatymo projektą, kuris buvo patiektas įstatymų leidžia¬ 
miesiems organams. 

Į liet. laikraščius rašinėjo dar spaudos draudimo laikais (į 
Varpą 1893, 1896, 1900, 1901, Ūkininką 1894—18%, Naujienas, 
duodamas eilėraščius, korespondencijas, apžvalgą) ir vėliau į Vil¬ 
niaus Žinias, Liet. Žinias, Liet. Ūkininką, Nauj. Lietuvą, Šešu¬ 
pės Bangas, pasirašinėdamas A. B. iš P., A. B. P., Andriulaitis, 
A. Bulota, arba be parašo. Žemaitei mirus, vykdydamas jos 
priešmirtinę valią ir nurodymus, išleido visą jos raštų rinkinį; rė¬ 
mė pažangiąją ir kairiąją spaudą; 1926 m. išleido Lietuvos socia¬ 
listų partijos programos projektą. B. svarbesni darbai spaudoje 
buvo dalyvavimas įvairių laikraščių redakcinėse komisijose. 
Įžymesni B. sp. straipsniai rusų spaudoj buvo: Litovcy rinktinėje 
A. Kasteliauskio redakcijos knygoje Formy nacionalnago dviže- 
nija 1909 m. ir kitas tuo pačiu vardu straipsnis Didžiojo Brok- 
hauso ir Efrono Enciklopedijoje II leidime 1916. (žiūr. Lietuviš¬ 
koji enciklopedija IV tom. 1071 —1075 psl.). 

KUN. MYKOLAS KRUPAVIČIUS. 

Kun. M. Krupavičius gimė 1885 m. rugsėjo 29 d. Igliškėlių 
valse. Tėvas tarnavo dvare, o mirė Amerikoje fabrike sutrintas. 
Mykolas buvo tas vienas Krupavičių vaikas. Jį motina dideliais 
vargais leido į Veiverių mokytojų seminariją. Ją baigęs 1905 
m. buvo mokytoju Lomžos gub. ir Papily, Šiaulių apskr. 1913 
m. baigęs Seinų kunigų seminariją ir 1917 m. Petrapilio dvas. 
akademiją, ėmė mokytojauti Varoneže lietuvių gimnazijoje. 

Rašyti Krupavičius pradėjo iš mokytojų seminarijos į „Vil¬ 
niaus Žinias“ ir į ,,Lietuvos Žinias“, kol dar jos nebuvo ryškiai 
kairiosios. Pasirašydavo Mykolu Kruopele. Vėliau rašinėjo į 
„Šaltinį“ pasirašinėdamas Gabr. Taučium ir M. Keršiu. 

Tas jo slapyvardes sutinkame „Ateity“, „Vilty“, „Moks¬ 
leivy“, „Vadove“, „Draugijoj“, „Ganytojuje** ,,Lietuvių Balse**, 
„Lietuvoje**, „Laisvėj**, „Tėvynės Sarge“ ir kit. Yra parašęs 
ir atskiromis knygelėmis bei brošiūromis išleidęs keletą savo ra¬ 
šinėlių įvairiais politiniais, žemės reformos ir kitais klausimais. 

Varoneže buvo išrinktas Lietuvių krikščionių demokratų 
partijos pirmininku. Bolševikai Rusuose ėmė jį smarkiai per¬ 
sekiot, buvo net sušaudyti pasmerkę, bet laimingai pasprukęs iš 
jų nagų, pargrįžo Lietuvon ir čia buvo krikščionių demokratų 
lideliu ir jų vyriausybėje buvo Žemės Okio Ministeriu. Jis yra 
sumanytojas mūsų radikalės žemės reformos. Dabar yra Kalva¬ 
rijos klebonu. 


A. A. LEITENANTAS SERAFINAS OŽELIS. 

Leit. S. Oželis gimė 1901 m. spalių mėn. 8 d. Igliaukos baž¬ 
nytkaimy, Igliškėlių valsč. Mokslus ėjo Rusijoj, Varoneže, kur 
baigė komercinės gimnazijos 4 klases. Grįžęs iš Rusijos 1919 m. 
sausio 22 d. įstojo savanoriu 2 pėst. pulkan. Iš pulko buvo ko¬ 
mandiruotas Karo Mokyklos I-on laidon, bet tos laidos užbaigi¬ 
me nebuvo paaukštintas į leitenanto laipsnį, nes buvo per jaunas. 

Kautynėse su bermontininkais ties Radviliškiu lapkričio 21 
d. buvo sunkiai sužeistas ir nuo žaizdų mirė. Palaidotas Šedu¬ 
vos kapuose. 

Leit. Serafinas Oželis už narsumą buvo apdovanotas Vyčio 
kryžium ir pakeltas į leitenanto laipsnį. 

KUN. ANTANAS ŠMULKŠTYS. 

(Paparonis). 

Gimė 1886 m. vasario mėn. 16 d. Gudiškių kaime. Igliaukos 
parap. Pradžios mokslą gavo Gudelių ir Marijampolės mokyk¬ 
lose. 1897 m. mokėsi Marijampolės gimnazijoje ir, baigęs pen¬ 
kias klases 1903 m. įstojo Seinų dvas. seminarijon, kurią baigė 
1908 m. Įšvęstas kunigu 1909 m. vasario m. 22 dieną. Baigęs 
seminariją gavo leidimą važiuoti užsienin mokytis, bet, lėšų ne¬ 
turėdamas, ėjo parapijon darbuotis. Privačiai besimokydamas 
parašė disertaciją „De perfecto uontritione“ ir, išlaikęs egzaminus 
dvasinėje kunigų akademijoje Petrapilyje, 1914 m. gegužės mėn. 
gavo teologijos kandidato laipsnį. Vokiečių okupacijos metu 
pasilikęs Lietuvoje nemaža kentėjo dėl okupantų. 1917 m. da¬ 
lyvavo pirmoje Lietuvių Konferencijoje Vilniuje ir paskiau apva¬ 
žiavo visą eilę vietų nuo Virbalio iki Alytaus visur žadindamas 
tautinę sąmonę, dėl ko teko jam paskui nemažai teisintis prieš 
okupantų vyriausybę. 

1917 m. gale apsigyveno Marijampolėje ir dėstė lietuvių kal¬ 
bą liaudies mokytojų kursuose iš kur turėjo greit pasitraukti, 
kaipo vokiečiams neištikimas asmuo. 1918 m. dėsto tikybos ir 
lietuvių kalbas Marijampolės „Žiburio“ gimnazijoje ir paskutiniu 
du metu buvo tos gimnazijos inspektorius. 1920 m. buvo išrink¬ 
tas St. Seiman ir darbuojasi St. Seimo švietimo komisijoj ir krašto 
atstatymo komisijoj. Be to, daug darbo deda L. Gynimo Ko¬ 
mitete, vesdamas ten svarbiausiąjį Propagandos skyrių. 

Literatūros srity pradėjo dirbti 1903 m., rašydamas straipsne¬ 
lius į klierikų leidžiamąjį (rankrašty) laikraštį „Jaunuomenės 
draugas“. 1904—5 m. buvo ypač pamėgęs filologiją ir rašė 
„Draugijoj“, „Vadove“, „Šaltiny“ ir „Vilty“ įvairiais pseudoni¬ 
mais. Daug jo mažų trumpučių straipsnelių įdėta „Šaltinėly“, 
pseudonimu K. A. Bet mėgiamiausias jo pseudonimas yra Pa¬ 
paronis. Juo pasirašo po visais savo poezijos kūriniais ir verti¬ 
mais. Iš vertimų žymesni: „Nevystantis vainikas“, „Dvasiškoji 
kova“, „Švento Pranciškaus Saleziečio dvasia“ ir „Atlaidų kny¬ 
gelė“. Visi tie vertimai proza buvo padaryti dar seminarijoj be¬ 
būnant. Jo eilių yra išbarstytų beveik visuose laikraščiuose. Žy¬ 
mesnieji poezijos darbai — tai laisvas Slovackio „Šveicarijos“ 
vertimas ir Goethes „Dailininko“. 1918 m. Paparonis parašė dra¬ 
mos veikalėlį „Rytojaus diena“ ir „Vakarinė daina“ (atspausdin¬ 
ta atskira knygute) ir visą eilę gyvųjų paveikslų iš Lietuvos gy¬ 
venimo. 


VI 

KROSNOS VALSČIUS 


Krosna, Šeštokai 


KROSNA. 


Paėmę lenkų enciklopediją randame Krosną, bet deja ne- 
mūsų, bet lenkų Galicijos miestas, tuo vardu pavadintas. Apie 
mūsų Krosną niekur žinių neužtikau. Kaip tas miestelis gavo 
tokį pavadinimą sunku atspėti. Nebent nuo lenkų viešpatavimo 
laikų, kada jų kalba pas mus buvo smarkiai įsigalėjusi. Mat 
,,krosna“ yra lenkiškas žodis ir reiškia „warstat tkacki“. Gal 
senovėje toj vietoj gyveno koks šlėkta, turėjo tokį „varstotą“ ir 
pačioj apylinkėj ėmė kalbėti apie tą krosną, o nuo to ir vietovar¬ 
dis atsirado. 

Krosnos miestelis yra pakrašty savo (Marijampolės) apskri¬ 
ties pietų—rytų šone, 29 kilom, plentu: Marijampolė — Liudvina¬ 
vas. Nuo Liudvinavo 18 kilom., į Kalvariją 21 kilom., į Simną 
9. Ties Krosna susieina keturios šakos plentų: Krosna — Kal¬ 
varija, Krosna — Marijampolė, Krosna — Alytus ir Krosna — 
Lazdijai. Taip pat ties Krosna eina geležinkelio linija: Kaunas 
— Alytus ir ties miesteliu yra to vardo geležinkelio stotis. Nors 
Krosna randasi ir patogioj geografinėj padėty, žymių kelių kryž¬ 
kelėj, bet netoliese esantieji didesni miestai neleidžia šiam mieste¬ 
liui aukštai pakilti ir išaugti. Tad jis ir yra nuo nepamenamų 
laikų tokiu ir tokiu. Vietos savivaldybė stengiasi savo miestelį 
praplėsti. Tam tikslui iš išparceliuoto dvaro miesteliui priskirta 
50 sklypų ir juos jau pradeda apstatyti ir apgyvendinti. Jau yra 
išvestos ir išplanuotos 4 gatvės, bet jos neapgyventos ir net pava¬ 
dinimų neturi. Tad Krosnos miestelis neturi nei vienos gatvės, 
jis stovi ant plento krantų. Namų yra 30; visi jie mediniai vieno 
aukšto. Gyventojų 100. Krautuvės 3; iš jų 1 žydo, kitos dvi 
lietuvių. Yra 1 restoranas. Aptiekos, elektros, daktaro nėra. 

Miestely, už bažnyčios — dvaras. Tai majoratas, žemės ūkio 
M-jos nusavintas ir jį jau 20 metų nuomuoja stambus ūkio žino¬ 
vas Cėsna. Jis išnuomavo tą dvarą kultūriniam ūkiui 24 metams 
ii jau yra žemės ūkio kultūros sritin toli pažengęs. Pav. dvaro 
pusė žemės ploto buvo neišbrendamų pelkių. Šios pelkės, pridė¬ 
jus keliolika tūkstančių litų ir daug kitų pastangų nusausintos ir 

jau šiandien pasidarė kultūringos pievos. Jau jose ir šienaujama 
ir gyvulius ganoma ir įvažiuojama. Ūkio pagrindan padėtas pie¬ 
nas, kiaulių ūkis ir originaliai javai. Yra virš 40 grynos olandų 
veislės karvių, kurių grynakraujus teliukus parduoda apylinkės 
ūkininkams ir ši apylinkė tokiu būdu lengvai prisiveisia gerų, 
grynakraujų olandų karvių. Dvaro prūde veisiasi karpiai. Šiaip 
dirbamos žemės bus gal per 220 ha. 

Pats dvaro nuomuotojas Sergijus Cėsna jau pagyvenęs žmo¬ 
gus, kultūringas vyras; turi sūnų Leipalingio agronomą, o Kros¬ 
noje Cėsna dalyvauja visų organizacijų valdybose ir netingi veikti 
visuomenės, bei lietuvybės dirvoj. 



Krosnos parapijos ribos: rytuose Simno parap., pietuose 
Šventežeris, Lazdijų ir Rudaminos, vakaruose Šeštokų ir Kalva¬ 
rijos, šiaurėj Liudvinavo ir Daukšių. 

Bažnyčia stat>^ta 1842 m. ši data aiškiai matytis virš bažn. 
didžiųjų durų bareljefo pavidale. Konsekruota Seinų vyskupo 
Pauliaus Strašinsko 1844 m. Titulas šv. Mato apaštalo. Parapi- 
jonių yra 3200 žm. Klebonu yra kun. VI. Maslauskas. Prieš jį 
buvo kun. Povilas Slavėnas, čia klebonavęs arti 30 metų ir čia 
1935 m. kovo 14 d. miręs. Palaidotas Krosnos parapijos kapuo¬ 
se. Prieš jį buvo kun. Radžiukynas. 

Pirmieji valsčiaus kūrimosi dokumentai: 

„Krosnos valsčiaus piliečių susirinkimas 17 d. lapkričio 
1918 m. 

PROTOKOLAS NR. 1. 

Krosnos valsčiaus piliečiai, skaičiuje apie 700 žmonių susirin¬ 
kime Krosnoje 17 d. lapkričio mėn. 1918 m. dauguma balsų nu¬ 
tarta : 

1) Įkūrimui Krosnos valsčiaus Tarybos sušaukti 19 lapkri¬ 
čio š. m. Krosnoje suvažiavimą delegatų nuo sodžių ir dvarų, iš¬ 
rinktų visuotinu, lygiu, slaptu, betarpiu balsavimu be skirtumo 
lyties ir tikėjimo. 

Rinkimuose dalyvauja piliečiai, sukakusieji 20 metų. 

Delegatai turi būti renkami tokiu būdu: nuo 5 iki 10 žmonių 
renka vieną delegatą; nuo 10 iki 20 du delegatu ir t.t. 

Delegatai turi turėti paliudijimus nuo sovo kaimų arba dva¬ 
rų Tarybų. 

2) Krosnos valsčiaus kaimus ir dvarus, kurie panorės prisi¬ 
dėti prie Krosnos valsčiaus, susirinkimas vienbalsiai nutarė pri¬ 
imti. 

Pirmininkas A. Vinickas. 

Krosnos valsčiaus delegatų Tarybai rinkti susirinkimo 19 
d. lapkričio 1918 m. 

PROTOKOLAS NR. 2. 

Krosnos valsčiaus delegatų Tarybai rinkti susirinkimas, įvy¬ 
kęs 19 lapkr. 1918 m. Krosnos mokykloje ir išrinktas nuo sodžių 
ir dvarų: Krosnos, Turiškių, Pediškių, Olendrų, Ramanavo, Iš- 
landžių. Strazdų, Patrakinės, Naujienos, Vartų, Naujavalakių, 
Saltininkų, Rudaukos, Birščių, Grabaukos, Smalinyčios, Krosne- 
nų, Delnickų, Gudeliškės, Birutos, Kiaulyčios, Krasenkos, Kra- 
senkos dvaro, Znicos, Rolių, Šeštakavo, Seštakavo dvaro. Skait- 
liuje 156 žmonių, pirmininkaujant Adolfui Kinickui, jo padėjėjui 
Matui Burduliui, sekretoriaujant Stasiui Ancerevičiui ir Eduar¬ 
dui Miliauskui, apsvarstęs klausymus apie valsčiaus Tarybos 
įkūrimą ir valsčiaus milicijos organizavimą, nutarė: 

1) Išrinkti valsčiaus Tarybą iš 30 žmonių ir pavesti jai iš 
savo tarpo išrinkti prezidijumą Tarybos ir išskirti komisijas, ku¬ 
rias Taryba atras reikalingomis valsčiaus tvarkyme, 

2) dabartinę išrinktą valsčiaus Tarybą skaityti laikina. 

3) algas valsčiaus Tarybos nariams nustatyti bendrame po¬ 
sėdyje Vaičiaus Tarybos su sodžių ir dvarų Tarybomis. 

4) sutvarkymą valsčiaus milicijos ir nustatymą jai algų taip 
pat pavesti valsčiaus Tarybai drauge su sodžių ir dvarų Tary¬ 
bomis. 

Rinkimai Krosnos valsčiaus Tarybos buvo atlikti slaptu bal¬ 
savimu. Iš 49 pastatytų į Tarybos narius kandidatų, dauguma 
balsų tapo išrinkti šie 30 žmonių: 

1) Adolfas Vinickas 117 balsų, 2) Matas Burdulis 76, 3) 
Vincas Vinickas 76, 4) Jonas Bagdonas 69, 5) Petras Cebatorius 
68, 6)Juozas Sventickas 67, 7) Antanas Surdokas 63, 8) Ignas 
Liegus 61, 9) Pijus Sventickas 56, 10) Petras Šumskas 55, 11) 
Jonas Mikna 54, 12) Mikas Ciplijauskas 53, 13) Julius Klianias 
53, 14) Stasys Ancerevičius 52, 15) Augustas Andrulionis Si, 
16) Vincas Kubertavičius 49, 17) Ignas Kručkas 48, 18) Vincas 
Cibas 46, 19) Nikodemas Alšinskas 44, 20) Juozas Juškevičius 
1^3, 21) Petras Rimavičius 42, 22) Stasys Natkevičius 42, 23) 
Adomas Kručkas 40, 24) Andrius Matukynas 39, 25) Vincas 
Gudelevičius 38, 26) Juozas Abromaitis 36, 27) Kazys Andriu¬ 
lionis 35, 28) Vincas Stasiulevičius 34, 29) Dominykas Valud- 
kev'ičius 29, 30) Petras Bubnys 27. 

Suskaitymą balsų susirinkimas pavedė atlikti susirinkimo 
prezidiįumui drauge su išrinkta komisija iš trijų žmonių: Stasio 
Natkevičiaus, Jono Lastausko ir Igno Liegaus. 

Pirmininkas (parašas neįskaitomas). 

Padėjėjas Burdulis. 

Krosnos valsčiaus Tarybos pirmo posėdžio 21 lapkričio 
1918 m. 

PROTOKOLAS NR. 3. 

Pirmininkauja Adolfas Vinickas, sekretorius M. Burdulis. 
Pirmin. A. Vinickas skaito protokolą kaimų ir dvarų delegatų 
susirinkimo 19 lapkr. š. m. Protokolas priimtas be pataisų. 

Stasys Ancerevičius praneša apie atsisakymą Tarybos nario 
Vinco Cibo nuo pildymo nario pareigų ir apie žydų reikalavimą 
priimti Tarybon vieną jų atstovą. Paskutinis paklausimas apie 
priėmimą žydų atstovo pasilieka atviru. Toliau eina rinkimai pre- 
zidijumo Tarybos. Nutarta rinkti iš penkių žmonių. Kandidatais 
pirmininkui pastatyti šeši žmonės, iš kurių dauguma balsų 24 
liko išrinktas Adolfas Vinickas. Į padėjėjus pirmininkui išrink- 

tas Antanas Surdokas 12 balsų. Sekretoriais išrinkti: Jonas 
Bagdonas 17 balsų ir Juozas Sventickas 12 balsų. Iždininku iš¬ 
rinktas Juozas Abromaitis 9 balsais. Į revizijos komisijos narius 
išrinkti: Ignas Liegus 15 balsų, Mikas Ciplijauskas 15 balsų ir 
Petras Cebatorius 14 balsų. 

Toliau svarstoma apie išrinkimą komisijų: a) aprūpinimui 
neturtėlių maistu, b) apie tvarkymą girių, c) dvarų ir d) įsteigimą 
valsčiaus teismo. 

I maitinimo komisiją išrinkti: Jonas Mikna 19 balsų. Pijus 
Sventickas 17 ir Nikodemas Alšinskas 16 balsų. 

I girių komisiją išrinkti: Vincas Kubertavičius, Vincas Sta¬ 
siulevičius, Ignas Kručkas ir Dominykas Valudkevičius. 

Į dvarų komisiją: Stasys Natkevičius, Petras Šumskas ir 
Kazys Andriulionis. 

Valsčiaus teisėjais išrinkti: Vincas Vinickas 22 balsais, Ado¬ 
mas Kručkas 19 balsų ir Mateušas Burdulis 17 balsų. 

Svarstant milicijos klausimą nutarta paskirti laikinai du mi- 
licistu. 

Nutarta*vienbalsiai: nustatyti mokesnius laikinai po 25 ka¬ 
peikas nuo margo ir laikiną asmeninį mokesnį nuo vyrų, turinčių 
18—-60 metų po 2 rublius. 

Krosnos valsč. valdybos raštinėj kabo nemažas Aušros var¬ 
tų Pan. Šv. paveikslas auksiniuos rėmuos ir tie rėmai su visu rel¬ 
jefiniu paveikslu padėti po stiklu. Apačioj užrašyta: „F. Gmino 
Kronos“. F raidė reiškianti — fundas, auka. 

Viršaičiai buvo: A. Vinickas, Liegus, Falkauskas, Cebato¬ 
rius, Andriulionis, Valatkevičius ir St. Slavėnas. 

Sekretoriai: pirmas, rinktas sekretorius buvo Burdulis, vė¬ 
liau buvo Surdokas, Urbonas, Žilinskas, A. Ališauskas. 

Valsčius turi 4600 gyventojų, užima 10,195 ha žemės plotą. 
Yra ežeras, vad. Bamstarų — Naujienos — Žaltyčio. 

Mokyklos: 

Krosnos 2 kompl., įsteigta prieš did. karą; Šeštokų 2 kompl., 
įsteigta 1921 m., Gudeliškių, įsteigta 1927 m., 1 kompl.; Saltinin- 
kų, 1 kompl., įsteigta 1927 m.; Ramanavo, įsteigta 1920 m. 1 
kompl.; Naujienos, įsteigta 1925 m. 1 kompl.; Išlaudžių, 1 kompl., 
įsteigta 1920 m. 

Dvarai: 

Krosnos dv. neparceliuotas, nuo valdžios nuomuoja Cėsna 
ir veda pavyzdingą ūkį. 

Kraulyčios išparceliuotas, naujakuriai sudarė Tautrimų km., 
buv. savininkas Kaminskas. 

Rudaukos — išparceliuotas, naujakur. — Vytautiškių km. 

Makaučiskės neparc. savininkas Natkevičius. 

Naujienos — išparc. ir naujakuriai sudarė tuo pat vardu 
kaimą. 

Smalinyčios — išparceliuotas. Vįsi šie dvarai buvo parceliuo¬ 
jami 1929 — 5 metais. 

Dūminių pirkių valsčiuje yra pora. Šiaudais dengtų apie 
85%. Siekiančių arti 100 metų senelių yra šešetas. Pavardžių 
daugiausia pasitaiko: Greblikai, Sasnauskai, Paulioniai, Alek- 
sandravičiai, Slavėnai ir kit. 

Žuvusių už Tėvynę yra 9: 


Milius Vincas, Blandžių km., 
Juodzevičius Vincas, Blandžių km., 
Bubnys Antanas, Strazdų km., 
Lazdauskas Juozas, Naujienos km., 
iMiknai Juozas ir Vincas, Delnickų km., 
Vnarauskas Juozas, Šeštokų km., 
Vasiliauskas Vladas, Liepinės km. ir 
Dereškevičius Adolfas, Naujavalakių km. 


DRAMOS ARTISTAS PETRAS KUBERTAVICIUS. 

Petras Kubertavičius, gimė 1897 m. birželio 11d. Vartų km. 
Krosnos valsč. 

Mokslus ėjo Krosnoj, Liudvinave, vėliau įstojo Veiverių 
Mokytojų seminarijon. Kilus didž. karui teko pasitraukti į 
Vilnių, kur rengęsis mokytojo cenzui įgyti. B Vilniaus su lietu¬ 
viais moksleiviais nuvyko Voronežan ir ten mokėsi mokytojų 
seminarijoj. Petrapily studijavo aukštesn. gidrotechnikų mo¬ 
kykloj. Ten susipažino su dramos artistu Vaičkum, kuris su¬ 
darė lietuvių dramos mokyklą ir ton mokyklon įstojo Petras Ku¬ 
bertavičius. 

Nelengvos studijos buvo, nes mokėsi techniškoj mokykloj, 
dramos studijoj ir teko ‘duonai užsidirbti dar ir tarnauti. Prie 
to viso dar prisidėjo lietuviški vakarai, kuriuose Kubertavičiui 
teko vaidint, afišas parengt, salė ir kiti teatro organizacijiniai 
darbai. Tai buvo kartu ir skrajojamas Vaičkaus teatras. 



P. Kubertavičius. 

P. Kubertavičius vaizdžiai atsimena, kai jis mažas būdamas, 
bene 3 skyr. mokinys, kartą eidamas iš mokyklos namo, pote¬ 
riaudamas, rožančių rankose narstydamas, galvojęs, kuo būti už¬ 
augus. Ir jam norėjosi tapti kokiu „komedniku“, nors suprati¬ 
mo neturėjo kas tai per komednikas. Taip ir įvyko. Nors moti¬ 
na vertė būti kunigu, Petras atsisakė, panorėjo būti geriau mo¬ 
kytoju, bet įvyko taip, kaip mažas būdamas užmanė. 

Vilniun grįžus iš Rusijos 1918 m. pavasarį su visa Vaič¬ 
kaus trupe P. Kubertavičius jau visai buvo atsidavęs scenos me¬ 
nui. Teko čia susidurti su vokiečių okupacine valdžia, nors ne¬ 
norom duodavo leidimus lietuviškiems spektakliams. Nežiūrint 
to, teko ir provincijon išvykti pagastroliuot. 

Užėmus Vilnių 1918/19 m. bolševikams, teko ten šiam te¬ 
atrui dirbti sunkiausiose aplinkybėse, o kai atėjo ten lenkai, bėgo 
visi artistai kas pėsčias, kas kur ir sutarta buvo susirinkti Kau¬ 
ne. Atitarnavęs mūsų kariuomenėje vėl stojo Vaičkaus 
teatran ir vėl kaip pradžioje, taip ir dabar dirbo be jokio atlygi¬ 
nimo, be algos iki 1920 m., kada buvo įsteigtas valst. teat¬ 
ras. Sin teatran Petras Kubertavičius stojo aktorių ir tebėra iki 
šiol. Vaidino svarbiausias, pirmaeiles roles; suvaidinta per tą 
laiką apie 150 veikalų, apie tiek rolių. 

Mūsų valst. teatras, mūsų drama sau lygaus artisto, kaip P. 
Kubertavičius dar neturėjo ir neturi. Jis dar gyvena ir kuria ir 
ne vienam biografui teks dar ties jo gyvenimo bėgiu sustoti. 

MATAS BAGDONAS. 

Matas Bagdonas gimė 1895. X. 22. Būbantiškių k., Marijam¬ 
polės aps.). 1914 m. baigė Marijampolės gimnaziją. 1914—15 m. 
studijavo Maskvos universiteto matematikos fakultete. 1915— 
1918 m. mokytojas Vilniaus lietuvių gimnazijoj; dėstė matema¬ 
tiką ir fiziką. 1918—1919 m. tarnavo užsienių reikalų ministe¬ 
rijoj; 1920 m. Berlyno universitete klausė matematikos; 1921 — 
1923 m. lietuvių kalbos mokytojas Aušros gimnazijoj. 1923 m. 
Eltos direktorius; 1923—1925 m. tarnavo užsienių reikalų minis¬ 
terijoj. 1921—1922 ir 1927—1928 m. Lietuvos dienraščio vyriau¬ 
sias redaktorius. Nuo 1910 m. rašo Aušrinėj, Ateity, Šaltiny, 
Vilty ir Amerikos lietuviškuose laikraščiuose. 1919 m. ėmė 
dirbti Lietuvos dienraštyje, kurio artimiausiu bendradarbiu buvo 
ligi pat dienraščio uždarymo. Taip pat bendradarbiavo ar ben¬ 
dradarbiauja Tautoj, Laisvėj, Kary, Lietuvos Aide, Mūsų Ryto¬ 
jui, Trimite ir kituose leidiniuose. Rašė ir rašo politinio turinio 
straipsnius, bendro pobūdžio ir faljetoniško. Dažniausias sla¬ 
pyvardis — A. Vabalniškis. Paruošė pirmąjį lietuvių kalba al¬ 
gebros uždavinyną (I d. 1918) ir padėjo išversti algebros teoriją, 
kuriuos išleido lietuvių mokslo draugija Vilniuje. (Žiūr. Lietu¬ 
viškoji enciklopedija). 

MIKAS BAGDONAS. 

Mikas Bagdonas gimė 1894. X. 8. Krosnoje. Vid. mokslą 
ėjo Veiverių mokytojų seminarijoj, aukštąjį Maskvoje, Loyolos 
Chicagoje ir Harvardo universitetuose. 1925 m. Loyolos univer¬ 
siteto teisių daktaras. 1913—1918 m. mokytojas, 1919 savanoris 
Lietuvos armijoj, 1920 m. steig. seimo narys, 1925 m. Amerikos 
lietuvių kat. jaunuomenės Lietuvos Vyčių centro komiteto pir¬ 
mininkas. 1926 m. stojo į užsienio reikalų ministerijos tarybą. 
Nuo 1927 m. Lietuvos pasiuntinybės Vašingtone pirmasis sek- 
rektorius. (Žiūr. Lietuviškoji enciklop.). Mirė 1937 m. kovo m. 

BUČINSKAS BENEDIKTAS. 

B. Bučinskas gimė 1905 m. kovo 27 d. Naujavalakių k. 
Krosnos valsč. 1917—1918 mokėsi Krosnos pr. mokyk. 1919— 

1927 m. Marijampolės Rygiškių Jono gimn. mokytojas, kurį 
laiką Kauno Simano Daukanto sem. mokytojas. Rašinėjo nuo 
gimnazijos laikų Šaltinyje, Pavasaryje, Skautų Aide, Ryte, 
Žvaigždutėje, Židinyje, Budėk, Prie laužo. Ateityje, Ateities 
Spinduliuose ir kt. Slapyvardžiai B. B., Ben-tas, Bentas B. Kurį 
laiką dirbo Dzūkų ateitininkų veikimo komiteto sekretorium ir 
pirmininku, pavasarininkų Marijampolės sk. valdyboje; nuo 1928 
m. keletą metų Ateitininkų Sąjungos centro valdybos narys, nuo 

1928 m. L. G. S. F. centro valdybos sekretorius, vicepirmininkas 
ir 1930—32 m. pirmininkas; kurį laiką ir vyr. skautų štabo na¬ 
rys. 

A. A. MATAS KASIULEVICIUS — KASIULIS. 

M. Kasiulis gimė 1867 m. Grabaukos km. Krosnos valsč. 
pasiturinčių ūkininkų šeimoj. Jau iš pat mažens jis ėmė domėtis 
mokslu ypač dailės srity. Pats per save prasilavinęs jaunikaičiu 
būdamas jau Krosnos bažnyčiai padarė daugelį paveikslų ir me¬ 
džio drožinėjimų. Vėliau jį ėmė kviesti ir kiti apylinkės klebo¬ 
nai bažnyčias puošti. Vienas nesuskubdamas tuos darbus atlikti, 
pasiimdavo sau talkininkų ir mokinių. Jo mokiniais yra buvę: 
skulpt. Aleksandravičius, Menčinskas ir kiti. Bet Matas Kasiu¬ 
lis apylinkės inteligentų paragintas ir pats pajutęs stoką teoreti¬ 
nių žinių, vyksta į Varšuvą, kur ir baigė amatų pritaikomojo me¬ 
no mokyklą. 

Grįžęs vėl į tėviškę. Kasiulis nebepasitenkina darbais meno 
srity, jis karštai imasi darbuotis ir lietuvybės atgaivinime. Bet 
budri rusų žandarų akis negalėjo to nepastebėti ima jie Kasiulį 


9. Marijampolės apskritis. 

įvairiais būdais persekioti, ima daryti kratas pas draugus ir paga¬ 
liau artinantis visiškam pavojui, teko bėgti Amerikon. Bėgimas 
buvo toks staigus, kad net su namiškiais nesuspėta atsisveikinti. 

Amerikoje M. Kasiulis taip pat dirbo tarpe gerų lietuvių 
(kun. Milukas, Križanauskas, kun. Abramaitis) ir Lietuvai buvo 



Matas Kasiulevičius — Kasiulis. 


iš to nemažai naudos. Taip pat ten dirbo ir meno srity ir pa¬ 
buvęs ten penketą metų, užsidirbęs bent kiek pinigų, pasilgęs tė¬ 
vynės ir savųjų 1908 m. grįžo Lietuvon ir apsigyveno Simne. Čia 
įsigyja nuosavus namus ir buvo vėl beįsivarąs į platų visuome¬ 
ninį darbą. Tik štai 1919 m. lenkai puola lietuvius ir Simno 
slaptieji lenkų legionieriai sudegina Kasiulio namą. Nuo to M. 
Kasiulio sveikata ir nervai pašlijo ima negaluoti ir 1925 m. gegu¬ 
žės mėn. 18 d. mirė. Palaidotas Krosnos kapuose. 


VII. 


KALVARIJOS MIESTAS IR VALSČIUS. 



Kalvarijos herbas. 





KALVARIJA. 

Kalvarijos miestas yra prie Šešupės upės ir prie plentų: Kau¬ 
nas — Suvalkai, kuris rusų laikais jungė Leningradą (Pe¬ 
trapilį) su Varšuva. Tam susisiekimui ir buvo pastatyta Kalvari¬ 
joj, kaip ir Marijampolėj, Veiveriuose, Ąžuolų—Būdoj ir kit., 
nustatyto plano stotis (vidury didesnis, iš šalių du mažesni, viso 
trys trobėsiai). Dabartiniuose stočių namuose kuo ne visur yra 
pašto įstaigos (Veiveriuose progimnazija). Tai 19 amžiaus pra¬ 
džios pastatai. Šis plentas tiestas ir baigtas 1829 metais. Gi 1896 
metais plentas nutiestas į Krosną ir sujungtas su Alytum ir Laz¬ 
dijais. Apie tą laiką Kalvarijoje buvo pastatytos ir kareivinės. 

Kada miestas įkurtas tikrų žinių nėra. Bet Kalvarija yra 
vienas iš senesniųjų Suvalkijos miestų. Kitados čia buvo Kalva¬ 
rijos seniūnija. Parapiją čia įkūrė kunigaikštis Kaributas Viš¬ 
nioveckis 1715 metais, bet jau 1640 met. Žemaičių Vyskupas Tiš¬ 
kevičius pradėjo statyti koplyčias Jeruzalės pavyzdžiu, kaip Že¬ 
maičių Kalvarijoj. Dabartinė didžiulė mūro bažnyčia statyta 
1840 metais. 

Kalvarija miesto teises gavo iš Karaliaus Augusto II, o Sta¬ 
nislovas Augustas 1791 metais tas teises patvirtino ir davė herbą. 
1 ais laikais visas miestas koncentravosi tik apie bažnyčią, kur ėjo 
visa miesto prekyba, nes nuo senų laikų aplink bažnyčią yra pas¬ 
tatytas mūrinis namas, vietoj šventoriaus sienų, kuriame dar ir 
dabar yra krautuvėms patalpos. Pastatas labai seno stiliaus. Ap¬ 
link bažnyčią, kur dabar Laisvės gatvė, buvo kapai, nes dar ir 
dabar kasant namų pamatus randama žmonių kaulų. Laikui bė¬ 
gant aplink bažnyčią išsistatė miestas. Aštuonioliktojo amžiaus 
pabaigoj prūsai Kalvarijoj pastatė didelį kalėjimą, kuris buvo 
pastatytas Kalvarijos dvaro laukuose, atstu nuo miesto virš kilo¬ 
metro, o dabar jau aplink kalėjimo vietą išsistatęs miestas. Ka¬ 
lėjimas laike karo buvo sudegintas, o mūro sienos ir visa kita 
nugriauta 1924—6 met. 

Nuo 1766 met. Kalvarijos seniūniją valdė Mykolas ir Alek¬ 
sandras Oginskiai, Vilniaus karvedžiai. Kalvarijos turtai (dvarai) 
priklausė valdžiai. 1854 metais duodant donacijas buvo padalyti 
į keturias dalis: 1) ukazu 1842 m. generolui majorui Siksteliui 

buvo duoti du dvarai su keliais kaimais, 2) ukazu 1837 m. gene- 
rolui majorui von Tornau vienas dvaras su kaimu kaipo priedas 
prie Valavičių majorato, 3) ukazu 1836 m. generolui leitenantui 
Stegmanui majoratas Kalvarija B ir vienas palivarkas su kaimais, 
4) turtus Kalvarija A su keliais dvarais ir daugeliu kaimų valdžia 
pasiliko sau. 

Nuo 1867 metų Kalvarija buvo didelio apskrities centras. 
Alytus, Daukšiai, Liudvinavas ir kit. tolimesnės vietos buvo Kal¬ 
varijos apskrities. Prieš karą Kalvarijoj buvo apie 13000 gyven¬ 
tojų, nuolatos stovėjo du rusų kariuomenės pulkai: 112 uralskas 
pėstininkų pulkas tose kareivinėse kur dabar Valstyb. Psich. Li¬ 
goninė, 1927 metais atkelta iš Tauragės. Ligoninė yra viena iš di¬ 
džiausių ligoninių visoje Lietuvoje su virš 500 lovų, o atremonta¬ 
vus dar vieną namą, projektuojama dar apie tiek pat įrengti. Taip 
pat nuolatos stovėjo Aleksandro Kuršo II antras dragūnų pulkas, 
kurio visos kareivinės nugriautos ir dabar ten įsikūręs naujas 
miestas. 

Po Didžiojo karo, atgavus Lietuvai Nepriklausomybę ir oku¬ 
pavus lenkams Suvalkus, iškėlus iš Kalvarijos apskrities įstaigas, 
kariuomenę, miesto gyventojų skaičius sumažėjo ir dabar vos 
sudaro net nepilnus 5000 (1930—V. D.—met. sulraš. 4518 gyv.). 

Kalvarija sumažėjo Marijampolės sąskaiton, kur gyventojų 
skaičius smarkiai pakilo. 

Kalvarijos miesto vardas, kaip aiškina istorikas Polujanskas 
yra kilęs iš kaimo vardu „Trabai.“ Šis kaimas priklausė Kalva¬ 
rijos dvarui, (kuris yra miesto pirmtakūnas). Vėliau tas kaimas 
gavo Kalvarijos vardą, kuris sudėtas iš dviejų žodžių „Kalva — 
rujos“ — gaujos kalva. Tas vardas kilo nuo kalėjimo, nes ten 
siųsdavo kalinius iš plačios apylinkės. Bet yra padavimų, kad 
Kalvarijos vardas buvo suteiktas statant pirmąją bažnyčią, pana¬ 
šiai kaip Vilniaus, Žemaičių ir kt. Kalvarijos, nes vysk. Tiškevi¬ 
čiaus ir buvo statomos Kalvarijos koplyčios. Bet tik mieste ap¬ 
sigyvenus daugeliui žydų, ji liko ne kaip tikybinis, bet kaip pre¬ 
kybos centras. Del to, miestas buvo vadinamas net žydų Kal¬ 
varija, kad atskirti ją nuo kitų to paties vardo miestų. Be to, dar 
kalbama, kad ankščiau Kalvarija vadinosi Kaušpilė, panašiai kaip 
Marijampolė — Senapilė — Starapolė. 

Dabar mieste nors gyventojų skaičius, sulyginus su prieška¬ 
riniais laikais ir sumažėjo, bet miestas žymiai geriau susitvarkęs, 
pergrįstos gatvės, visur padaryti cementiniai šaligatviai, gatvės 

apšviesta elektra, ja taip pat naudojasi ir gyventojai. O prieš karą. 
miestas buvo apšviestas žibalinėmis lempomis, kurių gatvėse ži« 
bėjo apie 10 št., mieste buvo tik du telef. abon. Bliumenzono 
name, kur buvo apskr. įstaig. sujungta su kareivinėmis ir Brauna 
name sujungta su Romanovo malūnu. Per karą sudeginti apie 
70—80% trobesių atstatyti daug gražesni. 

Miesto savivaldybė įsteigta ir pradėjo veikti 1918 met. lap¬ 
kričio mėn. 11d. 

Miestas užima apie 3 kv. klm., o su miesto laukais apie 15 kv.. 

klm. 

KALVARIJOS MIESTO SAVIVALDYBES 
ISTORIJA. 

Dar vokiečių okupacinei valdžiai esant, 1918 m. lapkričia 
mėn. 11d. įvyko kalvarijos miesto gyventojų susirinkimas iš apie 
400 asmenų, kuris nutarė rūpintis visais kaip miesto taip ir dvaro 
reikalais ir išrinko taip vadinamą komisiją iš 6 asmenų kuri nu¬ 
tarė pakviesti dar du žydų atstovu. 

1918. XI. 13 d. posėdy išrinktieji komisijos nariai pareigomis 
pasiskirsto sekančiai: Pirmininku Vytautas Aleksa, Padėjėju Eli- 
jas Salamonas, Sekretorium Martynas Liutermoza, Kasininku 
Juozas Karpavičius. 

Nariais: Karolis Vestenbergeris, Suras, K. Roglys. Išrinkta 
komisija—Kalvarijos Valdyba tuojau nutarė miesto centre steigti 
raštinę, pareikalauti ginklų milicijai, uždrausti javus išvežti iš 
miesto ribų, panaikinti rekvizicijas, panaikinti mokesčius, panai¬ 
kinti priverstinus darbus, paleisti politinius nusikaltėlius, ir reika¬ 
lauti laisvės žodžiams, susirinkimams. 

Komisija nutarė, kol kas dirbti kontakte su vokiečių kareivių 
taryba, 

1918. XI. 14 d. Komisijos susirinkime jau nutarta Organi¬ 
zuoti miesto miliciją, dėl lėšų stokos, tuo tarpu tik iš 10 asmenų»^ 
c milicijai į pagelbą suorganizuoti iš vietos gyventojų nakties 
sargybą. Milicininkams nustatyta po 100 rublių algos. Milicijai 
nustatyta uniforma: raudonas raikštis ant rankovės su raidėmis: 
,..K. M.“ Taryba ir milicija turėjo būti apginkluota, o kadangi 
ginklų dar nebuvo, tai milicininkai privalėjo turėti po gerą laz¬ 
dą. Nutarta apsaugoti miesto ir kariuomenės turtą, pastatant 
sargus. 




Kalvarijos R. K. bažnyčia statyta 1840 m 

Sudarius miliciją ir perdavus jai pareigas, Tarybos delega¬ 
cija pranešė vokiečių okup. Valdi. Burmistrui, kuris to nenorėda¬ 
mas pripažinti dar pareiškė, kad būk tai net ir miesto gyventojų 
sudarytos lietuvių valdžios nepripažįsta. Tada taryba nutarė 
išsprendimui šio klausimo sušaukti gyventojų susirinkimą. Toks 
susirinkimas ir įvyko 1918 m. XI. 16 d. ir dalyvaujant 4000—5000 
žmonių vienbalsiai pareikštas pasitikėjimas, bet tik lenkai reika¬ 
lavo taryboj savo 2 atstovų, būtent: Zdębskį ir Jeglauską. Po to 
jau buvo pareikalauta okup. vokiečių valdžios patvirtinti suda¬ 
rytą tarybą, bei jos miliciją. Taryba nutarė posėdžiauti nuo 9 
iki 13 vai., kasdien, o interesantus priiminėti 15 — 17 vai. Tuo- 
jaus buvo pareikalauta, miesto kasos knygų sąrašo, o ant maisto 
sandėlių uždėti po dvi spynas, kad vieni be kitų (supr. liet. ir 
vok.) negalėtų įeiti. Pastotis naudotis tik būtinam reikalui, o 
vokiečiai taip pat be tarybos žinios neturi imti pastočių. Nutarta 
surašyti ir apsaugoti miesto turtą, kareivines, mišką ir plytnyčią. 
1 aip pat perimti ir ligoninę, tuščiose jos patalpose duodant butą 
beturčiams. Taip pat nutarta perimti nuo vokiečių ir paštą, pašto 
viršininku palieka p. Liauteris ir jam mokama iš savivaldybės 
kasos alga. Rekvizuotus vokiečių gyvulius, kuriuos pardavė ki¬ 
tiems miesto gyventojams nieko nuo jų nepirkti. 

Miesto Taryba buvo pasiskirsčiusi į 4 komisijas: 

a) K. Roglis ir J. Muskinas rūpinasi milicija, kalėjimų ir 
maudyklėms. 

b) M. Liutermoza ir Šūras — ligoninė, skerdykla, krasa ir 
mokykla. 

c) Salamonas ir Aleksa — pastotys, kviečiai, prieglaudos 
(buvo senelių ir vaikų). 

d) Karpavičius ir Vestenbergeris — kareivinės, miškas, ma¬ 
lūnas. 


įstatai milicijantams. 

1. Milicija nusilenkia prieš vietinę Tarybą be jokio priešta¬ 
ravimo. 

2. Viršininkai milicijos renkami milicijantais užtvirtinant 
Tarybai, arba jos paskiriami, be to viršininkas milicijos privalo 
duoti Tarybai milicijantų veikimus. 

3. Milicijantų priedermė mandagiai apsieiti su gyventojais 
prie visokių aplinkybių. 

4. Laike tarnystės milicijantui smarkiai uždrausta prasišalin- 
t» nuo darbo vietos. 

5. Milicijantui smarkiai uždrausta imti kyšius, kaip pinigais, 
taip ir produktais ir t.t. 

6. Milicijantui smarkiai uždrausta priversti gyventojai ko¬ 
kiais nebūtų priešingais įstatymui reikalavimais. 

7. Milicijantui smarkiai uždrausta užeiti į namus, daryti kra¬ 
tas, rekvezicijas, jeigu nėra pas jį jokių raštiškų prirodijimų su 
parašu Tarybos, arba viršininko milicijos. 

8. Atliekant valandas tarnystės, milicijantas privalo perduoti 
ginklus savo viršininkui, taip kad laike ne tarnystės milicijantas 
neprivalo būti ginkluotas. 

9. Milicijanto priedermė pakelti ginklas tiktai priėjus neiš¬ 
vengiamam laikui. 

10. Milicijantas laike pildymo tarnystės privalo būti blaivus. 

11. Milicijanto priedermė laike nepaprasto atsitikimo kuo 
greičiausia pasirodyti viršininkui. 

12. Milicijanto priedermė užlaikyti ramumą ir tvarką mieste 
žiūrėti kad neatsitiktų vagysčių, peštynių plėšimų ir taipgi jo 
priedermė visame kame žiūrėti, kad visi Tarybos nutarimai būtų 
tikrai pildomi. 

13. Milicijanto priedermė žiūrėti, kad iš miesto nebūtų išve¬ 
žami joki produktai uždrausti Tarybos ir juos užlaikant atgabenti 
į štabą milicijos. 

14. Įvežimui produktų milicijantai neturi priešintis. 

15. Padedant milicijantui daryti vagystes, plėšimus ir ki¬ 
tuose nusikaltimuose, milicijantas ne tik ką pavaromas nuo tar¬ 
nystės, bet yra atiduodamas teismui. 

16. Jeigu iš gyventojų kas kreiptųsi į milicijantą, dėl apturė¬ 
jimo pagelbos, jis privalo, kaip dieną, taip ir naktį ją suteikti. 

17. Jeigu kas iš milicijantų nori atsisakyti nuo vietos, privalo 
pranešti Tarybai 2 savaitėm pirmiau. 

18. Taryba turi valią milicijantui atsakyti tarnystę visada su 
persergėjimu 7 dienoms, be to milicijantas neturi priedermės rei¬ 
kalauti už tą laiką užmokesčio. 

19. Pastojant ant tarnystės milicijantas turi palikti Taryboje 
dokumentus. 

20. Už kiekvieną neišpildomą prisakymą viršininko, arba 
paimtų ant savęs priedermių pastojant tarnauti, milicijantas ūmu 

laiku pavaromas nuo tarnystės be jokio užmokesčio ir toji ypata 
netenka teisių užimti kokią nors tarnystę rajone tos Tarybos. 

21. Visi milicijantai privalo kasdien 8 vai. ryto pasirodyti 
savo viršininkui, išskiriant tuos, kurie pildė tarnystę nuo 12 vai. 
iki 6 vai. ryto. 

1918—XII—25 nutarta organizuoti dar ir savanorių miliciją. 
1918—XII—7 miesto reikalams išleista vid. paskola iš 4%, kurios 
gauta 6060 auks. Grąžinta 1919—IX—29 paskolos 6060 auks. iš 
% 121,20, viso 9181,20 auks. Daugiausia pirko Trockis — Salia¬ 
monas 1200 auks., mažiausia 10 auks. Pirmoji miesto taryba buvo 
gana kairaus nusistatymo, nors jis su vokiečių okupacine valdžia 
gana energingai kovojo, rūpinosi visais miesto ir gyventojų rei¬ 
kalais, o tų reikalų buvo begalo, nes miestas buvo išdegintas, 
ypač daug biednuomenės, posėdžiavo kasdien. Bet vistik, kaž 
kodėl nenorėjo pripažinti centro valdžios, pavyzdžiui nutarta ne¬ 
dalyvaut šaukiamoj Kaune 1919.1.16 d. konferencijoj, o 1919. L 
6 d, posėdy atsisako siųsti vyrus į kariuomenę, bet nutarė organi¬ 
zuoti vietinę apsaugą. 

Taip Tarybai įsisiūbavus, prisėjo pasiskirstyti iš naujo 
pareigoms ir 1919—I—9 d. taryba išsirinko prezidiumą: 

Pirmininku liko — V. Aleksa, nariais: Mikas Gradeckas, — 
sekretorius; Karpavičius — maitinimas, Salamonas—Aleksa — 
finansai. Suras—Radeckas — Ūkio, Kultūros, Švietimo reikalai. 
Roglys — milicija, sanitarija, ir administracija. 

Sekančią dieną nutarta steigti kooperatyvą kuriam buvo 
duotas pavadinimas „Ąžuolas“. Taryba davė 10 metų veltui butą. 
Kooper. subankrūtavo 1923—I—29 d. likviduotas, prekes nu¬ 
pirko V. Bendoraitis. Nežiūrint persitvarkymo, vistik įsipoliti- 
kavimas nenustojo, nors jau 1919—I—25 d. nutarta dirbti kon¬ 
takte su apskrities taryba, ir todėl taryba viso padariusi per 40 
posėdžių, baigė savo kadenciją. Paskutinis posėdis įvyko 1919. 
I. 3 d. 

1919. II. 19. 29 d. įvyko tarybos rinkimai, kurion išrinkta iš 
viso 18 asmenų. 

Šios antrosios tarybos pirmas posėdis įvyko 1919 m. vasario 
mėn. 26 d., kurį atidarė senosios tarybos narys M. Gradeckas, 
pirmininkauti išrinktas Bukevičius, sekretoriauti Stepšys. Pre¬ 
zidiumą nutarta pavadinti „VYKDOMASIS KOMITETAS“ ir 
rinkti iš 5 asmenų. Dalyvavo 17 narių. 

Sekantis posėdis įvyko 1919. II. 28 d. ir renkant prezidiumą 
kilo ginčai. Žydai apleido posėdį. Kvorumui likus buvo išrinkti 

komiteto nariai, bet jis nebuvo tvirtintas, nes 1. III. 1919 m. po¬ 
sėdį atidarė Komendantas, kuris pranešė, kad rinkimai anuliuoti. 
Padarytas perrinkimas: Pirmininku — M. Gradeckas, Nariais — 
Roglis, Karpavičius, Margolis, ir Stepšys. 

Revizijos K-jon: Kun. Juraitis, Bukevičius, Mačiulaitis, Ro- 
zengilcas. 

Šios antrosios tarybos Vykdomasis Komitetas taip pat buvo 
nekokiuose santykiuose su vietos karo Komendantu, bet tuoj san¬ 
tykiai buvo sunormuoti. Komendantas visą valdžią turėjo davi¬ 
nėti leid. ginklams laikyti ir kt. dėl to dažnai ir kildavo nesusi¬ 
pratimai. 

Tuo pat laiku dar buvo įvestas žyminis mokestis. Apmokėti 
prašymus nuo 1 iki 10 auksinų, žiūrint reikalo didumo. 



Kalvarijos tiltas per Šešupę. 


Ši taryba taip pat kaip pirmoji, o gal dar daugiau buvo gana 
„savarankiška“ nenorėjo pripažinti jokios valdžios ir išrinktai 
valdžios policijai nepildyti jos reikalavimų. 1919. X. 13 buvo nu¬ 
tarta tai spragai užpildyti, įsteigta partizanų būrys, ypač kovai su 
spekulentais. Prisiėjo nekuriuos tarybos parius net sekti, bei su: 
varžyti laisvę, nes buvo atsisakę mokėti policininkams nustatytą 
ekvivalentą butui ir kt. nepildyti teismo raštų, bei neduoti Nau¬ 
jokų Rinkimo Komisijai buto. Tarybos kadencija buvo nors 
trumpa bet gana veikli. Viso padarė net 73 posėdžius, kurių 
paskutinis įvyko 1920. I. 12. 

Trečiosios tarybos rinkimai įvyko 1919. XII. 27—28 ir 29 
d. d. Ir vėl išrinkta 18 asmenų. 

Pirmas šis tarybos posėdis įvyko 1920 m. I. 20 d. kurį ati¬ 
darė Apskrities Viršininkas ir pasveikino tarybą. Pirmininkavo 
seniausias amžium Greifembergeris. 

Burmistru 1921 m. I. 13 d. buvo išrinktas Edvardas Seiferis. 

1923 m. XI. 28 d. buvo burmistru išrinktas Jonas Ratkevičius. 

1924 m. II. 14 d. burmistru išrinktas Antanas Matusevičius. 



Kalvarijos miesto savivald. Jono Šeštakausko vardo 
senelių prieglauda. 


Rūmai 20X12,2 mtr. pastatyti buv. Kalvarijos notaro J. Šeš¬ 
takausko, mirusio 1930 m. XI. 16 d. lėšomis. 1932 m. jau jie 
buvo galutinai už 35,000 litų įrengti. Šioj prieglaudoj nuolatos 
išlaikomi 25 seneliai. 

įspūdžiai iš KALVARIJOS PSICHIATRINES 
LIGONINES. 

Garsi buvo Suv. Kalvarija prieš karą savo baisiu kalėjimu, 
kur daug mūsų tautiečių vargo už savo kilnius idealus. Garsi 
yra ir dabar savo didžiule psichiatrine ligonine. 

Privažiuojant arčiau prie šios paslaptingos karalijos, darosi 
kaž kaip baugu ... Milžiniški rūmai, buv. rusų kareivinės, išmė¬ 
tyti po erdvų parką. Kai kur dar teberiogso griuvėsiai, iš kurių 





- 271 - 


tarytum, tuč tuojau išlėks su klyskmu pelėda, ar kits plėšrus 
paukštis. Vakare iš tolo girdisi monotoninė elektros motoro 
giesmė; įvažiavus į platų kiemą, tuoj metasi į akis didžiulis, ilgas 
mūras — ligoninės patalpa, apšviestas šimtais lempų. Jaučiama, 
kad čia krutamą, gyvenama. 

Bet gyvenimas tuose milžiniškuose 3 aukšt. rūmuose yra vi¬ 
sai kitoks, negu mūsiškis. Tie nelaimingieji gyventojai savo 
paslaptingame pasaulyje pergyvena ištisas epochas. Haliucinaci¬ 
joms esant jie girdi nepaprastus balsus,^ mato neregėtus vaizdus, 
užuodžia ypatingus kvapus ir t. t. Dažnai jie įsivaizduoja kara¬ 
liais, dievais, velniais, — jų vaizduotei galo nėra! Vieni geroj nuo¬ 
taikoj daug kalba, juda, dainuoja, kiti paniurę tūpčioja kampuo¬ 
se, nė žodžio neprataria, visai užsidarę savyje. Tarpais jų prote 
įvyksta pragiedrėjimas: jie pradeda orientuotis apystovose ir ta¬ 
rytum, pasveiksta, pradeda bendrauti su žmonėmis, buvoti drau¬ 
gijoje ir visai tinkamai užsilaikyti. 

Visiškai išgydyti nuo šios ligos beveik nėra galimumo, ir jei 
vyksta laikinas pagerėjimas, tai liga dažniausia atsikartoja. 

Tokie ligonys reikalauja ypatingos globos, geros priežiūros* 

Gydymas vaistais čia yra tik simptomatinis, yra duodama 
stipriai veikiančių vaistų, kad ligonį nuraminus ir privertus už¬ 
migti. Dabar plačiai vartojama darbo terapija (gydymas darbu). 
Užsieniuose prie psichiatrinių ligoninių yra įvairios amatų dirb¬ 
tuvės, kur prižiūrint specialistams instruktoriams ligoniai atlieka 
įvairius amatų darbus. Pas mus Lietuvoje dėl stokos lėšų ne¬ 
galima plačiai įgyvendinti šį gydymo būdą. Tačiau ligoninės 
administracija ir personalas deda pastangų tobulėti šioj srity. Li¬ 
goniai pradeda dirbti virtuvėj, siuvykloj, stalių dirbtuvėj, vasaros 
metu daržuose, lauke, be to, moterų skyriuj yra speciali siuvykla 
ligoniams, kur jos po priežiūra slaugytojų atlieka įvairius siuvi¬ 
mo darbus. Kadangi tam tikslui M-ja neskiria visai lėšų, tai 
stengiamasi įvairiais būdais ir savo pradžioje padidinti lėšas. 

Štai personalo pastangomis ir sumanumu 1929 m. sausio 12 
d. buvo suruoštas ligoninėj vakaras, kurio pelnas skirtas page¬ 
rinti darbo terapijai. Programa buvo įvairi. Bet joje nepaprasta, 
kad didesnę programos dalį išpildė patys ligoniai. Buvo dekla¬ 
muotos neblogai išmoktos eilės, vienas perskaitė net savo impro¬ 
vizacijos kūrinį. Jame palietė politinį lenkų — lietuvių ginčą ii 
gan gudriai charakterizavo lenkus, besiblaškančius tai pas vieną, 
tai pas kitą kaimyną, jieškančius pritarimo savo barbariškame 

Vilniaus užgrobime. AJatyt, ligonis persiėmęs šia idėja, gan 
sklandžiai seka spaudą, nes tiksliai orientuojasi faktuose. Jei ir 
pasitaikė kokių trūkumų, tai psichiniai sukrikusiam žmogui do¬ 
vanotina. Toliau ligonių choras padainavo keletą dainelių, be to, 
buvo solo ir keletą duetų iš ligonių tarpo. Vienas smuikavo, ki¬ 
tas visai iš prigimties idiotas, ant lūpinės armonikos sugriežė ke¬ 
letą šokių, gan virtuoziškai. 

Matyt iš personalo pusės plačiai visuomenei stengtasi paro¬ 
dyti, ką sugeba atlikti psichiniai sergantieji ligoniai. 

Po išpildymo programos buvo ligonių darbų paroda ir lote¬ 
rija. Parodą atidaro stambios komplekcijos (sveria 125 kilogr.) 
ir rimtos išvaizdos ligonė. Ji išsivaizduoja kilusi iš rusų caro 
giminės. Parodoj buvo išstatyti visokie rankdarbiaii (siuvinėji¬ 
mai, mezgimai), stalio naminio ūkio reikmenys, piešiniai. Reikia 
pabrėžti, kad kaikurie darbai buvo visai taisyklingai ir gražiai 
atlikti. 2inoma, buvo ir laisvos fantazijos kūrinių, pav. susiau¬ 
rinta blauzdos srity kojinė, aklai užsiūta šliurė. 

Malonioj nuotaikoj baigėsi vakaras; dalyvavusieji jame ligo¬ 
niai laikėsi gan kukliai, tik kartais paniuręs žvilgsnis, balsus juo¬ 
kas, replika ne vietoje parodė, kad tai yra žmonės pakrikę psi¬ 
chikoje. 

Plačioji visuomenė dažnai klaidingai įsivaizduoja, kad tokie 
ligoniai negali bendrauti su žmonėmis, daryti, ar sukurti ką nors 
naudinga. Reikia tik tobulinti ligoninę, padidinti lėšas, padėti 
daugiau trūso bei pasišventimo personalui ir ištokių ligonių ga¬ 
lima turėti naudos ir jiems patiems palengvinti sunkią jų gyveni¬ 
mo naštą. 

Bendrai imant įspūdys sunkus pirmą kart matant tokius li¬ 
gonius; tačiau galima juos suprasti ir darbuotis prie jų, teikiant 
šiems nelaimingiems didelės pagelbos. Štai vienas jų įsivaizduoja 
esąs dievas: viskas aplinkui jam priklauso, jam tarnauja. Kits 
gyvena tautos įsakymais, viskas turi būti jam raštiškai įsakyta; 
jis keliauja su terbele po pasaulį ir darąs žmonijai gerą, kaipo 
Dievo tarnas. Ji pasisekė nufotografuoti raštiškai jam įsakius 
stoti prieš aparatą. 

Čia vėl jauna, graži mergaitė linksmai dainuoja, visus šneki¬ 
na, daug kalba, šokinėja, o ten kita kur kampe nuliūdusi verkia; 
kits kalbasi su savim, pasipasakoja savo vargus. 

Ir tokių nelaimingųjų Kalvarijoje 1921 m. buvo 400; 1935 m. 
buvo 500 žmonių. 

O kiek jų laisvai gastroliuoja po visą Lietuvą. Daugelis na¬ 
mie stačiai nepakenčiamose sąlygose gyvena. 

Ši liga tęsiasi ilgai, namiškiams įgrįsta slaugyti tokį ligonį ir 
pradeda jie tiesiog žiauriai su juo elgtis: suraišioja, muša, viso¬ 
kiais būdais kankina. Vieni susipranta pasiųsti jį ligoninėn, o 
kiti gėdindamiesi prisipažinti turį šeimynoje tokį ligonį, visokiais 
būdais stengiasi jo atsikratyti: užrakinėja tvartuose, pirtyje, ne¬ 
duoda valgyti ir panašiai. Buvo net atsitikimų, kad užrakintą pir- 
tyje pardavė su visu ūkiu. 

Kalvarijos psichiatrinė ligoninė gražiai, moderniškai įrengta 
(su centraliniu apšildymu, vandentraukiu, voniomis), švariai už¬ 
laikoma, turi visą eilę tinkamų tarnautojų, bet neturi galimumo 
dėl vietos stokos aptarnauti visą Lietuvą. Ji visada esti perpil¬ 
dyta ir priima tik pačius neramiuosius ligonius. 


r—^ 



A, A, notaras Šeštakauskas. 


KALVARIJOS VALSČIUS. 

1) Lakinskų dvare yra piliakalnis ant pat Šešupės kranto ir 
antras piliakalnis yra Menkupių kaime p. Kazakevičiaus lauke, 
kurie, matomai, yra supilti ir apie juos jokių padavimų ar pasa¬ 
kojimų nėra. 

2) Kilus rusų — vokiečių karui, vokiečiai atstūmę rusus pir¬ 
mu kartu užėmė Kalvarijos valsčių 1914 m. spalių mėn. 1 d. Vo¬ 
kiečiai dar mažai plėšė gyventojus, nes juos tuojau rusai atstūmė. 
Antru kartu vokiečiai rusus atstūmė ir valsčių užėmė 1915 m. ko¬ 
vo mėn. 25 d. Šio mėnesio pabaigoj ir balandžio mėn. pradžioj 
rusai vokiečius atstūmė ir valsčių padalino pusiau savo pozicija: 
lytinė dalis buvo rusų, o vakarinė — vokiečių. Rusų pozicija su 
vokiečiais ėjo per sekančius kaimus: Trakėnų, Naujienėlės, Ori- 
jos, pro Kalvarijos miestą (rytų pusėje) Santakos, Dambaukos 
ir Kreivosios kaimus. Šių kaimų laukai buvo sukasti apkasais 
ir nutverti spygliuotom tvorom. Nurodytoj linijoj pozicija sto¬ 
vėjo apie pusę metų ir ėjo dideli mūšiai. Minėtų kaimų ir Rau- 
deniškių, V. Skersabalių, Trivaravo, Brazavo (liko nesunaikinti 
trobėsiai Karaliaus ir Balulio), Zigmantavo, Kalvių, Smalininkų, 
Kreivosios, Murgininkų, Raudenio, Pajaujiškių, Jusevičių, Zub¬ 
riu, Pakirsnių, Molinės, Slynių, Mikališkių, Vicentiškių, Baraus¬ 
kų dv., Bruku, Karališkių ir Mikalaukos kaimų gyventojų vienų 
trobėsius sudegino, o kitų sugriovė ir pasidarė apdengtus apka¬ 
sus. Iš viso 28 kaimai buvo visiškai sunaikinti. Vokiečiai su¬ 
degino trobėsius dar šių asmenų: Paulionio Petro, Sūsninkų km., 
Vaznelio, Zapalimų km. Sunskio Andriaus, Samaučiznos km. ir 
Rudelės km. pusės gyventojų trobėsius sugriovė ir sunešė į ap¬ 
kasus, o daugelio kitų, vokiečiai atsitraukdami trobėsius su¬ 
degino. 

Kalbamose vietose vokiečių ir rusų buvo daug užmuštų ir 
laukuose palaidotų. Vokiečiams galutinai rusus atstūmus, vokie¬ 
čiai užmuštuosius surinko, kurie buvo užkasti laukuose, ir palai¬ 
dojo Kalvarijos kapuose, tai valsč. rusų — vokiečių kapų nėra. 

Kaip vokiečiai galutinai okupavo, tai pasidarė tikri šeimi¬ 
ninkai, iš gyventojų atėmė gyvulius, javus, padarus, maistą ir 
bendrai viską atiminėdavo kas pakliūdavo. Žmones mušdavo be 
jokių pasigailėjimų, kuriuos išvardinti nėra galimybės, nes pasi¬ 
darytų dideli sąrašai. 

Gyventojai nešė neapsakomą skurdą ir badą, nes kaip minė¬ 
jau, kalbamų kaimų gyventojai neturėjo pastogės ir maisto (gy¬ 
veno apkasuose), o kiti, kad ir turėjo nesunaikintus trobėsius, tai 
kentė badą: duoną kepė iš vikių ir avižų, bet ir tos dar mažai bu- 
.'o, o apie mėsą nebuvo net minties. 

Jaunus vyrus suėmė ir išvarė dirbti už Vilniaus į miškus, ku¬ 
riuos ten laikė pusbadžiai ir kankino visokiais būdais, o kitus net 

iki mirties nukankino: k. a. Juozą Sasnauską, Sūsninkų km., 
Liutviną, Zapalimų km. Kurie grįžo iš vokiečių nelaisvės — 
darbų, tai tie taip pat neturėjo sveikatos, kiek pagyvenę daugelis 
mirė, o kurie dar ir gyvena, tai yra mažos sveikatos. 

3) Valsčiaus gyventojai gavę žinių iš Valstybės Tarybos, ku¬ 
ri buvo susitvėrusi Vilniuje, tai gyventojai 1918 m. lapkričio mėn. 
rinkosi į susirinkimus, nepaisydami vokiečių visokių grąsinimų, 
susitvėrė trys valsčiai: Kalvarijos, Raudenio ir Janavo, t. y. to¬ 
kiose ribose, kokiose buvo rusų laikais, kurie 1930 m. susijungė į 
vieną Kalvarijos valsč. (apie susijungimą nurodytą prie šio pri¬ 
dėtam rašte). 

Kaip virš nurodyta 1918 metų pabaigoj valsčiaus gyventojai 
išsirinko seniūnus, valsčiaus Tarybą ir įsteigė miliciją apsaugoti 
gyventojus nuo visokių plėšimų, kurie ginklais apsirūpino patys, 
nes per didįjį karą šautuvų ir šovinių gyventojai prisirinko ir nuo 
vokiečių buvo paslėpę. 

Milicija buvo įsteigta kiekvienoj seniūnijoj po 2—5 vyrus. 

Kaip matyti iš pridėto sąrašo, mokyklos, kurios buvo įsteig¬ 
tos prieš didįjį karą baldus turėjo, o kurios buvo įsteigtos kurian¬ 
tis savivaldybei baldus davė patys gyventojai, vėliau mokykloms 
baldus pagamino Apskrities Savivaldybė. Apskr. Sav-bė 1926 
m. pastatė Nemunaičių pradžios mokyklai 2 kompl. modernišką 
namą medinį, dviejų aukštų, o šiai mokyklai, kur dabar yra mo¬ 
kykla buv. Raudenio valsčiaus savivaldybė savo žemės sklypą 
dovanojo ploto 0,5& ha. ir 1934 m. pastatė Brazavo pradžios mo¬ 
kyklai 2 kp. namą, medinį, dviejų aukštų, o šiaip visoms kitoms 
mokykloms butai yra išnuomuojami pas ūkininkus. Butai yra pa¬ 
kenčiami ir atatinka mokyklų reikalavimams. 

Senelių prieglauda valsč. ribose nėra įsteigta, o seneliai tal¬ 
pinami į parapijos prieglaudą, o jos išlaikymui valsčiaus gyven¬ 
tojai suaukoja žemės ūkio produktais. Elgetavimas yra mažas: 
Kalvarijos miesto gyventojai — elgetos lanko valsčiaus gyven¬ 
tojus. 

Valsčiuje yra vienas pirmos rūšies vieškelis; Kalvarija — Jur- 
gežeriai — Akmenynai — Gražiškiai, ilgio 8 klm. 28 mtr., devyni 
antros rūš., vieškeliai bendro ilgio 60 klm., 455 mtr. ir dvidešimt 
devyni trečios rūšies vieškeliai bendro ilgio 79 klm. 693 mtr. 

Prmiau (prieš Didįjį karą iki 1923 m.) vieškeliai rudens ir 
pavasario metu buvo neišvažiuojami ir jų taisymas dar pablogin¬ 
davo, nes iš vieškelių griovių vien tik duobes išpildavo netinka- 

ma žeme — purvu, tai dar tik blogiau padarydavo. Kelius taisy¬ 
davo visi bendrai (šalivarkas). Bet pradedant 1923 m. kelių tai¬ 
symas buvo pradėtas kitaip: t. y. pirmos ir antros rūšies vieške¬ 
liai buvo paskirstyti sklypais kiekvienam gyventojui pagal že¬ 
mės plotą ir rūšį ir buvo pradėti žvyriuoti. Iš karto gyventojai 
prieš tokį kelių taisymą buvo nusistatę aiškindamiesi, kad tokių 
blogų kelių neužpils žvyrių, bus daug darbo ir liks' nedirbti lau¬ 
kai. Bet noroms nenoroms kelius žvyriavo ir dabar žvyriuoja su 
pilnu noru, nes žvynuotais vieškeliais visuomet galimas geras va¬ 
žiavimas, nežiūrint koks metų laikotarpis būtų. Trečios rūš. vieš¬ 
keliai taip pat yra 1933 m. paskirstyti gyventojams sklypais tai¬ 
syti, kurie gerai yra pataisyti ir nužvyriuoti. Bendrai I, II ir III 
rūš. vieškeliai gerai yra pataisyti ir nužvyriuoti. 

Pirmos, antros ir trečios rūš. vieškeliuose valsčiaus savival¬ 
dybė kur reikėjo naujai ir vietoje medinių tiltų sudėjo betoninius 
— vamzdžius. Minėtuose vieškeliuose tiltų yra pastatyta: 

1) betoninis — 1 bendro ilgio 4,7 mtr. 

2) beton. — vamz. — 320, 

3) akmeninių — 41 ir 

4) medinių — 22 (trečios rūš. vieškeliuose). 

(Kaip savivaldybė kūrėsi, pridėti susirinkimų protokolai). 

4) Valsčiaus ribose dūminių gryčių nėra. Gryčių dengtų 
šiaudais yra 80%. 

Valsčiuje sekanti šimtamečiai diedukai ir bobutės: 

1) Viktorija Braukienė, 100 metų amžiaus, gyv. Trakiškių 
km., sveika protu ir turi gerą atmintį, 

2) Marė Burinskienė, 100 metų amžiaus, gyv. V. Skersaba¬ 
lių km., 

3) Kazys Berteška, 95 metų amžiaus, gyv. Ėgliabalių km., 

4) Katrė Karalienė, 90 m. amž. gyv. Zapalimų km., 

5) Cesnulevičienė, 91 metų amžiaus, gyv. Samaučiznos km. 


Kalvarijos valsč. turi 8.250 gyventojų. Valsčiuje yra 104 
kaimai ir vienas dvaras — Lakinskų (neišparceliuotas), kuris yra 
nuosavybėje buv. Žemės Ūkio Ministerio Jono Aleksos. Valsčius 
suskirstytas į 21 seniūniją. Valsčiuje yra 19.274.58 ha žemės 
valstybinių miškų 637.95 ha., ežerų 182.60 ha., viso 20.095,13 ha. 

Per valsčių teka Šešupės ir Kirsnos upės ir yra sekanti ežerai. 

1) Orijos ežeras ploto 100,00 ha. 

2) Janavo — 31,60 ha. 

3) Raudenio — 30,00 ha. 

4) Kelmą vyčio — 11,00 ha. 

5) Susios — 5,00 ha. 

6) Skęstutis didys. — 3,00 ha. 

7) Skęstutis mažas. — 2,00 ha. 

Orijos ežero yra gražios apylinkės, kur kiekvienais metais 
šauliai ruošia Joninių šventę — gegužynę. 

Raudenio ir Susios ežerai yra nuleisti, kaip 1930 metais bu¬ 
vo gilinama Kirsnos upė. 

Valsčius turi gerą susisiekimą, nes eina geležinkelis su sto- 
čia Kalvarijos ir pusstočia 48 klm., pirmos rūšies vieškelis 8.028 
m. ilgio, 9 antros rūšies vieškeliai bendro ilgio 60.455 mtr. ir 29 
trečios rūšies vieškeliai bendro ilgio 79.693 mtr. 

Valsčiaus būstinė yra Kalvarijos mieste, nes jis yra viduryje 
valsč. 

Valsčiuje yra 12 pradžios mokyklų su 16 komplektų, būtent: 

1) Akmenynų 1 kompl.. Akmenynų km. įst. 1918 m. 

2) Brazavo 2 kompl.. Trakėnų km., Įst. 1917 m. 

3) janaukos 1 kompl., Jungėnų km., įst. 1918 m. 

4) Juodelių 1 kompl.. Juodelių km., įst. 1918 m. 

5) Jurgežerių 1 kompl., Jurgežerių km., įst. 1918 m. 

6) Kreivosios 1 kompl.. Kreivosios km., įst. 1922 m. 

7) Nemunaičių 2 kompl., Nemunaičių km., įst. 1926. IX. I. 

8) Nemunaičių 1 kompl., Palenčiznos km., įst. 1930 m. 

9) Raudeniškių 1 kompl., Raudeniškių km., įst. 1913 m. 

10) Rudelės 1 kompl., Rūdelės km., 1913 m. 

11) Sūsninkų 1 kompl., Sūsninkų km., įst. 1913 m. 

12) Tabarų I kompl. 1 kompl., Ėgliabalių km., įst. 1918 m. 

13) Tabarų II kompl. 1 kompl., Tabarų km., įst. 1918 m. 

14) Trakiškių 1 kompl.. Trakiškių km., įst. 1917 m. 

Buvo ir yra sekanti dvarai: 

1) Lakinskų 222,42 ha, neišparceliuotas. 

2) Barauskų 66.— ha, neišparceliuotas. 

3) T. Skersabalių 234,97 ha, išparceliuotas. 

4) Turloiškės 235,— ha, išparceliuotas. 

5) Orijos paliv. 108,26 ha, išparceliuotas. 

6) Trakėnų dv. su Gutavo, Marijankos ir Aukštakalnio pal. 
1081,53 ha, išparceliuotas. 

7) Zigmantąvo 115,59 ha, išparceliuotas. 

8) Pranciškavo 116,35 ha, išparceliuotas. 

9) Pasūduonio palivarkas 157,23 ha, išparceliuotas. 

10) Janavo 353,66 ha, išparceliuotas. 

11) Suvalkėlių d v. 280,00 ha, savo noru dalį pardavė iki 
1925 m. 

Valsčiaus ribose yra sekanti malūnai bei kitos pramonės: 

1) Balyto Juozo Turloiškės km., Lentp. ir mal. 

2) Zavistausko Juozo Butanavičių km., malūnas. 

3) Alekso Juozo Būdviečių km., malūnas. 

4) Kvičiaus Karolio Akmenynų km., malūnas. 

5) Tarasevičiaus Vosyliaus Tabarų km., malūnas. 

6) Bendaravičiaus Juozo Tabarų km., malūnas. 

7) Matulevičiaus Juozo Kreivosios km., malūnas. 

8) Frenkelio Salamono Tabarauskų km.. Koklių dirbt. 

9) Radžiūno Petro Jungėnų km., Lentpiūvė ir malūnas. 

10) Jakobzono Abelio Barauskų km.. Elektros stot. 

Visuose trijuose valsčiuose buvo viršaičiais ir sekretoriais 
sekanti asmenys: 

BUV. JANAVO VALSC. 

Viršaičiai: Klimas Sergiejus, AJeksa Jonas, Grinevičius 
Juozas, Žilinskas Jurgis, Norkus Andrius. 

Sekretoriai: Jackevičius Jonas, Sinkevičius Vincas, Daugėla, 
Baltruškevičius J., Mitrikevičius Vincas, Čeginskas Pranas, Au- 
gustaitis Juozas, Leškevičius Petras, Kasperavičius Petras. 

BUV. RAUDENIO VALSC. 

Viršaičiai: Aleksandravičius Juozas, Karašauskas Vincas, 
Lukoševičius Juozas, Paulionis Petras, Bansevičius Stasys, Ban- 
sevičius Antanas, Pajaujis Vincas. 

Sekretoriai: Grinevičius Jonas, Bobina Rapolas, Lukoševi¬ 
čius Jonas, Leerskis Berkus, Leerskis Cemakas, Černius Juozas, 
Sasnauskas Jonas, nuo šio laiko perkeltas toms pačioms parei¬ 
goms į Kalvarijos valse. 

KALVARIJOS VALSC, 

Viršaičiai: Paškevičius Feliksas, Jasiukevičius Jonas, Turūta 
Juozas, Juraitis Vincas, Burba Antanas. 

Sekretoriai: Paulionis Jonas, Augustaitis Juozas, Stulgys 
Vincas, Liškevičius Petras, Tabaras Ksaveras, Albinas Kavaliaus¬ 
kas, Domas Jasenauskas ir dabar Jonas Sasnauskas. 

PROTOKOLAS. 

Susirinkimo Janavo valsčiaus piliečių vyrų ir moterų skaičiuo¬ 
ja 174 (penki šimtai septyniasdešimts keturi) ypatų. 

Pilnamečiai Janavo valsčiaus piliečiai vyrai ir moterys susi¬ 
rinkime 18 dieną gruodžio 1918 metų nutarė: 

1) Padaryti sąrašą visų gyventojų, 

2) Suregistruoti visus nuostolius, 

3) Laikinai palengvinti būvį mokytojų Janavo valsčiaus, da¬ 
vus jam maistą. Reikalingą maistą dėti nuo margo, 

4) Valsčiaus narius, kurie nuolat dirba kanceliarijoj apmo¬ 
kėti pinigais. Sekretoriui nutarta mokėti mėnesiui (250) du šim¬ 
tu penkiasdešmt rublių. 

5) Išrinkti komisiją iš 5 žmonių ūkininkų ir 5 darbininkų 
ii bendrai su vykdomuoju komitetu valsčiaus, nustatyti darbo 
dienos brangumą ir brangumą javų, parduodamų darbininkams. 

6) Dektindarius pabausti pabauda ligi tūkstančio markių 
pinigais arba trimis mėnesiais kalėjimo. 

7) Nutaria važiuoti stuika, jeigu už porinę padvadą mokės 
dvylika rublių už dieną. 

8) Atlyginimą šaltyšiams palikti kaimams. 

9) Nutarė steigti darbo biurą. 

10) Užlaikyti netinkamus darbui senius ir pavargėlius. 

11) Nutarė steigti trečiųjų teismą. 

12) Nutarė steigti kooperacijos draugiją dėl pardavimo javų 
ir pargabenimo visokių reikalingų produktų ir prekių. 

13) Vežant į malūną paimti iš tarybos paliudijimą. 

18 diena gruodžio 1918 m. 

Susirinkimo pirmininkas pas. Klimas. 

PROTOKOLAS NR. L 

1919 met. 4 dieną vasario posėdžio Raudeniaus Valsčiaus 
Tarybos. Posėdyje dalyvavo 18 tarybos narių ir pirmininkas. 
Posėdžio pirmininku išrinkta J. Aleksandravičius, sekretorius Ži¬ 
linskaitė. 

Posėdis atidengta J. Jasiunsko namuose k-mo Kamšų. 

Dienotvarkė; 

I Klausimas kaslink mokesčių. 

II Dėl įsteigimo Valsčiaus Komiteto maitinimui neturtin- 

III Dėl uždėjimo kontrolės ant dvarų, kad neišpardavinėtų 
javų be Valsčiaus Tarybos žinios. 

IV Mokyklų klausimas. 

V Kaslink milicijos ar gali turėti ginklus. 

Nutarė: 

I Kad mokestis būtinai visi sumokėtų iki 8 dien. vasario me¬ 
nesio 1919 met. 

II Kad šaltyšiai iki 8 dien. vasario 1919 met. surašytų visus 
gyventojus neturinčius duonos ir tuos, kurie gali parduoti; tuos 
sąrašus įteikti Valsčiaus Tarybai. 

III Išrado kontrolę ant dvarų reikalinga. 

IV Kad pasirūpinti reikalingi baldai mokyklai Butanavičių; 
tas reikalas pavestas vietiniui Šaltyšiui. 

V Kad milicijai galima turėti ginklą, tik turint leidimą nuo 
Marijampolės Ap-čio tarybos. 

Posėdžio pirmininkas pas. Aleksandravičius 
Sekretorius pas. Žilinskaitė 
(Raudenio valsčiaus tarybos vykdomojo komiteto antspauda). 

PROTOKOLAS NR. 2. 

1919 met. 9 dieną vasario posėdžio Raudeniaus Valsčiaus 
Tarybos Posėdyje dalyvavo 29 Tarybos nariai ir pirmininkas.* 
Posėdžio pirmininku išrinkta Augustas Paulionis ir sekretorius 
Jonas Lukaševičius. 

Dienotvarkė: 

I Valsčiaus Valdybos užlaikymas. 

II Mokyklų reikalai. 

III Maitinimo klausimas. 

IV Medžiagos atstatymui trobėsiui. 

V Milicijos reikalai. 

VI Revizijos Komisija. 

Nutarta: 

1. a) Susirinkimas nutarė vienbalsiai raštininkui 130 rublių 
algos mėnesiui, nuo to laiko kada pradės dirbti ir už butą 10 
rublių mėnesiui. 

b) Pirmininkui mėnesinė alga nuo 1 dienos sausio 130 rublių. 

c) Prezidiumo nariams už kiekvieną atvykimą į posėdį po 3 
rublius. 

d) Kad ant užlaikymo valsčiaus paskirta 4316 rublių me¬ 
tams; išeina nuo margo po 43 —^/4 kapeikos. 

Sumokėti ne kartu, bet pusmečiais; pusmečiui pareina nuo 
margo po 22 kap. t. y. iš viso 2158 rubliai. 

2. Mokyklų užlaikymui visam valsčiui gauta 11 balsų. 

3. Kad šaltyšiai surašytų visus negalinčius užsidirbti sau 
duonos; ir jiems paskirti po 1,^/2 svaro duonos. 

4. Kad dėl išgavimo medžiagos, dėl atstatymo trobesių; rei¬ 
kia gauti iš Tarybos paliudijimas ir tokiu būdu girininkas atlei¬ 
stų paskolą. 

5. Kad milicijos sutvarkymas pavesti milicijos pirmininkui. 

6) Kad išrinkta Revizijos Komisijos nariai vienbalsiai Au¬ 
gustinas Paulionis, Petras Salatka ir Petras Krisnickas. 

Posėdžio pirmininkas pas. A. Paulionis. 

Sekretorius pas. Lukoševičius. 

(Raudenio valsčiaus tarybos vykdomojo komiteto antspauda). 

PROTOKOLAS NR. 3. 

1919 met. 5 dieną kovo posėdžio Raudeniaus Valsčiaus Ta¬ 
rybos Posėdyje dalyvavo 16 narių ir pirmininkas. 

Pirmininku posėdžio išrinkta Aleksandravičius ir sekretorius 
Jonas Grinevičius. 

Dienotvarkė: 

I Rinkimas 2 narių į Sūsnykų girią. 

II Papildymas Vykdomojo Komiteto. 

III Peržiūrėjimas protokolo nuostolių Komisijos. 

IV Rinkimai į Apskričio suvažiavimą. 

V Nustatymas pabaudos bravorininkams. 

VI Rinkimai atstovų prie naujokų. 

VII Atsakymas miesto Tarybai apie meterius. 

VIII Raštinės reikalai. 

IX Reikalavimas ginkluotos milicijos. 

Nutarta: 

1. Išrinkta į Komisiją prie Kalvarijos girininkijos ir Sūsnykų 
girios Augustas Paulionis ir A. Bansevičius. 

2. a) Išrinkta iždininkas Vincas Jakimavičius 10 balsų už ir 
6 prieš. 

b) Visos knygos su dokumentais įplaukij ir išlaidų turi būti 
tuojaus perduotos revizijos Komisijai, o Komisija naujam išrink¬ 
tam iždininkui. 

3. Protokolą 1919 met. 23 dien. sausio valsčiaus Taryba pri¬ 
pažino teisėtu 12 balsų už ir 4 prieš. 

4. Į Apskričio Tarybos suvažiavimą išrinkta 2 nariai Augus¬ 
tas Paulionis ir Petras Ravaitis. 

5. Kad Jurgiui Brukui ir bravorininkui Vincui Surdokai už¬ 
dėti pabaudos po 500 markių, sulig protokolo 22 vasario 1919 met. 
milicijos Viršininko ir pavesta milicijos viršininkui išimti pa¬ 
baudą. 



Gelz, betono tiltas per Raudenyčios upelį. 

6. Išrinkta atstovu prie naujokų Juozas Aleksandravičius. 

7. Kad miesto Tarybai neduoti 1500 meterių malkų. 

8. Nutarta raštinės užlaikymui po 22 kap. nuo margo pus¬ 
mečiui. 

9. Kad reikalauti viršininko, kad prisiųstų du ginkluotu mi- 
licijantu 12 balsų už ir 4 balsais prieš. 

Pirmininkas pas. Aleksandravičius. 

Sekretorius pas. Grinevičius. 

(Raudenio valsčiaus tarybos vykdomojo komiteto antspauda). 

PROTOKOLAS NR. 4. 

1919 met. 7 dieną birželio įvyko susirinkimas Raudeniaus 
valsč. Tarybos raštinėje. 

Posėdyje dalyvavo 7 kaimų pirmininkai ir 16 Tarybos narių. 

Aptarė sekančius klausimus. 

I Vienbalsiai nutarė pravesti rinkimus socialės apsaugos 
skyriui seniūnijoms. 

II Nutarta 6 balsais ir kitais užsilaikiusiais, kad už parduo¬ 
tą raštinę Raudeniaus valsčiaus pinigus turi išieškoti ir piliečio 
Jono Jasiunsko k-mo Kamšų. 

III Nutarė 8 balsais ir vienu priešai, kad sekretoriui vals¬ 
čiaus paskirti algos į mėnesį 100 rublių; alga apmokama nuo 16 
gegužio 1919 met. t. y. nuo to laiko kuomet pradėjo darbuotis. 

IV Nutarė vienbalsiai, kad patvadas komendantui duoti 
tik tuomet jeigu bus užmokėta sulig dabartinio laiko kainos. 

V Nutarė, kad už duotus milicijantams arklius reikalauti 
užmokesnio; nuo apskričio bei milicijos viršininkų. 

VI Nutarė, kad medžiagos pataisymui tiltų reikalauti raš¬ 
tiškai nuo girininko Kalvarijos girios. 

Posėdžio pirmininkas pas. Aleksandravičius. 

Sekretorius pas. Bobina. 

(Raudenio valsčiaus tarybos vykdomojo komiteto ants- 
pauda). 

KALVARIJOS VALSČIAUS VIEŠO SUSIRINKIMO 
PROTOKOLAS NR. L 

Viešame Kalvarijos valsčiaus susirinkime 27 lapkričio 1918 
m. kaime Jurgežerių pas pilietę Kupstienę, kuriame dalyvavo nuo 
400 — 500 asmenų: didžiažemių, mažažemių, bežemių ir moterų, 
išrinkta vienbalsiai demokratišku būdu valsčiaus Taryba iš 5 
žmonių: 1) pirmininkas F. Paškevičius Smalininkų, 2) iždininkas 
Vincas Jurevičius Naujienėlės, 3) Jonas Gražulis Kumečių, 4) 
Mykolas Maslauskas Jurgežerių ir 5) Jurgis Misiukevičius Ak¬ 
menynų. Apart to išrinkta dauguma balsų valsčiaus Tarybai 2 
kandidatai: Vincas Akelis Jurgežerių, kuris yra paskirtas V. Ta¬ 
rybos sekretoriumi ir 2) Vincas Pauliukonis Naujienėlės. 

I Tarybą įeina didžiažemiai, mažažemiai ir bežemiai. 

Pirmininkas susirinkimo pas. F. Paškevičius. 

Sekretorius pas. V. Akelis. 

(Kalvarijos valsčiaus tarybos vykdomojo komiteto ants- 
pauda). 

Kalvarijos valsčiaus Tarybos posėdžio 

PROTOKOLAS NR. 2. 

Šios dienos valsčiaus Tarybos posėdyje vienbalsiai nutarta 
šie punktai: 1) Bričką žandarai privalo grąžinti valsčiaus Tarybai, 
2) Javai neturi būti išvežami iš valsčiaus perkupčiais; Valsčiaus 
milicijonieriai pagavę perkupčių su jaais tur pristatyti į Komi¬ 
tetą; javai bus parduoti reikalaujantiems maisto; 3) Valsčius tur 
paskirti šaltyšius dėl susinešimo su Taryba valsčiaus; 4) Kai¬ 
mai privalo kuo greičiausiai išsirinkti miliciją; sąrašą milicijos su 
paliudijimais šaltyšiai turi įduoti valsčiaus Tarybai; milicijonieriai 
tik tie gaus ginklus, katrie turės valsčiaus Tarybos paliudijimą; 
kitiems ginklai nešioti uždraudžiama. 5) Visus prasikaltėlius mi¬ 
licijonieriai privalo pristatyti vokiečių kareivių Tarybai; 6) Visi 
piliečiai, kurie turi valsčiuje tarnystas, prvalo būti prie savo vietų; 
darbas bus apmokamas. 7) Su savais reikalais valsčius turi kreip¬ 
tis į savo Tarybą. 8) Kalvarijos dvaras ir Kalvarijos valsčiaus 
raštinės namelis, sargo Pieskinėje, turi priklausyti Kalvarijos 
valsčiui. 9) Buvusi senoji Kalvarijos valsčiaus raštinė, mūrelis 
Kalvarijos dvaro kieme, priešais melnyčią, turi priklausyti Kal¬ 
varijos valsčiui. 10) Arkliai ir kiti visi daiktai, kuriuos žandarai 
atėmė neteisingai ir pardavė kitiems, tur būt grąžinami savininkui, 
savininkas daikto turi grąžinti, dabar turinčiam daiktą, tuos pi¬ 
nigus kuriuos jis gavo nuo žandarų. 

Kalvarijos valsčiaus Tarybos pirmininkas pas. F. Paškevi¬ 
čius, Sekretorius pas. V. Akelis, Kalvarijos valsčiaus Tarybos na¬ 
riai: pas. J. Misiukevičius, M. Maslauskas, V. Juraitis. 

28 lapkričio 1918 m. 

(Kalvarijos valsčiaus Tarybos vykdomojo komiteto antspauda). 

Iš trijų vienas Kalvarijos valsčius pasidarė tokiu būdu: 

Janavo valsčius prisijungė 1930 m. liepos 15 d. 

Raudenio valsčius prisijungė 1931 m. sausio 1 d. 

Lietuvos nepriklausomybės kare yra žuvę šie didvyriai: 


Vincas Juosevičius Susninkų km., 
Jonas Valinčius Trakiškių km., 
Vincas Milius Skersabalių km.. 
Jonas Grabauskas Kumečių km., 
Gabrys Menkupių km. 

PETRAS KLIMAS. 

Gimė 1891 m. vasario mėn. 23 d. Kušliškiuose, Kalvarijos 
valse. Pradedamąją mokyklą pradėjo eiti, būdamas 6 metų, Liu¬ 
dvinave, paskui Kalvarijoj. 1901 m. įstojo į Marijampolės gim¬ 
naziją. 1908 m. būdamas 7 klasėj, leido slaptą mokinių laikraštį 
kurį susekė žandarai ir iškėlė politikos bylą. Del tos priežasties 
buv^* išvytas iš gimnazijos drauge su kitais 4 draugais. Aukštieji 
teismo rūbai Suvalkuose, Dūmos atstovui A. Bulotai ginant, visus 



Ministeris P. Klimas. 

kaltinamuosius išteisino, ir Klimas buvo atgal priimtas į gimnazi¬ 
ją, kurią baigė 1910 m. Tais pat metais įstojo į Maskvos univer¬ 
sitetą, į teisių fakultetą. Universiteto mokslus baigė 1914 m., bet 
pasiliko toliau, jau karui prasidėjus, darbuotis savo šakoj. 1915 
m. pavasarį atvyko į Vilnių ir darbavosi prie Centro Komiteto nu- 
kentėjusiems dėl karo šelpti. Rusams bėgant, P. Klimas nutarė 
pasiiikti savo krašte ir visą laiką, išgyveno Vilniuje, dalyvauda- 
rnas lietuvių politikos ir kultūros darbe. 1916 m. parašė knygas 

apie Lietuvą, slapyvardžiu „Verbelis“. Viešėdamas tėviškėje, lap¬ 
kričio mėn. vokiečių žandarų buvo suimtas ir pasodintas į kalė¬ 
jimą, kaltinamas kurstymu į ginkluotą sukilimą ir platinimu pro¬ 
klamacijų Lietuvos nepriklausomybės. Kalėjime buvo laikomas 
labai žiauriose sąlygose daugiau, kaip 3 mėnesius. 1917 m. P. Kli¬ 
mas buvo vienas Vilniaus konferencijos organizuotųjų ir „Lietu¬ 
vos Aido“ — vyriausias vedėjas. Išrinktas Tarybos narių. P. K. 
visą laiką darbavosi prie prezidiumo — įvairių raštų, memoran¬ 
dumų ruošinio skyriuje. Susidarius Lietuvos valdžiai, P. K. visą 
laiką darbavosi prie Užsienio Reikalų Ministerijos. Gruodžio 
mėn. 1918 m. buvo pasiųstas delegacijoj į taikos Konferenciją. 
Per įvairias kliūtis, išbuvęs Berlyne ir Šveicaruose, ir šen ir ten 
dirbdamas prie Lietuvos pasiutinybių, atvyko į Paryžių kovo 
mėn. pradžioj ir darbavosi, kaip taikos delegacijos sekretorius. 
Baigęs ten delegacijos darbus ir pargrįžęs Kaunan, P. Klimas vėl 
stoja Užs. Reikalų Ministerijon, kur netrukus gauna eiti Užsienio 
Reik. viceministerio pareigas. Ministeriui Purickiui esant už¬ 
sieny, 1920 m. rudenį prasidėjus Želigovskio avantiūrai, P. Kli¬ 
mas, kaip Ministerijos vedėjas, pasirašo po įvairiomis notomis į 
Lenkų užs. reikalų ministerį Sapiehą ir k. Be to, P. Klimas daly¬ 
vavo taikos delegacijoj Maskvoje. 

Be politikos darbo, P. Klimas yra dar daugiau dirbęs kultū¬ 
ros ir ypačiai spaudos srity. Jo rūpesčiu ir energija buvo išleisti 
Vilniuje lietuvių vadovėliai vidurinei mokyklai, sudaryta lietuvių 
kalba chrestomatija, kuri išėjo dviem leidiniais po 5000 egz.; su¬ 
trumpinta sintaksė, pritaikinta mokyklai. Iš viso jo redakcijoj 
paruošta arti 50 įvairių vadovėlių. Prie Mokslo Draugijos jo buvo 
sudaryta tam tikroji komisija, kurios jis buvo vedėjas ir kurios 
apyvarta per 3 mėnesius pasiekė arti 100.000 rublių. Kad ne bol¬ 
ševikų užplūdimas, vadovėlių darbas būtų buvęs jau beveik vi¬ 
siškai aprūpintas ne tik gimnazijoms, bet iš dalies ir specialinėms 
mokykloms. Šalia to, P. Klimas yra daręs lietuvių kalbos kursus 
ir atlikęs šiaip jau nemaža redakcijos darbų. 

Be vadovėlių ruošimo P. Klimo yra išleisti platūs savaran¬ 
kiški tyrinėjimai iš senovės lietuvių kultūros ir žemės santykių 
istorijos: „Lietuvių senovės bruožai“ ir „Liet. žemės valdymo 
santykių istorija“. Dabar yra įgaliotu Ministeriu Paryžiuj. 

ADOLFAS KLIMAS. 

(A. Kelmutis). 

Adolfas Klimas, ūkininko sūnus, gimė ir augo Kušliškių 
kaime, Kalvarijos valsčiaus, Kalvarijos aps. (dabar Marijampolės 
apskr.). Eidamas septynioliktus amžiaus metus, jis pridėjo ra¬ 
šinėti laikraščiams korespondencijas ir straipsnius. Pirmieji jo 
plunksnos darbai pasirodė 1907 metais. Iš pradžių rašė korespon¬ 
dencijas ėjusiai Vilniuje „Naujajai Gadynei“, pasirašydamas 
slapyvardžiu „Pelagis“. Tų pačių metų (1907) pabaigoje išvertė 
i lietuvių kalią rusų rašytojo A. Čechovo pjesą „Mešką* („Me- 
dvied“), įcurią pradžioje 1908 m. išspausdino „Vilniaus ^^inios**, 
o netrukus į>o to Vilniaus Kanklių Draugija išleido ją atskira 
knygute. Ka^p A. Čechovo „Meškos“ vertėjas A. Klimas pasira¬ 
šė „A.K-mas“. Taip lygiai pasirašydavo jis po savo žemės ūkio 
straipsniais, kuriuos spausdino nuo 1908 m. „Lietuvos Ūkininko“ 
priedas „2emė“. Tuo laiku A. Klimas buvo labai susidomėjęs 
žemės ūkio dalykais, buvo skaitęs gana daug knygų ir žurnalų 
iš žemės ūkio mokslo srities (rusų kalba) ir be to dar turėjo ūkio 
praktikos paliktame tėvo ūkyje; todėl ne tik rašė žemės ūkio 
straipsnius, bet ir, susitaręs su kitais savo draugais, buvo įsteigęs 
Kalvarijoj žemės ūkio draugiją, vadinamosios „Marijampolės 
Ūkininkų Draugovės“ skyrių, kuriame visą laiką aktingai daly¬ 
vavo. 

Nuo 1908 m. A. Klimas, pasirašydamas slapyvardžiu „A. 
Kelmutis“, dažniau ėmė rašinėti laikraščiams, daugiausia „Vil¬ 
niaus Žinioms“, o kai tos sustojo ėjusios — „Lietuvos Žinioms“. 
Tada A. Klimas mėgino rašyti ir apsakymėlius, kurių keletą buvo 
nusiuntęs ir Amerikos lietuvių laikraščiams. „Vienybė lietuvnin¬ 
kų**, išspausdino jo apsakymėlius: „Lietuviškas vakaras**, „Va¬ 
gis**, „Velnias ir davatka**. Kai jo brolis Petras leido ir redagavo 
Marijampolės gimnazijos mokinių hektografuotą laikraštį „Mo¬ 
kinių Draugą**, tad A. Klimo buvo įdėti jame keli straipsneliai, 
kuriuose buvo gvildenami lietuvių rašybos dalykai. 

Tais laikais A. Klimas manė, kad savo veikimą visuomenėje 
geriau galėtų išplėsti, jei taptų mokytoju. Tatai jam nesunku 
buvo įvykinti, ir 1913 metais A. Klimas gavo valdžios mokytojo 
vietą Navasodų liaudies mokykloje (levaravo valsč., Marijampo¬ 
lės ap.). Bet neilgai jam teko toje mokykloje išbūti, nes 1914 
metais prasidėjęs didysis karas suardė visokius planus- Karo ap- 

linkybių verčiamas, A. Klimas išvažiavo į Maskvą ir tenai, nau¬ 
dodamasis proga, lankė Saniavskio universitetą, studijuodamas 
pedagogiką ir jurisprudenciją. Kai vėliau į Maskvą privažiavo 
daugiau lietuvių mokytojų, A. Klimas su kitais savo draugais 
sukūrė vadinamąją Mokytojų Sekciją prie Maskvos lietuvių ko¬ 
miteto pabėgėliams šelpti. Si mokytojų sekcija suorganizavo 
Maskvoje keletą lietuviškų pradžios mokyklų pabėgėlių vaikams 
ir taip pat keliose vietose keletą kursų suaugusiems. 

Begyvendamas Maskvoje A. Klimas nepaliovė dirbęs žur¬ 
nalistikos dirvoje, rašinėjo straipsnius „Lietuvių Balsui“, ėjusiam 
Petrapilyje (dabar vad. Leningrade). Be to, norėdamas supažinti 
rusų visuomenę su lietuvių reikalais, jis kai ką tuo klausimu pa¬ 
rašė Maskvos rusų dienraščiuose (,,Russkija Viedomosti“, „Ran- 
nee Utro“, „Utro Rossii“). Belankydamas Šaniavskio universi¬ 
tetą, A. Klimas susiinteresavo geografijos mokslu ir manė para¬ 
šysiąs geografijos vadovėlių, bet tą savo pasiryžimą tegalėjo įvy¬ 
kinti sugrįžęs į Lietuvą. 

1916 metų pabaigoje A. Klimas nuvyko į Petrapilį, kur gavo 
tarnybą Kultūros ir Švietimo Sekcijoje prie Centralinio Komiteto 
lietuviams pabėgėliams šelpti. Ten „Lietuvių Balso“ redakto¬ 
riaus a. a. L. Noreikos pakviestas A. Klimas dar gavo dirbti kas¬ 
dien po vieną kitą valandą vakarais „Lietuvių Balso“ redakcijoje, 
kurioje tuo metu, be paties redaktoriaus L. Noreikos, dirbo dar 
ponas B. Masiulis (dabar V. Tarybos narys) ir studentas Tamo¬ 
šiūnas, o laikraščio administraciją vedė ir tvarkė p. A. Dundzila 
(dabartinis „Dirvos“ b-vės dalininkas). 

Tuojau po rusų revoliucijos (1917 m. kovo mėn.) A. Klimas 
išstojo iš „Lietuvių Balso“ ir perėjo dirbti į naujai įkurtą „San¬ 
taros“ laikraštį, kurio redakcijos komisijos narys jis buvo. Tuo 
maždaug laiku A. Klimas su kitais savo draugais, remiamas 
Maskvos lietuvių mokytojų suvažiavimo, pradėjo leisti mokyto¬ 
jams laikraštį — „Laisvąją Lietuvos Mokyklą“. Laikraščio re¬ 
daktoriais pasirašė: A. Klimas, J. Murka ir A. Purėnas. Bet šio 
laikraščio tepasirodė tik vienas numeris, nes dėl vis didėjusio 
visuomenės gyvenimo suirimo nebegalima buvo toliau leisti lai¬ 
kraštis. 

1917 m. vasarą Centralinis Komitetas pabėgėliams šelpti su 
savo įstaigomis persikėlė į Voronežą, kur taip pat nusikraustė ir 
A. Klimas, tebedirbdamas ten tą patį darbą Kultūros ir Švietimo 
Sekcijoje. 1918 m. gegužės mėnesio pradžioje, kai susidarė pa- 

lankesnes sąlygos grįžti į Lietuvą, A. Klimas atvyko į Vilnių ir čia 
tuojau gavo darbo prie Mokslo Draugijos knygų leidimo komi¬ 
sijos, o kiek vėliau — prie „Lietuvos Aido“ dienraščio. Vilniuje 
A. Klimas netrukus išvertė Kruberio, Grigorjevo ir kt. „Europos 
Geografiją“, kurią išleido minėtoji knygų leidimo komisija. Bai- 



Adolfas Klimas. 


giantis 1918 metams, kai susidarė pirmoji Lietuvos vyriausybė, 
A. Klimas įstojo tarnauti į Švietimo Ministeriją. Persikėlus vy¬ 
riausybei į Kauną, A. Klimas, kaip ir visi kiti pirmieji Švietimo 
Ministerijos tarnautojai, pasiliko Vilniuje. Atėję rusų bolševikai 
visus Švietimo Ministerijos tarnautojus priskyrė prie savo Švie- 


*0. Marijampolės apskritis. 

timo Komisariato, kuriame ir A. Klimui tokiu būdu teko padir¬ 
bėti trejetą mėnesių. 1919 m. gegužės 1 d. A. Klimas atvyko iš 
Vilniaus į Kauną ir įstojo dirbti į Spaudos Biurą prie Ministerių 
Kabineto. Vėliau Spaudos Biurą likvidavus, A. Klimas gavo 
dirbti „Lietuvos Ūkininko“, „Darbo“, „Saulėtekio“ ir „Varpo“ 
redakcijose. Kurį laiką (1920/21 m.) A. Klimas pats vienas re¬ 
dagavo „Lietuvos Ūkininką“; kadangi dažnai pats vienas didesnę 
dalį straipsnių prirašydavo, tad jis pasirašinėdavo įvairiais slapy¬ 
vardžiais, kad skaitytojams neatrodytų vieno žmogaus prirašytas 
laikraštis, būtent, be nuolatinio slapyvardžio (A. Kelmutis) dar 
pasirašinėjo: M. Kanapinis, M. Sniegaitė, Vilnietis O., S. Telšiū- 
nas, A. Kirstukas. 1921 metais nuo vasaros pradžios ligi spalių 
mėnesio A. Klimui teko redaguoti šaulių organą „Trimitą“. Tais 
pačiais metais A. Klimas buvo parengęs spaudai šiuos geografi¬ 
jos vadovėlius: 1) Lietuvos Geografiją, 2) Europos Geografiją, 
3) „Dirvos“ B-vė išleido Užeuropių Geografijos 2 leidimus ir 
Lietuvos Geografijos IV leidimus, be to ji 1936 m. išleido I lei¬ 
dimą Lietuvos Geografijos pr. mokykloms arba prirengiamoms 
gimnazijos klasėms. Europos Geografijos pirmąjį leidimą iš¬ 
leido „Švyturio“ b-vė, o antrąjį — „Sv. Kazimiero“ draugija. Be 
to, A. Klimo išverstos išėjo dar šios knygos: prof. A. Kaufmano 
„Visuomenės ūkio istorija“ ir Z. Indros „Latvija“. 

A. Klimas kaip žurnalistas yra daug parašęs straipsnių „Lie¬ 
tuvos“ dienraštyje, teberašinėja „Lietuvos Aide“ ir kituose lai¬ 
kraščiuose, be to dar bendradarbiauja užsienio esperantiškiems 
laikraščiams; yra parašęs lietuviams Esperanto kalbos vadovėlį, 
kurio antrasis leidimas pasirodė 1928 metais. 


A. A. KUNIGAS SIMANAS NORKUS — 
NORKEVIČIUS. 

Kun. S. Norkus gimė Santakos kaime, Kalvarijos valsč. 1841 
m. kovo 15 d. Kūdikiu būdamas jis neteko tėvų: tėvas mirė, o 
motina, išėjus už kito vyro, Simaną paliko buv. vyro broliui, kū¬ 
dikio dėdei. Dėdė apsivedė, valdė mirusio brolio ūkį ir augino 
Simaną. Tad vaikas augo visai beveik prie svetimų. Jam ir pa¬ 
augėjus buvo nemaža sunkumų, net ir seminariją belankant. Kaip 
tik tuo laiku sudegė dėdės ūkio triobesiai. Dėdienė visokiais bū¬ 
dais atkalbinėjo vyrą nebeleisti Simo seminarijon, o pristatyti prie 

žemės darbų. Laimė Simo, kad visas Santakos kaimas surinko 
aukų ir pagelbėjo jam baigti mokslus. 

1868 m. kovo 7 d. Simanas Norkus buvo įšvęstas į kunigus 
ir paskirtas Prienų vikaru. Vėliau buvo vikaru Gelgaudišky, 
Lukšiuos, Bartininkuos. 1881 m. paskirtas Punsko klebonu, kur 
išbuvo 19 metų. 1900 m. nustojęs sveikatos atsisako klebonauti 
ir palieka gyventi Punske tarp gerųjų jo parapijonių. 

Punske, kur nebuvo beveik girdėtis lietuviškos giesmės, kun. 
Norkus paskatintas lietuvių parapijonių įveda „svarbesniuosius 
giedojimus“ lietuvių kl. Jis naujuos Punsko kapuos savo sutaupy¬ 
tais pinigais pastatė gražią didelę mūrinę koplyčią, kad nebuvėlis 
įvažiuodamas Punskan mano jog tai parap. bažnyčia. Savo pini¬ 
gais jis pastatė ir kapų sargo namelius. Punske pasistatė sau dide¬ 
lius mūro namus ir mirdamas paaukojo „Žiburio“ dr-jai. O gyvas 
būdamas pusę savo erdvių namų neišnuomavo pasipelnymo tiks¬ 
lais, bet užleido pavargėliams ligoniams ir viename laiške kun. 
Norkus nuoširdžiai džiaugėsi, kad gali paguosti varguolius. Bet 
savo giminių jisai nešelpdavo. Net mirdamas, kad jo daiktai 
neatatektų giminėms, užrašė savo ištikimam tarnui ir „suramin- 
tojui“ Povilui Kupstui. Kupstas ilgus metus buvo kun. Nor¬ 
kaus suramintoju ir padėjėju skleidžiant tarp žmonių lietuviškus 
raštus. Kupstas pardavęs kai kuriuos velionies daiktus užpirko 
mišias, o daugelį nemenkos vertės knygų atidavė Seinų dvas. 
seminarijai. 

Bet už vis didžiausi nuopelnai Lietuvai močiutei iš kun. Nor¬ 
kaus teko tai literatūros srity. Kun. Simas ir rašė ir platino lie¬ 
tuviškas knygas ir laikraščius. Jisai buvo mėginęs ir eiliuoti. 
„Aušroje“ buvo išspausdintos kun. Norkaus eilės: „Nemunas“. 
Vėliau jis rašė ir talpino „Šaltiny“ savo eilėraščius ir str. Pav. 
paimsime „Šaltinio“ 1912 m. 15 Nr. ir rasime jo eiles: „Į Viturėlį“. 
Kun. Norkus aforizmų (trumpų eilių) paliko visą knygą (rank¬ 
rašty). O viršely užrašyta: 

Gražios mislis, kaip gėlelės 
Daržely suskintos 
Ir į vieną vainikėlį 
Čia yra supintos. 

Tai taip užvardinta knyga, kurioje tilpo apie 400 įvairių afo¬ 
rizmų. 

Spaudoje yra pasirodžiusi ir turėjo didelį pasisekimą jauni¬ 
mo tarpe tai kun. Norkaus išspausdinta knygelė: „Maža dovanėlė 

Lietuvos jaunimui“. Pirmoji laida buvo išspausdinta 1905 m. 
antra, pataisyta, padidinta iki 133 pusi., iliustruota išėjo 1908 
m. Yra dar minimas to paties autoriaus, tik su pseudonimu iš¬ 
leistas veikalėlis: „Tėve mūsų“. Taip pat kun. Norkus buvo pa¬ 
rašęs, bet liko rankrašty Punsko istorija. 


VIII. 


LIUBAVO VALSČIUS. 



Liubavo herbas. 









LIUBAVAS. 



Prie demarklinijos, lenkų vadinamos „Lenkijos — Lietuvos 
sienos“ gal pora kilometrų nuo pasienio sargybų, ties Kačergų 
kalnais, ant vieškelio: Kalvarija — Liubavas ir toliau okupuota 
Lietuva. 

Šiam miesteliui Augustas III 1734 m. buvo suteikęs miesto 
teises ir jos atimtos buvo 1850 m. Bene XVIII šimt. Liubavas 
buvo Kadoriškių (dabar Lenkų okupuoto) seniūnijos. Merkinės 
apskričio. Miestely yra 72 namai, iš jų 1 mūrinis, kiti mediniai. 
Gyventojų 300 žm. Gatvės: Lenkaičių 200 mtr., Žvairaičio 400 
mtr,. Černiaus 300, Žilinsko 200 mtr.. Mėšliaus 150 mtr. Aikštė 
pavadinta Mikulevičiaus vardu. 


LIUBAVO BAŽNYČIA. 

Pirmutinė Liubavo bažnyčia buvo pastatyta 1720 m. — 1740 
m. tarpe. Bet tai buvo menkutė, medinė ir labai maža bažnytėlė, 
geriau sakant koplyčia. Todėl 1770 m. šios parapijos pilietis, 
greičiausia dvarininkas, Juozas Kazlauskas, ėmė ir pastatė savo 
lėšomis naują erdvesnę bažnyčią. Štai nuo šio laiko Liubavas 

jau nebesiskaitė Vyžainių filija, bet '^apo atskira parapija. 1776 m* 
Lenkijos ir Lietuvos karalius Stanislovas Augustas Liubavo pa¬ 
rapijai padovanojo 15 valakų žemės. Parapijos ir klebono mate¬ 
riale būklė nuo tada žymiai pagerėjo. Bažnyčios titulas šv. Tre¬ 
jybė. Parapijonių 3000 žmonių. Miestelio ribose yra apie 10 
šeimynų žydų. Klebonu yra kun. Saliamonas Kaunas j prieš jį 
buvo kun. V. Kudirka, kuris pastatė 1932 m. šią bažnyčią. Prieš 
Kudirką buvo kun. St. Rauba, Budzeika, Sakavičius ir kiti. 

LIUBAVAS PRIEŠ KARĄ IR PO KARO. 

Liubavo valsčius, esąs pačiame Marijampolės apskrities piet^ 
vakarių krašte, prie pat administracijos linijos. Pats Liubavo 
miestelis buvo tartum lietuvių ir lenkų skiriamoji siena: į pietus 
nuo jo daugiausia būdavo kalbama lenkiškai, į šiaurę lietu¬ 
viškai. 

Prieškarinis Liubavas, ypačiai XX a. pirmam dešimtmety, 
tai žiaurios kultūrinės lietuvių — lenkų kovos vieta. Nors pati 
didžioji parapijos dalis iš seniausių laikų grynai lietuviška, tačiau 
prieš 40 metų Liubavo bažnyčioje nebuvo girdėti viešo lietuviška 
žodžio. 1892 m. kun. J. Narkevičius^) pradėjo sakyti lietuviškus 
pamokslus. Lietuviai maldos buvo mokomi kalbėti lenkiškai, 
kaip sakoma, lenkiškai poteriaudavo, lietuviškai ,,apieravodavo . 
Dėl lygių teisių su lenkais bažnyčioje ilgus laikus lietuviai buvo 
\erčiami kovoti. Ta kova vykdavo pačioj bažnyčioj: lenkai 
traukdavo ,,ant vargonų“, o lietuviai — bažnyčios viduje. Iš baž¬ 
nyčios išėjus, o kartais ir pačioj bažnyčioj vykdavo muštynės. 
Lietuviams ypačiai buvo sunku spirtis, kad pačiame Liubavo 
miestely daugiausia gyveno lenkai. Rusų ,,zemskiai eidavo iš¬ 
vien su jais, padėdami lietuvius užgniaužti. 

Ši kova nesiliovė nė nepriklausomybės metais. Dviejų chorų 
„kova“ pasikartojo dar 1933 m. Administracijos linija atkirto 
lenkiškąją parapijos dalį, ir lenkų parapijoj liko aiški mažuma. 
Tačiau lenkai ketvirtuoju sekmadieniu per mėnesį bažnyčioje 
giedoti pasitenkinti nenori. Iš čia kaip tik kyla nuolatiniai nesu¬ 
sipratimai. Prieš karą lietuvių kovos drąsintojai buvo jaunieji 
kunigai vikarai. To meto klebonas J. Narkevičius, nors lietuvis, 
bet lietuvių judėjiman nesikišė. Liubave prieš karą vikaravo šie 
žymesnieji kunigai: Montvila, Vyšniauskas, Pečkaitis, Narijaus- 

9 Kun. J. Narkevičius, yra parašęs nemaža lietuviškų plačiai dai¬ 
nuotų dainų. Apie jį yra rašęs Karo metu Rusijoj ėjusiuose .Ateities Spin¬ 
duliuose* prof. J. Totoraitis. 

Icas ir kt. Lietuvių kunigų nemylėjo nei klebonas J. Narkevičius, 
nei lenkai. Dėl to vikarai (jų buvo du) keisdavosi kas pusmetis. 
Lenkai juos skųsdami nuolat varstydavo Seinų kurijos duris. 
Būdavo ir dar aršiau: lenkai įskundė rusų valdžiai kun. Mont¬ 
vilą, ir jam buvo atimta teisė laikyti mišias. Nubaustasis kunigas 
vyko į Ameriką ir žuvo garsiojoje Titaniko katastrofoje. Jo įpė¬ 
dinis kun. Vyšniauskas per gedulingas pamaldas Liubavo baž¬ 
nyčioj už žuvusį išsitarė, kai jam (t. y. kun. Montvilai) buvusios 
čia surištos rankos ir uždaryta burna. Todėl ir jis turėjo bėgti 
iš Lietuvos į Ameriką, mat, šie žodžiai lenkų rūpesčiu pateko, 
kur reikia. 

Jaunieji kunigai mokė lietuvius dainuoti, giedoti, steigė „Ži¬ 
burio“, ,,Blaivybės“ draugijas, uoliai platino spaudą: vien tik 
Seinų „Šaltinio“ į Liubavą pareidavo per 100 egz. 

Jei Liubavo apylinkėje pamatysi daug bitininkų, tai prieška¬ 
rinio Liubavo vikaro kun. Jeronimo Pečkaičio (vėliau tėvo Jero¬ 
nimo, mirusio Kretingos pranciškonų vienuolyne) nuopelnas. Jis, 
būdamas didelis bičių mėgėjas, suruošė vieną vasarą bitininkų 
kursus, į kuriuos kursantų buvo suvažiavę iš visos Lietuvos. 
Kursų metu buvo pagamintas naujo tipo avilys „Liepa“, dabar, 
rodos, nebevartojamas. Dar ligi šiol parapijiečiai atsimena kun. 
Pečkaičio žodžius, pasakytus išeinant į Kretingos vienuolyną: 
„Vienoj rankoj laikysiu kryžių, kitoj — medaus korį“. 

Dar reikia paminėti 1905 m. revoliuciją. Šiame kampe, kaip 
ii kitur Lietuvoje, ji irgi pasireiškė, nors judėjimas nebuvo ma¬ 
sinis. Buvo prakalbų, buvo išplėšta raštinė, išdaužytas mono¬ 
polis ir pakelėmis apdaužytos bei purvu apdrabstytos rusiškos iš¬ 
kabos. 

Didysis Karas Liubavui atnešė begalybes nelaimių, sunai¬ 
kino gyventojų turtą, degino namus, žudė žmones. Karo metu 
sudegė pusė parapijos ir senoji medinė Liubavo parapijos bažny¬ 
čia (statyta, rodos, XVIII a. gale), kurią po karo bent du kartu 
atstatinėjo: mat, vieną kartą jau sustatytą bažnyčią sugriovė vėtra. 
Po karo bažnyčia ilgą laiką buvo špitolės namuos, kur prieš karą 
buvo „Žiburio“ dr-jos knygynas, atnęšęs liubaviečiams daug 
kultūrinės naudos ir kuris per karą taip pat buvo išdraskytas. Iš 
karo laikų Pašešupy dar tebestovi 400 žuvusių kapai. Žuvusių 
daug prilaidota ir kitose vietose. 

Vokiečių okupaciją baigė patys liubaviečiai: apsupo žandarų 
gyvenamą namą, juos nuginklavo ir važiuotus išgabeno į Kalva¬ 
riją ... 

Karo su lenkais metu Liubavas pergyveno visą eilę tragedijų. 
1922 m. lapkričio mėn. pradžioj vieną rytą įsiveržusi į Liubavą 
lenkų partizanų gauja išžudė visą eilę nieko nekaltų lietuvių: mo¬ 
kytoją Černių, pirklį Žilinską, valse. sekr. Mikulevičių, polic. 
Lenkaitį ir Zvaivaitį, Kiek anksčiau buvo nužudytas polic. Mėš¬ 
lius (jų visų vardais pavadintos miestelio gatvės). Demarkacijos 
linija kelis kartus keitėsi, užgriebdama net šiaurinę lietuviškiausią 



Liubavo paminklas. 


valsčiaus dalį ligi Trempinių kaimo. Mat, vietiniai dvarininkai, 
kurie bijojo savo dvarų parceliacijos, kaip pasakojo patys lenkų 
kareiviai, mokėjo jiems dienpinigių, kad saugotų dvarus. Šių 
dvarininkų pravadyrius K. Auffšlag (Aušleka), išsigandęs lie¬ 
tuvių grasinimų, paspruko į Suvalkus, ir lenkai, nebematydami 
tikslo toliau saugoti dvarus, be to, matyti, prastai teapmokami, 
pasitraukė atgal. Nuolatinis demark. linijos kilnojimasis, 12 
klm. neitralinės zonos įvedimas, nesuskaitomi lietuvių ir lenkų 

susišaudymai be galo privargino žmones, dar neatsigavusius nuo 
Didžiojo Karo. Reikia pažymėti, kad 1915 m. ilgą laiką Liubavo 
valse, laikėsi rusų vokiečių frontas. Didž. Karo metu žmonėms 
nemaža pagelbėdavo kun. Zdančius, gerai mokėjęs vokiškai ir pa¬ 
laikydavęs „gerus“ santykius su vokiečiais. Koks nors parapijietis 
nukentėdavo skaudžiau, tuoj klebonas vykdavo pas kokį nors 
kreishauptmaną ar amtsforštejerį. Tuo būdu daugelio žmonių 
turtas buvo išgelbėtas, o ir patys žmonės išsisukdavo iš bėdos. 

Dar reikia priminti, kad knygnešių gadynėj Liubavas turėjo 
savo knygnešį, daug padirbėjusį šioje apylinkėje. Tai Mikas 
Vasiliauskas, kilęs iš Skaisčių kaimo, dabar jau miręs. Vikaro 
kun. Urbanavičiaus paragintas jis ėmėsi knygas gabenti (anks¬ 
čiau jis per sieną gabendavo bėgančius į Ameriką). Knygnešio 
darbą jis varė daugiau kaip 30 metų, ir per tą laiką per jo rankas 
perėjo knygų maždaug už 35 tūkstančius rublių. 

Prieš karą nemažame Liubavo valsčiuje tebuvo dvi mokyk¬ 
los: Liubave ir Reketijoje. Paskutiniais prieš Karą metais mo¬ 
kytojai buvo abu nuoširdūs lietuviai: Kazys Klimavičius (Liuba¬ 
ve), žinomasis matematikos vadovėlių autorius, ir Bočys (Reke¬ 
tijoje), buvęs Sviet. Ministerijos kanceliarijos viršininkas. Ka¬ 
dangi Liubavo valsčius buvo toli nuo kultūrinių centrų, be to, 
smarkiai aplenkintas ir gyvenamas palyginti nepasiturinčių ūki¬ 
ninkų, todėl nenuostabu, kad prieš karą iš čia inteligentų beveik 
neišėjo, jei neskaitysiu vieno kito dvarininkučio, nuėjusio len¬ 
kams šėko pjauti. Gal tik vienas prieš karą iš čia į mokslus 
pradėjęs eiti žmogus yra žinomas muzikas Jonas Bendorius, kilęs 
iš Skaistelių km., daržininkų (tėvai turėjo 2 margus žemės) sū¬ 
nus. Po karo įsisteigė daugiau lietuviškų mokyklų, ir didesnis 
ūkininkų skaičius savo vaikus pradėjo leisti į mokslą. Keli jų 
jau yra baigę ir universitetą (Ant. Januševičius iš Epidemių km.. 
Ant. Venclova iš Trempinių km.. Ant. Paplauskas iš Komenkos 
km.). Sis valsčius dar yra davęs vieną kunigą — J. Žilinską 
ir kelis mokytojus (P. Venclova, Pr. Januševičius, Z. Jakubels- 
kaitė, Ign. Vasiliauskas). Kad šie žmonės pasiekė mokslą, dau¬ 
gelis jų yra dėkingi mokytojui Juliui Butauskui darbščiam, ener¬ 
gingam Liubavo vok. okupacijos meto mokytojui, kuris nepaslan¬ 
kius tėvus įragino vaikus leisti į mokslą. (J. Butauskas dabar — 
antstolis Kalvarijoj). Neturtingieji buvo gausiai morališkai ir ma¬ 
teriališkai remiami kun. J. Zdančiaus ir kun. M. Sakevičiaus (pir- 
niasis dabar Šventežerio klebonas, antras — jau miręs). 

Vietos dvarai, žemės reformos nusilpninti, lenkiškosios didy¬ 
bės ir įtakos nebeteko. Vienas iš tų centrų buvo lietuvio išno- 
muotas. 

Iš prieškarinių susipratusių lietuvių ir lietuvių veikėjų Liu¬ 
bavo apylinkėj tenka paminėti šiuos: J. Vitkauskas, P. Leskaus- 
kas, Radzevičius (vok. nukankintas), Astašauskas, T. Venclova, 
A. Januševičius (tėvas) ir kt. 

Liubavo apylinkės pasižymi įdomiomis ir gražiomis vietomis* 
Mat, čia peisažas jau yra visai kitas negu kitame Marijampolės 
apskrity. Čia daug kalnų kalnelių. Aukščiausi kalnai stūkso už 
Liubavo, pačiame lenkų pasieny ir vadinasi Kačergų kalnais. Nuo 
jų bent 20 klm. matyti lenkų okupuotas kraštas. Taip pat Pašešu- 
pys—viena gražiausių Liubavo apylinkės vietų. Dar be galo gražių 
vietų galima rasti Epidemėse ir Trempimuose. Ypačiai Trempimų 
Koplyčkalnis (padavimą apie Koplyčkalnį žiūr. skyrium) — tik¬ 
rai nuostabaus gražumo vietelė. Beržynėliai, lapuočių guotai, miš¬ 
keliai šią nelygią vietovę margina ir puošia, darydama ją gal būt 
pačia gražiausia Marijampolės apskr. vieta. Šešupė per Liubavo 
valsčių dar teka siaura vaga, nes nelabai toli nuo čia Lenkų pu¬ 
sėje ji ima savo pradžią. Iš Liubavo miestelio daug gyventojų 
po karo išsikėlė į vienkiemius, todėl miestelis atrodo gan liūdnai. 
Tačiau apylinkės gyventojai jaučia didelio noro kilti ir kultūrėti. 
Palyginant su ankstyvesniais laikais, švietimas be galo pakilęs: 
daug mokyklų, beveik nėr namų, kur nepareitų vienas ar net keli 
laikraščiai, kur nebūtų įvairių lietuviškų knygų. Ypačiai jaunuo¬ 
menė čia smarkiai vejasi kultūrą ir stengiasi kiek .galėdama pra- 
sišviesti. Iš žiaurios ir tamsios praeities maža atminimų tėra likę. 
Sį kartą gyvena savo gyvenimu ir mėgsta daugiau kalbėti apie 
ateitį nekaip apie praeitį. 


TREMPINIŲ STEBUKLINGAS MARIJOS 
PAVEIKSLAS. 

Padavimas iš 1830—1850 metų, 

Trempinių dvaras tuo laiku priklausė kunigui Aukštukui. 
Prie šio dvaro buvo gražus kalnelis, apaugęs senais ąžuolais ir 
šermukšniais. Pats kalnelis tada priklausė baudžiauninkui Cer- 
nuliui (iš jo giminės kilęs dabartinis Trempinių Astašauskas). 
Šio kalniuko pakrantėje į rytų pusę buvo nuo neatmenamų laikų 

šaltinis, o ant kalnelio tokio pat senumo didžiulis ąžuolas. (Spė¬ 
jama, kad po ąžuolu buvo dievaičiui Patrimpui aukuras, nes ir 
vėlesniais laikais ten kasinėjant buvo randama anglių ir pelenų). 
Kun. Aukštukas labai norėjęs tą ąžuolą sau padarams paimti, bet 
kadangi jis buvo ne jo, tai kirsti neturėjo teisės. Tais laikais vieną 
liepos mėn. naktį ant to ąžuolo atsirado, nežinia iš kur, bekabąs 
Marijos paveikslas. Tada kun. Aukštukas, sušaukęs baudžiau¬ 
ninkus, pasakė jiems, kad čia esąs įvykęs stebuklas. Kun. Aukš¬ 
tukas, matant baudžiauninkams, paveikslą nusinešęs į ,,pakajus“, 
bet iš po nakties paveikslas ir vėl kabojęs ant ąžuolo. (Bau¬ 
džiauninkai kalbėjo, kad Aukštukas pats buvo atgal paveikslą 
naktį atnešęs). Rytą kun. Aukštukas pasišaukęs baudžiauninką 
Cernulį ir sakęs, kad jo ąžuolas reikia iškirsti ir iš jo padirbti 
spintą paveikslui, įdėti ir nugabenti į Liubavo bažnyčią. Žinoma, 
taip buvo ir padaryta, iš ąžuolo Aukštukas prisidirbo sau padarų, 
o iš šakų padarė spintelę įdėti paveikslui. Spintelė su paveikslu 
išsilaikė Liubavo bažnyčioj ligi Didžiojo Karo, kada sudegė kartu 
su bažnyčia. Degant Liubavo bažnyčiai, apdegęs paveikslas buvo 
išgelbėtas, vėliau atnaujintas ir dabar yra 1933 mt. pastatytoje 
naujoje bažnyčioje. Dar žmonės kalba, kad paveikslas pareidavęs 
iš Liubavo bažnyčios ir atsirasdavęs viename dvaro aruode, ku¬ 
riame buvusi to ąžuolo sudėta medžiaga. Matydamas tai kun. 
Aukštukas atidavęs aruodą, kad iš jo būtų pastatyta Liubave 
koplyčia, kurioje būtų padėtas tas paveikslas. Kada viskas buvę 
padaryta, paveikslas su iškilminga procesija buvęs jaučiais nu¬ 
vežtas į koplyčią, iš kur jau daugiau nebegrįžęs. Tas kalnelis, 
kuriame buvo ąžuolas ir atsirado paveikslas, dabar vadinamas 
Koplyčkalniu, 


PADAVIMAS APIE KOPLYCKALNI 
(TREMPINIŲ KM.). 

Senovėje, kada dar lietuviai buvo pagonys, dabartinis Koplyč- 
kalnis buvusi jų šventovė. Ant kalnelio viršaus buvęs didžiulis 
ąžuolas, po kuriuo žmonės degindavę aukas Patrimpo garbei. 
Vėlesniais laikais, kada Lietuva buvo apkrikštyta, į Trempimų 
dvarą atvažiavęs kažkoks iš Lenkijos bajoras katalikas ir įsakęs 
šventajame kalnelyje medžius iškirsti, o jį patį išarti. Vieną rytą 
bajoras išsiuntęs darbininkus su dvylika porų jaučių kalnelio arti. 

bet vos tik jiems darbą pradėjus, visi jaučiai kritę negyvi. Kalne¬ 
lyje tuo laiku pakilęs ūžesys ir per jo vidų įgriuvęs gilus ravas. 
Žmonės kalbėjo, kad tai esąs dievaičio Patrimpo kerštas krikš¬ 
čionims. Vėliau visi laikydavo kalnelį pagarboj, todėl išsilaikė 
ąžuolas ir šaltinis iki kunigo Aukštuko laikų. Žmonės, ir būdami 
krikščionys, kalnelio neužmiršo: ten įsteigė savo kapinyną ir pas¬ 
tatė ant kalnelio koplytėlę. Todėl nuo tada kalnelį ir vadina 
Koplyčkalniu, o nuo Patrimpo vardo — kaimas, kuriame yra 
Koplyčkalnis, esąs vad. Trempiniais. Koplyčkalnio šaltinis bu¬ 
vo laikomas pagarboj, stebuklingu ir dideliai šventu nuo tada, 
kada įvyko tariamas stebuklas su Panelės Marijos paveikslu. 
Žmonės iš toli jį lankydavę, plaudavę skaudamas vietas; nere¬ 
giai plaudavę akis, ir visi pasveikdavę. Vieną kartą kun. Aukš¬ 
tuko kalė atsivedusi šuniukų. Suniukai visi buvę akli. (Papras¬ 
tai iki 9 d. jauni šuniukai nieko nemato). Tada kun. Aukštukas 
sumanęs pasinaudoti stebuklu, nunešęs šuniukus pas šaltinį ir 
nuplovęs jiems akis. Suniukai praregėję, bet žmonės, tai sužinoję, 
nelankę daugiau šaltinio, ir nuo tada šaltinis nustojęs stebuklus 
daręs. Prieš Did. Karą šaltinis K. Aušleko buvo užgriautas, ir 
dabar jo nė žymės nebėra, o buvusio didžiulio švento ąžuolo vie¬ 
toj stovi supuvęs kryžius. 

Žinias surinko: Pr. Venclova iš Stasiukevičienės 86 m. am¬ 
žiaus, gyvenančios Būdviečių km., Liubavo vals. ir iš J. Kazi- 
miersko, turinčio 70 m. amžiaus, gyv. Saulėgrąžų km. Liu¬ 
bavo valsč. 

Aleksandras Palujauskis savo knygelėj: „Wędr6wki po gu- 
berniji Angustovvskiej, 1859“ pusi. 264 rašo taip pat padavimą 
apie Trempinių kalną. Bet ten jau kitoks padavimas paduotas. 
Ten sakoma apie šv. paveikslą, kad jisai pasirodęs Trempinių 
kalne liepoje. Žmonės paveiklsą pernešę nuo kalno ir pakabinę 
taip pat liepoj Liubavo bažn. šventoriuje. Paveikslas naktį vėl 
atsidūręs Trempinių kalne liepoje. Žmonės tuojau jį pavadinę 
šventuoju stebuklinguoju ir patalpinę jį Liubavo bažnyčioje. Nuo 
to laiko iš tolimų parapijų, iš Seinų, Kalvarijos ir kitur pamaldin¬ 
gieji skaitlingai rinkosi Liubavan per Šv. Panelės gimimo atlai¬ 
dus, kur buvo atiduodama ypatinga pagarba minėtam paveikslui. 

Liubavo valsčiaus savivaldybe. 

ISTORINE APŽVALGA. 

Dar esant vokiečių okupacinei Karo valdžiai 1918 m. lapkri- 
f čio mėnesį atvykęs iš Janavo valse. Kumetiškių kaime, p. Aleksa 
sląptai sukvietė Skaisčių kaime, Liubavo valsč. pas Petrų As- 
1 t2aife!i^^;^iubavo valsčiaus gyventojų susirinkimą (Liubave šaukti 
susirinkimo nebuvo galima, nes ten buvo vokiečių žandarai, ku¬ 
rie susirinkimo kviesti neleido) kuriame jis pirmutinis pranešė, 
kad pradedama kurti atskirai Nepriklausoma Lietuvos valstybė. 
Susirinkę apie 200 gyventojų, su džiaugsmu išgirdę apie kūrimąsi 
Lietuvos valstybės, visi pakilusiu ūpu, tam pilnai pritarė, ir vien¬ 
balsiai nutarė prie kūrimosi Lietuvos prisidėti. Dalyvavusieji^ 
tame susirinkime dvarininkai — lenkai, kaip p. Aufšlegas Kazys 
(kuris ir iki šiam laikui Lietuvoj negyvena) aiškino žmonėms, 
kad vieni lietuviai negalės sudaryti valstybės ir atskirai negalės 
valdytis. Jums lietuviams reikalinga kartu su lenkais sudaryti 
viena valstybė, tada bus stipri, galės išsilaikyti ir nuo priešų ap¬ 
siginti. Bet nežiūrint tos agitacijos buvo nutarta nesidėti su len¬ 
kais ir visomis jėgomis kurti Lietuvos valstybę atskirai. Kadangi 
šiam susirinkimui nebuvo jokių duota dar nurodymų, apie to¬ 
limesnį darbą, tai jis tuomi ir užsibaigė, nesudarius jokio prezi¬ 
diumo nei atstovų. 

Antras susirinkimas įvyko 1918 m. gruodžio mėnesį taip pat 
pas pil. Petrą Astašauską Skaisčių kaime. Šis susirinkimas buvo 
sušauktas kun. Šmulkščio (buvusio Seimo nario) kuriame pa¬ 
aiškinus kun. Šmulkščiui, buvo steigiamas Liubavo valsčiaus vyk¬ 
domas komitetas, kurio pirmininku išrinktas Leskauskas Petras 
Beviršių kaimo, Liubavo valsč. ūkininkas. Išrinktas vykd. Ko¬ 
mitetas ir kadangi dar buvo vokiečių žandarai, tai jokio veikimo 
dar nebuvo galima pradėti. 

Kadangi sulig nurodymo turi būt iš Apskrities Komiteto 
dokumentai apie tai nėra valsč. Vykd. Komiteto pirmininkas tu¬ 
rėjo būti renkamas kaimų įgaliotinių, o Leskauskas buvo išrink¬ 
tas viso valsčiaus. Tai vėliau išrinkus kaimų įgaliotinius į vykd. 
Komitetą jie savo pirmininku išrinko Joną Vitkauską Ledriškių 
kaimo ūkininką. Nors dar buvo Vokiečių karo valdžios žanda- 
lai, bet išrinktas Komiteto pirmininkas p. Vitkauskas su Liuba¬ 
vo pradžios mokyklos mokytoju Vincu Šatu, slaptai pradėjo pir¬ 
mučiausia kviesti savanorius į Lietuvos kariuomenę. Tam tiks- 

lui dar vieną šventadienį atvyko iš Kalvarijos miesto p. Astras, 
kuris buvo jau tuo kart Lietuvos kariuomenėje, išėjus žmonėms 
po pamaldų iš bažnyčios padarė mitingą, kviesdamas vyrus, stoti 
į Lietuvos kariuomenės savanorių eiles. Savo kalba taip sujau¬ 
dino gyventojus, kad savanorių tuojau stojo apie 30 asmenų tą 1 
pat dieną. 

1919 m. sausio mėn. nežiūrėdami, kad vokiečiai visu kuo ^ 
trukdė komitetui dirbti, išsiuntė tris vyrus į Marijampolę, būtent: 
Akambaką, Vincevičių ir Ražinską, pasimokyti būti būsimais 
Lietuvos policininkais, nes jau buvo rimtai pradedama manyti vi¬ 
sai iš vokiečių valdžią paimti. Minėti vyrai išėjo per vieną mė¬ 
nesį laiko nustatytą policijos kursą, sugrįžę tuojau pradėjo eiti 
policijos pareigas Liubavo valsčiuje ir apsigyveno valsčiaus sa¬ 
vivaldybės name viename gale, kitame gale gyveno dar vokiečių 
žandarai. Kaip sunku Lietuvos policijai buvo iš karto eiti savo 
pareigas, nes vokiečiai visu kuo trukdė. Liubavo valsčius ran¬ 
dasi netoli lenkų demarkacijos linijos. Tais laikais Lenkijoj trū¬ 
ko duonos, o Lietuvoje buvo užtektinai, taip kad į Lenkiją ėjo 
smarki kontrabanda javais. Lietuviai norėdami užkirsti tam ke¬ 
lią neleisdavo ir grąžindavo piliečius sulaikytus vežant į Lenkiją 
javus, o vokiečiai kaip tik priešingai, leisdavo vežti ir iš to tarpe 
lietuvių ir vokiečių kildavo nesusipratimai. Gyvenant viename 
name dviems policijoms, du vokiečių žandarai ir keturi Lietuvos 
policininkai Berteška, Ražinskas, Akambakas ir Kupsaitis įvyk¬ 
davo įvairūs nesutikimai. Vokiečiai dar vis nepasiduodavo lie¬ 
tuviams ir norėjo lietuvius išvaryti visai. Taip nesantaikoje gy¬ 
venant vokiečių žandarai vieną kartą net šovė į Lietuvos polici¬ 
jos kambarį ir metė granatą į gatvę. Tuo sukėlė trukšmą aprėk¬ 
dami, kad lietuviai nori juos su ginklais išvaryti. Tuomet vo¬ 
kiečiai pasikvietė likusius apie 4 savo ulonus, su kurių pagelba 
išvijo lietuvius į Skaisčių kaimą iš valsčiaus savivaldybės namo 
— Liubave. 

Davus žinią apie tai lietuviams į Marijampolės apskrities ad¬ 
ministraciją, tuojaus atvyko apsaugos Vadas su savo raita poli¬ 
cija iš 15 vyrų ištirti dalyką. Tuo pat metu atvyko ir iš Kal¬ 
varijos vokiečių burmistras. Konfliktas geruoju buvo likviduo¬ 
tas. 1919 m. kovo m. pradžioje vokiečiai išsidangino. Išvykda¬ 
mi paliko valsčiaus savivaldybės tvartą pastatytą prie valdybos 
raštinės. Daugiau turto nepaliko. Vokiečiai su didžiausiu ne¬ 
noru išsikraustė iš Liubavo. Matyti labai nenorėjo atiduoti vai- 

užios lietuviams, nes jie turėjo nepaprastai gerą gyvenimą, žmo¬ 
nės veltui visą pragyvenimą davė, dar jie įvairių maisto praduktų 
issiųsdavo į Vokietiją. Išvykus vokiečiams tuojaus prasidėjo 
ramesnis Valstybės kūrimosi darbas. Kadangi tuo laiku Lietuva 
turėjo daug priešų, norėjo pagrobti lenkai, kolčakai ir kiti visi, 
tai pirmiausia ir buvo stengiamasi stiprinti ir dauginti kariuome¬ 
nę. Pirmas iš svarbiausių darbų valsčiaus savivaldybės, tai bu¬ 
vo pjrmaj^yyrų mobilizacijai, kuri nepaprastai sunkiai atsiėjo 
įvykdyti, nes Liubavo metrikai karo metu sunaikinti, vyrus į są¬ 
rašus įtraukė iš akies nustatydamas metus maždaug nuo 18 iki 25 
metų amžiaus. Įvykdžius mobilizaciją buvo pradėta rūpintis 
vidaus reikalais. Einant Pirmininkui Viršaičo pareigas Vitkaus¬ 
kui, buvo pradėta tvarkyti valsč. savivaldybės raštinė, iš karto 
mokytojui Šatui padedant, o vėliau t. y. nuo 1. V. 1919 m. sam¬ 
dant jau sekretorius, iš karto Murauską Jurgį vėliau iki lenkų 
okupacijos Bernotą Petrą. Sutvarkius valsč. žemės savininkų 
knygą, buvo imami mokesniai ir savivaldybė pradėjo ramesnį gy¬ 
venimą. Bet esant prie lenkų demarkacijos linijos Liubavo vals¬ 
čiui ramiai ilgiau veikti nebuvo galima, nes 1919 m. rugsėjo mė¬ 
nesio 7 dieną lenkai okupavo Liubavo miestelį su viso vals¬ 
čiaus gyventojų. Tuomet tarybos Vykd. komit. pirmininkas Vit¬ 
kauskas visus raštus perdavė gretimai Kalvarijos valsčiaus savi¬ 
valdybei, o pats išbėgo į lietuvių pusę ir pastojo tarnauti Lietuvos 
policijon. Okupavus lenkams Liubavo valsčių ir nustačius de¬ 
markacijos liniją per Vartelinės mišką. Pajaujų km., Beržynų 
km., Pagraušių km., Trempinių km. ir dvarą. Skaisčių, Aguo- 
nio, Senabūdžio, Salaperaugio ir Pasiekų kaimus, laikė okupavę 
iki 1920 metų liepos mėn. 20 d. t. y. apie 11 mėnesių. 

Per tą laiką Liubavo valsčiaus savivaldybė pakriko, pradė¬ 
tas darbas nuėjo veltui, nes visi raštai, knygos ir dokumentai iš¬ 
simėtė. Likusieji kaimai Liubavo valsčiaus liko priskirti laiki¬ 
nai prie Kalvarijos valsčiaus. Likusį lietuvių veikėją Leskauską 
Petrą vėliau buvusį Viršaičiu okupacijos teritorijoj lenkai areš¬ 
tavo, kur jam pasisekė pabėgti į lietuvių pusę. Išbuvus lenkų 
okupacijai iki 1920 m. liepos mėnesio 20 dienai, rusams vejant 
lenkus į Varšuvą iš Liubavo valsčiaus lenkai patys išėjo. Išbė¬ 
gus lenkams, tuojau užėmė lietuviai. 

1920 metų liepos mėn. 22 d. atvyko Apskrities Viršininko 
pad. Grybauskas ir apsaug. vadas p. Paškevičius perdavė valsč. 
valdymą buvusiam prieš okupaciją Komiteto pirmininkui valsč. 

Viršaičiui Vitkauskui. Kadangi Vitkauskas ėjo tuomet ir mili¬ 
cijos pareigas, tai pirmininko (viršaičio pareigas) perdavė savo 
padėjėjui Leskauskui, kurį 1920 m. liepos mėn. 30 d. patvirtino 
ir Apskrities Komitetas. Išbėgus lenkams tuojaus buvo nustaty¬ 
ta laikina demarkacijos linija. Kadangi nebuvo stiprios apsau¬ 
gos, nes mūsų nei lenkų, tai barniai kildavo susišaudymų su len¬ 
kais, plėšimų ir p. 

Paėmęs valsč. Komitetą Leskauskas Petras nežiūrėdamas ne¬ 
ramumų kylančių su lenkais vėl pradėjo tvarkyti valsčiaus savi¬ 
valdybę su likusiu lenkų sekretorium Savicku, kurio ilgiau lai¬ 
kyti nebuvo galima, nes buvo nusistatęs lenkas ir vis stengėsi vi¬ 
saip lietuviams kenkti. 

Paliuosavus sekretorių Savicką pats Leskauskas ėjo ir sekre¬ 
toriaus pareigas iki 1920 m. gruodžio mėn. 1 d. kada atvyko nau¬ 
jas sekretorius Mikulevičius, su kuriuo pradėjo tvarkyti visas 
valsčiaus knygas, rinkti mokesčius ir vėl pastatė savivaldybę į 
tinkamas vėžes. Nes lenkai lietuviams Liubavo ir grąsino patys, 
bet dažnai tarp lietuvių ir lenkų kildavo susirėmimai, nekurie 
valsč. kaimai, kaip Reketijos kaimas kelis kart pereidavo iš rankų 
į rankas, nes nebuvo galutinai nustatyta demarkacijos linija. Prie 
pat demarkacijos linijos įvykstant dažnai susirėmimams — susi¬ 
šaudymams, nebuvo galima ramiai dirbti savivaldybės darbą. Sa¬ 
vivaldybės namas buvo užimtas kariuomene, tai valsč. raštinė bu¬ 
vo viename virtuvės kambaryje. 

Neturint jokios spintos, raštus išnešiodavo kareiviai, per ką 
iš tų laikų valdybos nėra raštų. Nustačius galutinai demarkaci¬ 
jos liniją toje pat vietoje, kur buvo ribos Suvalkų ir Kalvarijos 
apskričių rusų laikais, tai Liubavo valsčius visas teko prie Lie¬ 
tuvos priskirtas. 

Priskyrus Lietuvai visą Liubavo valsčių, vietos gyventojai 
nusistatę lenkiškai (daugiausia lietuviai) labai tuo buvo nepaten¬ 
kinti ir Lietuvos ypač policijos neapkentė. 1920 m. birželio mėn. 
broliai Ramanauskai ramiai važiuojant nužudė nuovados Vir¬ 
šininko padėjėją ^Mėšlių, manydami tokiais būdais lietuvius išva¬ 
rys. Subruzdo ir Reketijos kaimo gyventojai, darydami slaptus 
net susirinkimus, prisidėjimui prie lenkų. Žinoma tai jiems ne¬ 
pavyko 1921 metais įvyko valsčiaus Tarybos rinkimai, į kuriuos 
išrinkta 12 atstovų. Išrinkus valsčiaus Tarybą, nors vietos lenkai 
trukdė savivaldybei veikti, bet bendromis jėgomis, buvo įvedama 
visame tvarka. Išrinkus valsčiaus Tarybą jau buvo pradedama 

v^ėl tvarkyti savivaldybės veikimas, nes buvo nurimę įvairūs susi¬ 
rėmimai. Bet štai netikėtai 1922 metų lapkričio mėnesio 9 dieną 
apie 8 vai. ryto, apsiginklavusių granatomis ir šautuvais, apie 
trisdešimt vyrų iš lenkų pusės užpuolė Liubavo miestelį ir žiau¬ 
riai nužudė valsčiaus Valdybos sekretorių Mikulevičių Petrą, 
mokytoją Černių Petrą, vidaus policininkus Žvairaitį, Lenkaitį 
ir vietos krautuvės savininką tik ką grįžusi iš Amerikos pil. Ži¬ 
linską Jurgį. Šį žiaurų darbą atliko daugiausia tie kurie nėpakęs- 
dami lietuvių pametė savo namus ir pabėgo kartu su lenkais. At¬ 
likus šias žudynes, prisiplėšę iš krautuvių prekių visa gauja spru¬ 
ko atgal į lenkų pusę. 

Išbėgdami iš Liubavo dar metė į valsčiaus valdybos butą 
granatą, kuri sunaikino vėl visus valsč. sav. dokumentus, knygas 
ir bylas. Susirinkę dar likusius raštus valsč. Viršaitis Leskaus- 
kas perkėlė į Aleksandravo I dvarą atstume nuo Liubavo apie 5 
kilometrai, kur vėl tęsė savo darbą. Taip lenkų partizanams daž¬ 
nai puolant Lietuvos kaimus susiorganizavo ir Lietuvos šauliai 
(nors jie ir prieš tai jau buvo) ir pradėjo saugoti savo gyvento¬ 
jus. Išžudžius policiją, ir išsikrausčius valsčiaus valdybai dau¬ 
gelis lenkiškai nusistačiusių manė liksią prie Lenkijos, buvo net 
pasiuntę į lenkų Vyriausybę delegaciją prašydami, kad juos pri¬ 
imtų prie lenkų, bet matyti lenkų Vyriausybė tą jų prašymą ne¬ 
išpildė. Taip išsklaidyta valsčiaus savivaldybė, esant kasdien su¬ 
sirėmimams — mūšiams susirinkus Pagraužiu kaime pas pil. Pra¬ 
ną Geldotą, nutarė prašyti Lietuvos Vyriausybės, padaryti Liu¬ 
bavo valsčiuje tvarką. Tuomet atvyko Piliečių Apsaugos Depar¬ 
tamento Direktorius, Apskrities Viršininkas ir Kalvarijos nuova¬ 
dos Viršininkas su dvylika raitų policininkų ir suorganizavo — 
paskyrė saugoti pasieniečius pasienio policiją. 

Užėmus saugoti pasienio policijai susirėmimai sumažėjo ir 
todėl valsčiaus Savivaldybė persikėlė atgal į Liubavo miestelį. 
Bet normaliai dirbti pradėti nebuvo galima, nes valsčiaus Savival¬ 
dybės namą buvo užėmus pasienio policija. Be to dar darbas ne¬ 
buvo galima varyti pirmyn neturint tinkamo sekretoriaus. 

Liubavo valsčių per pusę skiria Šešupės upė. Sugrįžus savi¬ 
valdybei ir pradėjus tvarkytis, dar sunkino darbą,'^nes buvo nu¬ 
imta tiltai per Šešupę, per ką nebuvo galima susisiekti su puse 
valsčiaus. Bet tiltą tuojau Apskrities savivaldybė atstatė. Pri- 
siuntus Apskrities Valdybai sekretorių p. Jurkšą, tuojau buvo 
imtasi tvarkyti valdybos raštinė ir kt. Nuo 1923 m. pradžios 

susitvarkius lietuviams su lenkais nustojo susišaudymai ir susi- 
kivirčinimai. Kur valse, savivaldybė persikėlė į savo nuosavą 
plytinį namą, kuriame ir iki šiai dienai gyvena. Renkant vals¬ 
čiaus Tarybą 1924 m. valsčiaus Viršaitis tapo perrinktas pil. Jur- 
kynas Andrius gyv. Salaperaugio kaime. Vėliau nuo 1925 m. 
spalių mėn. 15 d. atvyko naujas sekretorius Stasiulevičius Juo¬ 
zas. kuris ėmėsi tvarkyti valsčiaus Savivaldybę: išrinkti visus už¬ 
silikusius mokesčius, išmokėti skolas, sutvarkyti knygas, bylas 
ir kitus dokumentus, net nuo 1919 metų, nes taip neramiai vals¬ 
čiaus savivaldybei gyvenant daug kartų buvo raštinė sunaikinta 
ir įvairūs dokumentai ir bylos buvo nesutvarkyta. Dabartiniu 
laiku nors valse, savivaldybė didelių darbų (neturi) nėra nuvei¬ 
kusi, bet vis tik beveik visos skolos baigiamos išmokėti. Keliai 
visame valsčiuje sutvarkyti gerai. Mokyklų tinklas valsčiuje 
ganėtinas. Iš šio trumpo aprašymo Liubavo valsčiaus savivaldy¬ 
bės kūrimosi ir veikimo aiškiai matyti, kad ji per tą laikotarpį yra 
daug vargo mačiusi ir nukentėjusi: kelis kartus buvo visai iš- 
sklaidinta, raštai sunaikinti; o tie trukdymai daugiausia yra len¬ 
kų darbas. 

Bet nežiūrint padarytų Liubavo valsčiaus savivaldybei lenkų 
skriaudų, šiandien savivaldybė susitvarkiusi ir ramiai dirba val¬ 
stybinį ir visuomeninį darbą. 

Dabar tai yra, nuo 1930 V. D. metų valsčiaus savivaldybės 
sekretorium K. Robinas, Viršaičiu nuo 1934 m. lapkričio mėn. 1 
d. Venslovas Juozas. 

Liubavo valsčius padalintas į 10 seniūnijų. Žemės plotas 
8,600 ha: I — 1,224 ha, II — 5.814 ha, III — 1.451 ha ir IV — 
107 ha. Gyventojų 3,945 žm. Iš jų analfabetų 104 žm. 

Pirmas Viršaitis, anksčiau Vykdomojo valse. Komiteto pir¬ 
mininkas buvo Jonas Vitkauskas. Paskum buvo Petras Leskaus- 
kas 4 metus, Andrius Jurkynas arti 10 metų ir Juozas Venslova 
(rašytojo brolis) nuo 1934 m. XI-1 d. 

Sekretoriai: Petras Mikulevičius (lenkų nužudytas), Juozas 
Jurkšas, Juozas Stasiulevičius ir nuo 1930 m. Kostas Robinas, 

Mokyklos: 

Liubavo 3 kompl., įsteigta prieš did. karą; Reketijos 3 
kompl., įsteigta taip pat prieš Did. Karą; Būdviečių 1 kompl., 
įsteigta 1920 m.; Sarkaičio 1 kompl., įsteigta 1919 m. 

Dvarai: 

Reketijos dv. išparceliuotas, naujakuriai sudarė Kovų kaimą. 
Centrą valdo Puciatickiai; Aleksandravo I ir II savininkai Glins¬ 
kiai. I išparceliuotas, ir sudarė Kalnėnų km.; Piliakalnių — 
Makauskų dv., savininkas Skotnickis, — Makauskų išparc. ir su¬ 
darė Kalnelių km.; Trempimų dv. išparceliuotas, centrą valdo 
Aufšlagytės; Pagraužiu dv. išparceliuotas, sudarė Saulėgražių 
km.; Skaisčių dv. išparc., sudarė kaimą Mantrimai; Paliubavės 
folv. išparc., sudarė Žiogaičių km.; Aguonio folv. išparc., sudarė 
Aguonėlės km. 

Ežerai: ^ 

Reketijos 36,840 ha; Asavos 4,59 ha; Salaperangio ežerai I 
14,56 ha, II 7,37 ha; Sarkaičio 16,52 ha; Liubavo 2,47 ha ir Trem¬ 
pimų 4,52 ha. 

Malūnai valse, yra 3: Ališaukoj ir Šarkaičiuos vėjo, o San¬ 
takos km. vandenis. 

Per Liubavo valse, ribas teka upės ir upeliai: Šešupėj SeU 
menkos upelis, Aistos, Cechos, Graužos, Rausvės ir Sarkyčio 
upeliai. Į Šešupę įteka Užkreivių ir Vyžupio upeliai. 

Durpynai: Aguonio seniūnijoj 25 ha, Asavos 10 ha, Būd¬ 
viečių 30, Navasodų 5, Liubavo 50, Reketijos 40, Salaperangio 
30, Pagraužiu 20, Trempimų 18, Žaliosios 15 ha. 

Durpynuose iškasama per metus 5,500,000 durpių gabalėlių 
ir parduodama Kalvarijos rinkoj, arba vietoje sunaudojama. 

Kalnai ir piliakalniai: Liubavo lauke prie pat administracijos 
linijos yra kalnai „Kačergos*'. Žaliosios kaime piliakalnis vadi¬ 
namas „Prancūzkalniu“. Liubavo kaim. Liubinsko Petro lau¬ 
kuose yra senkapis. Trempinių km. laukuos yra gražus apskri¬ 
tas Kalnelis „Koplyčkalnis“ vadinamas. Santakos km. yra did. 
karo kapai, kuriuose yra palaidota 203 vokiečiai ir 214 rusų. 

Žuvusieji už Tėvynės laisvę: 


Jonas Murauskas ir Juozas Rachevičius. 


Yra ir du šauliai partizanai: 

Jonas Kadyšius ir Vincas Žilinskas. 

Seniausieji žmonės: Juozas Zanavalskas Asavos km. 94 m., 
Motiejus Puchinskas Pelucmargių km. 92 m. ir Marė Kajokienė 
Aguonio km. 95 m. 

JONAS BENDORIUS. 

Kompozitorius Jonas Bendorius yra gimęs 1889 m. Skaiste- 
lių kaime, Liubavo valse. Tėvai turėjo 2 ha žemės, buvo darži¬ 
ninkai, bet sūnui Jonui pasisekė pačiam prasimušti j gyvenimą, 
tapti kompozitorių, publicistu, veikėju. Jisai baigė Varšuvos ir 
Leipcigo konservatorijas ir nuo 1924 m. yra Kauno Konservatori¬ 
jos mokytoju. „Dirva“ J. Bendoriaus išleido dvi laidas dainų 
rinkinėlį „Aušrelei beauštant“. Čia dainos parinktos labai popu¬ 
liarios, charakteringos, puikiai ir prieinamai mišriems chorams per¬ 
dirbtas. Perdirbime įdėta daug lietuviškos dvasios ir už tai dau¬ 
gumos choristų, bei vedėjų yra mėgiamos. 

ANTANAS VENCLOVA. 

Antanas Venclova yra gimęs 1906 m. Trempinių kaime, Liu¬ 
bavo valsčiuje nedidelio ūkininko Tomo Venclovos gausingoje 
šeimoje. Nuo pat mažumės, išmokęs skaityti iš religinių knygų, 
pamėgo skaitymą ir mokslą ir būdamas 7-tų metų amžiaus, apie 
4 klm. žiemą kasdien eidavo į Liubavo pradžios mokyklą. Pir¬ 
masis jo mokytojas buvo p. Klimavičius, vėliau — p. J. Butaus- 
kas, kuris tėvus įkalbėjo jį leisti į mokslą. 1918 m. išlaikė egza¬ 
minus į Marijampolės Valstybės gimnazijos Il-ą klasę. Gim¬ 
naziją baigė 1925 m. Vėliau studijavo Vytauto Didžiojo univer¬ 
sitete kalbas ir literatūrą. Universitetą baigė 1932 m. Nuo 1934 
m. yra Klaipėdos Vytauto Didžiojo gimnazijos mokytojas ir Pre¬ 
kybos Instituto lektorius. Spaudoj dirbti pradėjo dar būdamas 
gimnazijoj. Ypačiai studentaudamas daug rašė periodikoj. Sky¬ 
rium yra išleidęs šias knygas: 

1. Sūtemų skersgatviuos — eilėraščiai. 

2. Gatvės švinta — eilėraščiai. 

3. Beržai vėtroje — apysakos. 

4. A. Vienuolio „Paskenduolė“ — mėginimas tirti formali¬ 
niu metodu. 

5. Upton Sinclair gyvenimo ir kūrybos bruožai. 

6. Audringas Franęois Villono gyvenimas. 

Be to, yra vertęs į lietuvių kalbą pasaulinių rašytojų — Gny- 
de Manpassanto, Dickenso, Sofoklio ir k. raštus. Daug straip¬ 
snių apie žymesniuosius rašytojus yra išspausdinęs periodikoje 
(apie A. France, Rabelai, Whitmaną, Istrati ir k.). Redagavo 
garsų rašytojų aktyvistų literatūros žurnalą „Trečią Frontą“, ku¬ 
ris buvo plačiai pagarsėjęs ir už Lietuvos sienų. Siame žurnale 
spietėsi visos jaunosios pažangiosios liet. literatūros jėgos: K. Bo¬ 
ruta, P. Cvirka, J. Šimkus, K. Korsakas-Rad^vilas, Salomėja Nė¬ 
ris ir k. A. Venclovos kurinių yra išversta į latvių, rusų ir lenkų 
kalbas. Dabar Venclova rašo dviejų tomų romaną iš šių dienų 
jaunuomenės gyvenimo. 


IX. 

ŠILAVOTO VALSČIUS. 


Šilavotas, Plutiškės. 


Šilavotas. 


Šilavoto bažnytkaimis palyginamai nesenai įsisteigė. Prieš 
ketvertą desėtkų metų Prienų vikaras kun. Radusis atvyko Šila- 
votan ir su pagelba parapijonių pastatė bažnyčią. Bažnyčios sta¬ 
tymo laikais šioj vietoj testovėjo vienintelė gryčia. Prieš tai dar 
į rytus nuo bažnyčios buvo Šilavoto kaimas. Kai jis išsiskirstė 
į vienkiemius, tai Šilavotas savaime pranyko. Liko tik kapai ir 
juose medinė koplyčia. 

Kada buvo pastatyta mūrinė bažnyčia, tuoj atsirado ir viena 
kita krautuvė, prisistatė namų ir pasidarė bažnytkaimis. Išaugt 
jis dideliu neišaugo, dabar yra tik valsčiaus valdyba, pašto agen¬ 
tūra (nuo 1931 m.) polic. nuovadija, mokykla. Deja mokykla 

1934 m. buvo graži ir erdvi pastatyta, medinė, dviejų aukštų, bet 

1935 m. liepos 22 d. sudegė. Namų yra 10 visi mediniai, vieno 
aukšto. Bažnytkaimy nėra nei vieno žydo. Krautuvės 2. Šila¬ 
voto kaime yra degtinės parduotuvė. Elektros nėra, daktaro 
"aip pat nėra. 

Šilavotas yra labai aukštoj vietoj. Iš jo aplinkui matyti 
aukštesni pastatai per daugel kilometrų. Pav. Kauno radio stie¬ 
bai vakare kada uždegama ant jų elektra gerai iš Šilavoto matos. 
Taip pat matytis traukinys einantis pro Mauručius (12 kilom.). 
I Kauną 40 kilometrų. Nei ežero, nei upės bažn. neturi. Vienas 
kilom. Skriaudžių link yra upelė Jiesė. Ji ima pradžią Igliškėlių 
valsčiuj ties Pajiesio kaimu ir įteka į Nemuną ties Kaunu. Pro 
Šilavotą eina vieškelis: Prienai — Ąžuolų Būda (plentas). 

Prieš karą Šilavotas priklausė Klebiškio valsč. 1918 m. čia 
nebuvo nei parapijinis Komitetas susitvėręs, iškarto prisidėjo prie 
susiorganizavusio Klebiškio valsč. Vykdomojo Komiteto. Ko¬ 
miteto pirmininku buvo išrinktas Kruvelis. Vokietaitis taip pat 
ir Kalviūkštis tai ši trejiukė skaitoma to valsčiaus pirmaisiais or¬ 
ganizatoriais. 

1931 m. sausio 1 d. Klebiškio valsčius ir Mikališkės buvo 
likviduoti ir įsteigta naujas Šilavoto valsčius. Kaip tik įsisteigė 
čia valsčius, Šilavotas dar labiau pagyvėjo. Pirmuoju valsčiaus 

viršaičiu buvo išrinktas Viktoras Bražukas Kuišių km. Jisai iki 
tol buvo Mikališkio valsčiaus viršaičiu nuo 1927 metų rugsėjo 
15 d. 

Mikališkio valsčius susiorganizavo 1918 m. pabaigoj. Prieš 
karą ir gi buvo Mikališkio gmina, bet raštinė jos buvo pirmiau 
Pakrumpy, o prieš pat karą persikėlė į Jiestrakį. Pirmieji to 
valsčiaus (1918 m.) organizatoriai buvo Motiejus Karvelis, 
Adomkevičius ir kiti. 

Pertvarkant apskrities valsčius 1931 m. gale šis valsčius bu¬ 
vo likviduotas ir prijungtas prie Šilavoto valsčiaus. 



ŠILAVOTO BAŽNYČIA. 

Šilavoto bažnyčia pastatyta 1902 metais rūpesčiu kun. An¬ 
tano Radušio. Jis čia klebonavo 22 metus ir čia mirė ir jam ka¬ 
puose buv. vikaras kun. Juozas Vaičaitis pastatė gražų kapuose 
paminklą. Po jo buvo klebonu -kun. Adomas Lastauskas nuo 

1918 m. IX-4 d. Dabar jau kun. Lašt. Šilavote, kaip jau pasenęs, 
paliktas „ant lockavos duonos“, o klebonu nuo 1935 m. liepos 1 
d. yra kun. Jonas Kubilius. 

Apie kun. Radušį, yra užsilikęs Šilavote gražus atminimas. 
Jis čia įsteigė parapiją, pastatė gražią mūrinę bažnyčią ir paso¬ 
dino net 12.000 medelių. Apie bažnyčią apsodintos užsieninės 
eglaitės dar ir dabar primena ir liudija buv. klebono darbštumą. 
Šilavoto bažnyčios inventoriuje yra parašyta, kad 1806 metais 
čia buvo pastatyta maža medinė koplytėlė. Toj koplytėlėj šventa¬ 
dieniais ir sekmadieniais Prienų kunigai atlaikydavo mišias ir su¬ 
teikdavo kitus reikalingus parapijonims patarnavimus. Tokia 
tvarka tęsėsi iki 1895 metų. Šiais metais buvo įsteigta nauja pa¬ 
rapija Šilavotas. Klebonu buvo paskirtas Skriaudžių vikaras 
kun. Radušis. Jis dar būdamas vikaru iš Skriaudžių atvažiuo¬ 
damas pastatė čia pirmiausia kleboniją ir kitus reikalingus sau 
kaipo klebonui trobėsius. 

Jau 1896 m. 1-23 d., kun. Radušis apsigyveno Šilavote ir 
energingai ėmėsi statyti bažnyčią. Kaip jau anksčiau minėjau 
bažnyčia buvo baigta 1902 metais ir spalių mėn. 28 d. iškilmingai 
su procesija ir su giesme: „Garbė ir šlovė...“ buvo pereita iš 
senos koplytėlės į naują erdvią ir gražią bažnyčią. 

Parapijonių yra 2700 žm. 

Bažnyčios titulas šv. Širdis Jėzaus. 

A. A. Kun. Antanas Radušis yra gimęs 1848 m. VI-12 d. 
Ovanų km. Gižų parap. Įsišventinęs į kunigus Ant. Radušis 
maišais gabenosi lietuviškos literatūros „kontrabanda“ ir kur tik 
galėjo ragino žmones skaityti, šviestis, lavintis. Jisai buvo uolus 
bendradarbis kun. Sideravičiaus (Sudargo klebono). 

VALSČIUS. 

Šilavoto valsčius yra įkurtas 1931 metais iš buvusių Mikališ- 
kio ir Klebiškio valsčių. Buv. Mikališkio valsč. pakraščiai teko 
Sasnavos, Igliškėlių, Gudelių ir Balbieriškio valsčiams, o apie 
trečdalis Klebiškio valsčiaus — Prienų valsčiui. Šilavoto 
valsčiaus pirmtakūnai Klebiškio ir Mikališkio valsčiai kūrėsi 
Nepriklausomoj Lietuvoj kiekvienas sau atskirai, nes šie valsčiai 
buvo ir prieš karą. 

1918 m. gruodžio mėn. 1 d. Plutiškių bažnytkaimy buvo su¬ 
šauktas pirmas Mikališkio valsčiaus gyventojų susirinkimas, or- 

ganizacijos klausimams spręsti. Plutiškės susirinkimo dalyviai, 
aktingesnieji buvo vokiečių persekiojami. Mikališkio valse, stei¬ 
gėjais skaitėsi: Karvelis, Adomkevičius, Raulinaitis, Skučas, 
Aloburda ir kit. Klebiškio valsč. ėmė kurtis taip pat 1918 m. 
gruodžio pradžioje. Jo organizatoriai ir steigėjai buvo: Vokie¬ 
taitis, Gudynas, Kruvelis ir kit. 

Milicija šiuose abiejuose valsčiuose ėmė steigtis 1918 m. 
gruodžio mėn. Pirmuosius milicijantus rinko kaimų susirinkimai, 
paskum valsčiaus tarybos. Štai protokolas 1918 m gruodžio 16 
d. Mikališkio valsčiaus „kandidatų“ susirinkimo milicijai iš¬ 
rinkti : 

„1) Mikališkio valsčiaus penkiolikos kaimų kandidatai iš¬ 
rinko dauguma balsų Petrą Dagilių, Mikališkio valsčiaus milici¬ 
jos viršininku. 

2) O in miliciją valsčiaus išrinkti šie asmenys daugumos 
balsų. Petras Skučas, Juozas Damynas, Ksaveras Kvainaus- 
kas, Juozas Kaminskas, Jonas Mikalauckas. Susirinkimo pirmi¬ 
ninkas, Skučas. Sekretorius Dagilis. 

Milicijos Kandidatai Dagilis, Skučas, Damynas, Kaminskas, 
Kvainauskas, Jonas Mikalauckas. 

PROTOKOLAS. 

1) Susirinkę valsčiaus susirinkime kaimo įgaliotiniai 115 
balsų nutarė: 

1) Išrinko karo nuostolių sąrašo komisiją iš šių asmenų: 
Petras Labutis, Viktoras Lapinskas, Tamošius Lapinskas. 

2) Dauguma balsų išrinko raštinės sargu ir dokumentų ne¬ 
šėju Matą Urbanavičių su mėnesine alga 20 rublių. 

3) Nutarta valsčiaus raštinę iš Kuišių perkelti į dvarelį Skry- 
nupį. 

4) Mėnesiniu išrinktas valsčiaus raštininkas Jurgis Dulins- 
kas su užmokesčiu 50 rublių. 

5) Vienbalsiai nutarta visiems seniems vokiečių šaltyšiams 
po 3 gorčius ii; \ aitam po 32 gorčių avižų. 

Dėl valsčiaus pirmininko. 

6) Nutarta pirmininkui mokėti alga 50 rublių mėnesiui. 

7) Degtinės varymu turi rūpintis kaimo pirmininkai, kad 
degtinė turi būti griežtai sustabdyta. 

8) Nutarta valsčiaus žydams duonos neduoti. 

9) Daugumos balsų nutarta, kad Plutiškių aliejnyčios savi- 

ninkas Kasrilius Gulbas neprivalo daugiau imti už spaudimą kaip 
2 rubliu. 

Mikališkio valsčiaus Viršaičiais yra buvę: Motiejus Karvelis, 
Motiejus Adomkevičius, Kazys Klinauskas, Jonas Skučas, Vik¬ 
toras Bražukas. Sekretoriais: Jurgis Dulinskas, Antanas 2ie- 
nius, Juozas Bartninkas, Kazys Gruzdąs, Adolfas Kavaliauskas, 
Juozas Smolenskas ir Eugenijus Pieniūta. 



Šilavoto šauliai. 


Klebiškio valsč. Viršaičiai buvo: Juozas Gudynas, Jonas Vo¬ 
kietaitis, Antanas Kruvelis, Jonas Vokietaitis, Jurgis Jotauta, 
Antanas Kruvelis, Andrius Kalvūkštis, Jonas Vokietaitis, Juozas 
Stankevičius, Simanas Kuzmickas, Antanas Kruvelis, Juozas Al- 
kimavičius, Antanas Aukštakalnis, Aleksandras Moceina. Se¬ 
kretoriai: Vincas Ciprisevičius, Vincas Dvilinskas, Jurgis Šiliaus- 
kas, Vincas Arnastauskas, Artūras Gešventas, Pranas Kačinskas 
ir Jonas Černiauskas. 

Šilavoto valsč. viršaičiu — Viktoras Bražukas, o sekretoriais 
buvo: Jonas Černiauskas, Ksaveras Tobaras ir Juozas Smolen¬ 
skas. 

Mokyklos: Šilavoto, 2 kompl., įsteigta prieš did. karą; Inga¬ 
vangio 3 kompl., įsteigta su 1 kompl. 1918 m., o kiti du kompl. 

įsteigti 1927 ir 1929 m.; Degimų 2 kompl. — Siurupio kaime 
įsteigtas I-as kompl. 1921 m. ir Pakrauliškio km. įsteigtas II 
kompl. 1930 m.; Jiestrakio (Sarginės km.) 1 komp. įsteigta 1923 
m.; Maciuliskių (Mielaišupio km.) 1 kopi., įsteigta 1923 m.; 
Plutiškių 2 kompl., įsteigta I-as kompl. 1920 m., Il-as 1933 m.; 
Tartupio (Skersabalio km.) 1 kompl., įsteigta 1929 m.; Mikališ- 
kio (Stuomeniu km. 2 kompl. ir Kuišių km. 1 kompl.), įsteigta 
Kuisių km. 1916 m.. Stuomeniu 1928 ir 1930 m.; Pivktavietės 1 
kompl., įst. 1927 m. 

Dvarai: 

Klebiškės išparceliuotas kaipo majoratas 1910 m.; Mikališ- 
kis išparc. 1919 m. ir sudarė Stuomenų kaimą; Skrynupis išparc. 
1920 m. 

Ežeras yra vienas Skersabalis apie 3 ha ploto. 

Malūnai: Ingavangy, 2arčiuos, Mielaiškampy, Paskrynupy 
ir Sarginė] — vėjo; Pakiaulišky ir Pažaršty — vandens ir Kni¬ 
siuos su Makaline — motoriniai. 

Valsčiuje yra 3 dūminės gryčios, apie 70% šiaudais dengtų, 
kiti skarda, gontais ir kit. Yra ir 5 seneliai, turintieji arti 100 
metų: Antanas Mieldažys Ingavangio, Matas Bulota Juodarais- 
čio, Katrė Danilevičienė iš Dūmiškių, Katarina Gustaitienė N. 
Klebiškio ir Ona Motuzienė Žemaitkiemio. Analfabėtų dar pri- 
skaitoma iki 300 zm. Daugiausia pavardžių pasitaiko Juodsnu- 
kiai. 

Žuvę už Tėvynę: 


Motiejus ir Kazys Saršunai ir J. Urbanavičius. 

Karo invalidai: 

Motiejus Gudaitis ir Antanas Galinis abu Skrynupio km. 

Piliakalniai yra 3: Klebiškio, Pašlavančio ir Naujasodžio. 
Ingavangio, Jiestrakio, Pirktavietės, Puziškių ir Skersabalio kai¬ 
muose yra seni kapai ir juose jau senai nelaidojama. 

Plutiškės bažnyčia. 

Plutiškės bažnyčios istorijėlė yra trumpa. 1791 m. čia sto¬ 
vėjo koplyčia ir ji 1801 metais buvo paversta į parapijinę (filijos) 
bažnyčią. Klebono kun. Simano Mockevičiaus rūpesčiu nuo 
1839 m. tapo atskira parapija. Titulas šv. Juozapas. Parapijonių 
3200 žm. Klebonu yra kun. Mykolas Ilgūnas. 

Plutiškės bažnyčia. 


PRANAS BARKAUSKAS. 


Pranas Barkauskas gimė 
1900 m. Pažarsčio kaime, Šila¬ 
voto valse. Grįžęs iš Rusijos 
Lietuvon stojo savanoriu Lietu¬ 
vos kariuomenėn ir baigė Karo 
Mokyklos I laidą Įeit. laipsniu. 
Tarnavo krašto apsaugos minis- 
terio adjutantu. Išėjęs atsargoh 
baigė aukštąjį mokslą Prancūzi¬ 
joje. Kurį laiką buvo mokesčių 
inspektorium, o vėliau pasiėmė 
atsakingas savivaldybių depar¬ 
tamento direktoriaus pareigas, 
kurias iki šio laiko sėkmingai 
eina. 

1936 m. birželio mėn. 9—12 
d. buvo išrinktas tautos atstovu 
i Seimą. 



Pranas Barkauskas. 


Marijampolės apskritis. 

PULKININKAS LEONAS GUSTAITIS. 

Gen. štab. pulkininkas Leonas Gustaitis gimęs Jestraukio 
km., Šilavoto valse., 1897 m. rugpiūčio 7 d. Baigęs Veiverių mo¬ 
kytojų seminarijų, bet mokytojaut neilgai teko, nes kūrėsi Lie¬ 
tuva, jos kariuomenė ir L. Gustaitis stojo savanoriu mūsų kariuo- 



Pulk. Leonas Gustaitis. 


menėn. 1919 m. baigė II laidą Lietuvos Karo Mokyklos. Taip pat 
baigė ir aukštuosius karininkų kursus. 

1932 m. baigė generalio štabo akademiją Italijoj. 

Nuo 1935 m. rugsėjo 20 d. yra 1 pėst. D. L. K. Gedimino 
pulko vadu. 

Apdovanotas D. L. K. Gedimino ord. III laipsn. savanoriu 
ir 10 m. neprikl. medaliais ir latvių 3-jų žvaigždžių III kl. ord. 

LEITENANTAS SIMONAS URBANAVIČIUS. 

Leit. Simonas Urbanavičius gimė 1907 m. spalių 19 d. In¬ 
gavangio km, Šilavoto valse. Mokslus ėjo Šilavoto pradžios mo¬ 
kykloj, Prienų gimnazijoj, XI karo Mokyklos laidą. Buvo 5 pėst. 
D. L. K. Kęstučio pulke, karo Mokykloj ir vėliau kariuomenės 
Štabo spaudos ir Švietimo skyriuje „Kario“ Redaktorių. 



Leitenantas Simonas Urbanavičius. 

Būdamas Karo Mokykloje redagavo kariūnų žurnalą: „Ka¬ 
riūnas“. Tą žurnalą Įeit. Urbanavičius įsteigė ir ketverius metus 
n redagavo. Prieš tai jo buvo išleista: „Kariūno atsiminimai“ dvi 
dalys. Taip pat išleido eilėraščių rinkinį: „Gyvenimo eilėraš¬ 
tis“. 


VEIVERIŲ VALSČIUS. 


Veiveriai, Skriaudžiai, Pažėrai. 


VEIVERIAI. 


Veiverių miestelis yra ant plento: Kaunas — Marijampolė; 
22 kilom, nuo Kauno ir 34 kilom, nuo Marijampolės. Gretimieji 
miesteliai, bei bažnytkaimiai: šiaurėje Garliava 9 kilom., rytuose 
Šilavotas — 15 kilom., pietuose Plutiškės 12 kilom., pietų—vaka¬ 
ruos Skriaudžiai ir šiaurėj Pažėrai. Šiaurėje nuo Veiverių eina 
geležinkelis: Kaunas — Kybartai. Čia pat netoli Veiverių yra ir 
geležinkelio stotis Mauručiai (3 kilom.). Kokiam I 1/2 kilom, 
atstume nuo miestelio dar yra ir sustojimo vieta, pavadinta Paba¬ 
liškiai. 

Veiveriai — miestelis tai savotiškas savo išsidėstymu. Stovi 
jisai abipus viršminėto plento ir sudaro vieną — vienintelę gatvę 
pavadintą, žuvusio kovose su lenkais a. a. Įeit. Aleksandro Bėro 
vardu. Kai kam yra nesuprantama, kodėl ši vienintelė Veive¬ 
riuose gatvė pavadinta Bėro, o ne daug daugiau nusipelniusio 
veiveriečiams, taip pat veiveriečio, pav. žuvusio kovose su lenkais 
Įeit. Juozo Jono Kuklierio, arba garbingai žuvusio Įeit. Gudyno 
vardu. Jeigu kas suklydo, duodamas gatvei vardą, tai dabarti¬ 
niams valsčiaus valdovams dar yra galimumo tą vardą atitaisyti. 

Miestely yra namų 84. Mūrinių 5, kiti mediniai, vieno aukšto. 
Gyventojų 500. Žydų yra tiktai viena šeimyna iš 2 asm. Krautu¬ 
vių 5, iš jų 4 lietuvių ir 1 žydo. Yra 1 restoranas, 1 alinė, 1 deg¬ 
tinės pard. krautuvė, 1 kepykla. Siuvėjų yra 4, batsiuviai 3, 1 
fotografas, 1 kailiadirbis (totoris). Elektros miestelis neturi. Yra 
aptieka ir daktaras. 


VEIVERIŲ BAŽNYČIA. 

Pirmutinė Veiverių bažnyčia buvo medinė, pastatyta 1812 
metais. Tai buvo Zapyškio filija ir ją valdė kamendoriai. Dabar¬ 
tinė bažnyčia pastatyta Juozapo Godlevskio lėšomis 1853. Gi 
1887 m. pakonsekruota Seinų Sufragano Vysk. Juozapo Olekos. 
Bažnyčios titulas — Sv. Liudviko. 


— 328 — 


Kaipo atskira parapija Veiveriai tapo 1846 metais. Nuo to 
laiko, kaip toliau matysime, buvo nuolatiniai čia klebonai. Prieš 
tai tūlą laiką Veiveriai dar buvo Garliavos f iii ja ir ją valdė 
administratoriai. 

1934 m. Kun. Krupavičiaus rūpesčiu, parapijonių lėšomis 
atremontuota: pagrindiniai atnaujinta. 


/JT 



Veiverių bažnyčia. 

Klebonais buvo: 1) 1846—1854 m. Kun. Fel. Rinkevičius, 2) 
1854—1858 m. Kun. Jurgis Dielinskas, 3) 1864 m. Kun. Prūselai- 
tis, 4) 1877 m. Kun. Šipauskas, 5) 1893 m. Kun. Natkevičius (mi¬ 
ręs, Šunskuos, 98 metų 1936 m.), 6) 1897 m. Kun. Gilius, 7) 1903 
m. Kun. Kolbačauskas, 8) 1922 m. Kun. Adomas Skariinskas, 9) 
1927 m. VII-30. Kun. Petras—Paulius Bulvičius. Rusų valdžios 

buvo ištremtas Rusijos gilumon. Dar gyvas, kunigauja Kaunijoj. 
10) 1927 m. VII-20 — 1928. XI. 8 Kun. Antanas Vebeliūnas, 11) 
1928. XI. 8 — iki 1933 m. rudens — Kun. Ignas Starkus, 12) 
1933 m. XI. — 1935 m. II. — Kun. Mykolas Krupavičius, 13) 
1935 m. II — Kun. Juozas Šalčius. 

Prie dabartinio klebono yra pastatyta graži mūrinė dviejų 
aukštų klebonija. 

Štai pirmieji dokumentai kaip organizavosi Veiverių vals¬ 
čiaus savivaldybė. 

PROTOKOLAS L 

Veiverių valsčiaus Pildomojo komiteto rinkimų, įvykusių 
25 d. lapkričio 1918 m. dalyvaujant 40 atstovų nuo 28 kairnų bū¬ 
tent: 1) Veiverių — Antanas Zavadskas ir Kazys Civinskas, 
2) Pakeklio — Mateušas Andriušis, Jurgis Blažaitis, 3) Petkeliš- 
kių — Steponas Rinkevyčius, Motiejus Žilinskas, 4) Mauručių 
— Andrius Skučas, Jonas Skučas, 5) Šilėnų — Vincas Pažėra, 6) 
Pažėrų — Juozas Smailys, 7) Pabartupio — Jonas Mitkus, An¬ 
tanas Danielius, 8) Padrečių — Jonas Janušauskas, Juozas Stan- 
kevyčius, 9) Belevyčių — Kazimieras Lukaševyčius, 10) Tarpiš- 
kių — Juozas Raudonikis, 11) Pabališkių — Juozas Žemaitis, 
Tamošius Aniuškevyčius, 12) Pagramdinės — Andrius Vaitkū- 
iias, 14) Gyvių — Jonas Lukaševyčius, 15) Skriaudžių — Pusku¬ 
nigis, Čebelis, 16) Keturakiškės, Patašinės, Užbalių — Jonas 
Degutis, 17) Bundziškių, Agliniškės — Mockapetris, 18) Papil¬ 
vių—Mateušas Mikluševyčius, 19) Dievogalos—Juozas Marčiu¬ 
lionis, Gudelių valsčiaus kaimai norintieji prisidėti prie Veiverių 
valsčiaus, 20) Mozūriškių — Antanas Skirpstūnas, 21) Juodbu- 
džio — Motiejus Blažaitis, Kazimieras Jankauckas, 22) Baraus- 
kinės — Juozas Štuopis, 23) Gustaičių — Juozas Gustaitis, Ta¬ 
mošius Serbentą, 24) Pavjemonio — Mateušas Gustaitis, Kazys 
Grinas, 25) Skerdupio — Banionis, 26) Kazliškių — Vincentas 
Cibirka, 27) Kliniškės, Kampinių, Tarputiškių — Mateušas Stan¬ 
kevičius. 

Pastaba: Naujai pribuvo atstovai iš šių kaimų: Girininkų I 
Jonas Sliesoraitis; Girininkų II Antanas Marčiulionis. 

A. susirinkimą atidengia Veiverių parapijos Pildomojo ko¬ 
miteto narys. Prieita prie rinkimo pirmininko — dauguma balsų 
išrinktas dr. J. Kuklierius. 

Sekretoriumi pakviestas dr. Skirpstūnas. 

B. Naujai išrinktas pirmininkas, vardu Veiv. parap. Pildo¬ 
mojo komiteto, nurodęs į blogas puses tvėrimo parapijinių komi¬ 
tetų. Atsisako nuo tolesnio tęsimo gyvavimo, srityj tvėrimo nau¬ 
jos valdžios, minėto komiteto kurs užleidžia vietą pageidaujant 
pildomujui komitetui valsčiaus. Kartu išriaiškia nuomonę, kad 
valsčiaus surėdymas priimtą šiokia išvaizda: kiekvienas kaimas 
renka po 1 arba 2 atstovu, kurie rūpinasi kaimo milicijos organi¬ 
zavimui, ekonominio bei kultūrinio stovio aprūpinimu; vieno 
valsčiaus, visų kaimų atstovai sudaro valsčiaus Tarybą; Taryba 
gi renka valsčiaus pildomąjį komitetą, kurs veda valsčiaus visus 
dalykus ir susineša su apskričio Pildomojo Komitetu. Valsčiaus 
Taryba siunčia atstovus sudarymui apskričio Tarybos. 

Del nuoseklesnio tęsimo susirinkimo, nustatyta šiokia die¬ 
notvarkė: 

1. Tvarkymas parapijoms ir valsčiais 

2. Valsčių ir kaimų surėdymai 

3. Santikiai valsčiaus komiteto su vokiečių valdžia 

4. Instrukcijos pageidaujamam valsčiaus komitetui 

5. Rinkimai 

I. 

Del tvarkymo parapijomis ir valsčiais kalba dr. Lekeckas, 
nurodydamas į skiringumą valsčiaus nuo parapijos; toliaus nu¬ 
rodyta vienpusiškumą Vyriausios Liet. Tarybos kuri paduodama 
projektą tvėrimo parapijinių komitetų, norėjo padaryti į rinkimus 
didesnę įtaką kunigijos; galop nurodo į nepatogumus tvarkymo 
parapijomis. Kiti kalbėtojai pritaria išreikštoms nuomonėms — ir 
susirinkimas pasmerkė kūrimą parapijinių komitetų su tikslu su¬ 
tverti naują valdžią; kartu susirinkimas pasiryžta (tverti) pradėti 
rėdytis valsčiais. 

II. 

Daug kalbėtasi apie kaimų ir valsčiaus surėdymus, galop 
priimta dr. Lekeckio pasiūlyta šiokia rezoliucija Tvarkant naują 
Lietuvos valdžią, kaimas (arba keli maži susidėją) visuotinuose 
gyventojų, be, skirtumo lyties, tikėjimo nuo 20 metų, susirinki¬ 
muose renka kaimo Tarybą iš 3—5 asmenų kuriai priklauso visa 
kaimo valdžia; ligi tolesnio atstovavimo išdirbimo, kaimų ats¬ 
tovai sudaro valsčiaus Tarybą, kuriai priklauso valdžios viso 
valsčiaus; Taryba renka valsčiaus Pildomojį komitetą iš 7 asme¬ 
nų,įbėgamiesiems dalykams vesti valsčiaus Taryba renka įgalio¬ 
tinius į pavieto suvažiavimą, kurs renka pavieto Tarybą, vedimui 

reikalų pavieto. Ir priežasties Lietuvos mažo ploto gubernijų 
Tarybų nebereikia. Pavieni asmens viršininkai, skiriami iš vir¬ 
šaus, — neprivalo būti. 

III. 

Apsvarsčius santykius valsčiaus Komiteto su vokiečių val¬ 
džia, nutarta: griežtai reikalauti nuo vokiečių Amtsforšterio 
pardavimo valsčiaus dalykų pildomajam valsčiaus Komitetui, 
kurs atlikinės civilės valdžios priedermes, neliečiant vokiečių ka¬ 
riškų dalykų. Nesutikus vokiečių valdžiai perduoti valsčiaus 
dalykus į Komitetą žynybą Komitetas, neturėdamas realės vertės 
bei jėgos ir nepageidaujamas palaikyti vokiečių valdžią, pertrau¬ 
kia su vokiečių valdžia visokius sąryšius, ir nepradeda aktyviai 
darbuotis ligi pilno perėmimo valsčiaus dalykų iš vokiečių rankų. 

IV. 

Iš pirmesnių pasikalbėjimų bei nutarimų paaiškėjo ir ins¬ 
trukcijos Pildomajam Komitetui, kodėl tas punktas savaimi at¬ 
puola. 

V. 

Del rinkimų nutarta: a) valsčiaus pildomasai Komitetas susi¬ 
deda iš 7 asmenų; b) rinkimus atlikti slaptu balsavimu išrašant 
numerių kandidatų sulyg eilės įstatytų kandidatūrų, c) kandida¬ 
tais galima statyti ne vien iš tarpo narių Tarybos, bet ir iš paša¬ 
linių asmenų. 

Prieita prie rinkimų; pasiūlyta 14 kandidatų; Pasekmės rin¬ 
kimų šiokios; 

a) Į pildomojo komiteto pilnateisiais nariais išrinkti šie as¬ 
mens: 

1. Jonas Kuklierius, kaimo Veiverių, gavęs 37 balsus. 

2. Kazimieras Lekeckas, kaimo Skriaudžių, gavęs 36 balsus. 

3. Jonas Kaunas, kaimo Veiverių, gavęs 30 balsų. 

4. Andrius Cinką, kaimo Veiverių, gavęs 27 balsus. 

5. Antanas Skirstūnas, kaimo Mozūriškių, gavęs 26 balsus. 

6. Steponas Rynkevičius, kaimo Petkeliškių, gavęs 20 balsų. 

7. Juozas Albrektas, kaimo Veiverių, gavęs 19 balsų. 

b) Kandidatais liko: 

1. Jonas Makūnas, kaimo Padainupio gavęs, 14 balsų. 

2. Jonas Starkiavyčius, kaimo Veiverių, gavęs 13 balsų. 

3. Jonas Skučas, kaimo Mauručių, gavęs 13 balsų. 

4. Mikas Raulynaitis, kaimo Veiverių, gavęs 10 balsų. 

5. Motiejus Blažaitis, kaimo Juodbūdžio, gavęs 7 balsus. 

6. Mateušas Gustaitis, kaimo Pajevonio, gavęs 6 balsus. 

Pastaba: a) Naujai išrinktojo Pildomojo Komiteto susirinki¬ 
mas turi įvykti 26 lapkričio. 

b) Valsčiaus Tarybos susirinkimas — 1 gruodžio 2 vai. po 
pietų mokykloj. 

Siuomi susirinkimas baigiamas. 

Pirmininkas (pas.) J. Kuklierius. 

Sekretorius (pas.) A. Skirpstūnas. 

PROTOKOLAS II. 

Veiverių valsčiaus Tarybos posėdžio, įvykusio 8 d. gruodžio 
1918 m. Prezidiumą sudaro valsč. Pildomojo kom. prezidiumas — 
pirmininkas — Kaunas, Sekretorius J. Kuklierius. 

Nustatyta Dienotvarkė: 

I. Pranešimas apie Marijampolės apskričio valsčių delegatų 
susivažiavimą. 

II. Miškų apsauga 

III. Milicijos organizavimo klausymas 

IV. Lėšų išgavimas aprūpinimui valsčiaus reikalų 

V. Pirkimas nuo vokiečių javų 

VI. Anspaudos išgavimas. 

I. Apie apskričio valsčių atstovų suvažiavimą praneša Kuk¬ 
lierius, nupiešdamas svarstytus susivažiavime klausymus, 

II. Del miškų apsaugos nutarta: 

a) Kuo greičiausia sustabdyti ekspluotavimą girių; — laiki¬ 
nai, kol bus surasti miškų sargai, rūpinasi apie girias pavesti kai¬ 
mų taryboms. 

b) Malkų parsivežti leidimą išduoda kaimo taryba, su už¬ 
tvirtinimu valsčiaus Pildomojo Komiteto, 

c) Sekančiame valsčiaus Tarybos posėdyje pateikti kandida¬ 
tus į miškų tarnautojus (sargus žvalgus). 

III. Del organizavimo milicijos. 

a) Kaimų milicijos organizavimas pavedamas kaimų tarybai. 

b) Valsčiaus milicija susideda iš 3 raitų ir 2 pėsčių. 

c) Milicionieriai nešioja ant kairės rankovės raudoną raikštį 
su parašu: valsčiaus mil. V. V. M. (Veiverių valsčiaus mik); gi 
kaimų — vardo pirma raidė kaimo ir žodžių „milicijan“. 

d) Pas kiekvieną valsčiaus milicijonierį turi būti paliūdymas 
nuo valsčiaus P. K.; gi kaimo milicijonieris tur paliudymą nuo 
savo kaimo tarybos, su užtvirtinimu valsč. Pil. Kom. 



- 333 - 


IV. Del išgavimo lėšų. 

a) Kiekvieno kaimo taryba surenka mokesnio nuo margo 
po 15 kp. ir 11 ar 12 gruodžio suneša į valse. Pik Kom. 

b) Kaimo taryba surašo kaime esančius pirklius ir krautu¬ 
vininkus, ir aprašymą Jų turtų pristato į valsčiaus Tarybą, kur 
bus nustatyti, sulig paduoto turto mokesčio. 

V. Del pirkimo nuo vokiečių javų: 

a) Surinkti nuo gyventojų, neturinčių pakankamai duonos 
(nuo mažažemių, bežemių ir pabėgėlių) po tiek pinigų, kad gali¬ 
ma būt nupirkti kiekvienai šeimynai tiek centnerių rugių, kiek 
narių šeimynoje, mokant už centnerį 17 markių. 

b) Surinktus pinigus sunešti valsčiaus Pildomojin Komite- 
tan i2 arba 11 gruodžio. 

Šiuo susirinkimas baigemas. 

P. S. Sekantysis tarybos posėdis sekmadieny 15 d. gruodžio. 

Pirmininkas (pas.) J. Kaunas. 

Sekretorius (pas.) J. Kuklierius. 

PROTOKOLAS III. 

" Veiverių valsčiaus Tarybos posėdžio, įvykusio 15 d. gruo¬ 
džio 1918 m. dalyvaujant atstovams nuo 25 kaimų. Prezidiumą 
sudaro Pildomojo Komiteto prezidiumas. 

Svarstomi dalykai: 

I. Del kvorumo Tarybos posėdžiuose: 

a) Tarybos posėdis skaitosi teisėtu, kuomet susirenka ats¬ 
tovų nemažiau kaip nuo 2/3 visų valsčiaus kaimų. Neatsilankius 
minėtam skaičiui susirinkimas atidedamas kitam kartui, kuomet 
posėdis ir nutarimai skaitosi teisėtais, neatsižvelgiant į skaičių at¬ 
silankiusių. 

b) Neatsilankiusiems posėdin siunčiamos iš nutarimų ištrau¬ 
kos, liečiančios viso valsčiaus dalykus. 

II. Del pasirašinėjimo ant protokolų: Išrinkti trys asmens: 
Jurgis Blažaitis, Juozas Žemaitis ir Mateušas Andriušis, kurie 
su prezidiumu posėdžio, pasirašinės ant Tarybos posėdžio pro¬ 
tokolo. 

III. Del miškų apsaugos: 

Nutarta išrinkti komisija iš trijų asmenų, kurios užduotiniu 
bus: parūpinti pieningus aprubeževimus miškų, prigulinčių prie 
Veiverių valsčiaus, ir susitaręs su kaimais, prieinančiais prie miš¬ 
kų, parinkti apsaugą, išskirstant ją į reikalingas vietas. 

Komisijon išrinkti: Andriušis, Andriuškevyčius, Andziulis. 

IV. Milicijos klausimui. 

a) Alga milicijonieriams paskirta 75 rubl. vyresniam 85 r. 
Prie to, valsčiaus lėšomis apiūpinamas butas ir kuras. 

b) Valsčiaus milicijon išrinkti šie asmens: Juozas Tamulevy- 
čius, kaimo Mauručių, Antanas Kalauskas, kaimo Belevičių, Juo¬ 
zas Jankauckas — Juodbudžio, Mikas Žemaitis — Padainupio, 
Povilas Vilčinskas — Juodbudžio. Kandidatais liko: Antanas 
Blažaitis — Pakeklio ir Antanas Baranauckas — Veiverių. 

c) Išrinkti valsčiaus milicijon, 17 gruodžio privalo apsilan¬ 
kyti Valsčiaus Pildomajan Komitetan. 

P. S. Ketverge 19 gruodžio paskirtas Veiveriuose susirinki¬ 
mas visų kaimų milicijonierių. 

V. Klausymas apie mokesčių sunešimą sukėlė abejojimui dėl 
pasitikėjimo valstiečių valsčiaus Tarybai — todėl tą klausymą ir 
galutinį nusprendimą apie girių vežimą, paliko visuotinam vals¬ 
čiaus susirinkimui, kurs turi įvykti 19 gruodžio 10 vai. ryto. 

Siuomi susirinkimas baigiamas. 

Pirmininkas (pas.) J. Kaunas. 

Sekretorius (pas.) J. Kuklierius. 

PROTOKOLAS IV. 

Veiverių valsčiaus Tarybos posėdžio įvykusio 5 sausio 1919 
m. dalyvaujant 19 asmenų. Posėdis skaitomas teisėtu neatsižvel¬ 
giant į skaičių narių, nes pirmiau šauktas, dėl nepilno kvorumo 
posėdis neįvyko. 

Svarstomi šie dalykai: 

I. Del kontrolės komisijos nutarta: išrinkti kantrolės komi¬ 
sijon 3 asmenius, kurių užduotimi bus patikrinti darbus Tarybos 
Pildomojo Komiteto ir vykinimus nutarimus. Tarybos išrinkti šie 
asmens: Jonas Blažaitis, Motiejus Blažaitis, Mikas Raulynaitis. 

II. Del organizavimo norinčių stoti savanoriais į Lietuvos 
Apsaugos pulkuosna. 

Balsavimui nutarta pavesti valsč. Tarybos Pil. Komitetui pa¬ 
kviesti atatinkamus asmenis, sudarymui komisijos kurios užduo¬ 
timis bus kviesti ir organizuoti jaunuolius, norinčius stoti sava¬ 
norius pulkus. 

III. Del steigimo Koperatyvo. 

Sudarymui užmazgos koperatyvui ir vedimui propagandos 
tarp valstiečių dėl reikalingumui tokios organizacijos įsirašė šie 

asmens: Raulynaitis, Rinkevičius, Albrektas, Baranauskas, Je- 
leksa, Šalna, Danusevyčius, Varkala, Andriuškevičius Blažaitis 
ir Zavadskas. 

Šiuomi posėdis baigemas. 

Pirmininkas (pas.) Kaunas. 

Sekretorius (pas.) J. Kuklierius. 

Mokyklos: Veiverių 5 kompl.; įsteigta 1919 m.; Pažėrų 2 
kompl.; įsteigta 1919 m.. Skriaudžių, 2 kompl. įsteigta 1919 m.; 
Gudelių 2 kompl., įsteigta 1923 m.; Bubantiskių 1 kompl., įst.. 
1924 m.; Grigaliūnų 1 kompl., įst. 1919 m.; Alozūriškių 1 kompl. 
įst. 1925 m.. Kampinių 1 kompl., įst. 1920 m. ir Girininkų — Mar- 
vos 2 kompl., įst. 1927 m. 

Dvarai: Mozūriškių išparc. 1924 m., kaimas gavo Lizdeikių 
vardą; Petkeliskių išparc. 1925 m. Čiurlių km.; Tulauskų išparc. 
1924 m,;Byliškės išparc. 1923 m.. Naujienos (Navynos) išparc. 
1921 m. Visi suminėti dvarai buvo Tiškevičiaus nuosavybė. Mi- 
kalajavo dv. išparc. 1925 m., kaimas gavo Guobų vardą. 

Veiveriuos ir Mauručiuos yra po motorinį malūną. Mauru¬ 
čiuos ir lentpiūvė. 

Didž. karo metu apie pusę Veiverių valsčiaus vokiečių ka¬ 
riuomenė išdegino. Bendri vokiečių rusų kapai yra: Lizdeikių 
km., Pabartupio, Veiveriuos. 

Lietuvos nepriklausomybės kare garbingai žuvę: 


Andrius Struogys, Kazakevičius, Bronius Sabaliauskas, 
Kazys Cebelys, Antanas Paltanavičius, 

Vincas ir Pranas Baguckai, Keršis, 

Matas Tamulevičius, Aleksandras Beras, 

Juozas—jonas Kuklierius, Antanas Juška, 

Andrius Šliuževičius ir Antanas Kuzmickas. 


Karo invalidai: Juozas Tvarijonas Budelės km. ir Antanas 
Giedraitis Kliniškės km. 

Valsčiuje daugiausia pavardžių pasitaiko Skučų. 

Netoli 100 metų senelių yra: Dievogalos Agnė Varkalienė 
95 m.. Veiverių Motiejus Vaitkevičius 85 m.. Gyvių Andrius 
Maurušaitis 96 m., Skriaudžių Petras Brundza ir Puskunigis, 
Gudelių Matas Milišauskas. Analfabetų valsč. yra apie 10%. 
Dūminė pirkia visame valsčiuje tik viena. 

Kelių yra: 180 kilom. II ir III rūšies. Plentas yra plentų val¬ 
dybos žinioje ir valsčius juo tik naudojasi. 

Viršaičiai yra buvę: Motiejus Lukoševičius, Matas Gustai¬ 
tis, Jurgis Blažaitis, Juozas Cibirka, Lauras Pažėra ir Matas An¬ 
driušis. 

Sekretoriai: Juozas Kuklierius, Blažaitis, Kazys Žilinskas, 
Juozas Luckus, Antanas Surdokas, Kostas Bobinas, Vaicekaus¬ 
kas, Ksaveras Tabaras, Juozas Iškauskas, Kazys Žilinskas. 



BUVUSI VEIVERIŲ MOKYTOJŲ SEMINARIJA. 

Veiveriuose mokytojų kursus rusai buvo įsteigę 1866 me¬ 
tais. Paskum juos pavadino mokytojų seminarija. Iš tos semina¬ 
rijos išėjo keletas šimtų lietuvių mokytojų ir šiaip inteligentų, 
kurie šiokiu ar kitokiu būdu yra prisidėję prie Lietuvos kultūros 
pakilimo. Vienas iš stambiausių šulų ir auklėtojų Veiveriuose 
atvykusių šviestis ir mokslintis lietuvių buvo Tomas Ferdinandas 
Žilinskas. Jo smulkią bijografiją ir jo mokinių atsiminimus štai 
čia ir patiekiu. 

Nors Tomas Žilinskas yra gimęs Domeikių kaime, Paeže¬ 
rių valse. Vilkaviškio apskrities, bet pasivelysiu jį priskirti prie 
marijampoliškių, nes iš tėvų guštos išskridęs į mokslu^ ir būda¬ 
mas mokytoju su Domeikiais maža ką bendro beturėjo, o su 

Marijampole, su tuo apskričiu per ilgus metus Veiveriuose dirb¬ 
damas seminarijoje per labai jau susigyveno, sakyčiau prigijo ir 
išsišakojo. Bet ir jo tėvas Tomas Žilinskas buvo marijampolietis, 
gimęs Gaisrių kaime. 

Pagaliau ir palaidotas Tomas Ferdinandas Žilinskas Šuns¬ 
kuos, 1924 m. VI-21 d. 



Tomas Žilinskas. 

GERBIAMAM JUBILIATUI TOMUI ŽILINSKUI. 

Nežibėjo dar aušra rytuose 
Ir varpai skambėjo dar toli, 

Jau Jis skaitė savuose jausmuose. 

Jog Tėvynė mūs’ atbus meili. 

Jam tai skelbė meilės begalinės 
Jo širdyje deganti ugnis. 

Ir Jis tarė: „Reikia šviesti minios, 

Reik gilesnio mokslo diegt šaknisl“ 

Ir jis visą gražų amžį skyrė 
Mokslui skelbti būriams mokinių, 

Silpnesniuosius drąsino ir gyrė, 

Reikalaudams daug iš gabesnių. 

Taip darbavos tas didvyris dvasios. 

Rengė tautai naujus švietėjus, 

Trūsė, dėjo pajėgos savosios. 

Kad priruoštų laisvės veikėjus. 

Ir štai šiandien jau jų susilaukė. 

Ir Tėvynė laisva, be slogos. 

Dirba tie, kuriuos darban jis šaukė. 

Vardan savo šventos pareigos. 

Ne viena širdis iš dėkingumo 
Nūn Jį sveikin*, atsiminusi tai. 

Kokia vertė yra jo darbštumo. 

Kaip Jo mokslo garbūs pamatai. 

Tad Šviesos Skleidėjas tegyvuoja 
Dar metus ilgiausius ir gražius, — 

Doros, meilės sėkla brangiausioji 
Jo pasėta niekados nežus! 

' P. Bartnykaitė. 


SENELIO ŽODŽIAI. 

Ant Neries kranto žilas senutis 
Ir jo vaikaičiai sėdėjo; 

Jis, ašarėlę karčią nubraukęs. 

Taip mažytėliams kalbėjo: 

— Štai aukštas kalnas, o tame kalne 
Senieji riokso ten rūmai; 
x\plinkui auga medžiai visoki, 

Tarp jų žaliuoja vėl krūmai. 

Bet tai ne rūmai! Tai Gedimino 
Pilis senoji statyta. 

Ir jau nuo amžių žmonių šviesiausių 
Lietuvos sostu laikyta. 

O ten pakalnėj, matot, vaikeliai — 

Bokštų, bažnyčių daugybė, 

Namų ir rūmų, sodų ir medžių 
Ir žmonių didi galybė. 

Tarp anų bokštų — Ašmenies Vartai, 

Motina Jėzaus ten šviečia; 

Ginti Tėvynę ir seną Vilnių 
Lietuvius meiliai Ji kviečiai 
Mūsų kaimynai, rusai ir lenkai, 

Žmonės tai godūs, nedori. 

Tą Gedimino sostą brangiausią — 

Vilnių — išplėšti mums noril 
Jie iš mokyklų ir iš bažnyčių 
Išmetė kalbą mūs seną 
Ir per bažnyčias ir per mokyklas 
Siūlo nuodingąjį peną: 

Baltutis — „Boltuč“, Balandis — „Bolondž“ 
Darko taip kalbą seniausią! 

Ir „V^ardan Tėvo“ jie „Vimi Ojca“ 

Iškreipia žodį švenčiausią! ... 

Laukan „globėjus“ ir darbą jųjų! 

Laukan išmesim nuodingą! 

Ginsim Tėvynę su senu Vilnium, 

Sėsime sėklą naudingą, 

Kol gyvi būsim, ginsime Vilnių — 

Sostą Tėvynės žilosios ... 

Taip, Dieve, duok mums laimėj sulaukti 
Krašto ramybės saldžiosios! 

Ksav. Vanagėlis. 

1920. VII. 28. 


Tad Tomas Ferdinandas Žilinskas yra gimęs Domeikiuose 
1840 metais sausio 19 d. Jis buvo jauniausias sūnus Tomo ir Kot- 
rinos Katiliūtės Žilinskų. 

Tomo Ferdinando tėvas, turėdamas savo vaikų penketą sūnų 
ir dvejetą dukterų ir du posūniu, laikė savo namuose mokytoją 
Antaną Tamulevičių, išbuvusi Žilinskuos per dešimtį metų. Jis ir 
Tomą išmokė pradžios mokslo ir prirengė į Marijampolės apskri¬ 
ties mokyklos (szkola powiatowa) I-ją klasę, į kurią įstojo 1856 

m. Toji mokykla buvo keturių klasių ir Tomas ją baigė 1860 m. 
lais pačiais 1860-61 metais įstojo į Suvalkų gimnaziją, kurią išė¬ 
jęs 1863 m., tais pat metais įstojo į Aukščiausios Varšuvos Mo¬ 
kyklos juridinį skyrių. 

1866 m. jam dar nebaigusiam buvo pasiūlyta vieta etatinio 
Veiverių Pedagoginių Kursų mokytojo su alga 1200 rub. metams. 
Jis mielu noru sutiko imti tą vietą, todėl, kad jau nuo 1866 m. 
vasario m. 16 d. buvo vedęs, turėjo žmoną ir vargo. Geriausias 
iš vargų išėjimas buvo imti, ką siūlo ir važiuoti. 

Eiti Veiverių Pedagoginių Kursų (nuo 1872 m. pavadintu 
Mokytojų Seminariją) mokytojo pareigų Tomas Žilinskas buvo 
paskirtas nuo 1866 m. rugsėjo mėn. 9 d. Suėjus lygiai 35 mokyto¬ 
javimo metams, 1901 m., jo tarnyba pasibaigė; bet faktinai čia 
dirbo ligi 1902—1903 mokslo metų pabaigos. Čia mokydamas, 
dėstė įvairių laikų matematiką (aritmetiką su metodika, geomet¬ 
riją, pradžios algebrą), gamtos mokslą (gamtos istoriją ir fiziką), 
geografiją (Rusų imperijos ir bendrąją) ir lietuvių kalbą (pasak 
oficialinių dokumentų nuo 1880 m. ligi 1887 ir nuo 1893 ligi 1903 
m.). Taip pat aiškino higieną, mokė sodų veisimo ir kurį laiką 
bičių laikymo. 

Mokytojų išėjusių jo laiku Veiverių Seminariją, bus ne ma¬ 
žiau, kaip septyni šimtai. 

Nuo 1903 m. vasaros Žilinskas apsigyveno Kaune. Bet nors 
buvo ir labai nukamuotas ilgo darbo ir sunkių apystovų, vis dėl¬ 
to ir čia nesiliovė dirbęs. Kaune darbavosi, kaip vienas pirmųjų 
tautinio lietuvių susipratimo kėlėju, nemesdamas taip pat savo 
pamėgtojo pedagogijos darbo. Čia jis stovėjo eilėse darbuotojų, 
reikalavusių įvest lietuvių kalba pamaldas bažnyčiose, kūrusių 
pirmąsias lietuvių įstaigas („Nemuno“ Vartotojų Bendrovę, „Dai¬ 
nos“ Draugiją, „Saulės“ Draugiją, kursus suaugusiems, rengu¬ 
sių pirmąjį lietuvių teatrą. Suaugusių kursuose buvo pirmuoju 
lietuvių kalbos, paskiau ir gamtos mokslo mokytoju. Maždaug 
tuo pat laiku mokė lietuvių kalbos ir kitose Kauno mokyklose: 
vyrų gimnazijoj (nuo 1906 m. rugpiūčio m. 31 d ligi 1909 m. rug¬ 
sėjo m. 11 d.), Adamčiko progimnazijoj, kiek vėliau Komercijos 
mokykloj, vienus ištisus metus pil. Petronienės „Dailės Mokyk¬ 
loje“ drauge su dailyraščiu. 

Didžiojo karo metu buvo išsikėlęs į Rusiją. 1915—16 m. 
dalyvavo Maskvos organizaciniuose susirinkimuose dėl mokyklų 
tremtinių vaikams. 1916—18 m. buvo prižiūrėtojas ir vedėjas Vo- 

ronežo pradžios mokyklų tremtinių vaikams. Tais pat metais 
drauge su kitais įsteigė prieglaudų vedėjų mokyklą ir 
paskui buvo jos vedėju lig pat ten buvimo galo. Iš tos mokyk¬ 
los išėjo apie 50 prieglaudos vedėjų, kurias grobstyte išgrobstė 
visur ten, kur tik gyveno lietuvių tremtiniai. Keletas jų pateko 
net į Sibirą. Dalyvavo, kaip patarėjas, tuo laiku įsteigtuo¬ 
se Voronežo kelių mėnesių mokytojų kursuose, ten pat buvu¬ 
siuose „Saulės“ Draugijos buhalterijos kursuose nuo 1916 m. ba¬ 
landžio m. pradžios ligi 1918 mokslo metų galo mokė dailyraščio. 

Sugrįžo iš Rusijos labai pablogusia sveikata. Bet kai tik 
kiek pasitaisė, vėl dirbo, kiek pajėgdamas. Ėmėsi mokyt daily¬ 
raščio Švietimo Ministerijos įsteigtuose Kauno buhalterijos kur¬ 
suose, prašomas buvo sutikęs mokyt to paties dalyko ir Kauno 
„Saulės“ gimnazijoj 1919—20 mokslo metų pradžioj, bet nepa¬ 
jėgdamas, turėjo po mėnesio laiko atsisakyt. Nuo 1919 m. ge¬ 
gužės m. lietuvių valdžios paskirtas Švietimo Ministerijos Pa- 
tarėju. 

Tomo žmona Kamilė, iš savo namų Zvolinskaitė, yra mirusi 
Maskvoj 1916 m. kovo m. 9 d. Buvusi lenkė varšavietė, ji ir visą 
amžių išliko gryna lenkė, bet visą amžių gyveno Lietuvoj, mylėjo 
ją ir išauklėjo lietuvius vaikus. Gerai pažinusis Žilinskų šeimą 
pil. J. Kriaučiūnas, rašydamas Žilinskienės nekrologą (1915 m. 
„Vairo 12 Nr.), taip apibrėžia ją ir jos reikšmę Žilinsko dar¬ 
buotei: „Gal nesuklysiu pasakęs, jog Kamilė buvo vienintelė pa¬ 
sauly lenkė, kuri, pati lenkė, taip būtų buvusi prisirišusi prie lie¬ 
tuvių. Jeigu Veiverių seminarija, anais nelabais laikais, Tomui 
Žilinskui bemokytojaujant, yra išleidusi gerų mokytojų, jeigu, pa¬ 
galiau, tas vyras šiandien ne vieno yra vadinamas Lietuvos mo¬ 
kyklų tėvu, tad nemaža to nuopelno dalis pridera Kamilei. Tatai 
yra pripažinęs ir patsai Tomas“. 

Tomas ir Kamilė Žilinskai yra turėję iš viso aštuonetą vaikų. 
Jų penketas pasimirė, pirmąjį savo amželio dešimtmetį, vyriausiai 
dėl blogo, drėgno, iš arklydės padaryto buto (paskiau buvusi pa¬ 
vyzdinė prie seminarijos mokykla), kokiame teko gyvent Žilins¬ 
kams, kol įsigijo savo namelius, kur paskiau yra buvusi Vyš¬ 
niauskienės mokinių „kvatiera“. Iš trijų palikusiųjų vaikų sū¬ 
nus Liudvikas, teisių kandidatas, lig paskutiniojo laiko gyveno 
Petrapily, sūnus Aleksandras, taip pat juristas, gyvena Lietuvoj, 
yra buvęs vidaus reikalų viceministeriu. Abu su savomis šeimo¬ 
mis. Duktė Matilda buvo ištekėjusi už velionies daktaro Ole- 

kos, gyvenusio Maskvoj, ir turi trejetą vaikų. Jų Petras Oleka 
yra žinomas dainininkas, dabar dirba valst. tearte, operoj. Mūsų 
išmanymu, mokėjusis susilaukt 80 metų ir vis dar pajėgsiąs dar¬ 
buotis vyras, nors jis ir nė vieno, nei savo, nei kitų vaikų nebūtų 
išvadžiojęs ir mokęs, jau reikia sakyt, yra tikrai didelis pedago¬ 
gas, gebėjusis save patį taip toli nuvest gyvenimo keliu, kaip 
vargu kam iš mūsų yra lemta nukeliaut. 

Dar gyvam būnant Tomui Ferdinandui Žilinskui, 1921 m. 
Pr. Dovidaičio redaguojamam laikrašty: „Lietuvos Mokykla“ bu¬ 
vo gausiai aprašytas ir Žilinsko mokinių atsiminimais pagražin¬ 
tas šio didžio pedagogo jubiliejus. Mat tais metais jam suėjo 
80 metų. Visas „Lietuvos mokyklos“ numeris pašvęstas garbin¬ 
gam jubiliatui. Štai kaip T. F. Žilinskas rašo savo atsiminimuose 
apie savo gyvenimą: 

„Visus mus tėvas mokė namie. Mokytoją, Antaną Tamu¬ 
levičių, lietuvį, parsivežė iš Kauno. — Sako, lyg jis buvęs išėjęs 
6 gimnazijos klases Kaune. Buvo tai augalotas žmogus, dar jau¬ 
nas. Algos metams gaudavo 30 rub. sidabru, valgį ir skalbinius. 
Stalą turėjo geresnį, — valgydavo svetininke sykiu su tėvu. Mes 
vaikai — sykiu su šeimyna, laikydami siauresnį stalo galą. Mo¬ 
tina savo vietos prie stalo neturėdavo, niekad ji prie valgio neat- 
sisėsdavo, vis tik kitus valgydindavo: tėvą, mokytoją, šeimyną, 
vaikus vyresniuosius ir mažesniuosius, vis prižiūrėdama, su mer¬ 
gomis tarnaitėmis paduodama, ir šiek tiek užsisrėbdama čia vie¬ 
noj, čia kitoj stalo vietoj arba jau visiems pavalgius. 

Mokykla buvo didokame kambary šalia svetininko. Moky¬ 
kloje stovėjo ilgas stalas galu į galinį langą, iš abiejų stalo šonų 
po suolą. Vyresnieji broliai arčiau lango iš abiejų šonų, jaunes¬ 
nieji arčiau mokytojo. Jis turėjo savo nedidelį stalelį prie šoninio 
lango ir atkabinę kėdę, kurioje sėdėdamas mokė. Stale gulėjo 
disciplina: medinė rankena ir prie kito galo prikaltas ar pririštas 
išilgai išrėžytas išdirbtas odos diržas. Lentos vietoj mūsų mo¬ 
kykloj buvo durys, pro kurias buvo galima į svetininką išeit, net 
ir nejuodintos, kuriose rašydavome įvairius aritmetikos išskai¬ 
čiavimus ir diktuotes. 

Nuo pačios abėcėlės tuomet visose mokyklose dėstomoji 
kalba buvo lenkų. Lietuviškai niekur nieko nemokyta. Nemokė 
nieko lietuviškai ir mano tėvo mokykloj Domeikiuos. „Mete- 
linga“ (nota linguae) ir mūsų mokykloj prie Tamulevičiaus vai¬ 
dino tokią pat rolę, kaip ir visur kitur tuomet. Aš ją pirmąkart 

pamačiau ant kaklų mano brolių, čia vieno, čia kito, kaip jie jų 
davinėjo nuo savęs viens kitam. Kada aš pradėjau mokytis, ne¬ 
pamenu. Pamenu tik tiek, kad vienais metais vasaros laiku kas¬ 
dien vis daug žmonių suvažiuodavo ir vaito raštininkas sako sykį 
; mane; „Choc tu Tomaszu į napisz svoje imie į nazvisko w ksie- 
dze . Aš dar gerai pamenu, kaip raštininkas man diktavo ku¬ 
rioje vietoje, kaip rašyt, ir aš parašiau: „Tomasz Žilinski“, o to¬ 
liau „1847 roku“, žinau, jog Tamulevičius labai džiaugėsi, kad 
aš galėjau taip parašyt. O ten buvusieji žmonės, kai kurie pa- 
čiupinėjf paduotųjų jiems plunksnų, vis rašydavo tris kryželius. 
O aš jau pats pasirašiau. Mokytojas su mano tėvu ir su mumis 
visais savo mokiniais tik lenkiškai kalbėdavo ir dėstydavo. Len¬ 
kiškai visuomet kalbėdavo su mumis ir tėvas. Motina tik lietu¬ 
viškai kalbėdavo; lenkiškai suprasdavo, bet aš jos negirdėjau, 
kad būtų kada nors ištarusi vienų žodį. Su mumis ji tik lietu¬ 
viškai kalbėdavo, bet mus ragino lenkiškai kalbėt: „Jūs, vaikai, 
kalbėkit ir j mane lenkiškai, aš suprantu“, sakydavo ji, bet pati 
netardavo nė vieno žodžio. Tėvui motina niekad nesipriešindavo. 
Mūsų namuose tėvo valia — visų valia. Jis motinų labai gerbė; 
visi mes, vaikai, visa šeimyna tėvo ir motinos be jokio pasiprieši¬ 
nimo klausydavome. Visi vaikai augome didžioj tarp savęs san- 
t^rvėj ir meilėj. Taip pasiliko ir lig šių dienų. Aš dabar gyvenu 
antrojoj ir trečiojoj mano vyresniųjų brolių ir seserų kartoj, o 
giminė dvasia vis dar ta pati. 

Suvalkų gub. valsčiai tuomet buvo dalijami ,,lovomis“ 
kurioms atstovavo „lovininkai“ iš vietos gyventojų. Valsčių vai¬ 
tai buvo gubernatoriaus skiriamieji valdininkai guzikuoti ir su 
žaliai juodomis aksominėmis apikaklėmis. Paežerų valsčius turėjo 
keturias lovas. Vienas iš tokių ,,lovininkų“ yra buvęs mano tė- 
vas ilgus metus nuo Krakusmečių f 1830) beveik ligi pat Lenk¬ 
mečių (1863). 

Man rodos, jog jis belovininkaudamas ir turėdamas visokių 
santykių ir reikalų su visokiais savo ir kitų valsčių vaitais, jų raš¬ 
tininkais, girininkais, dvarininkais, kunigais ir valdininkais iš 
apskrities, gubernijos ir net iš Varšuvos atvykusiais, pasidarė la¬ 
bai gudrus, išmoko gražiai elgtis .. . Tie visi ponai laikė mano 
tėvų lygiu sau inteligentu. Ne viens pirmų kartų su tėvu pasikal¬ 
bėjęs, paklausdavo tėvų: „Jakie szkoly skonczyles, zkųd to 
vvszystko wiesz, czyž w wojsku služyl?“ Iš tų visų savo gerų pa¬ 
žįstamų ponų gaudavo knygų pasiskaityt. Antanavo ponai ati- 

davė jam savo knygyną ir siųsdavo savo perskaitytus lenkiškus 
laikraščius .. . 

Augant vaikams, pasidarė namuose per ankšta ir tėvas 
pastatydino keliasdešimt žingsnių nuo senojo namo sau kitą ne¬ 
didelį namuką dviem kambariais su kitais reikalingais skyriais, 
kaip antai: priešine (Spižorine), klėtim, ledaune. Ten jis persikėlė 
gyvent. Turėdamas tarnybą, nuolat nebuvo namie ir beveik visa 
ūkio laikymo ir vaikų auklėjimo sunkenybė gulėjo ant motinos 
pečių. Motina mus auklėjo, tėvas tik buvo mums visiems pri- 
grėsti ar pabaidyti. Į tėvą tiesiog niekas iš mūs nei vaikų, nei 
šeimynos nesikreipė. Su juo kalbėdavome visi tik per motiną. 

Su paaugusiais vaikais tėvas laikėsi Gedimino sistemos: vos 
kuris vaikų turėdavo apie 20 metų, tuojau išleisdavo kur nors 
užkuriais. Man, rodos, jis Gediminą sąmoningai sekė, nes Lie¬ 
tuvos istoriją jis buvo gerokai pažinęs. Ūpingas namo sugrįžęs 
ar šventadieniais namie būdamas, pasakodavo mums vaikams 
apie Kęstutį, Jogailą ir kitus didžiuosius kunigaikščius. 

Bažnyčios šventadieniais niekad nepamiršdavo. O jei kada, 
visą šeimyną, suaugusius vaikus išleidęs į bažny’^čią, pasilikdavo 
su mažaisiais, tad nuo 11 iki 12 vai. meldėsi iš knygų, sąkydami: 
„Dabar Mišių laikas, kalbėkit vaikai, iš knygelių Mišių maldas“, 
— Daug skaitydavo parsiveždamas įvairaus turinio knygų iš savo 
pažįstamų ponų. Betgi paskesniais laikais, kai aš jau buvau gim¬ 
nazijoj, visa širdimi buvo atsidėjęs pakelti žemei ir viso ūkio 
produkcijai ir skaitė tik agronomijos knygas. Tuo laiku, man 
rodos, jis ir nuo tarnybos atsisakė. 

Didžiausia nauda vaikams ateity laikė juos pasodint į „vie¬ 
tas“. Taip, pirmiausiai įsodino į vietas posūnius Brundzukus, 
paskiau vyriausiąjį Žilinskutį. Antrasis iš eilės Žilinskutis, Jo¬ 
nas (kun. Ziliaus tėvas), nepaklausė tėvo — niekur nenorėjo eit 
iš tėviškės, norėjo pasilikt Domeikiuose šeimininku. Jam tėvai 
atsakydavo, rodydami į mane, dar mažiuką: štai kam teks ši vie¬ 
ta; bet Jonas nieko nepaisė — iš Domeikių nėjo; bet Domeikai 
ne jam teko. Tėvas, anot šv. Rašto „atidavė pirmeną pirmutiniam 
sūnui“ — Antanui, o Joną nusiuntė į Antano vietą, žinoma daug 
prastesnę. Jonas laikė save įžeistu, bet neprotestavo tėvui nei 
žodžiu, nei elgesiu. Tik mes, kiti vaikai, išreiškėme kai kurį pro¬ 
testą po įvykio. Bet tėvas iš pusiausviros neišėjo. 

Ne kartą aš, dar mažas būdamas, galvojau apie savo laimę 
ir vis svajojau dar pasimokyt, ne kartą per motiną apeliuodavau 

į tėvą, kad noriu „toliau^' pasimokyt. Tėvas motinai atsakydavo 
„Tegu dirba namieje, ir jį išleisime kur į žentus“. Tačiau aš tuo 
nesitenkinau . .. Vieną vasaros laiką vežėm šieną. Šieno mums 
buvo daug: visa kolonija iš 130 margų, beveik kaip pusiasalis ir 
visi pašešupiai, lankos, gražios pievos. Taigi ant „prunto“ bū¬ 
damas, vieną kartą priiminėjau šieną nuo šakės ir mečiau tolyn. 
Tądien buvau be ūpo ir vis galvojau: dabar jau aš turiu 16 metų, 
septyniolikti eina. Ateinančiais metais bus jau per vėlu važiuot 
į Marijampolės keturių klasių mokyklą. Šiandien turiu galutinai 
su mama pasikalbėt. Kaip nutariau, taip ir padariau. Pamatęs 
motiną, atsisėdusią pasilsėt po nuolatinių triūsų, priėjau prie jos 
kuo mandagiausiai, išpasakojau savo troškimus. Ji tarė: 

— Vaikeli, tu dabar nori, išvažiuosi po metų, dvejų, trejų 
mokslą pamesi, vėl čion sugrįžti ir norėsi vėl lygiomis su visais 
kitais dalintis. Pagalvok, jeigu jau išeisi, tai ir negrįžk! Žinok 
kad jau čia visa „šiubelija“. — Mama, aš išeisiu ir negrįšiu! — at¬ 
sakiau. — Gerai, aš pakalbėsiu su tėtuku ir tau rytoj pranešiu. 

Rytoj išgirdau rezoliucija: motina pranešė, jog tėvas sutiko 
ir liepė motinai mane rengti. Po kurio laiko, po visokių kalbų, 
motina išrengė. Tėvas išvežė mane į Marijampolę, ir aš 1856 m. 
įstojau į I poviatov os Školos klasę kaip Antano Tamulevičiaus 
mokinys. Jis buvo patenkintas, apie tai išgirdęs, nors jau nuo 
dvejų metų ne pas mus gyveno. Aš taip pat buvau patenkintas 
ir atėjus laikui, suėmęs visus savo daiktus vėl išvažiavau į Mari¬ 
jampolę, jau kaip I kl. mokinys. 

Marijampolėj ir Suvalkuose. 

Marijampolėj tėvas pasamdė man „kvatierą“, „po 6 rubli 
miesięcznie . Toje „kvatieroje“, bendrabutyje buvo apie 10 visų 
klasių mokinių. Čia pat pasamdė man tėvas 4 klasės mokinį lo¬ 
tynų kalbos repetitorium (nes Tamulevičius nebuvo manęs to 
dalyko mokęs), suderėjo jam po 1 rub. mėnesiui. Mano tėvas 
hojnie placil, nes tuomet repetitorių galima buvo gaut už 5 auksi¬ 
nus (75 kap.) mėn., net ir už 50 kap. Už tiek mokydavo 4 kla¬ 
sės mokiniai, o 3-sios mokydavo už 30 kap. Marijampolėj tuo¬ 
met mėsos svaras buvo 7 kap. geresnės, o prastesnės 7 skatikai, 
duonos 3 sk. svarui, 10 kiaušinių — ašminis (7^2 kap.), batai 
nuo 8 ligi 10 auks. 

Pradėjau mokytis, juo toliau, juo labiau tėvas ėmė mane my¬ 
lėt ir manim džiaugėsi. Mokslas man sekėsi pusėtinai. 1859-60 

m. baigdamas mokyklą, gavau „patent“ ir dovaną. Tai buvo dide¬ 
lis mano laimėjimas, kadangi anais laikais iš prowiatowk’os kaip 
kalbėdavo Suvalkuose, leisdavo tiktai tuos laikyt egzaminus į 5 
klasę, kurie provviatovvką baigdavo su pažymėjimu. Aš tą pažy¬ 
mėjimą turėjau ir jau džiūgavau, jog pradžioje naujų mokslo 
metų galėsiu važiuot į Suvalkus įstoti į gimnaziją. 

1860—61 mokslo metų pradžioj, jau mane vežė į Suvalkus 
vienas mano brolių, Stanislovas, kuris mane labiau, kaip kiti bro¬ 
liai mylėjo ir prie progos tai rodė, ir tėvas. Į Suvalkus atvykom 
iš vakaro: rytoj aš nuėjau į gimnaziją laikyt egzamino, o mano 
tėvas nuėjo į bažnyčią melstis, kad Viešpats tvirtintų mano protą 
ii valią. Po dvejeto valandų aš išėjau iš gimnazijos, tuoj sutikau 
tėvą ir brolį ir parodžiau popierėlį, kuriame buvo pažymėta, kad 
iždas priimtų 17^/2 rublių nuo Tomasza Žylinskiego Suvalkų 
gimnazijos V klasės mokinio. Tėvas, ypatingai tėvas, ir brolis 
džiaugėsi, ir aš džiaugiausi, kad įvyko tas mūsų visų trijų noras. 
Čia tėvas, pakėlęs akis į viršų ir sudėjęs rankas, širdyje meldėsi, 
ir beveik drebėdamas sakė į mane ir į brolį: „Wiecie, ja przed 
-ielu laty bylem tu, w Suvalkach, stalem prawie nate m miejscu į 
patrzalem na ten gmach, kiedy jeszcze go budovvali i na zapyta- 
nie, co to z tego budynku bedzie, odpowieddzieli, že to będzie 
gimnazijum. Ja wtedy westchnęlem į calym sercem momentalnie 
prosilem Boga, ieby On raczyl takim szczęšciem jesszcze w moim 
zyciu obdarzyč, aby tu kiedyš uczyš się jeden z moich synovv. 
(On raczy) wysluchac moją prošbe! „Aš tuo buvau kuo giliau¬ 
siai sujaudintas, sugraudintas. 

Dar vieną naktį mes trys pernakvoję, grįžome namo visi 
ūpingi. Broliu nupirko man Suvalkų gimnazijos mokinio kepurę. 
Ji tuo skyrėsi nuo Marijampolės po\Niatowk’os kepurės, kad su- 
valkinė turėjo ne tik raudonos gelumbės pakalkę, bet dar ir kan¬ 
tai buvo raudoni. Kepurei mokėjo visą rublį. Marijampolinė 
gera kepurė sekėsi nupirkt už 4 auks. (60 kap.). 

Įstot anais laikais į Suvalkų gimnaziją nebuvo lengva. Su- 
\ alkuose mokėsi tik privilegijuotųjų luomų vaikai. Į mus, tuos 
retus paukščius, mūsų nauji kolegos žiūrėjo iš aukšto, beveik 
šalinosi, chlopais vadino ... Kai kurie iš mūs, kurių iš pradžių 
tik keletas buvo, kantriai išklausydavo niekinamus žodžius, bet 
aš su jais kovojau mokslu ir kumštim. Tačiau po kurio laiko po¬ 
naičiai nusiramino. Kitais metais atplaukė iš Marijampolės mū¬ 
siškių daugiau, paskui dar daugiau. Szlachta nustojo su mumis 


- 347 - 


kovojusi—artinosi 1863 m. potrzebna byla jednoce,—reikėjo vie¬ 
nybės. 1861 metais prasidėjo tarp lenkų permenkcija — 1863 m. 
pranašai. 

Gimnazijos direktorius buvo rusas Strachovičius, o jo pa¬ 
vaduotojas inspektorius — surusėjęs vokietys Borgmanas. Šito 
žmogaus nei mokiniai, nei jo draugai mokytojai negerbė, net ne¬ 
kentė. Tai reikšdavosi mokinių murmėjimu ir net garsia prieš jį 
agitacija. Pirmaisiais mano gimnazijos buvimo metais (V-joj kl.)^ 
kada mokiniai suvažiavo, neatmenu gerai, po Kalėdų ar po Ve- 
lykų, prieš V klasės duris stovėjo du ar trys mokiniai. Borgma¬ 
nas išėjo iš V kl., nešdamasis surinktus tenai arliopus. Tik iš tų 
dviejų, trijų viens stūmė tiesiog ant Bergmano; pasidarė nemažas 
trukšmas. V kl. mokiniai išgirdę išbėgo iš klasės ir pamatę 
tuos ginčus, prisidėjo. Prasidėjo stumdymas, riksmas. Vienu 
momentu pasipylė iš visų klasių mokiniai ir visi, kaip vienas, ant 
Bergmano. Borgmanas įbėgo atgal į V klasę, į lenkų kalbos 
mokytoją Januškevičių, labai orų mokiniuose. To sutramdyti, mo¬ 
kiniai šiek tiek aprimo, Bergmanas išnyko iš mokinių akių, iš 
gimnazijos ir daugiau nebepasirodė. Nesirodė ir direktorius. 
Gimnazjos valdžia susikūrė iš keturių populiaringiausių moky¬ 
tojų, kurie valdė gimnaziją lig metų galo. Man esant 6-oj kla¬ 
sėj, jau visi mokytojai, pradedant nuo prefekto — taip lenkai va¬ 
dino žmogų, kuris užstojo gimnazijos direktoriaus vietą — lig 
paskutinio pedagogo buvo lenkai. (Tiesa vyriausias iš pedagogų 
buvo lietuvis. Kičas). Taip buvo tuomet beveik visuose Len¬ 
kuose. 

Aleksandras II, norėdamas nuramint lenkus, pažadėjo jiems 
kuo plačiausią autonomiją, beveik lygią tai, kurią jie buvo turėję 
prieš Krakusmetį. Pirmiausia pastatė šalia „namiestniko“ Nac- 
zelniką Rządu Cyvilnego lenką Aleksandrą W^ielopolskį su labai 
plačiais įgaliojimais. Jis pradėjo savo darbą nuo to, jog visus 
aukštesniuosius rusų valdininkus pakeitė lenkais. Lenkuose pra¬ 
sidėjo visų valdžios šakų lenkinimas, valymas nuo rusų kvapo. 
Sureformavo ir gimnazijas. Įvedė kasdien 7 pamokas: nuo 8 ligi 
12 v. buvo dvi pamoki, kiekviena dvi valandi; nuo 4 iki 7 v. po¬ 
piet 3 pamokos, kiekviena po vieną valandą. Toks darbo laiko pa¬ 
dalinimas buvo netikęs, bet jis tvėrė lig Lenkmečio katastrofos. 
Sugrįžusieji rusai visą darė savaip. 

Būnant man 7 klasėj, iškilo revoliucija; mokiniai išsiskirstė, . 
iš 50 beliko tiktai 12. Tame skaičiuj ir aš. Mokslas gimnazijoj 

pasibaigė šiek tiek anksčiau, kaip visada. Taip man rodos. Visi 
išvažinėjo; sugrįžau į Domeikius ir aš. 

1863 m. rengiantis į Varšuvą. 

Grįždamas į tėvus, užvažiavau į brolį Stanislovą, mano my¬ 
limąjį brolį. Jis man davė arklius grįžt į Domeikius. Važiavau 
per Šunskus. Tą dieną būta Šunskų bažnyčioj šv. Magdelerios 
atlaidų. Sustojau, juk tai mūs parapija; čia tikėjausi rasiąs gimi¬ 
nių ir pažįstamų. Neapsivyliau. Daug žmonių nustebo, mane 
čia matydami; toki, kaip aš, tuomet privalėjo būt pozicijose, arba 
kaip tuomet sakydavo girioje. Žmonių buvo daug, bet jaunų — 
kaip ir nepervirš: vieni girioj, kiti niekur nesirodė. Sugrįžau, 
tėvai nudžiugo, bet ne labai kažkas klijavosi... 

Domeikiuose radau daug atmainų. Tėvas jau buvo emeritas, 
nes ūkį pavedė vyriausiam sūnui Antanui, o pats gyveno savo 
mažajame ūky. Aš prisiglaudžiau prie savo tėvo ir mano moti¬ 
nėlės sengalvėlės. Tėvas labai manim džiaugėsi, motinėlė dar la¬ 
biau, matydama mane gyvą. Juk tai buvo 1863 m. vasarą, kai 
jau buvo daug aukų. Tėvas džiaugėsi, matydamas mane jau išė¬ 
jusį gimnaziją ir turintį atestatą, arba, kaip tuomet sakydavo, 
patent z okonczenia 7-min kl. gimnazjum. 

Rytojaus dieną nuvažiavova su tėvu į mano svainį Varanką, 
gražų žmogų, gražų ūkininką, didžiažemį ir ... didelį lenkų pa¬ 
triotą. Jis buvo darbuotojas. Turėjo susižinojimo su frontu ir su 
lenkų agentais ir verbuotojais. Lenkai, dvarininkai, labiausiai 
darbavosi, ūkininkai ėmėsi to, kaip nugrubrankiai. Tokių, kaip 
mano brolis Stanislovas ir svainis Varanka, buvo maža. Mano 
brolį Stanislovą 1863 m. rudeniop suėmė ir išsiuntė į Enisėjaus 
gub. Varanka liko ... Bet ne apie tai... 

Būnant svečiuose pas Varanką, netikėtai užvažiavo du len¬ 
kų agentu. Pamatė mane, išklausinėjo kas, kaip, bet juos svai¬ 
nis pertarė, pavaišino išvedęs pakalbėjo ir tuo pasibaigė. Tėvas 
dėlto nenurimo, tuojau išsiskubo su manim namo ir sugrįžęs sa¬ 
ko: „Wiesz, Tomaszu, ty nie možesz tu dlugo bawic; ty jedz“. 
Aš tėvui sakau: — „Suprantu, bet pinigų neturiu“. — „Tomulku; 
i ja niemam, moge ei dač 10 rubli“. 

Pradėjome tartis ir rūpintis. Aš savo dalį, eidamas gimna¬ 
ziją, visą lig skatiko išaikvojau. Mano gimnazijos kolegos, gavę 
patentus, buvo įsitaisę atsisveikinimą, kuriam buvome sudėję po 
5 rublius — o mūs buvo 12. Linksmai kalbėdamiesi, jie manęs 

teiravosi; (co ty zrobisz, dokad ty pojedziesz, ile ei oj cica obie- 
cuje miesięcznie na nawydatki, na uniwersitete...*' Aš tylėjau, bet 
noru važiuoti do Szkoly Glovvnej buvau lig pakaušio apsikrėtęs. 
A pieniędze? — Bracia dadzą. Pats aš sau taip žadėjau ... Kal¬ 
bėdamas dabar su tėvu tą mintį išreiškiau. O jis atsakė: „Proboj, 
pojex dziemy do braci, ale ja ei mowie, že tylko na Stanislavva mo- 
žesz eoš liezyč. Tvvoji braeia maj^ swoje dzieei, maj^ swoje in¬ 
teresą! Jednak, jeehae trzeba: tu siedziee nie moezesz“. 

Tėvas matė visą mano padėties tragingumą, o aš dar vis vai¬ 
kiškai galvojau, nors tuomet jau buvau 23 metų. Skubotai susi¬ 
dėjau visą savo mantą. Motina buvo nuliūdusi, kad aš skalbi¬ 
nių taip maža teturėjau, o ji nieko negalėjo man duoti. Tėvas 
iš savo pusės suprato, kad šis tas reikėtų dangos parūpinti, bet 
taip pat negalėjo. Tėvas tik mane laimino, žegnojo ir tikino: 
„Tomulku, poleč się Opetrzno’sči Boskiej. On ciebie ne epu¬ 
šei. To moja rada, Praeuj i mold się. Ty movvisz, že tvoji ko- 
ledzy pojadą tak į tak zaopatzeni, a ty nie nie masz, a ja Ci mo- 
wię: Opatrznose Boska nad tobą. Pros Go, a vvszystko bę dziesz 
mial“, ir vėl mane laimino. Tokis buvo išrengimas. 

Tėvas palydėjo mane lig Skardupių, kur gyveno mano bro¬ 
lis Stanislovas. Mano paprašytas paskolinti pinigų brolis tuojau 
sutiko ir išėmęs davė man 70 rublių. Taigi 70 ir tėvo 10 tai 80 
rub. Motina įdėjo keletą sūrių ir kitų užkandų ir su tuo ir su 
tėvo palaiminimu, kurio maldomis ir palaiminimu labai tikėjau, 
išvažiavau. Savo maldomis aš mažai tesitikėjau, bet tėvo mal¬ 
domis kuo labiausiai. Aš ir dabar, kai meldžiuosi, prašau Die¬ 
vą, kad suteiktų man tokį didelį tikėjimą, su kokiu jis visada 
melsdavosi. 

Mano tėvui ir, žinoma man, jo sūnui, apibrėžti, ne pro šalį 
bus dar šis epizodėlis papasakojus. Jis man buvo iš atminties 
išgaravęs, bet, pasirodė, ne visai. Tą epizodėlį man atminė mano 
brolėvaikis, Stanislovo Andrius Žilinskas, pas kurį aš pereitąją 
žiemą snaudžiau. Aš atsimenu buvo taip. 

Perėjęs iš 6 į 7 ar iš 5 į 6 klasę viešėjau savo seneliuose tė- 
vuose^ Domeikuos vasaros atostogoms. Būta tuo laiku ir mažiu¬ 
ko vaiko, mano brolio Stanislovo sūnaus. Aš dar atsimenu, sėdė¬ 
jau prie seno melodikono, kurį man tėvas buvo nupirkęs per kaž¬ 
kokią licitaciją, mokytis dūduot. Buvo tai ten namely, dar senoj 
vietoj. Duduot nemokėjau, dūdavau vienu pirštu. Tėvas priėjo 
ir sako: „Przestan z tą muzyką. Lepiej opovvied coš ze Suvvalk“. 

Ir pradėjo kamantinėt. Kaipo jdomiausį daiktą, aš pradėjau pa¬ 
sakot apie vieno mūsų klasės logikos mokytojo dėstymą. Tas mo¬ 
kytojas dar buvo jaunas, vos Petrapilio universitetą išėjęs ir Vie- 
liopolskio paskirtas Į Suvalkus lenkų kalbos, logikos ir psicholo¬ 
gijos mokytoju. Jis, matyt, norėjo būt jaunimo tarpe garsus fi¬ 
losofas, laisvai drožė, nesiskaitydamas nei su religija, nei su baž¬ 
nyčios mokslu. Mokiniai stebėjosi, kad kun. kanoniko prefekto 
Doviakovskio ir pono profesoriaus Aspiso pamokymai taip griež¬ 
tai skyrėsi. Tą viską tėvui pasakojau taip, jog, matyt, tas viskas 
tėvui netiko. Bet aš, iš to nedarydamas išvadų, pasakojau to¬ 
liau. Tėvas, sulaikydamas mano postrigavimą paklausia: „No, 
a ty, Tomaszu jakiego zdania jesteš?“ Aš dabar visai neatsimenu, 
ką aš esu pasakęs, tik gana to, jog tėvas tuojau pagriebė savo laz¬ 
dutę iš kampo ir su ja į mane. Aš bėgt, ir tur būt gavau ta laz¬ 
dute vieną kitą kirtį, bet skaudėt, kiek atmenu, ne labai teskau- 
dėjo. Matyt, būta tėviškos rankos, — Stanislovo Andrius gyvai 
man tą epizodą išpasakojęs, išpasakojo ir to laiko įspūdžius. Sako 
jis išsigandęs ir galvojęs, kad mano dėdė nešiojo tokią gražią 
mundierą su auksinėmis sagutėmis, raudonos apikaklės auksinis 
galionas, raudoni mankietai ir jų auksiniai galionai, o čia senasis 
tėvukas, nežiūrint to visko, su kuokeliu veja ir šaukia: „Ach ty 
niedowiarku!“ To mano su juo pasikalbėjimo tėvas matyt niekuo¬ 
met nepamiršo, nes net jau Veiveriuose man tarnaujant, jis vis 
dar laikė mane žmogum mažo, svyruojančio tikėjimo. Taigi, lai¬ 
mingi tie, kurie nesvyruoja! 

Varšuvoj 1863—64 metais. 

Aš tik dabar stebiuosi tuo savo drąsumu, su kuriuo aš lei¬ 
dausi į kelionę, į nepažystamą miestą, į universitetą su 80 rub. 
kišenėj, be jokių tikrų šaltinių, iš kurių prireikus galėčiau pasi¬ 
semt. Dabar tik žinau, tai įvykis, kad važiavau. Štai mano ke- 
liojiė. 

Brolio vežimas paprastu keliu nuvežė mane į Kalvariją ir ten 
paleido. Žinokis. Taip buvo papratę su manim elgtis, kai mo¬ 
kiausi Suvalkų gimnazijoj. Ir dabar taip pat. Čia susiieškojau 
žydus, kurie važiuoja į Suvalkus, ir jie už rublį nuvežė į Suvalkus 
mane ir mano bagažo naštelį. 

Suvalkuos apsigyvenau bute, kuriame buvau gyvenęs, būda¬ 
mas VII klasės prievaizdu. Čia pagyvenęs 2 ar 3 savaites, įsi¬ 
taisiau ketverius marškinius. Turėjau čia draugų — valdininkų, 

turtingų žmonių, sūnų. Jie su savo tėvais išvažiavo sau, o aš su 
žydeliu karetka sau. Vietai karetkoje lig Varšuvos pamokėjau 5 
rub. Trečią dieną jau buvau Varšuvoje. Su manim važiavo du 
geru kelionės draugu, kurių prieš tai buvau beveik nepažinojęs. 
Vienas, Brzoska, baigęs Suvalkų gimnaziją vienais metais pirmiau 
už mane; jis sakės važiuojąs į Varšuvą tuo pačiu reikalu, kaip ir 
aš — stot i juridinį Glownos Szkolos skyrių. Antras, jau apyse¬ 
nis žmogus, Rygietis, buvusis Suvalkų Lietuvos pilietis, obyvvatel, 
bet kuriam žemės turtas buvo jau iš po kojų išslydęs. Gyveno ji:s 
Varšuvoj be kokio apibrėžto darbo. Jis mudu jaunu kelionėje 
globojo ir tą globą atliko neinteresuotai ir ligi galo labai dorai. 
Ponas Brzoska pasiliko lig visada vienas iš geriausių mano bičiu¬ 
lių. (Jis lig didžiojo karo buvo Suvalkuose notaru). 

I Varšuvą atvažiavome tą pat dieną, kai buvo padarytas pa¬ 
sikėsinimas Lenkų namiestninko grafo Bergo gyvybei. Aš, išėjęs 
iš savo viešbutėlio „Dziekemka“, nedrąsiai dairiausi, kaip kiek¬ 
vienas jaunas puskaimietis dairosi dideliame mieste. Susyk iš¬ 
girdau didelį dunkstelėjimą ir po to nepaprastą, prispartintą žmo¬ 
nių eiseną, bėgimą. Supratau, jog čia įvyko kas nepaprasta. Sku¬ 
botai sugrįžau į viešbutį. Netrukus sugrįžo ir Brzoska, su ku¬ 
riuo buvova sustoję viename numery. Jis man viską išpasakojo. 
Pasakojo, jog policija labiau sulaikanti jaunus vyrus, čia pat kre¬ 
čianti arba vedanti į nuovadą ir ten krečianti. Aš tądien tūnojau 
namie. Rytoj išėjau, Krokuvos Priemiesty mane sulaikė, iškrėtė 
ir mano notėse rado raštelį kur buvo surašyti visi 12 žmonių bai¬ 
gusių 7 Suvalkų gimnazijos klasę. Ten buvo pirmoj vietoj para¬ 
šyta: „Za 10 lat od dnia dzisiejssego. t. j. 1873 roku, rowno w 
poludnie d. 15 lip. zjavič na koleženske spotkanic“. Taip mes 
draugai buvome pasižadėję atsisveikindami, jog taip padarysime, 
ir davėme sau ,,slowo honoru“. Kada tą raštelį, perskaitė ir pa¬ 
klausė, ką tas reiškia. Išaiškinau ir sugrąžinę raštelį, mane pa¬ 
leido. Aš tą raštelį nešiojausi visą Varšuvos revoliucijos laiką, ir 
policija kiek kartų nuvesdavo mane iš gatvės į nuovadą, tą rašfelį 
radusi tuoj mane paleisdavo. Pasirodo, tai būa aiškiausio mano 
ištikimybės dokumento. 

Reikiamu laiku nuėjęs į „Szkolą Glonną“ egzaminą išlaikiau 
ir įmokėjau 10 rub. įrašu. Egzaminui mokėjau 6 rub. Butą, kam¬ 
pa už vieną rublį radau przy Ulicy Podwale, trečiame aukšte, ir 
iš anksto pamokėjau. Čia pagyvenęs vieną dieną, tuojau suside¬ 
rėjau su šeimininke dėl išlaikymo ir mėnesiui pamokėta 9 rub. 

taip pat iš anksto. Pinigų paliko maža, bet dar užteko nusipirkt 
popierio, storam sąsiuviniui, rašalo, plunksnų, dvejetui pieštukų. 
Dar liko truputis pinigų, gerai neatmenu kiek, tik žinau, jog švie¬ 
sa buvo reikalinga, ir tam tikslui taupiau. Norėjau mėnesiui visa 
įsitaisyt, o jau paskui galvot apie tolimesnį gyvenimą. 

Alėnesis labai greit praėjo, o ateičiai nebuvau ničnieko sura¬ 
dęs. Tik paskutini dvi, tris dienas jau rūpinausi, kas čia toliau 
bus daryta .. . Atėjo ir paskutinė diena iš ryto. Tai buvo sek¬ 
madienis. Guliu lovoj, jau apsirengęs ir galvoju, kur čia dabar 
ėjus ir ko ieškojus. Tik štai įeina gražus ir gražiai apsitaisęs 
jaunikaitis apie 16 m. ir klausia, ar čia gyvena Szkolos Glownos 
studentas. Atsakau jam! — čia, aš. Ko Tamsta nori iš manęs? 
— klausiu. — Aš gyvenu, — sako jis, — šiuos pačiuos namuos, 
vienu aukštu žemiau ir vadinuosi Antanas Zvolinskis; noriu, kad 
mane pamokytumėt; prašau pasiteiraut mano mamos, pasikalbėt 
apie sąlygas. — Kuomet ateiti? — O nors ir tuojaus. — Gerai, 
vesk mane. 

Atėjau, pasikalbėjau su to ponaičio mama ponia Zvolinskiene 
ir sulygom. Aš apsiėmiau mokyt jos sūnų lenkų kalbos, litera¬ 
tūros ir aritmetikos. O ji, mano reikalavimu, pažadėjo maitinti 
duot pusryčius, pietus ir vakarienę. Visą įvyko tiesiog stebuklin¬ 
gai! Gyvenau tame pat kampe drauge su vienu senyvu žmogum. 
Turėjova dviese didoką kambarį. Aš mokėjau vieną rublį, o jis 
du, nes jo vieta buvo geresnė. Taip ėjo ir toliau. Dievas, Jo 
Apvaizda, manęs nepamiršo. Sekėsi, vargo pirmais metais be¬ 
veik jokio nepatyriau. Mano mokinys mokėsi gerai, motina buvo 
manim patenkinta. Kitiems reikalams pinigų pelnydavaus šven¬ 
tadieniais pamokomis ir nurašydamas advokatų „wyroki“. 

Mano pirmieji Varšuvos būties metais buvo labai sunkūs tuo, 
kad tuomet ėjo žiauri, kruvina lenkų kova su rusais. Tai visam 
pasauliui žinomi 1865—64 metai. Aš kaip ir visi to meto Var¬ 
šuvos miesto gyventojai, turėjau būt matytoju beveik visose Var¬ 
šuvos viešosiose aikštėse daromų korimų, šaudymų .. . 

Atėjo pirmosios atostogos, ir aš išvažiavau į Lietuvą, į Do- 
meikus, tikėdamas pasipinigaut pas brolius; bet apsivyliau. Bro¬ 
lio Stanislovo jau neberadau; jis tapo suimtas ir išvežtas į Sibirą. 
Tėvus radau nors ne varge, bet naujininkais prastesnėse apysto- 
vose, kaip pirmiau buvo. Man dabar, rodos, jog dėl tos priežas¬ 
ties buvo matyt motinos veide paslėptas liūdesys. Ji ne labai ir 
manim tesidžiaugė. „Na, tai kas dabar iš jo“, sakė: „anie sū- 

nūs visi turi ūkius, o šis — skarmalius, ir gana“. Motina tiktai 
šiek tiek nusiramino, kai 1866 m. pamatė mane jau kaipo Veive¬ 
rių seminarijos mokytoją. O aš atvirkščiai: nors buvau Veive¬ 
riuose mokytojas, bet liūdėjau, kad ne savo laiku turėjau iš moks¬ 
lo išstot, kad nebaigęs juridinio skyriaus turėjau palikt Aukštąją 
Mokyklą. To aš gailėjausi ir dar dabar tebesigailiu. Daug 
kartų sapnavau, jog duodu egzaminą iš likusios dalies, — iš III 
ir IV kurso. 

Aš atmenu ir dabar tą momentą, kai juodu, mano tėvai, 
glaudė mane, savo jauniausiąjį sūnų, buvusį dar su jais, kaip 
mažiausi ir vienatinį dar laisvą, nevedusį, nesidalinantį meile tė¬ 
vams ir savajai draugei. Matau vaizduotėje tame man maloniame 
motinos veide motiną „mielu sapnu apsivylusią“. Tas dabar man 
darosi aišku, kai ir aš pats tų metų sulaukiau, kurių ji tada buvo, 
ir man pačiam, atsižvelgus į praeitį ir matant tą teisybę, kurią yra 
išreiškęs nežinomasis man rusų rašytojas ... koktu darosi... 
Mes visi broliai susidėję išstatėme ... ne, mūsų visų brolių sudė¬ 
tais pinigais senas tėvas pasistatė gražią trobą gyvent, bet moti¬ 
na ne ilgai joje begyveno ... Tėvas vienas su savo kampininkų, 
kurį be pinigų dėl ramumo įsileido, vyriausiojo brolio prižiūri¬ 
mas, pasimirė 1874 m., turėdamas 74 metus ... 

Varšuvoj 1864—65 ir 1865—66 metais. 

Neilgai trukus, pagyvenęs keletą dienų tėvuos, susirūpinęs 
brolio Stanislovo nelaime, grįžau atgal į Varšuvą, kuri jau tuo¬ 
met atrodė man dirva, kurioj galiu gyvuot. Tiesa, kad tėvų akyse 
buvau vertas pasigailėjimo, nes sunku man buvo. Gavęs iš tėvo 
10 rublių kelionei, iš motinos šiek tiek užkandų, leidaus į Varšu¬ 
vą, šįkart jau gelžkeliu, kaip kad buvau ir parvažiavęs: Varšuva— 
Pilviškiai. 

Sugrįžau į Varšuvą gana anksti. Mūsų mokslinėje (Didžioje 
Mokykloje) pamokos dar nebuvo prasidėjusios. Tikėjausi dar be 
konkurencijos rasiąs privatinių pamokų. Bet kur tau. Tuomet 
lengvai pamokų terasdavo tie, kurie galėdavo mokyt prancūzų, 
vokiečių kalbos ir muzikos. O aš šiose srityse buvau visiškas ne¬ 
mokėlis. Turėjau tik vis tą pačią lekciją pas ponią Zvolinskienę, 
mokydamas jos sūnų. Tai buvo patogi senutė emeritė; ji dar laikė 
„kontora strenczen“ mokytoją į privatinius namus. Jai tuo atveju 
gan sekėsi. Mane išvažiuojant prašė neatsisakyt mokyt jos sūnų 

ii toliau. Tas mane kaip tik padrąsino veikiai iš tėvų grįžt į 
Varšuvą. Tačiau vaikščiojau vis nuleidęs nosį.. . 

Vieną kartą gatvėje sutinku gerai man pažįstamą poną Sta¬ 
nislovą Mikuckį. Aš jį pažinau, kaip Viešosios Varšuvos Biblio¬ 
tekos kustoszą. Ta biblioteka Didžiosios Mokyklos rajone. Joje 
visuomet būdavo labai daug skaitytojų studentų. Tarp jų bū¬ 
davau ir aš. O Mikuckis mums išduodavo skaityt tų knygų, 
d uo atveju jis buvo toks gudrus, jog visas knygas žinodavo, ku¬ 
riame kambary ir kurioj lentynoj guli. Paprašysi, būdavo, kurių 
knygų, tad jis tuojau pašaukia kurį savo pagelbininką ir pasako 
jam, kur yra tos knygos, kad tas nueitų ir atneštų. 

Mikuckis pirmutinis supažindino mane su Duonelaičiu. Mi¬ 
kuckį gerai žinojo studentai ir profesoriai. Jį žinojo ir Švietimo 
Ministerijos centras. 

Taigi man su juo susitikus, jis man tarė: „Otož, bratulenku, 
což robisz į z tem“—tai buvo toks jo pasisveikinimas. — Aš at¬ 
sakiau: „Szukam zajęcia“. — „Dobrze, mam dla ciebie zajęcie, — 
otož i z tem ...“ — Co takiego? — Wež į przetlomacz na litewski 
język Naiwyzszy Reskrypt na imie Namiestnika Kraju o szko- 
lach w Krole\vstwie Polskim“.—Gerai, imu!—Jis džiaugėsi, radęs 
tokį žmogų, kokio jam reikėjo, o aš džiaugiausi gavęs darbo. Dau¬ 
giau aš jo nieko neklausiau, nesiderėjau. Jis man čia pat padavė 
medžiagą ir davė laiką kuo veikiausiai, net taip reikalavęs vyriau¬ 
siasis Švietimo Komisijos Direktorius. Atidavęs man medžiagą 
ir tai įsakęs, paklausė, kur gyvenu ir paėmė adresą. Nuo to laiko 
kas antra trečia diena jis mane lankė ir sekė mano darbą. 

Noriu čia kiek poną Mikuckį pabrėžt. Augalotas, jau nebe¬ 
jaunas, truputį linkterėjęs, vaikščiodavo iš lėto, sunkiai, drūtų 
kojų, plačių ir ilgų pėdų žmogus. Rankos sutinka su kojomis. 
Galva proporcingai kūnui, juodplaukis, tuomet gana apvalaus 
mongolinės spalvos, duobėto nuo raupų veido. Kur jis gyven¬ 
davo, kokios jis tautos — nesisakydavo. Pagrindingai mokėjo 
įvairių kalbų, ir lietuvių kalbos. Už nedidelę brošiūrėlę lygina¬ 
mosios gramatikos srity, nusiųsto Maskvos universitetui, gavo 
filologijos daktaro laipsnį. Mirė Varšuvoj, kaip ordinarinis lygi¬ 
namosios gramatikos Varšuvos universiteto profesorius. 

Pinigų jau reikėjo, todėl skubėjau; pusėtinai varė mane ir 
Mikuckis. Darbą atlikau ir atidaviau. Pinigų jis man nedavė. 
Po kurio laiko sako: „Bratulenku ot i z tem, oddalem gdzie się 
naliežy, a oni poslali do Wilna na spraw dzenie, czy dobrze przet- 

lomaczono. Po dvejeto dienų mane pasitikęs vėl sako: „Jau iš 
Vilniaus jūsų darbas sugrįžo. Išverstas prideramai ir nurašytas ru¬ 
sų raidėmis“. — Po dvejeto dienų gavau oficialinį raštelį, kuriame 
buvau kviečiamas ateit į Vyriausiąjį Švietimo Komisijos Direkto¬ 
rių. Nuėjau, prisistačiau. Pasisakius, kas esu, labai mandagiai 
mane priėmė ir tuojau įteikė man raštelį, kad aš kreipčiausi į ja 
kancelerijos viršininką Przystanskį ir iš jojo paimčiau 50 rub. už 
savo darbą. Aš nudžiugau, gaudamas tokią pinigų krūvą. Bet 
Przystanskio būta lenko, o čia lietuvis turėjo gauti pinigų. Jis, ' 
perskaitęs popierį, tuoj nubėgo į Direktorių ir sugrįžęs man iš¬ 
mokėjo ne 50, bet tik 30 rub. Ir mačiau, jog Przystanskis džiau¬ 
gėsi įkandęs lietuvį ,,zgada polskiej sprawy“. 

Po kurio laiko į mane vėl atėjo Mikuckis, atnešdamas naują 
darbą — išversti lietuviškai „Ustav o Načalnych učuliščach v 
Carstvie Polskom“. 

Už tą darbą su korektūrom abiejų darbų spaustuvėje pamo¬ 
kėjo 100 rub. Dar vėliau man davė sulietuvint ,,Bukvar dlia rus- 
skago, polskago i litovskago naselenija“. Aš sulietuvinau dalį 
„dlia litovskago nasilenija“ ir tą abėcėlę, spausdinant taisiau ko¬ 
rektūrą. Už tą darbą gavau 150 rub., atlyginimo. Visa tai vyko 
1865 metais. 

Mikuckis tuomet buvo jau ne tik Viešosios Bibliotekos kus- 
toszu, bet ir Steigiamojo Komiteto (Učreditelnyj Komitet) nariu. 
Komiteto pirmininku buvo Maskvos universiteto profesorius So¬ 
lovjovas, man rodos, tasai garsusis istorininkas. Apie tuos metus 
žinau, buvo suvažiavę į Varšuvą daug įžymių rusų darbuotojų: 
Solovjov, Samarin, kunigaikštis Cerkovskij, Hilferding, Miliu- 
tin. Apie tai žinojau iš Mikuckio. Tuo laiku svarstė Steigiama¬ 
jame Komitete „vsie mappy o preobrazovanij Carstva Polskago“. 
Tame komitete buvo nuspręsta „učredit pri Moskovskom Uni¬ 
versitete 12 stipendij dlia Unijatov, urožencev Cholmščiny“ pas¬ 
kiau pasakyta ,,Siedleskoi i Liublinskoi gubernij“. Aš apie tai iš 
Mikuckio išgirdęs, staiga perkirtęs pasakiau: „Tai kodėl ir lie¬ 
tuviams to nepadaryta?“ Tuomet Mikuckis jau buvo tarp tų rusų 
darbuotojų įkvėpėjas. Jis tą mano pasakymą sugriebė ir parašė 
pareiškimą ir viename iš artimiausių posėdžių motyvavo maž 
daug taip: „Žiteli Carstva Polskago russkago i litovskago nasele¬ 
nija dlia polučenija vysšago obrazovanija stremiatsia v Varšavu. 
Zdies ich nasyščiajut polskim patriotizmom i t. d. Sliedovalo by 
ne tolko russkim iz Siedleskoj i Liubinskoj gub., no i Litovcam 

naznačit stoiko že stipendij s tiem, čtoby centrom ichnej kultury 
byla Moskva, a ne Varšava“. 

Be to, manyta, išauklėt lietuvių mokytojų Suvalkų ir Mari¬ 
jampolės gimnazijom. Pirmose sąlygose stipendijos buvo duo¬ 
damos lietuviams tiktai matematikams ir filologams. Aš tai ge¬ 
rai atmenu, tai buvo sąlyga sine gua non. Paskui, tačiau jau ne¬ 
žiūrėdavo į tai, nes gimnazijoje visas vietas paėmė rusai, ir lie¬ 
tuvių niekur neleido, todėl ir mokytojų filologų ir matematikų 
nereikėjo; leido stot j kas kurį norėjo fakultetą. Tas buvo labai 
gera, nes mums buvo reikalingi ir advokatai, ir daktarai, ir in¬ 
žinieriai. Matematikai stodavo į specialinius institutus. Daug 
darbadirbių dar ir dabar turim iš jų, iš tų stipendininkų! 

Po kurio laiko aš jau iš Mikuckio patyriau, jog Steigiama¬ 
jame Komitete sutikta pritaikint kalbamasis įstatymas ir lietu¬ 
viams. Tuo laiku Hilperdingas įteikė Vyriausiajam Švietimo 
Komisijos Direktoriui Teodoro Teodorui Vittei platų raštą. 
Tame rašte jis labai lietuvius užtarė, ir Vittė mielai no¬ 
rėjo tai įvykdyt. Tai įvyko 1) dviem gimnazijom — 
Suvalkų ir Marijampolės lietuviams. 2) Veiverių Pedagogijos 
Kursais lietuviams ir 3) lietuvių pradžios mokyklomis plačiomis 
teisėmis. Štatsekretoris Mikalojaus Mikalojus Miliutinas labai 
tą dalyką rėmė. 

Ir 1866 m. kai aš su Gilium atvykom į Veiverius kaipo lie¬ 
tuviai, jau pajutom, jog apie lietuvius šalčiau kalbama. Juo to¬ 
liau, jau vis buvo šalčiau. Prie manęs Vittė buvo dukart Veive¬ 
riuose. Džiaugėsi, gėrėjosi lietuviais. Prašė pasakyt jam eilė¬ 
raščių lietuvių kalba. O jis mokiniams sakė eilių latvių kalba. 
Jis buvo labai lietuviams palankus. Jam išvažiavus, rusai šypso¬ 
josi, piktinosi. Juo iš Rusijos daugiau privažiuodavo rusų, juo 
Vittės ugnis ir žvaigždė ėjo slipnyn ir tamsyn. Bet Varšuvoj 
anais laikais jis buvo visų tautų labai gerbiamas. Mirė Varšuvoj, 
jo laidoti privažiavo daug žmonių iš aplinkui. Aš taip pat nuva¬ 
žiavau. Didelė, labai didelė minia lydėjo jį iš evangelikų dievna- 
mio lig Pragos stoties. Palaidotas Mintaujoj. Po jo buvo Apuch- 
tinas, buvęs geras tiktai rusams. 

Taip besidarbuodamas, kaip sakiau, Varšuvoj 1864-65 ir 
1865-66 m. šiek tiek pasigerinau savo dalykus ir tariausi darąs 
savo pajėgomis šiokios tokios naudos — Mikuckio kumštelėji- 

mu prisidėjus paskirti lietuvių stipendijas ir vertimais. Mano 
vertimus spausdino kirilies. „Abėcėlės“ išėjo keturi leidimai ir 
daugiau kaip per 10 metų ji buvo vienintėlės skaitymo knygelės 
Suvalkų gub. pradžios mokyklose. Skaitymas šitaip prasidėjo: 
„Aš esu vaikas mažas ir silpnas, turiu tėvą ir motiną ir t. t.“ Kai 
kuriems lietuviams aš pasisakiau, kad tai buvo mano darbas. 
Basanavičius pagyrė, kad darbas buvo gerai atliktas kalbos at¬ 
žvilgiu, kanauninkas Prapuolenis visą man atmintinai pasakojo 
ir sakė, jog jam labai miela buvę lietuviškai iš tų knygelių skai- 

^yt. 

„Noriu žinot“, klausia Tomas, ar šios gadynės visuomenė 
bars mane už tuos anų laikų darbus?“ Tuomet, sako jis, jį už 
tai peikę tik lenkai, kaipo separatišką. Lietuvių studentai Varšu¬ 
voj tuomet buvo viso labo keturi: du filologu Gilius ir Požerskis 
— ir du juristu — Žilinskis ir Vaišnoras. Pirmutiniu du buvo 
lenkų orentuotės ir tokiais paliko lig paskųjų savo gyvenimo 
dienų: antruoju du, atvirkščiai, pasiliko lietuviais ligi galo ir dir¬ 
bo taip, kaip pridera dirbti lietuviams. Taigi tuomet Varšuvoj 
buvo tik du studentu lietuvių ta prasme, kaip šios gadynės lie¬ 
tuviai. Todėl neteks stebėtis, kad juodu neprotestavo, neprieš¬ 
taravo Vittei, Hilferdingui, Mikuckiui. „Bet“, sako jubiliatas, 
„atsistojęs pėda Suvalkijoje, tuojau stojau į eilę kovotojų prieš 
kirilicą“. Mūsų „Aušros“ gadynės vyrai tai jau produktas to 
šilto vėjelio, pūstelėjusio 1864-65 ir 1865-66 metais iš Varšuvos 
pavidalu: 

1) Dviejų lietuviams paskaitų gimnazijų, kuriose buvo įves¬ 
tos lietuvių kalbos pamokos. 

2) Veiverių Pedagogijos kursų lietuviams. 

3) Pradžios mokyklų autonomijos (apie tas mokyklas pa¬ 
reiškė Reskriptas Varšuvos Vietininkui, kurį Žilinskas išvertė; 
jis taip pat išvertė pradžios mokyklų įstatus, kurie savu laiku bu¬ 
vo išsiuntinėti į visus Suvalkų Lietuvos valsčius ir mokyklas). 

4) 12 stipendijų lietuviams prie Maskvos universiteto. 

O kiek ten išaugo ir dabar tebegyvenančių darbuotojų! Tą 
malonų gaivinamą vėjelį Suvalkijos lietuviams surengė statsekre- 
torius Miliutinas, Hilferdingas. T. T. Vittė ir jų negarsus pagal¬ 
bininkas St. Mikuckis. Tuomet kilusi nuo Maskvos audra Mi- 
liutiną nušlavė taip, kaip bolševikai Kerenskį, o kitų likusių ge¬ 
radarių žvaigždės gerokai pritemo. 

Hilferdingo rašteliai, Miliutino pakraipa Vittei labai tiko. 
Jis visa širdimi užjautė lietuvius, nors nešykštėjo savo darbo^ 
Miliutino mintimis, ir kitoms Lenkų karalijos tautoms: lenkams,, 
vokiečiams, rusams unijotams (taip juos vadindavo). Jis iš pra¬ 
džių pažinęs Žilinską ir Mikuckį, steigės apie save sutelkt ir 
daugiau lietuvių. Atsimenu, pasakoja Tomas, vieną kartą aš ga¬ 
vau per kurjierą pakvietimą atvykt į Vyriausiąjį Švietimo Komi¬ 
sijos Direktorių (paskui tą Vyr. Direktorių pakeitė Varšuvos 
^^Pyg^rdos Mokslo Globėju. Tai galėjo būt antroje 1865 ar 
66 metų pusėj. Tenai radau šiuos asmenis: studentą Jurgį Gilių, 
Mikuckį, du Aukštosios Mokyklos profesorių — Jurgį Aleksan¬ 
dravičių ir Joną Paplonskį, pirmutinį Varšuvos gub. mokslo di¬ 
rekcijos viršininką Vilujevą ir dar vieną pirmukart matomą. Da¬ 
bar gerai neatmenu visų smulkmenų, kas buvo kalbama šiame, 
kas kituose posėdžiuose, nes jų buvo gana dažnai. Neatmenu ge¬ 
rai ir tų vyrų, kurie tuose posėdžiuose dalyvavo. Tačiau žinau, 
jog tuose posėdžiuose pirmiausia buvo kalbama, kurių mokyklų 
bus reikalinga Suvalkijai, kur jas steigt; žinoma, turėta galvoje 
lietuviai, lietuvių kalba. Šis pirmutinis tuo reikalu posėdis at¬ 
mintinas tuo, jog į jį buvo pakviesti visi tuomet švietimo žinybai 
žinomieji Varšuvoj lietuviai. Globėjui informuot galėjo tik Mi¬ 
kuckis, kaipo seniau Varšuvoje gyvenąs. 

Čia laikau reikalingu trumpai brūkštelt du stambiu žmogų, 
mokslininku plačiai tuometinėj Varšuvoj žinomu: Aleksandravi¬ 
čių ir Paplonskį. 

Jurgis Aleksandravičius, kilimo grynas lietuvis, bene gi¬ 
męs Kumecičkių kaime, paplentėj nuo Kalvarijos 7 verstai į Ma¬ 
rijampolės pusę. Išėjęs Petrapilio universitetą, mokytojavo Var¬ 
šuvos gimnazijoj, kaip gamtos mokytojas, paskui botanikos pro¬ 
fesorius Varšuvos Medicinos Akademijoj, paskirto paties daly¬ 
ko Glownos Szkolos profesorius, paskui Botanikos sodo direk¬ 
torius ir gale, kaip emeritas, Varšuvos Ogrodu Pomologieznego 
direktorius. Lenkų labai gerbiamas, Varšuvoj įžymus žmogus. 
Sakėsi esąs lietuvis, pakalbintas mielai kalbėjo lietuviškai, bet tai 
buvo lenkų orentuotės žmogus. Lenkų literatūroj yra jo kūrinių. 

Jonas Paplonskis vadino save lietuviu, žmonės sakydavo, jog 
jis gimęs ir augęs lenkų inflentuose. Labai gražus pažiūrėti, lie¬ 
meningas žmogus, augalotas. Rusų Petro Didžiojo ūgio, propor¬ 
cingas, petingas, dailaus veido ir elgesio, lenkų mylimas. Mal¬ 
dingas — dažnai bažnyčioje matomas ir iš knygų besimeldžiąs. 

Kalbininkas: dar man gimnazijoj besimokant, buvusis vizitato¬ 
rius — vizituodavo vidurines mokyklas. Mokslinėj lyginamo¬ 
sios gramatikos profesorius ir lietuvių kalbos lektorius. Aš, nors 
juristas, klausydavau jo lekcijų. Lietuvius išveždavo iš Indosta- 
no ir nurodydavo jų kelią į dabartinę jų etnografinę vietą per Ka¬ 
lugą, Tveri, kaipo jų kelionės pėdsakus. Profesoriaudamas sy¬ 
kiu buvo Aklųjų ir Kurčiųjų Instituto Direktorium. Yra jo kū¬ 
rinių lenkų literatūroj. Dalyvavo ir visuose posėdžiuose dėl lie¬ 
tuvių mokyklų ir labai tuo domėjosi. Aleksandravičius tik kar¬ 
tą buvo, tolimesniuose posėdžiuose nedalyvavo. Sykį, atmenu, 
kai kas ten rusiškai Globėjo paklausė, kodėl nėra Aleksandra¬ 
vičiaus, Globėjas atsakė vienu pabrauktu žodžiu. 

Pridursiu dar ir dvejetą žodžių apie tąjį pirmam posėdy ma¬ 
no pirmukart matytą asmenį. Tai buvo Teoklistovas bu¬ 
vęs Varnių kunigų seminarijos lietuvių, veikiau rusų kalbos 
mokytojas, bet mokąs lietuviškai. Jis buvo Hilferdingo prote¬ 
guojamas pirmuoju busimųjų Veiverių Pedagogijos Kursų ins¬ 
pektorium. Mudu su Gilium supažindino su juo, kaip busimuo¬ 
sius jo bendradarbius čia buvo nutarta prieš tai važiuoti dar į Prū¬ 
sus, pažiūrėt, kaip tenai sutvarkytos mokytojų seminarijos Jis 
savo laiku netrukus išvažiavo. Po kurio laiko sugrįžęs, parvežė 
lietuviškų knygų. Šleicherio gramatiką, krestomatiją. Nesel- 
mano veikalų; žodyną ir dar keletą kitų knygų, atlasų ir t. p. 
Bet aš jo nebemačiau: jis sugrįžęs į Varšuvą, apsirgo ir pasimirė 
Vaikelio Jėzaus ligoninėj. 

Po pirmojo posėdžio dar buvo keletas posėd.; viename buvo 
renkamas mokytojų etatas. Tam posėdy buvo tie patys žmonės. 
Be mirusiojo Toolztistowo ir Aleksandravičiaus ir dar naujas 
Suvalkijos, tuomet visų mokyklų, neišskiriant ir gimnazijų. Di¬ 
rekcijos viršininkas Soltamovskis, mažrusis. Globėjas rekomen¬ 
davo Soltanovskiui mus su Gilium, nors dar nebuvova paskirtu, 
tik pažymėtu. Renkant kitus, Soltanovskis rekomendavo Glo¬ 
bėju ir siūlė pakviest iš Kijevo apygardos Tarnovskį. Tą priėmė, 
kapelionu Gilius pasiūlė savo brolį kun. Kazimierą Gilių. Glo¬ 
bėjas sutiko, tik paklausė, ar senas, ar jaunas. Atsakyta — jau¬ 
nas. Chorošo] Gale Globėjui paklausus: rekomenduokite kan¬ 
didatą į paveikslinės mokyklos mokytojus, rekomenduota du: 
Paplonskis rekomendavo kunigaikštį Svirskį, Vilkaviškio pra¬ 
džios mokyklos mokytoją, buvusį Paplonskio repetitorių, ar dar 
anksčiau — mokytoją. Aš Paplonskiui reikalą pagadinau išsi- 

šokdamas su savo kandidatu, pasiūlydamas savo Marijampolės 
powiatowkas (apskrities mokyklas) draugą Joną Starkevyčių, 
kuris užuot važiavęs į Suvalkų gimnaziją toliau mokytis, nuva¬ 
žiavo į Radžiminą, netoli Varšuvos, ir išėjęs ten mokytojų insti¬ 
tutą, gavo teisės būt pradžios mokyklos mokytoju. Mano kan¬ 
didatas buvo priimtinesnis. Globėjas nudžiugo ir Paplonskį 
gražiai atsiprašė, kad ne jo kandidatas buvo priimtas. 

Aš tuoj pamačiau, jog padariau Paplonskiui nemalonumą, 
bet mano draugas buvo paskirtas. Draugą Starkevičių turėjau 
akivaizdoj, liežuvio gale todėl, kad prieš posėdį, prieš kokį dve¬ 
jetą dienų buvau gavęs laišką iš jo iš Virbalio, kur jis mokė mie¬ 
sto pradžios mokykloj su pasiūlymu į Veiverius. 

Dar vienas posėdis man atmintinas ir tai jau paskutinis, po 
kurio mudu su Gilium išvažiavom. Tame paskutiniame posėdy 
Globėjas pranešė, jog jo ir Hilferdingo rūpestimi Švietimo Minis¬ 
terija davė mums lietuviams darbo. 

Darbą mes tuojau taip pasiskirstėm: aš apsiėmiau sutaisyt 
lietuvių rusų krestomatiją, Gilius rusų lietuvių žodyną. O Jonui 
Požerskiui Suvalkų gimnazijos senųjų kalbų mokytojui, atidavėm 
lietuvių rusų žodyną. 

Taip pasidalinę darbus, ėmėm rengtis į savo vietą. 

j Veiverius. Pirmieji Veiverių įspūdžiai. 

Gavau raštus, paskyrimą, kur buvo parašyta, jog esu pa¬ 
skirtas į Veiverius. 

Vienu laiku su manim buvo paskirtas tuo pačiu metu ir Jur¬ 
gis Gilius, taip pat antru etatiniu mokytoju. Jis jau 1866 m. pa¬ 
vasarį buvo išbaigęs filologijos fakultetą tos pačios Aukštosios 
Mokyklos. Mudu drauge tuojau išvažiavova iš Varšuvos į Veive¬ 
rius ne gelžkeliu, bet karetka per Suvalkus, nes mat, reikėjo pri- 
sistatyt direkcijos viršininkui Soltanovskiui. 

Mudu su draugu Gilium važiavova drauge, kaip draugai, 
bet ne kaip bičiuliai ir ne kaip politiniai bendraminčiai. Varšuvoj 
buvova gyvenę, kaip pažįstami ir beveik kaimynai iš savo krašto, 
bet artimesnių santykių nebuvo. Su Jonu Požerskiu juodu buvo 
artimu. Kalbos ko mudu laikysivos nuvažiavę į vietą, jis nepa¬ 
laikydavo. Nusistatymą jis turėjo savą, kurio man nesakydavo. 
Na ir skirtumo tarp mudviejų buvo. Aš tą skirtumą jutau, glū- 
ciojau savy ir liūdėjau. Jutau kaip ir savo antraeiliškumą — jis 
mat važiavo išėjęs universitetą, filologijos fakultetą ir kaipo pėda- 

gogas specialistas nes baigė 12-kos stipendininkų skaičiuje pe¬ 
dagogijos skyrių. O aš kas? Juristas, jau vedęs neišėjęs nė viso 
juridinio fakulteto. Tas mane garankščiavo, nedavė drąsos visai 
sparnų išskėsti, tarti drąsiai ir oringai. 

Atvažiavome į Suvalkus, prisistatėva Soltanpvskiui. Tai bu¬ 
vo tylus žmogus, geras pedagogas, mažrusis. Kadangi, mat Vit- 
tė buvo atkeltas į Varšuvą globėju iš Kijevo apskrities, kur jis 
taip pat buvęs globėju, tai prie jo dauguma pedagogų buvo ima¬ 
mi Kijevo apskrities, mažrusiai Suvalkuose, Direkcijos Viršinin¬ 
ko raštinėj visi valdininkai buvo mudviejų seni geri pažįstami. 
Džiaugėsi mumis, sakydami daug komplimentų. Na, gerai. 
Tačiau, nors mano būdas, ypač kai buvau jaunas į ateitį žiūrėjo 
nepaprastai gražiai, vis dėlto, sakau, tą mano džiugingą sielą ver¬ 
žė tas mano ėjimas kaip ir nesavu keliu ... Dar čia prisidėjo ir 
ypatingas tų metų oras. Iš Varšuvos išvažiavau taip apie rug¬ 
sėjo mėn. vidurį. 1866 m. tuo buvo žymūs, jog visą rudenį be¬ 
veik lig pačių Kalėdų buvo kuo puikiausias oras: šilta, šviesu, 
nevėjuota, gražu; lietuviams duodama tas, ko lig šiol neturėjo. 
Man rodės, jog jei ne tas kalbamasis slogutis, kurį aš tik savo 
sielos gilumoje jutau, tad būčiau džiaugęsis, džiaugęsis be galo, 
be krašto .. . Mano draugas Gilius, nors už mane buvo keletą 
metų jaunesnis, bet laikės kur kas rimčiau. Jis jau turėjo gra¬ 
žius juodus ūselius, o aš vis dar tik gyvaplaukius. Aš dažnai, 
kaip mažas vaikas juokdavaus, jei valandėlei pamiršdavau savo 
liūdesį, o Gilius tik nusišypsodavo . .. 

Pagaliau atvažiavau samdytais arkliais iš Suvalkų į Veive¬ 
rius. Veiverių prieš tai dar nė sykį nebuvau matęs. Jau iš Su¬ 
valkų žinojova, jog rasiva inspektorių. Timotiejaus Prokopijų 
Tarnovskį, įsitarnavusį pedagogą iš Černigovo gub. Sustojova 
plente ties buvusiu senovės pašto mūru; galėjo būt nevėliau, kaip 
C-ta valanda popiet, kai pamatėva apysenį nediduką, vienplaukį 
žilą senuką, baltu prastu kiteliuku apsivilkusį. Jis mūs dienų 
dienomis laukė: žinojo nuo Soltonovskio apie mudviejų, dviejų 
jaunų lietuvių paskyrimą. Prisistačius pasitiko maloniai. Tuo¬ 
jau išsipylė jo gausinga šeimelė: žmona, Andriaus Elžbieta, jos 
mama, dvi dukterys ir vienas sūnus nuo pirmos jo žmonos ir 
apie 5 ar 6 smulkesnių antrosios — kaip kralikų. Paskui pasi¬ 
rodė visus juos buvus atvažiavusius savo vienu arkliu, iš visų pu¬ 
sių oda dengtam vežime, įeinamame tik iš vieno šono ir su dviem 
nedideliais langučiais iš abiejų galų. Be to, dar turėjo du žmo- 

gu vežėju ir tarną Leontijų. Inspektorius mudu gražiai priėmė 
ir maitino dvejetą dienų, kol mudu atlikova visas formalybes, 
jo valdiniai. Paskui dar kiekvienas išvažiavova keletai dienų į 
savo tėvus. 

Sugrįžę iš tėvų, stojome eiti savo pareigų. Pasiskirstėva 
mokslo dalykus. Man teko aritmetika, geometrija, geografija, 
gamtotyra, braižyba ir knygininko pareigos. Giliui — lietuvių 
kalba, istorija, dailyraštis, pedagogija ir raštininko pareigos. Pla¬ 
no lentelė sustatyta, mokiniai sukviesti ir priimta 25 į I-jj kursą, 
9 — į II-jį. Tačiau mokslas vis dar neprasidėjo — mat, buvo 
rengiamas iškilmingas kursų atidarymas paskirtą dieną, laukiami 
svečiai ir jiems vaišės. Sulaukėva tos dienos, jos neatmenu, bet 
žinau, jog tai būta spalių mėnesį. Svečių suvažiavo: Suvalkų 
gubernatorius Žervė, vyriausias kariuomenės vadas generolas 
Ganeckis, vienas iš lenkų maišto ,,numalšintojų“, direktorius 
Soltanovskis ir iš vietinių: karininkas, didelis aristokratas, atsi- 
statydinusis uzarų pulko rotmistras Paslovskis ir pulko guberna¬ 
toriaus draugas, Seinų kunigų seminarijos profesorius kun. Pru- 
selaitis ir Veiverių klebonas kun. Sipovskis. Buvo tam tikslui 
atlaikytos iškilmingos šv. mišios, dekanas pasakė gražų, visiems 
žinomą, lietuvišką pamokslą, apšlakstė mus, peržegnojo, ir iš baž¬ 
nyčios visi suėjom į klases. Bet aš neatmenu, ar kas nors iš tų 
valdžios ponų buvo bažnyčioj, ar jie tik pietų valgyt visi susirin¬ 
ko. Vaišino valgiais, man rodos, Paslovskio lėšomis, nes jo vi¬ 
rėjas su produktais dar iš vakaro buvo atvažiavęs iš Petkeliškių 
dvaro, kur tuomet rotmistras buvo gyvenęs. Per pietus buvo 
kalbų, žinoma, rusiškai. Kalbėjo taip, jog nebuvo girdėt to, kas 
man buvo geistina girdėt. 

Svečiai išvažinėjo, prasidėjo mūsų darbas, sunkus darbas ... 
Čia pamačiau ir išgirdau, jog visi tie ponai skaitė tik „Maskvos 
Žinias ir su jomis net ir į kelionę važiavo. Tuometiniams 
„Maskvos Žinių“ redaktoriams, profesoriams Katkovui ir Loent- 
jevui visa tų laikų valdžios publika Varšuvoj netiko. Jie nors 
jiems uždėtas pabaudas mokėjo, bet savo darbą prieš valdžios 
politiką Lenkuose varė. Valdžia neišlaikė — vis traukėsi ir trau¬ 
kėsi. Visi čion atvykstą valdininkai ėjo su „Maskvos Žiniomis“ 
kovojusiomis prieš autonomizavimą tautų Lenkuose. Ne tik tau¬ 
tų, bet ir luomų: prieš ponus, suprasdami dvarininkus, prieš ku¬ 
nigus. 

Ir mūsų inspektoriuje gyveno Katkovd dvasia ... Jis dėl 

Vittės nusistatymo šypsojosi... Mano dvasia stingo, optimiz¬ 
mas traukėsi nuo šalčio, pūtusio nuo mūsų viršininkų. Pamačiau 
jog ir mano draugas nieku su manim nesidalindamas, rėžia tiktai 
rusiškai. Jam sekėsi — jis kalbininkas, išėjęs filologinį slavų 
kalbos skyrių. Rėžia ir tuo didžiuojasi, pritardamas viršininko 
nusistatymui. O aš beveik bekalbis; mokydamasis ėjau visą 
mokslą lenkų kalba. Norėčiau bėgti, mesti viską, grįžti į Varšu¬ 
vą. Bet juk iš ten išbėgau į Lietuvą, ieškodamas čia išganymo . . . 
Grįžti negalima — tiltas sudegintas: turiu žmoną, laukiu vaikų... 
Noriu bėgti į tėvą, bet jis emeritas, senelis, žinau, ką man patars: 
„Pracuj į modlsię“ ir nieko, žinoma nebijok. Ir pradėjau užsida¬ 
ręs mokytis. Buvau knygininku, knygų į knygyną ateidavo, pe¬ 
no yra, reikia dirbti ... 

Važiuodamas iš Varšuvos galvojau, kaip mažai patyręs žmo¬ 
gus; važiuosiu 2 metams, visas mano juridines knygas, kursus 
paimsiu, ten Veiveriuose, mokysiuos, po 2 metų pavojinga. 
Be to, dar parsinešiu susitaupęs pinigų — juk gaudamas 100 rub. 
mėnesiui, kur aš juos dėsiu. Galvojau, kaip Baltruvienė su tais 
viščiukais. Visas tas svajas buvau priverstas tuojau mesti šalin, 
kad išsilaikyčiau būtinai reikalingoj aukštumoj. Ir dirbau, dir¬ 
bau, svajojimų išsižadėjęs. Kažkas man kalbėjo: pamilk vaikus, 
pamėk darbą — kitokios išeities nebėra. Taip ir padariau. 

Veiveriuose 1866 — 1903 metais. 

Pirmaisiais metais buvo tiek darbo, jog apie krestomatijos 
rašymą negalėjo būt ir kalbos. Antrųjų mokslo metų pradžioj 
Jonas Požerskis, grįždamas iš Varšuvos, užvažiavo į Veiverius ir 
atvežė žinią ir pinigų. Globėjas tą tūkstantį rublių, paskirtąjį va¬ 
dovėliams rašyti, mums 3 šiaip išdalino: aš ir Gilius gavome po 
350 rub., o Požerskis likusius 300 rub. Požerskis įsidėjo pini¬ 
gus į kišenę ir nerašė. O mudu su Gilium kitaip pasielgėva; mu¬ 
du dirbova ir padirbova, nors iš mudviejų darbo ir nieko neišėjo. 
Aš, parašęs krestomatiją, daviau rankraštį aptaisyt ir nuvežęs į 
Varšuvą atidaviau Globėjui. Gilius savo darbo niekam nedavė 
ir rūpinosi, kad Petrapilio Mokslų Akademija išspausdintų savo 
lėšomis. Akademija tą rankraštį pavedė vyskupui Baranauskui 
peržiūrėt ir tart savo nuomonę. Baranauskas apie tai parašė (ru¬ 
siškai) visą brošiūrą dėl lietuvių rusų kalbos žodyno ir raidyno. 
Jis ir vieną ir antrą išpeikė. Tuo būdu, matyt, geriausiai buvo pa¬ 
sielgęs Požerskis, nieko neveikdamas. Mano darbas žinoma. 

dingo be žinios. Giliui akademija rankraštį sugrąžino, kuris 
taip pat žuvo, nepalikdamas jokių žinių. Po 30 metų kartą iš 
Varšuvos buvau paklaustas, kur mano rankraštis. Atsakiau, 
kaip buvo, ir jie nurimo. 

* * 

Siaurys vėjas pūtė ir pūtė, visos svajos, visi idealai reikėjo 
savy slėpt. O valdininkai, iš visų didžiulių Rusų kraštų plaukė 
ir plaukė. Ir kiekvienas iš jų, o labiausiai tie, kurie kaip darbi- 
nmkai buvo mažesnės vertės, stengėsi pasižymėt didesniu rusini¬ 
mo atsidėjimu, kad tuo padengtų savo nemoksią. Taip ėjo nuo 
prodžios mano buvimo Veiveriuos ligi galo vis žiauryn, vis tam¬ 
syn. Visa tai pasakot būtų sukelt visos sunkenybės iš naujo ir 
jos išgyvent. Bijau jas sukelt... Gal viens kits iš buvusiųjų ma¬ 
no geresnių, jautresnių mokinių šį tą papasakos. Čia tik pridur¬ 
siu, jog Globėjų pergyvenau apie 7, Direkcijos viršininkų apie 
8-tą, Seminarijos inspektorių panašiai apie 8-tą, o draugų rusų 
kalbos mokytojų apie 10, kitų dalykų mokytojų nebeatsimenu 
kiek. O auklėtinių mokytojų, išėjusių prie manęs seminariją, bus 
nemažiau, kaip 700 ... 

Veiveriai man ypač labai įkyrėjo keleriais paskutiniais me- 
• tais. Čia buvo nuolatinės mokinių kratos, suėmimai. Ne retai 

Veiverius važiuodavo iš Marijampolės po kelis vežimus žan¬ 
darų, ziemskių, ir grįždavo prisigrobę suimtųjų atgal. Veždavo 
suimtinius Petrekavo ir kitų Lenkų gub. mokytojus, buvusius 
Veiverių seminarijos auklėtinius. Matyt, tai darė, norėdami nu- 
gązdinti mokinius, kad būtų ramesni ir klusnesni. Tos lite¬ 
ratūros taip bijota, jog paskutinis prie manęs inspektorius, 
kad, mokiniai neskaitytų, galų gale griebėsi, net priemonės daž- 
niaus rengt mokiniams šokius. Ir seniau, dar prie dviejų inspek¬ 
torių Jurkevičių, seminarijoj būdavo vakarų su vaidinimais, cho¬ 
rais, šokiais, žinoma, visa kas rusų kalba. Tik sykį buvo įdėtas 
vienas numeris lietuvių kalba — Duonelaičio „Aržuols grynpel- 
nis“. Jis padarė tokio triukšmo mokiniuose, tokio džiaugsmo, 
rankų plojimo, šauksmo tas eiles pakartot, jog paskiau jau dau¬ 
giau niekad lietuviškai nei žodelio ... Pirmiau toki pasilinksmi¬ 
nimai buvo rengiami du tris kartus metuose, o dabar inspektorius 
Grinkevičius rengė juos beveik kas šeštadienis. Šokikų kvietė iš 
VISOS apylinkės pagelžkelių, beveik nuo Kybartų iki Kauno. Pir¬ 
menybės turėdavo šokikės rusės ... Ir tikslo, bent iš dalies, vis 
buvo šiek tiek pasiekta ,.. 

MOKINIŲ ATSIMINIMAI. 

Nuo 1867. 

Kaip malonu atsižvelgti atgal prieš kokius 50 metui... Paži¬ 
nau gerbiamąjį mokytoją Tomą Žilinską 1867 m., įstodamas į Vei¬ 
verių mokytojų seminariją. Tuomet ji vadinosi, kaip ir kitos to¬ 
kios pat Varšuvos apygardos mokslo įstaigos, Pedagogijos Kur¬ 
sai. Taigi tie kursai buvo įkurti 1866 m. Suvalkų žemėje Lietu¬ 
vos kraštui. Buvo manyta iš Karaliaučiaus pakviest inspekto¬ 
rium vedėju prafesorius F. Kuršaitis, bet tatai dėl kai kurių prie¬ 
žasčių neįvyko, ir tiktai du pirmutiniu seminarijos mokytoju buvo 
paskirti lietuviai J. Gilius ir T. Žilinskas. 

Papūtus rusinimo vėjui, abudu raginta ruošti knygų, vado¬ 
vėlių graždanka lietuvių mokykloms. Pirmasai išvertė į rusų 
kalbą Neselmano žodyną, podraug pareikšdamas Apygardos vy¬ 
riausybei, kad graždanka visai atatinkanti lietuvių kalbai... Ištar¬ 
navęs keleris metus Veiveriuose, išsikėlė į Varšuvą ir galutinai at¬ 
sisveikino su Lietuva... Kad ir abudu vedusiu varšuvietes, bet T. 
Ž. išbuvo Veiveriuose toj pačioj vietos 37-ris metus! Lengva iš¬ 
tart tiek metų, bet nepigu buvo iškentėt per tiek metų vienoj vie¬ 
toj, kankintoj mielojoj Lietuvoj, visokios klastos, negandos . 

Tarnaudamas bemaž dešimtį metų toje pačioje seminarijoje 
drauge su T. Ž., galėjau pastebėt, kaip žymiai keitėsi jo pažiūros 
į lietuvybę, kaip kilo jame tautinis susipratimas, kokios dirvos 
jame rado gimstančios tarp Lietuvos studentijos naujos pastan¬ 
gos pakelt iš po kojų mindžiojamąją gimtąją kalbą. 

Kova buvo baisi. Vyriausybės griežtai reikalauta, kad mo¬ 
kiniai ne tik klasėje tarp savęs kalbėtų rusiškai, bet ir savo būs¬ 
tuose. Nesidrovėta išėjusiems seminarijos mokslą patarti visur 
su giminėmis, valsčiaus viršininkais kalbėti vien rusiškai, vesti 
pačias ruses, tiesiog tapti grynais rusais. Taip pat ir iš semina¬ 
rijos mokytoju reikalauta, kad visumet kalbėtų su mokiniais ru¬ 
siškai. Reikėjo T. Ž. pasigaut nepaprasto gudrumo, kad sude¬ 
rintų valdžios nustatytas valdininkui prievoles su tikrojo lietuvio 
jausmais. 

Skaudėjo jam širdį matant kaip rusintojų iš 10 lietuvių kal¬ 
bos pamokų seminarijoje palikta tiktai 3, kaip seminarijos įstatai, 
kuriais buvo leidžiama ir lietuvių kalba dėstyti mokslo dalykai, 
buvo niekinami ir pamiršti. Privatiniuose santykiuose su moki¬ 
niais mielu noru kalbėjo lietuviškai, ragindamas tyrinėti gimtąją 
kalbą, rinkti, dainuoti daineles, nurodydamas žymiausius tų laikų 
veikalus apie lietuvių kalbą. Savo dėstomuosius dalykus, kaip 

antai matematiką, gamtą ir kitus, stengėsi aiškinti prieinamai ir 
įmanomai. Žinoma, visokių turėdavo mokinių: vieni labai gerbė 
savo mokytoją, kiti buvo jau ir nepatenkinti, ypač dėl pastatytų 
vienetukų... 

Nepamiršau ir nepamiršiu tos prakalbos, atkreiptos į mane 
prieš 40 metų per atsisveikinimo pietus. Kalbėjo lietuviškai prie 
dalyvavusių tame pokylyje nepalankių lietuviams rusų, raginda¬ 
mas — ar tapsiu kunigu, ar pasiliksiu ir toliau mokytoju, ar dar- 
buosius kitoje srity — kad visumet nepasimirčia lietuvis esąs, 
kad visas savo jėgas atiduočiau gimstančiai lietuvių idėjai... Re¬ 
gis, jausminga buvo kalba, jog išspaudė man ašaras; pagaliau, 
inspektoriaus vedėjo kvočiamas, gerbiamas mokytojas turėjo jam 
akis į akį plačiai pasiaiškinti, kokie gi buvo tie žodžiai, kurie taip 
sugraudino mane... 

Geros įtakos darė gerbiamasis mokytojas ir kitais savo dar¬ 
bais ne tik moksleivijai, bet ir vietiniams gyventojams. Įgijęs 
namus ir geroką žemės gabalą, įveisė sodą. Patsai savo rankomis 
diegė, sodino medelius drauge su mokiniais, kuriems buvo leista 
pasidarbuot ir padėti savo mokytojui*). Kaimiečiai turėjo pro¬ 
gos į mokytojo laukelį įsižiūrėti, pasikalbėti, pasiginčyti dėl pa¬ 
žangaus ūkio laikymo. Toji gerbiamojo mokytojo nedidelė manta 
kėlė pavydo rusuose drauguose. 

Ypatingai seminarijos inspektoriai jį graužė, matydami, kaip 
drimba rusinimas, kaip auga vis ir auga tautinis mokinių su'sipra- 
timas, kaip platinasi tarp jųjų valdžios draudžiami rašiniai. Ne 
kartą priversdavo jį drauge daryti mokiniams kratas, ieškoti lie¬ 
tuviškų knygų. Čia reikėjo pasigaut aukštos išminties, kad 
vargšų mokinių neišduotų. Buvo ir tokių inspektorių, kur išva¬ 
karėmis sekė, ar nematyt pas mokytoją žiburio slaptame kamba¬ 
rėly, ar nėra tenai kokio slapto posėdžio, pasikalbėjimo su moki¬ 
niais. Juo labiau buvo liūdna gerbiamam mokytojui, kad tūlas 
velyjo matyt mokinius nedorai gyvenant, nekaip lietuviškas kny¬ 
gas skaitant. 

Visa tai nepaprastai ardė jojo sveikatą, erzino nervus, jog ne¬ 
kartą svyruodamas išeidavo iš klasės. Turėjo ieškoti gydomųjų 

*) IS T. Ž. mokinių išėjo daug sodininkų, buvo ir keli įžymūs bitininkai. 
Sodų platinimo reikalu T. Z. nurodydavo į Belgų pradžios mokyklos mo 
kytoją van Moons'ą, kuris yra pusę Belgų žemės apsodinęs. Du trečdaliu- 
dabartinio Veiverių seminarijos sodo yra Žilinskio išauklėti. Be to, jis dar 
turėjo savo sodą ties paštu ir paskujtoje pat plento pusėj (dešinėj) einant 
Mauručių jink. Iš savo sodo Ž. kasmet parduodamas paleisdavo į žmones 
po koki tūkstantį daigui Red. 

vandenų. Palangos sveikas oras, tyras jūros vandenėlis susti¬ 
prino gerbiamojo mokytojo sveikatą bent tiek, jog galėjo pabaigti 
tarnybą Veiveriuose. Išsitarnavęs emeritūrą, užleido man savo 
vietą, kad varyčia ir toliau tą patį darbą... 

Tikrai stiprinamos užuojautos girdėjau iš jo burnos, kai ru¬ 
sintojų kerštas ištrėmė mane iš Veiverių į gilią Lenkiją. Bet ir tad 
nesutrūko mudviejų ryšiai. Pasidžiaugdamas gėrėjaus iš tolo jo 
švietimo darbais Kaune. Laimė pagaliau suvesdavo mudu ne 
kartą ir Vilniuje Mokslo Draugijos susirinkimuose, ir Voroneže, 
kur turėjau tikros laimės balandžio 23 d. 1917 m. per paskaitą 
viešai pagerbti savo mokytoją, žemai palenkdamas galvą gausin¬ 
game lietuvių susirinkime. Lietuvių visuomenė svetimam krašte 
pamatė mokytoją, pažiūrėti jaunesnį už savo mokinį... 

Tegyvuoja mano gerbiamasis mokytojas, sulaukęs 80 metų 
amžiaus! Duok, Dieve, kad vis sveikas sulauktų dar 100 metų^ 
besidžiaugdamas atgimusia brangia Tėvynei... 

/. Kairiūkštis. 

1871—1874. 

Į Veiverių seminariją įstojau 1871 m. ir baigiau ją 1874 me¬ 
tais. Tuomet mokslo dalykus dėstė: 1) inspektorius Al. Jurke¬ 
vičius „Metodiką“ ir rusų kalbą (Ikurse); 2) mokytojai — Jur¬ 
gis Gilius (1871/2 m.), Skrobanskis (1872/3 m.), Golovačevskis 
(1873/4 m.), vienas po kito, — rusų kalbą ir rusų istoriją, T. Ži¬ 
linskas — aritmetiką, geometriją, geografiją ir gamtą; Klomboza- 
rovas — paišybą; Marcinkevičius — muziką, o kun. Gilius — ti¬ 
kybą (rusų kalba). Apskritai, visi mokslo dalykai buvo dėstomi 
rusų kalba. 

Inspektorius Jurkevičius, kad ir geras buvo žmogus ir moky¬ 
tojas, bet rusifikaciją varė smarkiausiai, nes mokiniams draudė ne 
tik laikraščius skaityti, bet ir lietuviškai kalbėti. Lietuvių kalbos 
buvo pamokos, bet tik 1871/2 metais (mokė J. Gilius) ir rašyba 
ėjo rusų raidėmis; lotyniško raidyno neteko vartoti. Mokiniams 
siūlydavo pirkti rusų maldaknyges, sakydamas: „Kupite, gospo- 
da, russkije molitvenniki, vied v skorom vremeni i abiednia budėt 
soveršatsia na russkom jazykie“ Kai kurių mokinių net pavar¬ 
des stengėsi pakeisti — pav., Sartis — Ryžov, Treigys — Tretja- 
kov. Mokiniams stengės įkalbinėt, idant tapę mokytojais su nie¬ 
ku nekalbėtų lietuviškai arba lenkiškai, tik rusiškai, ir kas jo noro 
klausydavo, be to, dar sermėga vilkėdavo ir skatikus taupydavo, 
tą jis labai gerbdavo ir mylėdavo. Jis įkalbinėdavo ir Direkcijos 

viršininkui, kad lietuvius skirtų mokytojais Mozūruose, o lenkus 
Lietuvoje, idant nekalbėtų kitaip kaip rusiškai. 

Seminarijos mokytojai, ar iš baimės, ar pataikaudami inspek¬ 
toriui, irgi tik rusiškai su mokiniais kalbėdavo. Buvau matęs ši¬ 
tokį atsitikimą: vieną kartą, tur būt 1874 met., mokytojai T. Ži¬ 
linskas ir J. Kairiūkštis, nuvažiavę į Panemunę pas mokytoją N. 
į svečius (rodos, egzaminų), kalbėjo tarp savęs rusiškai. Labai 
nustebau, o ypač kada tas mokytojas išsireiškė „prihodit“, o Kai¬ 
riūkštis atsiliepė: „ne prihodit, idėt“. Del ko jie taip laikėsi rusų 
kalbos, nežinau; gal sergėjosi, kad nesužinotų inspektorius ir ne¬ 
pakenktų jų tarnybai. Tuo būdu T. Žilinskas išgyveno Veive¬ 
riuos ilgus metus. 

T. Žilinskas kada nekada prabildavo į mokinius ir lietuviš¬ 
kai, žinoma, inspektoriui negirdint. Kada iškilo klausimas apie 
mokymą lietuvių kalbos ir vartojimą alfabeto, T. Žilinskas buvo 
pakviestas į Varšuvą. Gilius ir Lapinskas, kaip buvo girdėt, tarė 
laikytis rusų alfabeto, bet Žilinskas stojo už lotynų raides. Taigi 
ir tais baisiais laikais Žilinskas jautės esąs tikras lietuvis. 

Ne tik Veiverių seminarijoj buvo reikalaujama vartot rusų 
kalba, bet ir pradedamosiose mokyklose. Ir tose mokyklose ne¬ 
sekė vartot lotynų abėcėlės. Uoliausias tų laikų rusifikacijos pla¬ 
tintojas buvo Suvalkų direkcijos viršininkas Ščebalskij. Jis sa¬ 
kydavo, kad kaskart lankydamas mokyklą vis reikalausiąs iš mo¬ 
kinių daugiau rusų kalbos išsilavinimo; ir tas buvo praktikuo¬ 
jama. * S. Starkevičius. 

1871 — 1877 . 

Projektą uždrausti lietuviams spaudą, kaip teko ne kartą iš 
endekų girdėti, lenkai pakišo Muravjovui, manydami vienu smū¬ 
giu lietuvius sulenkint ir nuo rusų amžinai atskirt. Įsteigti Vei¬ 
veriuose mokytojų kursus Varšuvoje sumanė. Gal ir čia lenkai, 
tą patį manydami, savo skatiką prikišo... Gudriai sumanyta. 
Mokytojai: rusų kalbos lietuvis — Jurgis Gilius, matematikos — 
lietuvis — Tomas Žilinskas, tikėjimo — lietuvis, kunigas Kazys 
Gilius, — visi kaime augę. Mokykla be mokesčio beturčiams lie¬ 
tuviams žada ir stipendijų duoti. Pasipylė mokiniai iš visų pusių. 
Pirmieji mokiniai — įvairiausios atmatos, visi, žinoma, sulenkėję. 
Iš Varšuvos buvo įsakyta priiminėti tiktai lietuvių valstiečių vai¬ 
kai. Norinčių mokytis per pilnai būdavo, o čia, stengėsi primai¬ 
šyti rusų, žydų, vokiečių. Į pirmąjį kursą priimdavo apie 10% 
atvažiavusių. Aš įsirašiau į pirmąjį skyrių pavyzdinės mokyk- 

los pradžiamokslių 1871 metais — pirmuosius metus balsinių 
pamokų (J. Kairiūkštis), o baigiau trečiąjį kursą miesto moky¬ 
toju 1877 metais. 

Norma buvo priimti po 40 mokinių į kiekvieną skyrių kursą, 
bet priimdavo į pirmąjį kursą ir daugiau, o paskui vėtydavo sijo¬ 
davo. Štai pavyzdys. Iš mano draugų pradžiamokslių (40) tik¬ 
tai du tepatekom į pirmąjį kursą; iš čion anas tapo paleistas. Bai¬ 
giau tik aš vienas; kitas draugas baigė 4-veriais metais paskiau, 
vadinasi — dviese baigėme (5%). Į pirmąjį kursą su manim pri¬ 
ėmė 48 mokinius; į antrąjį perėjo tiktai 22; ten radome tris; tre¬ 
čiąjį kursą baigėme 1877 m. su mokytojų teisėmis tiktai 12,5 lie¬ 
tuviai, 3 žydai, 2 lenkai, 1 vokietukas ir vienas rusas. Iš lietu¬ 
vių tiktai du telikome Lietuvoje, kitus išgrūdo į Lenkus. 

Iš baigusiųjų iki 1872 metų liktai 3 lietuvius tesurandu, kiti 
sulenkėję; tarp jų didelis nuošimtis alkoolikų, net ir šnipų nesto- 
ka, kaip antai Juozas Lapinskas. Vėliau net jo žmona ir vaikai 
tuo vertėsi. (Plačiau apie jį dar kalbėsiu paskui). 

Greta su Veiverių kursais ir pradžios mokyklas po valsčius 
rusai ėmė steigti. Pinigų tam tikslui tas amžinasis nuingėlis ne¬ 
turėjo, taigi paskelbė:, kas žmones prikalbins mokyklą įsteigti, 
galės likti joje mokytoju. Norinčių mokyt gana daug atsirado, 
ir mokyklos dygo po viena kitos. Ir mokytojų rinkosi nepapras¬ 
tas marginys, tik ne ilgam. 

Jau Veiverių kursai į vėžę įstojo. Ta mokytojų kalvė ar val¬ 
dinė liejykla keletą dešimčių mokytojų suskubo parengti. Mies¬ 
tuose ir miesteliuose jie įsitaisė vietas. Reikėjo dabar ir į kaimus 
siusti. Taigi valdžia sumanė tą nepaprastą marginį praretinti. 

Suvalkų direktorius visiems pradžiamokslių mokytojams 
Veiveriuose paskyrė 1872 metais vakarinius kursus. Susirinko 
80 asmenų įvairiausio apšvietimo ir paviršiaus atrodymo. Veive¬ 
riai patuntu dvi vasari (1872 ir 1873 m.), atrodė, kaip tikras su 
grynais ir negrynais padarais Nojaus laivas. Čia ir lenkiškąjį 
švarką, ir rusiškuosius trinyčius ir miesto virėjo cilinderį pirmą 
kartą pamačiau; vieni tik lenkiškai mokėjo skaityti, kiti rusiškai 
skaityti, kiti skaityti ir rašyti su tūkstančiais klaidų, bet nemokėjo 
skaičiuoti, — tai vis mokytojai. Driskiai ir švarkuotieji su di- 
delia lenkiškosios baudžiavos laikų ponybės nuotaika suvažiavo. 

Į tą didžiai didelę lenkiškosios ponybės aristokratybės nuo¬ 
taiką vidur saulėtos dienos be debesėlio trenkė rusiškos demo- 
kratybės perkūnas. Didelis demokratas, gudrus popavaikis, ins- 

pektorius Jurkevičius vieną gražią dieną praneša, jog reikią kursų 
sode iškasti kūdra ir latakas, valdžios įsakymu, idant suvažiavu¬ 
siems mokytojams būtų kur maudytis. Tas įeinąs į suvažiavusių 
vasarinių kursų programą. Nenorintieji ir negalintieji kasti tuo¬ 
jau raštu turi atsisakyti nuo tolesnio mokymo ir teeinie, kur ko¬ 
jos neša. Nieks neatsisakė. Seni ir jauni vienmarškiniai, pur¬ 
vini, basi, visą mėnesį kasė. Kasdieninis darbas šitaip buvo pa¬ 
dalintas. Dvi valandi suvažiavusieji mokytojai mokė vaikus — 
mokėsi mokyti. (Tam tikslui ir aš buvau paliktas). Keturias 
valandas pamokas lankė ir dvi valandi kūdrą kasė. Dvejis me¬ 
tus (1872—3) vasaromis rinkosi ir gale antraisiais metai silpnes¬ 
niems mokytojams atsakė vietas, kitiems liepė po pusės metų 
kvotimus laikyti. Į pašalintųjų vietas veiverinius skyrė. Taip 
pamaži mokyklos valėsi — grynijosi. Tiktai iš čia rusiškoji ne¬ 
tvarka pasirodė. 

Išsyk mokytojų kvotimų iš senųjų beveik nieks neišlaikė. 
Atidėjo, o paskui gudresnieji ar pataikaudami, ar paprakais net 
emeritūrą išsitarnavo. Pavyzdžiui, iš Liudvinavo Ambraževičius. 
1899 metais, mane pašalinę už lietuvybę, jį paskyrė net miesto 
mokytoju Vilkavišky. O be kelių klaidų nė vieno žodžio ne¬ 
mokėjo parašyti, negalėjo iki 10 eilutės su skliausteliais suskai¬ 
čiuoti, pav., 2+(10:5) -f (3x2)—4. Bet jo valdžia ir žandarai 
visas būtas ir nebūtas paskalas apie kaimynus žinojo. Štai jo 
pasielgimo bruožas. i\tvažiavęs į Vilkaviškį, atėjo paimt po ma¬ 
nęs vietos su vietiniu žandaru. Atsiklaupia mokykloje prieš Ni¬ 
kės atvaizdą prie vaikų ir kriokdamas visu balsu įsižada: „Vieš¬ 
patie švenčiausias! Ciesoriau šviesiausias! Aš nebūsiu toks 
kontrabandininkas, kaip Palukaitis, lietuviškų knygų iš Prūsų 
nenešiu. Kuo uoliausiai tavo šventus įsakymus vykinsiu“ ... 
Tokios pat rūšies atmenu Ivinską, Pečiulį ir kitus .. . 

Dabar šiek tiek apie kirilicą, kurios pats sūkurys taip pat 
Veiveriuose juodu tašku debesėliu Lietuvos padangėj niūksojo. 
Užsieniuose lietuvių spauda, uoliai palaikoma mūs inteligentų, 
įsivyravo. Rusų sienų sargybiniai nuo nešikų, rodos, pusę mi¬ 
lijono egzempliorių lietuviškų knygų, brošiūrėlių ir laikraščių 
per vienus metus suskubo atimti ir, žinoma, sudeginti. Išsigan¬ 
dusi Rusų valdžia prašė Vokiečių valdžią padėti persekioti lie¬ 
tuvius nešikus, kad sumažintų įplaukimą lietuviškų knygų į Lie¬ 
tuvą. Čia rusai irgi nesnaudė. Iš aukščiau paragintas, Suvalkų 
apygardos mokyklų direktorius paklausė prakilnesniuosius mo- 

kytojus apie rusinimą lietuvių, įvedimą į mokyklas kirilica 
spausdintų lietuviškų knygų, kad nuo užsienių lietuvių spaudos 
įtakos žmonės išgelbėtų. Aš plačiai su įrodymais atsakiau, kad 
pirma baisiai sulenkintus lietuvius turėtų atlenkinti, o tik pas¬ 
kui apie rusinimą pradėtų manyti. Į šitą komisiją pirma Veive¬ 
riuose, o paskui Varšuvoj pas Globėją tapo paskirti prie direk¬ 
toriaus T. Žilinskas, minėtas lenkas, uolus valdžios šalininkas 
šnipas J. Lapinskis ir dar kažkas; ... mane, tur būt, mano raštas 
nuo tos laimės apsaugojo. Jie nusprendė įvesdint į mokyklas 
vietine (ne lietuviška) kalba kirilica spausdintus vadovėlius. Kas 
kirilica vadovėlius parengė, nesusekėm — tiems ponams liko ne¬ 
padėkota. 

Mes, mokytojai, pasiryžom prieš kirilicą narsiai kovot, ir iš¬ 
drįso tiktai keletas atkakliųjų valdžios šalininkų tuos vadovėlius 
vartoti, kaip antai minėtas Ambraževičius, J. Kurauskas, V. Mar¬ 
ma, kurie kaip tik tapo nubausti. 

Keleriais metais pirmiau naujai paskirtas komisaras paklausė 
mane, kaip vietinių žmonių žinovą, ar galima ir kuriuo būdu ga¬ 
lima platinti kirilica spausdintos žemaičių tarme maldaknygės. 
Jį įtikinau, jog žmonės žiūrės į tokių knygų pasiūlymą, kaip į 
pasikėsinimą ant tikėjimo ir tautos, nes lotyniškoji abėcėlė giliai 
J kraują įsisiurbusi, kaip tikėjimo ir tautos abėcėlė. Pati tarmė 
taip pat visai netinka. Komisaras nė nebandė platinti. 

Taigi apsirūpinę su vadovėliais, sumanė maldaknyges vietine 
tarme kirilica išspausdinti, — parinktiems mokytojams po kokį 
100 lapų tų pačių maldaknygių duoti kirilica išdėstyti, spaudai 
parengti, žinoma, už tai gerai pamokėjus. Į tą pundą ir aš pate¬ 
kau. Tai turėjo būti aprūpinta prižiūrint jubiliatui T. Žilinskui. 
Nuvažiavau prieš sušaukimą komisijos su juo pasitart ir pranešti, 
jog komisija neapsiims versti daugiau mažiau štai dėl ko: ą, ę, /, 
y, lenkiškos raidės; ą, turi likti, ę nesutinka su rusiška e. Ji rei¬ 
kia pakeisti b, b, iš ko patys rusai juoksis. J. suminkštinamoji 
reiks pakeisti rusiškuoju b (miagkij znak). Teks žodžiai tuo 
minkštinamuoju ženklu pradėti, ko pasaulis nėra girdėjęs, pa¬ 
vyzdžiui, jojo parašysime 6060 — šeši tūkstančiai šešiasdešimt. 
Ilgosios y nėra kuo pakeist, gal dar vienas rašymui įvest į rusų 

abėcėlę ir d. kitų- Išeis tikras Babelio bokštas. Jei Gilius 

projektą sumanė, tegul jis ir dėsto — komisija tokį protokolą 
sustatys. Komisijos nesušaukė, projektas neįvyko. Tiek apie 
kirilicą. 

O dabar dar keli žodžiai apie Veiverių seminariją ir moky¬ 
tojus. 

Giliui, rusų kalbos mokytojui, užteko trejų metų: pati len¬ 
kė jį } Varšuvą išvežė. Į jo vietą ne lietuvis pateko, bet paskui 
rusas po ruso keitėsi. Pamokos lietuvių kalbos būdavo tiktai 
dėl mados ir tai dažniau rusų raidėmis. Kunigas Gilius net pra¬ 
džiamokslius mažus vaikus poterių vien rusiškai mokė. Pavyz¬ 
dinėj mokykloj tas pat vyko. Skverbėsi netinkamieji žmonės 
karjerininkai: šnipas Lapinskis, paskui vokiečiai po viens kito... 

Lapinskis tai Naumiesčio anų laikų mokytojo sūnus. Išgui¬ 
tas iš Senapilės progimnazijos, atsibaldė Į Veiverius ir, 1872 me¬ 
tais baigęs mokytojų kursus, čia prie seminarijos liko pavyzdi¬ 
nėje mokykloje mokyt. Išauklėtas lenkų dvasioje, paslapta bu¬ 
vo fanatikas lenkas, oficialiniai rusų naudai dirbo ir rusams gy¬ 
rėsi esąs lietuvis. Čia vėlesniu laiku lietuvių jaunuomenei jis 
daugiau žalos atgabeno, nekaip drauge kiti visi mokytojai. Nuo¬ 
lat šnipinėjo. Pas kurį ką nors lietuviška pastebėjo, ar sugavo 
lietuviškas knygutes beskaitant, ar net rusiškose knygose lietu¬ 
viškomis lotyniškomis raidėmis parašyto žodžio užtekdavo, kad 
su „vilko bilietu“ iš seminarijos paleistų. Taip antai, vieno po¬ 
sėdžio protokolu už tokius sušnipinėtus lietuviškus mažmožius, 
baigiant antrą kursą, geresnieji mokiniai, šeši vaikinai (Šeškevi¬ 
čius ir k.), vienu kartu tapo pavaryti. Kada pilnaviduriais žie¬ 
dais mūs užsienių spauda ir platinimas lietuviškų laikraščių bei 
knygų žydėjo, Lapinskis persikėlė į Virbalį. Čia didžiuodamasis 
gyrėsi viską žinąs, ir ne vien švietimo srity šnipinėjo — žandarų 
dešinioji ranka buvo*). Taip įsivyravo, jog pas vietinį žandarą 
per Velykas „kristuodamasis“ įsigėręs, bemandraudamas ar ką 
provokuodamas Nikės II portrete akis išbadė, o Didžiąją Katrę 
tam tinkamais žodžiais paleistuve išvadino. Vietiniai valdinin¬ 
kai, norėdami nusikratyti, pasinaudojo proga ir pranešė apie tai 
žandarų pulkininkui, nurodė mokytojus. Žandarų pulkininkas 
slaptai paprašė mokyklų direktorių už tai perkelt jį į Vilkaviškį, 
ir tiek. Vilkavišky ir pasimirė. A. a. jam verdančios peklasma- 
lės katile.... 

Čia reikėtų pažymėti, kad Veiverių mokytojų seminarijos 

*) Šių atsitikimų rašytojas mums papasakojo, kad kai tik jis (tuo¬ 
met buvęs Vilkaviškio mokytoju) pasirodydavęs Virbaly, tai Lapinskis sam¬ 
dydavo arklj ir naktį pranešdavo Vilkaviškio žandarams, kad jo. Palukai¬ 
čio, lauktų grįžtant su lietuviškomis knygomis... Red. 

inspektorius Jonų Aleksiejus Jurkevičius, tiktai priesaikos pri¬ 
žadais Varšuvos Globėją įtikinęs per dešimtį metų bent Veiverių 
apylinkėje taip aprusinti lietuvius, jog čia lietuviai vien rusiškai 
kalbėsią — gavo inspektoriaus vietą. Nedidelio mokslo, bet be 
galo gudrus, darbštus, mokąs apsimesti teisingu, prisitaikinti prie 
aplinkybių, kur reikėjo, visados visa ką mokėjo pakreipt į rusi¬ 
nimo vėžes. Jis sunkiausiu rusinimo akmeniu cerberiu ilgiau už 
visus kitus čia rusintojus Veiverių gryžkelėj gulėjo. 

Iš daugelio didesnių ir mažesnių rusinimo pavyzdžių štai vie¬ 
nas. Kunigas Valavičius, rodos, kilęs, gyrėsi, iš lenkų (ne iš 
„valas“, bet „od volu“), paslapta Jurkevičiui pareiškė, kad daug 
mokinių norį melstis lenkiškai, tai jie reikėtų lenkiškai ir tikė¬ 
jimo mokyti. Jurkevičius, matyt, sutiko, patarė per pamokas vi¬ 
suose kursuose mokiniams tai paaiškinti. Kunigas gerokai pa¬ 
sidarbavo, padarė visa, ką galėjo: prikalbinėjo mokinius, surin¬ 
kęs, kur tik ir nuo ko galėdamas maldaknyges, išdalino moki¬ 
niams ... 

Paskirtą dieną beveik pusė mokinių atsinešė lenkiškas mal¬ 
daknyges. Vadovaujant kunigui, komisija suskaitė, kiek moki¬ 
nių lenkiškai nori mokytis, pranešė apie tai pedagogų posėdy, 
įtraukė į protoklą, kurio nuorašą nusiuntė Varšuvos Globėjui. 
Viskas, rodos, gerai... tik vainiks, sako, truputį kreivai... Jur¬ 
kevičius prie nuorašo prikergė savo mažą slaptą pareiškimą: „Ka¬ 
dangi lėšų nėra dviem kunigam algoms mokėti, tai, mano nuo¬ 
mone, Globėjas turėtum įsakyti kunigui Valavičiui visus vaikus 
rusiškai poterių mokyti“. Tas kaip tik įvyko. 

Santykiai tarp seminarijos mokytojų būdavo dažnai kuo 
prasčiausi, švininiai: viens kito bijojo, kaip ugnies, labiau, 
ne kaip senovės žandarai, sergėjosi, kad ko neprasitartų. Taigi 
apie ryšius su mokiniais nė kalbos negalėjo būt. Mokiniai at¬ 
rodė, kaip kokio vienuolyno vienuoliai. Programa buvo didesnė, 
negu kitose seminarijose. 1876 metais į programą įkėlė net al¬ 
gebrą. Bet dėl tokių mokytojų santykių, knygyno stokos tame 
kurčiame užkampy — kaime, paskiau mokinių nepasitikėjimo, 
persekiojimų už lietuvybę, trumpumo (3 metai) lavinimosi laiko, 
— viso išauklėjimo į tą sunkią kelionę negalima buvo laukt. O 
kelionė — oi, nelengva! Laukė to jauno bernaičio mokytojo 
baudžiavos laiku ponijos atmata raštininkas, kurio suteptą vėlę 
po mirties pikčiausias velnias be pirštinių neišdrys paimti; mė- 
lynnosis vaitas su savo šaltyšium; niekuo nekaltas žandaras; iš- 

tvirkęs žemsargis, sulenkėjęs kunigas, dykaduonis komisaras ... 
ir tamsi minia — visi priešai ... Vieni laukė norėjo kad 
mokytojas būtų rusintojas, kiti — kad būtų lenkintojas, kiti — 
kad būtų šnipas, girtuoklis ir t.t. O čia tarpe to slankiaus prie¬ 
šų, mokytojo prievolė drąsiai raginti: „Lietuvi, švieskis! Lietuvi, 
pabusk! Tavo tauta žūva!...“ 

Kiek tvirtos valios, drąsos, gudrumo ir atsidavimo reikėjo, 
kad tarp tų visų priešų, šnipų ir nesusipratusių žmonių darbuo- 
tumeis tėvynės naudai? Lietuva davė savo sūnus, o Veiverių 
kalvė iš jų tiktai mokytojus kalė ir švaistė į kaimus, miestelius 
ir miestus. Algos metams 50—90—100—120 ir 150 rublių kai¬ 
muose ir iki 300 rub. miestuose. Pirkis knygų ir lavinkis! 

Ir vis dėlto, jei, visa šalia palikę, įsižiūrėsim rimtai, šaltai į 
tą šiandien atgyjantį grobuonių slavų sužeistą, mūs Tėvynės nu¬ 
vargintą, ik šiol vadinamą lavoną, jo pulso tvaksėjimą, širdies pla¬ 
kimą, kraujo atsitekėjimą ištirsime, tad visame rasime nemaža ir 
rimtai dirbančių Veiverių auklėtinių. Apžvelgę visas ano laiko 
švietimo įstaigas, rasime, kad Veiverių seminarija daugiausia tam 
intensingam mūs atgijimo šiandieniam trūsui, tiems Lietuvos pa¬ 
vasario darbams asmenų paruošė. Kodėl? Todėl, kad ji iš lie¬ 
tuvių kūno tą didžiausią surusinimo ginklą kalė. Baisioms au¬ 
droms praėjus, tikriau — baigiantis. Veiverių seminarija, tas ru¬ 
sinimo lizdas, tiktai žodžiu liko. Taigi galutinai turiu pasakyti, 
kad šičia, kaip ir kitais įvairiausiais atvejais, yra pritaikomos pa¬ 
tarlės: „Juo prasčiau, juo geriau. Nėr tos piktumos, kad į gera 
neišeitų". 

Kalbėdamas apie visus čia pakliudytus dalykus, nemaniau 
nei teisinti, nei kaltinti gerbiamojo jubiliato Tomo Žilinskio, ku¬ 
rio 80 metų sukaktuvėms iš mano atminimų, „ką girdėjau, ką 
mačiau“, skiriu šį mažą pluoštelį paviršutinių žinių ir įspūdžių. 
Kaip jis žiūrėjo į lietuvių tautos lenkinimą, ką jis jautė savo šir¬ 
dyje — tai jo asmens dalykas. Garbė jam, kad sykį paėmęs Lie¬ 
tuvoje poeziją, neatidavė jos nelietuviams, laikė ją per 37 metus! 
Kiek takto, šalto kraujo ir ramaus atsargumo čia reikėjo?! Ir 
bene pirmas lietuvis, vedęs lenkę, išauklėjo vaikus lietuvius. 

Taigi, brangus mano mokytojau, nepakeičiamas Lietuvos .sar¬ 
gybini, gal apsvaigai, tiek metų stovėdamas vienoj pozicijoj, — 
atsigaivink ir tyru laisvos nepriklausomosios Lietuvos oru visa 
pilna savo lietuviškąja krūtine kvėpuok dabar! 

V. Spraulys Palukaitis. 

? _ 1883 . 

Atvažiavęs į Veiverius 1866 m., Tomas Žilinskas rado vietoj 
inspektorių Timotiejaus Prokopijų Tarnovskį. Kelioms dienos 
praslinkus ir su Tarnovskiu pagyvenus, Tomas pastebėjo, kad 
kursuose nieko lietuviška nebus ... Giliai atsiduso jaunas T. ir 
pasiryžo nors slapta darbuotis Lietuvos naudai. 

Ir dirbo jis uoliai, bet neapsakomai atsargiai. Jei būtų ne¬ 
atsargus, galėtų tapt išstumtas ir jo vietą pavestų kokiam Petro¬ 
vui ar Ivanovui. Jo kantrumas ir atsargumas daug naudos Tė¬ 
vynei padarė. Kur tik galėjo, T. visumet šnekėdavo į mus, moki¬ 
nius, lietuviškai, kalbėdamas apie kalbos senumą, gražumą ir 
brangumą filologijai. Girdėjome dažnai iš jo lūpų apie Šleicherį, 
Zauerveiną, Kuršaitį ir kitus. Garbingojo mokytojo tėvo 
pamokymai buvo nuoseklūs ir vispusiški; aš gėrėdamasis klausy¬ 
davau jo pasikalbėjimo apie nuodingą rūkymo, alkogolio veikmą 
ir t.t. Kiek visokių patarimų išgirsdavom iš higienos: drabužių, 
buto švarumas, tyras oras, maudyklė, saulės spinduliai ... tai vis 
geriausi mūsų sveikatos bičiuliai! 

Kaip dažnai aš, Juozas Andziulaitis ir kiti tyloms lankyda- 
vomės į gerbiamąjį mokytoją su „Aušra“ ir kitomis knygomis 
rankose! 

Didelis Tomo mokinių skaičius per 37-ris metus jo darbo 
Veiveriuose siekia per 700 vien tik baigusių visą seminarijos kur¬ 
są. Plačiai žinomi Lietuvoje mokytojai ir kitoki darbuotojai vei¬ 
kėjai — tai vis Tomo mokiniai! ... Visų garbingųjų Tėvynės 
mylėtojų. Tomo mokinių, čia paminėti negalime . .. Tai didelė 
eilė gražių vardų! ... 

Po 25-rių jo darbavimosi metų, buvusieji mokiniai atsiuntė 
Tomui, kaip gerų jausmų ženklą, iškilnų albumą su atvaizdais; 
ta dovana suteikta buvo slapčia iš baimės, kad lietuvių priešai to 
neregėtų. Gerb. T. tik retai kam tą gražią dovaną teparodė, kad 
savo gerbėjų bičiulių neįkištų. Su tokiais patogiais dalykais rei¬ 
kėjo slėptis nuo visokių nevidonų! 

Sukakus 35-riems jo darbo metams, vėl buvusieji mokiniai, 
seminarijos mokiniai ir jos mokytojai sveikino jubiliatą. Tuomet 
parvažiavo vyresni Tomo sūnūs iš Petrapilio, duktė atsiuntė pa¬ 
sveikinimą, buvo gauta daug laiškų ir telegramų. Dauguma bu¬ 
vusių mokinių norėjo dar labiau Tomą pagerbti, tačiau baimė 
pakenkti sau ir jubiliatui juos nuo to sulaikė. Ta diena, kaip sa¬ 
kė man Tomas, jo gyvenime buvo labai atmintina: klebonas Kul- 

kašauskas atlaikė mišias; jų klausyt buvo jubiliatas su žmona, jo 
du sūnų, seminarijos mokiniai ir mokytojai, kurie paskui iškėlė 
Tomui pietus; vakaras vėl buvo keliamas pas jubiliatą. Moky¬ 
tojai padovanojo gražią sidabro taurę su savo parašais, žemes¬ 
niųjų kursų mokiniai — savo atvaizdų grupes ir adresus, o aukš¬ 
tesniojo kurso mokiniai pagamino gražų albumą su savo atvaiz¬ 
dais; seminarijos orkestras griežė ir giesmininkų boras giedojo. 
Tą viską T. atsimena, bet daugiausia džiugina jį tas, kad taip 
daug galėjo prisidėti prie Tėvynės atgijimo. 

Aš, jo mokinys, dėkoju jam iš savo širdies gilumos, kad iš jo 
gražių pamokymų supratau, kur mano tėvynė, kad uoliai mokė 
mane krašto kalbą mylėt ir šiek tiek tautos naudai pasidarbuot, 
kad jau 1883 m. pataikinau „Kur banguoja Nemunėlis“ jaunimui 
kaimuose giedot ir lietuvybės sėklas Tėvynėje sėt. Kad nemoku 
rūkyt, girtuokliaut ir kazyriuot, taip pat sakau ačiū gerb. mano 
mokytojui Tomui! Kad iki šio laiko dar sveikas bekrutu, 35-ti 
metai mokydamas, taip pat ačiū seneliui Tomui! 

Baigdamas šiuos kelis žodžius, dar pridursiu, kad jis labai 
mėgo sodą, labai darbavosi prie seminarijos sodo, įveisė sodą 
prie savo namų Veiveriuose ir ragino mokinius platinti tarp žmo¬ 
nių sodus. 

Mūsų darbuotojas, jau emeritu būdamas, dar smarkiai dar¬ 
bavosi Kauno „Saulės“ kursuose ir kitose mokyklose. Dabar se¬ 
nelis Tomas baigė 80 metų savo amžiaus! Malonu mums jis pa¬ 
garbint, už visą gerą padėkot ir ilgų jam metų pranašaut! 

Tegyvuoja Lietuvos mokytojų tėvas, kuris, erškėčių siau¬ 
rais takeliais žengdamas, taip daug naudos mūsų Tėvynei ir Tau¬ 
tai suteikė! Tegyvuoja Tomas Ferdinandas Žilinskas. 

Nors pasenau, pražilau, bet užkimusiu balsu čia drystu su- 
dainuot jo garbei menką dainutę „Senelio žodžiai“ (338-me pus- 
lapy). 

Dėkingas ir amžinai skolingas Tomo Žilinsko mokinys 

Ksav, Vanagėlis. 

1920. VII. 28. 

1879 — 1884 . 

(1879 80). Gimnazijos inspektorius buvo Aleksiejus Jur¬ 
kevičius, kunigas kapelionas — Matas Juodišius, mokytojai: Ro¬ 
manas Jurkevičius — rusų kalbos ir istorijos, Tomas Žilinskas 
matematikos ir gamtos mokslo, Juozas Lapinskis — geome- 

trijos, dalyraščio ir paišymo, Juozas Paulauskas — muzikos ir 
giedojimo, Juozas Kairiūkštis — pavyzdinės mokyklos I ir IV 
sk., Juozas Vainikonis — valsčiaus mokyklos II ir III sk.. Juk 
Vaitonis — V sk. Tas skyrius buvo atskirame kambaryje, ša¬ 
lia kambario I ir IV sk. Gimnastikos mokė R. Jurkevičius, pir¬ 
miau buvęs kariuomenėje karininku. Lietuvių kalbą seminarijoje 
dėstė Kairiūkštis. Kada jis išeidavo tų pamokų, tai tomis valan¬ 
domis pasilikdavo trečiojo kurso praktikantai ir be jo vesdavo 
pamokas jo mokykloje. 

Seminarijoje buvo parduotinai mokslo daiktų ir įvairių mo¬ 
kiniams reikalingų prekių: cukraus, arbatos, kepuraičių, diržų, 
audeklo viršutiniams marškiniams, milo, medžiagos kelnėms. 
Prekės buvo sudėtos dviejose indaujose, viena buvo karidoriuj, 
o antroji mokytojų salėj. Pardavinėjo 3 mokiniai, po vieną iš 
kiekvieno kurso, iš ryto prieš pamokas, per ilgąją atvangą (persto¬ 
gę) ir po pietų kokią valandą arba ilgiau. Viską pardavinėjo pi¬ 
giau, kaip žydai. Inspektorius net atkalbinėdavo mokinius, kad 
nieko nepirktų iš žydų, išskyrus tas prekes, kurių savo krautuvėje 
nebuvo. Kursų ir V skyriaus mokiniams buvo leista duot pre¬ 
kes ir be pinigų, bet tą skolą išskaitydavo — iš vienų imant sti¬ 
pendiją, o kurie stipendijos neėmė, turėdavo pamokėt sugrįžę iš 
namų po švenčių arba tėvams atvažiavus. Du kartu per metus 
darydavo apyskaitą ir dalį pelno paskirdavo pardavėjams už jų 
darbą. Kas metai po Velykų rinkdavo vieną pardavėją iš V 
skyriaus, o III kurso paleisdavo. Rinkdavo inspektorius tą mo¬ 
kinį, kurį nurodydavo penktojo skyriaus mokytojas. 

Iki tų metų (tik nežinau nuo kurio laiko) mokiniai iš ryto 
ir vakare gerdavo arbatą; virtuvus duodavo į kiekvieną butą iš 
seminarijos; cukrų turėjo kiekvienas savo, o arbatą pirkdavo pa¬ 
eiliui. 

Mokiniai vilkėjo milines namų dirbto milo arba pirkto, pa¬ 
našaus į naminį; kelnėmis juodomis arba tamsiomis. Kepurės 
buvo tamsiai mėlynos gelumbės, be jokių ženklų. 

Tarp kitų pamokų tuos metus IV sk. buvo vieną kartą per 
savaitę „Skaitymas iš maldaknygių (čtenije po molitvenniku)“. 
1879 m. rusų valdžia leido J. Zavadzkiui Vilniuje spausdinti lie¬ 
tuvių kalba maldaknyges „Senas Aukso Altorius“. Kairiūkštis 
pranešė mokiniams apie tas knygas, aiškino, kad atsitiko gera 
proga lengvai gaut knygų, ir ragino visus, kad pirktų. (Tuomet 
knygas jau nešė iš Prūsų, jos buvo brangios, ir jų sunku buvo 

gaut). Taip paraginti mokiniai visi užsirašė, neėmė tik lenkai, 
kurių buvo apie 4. Kairiūkštis pasirūpino mokytojų taryboj, ir 
inspektorius sutiko išrašyt tas maldaknyges drauge su kitais va¬ 
dovėliais be pinigų, o kai parsiuntė knygas, tai jis pagal sąrašą 
išdalino ir ėmė pinigus; jei kas pinigų neturėjo, tai da palaukė. 
Po Kalėdų maža kas tų knygų atsivežė: namiškiai, pamatę pasi¬ 
liko sau; dėl to Kairiūkštis išrašė antrą sykį, o po Užgavėnių 
trečiąsyk. Per pamokas IV sk. skaitant iš maldaknygių, Kai¬ 
riūkštis aiškindavo maldų ir giesmių prasmę ir turinį, paskui 
ėmė mokyt lietuviškai rašyt, o po Velykų tos pamokos virto vi¬ 
sai lietuvių kalbos pamokomis. Aiškino iš gramatikos, Lietuvos 
istorijos iš geografijos, piešė lentoje Lietuvos žemėlapį, o moki¬ 
niai į sąsiuvinius. Per III kurso mokinių praktikos egzaminus 
mokiniui Rozentaliui (žydeliui) teko IV sk. pamoka iš Lietuvos 
geografijos ir jam reikėjo lentoje nuplėšt Lietuvos žemėlapis. 

Sodą apdirbdavo seminarijos ir V skyriaus mokiniai, ir 
kiekvienas turėjo paskirtą sau dalį, kurią privalė apdirbt ir šva¬ 
riai laikyt. Vienam buvo paskirta medžių, kitam krūmų (avie- 
čių, agrastų, serbentų), kitam gėlių. Keleliai taip pat buvo išda¬ 
linti dalimis, o gimnastika — keturiems iš krūvos: palygint duo¬ 
butės, nuravėt žolės. Pavasarį inspektorius padalino didesniems 
IV-jo sk. mokiniams po lysiukę jaunų medelių. Kada reikėda¬ 
vo medžiai ar krūmai persodint, jauni medeliai skiepint, tai ne¬ 
žiūrint, kieno buvo dalaitė varydavo visą kursą, čia vieną, čia 
kitą. Einant į darbą, reikėdavo turėt klumpės: su pušnimis neleis¬ 
davo; mokiniai turėdavo savo lopetą ir grėblį. 

Iš pradžios metų, kai susirinko mokiniai, buvo sušaukta 
apie 40 mokytojų. Jie išbuvo visą mėnesį, vedė pamokas pavyz¬ 
dinėj ir valsčiaus mokyklose, ir seminarijos mokytojai dėstė jiems 
reikalingus dalykus. Į tokius mokytojų suvažiavimus pirmiau 
atsilankydavo ir direkcijos viršininkas, bet tais metais nebuvo. 
Toki mokytojų suvažiavimai būdavo daromi per dvejis arba tre- 
jis metus, o dabar tas buvo paskutinis, nes rusai pripažino jų po¬ 
litikai kenksmingais: esą, mokytojai darą seimus ir tariąs! prieš 
rusų politiką. 

Rugsėjo mėnesį inspektorius su mokytojais surengė IV sk. 
mokiniams ekskursiją į Kauną. Nusamdė 2 vagonu ir rytmeti¬ 
niu traukiniu iš Alauručių visi nuvažiavo į Kauną. Iš Veiverių 
į Mauručius nuėjo pėsti. Išeinant buvo įsakyta pasiimt duonos, 
o kas turi, tai ir kitokių užkandų. Bet dauguma Mauručiuose, 

belaukiant traukinio, o paskui važiuojant traukiniu, ir suvalgė, 
ką turėjo. Muvažiavus į Kauną, inspektorius nupirko visiems 
po bandelę pyrago ir sakė, kad, sustojus kur pasilsėt, turėtų ką 
valgyt. Tačiau ne visi iškentė — kiti eidami per miestą gatvėmis, 
laužė po kąsnelį iš kišenės ir valgė. Mokinius apvadžiojo po 
miestą, parodė 1812 m. paminklą (kurį vokiečiai okupacijos metu 
sugriovė), garlaivius Nemune, nuvedė į dirbtuves pažiūrėt, užėjo 
I didesnes krautuves ir sankrovas, kur įprašyti pardavėjai aiški¬ 
no, kam reikalingas kuris, nežinomas mokiniams daiktas ir kiek 
brangumo. Viename magazyne inspektorius paėmė į rankas di¬ 
delę gražią lempą, rodė mokiniams ir sakė: „Vot takija viešči to 
sostąvliajut roskoš“ (šitoki daiktai — prabanga). Paskui rodė 
kitokius brangius daiktus ir aiškino, kad juos vartoją tik didž¬ 
turčiai. Vaikščiojant po miestą ir mokytojai už viens kito aiški¬ 
no mokiniams, kas verta buvo žinot kuriuo nors atžvilgiu. Pietų 
nuėjo į vieną arbatinę ir visi gėrė arbatos. Lankant krautuves, 
prisipirko reikalingų seminarijos krautuvei prekių, pavakare su¬ 
grįžo į stotį ir vėl geležinkeliu parvažiavo į Mauručius, o į Vei¬ 
verius parėjo pėsti. Daugumas iš mokinių nebuvo matę didesnio 
miesto, buvo ir tokių, kurie dar pirmąsyk važiavo geležinkeliu. 
Paskui mokiniams buvo užduota aprašyt ta kelionė. Daugiau 
tokių iškilų iki 1884 m. nebuvo. 

Vasario 19 d. suėjo 25 metai viešpatavimo caro Aleksandro 
II. Prie to jubilejaus rengėsi per visą savaitę; parvežė visokių 
saldainių, saldžių pyragaičių, riešutų ir k. Seminarijos moki¬ 
niams vakarais inspektorius liepė susirinkt pas jį ir davė vieniems 
lipint iš popieriaus maišelius, pusės rašomo lapo didumo, o ki¬ 
tiems dėt į tuos maišelius saldumynus ir kitus skanėsius. Pri¬ 
dirbo tiek, kad užtektų visiems seminarijos ir abiejų mokyklų 
mokiniams. Paskutinę dieną pavyzdinėje mokykloje pamokų 
nebuvo, suolus išnešiojo, kambarį išpuošė eglaitėmis, o caro ir 
carienės paveikslus — vainikais iš kambary augančių gėlių. Nuo 
pietų paleido seminarijos ir valsčiaus mokyklos mokinius, o nuo 
3 valandos buvo įsakyta visiems susirinkt į pavyzdinę mokyklą. 
(Ten darydavo susirinkimus dėl to, kad seminarijoje didesnės 
salės nebuvo). Susirinkus mokiniams, atėjo inspektorius su vi¬ 
sais mokytojais, tik kunigo nebuvo. Inspektorius ir Romanas 
kalbėjo apie tos šventės reikšmę ir svarbumą, pasakojo jubilejų 
istoriją ir įkalbinėjo mylėt carą, klausyt valdininkų ir pranešė ryt 
dienos tvarką. Paskui inspektorius liepė visiems pagal savo ti- 

kėjimą ir savo kalbą pasimelst už carą, jo šeimą ir visą giminę, 
o stačiatikiams — susirinkt pas stalą, kur buvo pastatyta ikona 
ir degė kelios žvakės. Ten jie ėmė savotiškai giedot ir tarpais 
mušt i žemę poklonus (linkčioti). Galų gale liepė visiems pa¬ 
giedot rusi^ himną ir paleido namo. Ryto metą mokytojai ir mo¬ 
kiniai 9 valandą susirinko į bažnyčią mišių. Atėjo taip pat vai¬ 
tas su šaltyšiais, sargybiniais ir būrys žmonių. Po mišių mokinių 
orkestras pagriežė himną, ir visi nuėjo į prirengtą mokyklą, o vai¬ 
tas su raštininku prieš bažnyčią skaitė žmonėms caro manifestą 
apie suteiktas malones ir dovanas. Kai susirinko mokiniai, atėjo 
ir inspekt. su mokytojais. Pirmiausia visi pagiedojo himną, o 
paskui, Romanas, apsivilkęs karininko rūbais, aukštai pritaisytoj 
katedroj arti 2 valandų kalbėjo iš rusų istorijos. Iš pradžių pa¬ 
sakojo tik trumpais, smulkiau apsistojo pradedant nuo Romanų 
giminės, o su visomis smulkmenomis — apie viešpatavimą Alek¬ 
sandro II-jo. Pasakodamas vis vertė dideles knygas. Pabaigus 
istoriją, vėl visi pagiedojo himną ir suriko kelis sykius „ura“. 
Paskui Žilinskas papasakojo pirmutinių skyrių mokiniams, kurie 
dar mažai rusiškai supranta, lietuviškai apie tos dienos reikšmę. 
Viską pabaigus, prasidėjo dovanų dalinimas: skyrių mokiniai 
gavo po vieną maišelį ir po bandą pyrago — pailgą, daugiau kaip 
sprindžio ilgumo, o kursų mokiniai — po du maišeliu ir po pail¬ 
gą. Skyrių mokiniams dalino jų mokytojai, o kursų — kurso 
šeimininkai (klasnyj choziain). Išdalinus dovanas, insp. moki¬ 
nius paleido namo, o mokytojus nusivedė pas save. 

(1880 — 81). Kairiūkščio jau nebebuvo, nes persikėlė į 
Seinų mokyklą 3-čią klasę. Pavyzd, mok. pasiliko Vaitonis, kur 
buvo IV ir V sk., o valsčiaus mok. — I, II ir III sk. Paskui sky¬ 
rius mainė: vienus metus pavyzd, buvo 3 sk., o valsčiaus — 2, 
kitus metus — antraip. Kiti mokytojai pasiliko tie patys. Lie¬ 
tuvių kalbą seminarijoje dėstė Žilinskas, o skyriuose jau nė vie¬ 
name lietuvių kalbos nebebuvo. — Tais metais, prieš prasidedant 
mokslui, iškabinėjo kursuose ir mokyklose pravoslavų paveiks¬ 
lus (ikonus ir, kalbant maldas (rusų kalba), prieš mokslą ir po 
mokslo, liepė į tuos paveikslus atsikreipt. Apie tuos paveikslus 
Veiveriuose girdėjau šitaip pasakojant. Inspektorius rengėsi 
pargabent šventųjų paveikslus, kad mokiniai turėtų prieš ką 
melstis, ir šnekėjo apie tai su mokytojais. Kunigas Juodišius ta¬ 
ręs, kad beveik visi mokiniai katalikai, o stačiatikių visai maža, 
nėra nė 10, tai verčiau pakabint katalikų paveikslai. Inspektoriui 

nepatikę ir sakęs: „Aš pakabinsiu savo, o tu pakabink savo“. 
Kada iškabinėjo ikonas, inspekt. sakąs kunigui: „Na, aš savo 
pakabinau, kada tu savo pakabinsi?“ Kunigas j tokį paklausi¬ 
mą nieko neatsakęs, tik ištaręs: „Pakabinsiu“. Taip paskui per 
kokį laiką inspekt., suėjęs kunigą, kitokios kalbos nepradėdavęs, 
kaip tik tą vieną klausimą. Galų gale kunigas, netekęs kantrybės, 
vieną kartą atsakęs: „Kada tu savo nukabinsi, tai aš savo paka¬ 
binsiu“. Inspektorius pasiutęs, išvadinęs kunigą maištininku, 
rusų priešu, pravoslavijos griovėju ir pradėjęs ant jo rašyt skun¬ 
dus i Suvalkus, net į Varšuvą; bet kunigas išsiteisinęs, ir inspek¬ 
torius nieko negavęs. 

Mokiniams susirinkus, inspektorius paskelbė, kad jau arba¬ 
tos nebeleis gert, o kas neklausys, tai prigrasino sumažinsiąs pa¬ 
žymius pasielgimui, stipendijatams sumažinsiąs stipendijas, o šei¬ 
mininkams ir šeimininkėms pranešė, kad jei virs arbatą, tai atims 
mokinius. Arbatos vietoj įsakė iš ryto virt kruopas, o vakare 
ką kita. Virdavo dažniausiai miltinius kukulius. Krautuvėje 
nebelaikė nei cukraus, nei arbatos, o virtuvus išpardavė. 

Butuose pirmiau būdavo mokiniai visų kursų sumaišyti, da¬ 
bar suskirstė tik to paties kurso, kitų jau nebemaišė. Tuose bu¬ 
tuose, kur buvo skyrių mokiniai, maišė tik tais atsitikimais, jeigu 
butas nepilnas arba kitame netilpo. 

Iki tų metų mokiniai vilkėjo viršuje visokiais marškiniais: 
raudonais, mėlynais, margais, o kiti net geltonais. Dabar insp. 
paskelbė, kad dėl vienodumo palieka tik mėlynus, o kitokios 
spalvos kad nieks nesisiūdintų, bet kas dar turį kitokius, tai galį 
suvilkėt. Viršum tų marškinių, kada šalčiau, dėvėjo visokias 
milines, ilgesnes ir trumpesnes, o dabar įsakė įsisteigti milines na¬ 
minio milo, su liemeniu, ik kelių ilgio; kas neturi naminio milo, 
tai gali siūdintis pirktinio, šiek tiek panašaus į naminį. Visi mo¬ 
kytojai taip pat pradėjo kasdien vilkėti tokias milines, tiktai 
pirkto milo, o šventėms apsivilkdavo formą. Kelines įsakė avėti 
tamsias, marškones, apleistas ant pušnų, o žiemą — tamsias vil¬ 
nones. Marškinius įsakė susijuost tik paprastais diržais, gelto¬ 
nos odos, ne daugiau kaip colio pločio. Pirmiau juosėdavo viso¬ 
kiais diržais, juostomis, daugiausia pirktomis. 

Švenčių ir vasaros išvažiuojant, iš seminarijos išduodavo bi¬ 
lietus, bet tik tiems, kurie norėjo. Tais metais prieš Kalėdas insp. 
paskelbė, kad visi turi imt bilietus, ir parvažiavę namo — savo 
valsčiaus arba miesto valdyboj įsiregistruot, o sugrįžę į semina- 

rijij atiduot: skyrių mokiniai savo mokytojui, o kursų — savo pri¬ 
žiūrėtojui (nastavnikui). Tam tikslui parveždavo iš Kauno 
spausdintų blankų, kuriuos krautuvėje pardavinėdavo po 1 kap. 
Tuose blankuose kiekvienas turėjo įrašyt reikalaujamas žinias ir 
paduot pasirašyt prižiūrėtojui ir inspekt. ir pridėt antspaudą. 
Paskutinę dieną, prieš išvažiavimą išdalindavo tuos bilietus. 

Kovo 13 d. 1 v. tragingai pabaigė gyvenimą caras Aleksan¬ 
dras II. Kai Veiveriuose gavo tą žinią, tai insp. nutraukė muzi¬ 
kos pamokas ir mokiniams uždraudė butuose griežti griežtuvais 
ir kitokiais instrumentais, apipasakojo mokiniams jo mirtį, atmi¬ 
nė, jog kaip pernai linksmai šventė jo jubilejų, taip dabar reik 
verkt ir melstis; tuojau liepė eit į bažnyčią gedulingų pamaldų 
ir tą dieną paleido nuo pamokų. Po kelių dienų vėl varė į baž¬ 
nyčią prisiekt naujam carui Aleksandriui III. Ir vėl tą dieną 
nebemokė. 

Visas sodas buvo aptvertas lentomis, bet kad buvo seniai 
tverta, tai vietomis tvora pradėjo virst ir griūt. Po Velykų nuo 
plento pusės nugriovė ir užtvėrė strikuoliais, o mokiniai turėjo 
nuardytas lentas sunešt į kiemą ir sukraut į krūvas. Tą vasarą 
atnaujino seminariją iš vidurio, ištapė margai sienas, aptaisė lan¬ 
gus. 

Ištuštintame kambaryje, kur iki šių metų buvo V skyrius. 
Romanas prileido paukščiukų: žvirblių, zylių, startų, kuodžiukų, 
vyturiukų, kanarkų ir k. Pirmųjų skyrių vaikus dažnai praši¬ 
nėjo, kad gaudytų ir jam atneštų, o jis mokėdavo paukščiukui 
po 10 k., 15 k. ir 20 k. Tų paukščiukų pririnko gana daug, lesin¬ 
davo juos; o kad turėtų kur sutūpti, tai prinešė medelių su ša¬ 
komis, iki lubų aukščio. Vasarą paukščiai kraudavo lizdus ir pe¬ 
rėdavo, o lizdams kraut jis prinešdavo į tą kambarį visokios me¬ 
džiagos. Grindys buvo storai išbarstytos smiltimis. Paukščius 
jis laikė tame kambaryje visą laiką, kol buvo Veiveriuose, o išsi- 
kraustydamas išsivežė į Cholmą. 

Iki 1882 m. dar sodas buvo nepadidintas, tvora ėjo nuo 
gimnastikos į kampą pirties, o už tvoros buvo klebono laukas. 
Kur dabar sala ir nuo jos į šiaurę dalis kūdros, buvo didelė lenkė 
(įlinkis); kūdros krantus išpylė, kasant tą kūdrą 1882 m. Senoje 
kūdroje, nuo salos į pietus, buvo žuvų, o kai pavasarį vandens 
pritvindavo, tai būdavo užlietas didelis plotas klebono lauke iš¬ 
vien su kūdra seminarijos sode ir iš kūdros apačia tvoros išeida¬ 
vo žuvys, ir svetimi jas gaudydavo. Kaip jau vandens kiek ma- 

žiau bebūdavo, tai inspekt. kas pavasaris siųsdavo mokinius, dau¬ 
giausia iš pirmutinių skyrių, pasidėjus apatinius drabužius, su¬ 
stojus eile brist per tą lenkę ir baidyt žuvis į kūdrą. Paskui tą 
vietą po tvora, kur buvo vandens, apie 2 sieksniu pločio, užmes¬ 
davo žemėmis, kad žuvys atgal neitų. Nuo tvoros iki kūdros 
buvo mažiau, kaip sieksnis, ir žemė vis slinko į kūdrą, dėl to 
dažnai reikėdavo taisyt. Tą darbą atlikdavo seminarijos sargas 
Bilskis ir sodininkas Berdanskis. 

1881 m. juodu bekasdamu rado geltoną apskritą skardelę, 
panašią į pinigą; nežinojo, kas tai yra. Parodė inspekt. ir moky¬ 
tojams, kurie pažino, kad tatai prancūzų auksinis pinigas. Ži¬ 
linskas papasakojo tokią istoriją: „Tuo daiktu seniau ėjo vieš¬ 
kelis, per kaimą ir dabar yra gatvė, iš jos tiesiai galu sodo, ant 
Mauručių, o į kitą galą — ant Gyvių ir dabar žymu vietomis 
per kaimo laukus užsilikusios giliai išvažinėtos kelvietės. Per tą 
lenkę turėjo būt labai blogas kelias. 1812 m. prancūzai, eidami 
Kauno linkui, kelią išmalė, gal būt, ir vežimas koks sulūžo, kro¬ 
viniai reikėjo perkraut ir tuo būdu galėjo pinigų nusibert. 1838 
—1839 m. nutiesė plentą, senas kelias jau buvo nebereikalingas, 
visi važiavo plentu, liko tik per kaimą, kaipo gatvė. Prie plento 
pastatė namus paštui, kur dabar seminarija, o kur pavyzdinė mo¬ 
kykla, buvo arklių tvartai; nuo plento iki senojo kelio valdžia 
davė paštui lauko, — dabar seminarijos sodas. 1859 m. nutiesus 
geležinkelį, toks arklių paštas liko nebereikalingas, jį panaikino, 
ir mūrai liko tušti. — Mokytojai su Tomo pasakojimu sutiko, o 
inspekt. pridūrė, kad tų pamestų pinigų galėjo būt ir daug, bet, 
20 metų su viršum, taisant tą seną kelią, darbininkai galėjo rasti. 
Kokios vertės buvo tas pinigas ir kam jis teko — nežinia. 1882 
m. kasant kūdrą, mokiniai ir samdyti darbininkai kelio vietoj že¬ 
mes kabino po truputį ir su atidžia žiūrėjo, ar neras pinigų, bet 
nieks nepasigyrė, kad būtų radęs, nors ir buvo kalbų, kad dar¬ 
bininkai radę. 

(1881—82). Mokytojai visi tie patys. Mokinių pirmame 
kurse buvo 27. Iš pradžios metų, kai Žilinskas ėmė I kurse mo¬ 
kyt lietuviškai rašyt, tai pasirodė, kad be tų kurie buvo prie Kai¬ 
riūkščio IV sk., labai nedaug kas mokėjo rašyt lotynų raidėmis. 

Seminarijos laukas buvo išmėtytas rėžiais su Veiverių ūki¬ 
ninkų laukais (kai dar Veiveriai buvo neišsiskirstęs kaimas tai¬ 
gi) insp. jau kelinti metai vis derėjosi su ūkininkas, kad jam ap¬ 
mainytų lauką: jam duotų arti sodo, o sau imtų toliau, laukuose. 

bet ūkininkai vis nesutiko. Šį rudenį derybas pabaigė, insp. ap¬ 
siėmė duot ūkininkams dvigubai lauko ir dar primokėt (tik ne¬ 
žinau kiek); Žilinskas ir Lapinskis su III kurso mokiniais išma¬ 
tavo ir nuvedė ežias. Paėmė kampą ir klebono lauko, kur dabar 
kūdra ir sala, o jam pridėjo nuo ūkininkų kitame krašte tokį pat 
plotą. 

Kai jau visas seminarijos laukas buvo viename daikte, tai 
varė mokinius tvorų tvert iš tų lentų, kur pavasarį buvo sukrau¬ 
tos kieme iš senos sodo tvoros, o šulams ėmė pagalius iš sieksni¬ 
nių malkų, sukrautų kieme kūrenti. Vieni mokiniai nešė lentas, 
kiti stulpus, kiti kasė duobes, statė stulpus, kalė lentas prie stul¬ 
pų. Bet kad negalėjo gaut tiek nei kirvių, nei plaktukų, tai vi¬ 
nims kalt liepė pasiieškot tinkamų akmenų. Darbą prižiūrėjo 
mokytojai, o insp. per visus bėgiojo, rėkė, barėsi ir vis žiūrėjo 
galas nuo galo, kad būtų tiesu. Daug stulpų reikėjo išimt ir pa- 
stumt į tą arba kitą pusę. Vienąsyk jis, atbėgęs nuo kampo so¬ 
do ir pamatęs, kad ne visi stulpai tiesiog sukasti, pradėjo moki¬ 
nius stumdyt; kam į šoną, kam į kuprą sudavė ir sakė: „Kam jūs 
mokotės geometrijos, kad nemokat tvoros tiesiai nutvert“. Tuo 
jis įžeidė Lapinskį, kuris visuose kursuose mokė geometrijos. 
Lapinskis tylėjo nežinia, ar neišrado, ką pasakyt, ar neišdrįso. 
Čia jį užstojo Žilinskas ir sako: „Aleksiei Ivanovič, tvorų tvėri¬ 
mas prie geomterijos nepriklauso (neotnositsia“). Į tat insp. 
nieko neatsakė. Tvėrė, kol užteko lentų, o toliau dar liko neap¬ 
tverta. Dirbo visų kursų ir 5-jo skyriaus mokiniai, o prižiūrėjo 
visi mokytojai. 

Paskui prasidėjo darbas sukeistame su ūkininkais lauke, kur 
insp. sumanė įveisti sodą. Reikėjo dirvos sulygint, iškasti grio¬ 
vių, nutiesti keliai, kasti duobės medžiams sodint. Lapinskas ma¬ 
tavo, kur turi būt medžiai, o mokiniai dirbo kuolelius (mietelius) 
ir smaigė nurodytose vietose, o paskui jis ekeru žiūrėjo kad eilės 
eitų tiesiog į visas puses ir visus kampai būtų lygūs. 

Prikasus daug duobių, kiek surojo, dar rudenį sodino, iš- 
kasdami iš seno sodo, kur buvo tankiau. Atsitiko ir gana di¬ 
delių medžių, jog keliese turėjo nešt. Prie sodinimo vis buvo 
Žilinskas, prižiūrėjo ir aiškino mokiniams, kaip reikia sodinant 
apipiaustyt šaknys ir šakos. 

Pavasarį buvo dar daugiau darbo: iš pradžių dar sodino me¬ 
džius, o paskui pradėjo kast kūdrą. Daugiausia darbo buvo su 
kūdra pas pirtį. Pirmiau tvora ėjo nuo gimnastikos tiesiog į pir- 

ties kampą, o nuo kito prities kampo — iki plento, — tai senasis 
sodas. Vieta, kur dabar sala, tai buvo už tvoros, klebono lauke. 
I pietų pusę nuo salos — tai senoji kūdra, o apkasai abiem pu¬ 
sėm salos ir į šiaurę nuo salos — naujoji kūdra. Pirmiausia iš¬ 
matavo, ir šipuliais nusmaigė, kiek kast. Pradėjus kast, reikėjo 
nuo viršaus nuimt gera žemė, suvežt ir supilt į krūvas senajame 
sode. Supylė kaupus per stuomenį aukštumo. Baltžemį ir molį 
išvežiojo po naująjį sodą: duobes lygino, kelelius pylė. Kai įsi¬ 
kasė giliau, tai pasamdė 4 darbininkus; jie kasė, o mokiniai nu¬ 
tiestomis lentomis karukais turėjo vis nuvežt ir patvoriais pilt 
kelelius. Kur buvo kloniai, tai reikėjo gana aukštai pilt. Beve¬ 
žant ne vienam ir karukas sulūžo, tuomet sulūžusį nuvilkdavo į 
kiemą ir imdavo sveiką. Tuo būdu, kol apsikeisdavo, tai va¬ 
landėlę pasilsėdavo. Ilgainiui mokiniai išsigudrino — ėmė ty¬ 
čioms daužyt karukus; darydavo taip: nužiūrėję, kad mokytojai 
nemato, vienas, išvertęs žemes, veždavo karuką paskui save, o 
antras pirma savęs, ir tas paskutinis, smarkiai įsibėgėjęs, duo¬ 
davo savo karuko ratu į pirmutinio ratą vieną kartą, antrą kartą, 
ir tuo būdu katras nors turėdavo trūkt. Tuomet uždeda sumuš¬ 
tą ant sveiko, veža į kiemą ir sako, kad žemes bevežant sulūžęs. 
Taip darė daugumas. Po kiek laiko inspekt., tur būt, susiprato, 
kad mokiniai tyčiomis daužo karukus, ir paskelbė: „Kas nuo šios 
dienos sulaužys karuką, tai savo pinigais turės pataisytį“. Mo¬ 
kiniai tebelaužė ir toliau, bet mokėt niekam neatsitiko, viena, 
kad visada apsižiūrėdavo, kad mokytojai nematytų, o antra — 
draugai visada pasakydavo tikrai matę, kaip sulūžęs. 

Kasdami kūdrą, sykiu pylė paliktą vidury salos aukštą kau¬ 
pą, į viršų siauriau,o siaurino ne paprastai, bet dirbo aplink visą 
kaupą dvi eiles laiptų, kaip suolų, aršino pločio, o likusį vidurį 
išpylė dar aukščiau ir pavadino ,,terasa * (pakopa). Viršuje visą 
salą storai apipylė gera žeme, pirmiau nuvežta į šalį. Kaupą su¬ 
pylė daugiau, kaip sieksnio aukštumo. Dirbt reikėjo kasdien po 
2, dažnai ir 3 valandas. Visada reikdavo priešpiet nuvežt žemės, 
kur darbininkai nuo ryto prikasdavo, nes iš giliai — negali toli 
žemių numest, o nuo krašto byra atgal į duobę, todėl mokiniams 
pamokos vietoj reikdavo eit žemių vežt. Po pietų vėl ragindavo, 
c būdavo daug tokių dienų, jog lig sūtemų dirbdavo, kol išvežio¬ 
davo žemes. Kasdami perkasus abiejose salos pusėse, paliko siau¬ 
rus slenksčius, kad iš senosios kūdros nebėgtų vanduo. 

Galiausiai atėjo diena, kada darbas buvo pabaigtas, — pa- 


13. Marijampolės apskritis. 

baigė prieš pietus, o po pietų buvo pasakyta, kad jau visi susi¬ 
rinktų su iškilme praleist vandens. Buvo nutarta taip: inspekt. 
pasakys prakalbą, išgers už mokytojų ir mokinių sveikatą, or¬ 
kestras pagrieš maršą, ir tuomet praleis vandenį. Tuo laiku taisė 
šulinį kieme (siurblį) ir parvežė ilgą medį, išgręžtą per vidurį, 
vandeniui traukt (siurbt), nes senas jau buvo supuvęs. Kai įsta¬ 
tė į šulinį, tai buvo per ilgas ir turėjo nupjaut galą, kaip mastą il¬ 
gio. Mokytojai nutarė, kad apie tokį milžinišką darbą reik palikt 
žinių. Tam tikslui viską aprašė, popierių įdėjo į butelį, apliejo 
derva ir įkišo į tą išgręžtą trinką, kur atliko nuo šulinio. Lapins- 
kis bešnipinėdamas buvo radęs pas III kurso mokinį Mickūną 
revolverį, paėmė ir atnešė inspektoriui. Tą revolverį taip pat įkišo 
į rąstagalį. Kasdami kūdrą, kaip per stuomenį gilumo mokiniai 
prikasė akmenį kaip gera kėdė didumo, aplink apkasė žemes, ir 
jis pasiliko viršuj. Ant kranto iškelt buvo per sunkus. Sumanė da¬ 
bar iškast šalia to akmens duobę, įdėt tą trinką su buteliu ir revol¬ 
veriu ir užverst. Bet ne viską galėjo įvykdyt. Per tą slenkstį, kur 
pas pirtį, jau pirmiau vanduo pradėjo sunktis. 

Tą dieną, einant pietų, prie slenksčio paliko sargus iš moki¬ 
nių, kad neprasigriautų vanduo. Tuo tarpu, dar pietų nepabai¬ 
gus, sargai pakėlė riksmą ir visur davė žinot, kad jau vanduo bė¬ 
gąs. Greitomis susirinko mokytojai, subėgo mokiniai ir orkestri- 
ninkai su savo instrumentais, pulpitais ir gaidomis, atnešė stalą, 
padėjo kelius butelius ir stiklelius. 

Atnešė ir tą trinką, bet prie prirengtos vietos jau nebesekė 
prieiti: duobė buvo užsemta, o akmens — tik viršus matyti. Visi 
stebėjosi, nežinojo kas daryt, bet kaip buvo anksčiau nutarta, 
nieks nenorėjo palikt neįvykdyta. Darbininkai surado virvę, 
viens, įsibridęs iki juostos ir panardinęs duobėje, laikė trinką, kad 
neiškiltų aukštyn, o kiti, taip pat įsibridę ir užsikabinę virvę, 
traukė akmenį, kad užverstų trinką. Kuris laikė, sergėjosi, kad 
akmuo neprislėgtų jam kojos arba rankos, dėl to giliai negalėjo 
išlaikyt, nežiūrint į tai, kad visi ant kranto stovintieji, lyg piktu¬ 
mui, vis rėkė, kad giliau laiky’^tų. Tuo tarpu v^anduo, lyg tyčia» 
nesiliovė bėgęs, ir kūdra vis tvino. Tokiomis aplinkybėmis ak¬ 
muo krisdamas prispaudė trinką tik prie duobės šono, o pertaisyt 
vandenyje jau negalima buvo, dėl to darbininkai palikę akmenį, 
skubiai išlipo ant kranto. Dar 1883 m. ir 1884 m. maudantis ga¬ 
lima buvo su kojomis užčiuopt tas akmuo ir trinka, kuri buvo 
galu aukštyn. Pabaigus tą darbą, inspektorius pertiesta per per- 

kasą lenta perėjo j salą,užlipo ant kaupo ir pirmiausia sakė: „Kan¬ 
trumas ir darbas viską įveiks“. Toliau, kalbėdamas, kaip jam 
gaila buvę žiūrėti mokinių sunkų darbą, sakė: „Jūs buvo ant ran¬ 
kų pūslės, o mano širdy“. 

Toliau kalbėdamas, aiškino, kaip gyvenime su kantrybe ir 
tvirtu būdu galima daug gera padaryt. Paskui sakė: „Jūs, atsi¬ 
lankydami Veiveriuose, ne tik po kelerių metų, bet ir seni bū¬ 
dami, neiškęsite ir ateisite pažiūrėt savo darbo“. Baigdamas davė 
vardus perkasams ir salai, sakydamas: „Šitas perkasas iš vakarų 
pusės, tai bus ašarų perkasas, dėl to, kad kasant krantai vis slinko 
ir griuvo, o žemei prilaikyt reikėjo prie krantų, iš abiejų pusių 
dėt rąstai ir apkalt lentomis. Antras perkasas iš rytų pusės (pas 
pirtį) bus džiaugsmo (utiešėnija) perkasas dėl to, kad per tą per¬ 
kasą prasigriovė ir pradėjo bėgt vanduo ir jūs, dabar, matydami 
vandenį bėgant, džiaugiatės, kad jau apie šitą kūdrą nebereiks 
dirbt. Salą pavadinsime kantrumo (terpienija) sala, dėl to, kad 
jūs daug privargot, kol tą kaupą supylėt, o paskui nutiestomis 
perkasais lentomis privežėt geros žemės ir apipylėt ant viršaus, 
kad augalai galėtų tarpiai augti. Ant šitos salos, ant šitų terasų 
dar mes prisodinsime medelių, krūmų“. — Žilinskas tarė: „Sala 
tegul bus Aleksiejaus sala. Tamstos vardu“. Inspekt. atsakė: 
„Neimu nieko sau, čia viskas mokinių“. Nulipo nuo kaupo 
ir atėjo į būrį pas stalą. Paėmė butelį, pripylė stiklelius mokyto¬ 
jams ir sau ir tarė- „Už jūsų sveikatą, ponai, ačiū jums, kad pa- 
sidarbavot ir tvarką palaikėt“. Antrąsyk išgėrė už mokinius, pas¬ 
kui mokytojai už inspektorių, už seminarijos gerą klotį. Samdy¬ 
tiems darbininkams taip pat davė butelį degtinės, kurie, dar šlapi 
būdami, gėrė ir sveikino inspektorių ir mokytojus. Mokiniams 
tenai nieko nedavė. Paskui orkestras dar pagriežė, ir visi nuėjo 
pas seminariją į kiemą. Čia inspekt. davė visiems po saują cuk¬ 
raus (gabalėlių), ir po bandą pyrago, apie 2 sv., o į kiekvieną 
butą po ^/4 sv. arbatžolių ir sakė: „Pasakykite šeimininkėms, kad 
išvirtų arbatos, ir išsigerkit, o dabar jau galit eit į butus“. Moki¬ 
nių būryje pasigirdo balsai: „Ačiū, pone inspektoriau!“ Moki¬ 
niai išsiskirstė ir parėję kėlė pabaigtuves. 

Paskui visą savaitę nebevarė į darbą. Kai iš senosios kū¬ 
dros vanduo subėgo į naująją, tai senojoje vandens liko nedaug, 
dėl to insp. sumanė iškuopti senąją kūdrą. Tam tikslui liepė su- 
tvirtint išardytus slenksčius ir su kibirais ir kitokiais indais semt 
ir pilt vandenį į kitą pusę slenksčių. Taip darbavosi 3 dienas, o 

kai ištuštino, tai reikėjo dumblas kabint į karukus, vežt ant kran¬ 
to ir krėst į krūvas. Kai iškuopė, tai vėl pragriovė slenksčius ir 
vandens atgal prileido. Dabar jau nė žymės nebėr, kur senoji 
kūdra, kur naujoji. 

Pabaigus šitą darbą, jau naujų nebepradėjo, nes arti buvo 
vasaros atostogos; tik įsakė švariai apdirbt sode savo dalaites ir 
visiems ruoštis prie kvotimų. 

Lietuvių kalbą Žilinskas dėstė su visu atsidavimu, žadino 
mokinių dvasią, tautinį susipratimą, bet daug negalima buvo pa¬ 
daryt dėl to, kad nebuvo vadovėlių. Atsinešdavo vieną grama¬ 
tiką, rašydavo iš jos formas linksniavimų, asmenavimų ir kai ku¬ 
rias taisykles (pažymėjimus) lentoj, o mokiniai į sąsiuvinius, ir 
paskui mokėsi. Skaityt atsinešdavo Duonelaičio raštus ir duo¬ 
davo mokiniams paeiliui skaityt. Atmintinai mokytis davė išsi- 
rašyt iš Duonelaičio Vasaros darbų „Sveiks, svieteli margs**... 24 
eilutes, „Vilks provininks**, „Ąžuols gyrpelnys**, „Kūdikis jo- 
markininks *. Tos eilės mokiniams rodėsi gana sunkios išmokt: 
viena kad mokiniai nebuvo pripratę prie lietuviškų raštų, tik iš 
pat mažens kalė rusiškai, o antra, kad tos eilės nebuvo paruoštos 
mokyklai. Iš mokytojų biblijotekos atsinešdavo ir duodavo skai¬ 
tyt Neselmano dainas, Šleicherio krestomatiją, Juškevičiaus svod- 
binę rėdą ir dainas. Tas knygas labiau susipratusiems duodavo 
švenčių važiuojant ir namo parsivežt ir namiškiams paskaityt; tik 
įgrasindavo pasisaugot, kad inspekt. arba kiti mokytojai nežinotų, 
labiausiai Lapinskis. Kunigas Juodišius taip pat duodavo savo 
knygų pasiskaityt, bet ir jis liepdavo slėptis. Lietuvių kalba ir 
raštai dar nebuvo taip atvirai draudžiami, bet buvo žinia, kad ru¬ 
sams nepatinka. 

Trečiam kurse buvo daug ištvirkusių mokinių, kurie tingėjo 
mokytis, mokytojų neklausė, tik valkiojosi po kaimus naktimis 
vestuvėse, vakaruškose į Gyvius pas žydaites. Kai atėjo egzami¬ 
nai, jie susiprato, bet jau buvo per vėlu, ir 11 vargšų vyrukų pasi¬ 
liko antriems metams. 

Žilinskas per pamokas ne kartą aiškino, kad nuo pat pradžios 
metų reikia kiekvienas dalykas gerai išmokt, ir nurodydavo, 
kaipo pavyzdį, trečiojo kurso mokinius pereitų metų, sakydamas: 
,,Aš da žymėjau po 2, o kiti mokytojai po 1**. 

1882—1883. Visi mokytojai tie patys. Trečiajame kurse buvo 
su pasilikusiais iš pereitų metų 33 mokiniai, antrajame 23, o pir¬ 
majame, rodos, 28. 

Lietuvių raštai žymiai pradėjo platintis Veiveriuose. Tre¬ 
čiojo kurso mokinys Juozas Andziulaitis turėjo pažintį su Petru 
Arminu, mokytoju Marijampolėj ir Marijampolės gimnazijos mo¬ 
kiniu Jonu Mačiu (Kėkštu). Arminas pradėjo siūst Andziulaičiui 
knygučių, o tas jas platino tarp mokinių. Pirmiausia atsiuntė 
mažas knygutes patrijotinių eilučių „Lietuvos Bičiulis“. Tos 
knygutės sužadino tautinį susipratimą, ir mokiniams labai patiko. 
Tas eiliukes mokiniai ėmė dainuot. Toliau siuntė kitokių knygu¬ 
čių ir laikraštį „Lietuviška Ceitunga“. Nors tas laikraštis buvo 
gotinėmis raidėmis spausdintas, bet mokiniai veikiai priprato 
skaityt. Buvo daug mokinių, kurie neužjautė naujo judėjimo, bet 
daug išsirado ir tikrų lietuvių. Vienu iš geriausių Andziulaičio 
padėjėjų buvo jo draugas, III kurso mokinys Ksaveras Sakalaus¬ 
kas (Vanagėlis). Juodu eidavo per mokinių butus, kalbėdavo 
apie Lietuvą, žadindavo susipratimą ir siūlydavo knygučių. Sa¬ 
kalauskas buvo geras muzikantas ir turėjo gerą balsą. Jis nors 
buvo iš sulenkėjusios šeimos, bet pasidarė karštas lietuvis, o jo 
jaunesnis brolis Aleksandras, tuomet buvęs II kurse, o paskui 
ii III, taip ir pasiliko lenkų dvasios, lietuviams hepalankus; dėl 
to tarp jųdviejų nebuvo sutikimo, ir juodu dažnai bardavosi. 

Žilinskas gyrė mokinius už skaitymą ir platinimą knygučių 
ir ragino, kad visi imtų mokytis lietuvių kalbos; o kad dar ge¬ 
riau išsilavintų, patarė šį tą rašyt ir rinkt dainas, patarles, mys- 
les; tik įgrasino, kad viską dirbtų atsargiai, nes tat rusams nepa¬ 
tinka. Mokiniai apie tai žinojo: jau juos buvo įspėjęs Arminas 
ir Mačys. Kai kurie mokiniai jau turėjo išsirašę po keletą dainų, 
parvažiuodami namo švenčių, išsirašė dar daugiau, o paskui viens 
nuo kito nusirašė. Tuo būdu kiti prisirašė didelius sąsiuvinius. 
Sakalauskas daugelio dainų parašė gaidas, o kelias sudėjo ir bal¬ 
sais. Į jį nusižiūrėję, ir kiti mokiniai, geresni muzikantai, ėmė 
gaidas rašyt. Kunigas Juodišius, patyręs iš Žilinsko, kad mokiniai 
pradėjo skaityt lietuviškas knygas, buvo labai patenkintas ir ra¬ 
dęs progos aiškindavo mokiniams, jog šviestis geriau savo gimtąja 
kalba nekaip svetimąja, ir, kur gaudamas knygučių duodavo mo¬ 
kiniams skaityt. Vienas iš tų knygučių padovanodavo, o kitas, 
prašydavo jam sugrąžint perskaičius. 

Veiveriuose gyveno senas muzikantas Labukas. Jis dažnai 
lankydavosi pas mokinius, taisydavo griežtuvus (smuikus), trau¬ 
kus (smičius), atnešdavo parduot naujų ir senų griežtuvų, o kas 
turėjo atliekamą nupirkdavo ir iš mokinių mokėsi griežt naujų 

šokių. (Gaidų jis nemokėjo, — tik iš ausies). Nuo to Labuką 
ir kitų kaimo muzikantų Sakalauskas mokėsi lietuviškų šokių: 
valcų, šocų, tancių, suktinių, kazokų, o paskui parašė jų gaidas, 
ir mokiniai ėmė griežt lietuviškus šokius visokiais instrumentais. 
Skyrių mokiniai, pradėję mokytis grežt, eidavo pas kursų moki¬ 
nius, kad duotų nusirašyt gaidų, kur lengvų šokių. Sakalauskas 
ir kiti jo draugai įteikdavo jiems lietuviškų šokių ir dainų su gai¬ 
domis, ir tuo būdu platinosi lietuviška muzika. 

Prieš Velykas Andziulaitis gavo iš Armino I-jį „Aušros” 
N-rį ir pranešė draugams. Norinčių imt tiek buvo, jog visiems 
ir neužteko. Skaitant „Aušrą", tautinis susipratimas tarp moki¬ 
nių pakilo dar labiau. Kitus ,,Aušros“ numerius atsiųsdavo, kai 
gaudavo iš Prūsų, susilaikė tik per vasaros atostogas. Atsiuntė 
ir „Aušros Kalendorių 1884 m.“ Iš ,,Aušros“ ir kalendoriaus 
daug eilių mokiniai dainuodavo; labiausiai patiko eilėraštis: 

„Mes ne lenkai, ne maskoliai. 

Ne vokiečiai, ne totoriai; 

Mes lietuviai iki šiolei. 

Visad elgiamės padoriai'“. 

Knygas siūsdavo ne paštu, tik atveždavo žydai, važiuodami 
i Kauną prekių. 

Trečiojo kurso mokiniai pradėjo leist laikraštį, vardu „Nau¬ 
dingos valandos“. Ten dėdavo išverstus iš rusų kalbos ir savo 
parašytus straipsnius, dainas, patarles, mysles. Andziulaitis, Sa¬ 
kalauskas ir dar keli ėmė rašyt ir eiles. Išleisdavo vieną sykį per 
mėnesį. Prirašę sąsiuvinį, mėnesio pabaigoj įteikdavo Žilinskui. 
Paskui ir II-jo kurso mokiniai ėmė rašyt Žilinskui panašias 
„Naudingas valandas“. 

Andziulaitis, baigęs 1863 m. buvo mokytoju Garliavoj, bet 
greit dėl jo lietuvybės jį iškėlė į Mozūrus; ten jį, benešant per sie- 
ną knygas, sugavo, bet jis ištrūkęs pabėgo į Prūsus ir daugiau 
nebegrįžo. Prūsuose dirbo prie lietuvių laikraščių („Aušroj“ pa¬ 
sirašinėdavo ,,Kalnėnas“). Vėliau išvažiavo į Ameriką. 

Salia gimnastikos, iš vakarų pusės pavasarį inspekt. sumanė 
pastatyt paviljoną orkestrui griežti. Statyt apsiėmė Veiverių žy¬ 
delis Marijampolskis ir suvežė medžiagą. Abiem pusėm gimnas¬ 
tikos buvo nusodyta po eilę radastų. Iš tos vietos, kur reikėjo 
statyt, mokiniai iškasė radastas ir dvi obelis ir persodino kitur. 
Toliau viską dirbo Marijampolskio pasamdyti darbininkai. Jie 
pirmiau sukasė stulpelius ir padarė apačią, tiek aukštumo nuo 

žemės, kaip stalas, o ant kiekvieno šono statė po 3—4 stulpus, 
ligi trijų sieksnių aukščio. Pastatę tuos stulpus, darbininkai 
juos sutvirtino, prikaldami skersai ir įkrypai lentas ir karteles, ir 
pritaisė laiptus užlipt iki stulpų viršaus. Jau viskas buvo pabaig¬ 
ta, tik reikėjo užtraukt ir užkelt ant stulpų viršaus 3 sijos (bal¬ 
kiai). Darbininkams tas darbas pasirodė persunkus, ir inspek¬ 
torius jiems pagelbėt, žinoma, pasiuntė mokinius, atitraukęs nuo 
pamokų. Mokinių daug nuėjo; vieni sulipo ant laiptų, kiti kėlė 
sijas ir padavė aukščiau, paskui dar aukščiau, ir veikiai sutraukė 
į paskirtų vietą, tik dar reikėjo užkelt ant viršaus stulpų ir įtaikyt 
padaryti ant stulpų galų capai į iškaltas sijose skyles. Dabar mo¬ 
kiniai ir darbininkai žemai darbo neturėjo, ir visi sulipo viršun. 
Visą darbo tvarką vedė meisteris ir inspektoruis. Kai sukaman- 
davo kelt, kai visi sykiu kilstelė, pasidarė katastrofa: laiptai griu¬ 
vo, keli stulpai išvirto, supyškėjo, sutrioškėjo, ir visi darbininkai 
ir sijininkai drauge su sijomis ir lentomis numarmėjo žemyn. 
Pasidarė baisus reginys. Inspektorius nusigando, suėjo visi mo¬ 
kytojai, tik girdėt buvo riksmas, dejavimas. Pradėjo kas galė¬ 
damas lyst iš po griuvėsių. Bet stebuklingu būdu viskas perėjo 
labai laimingai: tiktai kam sumušė galvą, kam šoną, ranką, koją; 
kitam medis prispaudė pušnį (batą), tai išlysdamas išsitraukė 
koją, o pušnį paskui išėmė. Inspektorius ir mokytojai visus 
klausinėjo: kur sumušė, ką skauda. Kada šiek tiek viskas apri¬ 
mo, ugi žiūri — kas leidžiasi dar iš viršausi Tai buvo II-jo kur¬ 
so mokinys Jonas Gilijauskas. Stulpai ant fronto (nuo gimna¬ 
stikos pusės) neišvirto; kai pajuto, kad griūva, tai jis, kaip pas¬ 
kui pats pasakojo, nesijausdamas užsikabino rankomis už stulpo 
viršaus ir laikėsi, kol rankos pailso, o paskui sveikas nušliuožė 
žemyn. Kai jau visi išsikapanojo, inspekt. liepė eit į klases ir 
ėjo: kas raišuodamas, kas persikreipęs ant šono, kas susikūpri¬ 
nęs. Tuojau pašaukė felčerį, kurs apžiūrėjo, išklausinėjo, ar nė¬ 
ra pavojingai sužeistų, bet kad tokių nebuvo, tai inspekt. visus 
atleido namo, nors dar pamokos ne visos buvo atliktos. Paskui 
felčeris ėjo per butus ir, kam buvo kur labai sumušta, davė vais¬ 
tų teptis. Tą dieną nė samdytiniai Marijampolskio darbininkai 
nebedirbo; jie taip pat nukentėjo; tik rytojaus dieną pradėjo dirbt 
ir viską pabaigė jau be mokinių pagalbos. Kur dabar stovi pavil¬ 
jonas, tai jau antras: tas pirmas paseno, todėl pastatė kitą ir toj 
pačioj vietoj. 

Po tos nelaimės į kiemą susirinko būrys žmonių, kurie no- 

rėjo pamatyt ir sužinot, kaip kas atsitiko ir kurie įvykiai; bet kol 
mokiniai nuėjo į klases, jų į sodą neleido, tik buvo girdėt dūsa¬ 
vimai ir kalbos: „Oi, Dievo meilė, kad gerai pasibaigė, o kad 
kokios, tai galėjo pasidaryt košelynos!“ Vienas, koks nepažįs¬ 
tamas inteligentas (pakeleivis) sakė: „Kad per tą katastrofą būt 
buvęs vaizduotojas (fotografas) arba dailininkas tapytojas, tai 
būtų galėjęs atvaizduot paveikslą, už kurį ir aš brangiai pamo¬ 
kėčiau“. 

Gegužės 15 (27) d. buvo caro Aleksandro III vainikavimas. 
1 ai iškilmei pradėjo rengtis už dviejų savaičių. Dirbo rakietas, 
siuvo vėliavas, lipino iš popieriaus visokas lempas, drožė kotus 
vėliavoms. Rakietas mokėjo dirbt muzikos mokytojas Paulaus- 
kis ir tam tikslui pargabeno parako ir kitos medžiagos, o pagal¬ 
bai imdavo kasdien po pietų po keletą III kurso mokinių. Pridir¬ 
bo tų rakietų visokių rūšių: bengališkos ugnies, rymėniškų žvakių 
ir kit., degančių visokiomis spalvomis. Vėliavų pirmiau semina¬ 
rijoje nebuvo, o nuo to laiko užsiliko ir vartodavo iškilmingomis 
dienomis. Vieną vėliavą padarė didelę, ilgu kotu, iš vienos pu¬ 
sės buvo išsiūtas valstybės ženklas (erelis), o antrojoje — Suval¬ 
kų gub. ženklas, eglaitė; ją vadino „znamia“, ir prieš ją buvo įsa¬ 
kyta nusiimt kepurės. 

Viską rengiant, inspektorius kalbėjosi su mokiniais, kaip jis 
mano kelt iškilmes, apskaitė išlaidas, kurių gali būt, o semina¬ 
rijos kasoj esą maža pinigų; iš mokinių rinkt nepatogu, tik yra 
likusių nuo stipendijų pinigų, kuriuos pirmiau išdalindavo po ke¬ 
letą rublių (po 4, 6 r.) pašalpos mokiniams, kurie nė vienam da¬ 
lykui neturėjo pažymio 2. Kad pasinaudotų tais pinigais, jis pa¬ 
siūlė mokiniams, ar nesutiktų paimt visi be skirtumo (ir kurie 
ima stipendijas) po 2 rubliu, bet tų pinigų negaus, tik bus pa¬ 
vaišinti. Visų kursų mokiniai sutiko. Padarė sąrašą, pasirašė, 
kad gavęs 2 rubliu pašalpos. 

Paskutinę dieną išpuošė vėliavomis darželį prieš seminariją 
ir prikabinėjo lempų; abipus gimnastikos nutiesė vielas ir ten pri¬ 
kabinėjo lempų. Per kelias dienas prieš tai lavino mokinius 
vaikščiot su vėliavomis ir kartu su muzika. Paskutinę dieną pa¬ 
vakare inspekt. sušaukė mokinius gimnastikos, ir paskelbė, jog 
leista švęst trys dienos, ir pasakė tvarką kiekvienai dienai. Pas¬ 
kui pavaikščiojo su vėliavomis ir muzika plentu prieš seminariją 
ir sugrįžo į darželį. Darželyje giedojo rusų himną ir rusiškas 
dainas, o mokytojams pasitraukus, dainavo lietuviškas dainas,. 

bet nieks už tai nieko nesakė, tik Lapinskis ateidamas vis ragino, 
kad dar giedotų rusų himną. Kai pradėjd temt, degino rakietas, 
griežė orkestras, ir tarpais vis dainavo, o uždegus rakietą, insp. 
liepė rėkt „ura“. Mokiniai taip įsirėkė, jog kiti net užkimo. Iš¬ 
siskirstė jau visai sutemus. 

Kitą dieną mokinai susirinko į seminariją, o iš ten su mo¬ 
kytojais nuėjo į bažnyčią mišių, o kad tuomet atsitiko Dievo Kū¬ 
no šventė (Devintinės), tai ir žmoniij buvo daug. Po mišių vai¬ 
tas su raštininku skaitė prieš bažnyčią caro manifestą apie suteik¬ 
tas malones ir dovanas. Mokiniams susirinkus į gimnastikos 
vietą, inspekt. pasveikino mokytojus ir mokinius trumpa kalba, 
paskui visiems mokiniams dalino saldumynus, riešutus, pyragą 
ir po gerą galą dešros, o seminarijos mokiniams, kiekvienam kur¬ 
sui — dar po bertainį alaus. Visi stiprinosi, mokytojams buvo 
pritaistytas stalas ir pastatyta vyno, o mokiniams iš mokyklos 
suolai. 

Pasistiprinus, ėmė griežt muzika, visi pradėjo šokt, žaist, 
dainuot. Šoko daugiausia kadrilių: nustojo po eilę iš abiejų pu¬ 
sių gimnastikos, o Paulauskas arba Romanas ėjo per vidurį ir, 
pradėjęs nuo vieno, rodė, kas su kuo iš vienos ir kitos eilės turi 
šokdamas laikytis poros. Šoko ir kitokius šokius, ir lietuviškus. 
Dainavo visokias dainas. Paulausko vedamas choras dainavo iš 
balsų, o kitas dainas kartu su orkestru; Vaitonio pavyzdinės mo¬ 
kyklos mokiniai išdainavo, ką mokėjo; Vainikonio (valsčiaus 
mokyklos) mokiniai — taip pat. Nors ir gražiai dainavo, tačiau, 
susipratusiems lietuviams nemalonų įspūdį darė, kad buvo gir¬ 
dėti vien tik rusiškos dainos. Paskui būreliai mokinių susirinkę 
čia vienam, čia kitam krašte dainavo lietuviškas danas. Romanas 
su Lapinskiu prieidami klausėsi, ką dainuoja. Romanas sak*, 
kad jam patinkančios lietuviškos dainos, tik nelaimė, kad nesu¬ 
prantąs, ir klausė Lap., apie ką dainuoja. Tas jam sako, kad 
paprastas kaimo dainas: bernelį, mergelę, žirgelį, rūtelę. Roma¬ 
nas pasakė: „Tokias galite dainuoti“; juodu iš tolo manė, ar 
mokiniai nedainuoja ką ant rusų. Mokiniai tokių dainų mokėjo, 
bet žinojo gerai, jog su tokiomis dainomis viešai negali skelbtis. 

Prieš vakarą inspektorius padalino mokiniams žvakių į vi¬ 
sus butus ir liepė vakare sužibint visuose languose po 2 žvakes 
(iliuminacijai). 

Kai pradėjo temt, tai prieš seminariją ir gimnastikos vie.oj 
sužibino pirmiau pritaisytas lemputes, leido rakietas, degino vi- 

Šokias ugnis (fejerverkus), šoko, dainavo, žaidė visaip persiren¬ 
gę: buvo žydų, čigonų, ūkininkų, amatininkų. Geriausiai žydą 
parodė Sakalauskas. Jis su krautuvėle (kromeliu) ant pečių ir su 
ilgu lakmonu maišėsi po mokinius, nuėjo ir prie mokytojų stalo; 
tie jį mandagiai priėmė ir davė išgert, ką patys turėjo, paskui, 
priėjęs prie dainuojančių, dainavo, prie muzikantų — paėmęs 
instrumentą griežė ir šoko. Visą žaidimų laiką, kai į gimnastiką 
atėjo inspekt. ir mokytojai, mokiniai apspitę kėlė aukštyn ir rėkė 
„ura“. Kunigas Juodišius ilgai neatėjo, kiti mokytojai pasakė, 
jog jis norįs ateit, bet prašo, kad jo nekelt, nes turįs vidurių ligą, 
tai bijo, kad nesujudintų. Kai atėjo, tai mokiniai tik pasveikino 
ji, o kleboną Natkevičių tai kėlė, kaip ir mokytojus. Dešimtą 
valandą viską pabaigė ir išsiskirstė. 

Rytojaus dieną 7 valandą buvo įsakyta susirinkt muzikan¬ 
tams su pučiamaisiais instrumentais ir tiems mokiniams, kurie 
pirmiau lavinosi, vaikščiot su vėliavomis, apie 20-čiai asmenų, 
ateit į seminariją, pagriežt inspektoriui, o paskiau eit į butus, kur 
gyveno kuris mokytojas, kiekvienam pagriežt; mokytojai be¬ 
griežiant išėjo ir dėkojo. 

Tą dieną inspektorius davė mokiniams pietus, tik įsakė at¬ 
sinešt savo lėkštę, stiklą, peilį, šaukštą. Vietą aprinko darželyje 
po kaštonais. Pas dureles buvo stalas mokytojams, o mokiniams 
buvo nustatyta visu keleliu per darželį eilė mokyklų suolų. Sve¬ 
čių buvo tik klebonas ir mokytojas Kazys Jočionis, baigęs 1885 
m. ir tuojau parvažiavęs iš Lenkų. Prasidėjo kalbos. Pirmutinis 
kalbėjo inspekt., o pabaigęs gėrė už savo sveikatą; paskui Roma¬ 
nas, toliau Žilinskas lietuviškai, nes prieš darželį ant plento buvo 
susirinkę ir stebėjosi daug žmonių. Po mokytojų kalbėjo moki** 
niai po vieną iš kiekvieno kurso, kurie pirmiau buvo išrinkti kal¬ 
bėt; kuris pats negalėjo sugalvot prakalbos, tam Romanas parašė 
ir davė išsimokyt atmintinai. Kursų mokiniams patarnavo sky¬ 
rių mokiniai prie kiekvieno suolo po du. Kai pavalgė mokytojai 
ir kursų mokiniai, tai davė valgyt skyrių mokiniams. Valgius 
ir gėrimus nešė iš seminarijos. 

Po tų pietų mokiniai išsiskirstė, nešdamiesi indus ir kitus 
įiankius, kokių reikėjo prie pietų, o paskelbta tvarka, pavakare 
vėl susirinko į sodą. 

Rengiant šventę inspekt. kalbėdamas su mokiniais apie pie¬ 
tus, sakė: „Aš jums galėčiau duot visokių produktų, ir šeimi¬ 
ninkės išvirtų jums pietus namie, bet tie pietūs neturės tokios 

reikšmės, o kad jūs visi, susirinkę į vieną būrį, valgysite semina¬ 
rijoj ir drauge su mokytojais, tai jums bus atminimas visam gy¬ 
venimui. Nors seminarijoj ir sunku prirengt vieta tokiai daugy¬ 
bei žmonių, bet dirbsim, kiek galėsim“. 

Antrą ir trečią dieną mokiniai vaikščiojo visomis Veiverių 
gatvėmis su vėliavomis ir muzika, o sugrįžę sustojo keturiomis 
eilėmis prieš seminariją; tuomet atėjo insp. su mokytojais ir pa¬ 
sveikino mokinius, o paskui muzikantai griežė rusų himną ir 
„Kol’ slaven“. Griežiant tas giesmes reikėjo nusiimt kepurės, 
o paklausyt muzikos susirinkdavo daug žmonių ir prieidavo arti. 
Vieną sykį senas žmogelis per tas giesmes atėjo arti ir, nieko 
nežinodamas, stovėjo su kepure. Inspekt. šoko prie jo, nutraukė 
kepurę, metė į žemę, ėmė bart, keikt, gąsdino areštu, vis taikėsi 
mušt, bet, matyt, neišdrįso; tik pradėjus mokytojams draust, pa¬ 
liko žmogelį ir atsitraukė. 

Kaip pirmą dieną, taip lygiai antrą ir trečią sode griežė mu¬ 
zika, mokiniai šoko, žaidė, dainavo, o inspekt. vis nešė saldai¬ 
nius, barstė į visas puses, o skyrių mokiniai už viens kito rinko. 
Leido bėgt lenktyn, pirma per gimnastiką, o paskui keleliais ra¬ 
tu apibėgt, ir kuris buvo greitesnis, tas gavo saują saldainių; lie¬ 
pė eit imtis ir, kuris buvo stipresnis, gavo saldainių. Paskui kal¬ 
bino kursų mokinius imtis, bet norinčių buvo nedaug; stipriausi 
buvo du trečiojo kurso mokiniai: Juozas Sliesoraitis ir Jonas Bu- 
drevičius; juodu kiekvieną parbloškė. 

Sutemus degino visokias ugnis, mokiniai šoko; žaidė; atėjo 
visaip persirengusių, tarp kurių pasirodė du negrai: tai buvo 
penktojo skyriaus mokiniai Juozas Bagdonas ir Kazys Klimavi¬ 
čius: jiedu atėjo su milinėmis, o kai nusivilko, tai buvo be marš¬ 
kinių, burnas piešomis (suodžiais) nusijuodinę, o pečius ir krū¬ 
tinę iki juostos kurpių tepalu nusitepę ir žibėjo, kaip kurpės. 
Ketvirtojo skyriaus mokinys Kazys Mikuckis, išsivertęs dvi 
skrandeles, į vienos rankoves sukišo kojas, į antros — rankas, 
apsirengė meška, o jį atsivedė to skyriaus mokinys Bartlingas, 
pasirišęs už virvės. Kaip pamatė inspekt. mešką, tai šaukė kur 
sų mokinius ir siūlė, kad pavedžiotų ir pašokintų, bet norinčiųjų 
neatsirado. Paskui prievarta siūlė II kurso mokiniui rusui Abra- 
movui, bet ir tam atsisakius, tarė: „Propadi ty takoi russkiil“ 
ir pats ėmė vadžiot ir šokint mešką. Pašokinęs, atvedė atgal 
Bartlingui, pagy^rė abudu, pavaišino ir siuntė dar pasivadžiot, kol 
bus metas skirstytis. 

Trečią dieną, be visokių pasilinksminimų, buvo paskirta eit 
visiems pasivaikščiot į girią, bet neįvyko. Priežastis ši. Prie 
vartų, iš kiemo į sodą, visą žaidimų laiką stovėjo sargyba, po 2 
mokiniu I-jo ir II kurso, kurie keitėsi kas valanda. Be mokinių, 
galima buvo įleist pasižiūrėt ir pašokt mokinių giminių ir pažįsta¬ 
mų; o visos tvarkos prižiūrėtoju buvo Romanas. Keli III-jo kur¬ 
so mokiniai atsivedė nepažįstamų merginų; sargai neleido, ir iš 
to kilo tarp I-jo ir II kurso iš vienos pusės ir III kurso iš antros 
— barniai, keiksmai, vos nepriėjo iki muštynių; visi, pametę šo¬ 
kius ir žaislus, rinkosi artyn vartų, ir kilo klegesys, kaip preky¬ 
vietėj, o mokytojų tuo tarpu nebuvo sode. Pašaukė Romaną. 
Atėjo ir kiti mokytojai. Dar ilgą laiką truko triukšmas, kol nu¬ 
siramino. Prasidėjo tyrinėjimas, ir pasirodė trečiasis kursas kal¬ 
tas. Inspektorius paskelbė: „Kad per tokią linksmą šventę 
pakėlė triukšmą, tai bus bausmė, kad pasivaikščiojimo nebus“. 
Romanas iš savo pusės vėl išbarė trečiąjį kursą, o visiems moki¬ 
niams liepė III-jo kurso klausyt tik gimnastikoj, per mankštini- 
mus, o kitur vadint juos niekšais ir kvailiais. (Romanas buvo 
gimnastikos mokytojas, o III-jo kurso mokiniai — jo padėjėjai, 
kitus mokė rikiavo). Dar buvo pirmiau surengta neapmokama 
lioterija, ir tuo viskas pasibaigė. 

Sode tuos metus didelių darbų nebuvo, tik sodino naujame 
sode medžių, kasė griovius, vieną mažiukę kūdrą iškasė, ir kiek¬ 
vienas apdirbo savo dalį. 

Rudenį ir pavasarį insp. pardavinėjo jaunus medelius, skie¬ 
pus, ir pirkt atvažiuodavo daug žmonių, o kad pirkdavo mokinių 
tėvai, tai nuleisdavo pusę kainos. 

Apskritai, visų kursų mokiniai tuos metus buvo dori, mo¬ 
kėsi, mokytojus gerbė ir kvotimus atliko gerai. Labiausiai pasi¬ 
žymėjo II ir III kursų mokiniai lietuvių kalba: linksniavo ir daug 
eilių pasakė iš atminties, o Romanas klausydamas kelisyk sakė: 
„Kaip gaila, kad nesuprantu“. 

III kurso visi 33 mokiniai pabaigė, II kurse liko antriesiems 
metams 4 mokiniai. 

Iki tų metų mokiniai patys atsiimdavo iš pašto sau laiškus, 
arba kas atnešdavo, dabar, prieš Velykas, inspekt. paskelbė, kad 
nuo šio laiko mokiniai atsiims laiškus tik iš seminarijos, o ati¬ 
duodant vis atplėšdavo ir skaitydavo, ar neras ko rašyta apie 
knygas. Su pašto viršininku padarė sutarimą, kad mokinių laiš¬ 
kus atiduotų į seminariją. Tas mokinių varžymas su laiškais tru¬ 
ko paskui daug metų ir kitiems inspektoriams esant. 

1883—1884. Visi mokytojai tie patys. III kurse 21 moki¬ 
nys. Sunkūs metai lietuviams. Mokiniai, susirinkę pamatė se¬ 
minarijoj iškabintus pamokų sąrašus, kuriuose lietuvių kalbos 
mokytojas jau buvo ne Žilinskas, bet Lapinskis^). Del to jie ne 
taip nustebo, kaip nusiminė, nes žinojo, koks iš jo bus mokytojas 
ir kuris jo yra mokymo tikslas, ir norėjo žinot priežastį to liūdno 
atsitikimo, kurią iš dalies jau ir numanė. Kun. Juodišius ir Ži¬ 
linskas, mokinių klausiami, paaiškino, jog rusai mokytojai nutarę, 
kad Žilinskas, per daug lietuvių kalbos moko. Mokslui prasi¬ 
dėjus, inspekt. paliepė, kad mokiniai suneštų kokias turi lietu¬ 
viškas knygas mokytojams peržiūrėt, o kad lietuviams apdumtų 
akis, antrąsyk eidamas per kursus, liepė lenkams atnešt lenkiš¬ 
kas, o vokiečiams — vokiškas. Lietuviai, numanydami vylių, 
atnešė tik maldaknyges, o paklausti apie daugiau, užsigynė, kad 
neturį. Tą pačią dieną Žilinskas ir kunigas įspėjo mokinius, ne- 
laikyt pas save lietuviškų knygų, nes rusai su Lapinskiu nepasi- 
tikį, kad, be maldaknygių, mokiniai neturėtų kitokių, ir, iš neži¬ 
nių atėję, gal krėst ir ieškot. Mokiniai, ką turėjo, sunešė pas 
butų šeimininkus ir ten nueidami skaitė ir rašė, nes mokytojai, 
lankydami mokinių butus, į šeimininkų gyvenimą neidavo^). 

Iš pradžios metų inspkt. paskelbė, kad valdžios griežtai už¬ 
drausta lietuvių kalbos raštams vartot lotynų raidės, leista vien 
tik rusiškos, dėl to mokydamiesi nuo šių metų jau turės rašyt 
rusiškomis. Trečiojo kurso jau nevertė tomis raidėmis rašyt, tik 
visiems liepė pasirūpint „Rodnoje Slovo“ Ušinskio I ir II dalį ir 
per visus metus tik skaitydami vertė į lietuvių kalbą. Tai toks 
buvo lietuvių kalbos mokslas III-jame kurse. Visą laiką lietuvių 
kalbai Lapinskis niekam nepažymėjo 5 ir sakė, kad nieks gerai 
nemokąs. 

Per vieną pamoką Lapinskis ėmė kalbėt apie ,Aušrą“, sakė, 
kad ten rašą prieš valdžią ir už jos skaitymą reikią baust, ir nu¬ 
rodė eiles „Pirmyn“. 

Kad kiti žmonės darbą dirb’ 

Ir kiti gentys ein pirmyn. 

Ir mes dabokim, ir neatstokim. 

Ir mes su jais paspėsim ... 

0 Šių atsiminimų autoriaus parodymu, lietuvių kalbą Veiverių se¬ 
minarijoj iki 1880 m. mokė Kairiūkštis, o nuo 1880 iki 1883 m. Žilinskas 
(abu lotynų raidėmis. Tuo tarpu aficijaliniai seminarijos dokumentai (475 
p.) sako Žilinską mokius liet k. iki 1887 m. Red. 

2) Paskiau eidavo. Taip antai insp. Protopopovas (1904/05) ėjo krėst 
šeimininkų Kuklierių privatinio buto Pr. D. 

Lapinskis norėjo iš mokinių ką nors ištraukt, bet nieko ne¬ 
pešė. Skaitydami Aušrą, mokiniai į tas eiles (Pirmyn) neatkrei¬ 
pė akių, o paskui visi ėmė mokytis. 

I ir II kurso mokinius vertė rašyt rusiškomis raidėmis, mo¬ 
kė gramatikos, užduodavo parašyt apysakas, vertimus į rusų 
kalbą. 

Pas II kurso mokinį Simaną Radzevičių, sugrįžusį po Ka¬ 
lėdų, lapinskis rado „Aušros“ Nr., ir jam atėjo mintis, kad Si* 
manas namie turįs daugiau knygų. Ant rytojaus pasamdė Že¬ 
maitį (iš Veiverių ūkininką), įsisodino Simaną ir nuvažiavo į jo 
namus, į Ingavangio kaimą, netoli Prienų. Ten nuvažiavęs ra¬ 
do atvykusių svetimų žmonių, tai nedrįso kratos daryt, tik pa- 
sakė, kad sūnų sugavo su uždraustomis knygomis, kad už tai 
galį jį išvaryt iš seminarijos; patarė tėvams draust sūnų, kad ne¬ 
skaitytų lietuviškų knygų ir, nieko nelaimėjęs, parsivežė Simaną 
atgal į Veiverius. Tą dieną Lapinskio pamokų nebuvo, o antras 
kursas pasakojo visiems, kas atsitiko ir visi laukė žinių, kas bus 
toliau Simui. 

Tą pačią dieną, betemstant, atėjo į III-jį kursą Žilinskas su 
Paulauskiu. Mokiniams rodėsi, kad juodu atėjo, kaip paprastai, 
buto atlankyti, bet Žilinskas buvo neramus, nesėdo, mokiniams 
neliepė sėstis tik po valandėlės įsakė kuparėlius atidaryt ir paro¬ 
dyt, ką turi. Eidamas nuo vieno prie kito, pavartė kieno koki 
daiktai sudėti, paskui pavartė kiekvieno lentynaitėse mokslo va¬ 
dovėlius; o Paulauskis, būdamas toks žmogus, nei man nei tau, 
atsidavęs vien muzikai, per tą laiką kalbėjosi su muzikantais 
(orkestrantais), žiūrinėjo gaidas, aiškino ir paėmęs griežtuvą 
(smuiką) griežė. Peržiūrėjęs mokinių turtą, Žilinskas sakė „Ži¬ 
note, kas Kav zevičiui atsitiko? Lapinskis jam atėmė knygute^ ir 
dar namuose buvo ieškot, bet ačiū Dievui, kad nieko nerado; ta¬ 
čiau už tą, ką rado, inspekt. Simą labai išbarė, o dabar mudu at¬ 
siuntė į jus paieškot uždraustų knygų; žiūrėkit, kad nelaikytu- 
mėt; kai kitąsyk rasiu, bus blogai“. Paulauskis sako: „Reik pa¬ 
ieškot pas Ivanovą ir Abramovą (rusus mokinius); juodu nori 
lietuviškai mokytis, tai tikrai ir knygų turi“. Taip juokdamiesi 
abudu išėjo. 

Po kelių minučių Žil. vėl sugrįžo ir sako: „Lapinskis su Ro¬ 
manu krečia kitus kursus, o manim nepatikėdami, gal ir į jus 
ateit; gerai kad su doru žmogum atėjau, nė nežiūrėjo, ką turite; 
jei kas prilaikote lietuviškų raštų, neškite tuojau lauk“. Viens 

pasakė turi kuparėly, kitas lovoje ... Supyko Žil., ėmė bart, dar 
jis niekad nebuvo buvęs toks piktas ir išėjo tik tuomet, kai visi 
pasakė, kad jau nieko nebeliko. Mat, nuo pradžios metų, kai 
mokiniams buvo {grasinta slėptis su knygomis, perėjo 4 mėne¬ 
siai, per tą laiką nebuvo matyt pavojaus, tai kiti ir apsiprato. Ru¬ 
sai mokiniai lietuvių neskundė. Lapinskis su Romanu, krė.sda- 
mi tą naktį, nieko nelaimėjo. Prieš Velykas vėl buvo kratos, 
bet nuėjo laimingai. 

Trečiojo kurso mokinys Mackevičius, iš sulenkėjusios šei¬ 
mos, vis rūkydavo, kiti mokiniai rūkymo nekentė (rūkyt buvo 
ir draudžiama). Vieną sykį, vasario mėnesį, draugai apie stalą 
darbavosi ir Mackevičių varė šalin rūkyt, o viens iš jų, Tamo¬ 
šiūnas, sudavė line. Tas pagriebęs peilį, šoko ir pro milinę pra¬ 
dūrė Tamošiūnui šoną; peilis pataikė tarp šonkaulių. Ėmė bėgt 
kraujas, sužeistas pradėjo alpt. Mokiniai davė žinią į seminariją, 
susirinko mokytojai, pavadino felčerį, žaizdą aprišo. Mackevi¬ 
čių rytojaus dieną pašalino iš seminarijos. Tamošiūnas pragu¬ 
lėjo dvi savaites, paskui pasveiko. 

Inspektoriaus buvo tokia nuomonė, kad Lietuva ilgainiui 
surusėsianti, ir pabaigoje metų trečiajam kursui jis kelis kartus 
apie tai prasitarė. Sako: „Jūs dabar papratote rusiškai kalbėt, 
ir kalbate geriau, kaip lietuviškai; žinau tikrai, kad jūs susitikę 
po kiek laiko, po metų arba po kelerių, kitaip nepradėsite tarp 
savęs kalbėt, kaip tik rusiškai. Paskui nurodė į pirmųjų skyrių 
mokinius: „Žiūrėkite kieme ir sode, kaip tie mažiukai, niekieno 
neverčiami, nedaug rusiškų žodžių vartoja, kaip jie noromis kal¬ 
ba rusiškai; jie užaugę kitaip ir nekalbės. Aš nesulauksiu, bet 
jūs pamatysite: nepraeis nė 50 metų, kai čia visi kalbės rusiškai“. 

I seminariją atvažiuodavo vieną kartą per savaitę iš Garlia¬ 
vos kunigužis, senis Erdamas, ir laikydavosi išvien su rusais. 
Pirmiau dar buvo pakenčiamas, bet pradėjus lietuviams atsibust, 
pasidarė atviras lietuvių priešas. Daug sykių Tomas atėjęs pa¬ 
mokos, atsisėsdavo prie stalelio ir rankom galvą pasirėmęs sėdė¬ 
davo valandėlę ir nieko nekalbėdavo; matyt buvo, kad nervai su¬ 
judinti. Paskui pereidavo kelis kartus per aslą ir, atsigavęs, 
pradėdavo kalbėt. Kartais pats pasakydavo, kas kenkia, o per 
lietuvių kalbos pamoką mokiniai būdavo drąsesni ir paklausdavo. 
Jis visuomet atsakydavo ir skųsdavosi, kad rusai su pastorium ir 
Lapinskiu gadina kraują, ėda sveikatą, neduoda ramybės ir sako: 

„Pamesk svajojęs apie Lietuvą, Lietuvos nebus, tu jos neįkursij 
biik, kaip Lapinskis, o kad ne, tai esi neištikimas**. 

Kunigui taip pat būdavo, kaip ir Tomui. Atėjęs į kursą, ii 
jis dažnai ilgai nepradėdavo kalbėt. Vieną sykį pastoriui atvy¬ 
kus, jis atėjo į trečią kursą visai sukankintas, sunkiai atsisėdo ir 
sako: „Vyrukai, jau veikit, ką norit, o aš nieko negaliu**. Moki¬ 
niai pradėjo klausinėt, kas atsitiko, kad taip sublogęs. Pasto¬ 
rius buvo apykurtis ir garsiai kalbėjo; nors žodžių negalima bu¬ 
vo suprast, bet iš mokytojų kambario per sieną III kurse buvo 
girdėt jo balsas. Kunigas sako: „Ar girdit tą, kur garsiai kalba? 
Tomą užpuola tik už lietuvybę, o mane ir už katalikybę, kad aš 
dirbu stačiatikiams priešingai ir liuteriams. Kada nėra to bam- 
bizo, tai būna daug dienų, kad su mūsiškiais gerumu praleidžiam, 
o kai tas atvyksta, tai pats puolasi ant mudviejų su Tomu ir dar 
mūsiškiai siundo**. 

Trečiąjį kursą baigė 20 mokinių: l) Abramovas Jefimi, 2) 
Aukzemas Petras, 3) Aukštakalnis Baltrus, 4) Bendaravičius 
(Bendorius) Petras, 5) Burakevičius Vincas, 6) Valevičius An¬ 
tanas, 7) Varonikaitis Juozas, 8) Gavutis Jonas, 9) Gaiijauskas 
Jonas, 10) Dvilinskis Večeslovas, 11) Dičpinigaitis Jonas, 12) 
Dubauskas Vincas, 13) Zykus Tomas, 14) Ivanovas Jokūbas, 
15) Melnikas Vincas, 16) Misevičius Julius, 17) Sakalauskas 
Aleksandras, 18) Tamošiūnas Motiejus, 19) Turčinavičius An¬ 
tanas, 20) Jakučionis Juozas. 

]. Dičpinigaitis. 


1885 — 1889. 

Negaliu aprašyti visų šio laikotarpio smulkmenų, paminėsiu 
tiktai paviršium kaikuriuos faktus, užsilikusius mano atmintyje, 
ii tuos asmenis, kurie darbavosi ir stengėsi mus „išauklėti“, kai¬ 
po būsimuosius Lietuvos žmonių mokytojus. 

Nelengvas uždavinys auklėti jaunuomenė, ypač toki visuo¬ 
menės darbininkai, kaip žmonių mokytojai. Ir rusų valdžia šį 
dalyką geriausiai suprato; ji stengėsi „auklėti** Lietuvai moky¬ 
tojus, bet kokia dvasia ir kuriam tikslui? 

Ypatingai rusų valdžios akys buvo atkreiptos į Rusų valsty¬ 
bės pakraščius, kur gyveno ne rusai. Čion siųsdavo uoliausius ir 
ga 'iausius darbininkus, bet ne šviesti žmonių (šis dalykas jiems 
maža terūpėjo. Mokytojų išsimokslinimas, pedagoginiai gabu- 

mai ir dora maža terūpėjo rusų valdžiai; pakako, jei jie buvo geri 
ir gabūs rusintojai. 

Šios rūšies mokytojais ir vadovais rusų valdžia pasistengė 
apdovanoti ir b. Veiverių mokytojų seminariją. Tokiais semina¬ 
rijos vadovais buvo Aleksiejus ir Romanas (du broliai) Jurkevi¬ 
čiai. Aleksiejų Jurkevičių maža tepažinau: jo globoje buvau tik 
du mėnesiu. Kaipo puikus ir atkaklus rusintojas, jis buvo 1885 
metais perkeltas į Cholmo seminariją; Veiveriuose į seminarijos 
inspektoriaus vietą atsisėdo jo brolis Romanas. Šio „didvyrio“ 
globoje teko ir man būt ištisi 4-veri metai. Dėstė jis seminari¬ 
joj pedagogiką ir istoriją ir, kaipo mokytojas, buvo vienas iš ga¬ 
besnių ir geriau prisiruošusių. Gaila tik, kad tam žmogui labiau 
politika negu mokslo dalykai rūpėjo. Perdaug mokslo žinių su¬ 
teikti savo mokiniams semin. vadovai, tur būt, laikė ne tik nenau¬ 
dingu, bet politikos atžvilgiu kenksmingu daiktu, nes geriau 
prasilavinęs žmogus greičiau atskirs gryną melą nuo teisybės. 
Būdami dar vaikai, mes jau pastebėjome, kad su iškeltais pe¬ 
dagogikos principais jis pats nesiskaito. Pedagogika pataria 
mokytojams nuosekliai eiti nuo žinomojo dalyko prie nežinomo, 
nuo lengvesniojo prie sunkesnio. O kur čia tas nuoseklumas, 
jeigu pradedamosios mokyklos mokiniams nuo pirmosios mo¬ 
kyklos lankymo dienos buvo brukama vien tik rusų kalba? Kiek 
čia prisikankina ir mokytojas ir mokiniai, kolei pramoksta skai¬ 
tyti svetima kalba. Bet to, reikalavo tų dienų politika, ir Jurke¬ 
vičius griežtai jos laikėsi. Gal niekados lietuvių kalba nebuvo 
taip smarkiai persekiojama, kaip tais metais. Lietuviškai kalbėti 
tarp savęs mokiniams buvo uždrausta. Nors oficijaliniai buvo 
leista savaitėje po 2 lietuvių kl. pamokas, bet mokiniai negalėjo 
jomis pasinaudot, kad nors šiek tiek pramoktų lietuviškai; tai 
buvo vertimas mažų straipsnelių iš rusų i lietuvių kalbą ir atvirkš¬ 
čiai, neprisilaikant jokių lietuvių kl. taisyki.; rašyti buvo leidžia¬ 
ma ^‘ktai rusų raidėmis; gramatika nebuvo dėstoma. Smarkiausiai 
buvo uždrausta rašyti lotynų raidėmis. Už mažiausią laiškelį, 
parašytą lietuviškai (kaip dabar rašoma), grėsė pavojus išdulkėt 
iš seminarijos ir atsidurt Archangelsko tyrlaukiuose. Karts nuo 
karto Jurkevičius su savo padėjėjais darydavo mokiniams kra¬ 
tas, ar nesuras kokių nors lietuviškų knygpalaikių ar lotynų rai¬ 
dėmis parašyto laiškelio. 

Vieną kartą lietuvių kalbos pamokos buvo pavestos semina¬ 
rijos mokytojui Tomui Žilinskui. Tas žmogus ėmėsi sąžiningai 

dirbti pavestą darbą; pradėjo mokyti gramatikos, taisyklingai 
kalbėt ir rašyt. Išsigando Jurkevičius ir tuojau pasiskubino už¬ 
draust. Kaip išsisuko mūsų gerb. mokytojas Žilinskas ir nebuvo 
nubaustas už tokį „prasižengimą“, nežinau; tiktai netrukus lie¬ 
tuvių kalbos pamokos vėl buvo atiduotos surusėjusiam lietuviui 
Lapinskui (sem. mokytojui), ir vėl viskas įėjo į senąsias vėžes. 
Taip ir neteko mums pramokti seminarijoj savo gimtosios kalbos. 
Seminaristams buvo stengiamasi įkvėpti, kad pradžios mokytojai 
tik tam tėra leisti, kad sėtų rusų sėklą, todėl su nieku kitaip ne¬ 
seka kalbėt ir rašyt, kaip tik rusiškai. „Jeigu kuris iš tavo drau¬ 
gų mokytojų atsilieps į tave ne rusų kalba, tai pasakyk jam, kad 
jis yra didelis kvailys, su juo nebesikalbėk ir nebedraugauk“, 
taip mus mokė mūsų vadovas Romanas Jurkevičius. Pats apsi¬ 
vilkęs lietuviška miline vaikščiodavo šventadieniais žmonių tar¬ 
pe, kalbindamas čia vieną, čia kitą rusiškai. 

„Cort znajet, kodėl tie Lietuvos „mužikai“ tarp savęs rusiš¬ 
kai nekalba; metas jau pamiršti savo lietuviškas žargonas“, taip 
nekantraudamas skundėsi tas Lietuvos rusintojas „apaštalas“. 
Laukte laukė, kada visa Veiverių apygarda, išsižadėjusi savo 
gimtosios kalbos, prabils vien rusiškai, ir vargšas žmogelis ne¬ 
sulaukė, o sulaukti tikėjosi. Ir kaip gi čia nesitikės, kad pats 
dirbo išsijuosęs ir mokytojus be paliovos ragino dirbti tokia pat 
linkme. Kai kurie iš mokytojų naudojosi savo „vadovo“ silpny¬ 
be, parašydavo kartais viens kartais kitas rusų dvasios patrio¬ 
tinį laišką, norėdami išsidirbti sau „protekciją“, kad gautų šil¬ 
tesnę vietelę. Toki mokytojai buvo mums teikiami pavyzdžiu, 
o jų laiškai viešai skaitomi seminarijoj. Supratome, kuo einas, 
ir tylomis juokdavomės. 

O tuo tarpu jau buvo atsiradęs lietuviškas laikraštis ,,Ausz- 
ra“; pradėjo jis tarp žmonių platintis; jo spinduliai pasiekė ir mū¬ 
sų seminariją. Kai kurie iš mokinių, grįždami iš vasaros atos- 
togi], parsiveždavo po kelis numerius, dalindavosi su savo išti¬ 
kimais draugais ir skaitydavo, žinoma, ne kambary, nes ten drau¬ 
ge gyveno ir nelietuvių: rusų, vokiečių, lenkų, žydu ir visokių 
išgamų; baisu buvo, kad kas liežuvio nepakištų. Be to, moks¬ 
leivių bendrabučius dažnai lankydavo insp. Jurkevičius ir mo¬ 
kytojai. Žilinsko patvoryje augo aukšti kiečiai ir kitos piktžo¬ 
lės; tenai pasislėpę skaitydavom, pastatę sargybą; tai buvo mūsų 
mokykla ir skaitykla. 

Ne vienas Jurkevičius tuomet darbavosi seminarijoj; turėjo 
jis ir savo ištikimų padėjėjų: mok. Samokvasovą, Vaitonį, La- 
pinskį ir Olševskį. 

Samokvasovas dėstė mums rusų kalbą ir istoriją. Tai buvo 
tipingas rusas tinginys; pats menkai teprasilavinęs nieko neaiš¬ 
kindavo, nes be galo tingėjo. Lietuvių neapkentė, plūsdavo ir 
visaip juos pravardžiuodavo. Išgirdęs nors vieną lietuviškai iš¬ 
tartą žodelį, tuojau pranešdavo inspektoriui. Aš esu činovnikas, 
sakydavo, ir kitaip pasielgti negaliu“. 

Mylėdavo tiktai rusus; jiems buvo skiriamos didžiausios sti¬ 
pendijos, nors visi silpnai tesimokė. Po rusų sekė vokiečiai, nes 
ir jie turėjo galingą užtarytoją — Vaitonį; kas nuo jų atlikdavo, 
lietuviams buvo išduodama po kelis rublius. Nors seminarija 
buvo įsteigta išimtinai lietuviams, tačiau nelietuviai naudojosi 
visokiomis privilegijomis. Įstojamuosus kvotimus laikant, ru¬ 
sams ir vokiečiams buvo teikiami visoki palengvinimai, kad tik 
daugiau jų privistų seminarijoj. 

Vaitonis buvo pavyzdinės seminarijos mokyklos vedėjas. 
Tatai suvokietėjęs lietuvis, žmogus labai gabus, išsilavinęs, bet 
didelis veidmainys. Mokėjo rusų juodašimčiams puikiai patai- 
kaut, todėl buvo insp. Jurkevičiaus ištikimiausiu patarėju ir ben¬ 
dradarbiu. Nors lietuvių kalbą mokėjo, tačiau kalbėjo tiktai ru¬ 
siškai. Su vokiečiais, niekam iš šalies negirdint, kalbėjo vokiš¬ 
kai. Mėgo šnipinėt. Kiekvienas lietuvis sergėjosi jo, kaip ug¬ 
nies. Priėmė pravoslaviją su visa šeima. Per didįjį karą išbėgo 
iš Varšuvos (jis ten tada tarnavo) į Rusus. 

Lapinskis buvo surusėjęs lietuvis. Nors lietuvių kalbą labai 
gerai mokėjo, tačiau su savo draugais mokytojais kitaip nekal¬ 
bėjo, kaip tik rusiškai. Persekiodamas tuomet rusų valdžios 
draudžiamus lietuviškus laikraščius ir knygas ir jų skaitytojus, 
padėjo rusų žandarams šnipinėti; todėl nusipelnė išdaviko ir šni¬ 
po vardą. Jis nekartą buvo tuose laikraščiuose aprašytas, kaipo 
šnipas. Panašus į jį tipas buvo Veiverių prad. mok. mokytojas 
Olševskis. 

Nenuostabu, kad visi šitie „veikėjai“ įgijo mokinių tarpe 
didžiausio nepasitikėjimo; mokiniai žiūrėjo į juos, kaip į savo 
persekiotojus ir budelius. 

Iš visų auklėtojų ir mokytojų šviesų atminimą paliko semi¬ 
narijos mokinių tarpe mūsų gerbiamasis mokytojas Tomas Ži¬ 
linskas. Tai buvo vienintelis visoj seminarijoj žmogus, kurs karš- 

tai mylėjo ( ir tebemyli) savo tautą ir lietuvių kalbą. Kiekvieną 
kartą, radęs progos, stengėsi sužadinti savo auklėtiniuose tautinį 
susipratimą ir tėvynės meilę, darydamas tai, žinoma, su didžiau¬ 
siu atsargumu. Reikėjo nepaprasto gudrumo, kad netoli 40 metų 
gyvendamas tokiose sunkiose aplinkybėse, nepakliūtų į žaban¬ 
gus. Laukė, ir Dievas jam davė sulaukti daugiau nekaip tikėjosi 
— pamatyti laisvą nepriklausomą Lietuvą, džiaugtis ir džiūgauti. 

Turiu pažymėti dar vieną didžiai naudingą ir dorą darbinin¬ 
ką. Tai buvo tikybos mokytojas kun. Juodišius. Nepaprastai 
gudrus, taktingas, visad malonus ir geros širdies, jisai įgijo di¬ 
džiausio pasitikėjimo ir mokinių ir mokytojų tarpe. Jam turime 
būt ypačiai dėkingi, kad išvengėme biaurios inspektoriaus Jur¬ 
kevičiaus ir kitų rusintųjų įtakos. Naudodamasis mokinių meile 
ir nepaprastu jų prisirišimu, jis aiškiai ir atvirai įspėdavo, kad ne¬ 
siduotų Jurkevičiui ir jo sėbrams suklaidinti, kad brangintų sa¬ 
vo tikybą ir gimtąją kalbą. Žodžiu sakant, savo didžiule įtaka 
puikiai pasinaudojo. Ir visi jį mylėjo, gerbė ir klausė. Net ne¬ 
lietuviai ir kitų tikybų mokiniai su mokytojais laikė jį šventu 
žmogum. Lieka tik palinkėti kiekvienai mokyklai ko daugiau¬ 
sia įgyti tokių mokytojų ir auklėtojų. 

J. Bočys. 

Kaunas, 1920 IX. 27. 

1886 — 1890. 

Kas nežino Veiverių? lai nedidelis bažnytkiemis paplenty 
tarp Kauno ir Marijampolės prie Mauručių geležinkelio stoties. 
Nei upės, nei ežero, nei žymių kalnų, piliakalnių ar istorijų vietų 
čia nėra. Tačiau ši vieta suvaidino nemažą vaidinį mūsų kovoje 
su Rusų pastangomis per laikomą čia mokytojų seminariją suru¬ 
sinti Lietuvos dalį, Suvalkų žemę. Per bemaž 50 metų rusai 
siuntė čion savo apaštalus brukti lietuviams savo kalbos, dvasios, 
papročių, visų nekenčiamos graždankos, ir niekint ir persekiot 
visa kas mūsų sava, artima. Atsirado šiaudadūšių lietuvių (gė¬ 
da prisipažinti, kad tarpe mūsų galėjo tokių rasti), kurie ėjo jiems 
talkon, prisisiurbė jų dvasios, kalbos, pametę senąją, gimtąją, 
nuodijo seminarijos auklėtinių dvasią, tautinio susipratimo indi¬ 
ferentizmu. Bet buvo ir kitokių: negalėdami viešai stot į kovą, 
užsidarę savyje, matydami visą žalą, kurios daro rusifikacijos 
apaštalai auklėtiniams, jie stebėjo, stengėsi arčiau pažinti tam¬ 
presnius auklėtinius, juos prie savęs priartinti ir per juos veikti 
kitus. Šitų tarpe buvo ir garbingasis mūsų pedagogų patrijarkas 

Tomas Žilinskas. Mes, mokiniai, nepažindami jo, matėme jo as¬ 
menyje tą patį rusų mokytoją, barzdotą, rusiškai su mumis kal¬ 
bantį, rusiškai „bolvan“ barantį, bet tiktai lig tol, kol išgirdom 
iš jo lūpų „Baltrus“, „ne pyragas“, „rimbas“ ir kt. Tai buvo mo¬ 
kykloje; ne mokykloje buvo kas kita: niekam iš kitų mokytojų 
negirdint, jisai tiktai su tais mokiniais kalbėjo rusiškai, kuriuos 
jautė neištikimais, arba norėdamas parodyti savo nepalankumą 
arba kada būdavo be ūpo. Turėdamas ūpo, visada kalbėdavo 
lietuviškai; net pamokomis maišydavo rusų kalbą su lietuvių, o 
juk tai buvo laikai, kada klasėje smarkiausiai buvo draudžiama 
kalbėti lietuviškai. Tas visas sudarydavo artimų ryšių tarp mo¬ 
kytojo ir lietuvių dvasios nepraradusių mokinių. įsižiūrės, bū¬ 
davo klasėje vieną kitą mokinį, žiūrėk, jau su juo ir vaikščioja 
paplentėj, smulkiausiai klausinėja apie jo gimtinę, šeimą, mokslą, 
kieno mokinys, ką yra skaitęs ir t.t. Jei toksai bandomasai pasi¬ 
kalbėjimas duodavo nepatenkinamų vaisių, tai tuo viskas ir baig¬ 
davos, jei patenkinamų, tai kitą kartą pasikviečia pas save į prie¬ 
butį, ir vėl šnekoms nėra galo. Tiktai po kelių panašių pasikal¬ 
bėjimų įgijusiems visiško pasitikėjimo duodavo vienas kitas kny¬ 
gutes pasiskaityti. Taip buvo ir su manim: tiktai trečiais moky¬ 
mosi metais buvau gavęs jo Aizopo pasakėčių knygutes pasiskai¬ 
tyti. Koks buvo džiaugsmas ir vienkart baimė, kad nepakliūtum: 
įpainiotum ir save ir savo mokytoją; tad ėjau už miestelio į ru¬ 
gius, ir ten saulės, dangaus ir palinkusių varpų akyvaizdoj go¬ 
džiai skaičiau vieną pasakėčią po kitos, mąsčiau ilgai, kodėl da¬ 
bar nėra žmonėse teisybės: vieniems viskas leidžiama (taip man 
tuomet rodėsi), o kitiems viskas draudžiama. Susimąstęs, į ša¬ 
lis dairydamasis, kaip koksai nusikaltėlis, grįždavau namo, ir tik¬ 
tai laukdavau, kada galėsiu vėl eiti gamton senų senovės laikais, 
kada žmonės, žvėrys, paukščiai ir augalai galėdavo susikalbėti, 
nors vieną kitą valandėlę pagyventi.^ 

Tokia buvo mano atsigimimo, tautinio susipratimo pradžia, 
nepamirštamo T. Žilinsko padaryta. 

Juozas Vokietaitis. 


1887 — 1890. 

1887-siais metais nuvažiavau į Veiverių seminariją egzaminų 
laikyti. Vežė mane tėvelis. Būdamas namie, jau buvau girdėjęs, 
jog Veiverių seminarijos lietuviškai kalba tiktai vienas mokytojas 
Žilinskas. Nuvažiavusiu į Veiverius, nuėjova su tėveliu į Žilins- 

kus. Žilinskas gyveno prie pat plento. Namai mediniai, gana 
gražūs. Prie namų didelis sodas. Medžiai eilėmis susodinti. 
Tarp medžių bičių aviliai stovėjo. Sode nebuvo nė vienos dykos 
vietos: vienur daržovės augo, kitur sėtos žolės žaliavo, dar ki¬ 
tur lygūs takeliai tysėjo. Paklausę, kur Žilinskas, gavova atsa¬ 
kymą — sode. Įėjusiu pro vartus į sodą, iš tolo pamatėva nedi¬ 
delio ūgio žmogų, gana didele barzda, kasdieniais drabužiais ap¬ 
sivilkusį, ką šnypštinėjantį. Buvo tat Tomas Žilinskas. 

Mudu su tėveliu, būdamu kaimo žmonės, nežiūrėdamu jokių 
takelių, per žoles drožėva prie Žilinsko. Žilinskas, pamatęs mu¬ 
du, suriko: 

— Kam čia judu trempiate man žolę! Ar nematote takelio? 
Sustokita, palaukitai 

— Sustojova ir laukėva, žiūrėdamu į vienas antrą, paraudo¬ 
navusiu, lyg kepti vėžiai. Neilgai trukus, priėjo prie mudviejų 
Žilinskas, nusišypsojo ir tarė: 

— Na, ką gi judu man pasakysita, 

— Štai atvežiau savo sūnų mokytis, — tarė tėvelis, griebda¬ 
mas Žilinskui ranką bučiuoti. 

Žilinskas tėveliui rankos bučiuoti nesidavė, tik, suteikęs 
mudviem reikalingų patarimų, grįžo atgal į sodą savo darbo 
dirbti. 

Išlaikęs egzaminus, stojau į I-jį kursą. Išbuvau seminarijoje 
trejus metus. Veiverių seminarijoje tuomet viešpatavo rusų dva¬ 
sia. Mokytojai, be Žilinsko ir Lapinskio, buvo rusai. Rusinimo 
darbas smarkiai buvo varomas. Inspektoriavo Romanas Jurke¬ 
vičius, savo laiku pagarsėjusiojo rusintojo Aleksiejo Jurkevičiaus 
tikras brolis. Uoliausias Romano Jurkevičiaus padėjėjas rusini¬ 
mo darbui buvo pasakytasis Lapinskis. Mokinių laisvė buvo 
labai varžoma: net laiškus gaudavome per inspektoriaus rankas, 
atplėštus, Lapinskio cenzūruotus. Tekdavo ne vienam ,,karčiųjų 
pipirų“ už laiškus, lietuviškai rašytus. Seminarininkams steig¬ 
davo vakarų. Į vakarus atvažiuodavo ir panelių rusaičių. Vaka¬ 
ruose visa kas būdavo atliekama rusų kalba. Rusų įtaka tuomet 
Veiveriuose buvo labai didelė. Lietuvių dvasios nebuvo kam 
žadinti. 

Vienas Tomas Žilinskas tebuvo tas akmuo, į kurį susimuš¬ 
davo ne vienas rusintojų darbas. Jis savo namuose ne vienam 
mokiniui suteikdavo tėviškų patarimų. Didesnę savo gyvenime 
dalį Veiveriuose jis būdavo drauge su mokiniais: seminarijoje 

visuose kursuose dėstė matematiką, gamtą, geografiją; pavasarį 
ir rudenį seminarijos sode mokinių darbus prižiūrėdavo: kuone 
kasdien, nežiūrėdamas nei šalčio, nei biauraus oro, nei tamsaus 
vakaro, mokinių gyvenamuosius kambarius lankydavo; vaikščio¬ 
damas plentu su savo ištikimiausiu draugu „Uodu“ (taip savo 
šuniuką jis vadino), dažnai vieną kitą mokinį čiuptelėjęs už ran¬ 
kos ir drauge paėjėjęs kelioliką žingsnių, neiškęsdavo šį tą ne- 
kuštelėjęs. Atsitikus progai, seminarijoje, sode ar kambariuose 
vieną kitą lietuvišką žodį arba šiaipjau pasakymą lepteldavo. 

Tie jo kuštelėjimai, pasakymai ir leptelėjimai kėlė seminari¬ 
joje lietuvių dvasią, auklėjo lietuvių dvasios sąvoką. Kitaip Ži¬ 
linskas žadinti mus tuomet, žinoma, negalėjo: jis buvo labai vie¬ 
tinės vyriausybės ir kitų sergimas ir šnipinėjamas. Kas iš Veive¬ 
rių seminarijos mokinių nežino jo pajuokos žodžių — „rimbas“, 
„Sekminių veršis“? Jau pasenę, daugelis iš mūsų ir dabar, į 
gausesnį būrelį susirinkę, atsimįnę „rimbus“ ir „Sekminių ver¬ 
šius“, gardžiai pasijuokiame. 

Žilinskas, dirbęs Veiveriuose per 37 metus mokytojo darbą, 
yra visai kaip reikiant atlikęs tos seminarijos lietuvio mokytojo 
misiją. Dabar, sulaukęs gilios senatvės, gali tikrai džiaugtis, ma¬ 
tydamas savo mokinius, bent daugelį jų, plėšiant Lietuvos dirvo¬ 
nus ir dirbant Lietuvai ir lietuviams. 

], Damijonaitis. 

1890 . 

Tai buvo 1890 m. gegužės m., kai aš dar buvau Veiverių 
mokytojų seminarijos antrojo kurso mokinys. Mano brolis An¬ 
tanas, taip pat veiverietis, jau 9 metus mokytojaująs Lenkuose, 
parašė man į seminariją laišką lietuviškai, su gražiomis eilėmis 
apie tėvynės grožybę ir jos meilę. Mat, mano brolis buvo linkęs 
prie poezijos ir mokėdavo parašyti neblogiausių eilių. 

Visi mokiniams laiškai iš pašto būdavo siunčiami į semina¬ 
rijos raštinę ir inspektoriaus cenzūruojami. Laiško adresatas bū¬ 
davo šaukiamas į seminarijos raštinę, turėdavo pats atplėšt ir pa¬ 
rodyt inspektoriui, iš ko laiškas gautas ir kas jame parašyta. 
Tokia istorija atsitiko ir man. Atplėšęs laišką padaviau inspek¬ 
toriui, sakydamas, kad gautas iš mano brolio. Inspektorius, pa¬ 
matęs, kad laiškas parašytas lietuviškai ir da su eilėmis, užsipuo¬ 
lė ant manęs, kodėl lietuviškai, bet ne rusiškai rašytas, kokios 
čia eilės. Kodėl nesilaikau inspektoriaus įsakymų, kad visi laiš- 

kai turi būti rašomi vien rusiškai. Žodžiu sakant, kad ėmė, tai 
ėmė mane į savo nagą. Aš tik tylėjau ir nemokėjau pasiaiškinti 
taip didižai prasikaltęs. Mano laimei, į raštinę įėjo Žilinskas; aš 
pažiūrėjau į jį savo prašančiomis pagalbos akimis. Žilinskas ma¬ 
ne suprato ir, sužinojęs mano kaltę, pradėjo aiškint inspektoriui, 
kad mano brolis esąs tikras poėtas, mokąs gerai rašyt eiles ne tik 
rusiškai, bet ir lietuviškai, kad eilių turinys — tai paprasto laiš¬ 
ko turinys. Inspektorius atitoko, atidavė man laišką, tik dar 
kartą įsakė, kad tuojau parašyčiau broliui, kad į mane rašytų laiš¬ 
kus vien rusiškai. Taip išgelbėjo mane Žilinskas iš „bėdos“. 
Nuėję su Žilinsku į seminarijos sodą dar kartą skaitėme brolio 
laišką, ir Žilinskas negalėjo atsigėrėti, kad taip gražiai lietuviškai 
laiškas rašytas, kad tokios gražios turiningos eilės. Ragino ir ma¬ 
ne sekti brolio pavyzdžiu. Juozas Poderys. 

1893 — 1897 . 

Veiverių mokytojų seminarijos laikotarpis nuo 1893 ligi 1897 
m. pasižymėjo savo nepaprastu nepastovumu mokytojų sudėties 
atžvilgiu. Si seminarija, įsteigta toli nuo žymesnių kultūros 
centrų, buvo lyg prasikaltusių rusų pedagogų ištrėmimo vieta. 
Bent minimu laikotarpiu, paskutiniais Aleksandro III ir pirmais 
Mikalojaus II viešpatavimo metais, į Veiverių seminariją patek¬ 
davo įvairūs girtuokliai, skandalistai, šantažistai... Taigi per 
tuos 5 metus, kaip kaleidoskope, pasikeitė 2 inspektoriai, 5 rusų 
kalbos mokytojai, 2 muzikos mokytoju, 3 grafikos mokytojai, 3 
tikybos mokytojai. Rusifikacijos įsivyravimas šiuo tarpu taip 
pat buvo pasiekęs aukščiausią laipsnį, nes kai buvo verčiama ti¬ 
kybos mokslo ir maldų mokytis rusų kalba, tai apie 1^/2 metų ne¬ 
buvo kapeliono, kadangi negalima buvo surasti kunigo, kuris 
būtų sutikęs tokiomis sąlygomis dėstyti tikybos mokslą. 

Šiame besikeičiančiame mokytojų kaleidoskope ramiai ir 
stipriai laikėsi savo vietoje vien tik seminarijos patrijarkas mo¬ 
kytojas Tomas Žilinskas. 

Visada mums rodėsi vienodo nusistatymo, vienodo ūpo, 
kartais labiau nervingas, dažniau susimąstęs, tai vėl linksmesnis 
ir kiek nuolaidesnis, dažniau vieną kitą mokinį lietuviškai pabar¬ 
davo. Tie jo pabarimo žodžiai — „rimbas“, „pelų maišas“ — 
pasakyti seminarijos klasių sienose, ne tik neįžeisdavo, bet mums, 
lietuviams, patį mokytoją darė lyg artimesnį, atmindami esantį 
tarp mūs tautinį sąryšį. Deja, ryškiau ir giliau šis sąryšis mini- 

mu laikotarpiu nesireiškė ir, žinoma, negalėjo reikštis, atsime¬ 
nant tą režimą, kuris anuo laiku slėgė ne tik seminariją, bet ir 
visą Lietuvos visuomenę. 

Kadangi mokytojai turi didžiausios įtakos auklėjimo atžvil¬ 
giu mokiniams, tai gal ne pro šalį bus paminėjus karakteringiausi 
kai kurių ano laiko pedagogų bruožai. 

Man atvykus į seminariją jos inspektorium tuo laiku buvo 
Karpavičius. Tai buvo ramaus būdo žmogus, gal ir geros va¬ 
lios, tik atkaklus rusintojas. Mokytojas gana uolus, bet sunkios 
kalbos, taigi patraukti, įdegti mokinius nesugebėdavo. Būdamas 
pavyzdingas šeimos tėvas, dažnai nešiodavo ant rankų savo sūnų 
Trifoną gimnastikos aikštėje, sode, prižiūrėdamas seminarininkų 
darbus, už ką jį patį praminė „Triška“. Jo inspektoriavimo laiku 
perėjo 4 rusų kalbos mokytojai: Filosofovas, Kolokolovas, Anič- 
kovas, Platonovas ir Kalichevičius. 

Iš šios serijos pastarieji 3 mokytojai keitėsi po viens kito la¬ 
bai greitai, būdami po pusę ar vienus metus seminarijoje. Žymes¬ 
nė iš jų Kolokolovo figūra: buvo tai aukštas stambus žmogus, 
juoda susivėlusią barzda, dažnai, ar gal niekad nešukuota, šiau- 
dagaliais ar gaurais suteršta, girtuoklis ir skandalistas. Del jo 
paviršiaus praminėm jį „Jermaku“. Jo pačio pareiškimu, jis jau 
buvo apvažiavęs ir tarnavęs vos ne visose Varšuvos mokslo apy¬ 
gardos vidurinėse mokyklose ir'pagaliau tapo atsiūstas į Veive¬ 
rius, kur buvo taip pat tiktai ligi nepaprasto skandalo: pasakoja, 
kad pasigėrusį pas seminarijos kapelioną kun. Valaitį ir besimu¬ 
šantį išmetę laukan pro langą. 

Šiaip dažnai matydavom jį.grįžtantį iš Kauno ūkininko ilga- 
vežimyje šiauduose girtą begulintį. 

Mokytojas Kolokolovas buvo labai gabus. Net jis pats vy¬ 
resniems mokiniams kalbėdavo: „Jeigu baigęs seminariją negausi 
vietos, tai važiuok tiesiog į x\pygardos globėją ir pasisakyk, kad 
esi -Kolokolovo mokinys, tai tuojau tau bus suteikta geriausia 
vieta“. 

Nenormingai gyvendamas ir klasėje dažnai keistai elgdavo¬ 
si: ištisą valandą, vaikščiodavo iš kertės į kertę, žodžio nepra¬ 
tardamas; o jeigu kuris mokinių ima su draugu kalbėti arba šyp¬ 
sotis, tai kaip bematant tuo į dienoraštį dvejetuką įvelia. 

Vienas draugų. M., gal mažiau už kitus linkęs tokios rūšies 
komedijų ramiai žiūrėti, buvo gavęs bertainyje net aštuonis 
dv-kus ir vienetuką; tačiau galutinoje išvadoje gavo tris. 

Bet jeigu turėdavo ūpo ir pradėdavo aiškinti pamoką, tai tiek 
pareikšdavo temperamento dalyko žinojimo, mokėjimo patraukti, 
kaip retas kuris mokytojas. 

Jam išvažiavus, atvyko Aničkovas Platonovas, kuris nieku 
ypatingu nepasižymėjo, jei neskaitysim to, kad privertė mokinius 
prieš pamokas ir po pamokų kalbėti, be nuolat priprastos maldos, 
dar kažkokios sezonines pravoslavų maldas. 

Mokytojas buvo prastas, pamokas nuolat pats atsakinėjo, o 
mokinio visas gudrumas reiškėsi mokėjimu jo žodžius kartoti. 
Be to, dar turėjo prastą paprotį katedroje sėdėdamas nuolat ant 
grindų spiaudyti. Dar viena jo ypatybė tai ta, kad valdžios šven¬ 
čių dienomis ištisą dieną vaikščiodavo iškilmingais drabužiais 
pasipuošęs, trikampe skrybėle ir su špaga. Darė įspūdį kažkokio 
nenormalaus žmogaus. 

Aničkovas Platonovas taip pat neilgai tebuvo. Toliau seka 
mokytojas Kalichevičius: sausas, apatingas darbininkas, kuris 
dažnai kalbėdavo mokiniams, kad gramatika yra vienas nuobo¬ 
džiausių dalykų. Aišku, kad, šiaip dalyką traktuodams, negalėjo 
mokinių prie darbo pritraukti. Kaip jisai jautėsi Veiveriuose, tai 
pasisakė jis pats keletui metų praslinkus, susitikęs mane viename 
Lenkų mieste: Veiveriai tai tokia prakeikta duobė, kur nė pasi¬ 
kart negalima buvo, nes visur namai supuvę ir vinys sienoje ne¬ 
besilaikė. 

Mokytojų klajūnų serijos tarpe dvejetą mokslo metų dar¬ 
bavos ir turėjo didelės įtakos seminarijai grafikos mokytojas Iva¬ 
novas, Pavel Jeremiejevič. 

Tat buvo girtuoklis, kuris nesidrovėjo ir į klasę išgėręs ateiti; 
bet vyriausia jo ypatybė tai buvo nepaprastas patraukimas „do- 
nosus“ rašyti. 

Del girtuokliavimo ir to rašinėjimo taip pat ilgai niekur ne¬ 
nusėdėdavo ir su minėtuoju Kolokolovu buvo jau apvažinėję visą 
Varšuvos mokslo apygardą. 

Mokytojas buvo labai gabus, savo dalyką gerai mokėjo ir 
turėjo tiek energijos, jog privertė savo dėstomąja rašymo (kali¬ 
grafijos) sistėma rašyti ne tiktai pačiam dailyraščiui skiriamus 
darbus, bet ir visus kitus mokinių atliekamus rašinius: atpasako¬ 
jimus, diktantus, pratimus. 

Pritrūkus mokytojo vienu laiku jam buvo pavesta dėstyti 
pirmam kurse geografija. Tai kaipo grafikos mokytojas laikė 
mus apie trejetą pamokų vien geografijos laipsnių tinklo bemoky- 

damas: vertė mus išmokti ko geriausiai iš atminties tą tinklą nu¬ 
piešti. Bet veikiai mes pajutom jo silpnas puses: jis labai prastai 
žinojo žemėlapius; tai turėdavom tikro malonumo, kai būdavo 
tyčia paklausus, pav., kur yra Temza, jisai imdavo baksčioti lazda 
upeles, tekančias Kaukazo krašte į Juodąją jūrą, ir jau mums vi¬ 
sai būdavo linksma, kai po tokio baksčiojimo jis pasigirdavo: 
„Jau dvidešimt metų, kai esu mokęsis, ir tai dar nepamiršau“. 

Kai būdavo linksmas, tai dažnai nupasakodavo apie Maksvą 
ir josios gyvenimo vaizdus, pagrąžindamas tuos savo pasakojimus 
itin rusiškais žodeliais. Štai, pavyzdžiui, vienas tokių jo pasa¬ 
kytų vaizdelių: „Eini sau gatve ir ką nors pastūmėjai. Tas atsi¬ 
grįžęs sako: ,,Kiaule“, o tu jam atsakai: „O man leiskit prisistatyti 
— Ivanovas. Reikia žinoti, kas tai yra Maksva“! pabaigdavo 
jisJai. 

Aišku, kokio apie Maksvą supratimo mes galėdavom įgauti, 
prisiklausę tokių vaizdelių. 

Šio Ivanovo dėka 1896 m. visi seminarijos mokytojai ir ins¬ 
pektorius ir pats Ivanovas buvo iš Veiverių iškelti. Sako, kad 
Ivanovas parašęs į Varšuvą „donosą“ dvylikoje lakštų popieriaus, 
taigi visus ir išgainiojo. Pasiliko tik vienas Tomas Žilinskas, ku¬ 
rio, rodoo, nė Ivanovo dantys negalėjo įkasti. 

18%-/ mokslo metais susirinko naujas mokytojų štatas: 
inspektorius Mazurenko iš Varšuvos Konarskio vardo amatų 
mokyklos, rusų kalbos mokytojas Pyžovas, grafikos Motovilo- 
vas. Dabar jau visam seminarijos gyvavimui foną teikė pats 
inspektorius Mazurenko. Buvo tai didžiai ekspansingas asmuo, 
šiek tiek liberališkesnis už savo pirmatakus, tiktai taip pat sąmo¬ 
ningas rusintojas. 

Jisai pirmas pastebėjo, kad mūsų seminarija neturi jokių mo¬ 
kymo priemonių, kad gamtos mokoma be jokių apčiuopiamų 
daiktų ar matomų vaizdų. 

Jis įvesdino elementinį fizikos kursą, įgijo fizikos kabinetą. 
Neprastas buvo mokytojas, tik trūkdavo jam patvarumo. Rūpin¬ 
davos ir šiaip paįvairinti mokinių gyvenimą: įtaisė pavyzdingos 
mokyklos salėje sceną, kur buvo ruošiami muzikos dramos va¬ 
karai. Bet ir jis dažnai elgdavosi gal kiek perdaug nenuosekliai. 
Vienu metu įsakė mokiniams, kad būtinai keltųsi 6 vai. rytą. Bu¬ 
vo tai šeštadienį. Sekmadienį rytą, senu papratimu, mes visi ra¬ 
miausiai miegame; tiktai girdim didžiausiai beldžiant į langus, į 
duris. Tai inspektorius, apsižergęs dviratį, kaip pašėlęs laksto 

po mokinių butus ir su didžiausiu pasipiktinimu, kad jo įsakymas 
nevykdoma^, žadina visus. Žinoma, toliau jau mes stengėmės 
taip pat anksčiau keltis. Bet vienas mokinių klasėje per jo pa¬ 
moką apsimetė snaudžiančiu. Inspektoriaus paklaustas, pasisa¬ 
kė, kad ištisą naktį nemiegojęs, sudeginęs visą dėžutę degtukų ir 
vis žiūrėjęs, ar ne metas keltis!... Tuomet inspektorius labai 
susirūpino ir liepė visiems ramiai miegot, o atėjus laikui keltis 
pasiusiąs sargą pažadinti artimiausio buto mokinių, o šie paža¬ 
dinsią kitą butą ir t.t. 

Dar viena jo ypatybė, kaikurių draugų skaudžiai atjausta, tai 
žiaurus draudimas rūkvti. jau pasibaigiant mokslo metams, su¬ 
sekęs du ar tris paskutinio kurso berūkančius mokinius, taip už¬ 
sipuolė, jog net pažymėjimų išdavimą sulaikė, po kelis kartus šau¬ 
kė į save, kalbėjo ilgiausius pamokslus, nerimavo, rodos, jį di¬ 
džiausia nelaimė ištiko. 

Kiti mokytojai buvo tiek bespalviai, flegmatikai, arba indi- 
ferentingai savo darbą dirbo, jog kiek žymesnės įtakos seminari¬ 
jos auklėtiniams neturėjo. 

Dar prie Karpavičiaus buvo muzikos mokytojas Šeferlingas. 
Tai buvo gyvo būdo žmogus dideliu temperamentu, bet kaipo pe¬ 
dagogas — ne labai vykęs, nes arba pataikaudavo mokiniams 
arba, jeigu kuris jam netikdavo, be galo persekiodavo. Deja, šia 
atskirų mokinių persekiojimo liga sirgdavo dauguma seminarijos 
pedagogų. 

Minimam Seferlingui buvo pavesta ir gimnastikos mokyti. 
Reikia teisybė pasakyti, kad jisai darbavosi atsidėjęs, mokėjo 
mokinius patraukti; be gimnastikos pamokų, įvesdino įvairios rū¬ 
šies žaidimus: laptą, net kiaulelę. Mokiniai žaisdavo su dideliu 
entuzijazmu. 

Net žiemą darydavo rogutėmis pasivažinėti kalnus, čiužy- 
nes. Buvo sveika ir linksma. Mokiniai jį mylėdavo, o kaikurie, 
jo nuskriausti, ypač vyresniųjų klasių, keršydavo bežaisdami tuo 
būdu, kad, pav., besimėtant sniegais paleisdavo iš užpakalio ledo 
gabalu arba taip smogdavo sviediniu, jog kelias dienas kasydavo 
nugarą. Seferlingui bemokytojaujant, buvo gana gerai pastatytas 
seminarijos mokinių orkestras ir choras, tiek gerai jog net iškel¬ 
davo artimiausiuose miesteliuose koncertų. Ir jį Ivanovo intry- 
gos iš Veiverių iškeldino. Kitas muzikos mokytojas, Šelegas, gir¬ 
tuoklis, jau negalėjo taip sparčiai darbo varyti, nors teorijos žinių 
mokiniams daugiau suteikdavo. 

Dar buvo viena keista seminarijoje figūra — tai kapelionas 
Dubauskas. Bet visa savo mokymo sistema, gyenimu galėjo tik 
neigiamos įtakos mokiniams padaryti. 

Ir apskritai imant, ano laikotarpio auklėtojai negalėjo mums 
ko nors kilnu suteikti. Pats mokymo darbas buvo atliekamas 
sausai, dažnai grynai formaliai, o kaikurie dalykai ir visai nevy¬ 
kusiai. Gyvos minties, idėjinio pažadinimo nebuvo kas patiekia. 
Visuomeniškumo, pilietiškumo jausmo niekas neauklėjo. Kaip 
paėmė berniokus iš kaimo, taip ir išleido, gal dar labiau sudarkę 
jaunikaičio sielą. 

Tautinio atgimimo banga kaikuriuos draugus jau ir anuo¬ 
met buvo pasiekusi, bet ryškiau darbas neišsiplėtojo, neskaitant 
kelių draugų kuopelės, kuri retkarčiais vasarą susirinkdavo kur 
laukuose parugėje, pasikalbėti, viena kita lietuviška brošiūra 
pasikeisti; tačiau tai buvo veikiau epizodinio, bet ne sistėminio 
pobūdžio darbas, nes, kaip minėjau, nebuvo kas pažadina, kas 
pavadovauja. 

Atsimenant tas dar netolimos praeities dienas, iškyla kažko¬ 
kio malonumo jausmas; bet giliau pamąstęs, įsitikini, kad mini¬ 
mo laikotarpio „auklėtojai“ neauklėjo bet tvirkino mūsų jaunimo 
sielas. 

Gal kiti perijodai šiuo atžvilgiu buvo laimingesni. 

A. Vokietaitis, 


1897 . 

1897-siais m. baigdamas Veiverių mokytojų seminariją, dveje¬ 
tą kartų su kitais draugais gavau pasivaikščioti su T. Žilinsku. 
Tarp kitko jis mus paklausdavo, kur, baigę seminariją, manome 
mokyti. Dauguma iš mūsų pareikšdavo noro važiuot į Lenkus — 
Varšuvos, Liublino, Petrakavo gubernijas. 

Žilinskas išgirdęs tokius mūsų norus, su pasikarščiavimu pa¬ 
vadinęs mus „rimbais“, imdavo išrodinėti visus patogumus pa¬ 
silikti mokytojauti Lietuvoj. 

Veiverių mokytojų seminariją tarp lietuvių lankė daug rusų 
ir vokiečių, kurių išsilavinimo laipsnis stovėjo gal kiek aukščiau 
už lietuvius (? Red.). Taigi nieko nuostabu, kad silpnesni mo¬ 
kiniai daugiausia buvo lietuviai (? Red.). Žilinskas ne tiktai 
mokslo metu, bet labiausiai per kvotimus pakeldavo audrą, kad 
tik tą ar kitą mokinį lietuvį iš vieno kurso į kitą „už ausų ištrauk- 

tų“, — terminas, žinomas ne vienam baigusiam Veiverių semina¬ 
riją, bet ir plačiai Veiverių apylinkei. 

O jei koksai silpnesnis mokinys pasižymėdavo per kvotimus, 
ypač iš matematikos, jo džiaugsmui nebūdavo galo. Į antrą ir tre¬ 
čią dieną su džiaugsmu sveikindavo ir dėkodavo pasižymėjusiam. 

y. Mocevičius. 

Kaunas, 13. X. 1920. 

1894 — 1900 . 

Vienu iš malonesnių ir įžymesnių atsiminimų iš Veiverių se¬ 
minarijos laikų pasiliko apie mokytoją T. Žilinską. 

Tuo laiku jis turėjo mums, jo mokiniams, didelės įtakos; jo 
žodžius, priežodžius ir net papročius mes kartodavome kiekvieną 
dieną. Mane labiausiai veikė jo reikalavimas visame tvarkos — 
ne tik rašto darbuose, bet ir mūsų apdaruose; kai lankydavo mo¬ 
kinių butus, tai peržiūrėdavo ir mokinių „kufarėlius“, reikalau¬ 
davo, kad ir tenai viskas būtų tvarkoje sudėta. Atsimenu, mes 
vieną kartą taip ėmėme siausti, jog kambary padarėme baisiausią 
netvarką; reikėjo kokių nors 2-3 dienų kad viską vėl sutvarky¬ 
tum; bet tuo tarpu pastebėjome, kad į mūsų būstinę artinasi T. 
Žilinskas, ir per 5 minutes buvo viskas sutvarkyta — kiekvienas 
daiktas, kiekvienos knygos savo vietoje. 

Jis labai greitai mokėjo pastebėt mokinį, pradedantį tingėti— 
ir tol tą mokinį nepaliks ramybėje, tol jam tą visu kuo rodys, jog 
galų gale šis mes tą biaurų paprotį ir pradės darbuotis kaip dar¬ 
bavęsis. Darbo meilę jis mums taip įskiepijo, jog mes pats mo¬ 
kiniai šalindavomės nuo draugo tinginio ir tik tada grąžindavom 
jį į savo tarpą, kai jis imdavo iš naujo darbuotis. Auklėdamas 
mus, jis aiškino, jog nereikia savo kūno lepinti, jog reikia miegoti 
ant kieto čiužinio, valgyti juoda duona ir mankštinti kūnas. 

Bet labiausiai mano atminty pasiliko jo santykis su moki¬ 
niais mokančiais lietuvių kalbos. Mylėdamas visa lietuviška, jis 
taip mokėjo pridėti prie lenkuojančio mokinio žodi „pan“, taip 
gražiai pasakojo apie dailią Lietuvos gamtą, jog net nuo Augus¬ 
tavo „mozūrai“ ir tie maloniai atsimindavo savo tėvynę Lietuvą; 
jis neišreikšdavo neapykantos nemokantiems lietuvių kalbos, bet 
steigdavosi parodyti jos gražumą ir turtingumą ir tiesiog privers¬ 
davo pamilti tą kalbą. 

Savo ryšius su mokiniais jis visą laiką palaikydavo. Per tuos 
20 metų aš daug kartų su juo susitikau, ir jis visados širdingai su 

manim pačiu elgėsi. Ir dabar, kada tiek paskutiniu laiku pergy¬ 
venta, jis vis dėlto kiekvieną savo auklėtinių širdingai sutinka, 
nedarydamas tarp jų skirtumo. 

1920. X. 15. A, Sostakas. 


' . 1896 — 1901 . 

Čikagos „Lietuvoje“ pastebėję žinią apie Tomo Žilinsko 
besiartinančias 80-metines gimimo sukaktuves, mudu, buvusieji 
jo auklėtiniai, iš kitos Atlantiko pusės siunčiava gerbiamam savo 
Mokytojui širdingus linkėjimus laimingai išgyventi sunkiausias 
mūsų tautos gyvenimo audras, o paskiau dar ilgai gėrėtis iškovo¬ 
tos tėvynei laisvės vaisiais. Te dabar Tomas išgirsta nuo savo 
mokinių, ką jie mane ir mano apie savo Mokytoją. Mudviem 
neapsakomai buvo malonu sulaukti žinią, paaiškinančią mūsų mo¬ 
kytojo laimę, o jau ką ir bekalbėt apie jo 80-metinį jubiliejų. Jo 
amžiaus laipsnis kuo aiškiausiai pabraukia ir patvirtina faktą, 
kad mokančiam blaivybėje laikytis ilgas ir įtemptas triūsas ne¬ 
kenkia sulaukti savo darbo vaisių. 

Atsimenant jubiliato nuotaiką, jo elastingumą ir nuolatinį 
kruopštumą, tiesiog norisi manyti, jog ir šiandien jisai inercijos 
varomas dar tebemokyto jauja. Tomo Žilinsko asmenyje mūsų 
visuomenė randa gyvą pavyzdį uolaus mokytojo, atsidėjusio tė¬ 
vynainio ir teisingo žmogaus, žodžiu sakant, aukšto karakterio 
elementus. 

Tik keletą dešimčių metų atgal pažvelgus pasirodys, koki 
sunkumai lydėjo šio mokytojo karjerą. Rusų valdžia tuomet žiū¬ 
rėjo į mokytojų seminarijas, kaip į rusifikacijos agentūras; todėl 
Veiverių seminarijoje jį dėdavo visas pastangas slopinti nerusų 
mokinių tautiniam susipratimui. Ir vis dėlto mūsų ,.senis“*) ras¬ 
davo progos sužadinti savo auklėtinių tėvynės meilę. Būdamas 
matematikos ir gamtos mokslų aiškintoju, tą pasiekdavo lietuviš¬ 
komis patarlėmis, idealizuodamas lietuvį ūkininką, ir šiaipjau 
privatiniais pasikalbėjimais; tiktai tapęs lietuvių kalbos moky¬ 
toju, kad ir prie didžiausių programos varžymų, rado patogesnį 
būdą tautinei sąmonei gaivinti. Disciplina, pagrindingumas ir 
nuoseklumas buvo vyriausiosios jo metodo ypatybės ir aukštų 
vaisių sekretas. Kuratoriaus ar direktorių revizijose „senio“ dės- 


*) Taip ii vadindavo ne tik mokiniai, bet ir visi Veiverių gyventojai 
tuo pabraukdami jo populiaringumą. 

tomuose dalykuose auklėtiniai pasirodydavo stipriausiais ir tas 
faktas atimdavo ūpą mokslo valdininkams, ieškojusiems prieka¬ 
bių kaip nors pašalinti arba iškelti mokytojui „litvomanui“. 

Tomo blaivumas, punktingumas, taupumas žymėte žymėjosi 
sudemoralizuotų rusų mokytojų sfėroje. Todėl jo moralinė įtaka 
mokiniams nusverdavo visų kitų mokytojų įtaką; jo ypatybės vai¬ 
dina vadovaujamą rolę auklejime karakterių tų, kurių laukė to¬ 
kia pat rolė auklėjant jaunesniąją kartą. 

Tikėdami savo mokytoją netrukus sutikti Lietuvoje, su aukš¬ 
tos pagarbos pareiškimu pasilieka: 

Dr. Jonas Jonikaitis. 

.Dr. Juozas Jonikaitis. 

495 E. Broadvvay, S. Boston, Mass. 

1919. XII. 4. 

D-ras Jonas Jonikaitis tuo tarpu yra jau sugrįžęs į Lietuvą 
ii čia įsikūręs. Tad čia dar prideda dvejetą savo įspūdžių ir iš po 
Tėvynės padangės. Red. 

Dvylika metų, išgyventi svetur ir toli nuo Tėvynės neįveikė 
nuslopinti mano jaunystėje patirtų momentų. Tame amžiuje įsis- 
kiepinę įspūdžiai užvis stipriausiai laikosi ir užvis lengviausiai 
pasiduoda išreikšti. Iš jų mano siela ėmė sau maisto, iš jų auklė- 
josi ir augo mano karakteris. Juose slėpėsi ir slepiasi ta jėga ir 
ryšiai, kurie mane traukė atgal į tėvynę, prie savo penatų. 

Pargrįžęs tėvynėn, jaučiausi lyg iš miego pakilęs ir pamatęs 
jau nebe sapne, bet tikrenybėje naujai prisikėlusią Lietuvą. Tik 
graudu buvo patirti, kaip daug jos gaivintojų kėlikų, neišlaikę 
persekiojimų ir karo smūgių, turėjo amžinai užmigti, nepamatę 
įvykintų savo idealų. Bet vis dėlto gausingo mūsų pijonierių bū¬ 
relio perkęsta didžiausios gyvenimo sunkenybės, ir šiandien savo 
darbais ir atsidėjimu jie drąsina jaunesniuosius mūsų veikėjus 
eiti jų pramintais keliais. Kaip malonu man buvo rasti tų išlikė- 
lių veteranų tarpe mūsų gerbiamasis Tomas Žilinskas! 

Kaipo mokytojų mokytojas, šitasai veteranas suvaidino iš¬ 
skirtiną rolę. Mūsų liaudies mokyklos istorijoj Ž-ko vardas ne¬ 
ištrinamas, neužmirštamas. Vargiai rasis Lietuvoje liaudies mo¬ 
kykla, kurioje nebūtų mokęs Žilinsko auklėtinis. Jo patrijotiz- 
mas ir numatytas svarbumo mokyklos rolės mūsų tautiniame at¬ 
gijime verste vertė senuką darbuotis Veiverių sodžiuje ir sukan- 

dus dantis kęsti biaurius rusų valdžios ir jo artimiausių priešų^ 
rusų mokytojų persekiojimus. 

Užteks pažymėjus tai, kad rusų valdžia buvo išreikalavusi 
nuo Žilinsko raštu pasižadėti nerašinėti į lietuvių laikraščius, kad 
vienas jo kolegų, uolus rusifikatorius, išmušęs savo langų stiklus,, 
metė kaltę ant ,,litvomano ‘ Žilinsko, tuo ieškodamas progos šį 
visiškai suspenduot ar bent pašalint iš Veiverių seminarijos, idant 
suprastum, kokiose replėse būnant Tomui teko darbuotis mūsų 
kultūros srityje. Blaivumas, punktingumas, dorumas ir elastin^ 
gumas buvo vieninteliai Žilinsko pliusai, kuriais jisai sėkmingai 
priversdavo žiaurius intrigantus ir denuncjantus užsičiaupt ir pa- 
raust; tas jam suteikė progos pergyvent įvairias rusų mokytojų 
provokacijas ir sumobilizuot nepaprastą skaičių lietuvių moky¬ 
tojų, susipratusių tėvynainių. 

Tomo įsitikėjimas savo profesijos ir tautos idealai nedavė 
jam laiko snausti, lai tie patys idealai pratęsia jo amžių iki to 
laiko, kada po Lietuvos padange su žvake reikės ieškoti analfa- 

D-ras y. Jonikaitis. 

Kaunas, 1921. 1.28. 

1898 — 1902. 

1898 m. rudenį įstojau į pavyzdinę mokyklą prie Veiverių^ 
mokytojų seminarijos. Mokyklos vedėju buvo vokietys Kesle- 
ris. Nors jisai lietuviškai mokėjo, bet per ištisus metus neteko 
išgirsti iš jo nė vieno lietuviško žodžio: jis buvo geras rusifika- 
cijos apaštalas. 

Aš ir mano draugai turėjome vilties, kad, patekę į seminariją,, 
atrasime sau tėvą užtarytoją — Tomą Žilinską, nes seminarijos 
auklėtiniai kalbėdavo, kad seminarijoj esąs tik vienas tikras lietu¬ 
vis, tai „Tamošių Tamošius“. 

1899 m. pradžioj, kai Kesleris pavyzdinės mokyklos moki¬ 
niams prievarta norėjo įbrukti „Šv. Istorijos senojo įstatymo“ 
knygas spausdintas rusiškomis raidėmis ir kai mokiniai, netekę 
kantrybės, sviedė iš abiejų klasės pusių knygas Kesleriui atgal,, 
nuo tolaiko pavyzdinės mokyklos mokiniai ėmė į Keslerį šnai- 
ruot ir dar labiau laukt T. Žilinsko užtarimo. 

1900 m. man jau esant pirmojo seminarijos kurso auklėtiniu,, 
reikėdavo kasdien po vieną valandą dirbti seminarijos sode^ 
Sodą labai mėgo ir T. Žilinskas. 


H. Marijampolės apskritis. 

T. Žilinskas gyveno mažame namelyje prie plento, „Kamčat- 
koje“. Prie jo namelių buvo didokas daržas, kuriame, kasmet 
sodindavo jaunų medelių, juos skiepindavo, dažnai pasikviesda¬ 
mas vieną kitą 3-jo kurso auklėtinį, prižiūrėdavo, augindavo. 
Jo darže nebuvo nė vienos pėdos dykos žemės: visur buvo tvar¬ 
kingai prisodinta medelių, išleisdavusių sieksninius ūgius. 

Seminarijos auklėtiniams dirbant sode, bemaž kasdien atei¬ 
davo į sodą ir Žilinskas. Čia jis prie vieno kito prieidamas arba 
pamokydavo arba tėviškai pabardavo už perdaug šiurkštų elgi¬ 
mąsi su jaunais medeliais. 

Sode, kai seminarijos mokiniai pasiskirstę dirbdavo, T. Ži¬ 
linskas, priėjęs, vienam kitam žodį, antrą kuždeldavo — kas tais 
laikais buvo baisiai persekiojama. 

Kartą,, gryžtant man iš darbo į savo butą, mano draugas 
Daukša pasakė man lietuviškai: „Duok lopetą!“ išgirdo tuo¬ 
met eidamas pro šalį inspektorius Mazurenko, ir mano draugą 
„dėl lietuvių kalbos vartojimo“ patupdė 2 valandom į šaltąją. 
Pasiskundus Žilinskui, jis patarė būt atsargesniems, ir galas. 
Kaipo pavyzdį, nurodė save, kad jis, 30 metų gyvendamas Vei¬ 
veriuose, pragyvenęs visą „obrusitelių“ būrį. 

Vieną kartą vasaros pabaigoje, dirbdamas seminarijos sode, 
pamačiau ateinantį „vilkais“ apsivilkusį kunigą. Nors buvo dar 
labai šilta, ir kunigas buvo visas prakaitu apipiltas, tačiau jis ėjo 
„vilkais“ apsivilkęs. Iš senesniųjų seminarijos draugų sužino¬ 
jau, kad tai esąs paskutinis Veiverių mokytojų seminarijos pre¬ 
fektas kun. Dubauskas, kuris buvęs sutikęs dėstyti tikybą rusų 
kalba. Priėjęs arčiau, jis mane šaukė prieiti jam rankos pabu¬ 
čiuoti, bet man atsakius, kad neturiu laiko, nes reikia lysvė su¬ 
kasti, praeivis, jaučiu mane pavadinęs, nuėjo toliau. 

Seminarijos auklėtiniai nupasakojo, kad už sutikimą semi¬ 
narijoj dėstyti tikybą rusų kalba viena moteriškė kun. Dubaus¬ 
kui vieną kartą pasilenkusiam bažnyčioje ministrantūros kalbėti 
davusi pinučiu per nugarą. Del to kun. Dubauskas ir vasarą 
vilkais dėvėdavęs, kad, atsitikus panašiai nelaimei, mažiau te- 
jaustų. Kun. Dubauską pašalinus, nė vienas kunigas nesutiko 
seminarijoj dėstyti tikybos rusų kalba, ir todėl per ištisus trejus 
metus tikyba seminarijoj nebuvo dėstoma. 

1899—1902 m. laikotarpį Veiveriuose buvo viso labo vienas 
lietuvis mokytojas — T. Žilinskas. Pradedamoj valsčiaus mo¬ 
kykloje — ir toj buvo mokytojas lenkas — Gossievskis. 

Seminarijos auklėtiniai gyveno privatiniuose butuose bū¬ 
riais po 5—15 asmenų. 

1900 m., būdamas I-jame kurse, gyvenau su 11 mokinių 
Kudirkienės ,,kvatieroje“. Mums visiems prižiūrėti buvo pa¬ 
skirtas 3-jo kurso auklėtinis Būbnas: jis turėdavo sekti, kad mo¬ 
kiniai nerūkytų ir negirtautų. 

Kad rūkant nieks nematytų, mokiniai lipdavo rūkyt ant 
aukšto arba eidavo į Kudirkienės kambarį, kur p-lė Kudirkaitė 
ir mane norėjo rūkyt išmokyti, bet veltui: šiam dalykui buvau 
netikęs ir rūkyt neišmokau. 

Nors mokiniai, apskritai imant, negirtaudavo, tačiau, kieno 
nors vardo dienai atėjus, reikėdavo iš Jako alaus boselis parga¬ 
benti. 

Buvo Būbno vardo diena, ir teko eit į Jako alinę alaus par¬ 
nešti; bet būdavo baisu, kad nesutiktų ko nors iš mokytojų. 
Visi buto langai buvo uždengti apklotais, o Būbnas, apsivilkęs 
sodiečio miline (mokiniai priverstinai dėvėjo formą), išėjo į 
Jaką. Kaip tyčia, grįždamas su alaus boseliu sutinka seminari¬ 
jos mokytoją Motovilovą. Būbnas, neilgai galvojęs, stato bo¬ 
selį ant plento ir ima Motovilovą vytis, lietuviškai plūsdamas, 
kad jis pas merginas vaikščiojąs ... Motovilovą nuvijęs, Būb¬ 
nas alaus boselį parsinešė namo, ir buvo iškelta ,,puota“. Ryto 
metą anksti pasiskubinome kambarius išvėdinti, kad „svečias“ 
neužkluptų, nes vakarais, o kai kada ir rytais aplankydavo mo¬ 
kinių butus ir T. Žilinskas. 

Jis labai būdavo nepatenkintas, jei rasdavo mokinių arba per 
anksti sugulusių arba per ilgai miegančių: pasakęs pramiegosi 
metus, Žilinskas išeidavo. Ivliegalius jau žinodavo, kad jo Ži¬ 
linskas tą dieną būtinai pamoką paklaus, ir daugiau, kaip „zylės 
nago“ (taip Žil. vadindavo trejetuką), sunku tikėtis. 

Nors Žilinskas dažnai „statydavo zylės nagą“, tačiau nė vie¬ 
no mokinio, tur būt, nėra nuskaudęs: darbščius mokinius jis la¬ 
bai mylėjo. T. Žilinskas griežtai reikalavo iš mokinių akuratin- 
gumo, tvarkingumo ir tyrumo. Ir todėl tekdavo „iškaisti“ kiek¬ 
vienam mokiniui, kuris neatliko užduotojo darbo arba jei rašto 
darbą atliko netyrai ar netvarkingai. 

Reikia pasakyti, kad T. Žilinskas ir pats buvo akuratingas 
ir darbštus mokytojas. Jis vienas visuose seminarijos kursuose 
dėstė visą matematiką ir lietuvių kalbą ir praktikos pamokas. 

Jei atsitikdavo Žilinskui susirgti, jis ir sirgdamas, vos laz- 

<lele pasiremdamas, nesivėluodavo į pamokas atvykti. Rodos, 
per ištisus trejus metus jis bene bus praleidęs vos 2 pamoki. Ir 
todėl seminarininkai, turėdami darbštumo pavyzdį, ir patys stem 
gėsi būtinai Žilinsko pamokas visuomet išmokti. 

Lietuvių kalbą Žilinskas dėstė rusiškai (kitaip nesekė). 
Be kažkokios rusiškomis raidėmis spausdintos gramatikos lie¬ 
tuvių kalbai dėstyti, seminarijos mokytojų (ne mokinių) knygy¬ 
nėlyje buvo vienas egz. Kristijono Duonelaičio raštų! 

Lietuvių raidėmis rašyt buvo uždrausta, ir todėl Žilinskas 
rašto darbais lietuvių kalbai mokinių nevargino: tekdavo tik 
verst į rusų kalbą. Daugiausia liepdavo mokytis iš atminties 
pasakėčių, kurias sakant, Žilinskas steigdavusi taisyti kalbą ir, 
kiek buvo galima, lietuviškai aiškinti. 

Nors Duonelaičio raštų egz. buvo laikomas tik mokytojų 
knygynėly, tačiau Žilinskas vienam kitam ištikimam seminarijos 
auklėtiniui retkarčiais, paėmęs iš knygynėlio Duonelaičio raštus, 
paskolindavo vienai kitai pasakėčiai išsirašyt. Trumpai sakant, 
Žilinskas kiek galėdamas stengėsi jaunuomenėje įžiebti lietuvy¬ 
bės kibirkštėlę. 

1901 metais, man esant jau antrame kurse, santykiai tarp 
mokytojų ir mokinių pablogėjo. Pavyzdinės mokytojas Kesle- 
ris, tuomet buvęs ir seminarijos gimnastikos mokytoju, matyti, 
paujutęs, kad mokinių tarpe ima žėrėti T. Žilinsko įžiebtoji lie¬ 
tuviška kibirkštėlė, pradėjo vakarais slankiot mokinių būtų pa¬ 
langėmis, norėdamas kažką patirti. Jam padėdavo ir seminari¬ 
jos rusų kalbos mokytojas Pyžovas su savo sūnumi „Griška“. 
Reikia pastebėti, kad kalbamasai „Oriška“ visumet eidavo pas¬ 
kui savo tėvą atstu kokia 20—30 žingsnių. Lygiai taip paskui 
Žilinską sekdavo jo ištikimasai šunelis „Uodas“. 

Be įpročio šnipinėti, Pyžovas buvo be galo didelis šykštuo¬ 
lis: mokslo metų pabaigoje jis surinkdavo iš mokinių visų metų 
rašto darbus esą peržiūrėt prieš kvotimus, bet atgal tų darbų 
nieks daugiau nebegaudavo. Seminarininkų rašto darbai galima 
būdavo pamatyti tiktai kitais metais, tačiau ne seminarijoj, bet 
žydaitės Dopkės krautuvėje, kurioje Pyžovas pirkdavo sau bul- 
kų. Atradęs ten praėjusių metų savo rašto darbus, aš sužino¬ 
jau, kad Dopkei Pyžovas juos pardavęs bulkoms vyniot po 5 
kap. svarą. 

Kad Pyžovas buvo didelis šykštuolis, tai galima spręsti dar 
iš to, jog jis neturėjo net savo knygelių užrašams. Kiekvieną 

metų ketvirtį, kiekvieno kurso prievaizdas turėdavo iš savo po- 
pierio pagaminti Pyžovui tam tikrą lakštą pamokų pažymiams 
rašyti. 

Metų ketvirties gale mokiniai steigdavosi tą lakštą nustvert 
ir sunaikint arba savo pažymius ištaisyt. 

Mokytojas Pyžovas nepataikiusiems pamokų atsakyt sta¬ 
tydavo 2 arba ? („kliuką“, taip mokiniai vadindavo klaustuką). 

Pyžovui už dvejetukus ir „kliukas“, o Kesleriui už slankio¬ 
jimą palangėms prasidėjo keršymas. 

Pyžovo ir Keslerio butų nekartą išbyrėjo langų stiklai ir nu¬ 
riedėjo į pirmojo butą popieriukais aplipinti akmens. Ant po¬ 
pieriukų buvo prirašyta daugybė dvejetukų ir klaustukų. 

Pyžovas prie akmenų greitai priprato, nes savo bute išsi¬ 
mūrijo nakčiai tam tikrą krosnies pavidalo gulyklą, į kurią ga¬ 
lima buvo patekt tik dvilinkam pro paliktą skylę. 

Gulykloje sekdavosi pastatyt tik viena lova. — Del šykštu¬ 
mo Pyžovui buvo parašytas laiškas, kuriame buvo išdėstyti jo 
santykiai su „Dopke“ ir nupiešti jo niekšiški pasielgimai. Laiš¬ 
kas baigėsi žodžiais; „Ach Ty Pliuškio, Ty Pliuškio! Ty skria- 
ga pogannyi, pozor Tvojemu rodu ir Tvojei semjie“. Tas laiš¬ 
kas buvo parašytas visame dideliame popierio lakšte ir įdėtas į 
viršutinę jo apsiausto kišenę; bet 2 savaitėm praslinkus, laiškas 
dar nebuvo išimtas. Kad priverstų Pyžovą išimti kalbamąjį laiš¬ 
ką, vieną dieną per didžiąją atvangą mokiniai, sugrįžę iš gim¬ 
nastikos, įdėjo į kišenę svarų akmenį, o viršum jo laišką. Py¬ 
žovas, apsisiautęs apsiaustu, pajuto įdėlį ir ištraukęs laišką ėmė 
skaityti. Mokiniai, nors ir matė jį laišką skaitant, nusidėjo nie¬ 
ko nežiną. Ieškodamas laiško autoriaus, ryto metą, Pyžovas, atė¬ 
jęs į pirmojo kurso klasę, klausinėjo, kas mokąs „eilėmis rašy¬ 
ti“. Bet I-me kurse laiško autoriaus nebūta; nesurado jo ir ki¬ 
tur. 

Kadangi nei Pyžovas nei Kesleris savo įpročių neišsižadėjo, 
seminarijos mokiniai nutarė juodu šiurkščiau nubausti. 

Gerai neatmenu, kovo ar balandžio m., vieną šeštadienį, kai 
seminarijos mokytojai, susirinkę III-jo kurso klasėje, kratinėjo 
praktikos pamokų paklaidas, antrojo kurso mokiniai, visi kaip 
vienas pasiliko savo klasėj ir jau turėjo parsigabenę šilvasario 
pagaminti Kesleriui pažymių už gausų patarnavimą rusifikacijos 
tikslams. 

Buvo atneštas į klasę Keslerio naujintelis žieminis apsiaus¬ 
tas, ir šilvasariu nutepti nugaroj ir ant rankovių kryžiai, ant pe¬ 
čių — antpetės, o apykaklėj —kitokios žymės. Pažymėtas ap¬ 
siaustas buvo nuneštas atgal ir pakabintas savo vietoje. I kiše¬ 
nę buvo įdėtas ilgas laiškas, kuriame buvo išdėstyti Keslerio 
nuopelnai su kaimo merginomis, nurodyta kur ir kiek kartų jis 
gavęs nuo bernų į kailį ir t.t., o pabaigoje pažymėta, kad „za 
userdnuju službu proizvoditsia iz majorov v švanc majory i na- 
graždajetsia krestami, ordenami i petlicami“. 

Kaliošai vinimis buvo prikalti prie grindų ... 

Pamokų nagrinėjimams pasibaigus, apsivilkęs Kesleris pa¬ 
stebėjo, kad jo apsiaustas sudegintas šilvasariu, o į kišenę įleistas 
sieksninis laiškas. Laiško pats neskaitęs, nunešė jį paskaityti 
Mokytojų Tarybai... 

Inspektoriui laišką skaitant, visi mokytojai, pilvus susiėmę, 
vos galėjo išsėdėti besijuokdami... Vienas tik Kesleris buvo 
raudonas, kaip vėžys. 

Besiskirstant namo, kai Kesleris norėjo užsimauti kaliošus, 
pasirodė kad jie prikalti prie grindų! ... Ir vėl Keslerio kole¬ 
goms buvo juokų ligi trūkstant. Kaltininkas nesučiuptas. 

Seminarijos mokiniams atkeršijus mokytojams Kesleriui ir 
Pyžovui, Tomui Žilinskui teko patirti sunkios dienos: Kesle¬ 
ris ir Pyžovas buvo pareikalavę pašalint iš seminarijos pusę 
antrojo kurso mokinių. Seminarininkai sustreikavo. Kai se¬ 
minarijos varpelis neįveikė mokinių į seminariją sušaukt, buvo 
pasiusti mokinių kviesti paišymo mokytojas Motovilovas ir Py¬ 
žovas, kuriuodu, pavaišintu sniego gniūžtėmis, pasiskubino su¬ 
grįžt į seminariją. 

Tuomet inspektorius Grinkevičius, žinodamas seminarinin- 
kų santykius su Žilinsku, pasiėmęs šį, vaikščiojo po mokinių 
butus ir kvietė mokinius susirinkti, prašydamas pasigailėti jau¬ 
nos jo žmonos ir mažų vaikų. Mokiniai susirinko, ir po trijų 
Evangelijos skaitymo dienų, vėl prasidėjo mokslas. 

Kadangi draugų solidarumas neleido pavaryt iš seminarijos 
nė vieno draugo, šits atsitikimas nedavė seminarijos mokytojams 
ramumo ligi pat vasaros atostogų. Beveik kiekviename semi¬ 
narijos Pedagogų Tarybos posėdyje T. Žilinskas išgirsdavo, kad 
visi lietuviai (suprask ir Žilinskas) esą „buntaučikai“ ir kad jų 
vieta — tik Sibiro tyruose. 

T. Žilinskas, eidamas pro Vyšniauskienės ,,kvatierą“, ku¬ 
rioje gyveno geras II-jo kurso mokinių būrys, tik pasakys, bū¬ 
davo, „vyrai, žiūrėkite!“ ir nukiūtindavo. Tas pasakymas „žiū¬ 
rėkite“ suteikdavo mokiniams drąsos ir patvaros. 

1902 metais esant IlI-me kurse nieko ypatinga neatsitiko. 

Mokslo metams pasibaigus, visi trečiojo kurso mokiniai vi- 
sumet susirinkę visu būriu eidavo į T. Žilinską padėkoti jam už 
mokslą. Taip buvo ir man seminariją pabaigus 1902 m. pava¬ 
sarį. T. Žilinskas, išvydęs visą savo mokinių būrį, paskutinį 
kartą atėjusį į T. Žilinską, persiskirdamas susigraudinęs dreba¬ 
mu balsu palinkėjęs patvaros sunkiame darbe ir pataręs neuž¬ 
miršti savųjų ir tėvynės, atsisveikino kiekvienam paspaudęs 
delną. F, Damijonaitis. 


1900 — 1903 , 

Veiverių mokytojų seminarija yra davusi Lietuvai daug 
darbščių, visuomenei naudingų vyrų, kurie šiandie eina svarbias 
mūsų tėvynės pareigas. 

Vieni jų yra karininkai mūsų narsioj kareivijoj, kiti valdi¬ 
ninkai, kiti pedagogai, ir galėčiau sakyt, jog nėra įstaigos, nėra 
ministerijos, kur nerastum vieno kito veiveriečio. 

Taigi, Veiverių seminarija nudirbo didelį darbą tautos ii 
mūsų tėvynės dirvoje, ypač Suvalkų žemėj. Jeigu šiandie Su¬ 
valkija aukščiau stovi kultūros ir apšvietimo atžvilgiu už kitas 
sritis, tai dėka lietuvių mokytojų, išėjusių Veiverių mok. semina¬ 
riją. Jie švietė ir darbavosi kaipo tikri savi žmonės, ne koki 
svetimi rusai, kap kad Kauno ir Vilniaus gubernėse. 

Aš mokiausi Veiverių seminarijoj 1900 — 1904 m. Gerb. 
mokytojas Tomas Žilinskas mokė mane dvejis metus. Viešpa¬ 
tavo tuomet žiauri rusų valdžia. Su lietuvybe nė nepasiro¬ 
dyk. Už lietuviškus raštus mokinius išvydavo iš seminarijos. 
Kalbėdavom rusiškai, tik su kaikuriais susipratusiais draugais 
pasikalbėdavom lietuviškai. Bet vis dėlto reikdavo slėptis. 

Juk ne be to, kad seminarijos valdžia nebūtų šnipų turėjusi. 
Tai ir baisu buvo. Užkabinsi kokį nežinomą, praneš valdžiai 
— inspektoriui, šits, žiūrėk, ir parašys apie tave, išleidžiant iš 
seminarijos, blogą karakteristiką, tai ir seks tave visą amžį rusų 
žandaras; bus pikčiau kaip vilko bilietą gavus, o ką apie geres¬ 
nę vietą, tai nė nesvajok. Toks pasibijojimas kaip tik atimdavo 
drąsą. Ką gi kalbėt apie lietuviškų knygų ir laikraščių skaity- 

mą? Sugriebsi, būdavo kurs nors kokį laikraštėlį, arba knyge« 
les, tai nežinai, kur su jomis dingti, nei kur pačios knygos slėpti. 

Tokiomis apystovomis negalėjo, be abejojimo, nė mokyto¬ 
jas Tomas atviriau ir daugiau tautos dirvoje darbuotis. Jeigu 
kiek atviriau būtų pradėjęs su mokiniais dirbti, tai būt ir jam 
nebuvę tėvynėj vietos. Jisai tačiau mokydamas lietuvių kalbos 
nurodydavo mūsų kalbos gražumą, jos lyčių gausingumą, suža¬ 
dindamas tuo mokiniuose savo gimtos kalbos pamėgimą. Visi 
kiti mokytojai buvo rusai. Lietuvių kalbos pamokos ir pats 
gerb. mokytojas buvo vienintelis džiaugsmas mano dvasiai, su¬ 
kaltai rusucizmo pančiais. 

Kaip pedagogas. Tomas Ž. buvo didelės energijos žmogus. 
Dėstė matematiką su gamtos mokslais. Labai nemėgdavo, jei 
kuris mokinys lėtai, pamažu atsakinėdavo pamokas, arba, jis pa¬ 
šauktas, nekildavo greit iš vietos, nebėgdavo skubiai prie lentos; 
buvo tai laikoma ženklu nemokėjimo pamokos. 

Atsimenu, vieną kartą per geometrijos pamoką, pašaukė 
vieną draugą prie lentos ir liepė nupiešt paralelogramą; to men¬ 
ko piešėjo būta. Pradėjo vargšas šiaip taip braižyt, trint. .. 
„Eik sėst, nemoki pamokos, dvejetas!“ Šaukia kitą. Šits greit 
pribėgęs, brūkšt, brūkšt nupiešė ir gavo ketvertą, nors, kaip pa¬ 
sirodė, buvo pamokos nemokėjęs. 

Šitokia taktika suteikdavo daug energijos mokiniams, įpra¬ 
tindavo domėtis, galvoti, sumesti. Distrakcijoms išsiblašky¬ 
mams, svajoms per jo pamokas nebuvo vietos. Atėjus į klasę 
Tomui Žilinskui, visa klasė rodos atgydavo. Nė vienas moki¬ 
nių nepasirodys prie jo surūgęs, susnūdęs, nes tokis būtų buvęs 
šauktas ir būtų gavęs dvejetą. Taip „senis“*) visus išgimnasti- 
kuodavo. Ir ištiesų, reikdavo stebėtis, kad žmogus, tiek am¬ 
žiaus turįs (buvo jau emeritūrą išsitarnavęs), buvo toks pilnas 
energijos. Ir dabar aš kitaip jo neįsivaizduoju, kaip vis tokį pat 
energingą. Jam, rodos, nebuvo nieko negalima. Mokiniai kiek 
galėdami stengdavosi gerai išmokt pamokas ir jiems nebuvo 
taip pat nieko negalima. Tokios geros įtakos darė mokytojas 
Tomas mokinių būdui, įkvėpdamas jų dvasiai daug energijos ir 
pajėgų. 

Gerb. mokytojas duodavo jaunuomenei daug gražių ir svei¬ 
kų gyvenimo pamokymų. Pasakodavo šiai tai iš higienos, mėg- 

*) Taip mokiniai vadindavo gerb. mokytoją mano laiku. 

•<iavo ką nors iš astronomijos, gamtos mokslų papasakot, ko mes 
išsižioję klausydavom. Apie sveikatos taupymą, apie juodą 
duoną, kuri yra sveikiausia ir padirbus skaniausia, manau, ir 
šiandien kiekvienas jo mokinys atsimena. Jis, mat, buvo tikras 
lietuvis ir savo kalba ir darbais; jis nesirgo lenkišku ponišku¬ 
mu. 

Iš lenkelių kartais gražiai pasijuokdavo. Kai lenkeliai ne¬ 
mokėdavo pamokų, klausdavo pašiepdamas: „Ar tu tik ne iš 
anapus kanalo?“. Reiškė, kas iš anapus Augustavo kanalo, 
tas mozūras, nelietuvis, o tuo pačiu negabus, kvaišas. 

Žodžiu sakant, buvo tat mūsų žmogus. Mes, lietuviai, tai 
jautėm ir branginom savo vienintelį mokytoją lietuvį. — 

Už visus jo darbus tegul jam Aukščiausias užmoka, o aš 
linkiu gerb. jubiliatui dar ilgiausių metų! 

Kn. ]. Danielius. 


Kaune nuo 1903 metų ligi Didžiojo Karo. 

Po 1903 m. atostogų, viską likvidavęs Veiveriuose, išsikraus¬ 
čiau gyvent į Kauną, kur mano jaunesnysis sūnus tuomet mokėsi 
vyrų gimnazijoje. Nuvažiavau labai nusilpęs ir kūnu ir siela. 
Troškau poilsio, toliau nuo Veiverių, nuo mano bendradarbių . .. 
Atvažiavau, kaip žmonės sako, vos šiltas gyvas ir norėjau pa¬ 
miršt Veiverius. 

Vos suskubau Kaune apsigyvent, vietiniai lietuviai, kurių 
Kaune buvo tik maža saujelė, tuojau vienas kitas į mane atsilan¬ 
kė. Sakėsi apie mane girdėję ir pripasakojo, ką jie čion veikią. 
Kvietė išvien darbuotis. Iš tų laikų atmenu tris žmones buvo tie 
pats, kurie ir dabar nenustojo dirbę Lietuvos labui — tuomet bu- 
vusis kunigų seminarijos profesorius dabartinis prelatas Januševi- 
čius, Juozas Naujelis ir Garalevičius. Pirmoji lietuvių įstaigų, 
kuri dar prieš man atvažiuojant sugalvota, „Nemuno“ vartotojų 
draugija. Buvo jau ir įstatai prirengti ir prašymas gubernatoriui 
surašytas, bet truko drąsos eit į gubernatorių. Tais drąsuoliais 
buvau aš, Naujelis ir Garalevičius. Mat, mus laikė mažiau įkan¬ 
damais. Nuėjome. Gubernatorium tuomet buvo Vataci, atkel¬ 
tas iš Suvalkų ir man iš Veiverių pažįstamas. Prašymą priėmė 
ir pažadėjo leist. Atmenu, išėjus iš gubernatoriaus Garalevičius, 
neapsakomai patenkintas mūsų audiencijos įvykiu, iš džiaugsmo 

išsitarė: „Na, laiko mums daugiau reikia“! — Pradėjome ruoštis^ 
rinktis. Padarėme pirmąjį steigiamąjį susirinkimą. Susirinko* 
rodos, Naujalio bute iš viso 13 žmonių. Bet nemanykit, kad visi 
toki tikri, karšti lietuviai. Oi ne. Atėjo mažiau įkandami, ir tai 
toki, kuriems vis tas pat. Ne Vaičaičiai, kurie šaukė: „Man dar¬ 
bo duokit, dirbti noriu, o ne vis tas pat dainuoti . .„Nemuną“ 
įsteigt įsteigėme, bet laukiamųjų vaisių jis nedavė. Lietuvių ju¬ 
dėjimo žymės jis nė vienu centimetru aukštyn nekilstelėjo. 

Antras mūsų darbuotės uždavinys buvo surengt pirmutinį 
Kaune spektaklį. Tas mums labai gerai pasisekė, ir padarė la¬ 
bai žymų įspūdį Kauno ir Suvalkų žemėj. Kauno gubernatorių 
tuomet buvo Veriovkinas. Iš pat savo Kaune įsikūrimo jis elgė¬ 
si, kaip tikras Lietuvos pilietis. Jis pirmutinis pradėjo leist į gy¬ 
ventojus šaukimus dviem kalbom — rusų ir lietuvių. Tuo jis 
pažymėjo, jog Lietuvoj yra lietuviai, bet ne kas kitas krašto šei¬ 
mininkai. Kai kuriems mūsų kaimynams tas labai nepatiko. Tai 
buvo 1904 m. gavus spaudą. Taismet aK^ykus į Kauną Veriov- 
kinui, lietuvių gyvenime prasidėjo naujas laikotarpis. Lietuviai 
sujudo, sukruto. Veiveriai išsigando. 

Veriovkinas, lietuvių delegatams, man, pil. Samajauskui* 
Naujeliui ir Šerentui paprašius, leido pastatyt miesto teatre 
„Ameriką pirtyje“. Mes, pagauti entuziazmo, išpūtėme tą daly¬ 
ką kuo plačiausiai. Išspausdinom plakatus apie tą spektaklį di¬ 
džiuliuose raudonos popieros lakštuose, riebiomis raidėmis ir iš¬ 
siuntinėjome į visus Kauno ir Suvalkų gub. valsčius, miestelius* 
bažnytkaimius. Kaune keliskart lipindinome, nes mūsų prieši¬ 
ninkai stengdavosi juos nudraskyt arba kuo kitu užlipint. Kaune 
sukėlėm trukšmo. 

Atėjo spektaklio diena, ir žmonės ėmė rinktis iš visur, rinktis 
jau iš vakaro. Privažiavo daug, labai daug. Buvo sausakimšis 
teatras. Lenkai net neboikotavo ir taip pat ėjo žiūrėt. Atėjo ir 
Veriovkinas su visa savo drauge. Atvažiavo daug ir vilniečių 
lietuvių: Petras Vileišis, Jablonskis ir daug kitų. Naujalis pa¬ 
statė gražų ir gausingą chorą, kuris užtraukė: „Kur bėga Šešupė* 
kur Nemunas teka ...“ Rankų plojimo nebuvo galo!... Po vaidi¬ 
nimo ėjo šokiai, kuriems parteris jau be kėdžių buvo pakeltas ly¬ 
giai su vaidintuve ir tuo būdu pasidarė didžiausia šokiams ir žai¬ 
dimams salė. Įrengėjams darė ovacijų. 

Po vaidinimo, ar jo vidury, per pertraukų, mudu su Samajaus¬ 
ku nuėjova į gubernatoriaus ložą dėkot už leidimą. Jis džiaugėsi 

vakaro pasisekimu. Paskui, dar sykį pakvietęs mane į savo ložą 
supažindino su šeima, pasisodino, ir jis pirmutinis, taip sakant, 
kumštelėjo, patarė sukurt tokią draugiją, į kurią lietuviai galėtų 
rinktis pažaist padainuot... Taigi paskui sukūrėme „Dainos“ 
Draugiją. Įsteigėjais buvome: Žilinskas, Naujelis, Cimolonskis 
ir, rodos Raila. Draugiją tuojaus leido, bet leidime Vilniaus ge¬ 
neralgubernatorius įdėjo sąlygą, kad ginčų kalba būtinai 
būtų rusų kalba. Mes tos sąlygos nepriėmėm ir draugijos ne- 
kūrėm. Bet vieną kartą, kai nuėjau pas Veriovkiną, jis mane pa¬ 
klausė, kodėl taip ilgai mes nesinaudojam leidimu? Aš pasa¬ 
kiau priežastį. Jis liepė dar kartą duot prašymą ir išgvildent 
priežastį. Mes padavėm. Laukėm neilgai. Davė platesnį leidi¬ 
mą ir „Dainos“ Draugija įsikūrė. 

Tuo laiku, rodos, jau 1905 m. atvyko į Kauną Šv. 
Kryžiaus bažnyčios klebonas. Nuo to laiko darbas pra¬ 
dėjo dar smarkiau rištis ir platintis. Tapo įkurta „Saulės“ Drau¬ 
gija ir kursai suaugusiems, kuriuose man teko būt pirmu lietu¬ 
vių kalbos mokytoju, paskui dar ir gamtotyros. Dėsčiau lietuvių 
kalbą ir kitose Kauno mokyklose. 1910 m. Kauno vyrų gimna¬ 
zijos direktorius davė man tokią atestaciją. (1910 m. rugsėjo 
m. 14 d. 992 Nr.): „Statskij Sovietnik Foma Fomič Žilinskij su¬ 
stojai prepodavatelem Litovskago jazyka v Kovenskoj mužskoj 
gimnazij s 31 avgusta — 1906 goda po 11 sentebria 1909 goda. 
Prepodavanie viol umielo i tolkovo. K. svoiin obiazannostiam 
otnosilsia akkuratno i dobrosoviestno. Ostavil službu v gimnazij 
po domašnim obstojatelstvam“. 

Be šios gimnazijos, dėsčiau lietuvių kalbą Adamčiko pro¬ 
gimnazijoj, o paskėliau Kauno Komercijos mokykloj. Tai buvo 
prieš Didįjį karą. 


SKRIAUDŽIŲ BAŽNYČIA. 

Prienų parap. metrikuose Skriaudžių kaimas pirmą kartą su¬ 
minėtas 1664 m. 

Skriaudžių parapijos pagrindas ir pradžia tai Grigaliūnuose 
5 kilom. Plutiškių link. Ten buvo pastatyta medinė koplyčia 
1759 m. Tada Skriaudžiuose 1802 m. pastatė medinę bažnyčią 
ir ši per prancūzmetį, 1812 m. sudegė. Jos vietoje buvo pasta¬ 
tyta 1832 m. mūrinė bažnyčia, bet ilgainiui paseno, ėmė irt, buvo 

maža ir reikalingas buvo remontas. Tada parapijonių lėšomis, 
klebono kun. Jodyšiaus rūpesniu buvo perstatyta ir padidinta 
dabartinė bažnyčia 1895 metais. 

Metrikų knygos yra nuo 1820 metų. Mirimo knygos yra nuo 
1830 metų. 

Bažnyčios titulas šv. Lauryno. 

Parapijonių 4500 žm. 



Skriaudžių bažnyčia. 


Klebonu kun. Leonas Seniūnas, 13 metų klebonauja. Prieš 
jį buvo kun. Juozas Vyšniauskas 2 metu, prieš tai kun. Tomas 
Žilinskas 1 metus, prieš jį kun. Antanas Raulinaitis 16 metų, prieš 
jį kun. Bliūdžius, Jodyšius, Šypauskas, Kaunas (Kovienski) ir 
kiti. 

Yra vikaras kun. Antanas Burdulis. Prie bažnyčios dar yra 
emeritas kun. Vincas Kudirka. 

Priešais bažnyčią, prie plento 1933 m. buvo pastatytas žuvu- 
siems už Lietuvos laisvę paminklas. Padėti žuvusiųjų vardai: 
Antanas Palmanavičius, Kazys Čebelis, Juozas Ališauskas, An¬ 
tanas Kudirka ir Jurgis Dailida. 

PAŽĖRAI. 

Pažėrų bažnytkaimis yra šiaurėje nuo Veiverių 5 kilom, ant 
vieškelio: Veiveriai — Zapyškis. 

Nuo 1910 m. kada įsikūrė čia parapija ir atsikėlė nuolatinis 
klebonas kun. Baltrušaitis, Pažėrai pagyvėjo, bet neišaugo, nes 
netoliese yra Veiveriai, Zapyškės ir pagaliau Kaunas ne už šimto 
mylių, tad nebuvo ir galimumo ir pragos augti. Ir geografinė pa- 



Pažėtų senoji bažnyčia. 


dėtis nepavydėtina: nėra nei ežero, nei upės ar upelės, nei gražaus 
viliojančio pušyno. Apylinkės lygios, niūrios, tik lapočiais me¬ 
džiais pamargintos, bei miškeliais papuoštos. 

Pažėruos yra nuo pradžios Lietuvos įsikūrimo (po karo) 
pradžios mokykla, vartotojų bendrovė, aludė ir dvi krautuvės.. . 

PAŽĖRŲ BAŽNYČIA. 

Bažnyčios viduje yra padėtas lenkiškas parašas ir data, kad 
ši bažnyčia pastatyta 1792 m. Bet kas ją statė, kieno lėšomis nė¬ 
ra žinių; nei bažnyčios inventoriuje apie tai nėra užrašyta. 

Pasakoja, kad visa Pažėrų apylinkė priklausė Garliavos pa¬ 
rapijai ir tik ant kapų pastatyton koplyčion (dabart. bažnyčion) 
atvykdavęs iš Garliavos kunigas atlaikyti mišias, vaikus kate- 
kizuot ir t.t. 

1910 m. buvo įsteigta Pažėrų parapija ir pirmuoju klebonu 


Pažėrų naujoji bažnyčia pradėta statyti 1956 m, 

buvo kun. Jonas Baltrušaitis, jisai čia ir miręs, palaidotas bažn. 
šventoriuje 1920 m. balandžio 21 d. Po jo buvo klebonu kun. 
Kruvelis. Penkiolika metų išbuvęs, buvo perkeltas į Ūdriją kle¬ 
bonu. Jo vieton atvyko dabart. klebonas kun. Jonas Rugys. 
Parapijonių 2500 žm. Titulas: Jėzaus Širdies. 

Šis klebonas imasi energingai pastatyti šią naują bažnyčią. 







— 431 — 



Skriaudžių bažnytkaimis. 


ALEKSANDRAS ŽILINSKAS, 

Aleksandras Žilinskas gimė rugsėjo 15 d. 1885 m. Veiveriuo-^ 
se. Jo tėvas Tomas Ferdinandas Žilinskas buvo Veiverių mo¬ 
kytojų seminarijos mokytojas. Jis yra Lietuvai išauklėjęs daug 
žymių mokytojų ir teisingai yra laikomas Lietuvos mokytojų 
patriarku. Jis iš pat kūdikystės ir savo sūnui Aleksandrui įkvė¬ 
pė tėvynės meilės ir darbo pamėgimo. 

Aleksandras Žilinskas mokėsi Marijampolės ir Kauno gim¬ 
nazijose ir Dorpato universitete, kur baigė teisių fakultetą. Prieš 
karą Aleksandras Žilinskas Kaune veikliai dalyvavo lietuvių kul¬ 
tūrinėse organizacijose, ypač„Dainos“ draugijoje. Vaidino jos ren¬ 
giamuose vakaruose, dainavo chore. Rašinėjo į lietuviškus laikraš¬ 
čius, daugiausia pasirašydamas Nabagėlio slapyvardžiu. 

Per didįjį karą A. Žilinskas tarnavo rusų kariuomenėje. Nu¬ 
jausdamas, kad po karo šiaip ar taip Lietuva atstatys savo nepri¬ 
klausomybę, A. Žilinskas pirmas sukėlė šūkį, jog lietuviams ka¬ 
riams reikia organizuotis į savus batalionus. Sušaukė pirmąjį 
rusų armijos lietuvių karininkų suvažiavimą, dalyvavo Rusijoje 
lietuvių pulkų organizaciniame komitete ir buvo to komiteto na¬ 
rys. 

Sugrįžęs Lietuvon suorganizavo didžiul. Liet. žemdirbių są¬ 
jungą, dalyvavo Kaune antrojoje lietuvių konferencijoje, buvo iš¬ 
rinktas konferencijos prezidiuman ir, kaipo vienas iš pirminin¬ 
kaujančių, priėmė miesto sode pirmąjį Lietuvos kariuomenės pa- 

radą. Vėliau A . Žilinskas buvo Marijampolės apskr. viršinin¬ 
kas, Marijampolės teismo tardytojas, Kauno taikos teisėjas. Gar¬ 
dine buvo ypatingu Lietuvos valstybės įgaliotiniu Gardino sri¬ 
čiai. Sugrįžęs teisingumo ministerijon, buvo paskirtas svarbioms 
byloms tardytoju ir tardė lenkų organizacijų P. O. W. ir O. S. N. 
bylas. Toliau A. Žilinskas buvo Vidaus Reikalų viceministeriu, 
piliečių apsaugos departamento direktoriumi, valstybės gynėjo 
padėjėju, Kauno apygardos teismo nariu. 1928 m. A. Žilinskas 



Aleksandras Žilinskas. 

buvo pakviestas teisingumo ministeriu. Jam ministeriaujant, iš¬ 
leista daug svarbių Lietuvos įstatymų ir pravesta teismo organi¬ 
zacijos reforma, pav. lygtinas nuteisimas ir nauj. teismų sutvar¬ 
kymas. 

Šio ministerio pastangomis buvo sušauktas Kaune I-sis pa- 
baltijos juristų kongresas, kuris davė dar didesnį akstiną toms 
valstybėms susiartinti. 

Nuo pabaigos 1926 m. iki 1927 m. pabaigos buvo Tautininkų 
org. pirmininku. Dabar yra Kauno Notaru. 

A. Žilinskas už nuopelnus Lietuvai yra apdovanotas Nepri- 
priklausomybės medaliu. Vyties Kryžiumi, Vytauto Didžiojo 
ordenu ir Latvių trijų žvaigždžių ord. I laipsnio. 

A. A. LEITENANTAS JONAS KUKLIERIUS. 

Leit. Jonas Kuklierius gimė ir augo Veiverių miestely. Buvo 
gabus, linksmas ir judrus vyrukas. Dar jis vaikas buvo, kai mirė 
jo tėvas. Todėl vienai motinai teko jis auginti ir mokyti. Jų šei¬ 
moj buvo 3 seserys ir tik jis vienas vyriškis, pats jauniausias šei¬ 
moj. Pradžios mokslą ėjo Veiveriuose. Rodos, ar 1914 m. įstojo į 



X A. a. leitenantas Jonas Kuklierius. 


Veiverių mokytojų seminariją ir su ja 1915 m., vokiečiams užė¬ 
mus Lietuvą, persikėlė į Rusiją, Poltavos gub., į Soročincų mies¬ 
tą, kur ir baigė mokytojų seminariją. Vėliau mokėsi Voroneže 
it 1918 m. grįžo į Lietuvą. Apsigyvenęs savo gimtuose Veive¬ 
riuose dirbo visuomenės darbą. Bet neilgai teko būti namie. 
Lietuva šaukės geriausių savo sūnų pagalbos. Kuklierius, me- 

tęs namus, stojo j Lietuvos kariuomenę, kad galėtų ginklu ginti 
savo kraštą. Stojo į Lietuvos Karo Mokyklą ir 1919 m. pabaigoj 
baigęs jos 11 laidą buvo paskirtas į 6 pėst. Pilėnų kunigaikščio 
Margio pulko mokamąją kuopą jaunesniu karininku. Kaipo ga¬ 
bus ir energingas karininkas, netrukus buvo paskirtas to pat pul¬ 
ko 2 kulk. kuopos vadu. su kuria 1920 m. ir kovojo prieš len¬ 
kus. Kovos buvo sunkios, bet jis nenusiminė. Kovose buvo drą¬ 
sus ir pasiryžęs kovoti iki paskutinio kraujo lašo, ir nesigailėjo 
dėl tėvynės nė savo gyvybės. Už narsumą kautynėse buvo ap¬ 
dovanotas Vyčio kryžiaus ordinu. 

1920 m. rugsėjo 22 d. buvo nelaiminga mūsų kariuomenei. 
Lenkai, sutraukę savo dideles jėgas, staiga puolė mūsų silpnes¬ 
nes dalis stovinčias Suvalkų krašte. Ten kovojo ir Kuklierius 
ties Vidugirių kaimu, Seinų bare. Kautynės buvo smarkios. Ltn. 
Kuklierius energingai gynėsi, drąsino savo kareivius, juos savo 
pavyzdžiu stiprino, bet priešo kulkos pakirto jo gyvybę. Viena 
kulka kliuvo per kaklą, o kita per krūtinę. Kitą dieną jo lavonas 
buvo atvežtas į Marijampolę ir išlydėtas į Veiverius palaidoti. 


STASYS MATJOSAITIS. 

Gimė 1877 m. Padrečių k. Veiverių v. Mokės Veiverių prad. 
mokykloj ir mokytojų seminarijoj. 1897 m. išvažiavo mokyti į 
Mozūrus, o 1905 m. revoliucijai atidarius duris į Lietuvą, sugrįžo 
į Žemaitkiemį, paskui į Šančius. Čia su darbininkais kūrė mo¬ 
kyklą, skaitė vakarų paskaitas. 1908 m. dirbo „Vilniaus Žinių 
redakcijoj, paskui mokė Rygoje „Pašalpos draugijos mokykloj 
ir rašinėjo į „Vilniaus Žinias“, „Rygos Garsą , „Rygos Naujie¬ 
nas“, „Lietuvos Ūkininką“, išvertė Jakavičiui keletą scenos vei¬ 
kalų. 1911 m. mokė Sypuliuose, paskui pakliuvo į kariuomenę. 
1917 m. dirba Lietuvių Dr. Centro Komiteto kultūros ir švietimo 
sekcijoje Petrapily ir Voroneže. Parašė lietuvių mokytojų sąjun¬ 
gos istoriją, išvertė Evaldo „Dvikojį“, išspausdino pradžiamokslį 
„Sakalėlį“, (išėjo keletą laidų). „Santara“ išspausdino keletą jo 

straipsnių ir .Ąžuolo pasaką“. 

Sugrįžęs į Lietuvą, dirbo „Darbo Balse“, tarnavo Lietuvos 
Švietimo Ministerijoje, sukvietė pirmąjį lietuvių mokytojų atsto¬ 
vų suvažiavimą. 

1919 m. pradžioje, Vilnių bolševikams okupavus, Matjo- 
šaitis dirbo jų Švietimo Komisariate, kurs leido kas savaite po 

sąsiuvinį. Čia parašė keletą straipsnių, kaip galima prieiti prie 
darbo mokyklos ir knygelės: ,,Darbo mokykla“. 

Nuo pavasario, dirbo kun. Tumo įkurtoje ,,Nepriklausomoje 
Lietuvoje“. Pagaliau, grįžta mokytojauti lietuvių gimnazijoje. 
Vaisingiausiai dirbo su kun. Tumu „Nep. Lietuvoje“, parašęs 
apie 80 svarbių straipsnių ir keletą feljetonų. 



PULKININKAS SILVESTRAS LEONAS. 

1 

Pulk. Silvestras Leonas yra gimęs 1894 m. sausio 15 d. Les- 
kavos km. Veiverių valse. Pradžios mokslus ėjo Balbierišky, 
dėdės kun. Silvestro Leono — Leonavičiaus*) priežiūroj, kuris ten 
klebonavo. Gimnaziją pradėjo Suvalkuos, baigė 1915 m. Vil¬ 
niaus II-ją gimnaziją. Aukštuosius mokslus ėjo Maskvoje, vė- 


*) Kun. S. Leono biografiją atskira knygele yra išleidęs prof. Petras 
Leonas. Jų buvo 7 broliai, ir 3 seserys. Antanas žuvęs turkų kare, kun. Sil¬ 
vestras, Raulas — ūkininkas (jo sūnūs Jurbarko notaras), Baltrus, šio pulk. 
tėvas, Stasys —ūkininkas, Jonas —akc. vald., Petras — prof. 

liau Charkove ir baigė juos Kaune Vytauto Didžiojo Universi¬ 
tete teisių fakultetą. 

Iš Maskvos universiteto 1916 m. gegužės mėn. 1 d. buvo 
pašauktas rusų kariuomenėn. Po 1917 m. revoliucijos, prie lai¬ 
kinosios rusų valdžios Maskvoje karin. Leonui teko rūpintis lie¬ 
tuvių pulkų steigimu. Bet tuometinis Maskvos karo apygardos 
viršininkas pulk. Gruzinovas realybėje to įvykdyti neleido. 

1919 m. birželio mėn. S. Leonas grįžo Lietuvon ir nuo tų pa¬ 
čių metų liepos 1 d. įstojo Lietuvos kariuomenėn. 

Vos tik įstojęs kariuomenėn, tą pačią dieną išvyksta bolše¬ 
vikų frontan ir išbūna visą kovų laiką visuose frontuose 
su bolševikais, ir lenkais. Tarp kita ko karininkui S. Le¬ 
onui su savo batalionu žygiuojant Vilniun teko Maišogalos ra¬ 
jone nuginkluoti ir internuoti stambią lenkų kariomenės dalį, 
vardu: „Litewska — Bialoruska brigada“. 

Už narsumą ir sumanumą mūšiuose pulk. Leonas yra apdo¬ 
vanotas Vyties Kryžium ir pakėlimu be eilės į aukštesnį laipsnį. 

1925 m. lapkričio mėn. 1 d. mūsų kariuomenę apleido ir įsto¬ 
jo į civilinio teismo tarnybą. Tada S. Leonui teko būti Telšiuos 
taikos teisėju, Šiauliuos apygardos teismo teisėju, Kaune Ape¬ 
liacinių rūsų teisėju. 

Nuo 1934 m. birželio mėn. 16 d. pakviestas vėl į kariuomenę 
užimti kariuomenės teismo pirmininko vietą. 

VYTAUTAS STATKUS. 

V. Statkus gimė Veiveriuose, 1900 m. rugpiūčio 9 d. Baigė 
Kauno I gimnaziją 1922 m. ir Vienoje Komercijos institutą. Ka¬ 
ro mokyklos baigė I-ją laidą 1919 m. liepos 6 d. Tarnavo 1 pėst. 
D. L. K. Gedimino pulke adjutantu ir raitų žvalgų kom. virši¬ 
ninku. Generaliniam Štabe tarnavo trumpą laiką ir 1922 m. spa¬ 
lių 9 d. išėjo atsargon. 

Baigęs aukštuosius mokslus dirbo Klaipėdos gubernatūroj, 
buvo išrinktas ir dirbo Lietuvos banke direktorium. Dabar 
yra Lietuvos banko direktorium Klaipėdos skyriaus. 

KUN. TOMAS ŽILINSKAS. 

Gimė 1866 m. gruodžio mėn. 24 d. Domeikių kaime. Veiverių 
valsčiuje. Pradžios mokyklą lankė Žiūriu Gudeliuose ir Veive¬ 
riuose. 1879 m. įstojo į Marijampolės gimnaziją; 1885 m. į kuni¬ 
gų seminariją Seinuose. 1890 m. įšvęstas kunigu. Vikaro parei¬ 
gas ėjo Grabave, Vysokie — Mazoviecke (Lomžos gub.), Kai- 

varijoj ir Vilkavišky. 1908 m. iškeliavo j Ameriką, kur buvo 
klebonu Bostono lietuvių parapijoje 10 metų (ligi 1918 metų). 
1913 metais buvo išrinktas Amerikos Lietuvių Rymo Katalikų 
Kunigų Sąjungos pirmininku. Pirmininkavo ligi 1917 metų. 

Rašinėjo šiuose laikraščiuose: „Vilniaus Žiniose“, „Viltyje“, 
,,Šaltinyje , „Drauge , ,,Darbininke . Prieš spaudos atgavimą 
išleido Prūsuose knygeles: „Apie maldą, kaipo raktą į dangų“. 
Gyvendamas Amerikoje, parašė: „Tiesos žodis socialistams“, 
(išėjo keturi leidimai), „Katalikų Bažnyčia ir demokratizmas“’ 
(du leidimu). Sugrįžęs į Lietuvą 1919 met., išspausdino raštą — 
„Amerikos Lietuva“. 



JONAS NAUJOKAS. 

Jonas Naujokas, Motiejaus sūnus, gimė 1894 metais Mari¬ 
jampolės apskr.. Gudelių I valsč. (dabar Veiverių valsč.), Smurų 
km. Baigęs Veiverių mokytojų seminariją ir išklausęs Vytauto 
Didžiojo universiteto teisių fakultetą. 

Vokiečių okupacijos metu kurį laiką Šmuruose dirbo mo¬ 
kytojo darbą ir buvo seniūno padėjėju. Kuriantis mūsų savi¬ 
valdybėms aktingai dalyvavo jų organizavimo darbe. Kurį lai¬ 
ką buvo Gudelių 1 valsč. viršaičiu — valsčiaus vykdomojo ko¬ 
miteto pirmininku. 

1918 metų gruodžio 14 dieną išrinktas Marijampolės apskri¬ 
ties tarybos vykdomojo komiteto prezidiumo nariu. Organizavo 
apskrities miliciją ir vadovavo apskrities švietimo komisijai. 

1919 metų kovo 3 dieną išrinktas Marijampolės apskrities 
valdybos (prezidiumo) pirmininku, o 1920 metų vasario 21 d. — 
apskrities valdybos pirmininko pavaduotoju. 

1921 m. rugpiūčio 20 dieną paskirtas Savivaldybių Departa¬ 
mento vyresniuoju ypatingiems reikalams valdininku, o 1924 m. 
sausio 1 d. — to departamento administracijos referentu. 


PULK. KAZYS SKUČAS. 

Pulk. Kazys Skučas gimė Mauručių km. Veiverių valsč. 
1894 m. kov^o 3 d. Mokslus ėjo Veiveriuose ir baigė mokytojų 
seminariją. Rusijoj baigė Cugujevo Karo Mokyklą 1916 m. va- 



Pulk. Kazys Skučas, 


sario 1 d. Lietuvoj baigė Vytauto 
Didž. Karininkų Kursus ir 
Aukštesnių Kariuomenės Virši¬ 
ninkų Kursus. 

Lietuvos kariuomenėn stojo 
savanoriu 1919 m. sausio 15 d. 
Buvo Marijampolės komendan¬ 
tu, Alytaus komendantu, Suval¬ 
kų komendantu, 10 p. pulko vad. 
padėjėju ir vadu. Buvo II-jo 
pasienio pulko vadu. generalio 
štabo operacijos skyr. viršininku, 
\ ytauto Didž. kar. kursų etati¬ 
niu lektorių ir nuo 1926 m. rūgs. 
1 d. Kauno komendantu. Vėliau 
buvo II apygardos viršininku 
ir nuo 1934 m. gegužės 1 d. karo 
atašė Tarybų Rusijoj. 

Ordenais apdovanotas: 10 metų Lietuvos Nepriklausomy¬ 
bės medaliu, savanorių medaliu, Vytauto Didžiojo ordenu III 
laipsn. Gedimino III laipsn. Cekoslovakų Baltojo liūto III laipsn. 
ir Latvių 10 m. nepriklausomybės medaliu. 


JUOZAS PAPEČKYS. 

Juozas Papečkys gimė 1890 m. sausio 1 d. Puskepurių kai¬ 
me. Veiverių valsčiuj, ūkininko šeimoje. 1910 m. baigė Marijam¬ 
polės klasinę gimnaziją. Dar būdamas gimnazijoje 1908 metais 
buvusios Rusijos valdžios buvo patrauktas tieson už dalyvavimą 
lietuvių tautiniame judėjime, kaip priešvalstybinis nusikaltėlis, 
buvo išlaikytas 6 mėnesius Kal¬ 
varijos kalėjime ir teisiamas Var¬ 
šuvos teismo rūmų. 1910 m. įsto¬ 
jo j Maskvos universiteto teisių 
fakultetą, kurio kursą baigęs iš¬ 
laikė valstybinius egzaminus ir 
įsigijo diplomą. Studentaudamas 
dirba Maskvos Lietuvių Stu¬ 
dentų Draugijos valdyboje. 1911 
—1912 m. dalyvauja mokslei¬ 
vių žurnalo ,Aušrinės“ redakci¬ 
jos kolegijoje, tvarkydamas dai¬ 
liosios literatūros skyrių.1916 m. 
toko jam eiti juriskonsulto 
pareigos Maskvos Lietuvių 
Iremtinių Komitete. 

1916 m. buvo paimtas į rusų 
kariuomenę eiliniu kareiviu į 57, 

7 vėriaus pėstininkų pulką. Iš čia 
vėliau buvo komandiruotas į 
Maskvos Aleksiejaus Karo Mokyklą. Baigęs Karo Mokyklą bu¬ 
vo pakeltas į rusų kariuomenės aficieriaus laipsnį ir paskirtas į 
85 pėst. atsarginį pulką Maskvoje jaunesniuoju karininku, kurio 
mokomoj komandoj ir ištarnavo ligi Didžiosios Rusų revoliuci¬ 
jos, t. y. ligi 1917 m. spalių mėn. 

Negalėdamas grįžti į Lietuvą, 1918 — 1919 m. išbūna šiau¬ 
rės Kaukaze, dirbdamas lietuvių tremtinių naudai. Čia dirba 

Lietuvių Tremtinių Komitete, eidamas sekretoriaus pareigas. Be 
to, Petigorske sekretoriauna Lietuvių kultūros švietimo „Aušros“ 
draugijoje. Vėliau buvo mobilizuotas į Denikino kariuomenę. 
1919 m. pabaigoje, nugalėdamas įvairiausias sunkenybes, grįžo 
į Lietuvą per Balkanus, Rumuniją ir Lenkiją parsiveždamas su 
savim apie 40 žmonių tremtinių. 

Sugrįžęs į Lietuvą tuojau vyksta į Krašto Apsaugos Minis¬ 
teriją ir kaip teisininkas skiriamas į anuomet tik suorganizuotą 
Armijos Teismą, kur užėmė valstybės gynėjo padėjėjo vietą. 
Būdamas teisme greit pasižymėjo, dalyvaudamas ypačiai svar¬ 
biuose procesuose kaip kaltintojas, o labiausiai pasireiškė ir pasi¬ 
žymėjo mūsų istorinėje byloje dėl „Polskiej Organizacij Wojsko- 
woj“ sukilimo Lietuvoje 1919 metais; už tai buvo apdovanotas 
„Vyties kryžiaus“ karo ordinu. 

1921 m. birželio m. buvo paskirtas Krašto Apsaugos Mini¬ 
sterijos juriskonsultu. 1922 m. vasario mėn. 20 dieną buvo pa¬ 
skirtas Krašto Apsaugos Ministerio padėjėju. Šiose viceminis- 
terio pareigose išbuvo iki 1926 m., eidamas kartu nuo 1924 m. 
pradžios Kr. Aps. M-jos Okio ir Finansų Valdybos viršininko 
pareigas. Ligi šiol buvo teisių patarėju Kr. Aps. M-joje. 

Respublikos Prezidentui birželio 15 d. patvirtinus ministerių 
kabinetą, pulk. Įeit. Papečkys pašauktas atsakingoms Krašto 
Apsaugos Ministerio pareigoms. Jau birželio 16 d. pulk. Įeit. 
Papečkys priėmė ministeriją. 

Be savo tiesioginių kario pareigų, pulk. Įeit. Papečkys daug 
dirba visuomenės ir kariuomenės organizacijose. 1926 metų 
liepos mėn. Karo Mokslo Draugijos suvažiavimo buvo išrinktas 
tos draugijos pirmininku. 1926 m. karininkų atstovų suvažiavimo 
buvo išrinktas į Karininkų Ramovės seniūnų tarybą, kurios pre¬ 
zidiumo yra vicepirmininkas. Jau kelinti metai dirba Lietuvos 
Teisininkų Draugijoje, Meno Kūrėjų Draugijoje — vicepirmi¬ 
ninkas. 

Be to, Papečkys yra žinomas ir mūsų literatūroj, ypač dai¬ 
liojoj, kur pasirašo slapyvarde: Juozas Rainys. Savo specialybės 
srity sutvarkė Karo baudžiamąjį statutą, kurį 1922 m. išleido Ka¬ 
ro Mokslo Skyrius. 

Kanklininkas Pranas Puskunigis, vadinamas Lietuvos 
kanklininkų tėvu, dabar gyvena Skriaudžiuose, Veiverių valse, 
savo ūkelyje. Jam jau arti 80 m., o vis dar judrus ir vis kank¬ 
liuoja. Jisai 1925 m. įkūrė Kaune kanklininkų draugiją, o 1930 
m. Kaune kanklininkų mokyklą. Toj mokykloj pats mokė savo 
mokinius kankliuoti. 








XI. 


LIUDVINAVO VALSČIUS. 



Liudvinavo herbas. 


I 








LIUDVINAVAS. 


Palyginamai su kitais Lietuvos miesteliais Liudvinavas nėra 
perdaug senas. Jisai atsirado pradžioje XVII šimtmečio ir tokiu 
būdu: Vilniaus kaštelionas ir Punios seniūnas, Liudvikas Kons¬ 
tantas Pocius, savo nežymų kaimelį ties krantais dviejų upių Še¬ 
šupės ir Sudonės padarė miesteliu, pavadino savo vardu Liudvi- 
kov (vėliau tapo Liudvinov, Liudvinavas) ir išprašė pas karalių 
Augustą II 1719 metais lengvatų. Lengvatos šio miestelio gyven¬ 
tojams buvo duotos lygios kaip ir kitiems laisviems miestams ir 
net Magdeburgo teisės buvo gautos. Tas teises ir privilegijas pa¬ 
tvirtino 1757 m. karalius Augustas III ir kar. Stanislovas Augus¬ 
tas 1791 metais. 1865 metais gyventojų buvo 1,619 žm. Iš jų 469 
krikščionys ir 1,159 sentikiai. 

Liudvikas Pocius čia pastatė 1715 m. medinę bažnyčią, ro¬ 
dos, ta pati išstovėjus iki didžiojo karo per rusų — vokiečių mū¬ 
šius ir sudegė 1915 m. 

1855 m. buvo čia dideli valdžios turtai, susidedanti iš 25116 
margų. Iš jų 14058 buvo giria. Tie turtai buvo vadinami Liudvi¬ 
navo ekonomija raide A, o kiti turtai buvo vadinami Liudv. ma¬ 
joratas raide B. Majoratas apėmė 3 dvarus ir miško 1766 mar¬ 
gus. 1835 m. šį majoratą buvo gavęs grafas Teodoras Bergas. 
Dabar visi dvarai išparceliuoti ir padalinti savanoriams, beže¬ 
miams ir mažažemiams. 


PILIAKALNIAI IR SENKAPIAI. 

Padovinio kaime, Griniaus Juozo lauke yra bevardis piliakal¬ 
nis, apie kurį pasakojama štai ką: maždaug prieš 70 metų ten gy¬ 
venęs ūkinink. Jurkevičius jį sukasė norėdamas sulyginti su žeme 
ir sėti javus, bet sukasti neįstengė ir liko pakopa. Iškasdavo 
įvairių kaulų, degėsių ir vario (ar žalvario) žiedų. Žmonės pasa¬ 
koja, kad seniai kartą ariant užsikabino žemėje noragas. Artojas 
nusikeikė: „O kad tu skradžiai nueitum“. Su tais žodžiais kažkas 


— 446 


žemėn nuskambėjo ir ant norago galo rado užsikabinusią tik auk¬ 
sinio katilo ausį. Iš tos ausies buvusi padaryta Liudvinavo bažny¬ 
čiai (Didž. karo metu sudegė) monstrancija. Vėl kada tai seniai 
vakare vėlai iš miesto pro piliakalnį važiavo žmogus. Ir jis matęs 
kalne, tarsi kokioj sienoj, langą, per kurį buvo matyti šviesa. 
Žmogelis labai išsigandęs ir iš baimės net nieko daugiau nežiū¬ 
rėjęs be kvapo parvažiavęs. Sį piliakalnį yra aprašęs prof. J. To¬ 
toraitis („Lietuvos Tauta“ Antroji knyga, 177—204 psl.). Tačiau 
prof. Totoraitis nežinia ar nežinojo, ar netikėjo, kad tas piliakalnis 
tik, palyginti, neseniai apkastas. Pirmykštė jo išvaizda buvo ši¬ 
tokia: iš visų pusių buvo labai statūs krantai (taip, kaip dabar 
netoli esančio Varnupių piliakalnio), tik iš vakarų pusės buvę 
nuolaidžiau, kad buvę galima net užvažiuoti. 

Varnupių kaime, Bubnio Ksavero ir Žukausko Juozo lauke 
yra piliakalnis, vadinamas ,,Varnupių“ piliakalniu, apie kurį se¬ 
nukas Bubnys Adomas nupasakoja sekančiai: piliakalnį supylė 
lietuviai gal 1300 metais, kaipo tvirtovę apsigynimui ir signaliza¬ 
cijai. Jis sakosi, kad iš senų raštų išskaitęs, kad senovėje, užpuo¬ 
lus Lietuvos kraštą priešams, pilys tuojaus perduodavo signalą 
sekančioms pilims. Tokiu būdu ant piliakalnių būdavo pastatyti 
tam tikri bokštai (stulpai), kurių viršūnės būdavo aprišamos šiau¬ 
dais ir išsmaluojamos. Ištikus pavojui kuriam krašte tuojaus 
smala uždegama, ir sekančios pilys, pamatę tą ugnį, taip pat už- 
kūrdavo ugnį ir taip sušaukdavo gyventojus apsigynimui. Bub¬ 
nys pasakoja, kad ant to piliakalnio buvo pilis, kur apylinkės gy- 
\entojai, pavojui ištikus, susirinkdavo ir gynėsi nuo priešų. Mini¬ 
mas piliakalnis tik iš vieno šono turi patogų priėjimą, o iš kitur 
yra statūs krantai ir pelkės. Šalia piliakalnio, apie 300 metrų ats¬ 
tu, Bubnio Ksavero lauke randasi didelis akmuo, vadinamas „pat- 
l aviniu“, nes ant jo yra iškaltas pasagos ženklas. Pasakojama, 
kad šalia to akmens, netoli, yra lietuvių karo vado paslėpti lobiai. 


VOKIEČIŲ OKUPACIJOS LAIKAI. 

I 

Pirmu kart vokiečiaiįj^žėjo 1914 metų rudenį, bet ir vėl 
greit pasitraukė. Antru l^rt maždaug nuo Vilkaviškio pusės 
užėjo 1915 mt. vasario mėnesio pabaigoj ir nuo to laiko pasiliko 
iki žygio į Rusijos gilumą. Maždaug valsčiaus viduriu ėjo fronto 
linija. Ten kur ėjo fronto linija trobesiai buvo visur išdegyti, o 

gyventojai išvaryti į rusų pusę ir sugrįžo tiktai vokiečiams nuėjus 
pirmyn. 

Per fronto kovas tapo nukauta 17 civ. vietos gyventojų. Dėl 
kaimynų o ypač vietinių vokiečių įskundimo nukentėjo šie žmo¬ 
nės; 1) Mailai Jurgis ir Juozas, iš Pacentų kaimo, po ilgo kalini- 
mo (apie vienus metus laiko) ir žiaurių kankinimų tapo sušau¬ 
dyti, kaipo įtarti nužudyme vokiečių kareivio. Sųryšy su tuo rei¬ 
kalu tapo ištremti į Vokietiją ir grįžo tik po metų laiko šie Gul¬ 
biniškių kaimo gyventojai: Duobinis Juozas, Skaržinskas Vin¬ 
cas, Kondreckas Mikas ir Baranauskienė Bronė. 2) Javarauską 
(jauną vaikiną), iš Liudvinavo miestelio sušaudė už prasitarimą 
kad būtų gera iššaudyti vokiečius. Jį įskundė vietiniai vokiečiai. 

3) Juknelį Joną, iš Padovinio kaimo nužudė už pardavimą revol¬ 
verio. Jį įskundė pirkęs pas jį revolverį vietinis išgama, vokiečių 
pasamdytas. 

Daug žmonių buvo išvežta į Vokietiją priverstiniems dar¬ 
bams. Varnupių kaime begaudydami tam reikalui vyrus, du su¬ 
žeidė. 

Iš žmonių buvo atimami gyvuliai, mėsa, javai, pašarai ir žmo¬ 
nės buvo kankinami prie įvairių priverstinų darbų. 

Vokiečių — rusų kapai yra: 

1) Petraučiznos kaime, Mačiunsko Vinco sode yra rusų ka¬ 
pai. Palaidota 15 žmonių. 

2) Naujakaimio kaime, Vizbaro Vinco lauke yra vokiečiu — 
rusų kapai, kur palaidota 260 vokiečių ir I rusas. Tame pat kai¬ 
me, Valinsko Juozo lauke yra palaidotas I rusas. 

3) Liudvinavo miestely yra vokiečių kapai, kur palaidota la¬ 
bai daug vokiečių. Tikras skaičius nežinomas, nes vokiečiai iš 
visur iškasę ten vežė ir laidojo. 

4) Paežerėlių kaime, Jasiunsko Juozo lauke yra rusų kapai, 
kur palaidota 500 žmonių. 

5) Tūrupėlio kaime, Grūšto Jono lauke yra bendri vokiečių 
rusų kapai. Kapų plotas 28 arai. Kiek ten palaidota, tikrų ži¬ 
nių nėra. Žmonės pasakoja, kad apie 4000. 

6) Padovinio kaime, Bazio Vinco lauke yra rusų kapai, kur 
palaidota 796 žmonės. 

VALSČIAUS SAVIVALDYBES VEIKIMAS. 

Kaip matyti iš bylų 1918 m. lapkričio m. 15 d. įvyko Liudvi¬ 
navo valsčiaus gyventojų visuotinas susirinkimas, kuris ir išrinko 
Liudvinavo valsčiaus laikinąjį Komitetą. Komitetas turėjo pirmą 
posėdį 1918 m. lapkričio 15 d., pažymėtą protokolu 1 Nr. Minė¬ 
tam posėdy Komiteto Valdybon tapo paskirti: Pirmininku Vin¬ 
cas Akelaitis, iš Paežerėlių kaimo, jo padėjėju Juozas Akelaitis, 
iš Paežerėlių kaimo, sekretoriumi Liudvikas Radzevičius, iš Pa- 
sudonės k. ir jo padėjėju Leonas Kalėda, iš Pasudonės k. Šiame 
K-to posėdyje Komiteto nariams Kalėdai Leonui ir Stebuliui Ka¬ 
ziui pavesta rūpintis organizavimu laikinosios valsčiaus milicijos. 
Komiteto 1918 mt. lapkričio m. 22, 24 ir 27 d. d. posėdžiuose į 
valsčiaus miliciją priimta 32 žmonės. Milicijos organizatoriumi 
paskirtas Juozas Akelaitis, gyv. Paežerėlių k. 1919 m. sausio 2 d. 
Valsčiaus Taryba savo posėdy išrinko nuolatinę samdomą mili¬ 
ciją iš vieno vyresniojo ir dviejų žemesnių ir dviejų kandidatų. 
Milicijos Instruktoriumi paskirtas tas pats Juozas Akelaitis. 

Pirmąją valsčiaus Tarybą rinkti nutarė visuotinas Liudvinavo 
valsčiaus gyventojų susirinkimas, įvykęs 1918 m. lapkričio 24 d. 
ir rinkimus paskyrė 1918 m. gruodžio 1 d. Taryba buvo išrinkta 
iš 30 narių. Si taryba, kaip pati prisipažino, nesugebėdama tvar¬ 
kyti valsčiaus reikalų, dėl gyventojų nepaklusnumo jai, pati at¬ 
sistatydino 1919 m. sausio 28 d. ir valsčiaus reikalus vėl pradėjo 
tvarkyti laikinasis komitetas iš trijų narių. Naujai išrinktoji an¬ 
troji valsčiaus taryba pirmą posėdį turėjo 1920 metų vasario m. 
1 dieną. 

Labai charakteringi yra pirmosios valsčiaus tarybos sekanti 
nutarimai: 

1918 mt. gruodžio m. 2 d., prot. 1 Nr. 2 p. svarstyta einama¬ 
sis momentas. 

Šiuo klausimu kalbėjo posėdžio pirmininkas V. A. Sveikin¬ 
damas susirinkimą su pasiekta laisve ir priduodamas dabartiniam 
momentui didelę reikšmę prieina prie apipiešimo vilniškės „Tau¬ 
tos Tarybos“. Nurodęs kaip ir iš kokių elementų ji susitvėrė, 
paaiškino, kaip ji judošiškai mus pardavė vokiečių imperalistams 
ir tą gėdingą darbą sustiprino Brastos taikoje. Baikdamas, nu¬ 
rodęs apie netikusį būdą tvarkymo, kurio griebiasi vilniškė „Ta- 
lyba“ mus valdyti, pateikė einamuoju momentu tam tikrą rezo¬ 
liuciją, kurią prie vieno susilaikiusio posėdis priėmė vienbalsiai. 

Rezoliucija einamuoju momentu. 

1) Kadangi Vilniaus ,,Tautos Taryba* sutverta vokiečių 
okupacijos valdžios iš pripuolamai turtingųjų luomų bei jų reika¬ 
lus ginančios likusios karo metu Lietuvoje inteligentų saujalės 
sukviestos „savo žmonių“ konferencijos. 

2) Kadangi Vilniaus Taryba, prisisavinusi Lietuvos gyven¬ 
tojų atstovybę visu savo veikimu (renkant Lietuvai karalių, da¬ 
rydama sutartis su kaizerio valdžia, dabar gi prisisavinusi Vals¬ 
tybės Tarybos valdžią bruka Lietuvos gyventojams biurokratinę 
tvarką etc.) ėjo ir eina prieš Lietuvos liaudies ir darbo žmonių 
reikalus, 

Liudvinavo (Marijampolės pav.) Valsčiaus Taryba, išrinkta 
visų valsčiaus gyventojų visuotinu, lygiu, slaptu ir tiesiu balsavi¬ 
mu bei proporcijonale sistema nepripažindama Vilniaus „Tau¬ 
tos Tarybos“, jos skiriamų valdininkų ir jų įsakymų, reikalauja 
kuogreičiausia sudarymo visų Lietuvos gyventojų atstovybe iš¬ 
rinktos centralinės krašto Tarybos, kuriai ir pavestų tolimesnį 
krašto sutvarkymo darbą. 

1919 mt. sausio 2 d., prot. 3 Nr. 8 p. Svarstyta — 

Taryba įgalioja savo atstovus Marijampolės Apskričio Tary¬ 
boje išreikšti nereikalingumą L. V. T. šaukiamos Vilniun konfe¬ 
rencijos. 

1919 mt. sausio 18 d. prot. 5 Nr. Svarstyta baltosios gvardijos 
organizavimo klausimas. 

Nuo organizavimo kokios nebūt armijos Taryba atsisako, 
taip pat atsisako baltosios gvardijos užlaikymui duoti maisto pro¬ 
duktus. 


NUO 1918 METŲ IKI ŠIAM LAIKUI 
SAVIVALDYBES ATLIKTA: 

Švietimo srity: 

Įsteigta ir išlaikoma 7 pradžios mokyklos su 12 komplektų, 
kurių išlaikymui valsčiaus savivaldybė kasmet išleidžia 7600 litų. 
Visose mokyklose mokosi 479 vaikai (daviniai 1935 mt. sausio 
1 dieną). 

Socialinės apsaugos srity: 

Senelių prieglaudų nėra įsteigta. Elgetavimas dar yra, bet 
nėra taip ryškus. Savivaldybė šelpia apie 20 negalinčių dirbti se¬ 
nelių, kuriems kas mėnesis išmoka nuo 5 iki 10 litų. Tokių iš- 


15. Marijampolės apskritis. 

laidų metams savivaldybė turi 1700 litų. Taip pat savivaldybė 
duoda karstus beturčiams laidoti. 

Sveikatos reikalai: 

Beturčių ligonių gydymas savivaldybei kasmet kaštuoja nuo 
7000 iki 8000 litų. 

Susisiekimo srity: 

Savivaldybės pastangom nužvyruota tiek kelių: I rūšies 662 
mtr. II rūšies 35859 mtr. ir III rūšies 38395 mtr. Šiems keliams 
nužvyruoti užpirkimui žvyro savivaldybė kasmet išleidžia apie 
2000 litų. Ant paminėtų kelių savivaldybė pastatė 30 medinių 
ir 222 betono vamzdžių tiltų. Tiltų statybai kasmet išleidžiama 
apie 500 litų. 

. Miestelio tvarkymo srity: 

Išgrįsta 3760 kv. metrų gatvės grindinio. Miestelio gatvės 
apšviečiamos 3 elektros lempomis. 

Turtas. 

Savivaldybė turi šiuos nuosavus žemės sklypus: Naujakai- 
mio kaime 3,48 ha su sodu, kuriame yra nedaug senų vaisinių ir 
daugiau dekoratyvinių medžių. Liudvinavo miestely vieną daržą, 
ploto 84 ar ir kitą daržą — sodybą plotu 56 arai, ant kurio yra 
nuosavas gyvenamas namas ir tvartas. Savivaldybės name tal¬ 
pinąs! valsčiaus raštinė, areštui, sargo butas, sekretoriaus butas 
ir policijos raštinė. Be to, savivaldybė valdo ilgametėn nuomon 
gautus žemės sklypus senelių prieglaudoms steigti: Avikilų kai¬ 
me Iskl. plotu 1,05 ha ir Būdbalių kaime sklypą, plotu 4,90 ha. 

Biudžetas: 

Valsčiaus savivaldybės biudžetas kasmet siekia vidutiniai 
30000 litų. 

Šimtamečiai ir arti to senukai: 

Leskevičius Jonas 83 mt., gyv. Šimulių kaime, Bujauskienė 
Magdė 83 mt., gyv. Šimulių k., Jaramavičienė Magdė 105 mt., 
gyv. Ąžuolyno k., Žukauskas Karolius 90 mt., gyv. Petraučiz- 
nos k., Burčikienė Pranė 99 mt., gyv. Naujakaimio k., Baronas 
Vincas 90 mt., gyv. Liudvinavo miest., Avulienė Katrė 90 mt., 
gyv. Liudvinavo mst., Vaitkūnas Vincas 85 mt., gyv. Liudvinavo 
mst., Lastauskienė Pranė 90 m. Liuliškių km., Šeštakauskienė 
Marė 95 m. Šilavoto km., Varnagiris Kazys 98 m. Želsvos km.. 

Salatka Liudas 90 m. Želsvos km. ir Papeikienė Ona 90 m. Tro- 
biškių km. 

Mokyklos: Liudvinavo III-jų kompL, įsteigta 1868 m. 1913 
— 14 m. pastatytas naujas mūrinis namas; Šilavoto 1 kompl., įst. 
1918 m., Gulbiniškių 1 konipl. įst. 1918 m.;Padovinio II-jų kmpl., 
įst. 1910 m., 1931 m. pastatytas naujas medinis namas; Geležinių 
II-jų kompl. (Bovardiškių ir Varnupių km.) įst. 1934 m., Kulo- 
kų II kompl. (Kulokuos ir Buktos dv.) įst. 1925 — 1930 m., ir 
Ž^elsvos 1 kompl. įst. 1919 m. 



Padovinio pr. mokykla. 


Dvarai: Karalenkė, savin. Lelevičiai, neparc.; Liucinavos, 
išparc. 1925 m. — Būdbaliai km., Liudvinavas, išparc. 1919 m. — 
Pašešupiai; Linijos išparc. 1919 m. — Užgiriai; Bukta išparc. 1923 
m. — Ąžuolynas; Paželsviai išparc. 1923 m.; Būriškiai išparc. 
1919 m.; Liūliškis — 1928 m.; Naujadvaris — 1919 m. — Nauja- 
kaimis. 

Ežerai yra šie: Liudvinavo 3 ha, Paežerėlių 2 ha ir Žaltytis 
(Pazelsvių km.) 282 ha. 

Malūnai: Plynių kaime 2, Varnupių 1, Padovinio 2, Gul¬ 
biniškių 1, Pacentų 1 vėjo; Naujakaimy 1 motorinis ir Liudvinave 
1 vandens malūnas. , 

Viršaičiai buvo: Jurgis Steponavičius, Vincas Navickas, 
Kostas Treigys, Motiejus Martinkaitis, Feliksas Sirutis, Jonas Ra¬ 
dzevičius, Leonas Kalėda ir Jonas Radzevičius. 

Sekretoriai: Antanas Skrinska, Leonas Cechanavičius, Bro¬ 
nius Leskevičius, Eugenija Mickevičiūtė, Marija Insodaitė, Mo¬ 
tiejus Matulevičius, Juozas Janonis, Jonas Čepaitis, Alf. Vidutis, 
Petras Mėšlius, Juoz. Iškauskas ir Bronius Urbonas. 



JUOZAS ŽIUGŽDA. 


Juozas Žiugžda gimė 1893 m. kovo mėn. 2 d. Marijampolės 
apskr. Padovinio valsč. Plynių kaim. Pradžios mokslą ėjo Dauk¬ 
šių mokykloje. Mokėsi Veiverių mokytojų seminarijoje; baigė 
1911 m. pavasarį ir 1911 m. gruodžio 1 d. buvo paskirtas Vilka¬ 
viškio apskr. Stolaukio pradžios mokyklos mokytoju. 1916 m. pa¬ 
vasarį Maskvoje išlaikė brandos egzaminus. Mokėsi Maskvos 

universiteto istorijos-filologijos fakultete ir vėliau aukštąjį moks¬ 
lą baigė Lietuvos universiteto humanitarinių mokslų fakultete. 
Dirbo ir tebedirbą mokykloje (Marijampolės realinėj gimnazijoj, 
L. M. P. S-gos Kauno gimnazijoj suaugusiems, įvairiuose lietuvių 
kalbos kursuose), dėstydamas lietuvių kalbą ir literatūrą. Nuo 
seniai bendradarbiavo ir tebebendradarbiauja įvairiuose laikraš¬ 
čiuose ir žurnaluose: „Lietuvos Žiniose“, „Aušrinėje“, „Naujoji 
Lietuvoj“, „Lietuvoje“, „Mokykloj ir Gyvenime“ ir kt. Be to, 
daugelio spaudinių („Dirvos“ ir kt.) yra taisęs kalbą ir kai ku¬ 
riuos redagavęs. 

Jo paruoštų knygų „Dirvos“ b-vės išleista: 

1) Evaldo — Gamtos pasakos. 1923. 2) Nemirovič-Da- 
čenko — Auksinio saulėlydžio šalis. 1926. 3) G. Hauptmano — 
Paskendusis varpas. 1921. 4) Evaldo—Keturi draugai. Piktažo- 
lės. Alyvų krūmas. 1921. 5) Pavyzdžiai rašybos ir sintaksės 
reikalui (diktantas) (dvi laidos). 


MEČISLOVAS VASILIAUSKAS. 

Mečislovas Vasiliauskas gimė 1877 m. lapkričio 20 d. Liud- 
dvinavo miestely, Kalvarijos (dabar Marijampolės) apskrityje. 
Mokslus ėjo Liudvinavo pradžios mokykloje ir vėliau Veiverių 
mokytojų seminarijoje. Baigęs seminariją 1898 metais, buvo pa¬ 
skirtas mokytoju Lenkijoje, Austrijos pasieny. Dirbti lenkų mo¬ 
kykloje jam neilgai teko: 1899 m. rugsėjo 25 d. žandarų buvo su¬ 
areštuotas ir pargabentas į Kalvarijos kalėjimą. Čia tuo metu 
buvo kalinami už tautinę propagandą ir lietuviškus raštus dar ir 
kiti mokytojai (Jesaitis, Garmus, Kaunas, Kizelevičius). Tardy¬ 
mui pasibaigus, 1901 metais caro valdžios buvo ištremtas į Odesą 
ii čia dėl uždraustos pedagoginės praktikos turėjo verstis tarnyba 
privatinėse įstaigose. Kalėjimas ir sunki materialinė būklė ištrė¬ 
mimo metu žymiai pakirto mokytojo Vasiliausko sveikatą, bet, 
deja, ir pasibaigus ištrėmimo laikui nelemta jam buvo grįžti į tė¬ 
vynę ir pasilsėti: suvargęs ir sergąs jis tučtuojau buvo pašauktas 
karinei prievolei atlikti ir išsiųstas į garsiąsias Arakčejevo karei¬ 
vines, Naugarodo gub. miškuose. Tačiau nesulaužomo ryžtumo 
ii drąsingumo dėka mok. Vasiliauskui, ištarnavus 10 mėnesių, pa¬ 
sisekė išsprukti iš kariuomenės, ir 1904 metais, grąžinus Lietuvai 
spaudą, jam buvo vėl leista dirbti mokytojo darbas, tik, žinoma. 

ne Lietuvoje. Tomo Žilinsko padedamas, jis gavo mokytojo vietą 
Maskvoje; ten vedė ir išbuvo iki 1906 m. rugsėjo mėnesio. Tais 
pačiais metais grįžo į Lietuvą ir įsikūrė Kaune. 

Kadangi po 1905 m. revoliucijos politinis režimas Lietuvoje 
žymiai buvo suminkštėjęs, tai ir mok. Vasiliauskui atsirado plati 
darbo dirva. „Saulės“ Draugijos pakviestas, jis uoliai organizavo 
ir kūrė pirmąsias mūsų tautines mokyklas Kaune. „Saulės“ vir¬ 
šūnėms vadovaujant jam pasisekė 1906 m. rudenį suorganizuoti 
lietuvišką pradžios mokyklą Tilmanso fabriko darbininkų vai¬ 
kams ir 1907 m. vasario mėnesio 1 dieną įkurti Kaune pirmuo¬ 
sius lietuviams mokytojams privatinius kursus. Deja, ir kalbamoji 
mokykla ir mokytojų kursai nuo vasaros turėjo užsidaryti, nes 
Kauno darbininkai, lenkų šovinistų suagituoti, kliudė ramiai 
dirbti. Šiaip ar taip, bet mok. Vasiliauskui tenka garbė būti 
vienam iš pirmųjų pionierių mūsų tautinio darbo dabartinėje mū¬ 
sų sostinėje. Kiek jam rūpėjo tautinė idėja, matyti ir iš to, kad 
Kaune bedirbdamas sukūrė mūsų tautinei mokyklai visiems žino¬ 
mą chrestomatiją „Mūsų Dirvą“, kurią išleido Šv. Kazimiero 
Draugija 1907 metais. Pasirodo, kad šitas vadovėlis savo tautine 
tendencija krito į akį net buv. Kauno gubernatoriui Veriovkinui: 
jis, vizituodamas 1910 metais valsčius, aplankė Skrebotiškio prad. 
mokyklą (šalia Pasvalio), kurioje mok. V^asiliauskas tais laikais 
dirbo, ir netrukus pasiūlė Kauno mokyklų direkcijai mok. Vasi¬ 
liauską atleisti iš tarnybos, kaipo neištikimą. Tiktai inspekto¬ 
riaus Itomlenskio užtariamas, jis buvo paliktas vietoje ir išbuvo 
čia mokytoju iki vokiečių okupacijos, t. y. iki 1915 m. rugpiūčio 
mėnesio. 

Didžiojo karo metu mok. Vasiliauskas gyveno Maskvoje ir 
iki reevakuacijos dirbo lietuvių tremtinių mokykloje. Čia kitų 
mokytojų padedamas, 1916 m. paruošė tremtinių mokykloms va¬ 
dovėlį, vardu „Vaikų vainikėlį“, kurį išleido Maskvos lietuvių 
nukentėjusiems nuo karo šelpti Komitetas. 

Grįžęs Lietuvon 1919 m. pavasarį, mok. Vasiliauskas iš pra¬ 
džių buvo paskirtas Jurbarko pradžios mokyklos vedėju ir dirbo 
čia mažne ištisus metus. Čia jį ištiko didžiulė šeimos tragedija: 
mirė jo dvi vyresniosios dukters. 1920 m. balandžio 1 d. buvo 
paskirtas Biržų-Pasvalio apskrities pradžios mokyklų inspekto¬ 
riumi ir išbuvo šitose pareigose iki 1925 m. rugsėjo 1 d. Eida¬ 
mas inspektoriaus pareigas, rūpinosi vadovėlių gaminimu: 1920 
metais išleido pirmąją mūsų kalba ,,Aritmetikos prad. moksio me- 

todiką“ ir „Mūsų Dirvos“ III-jį pataisytų leidimų, 1922 metais 
išėjo jo „Naujoji Dirva“ ir gamtos chrestomatija „Pažinkime 
mus“. 1923 metais išėjo elementorius „Žibutė“. Lietuvių kalbos 
metodika ir rašybos žodynėlis „Rašyk taisyklingai“ („Dirvos“ 



Mečislovas Vasiliauskas. 


B-vės leidinys), 1925 metais išėjo „Lietuvių kalbos metodikos“ 
II-sis pataisytas leidimas. 

Nuo 1925 m. rugsėjo pirmos dienos mok. Vasiliauskas eina 
mokytojo pareigas Šiaulių mokytojų seminarijos pavyzdinėje 
pradžios mokykloje. Tačiau ir čia nenuleidžia rankų — rašo kaip 

rašęs ir toliau vadovėlius pradžios mokyklai. 1926 metais išėjo* 
„Naujosios Dirvos II-sis pertvarkytas leidimas ir elementoriaus 
„Žibutės II-sis pataisytas leidimas („Dirvos** B-vės leidinys),. 

1928 metais suėjo lygiai 30 metų nuo to laiko, kada mok. 
Vasiliauskas pradėjo dirbti švietimo dirvoje. Sunkus mokytojo 
darbas, negandos ir audros, kurios teko jam išgyventi, negalėjo 
neatsiliepti jo sveikatai. Šiandien, nors ir sirgdamas sunkia for¬ 
ma neurastenijos ir arteriosklerozo, nepasitraukia iš savo posto¬ 
vio ir toliau dirba mokykloje ir pedagoginės literatūros dirvoje. 
Per paskutinius dvejus metus ,,Dirvos** B-vė yra išleidusi šiuos 
jo pedagoginius darbus: „Gimtąjį Žodį** (skaitymai IV prad. 
mokyk, skyriui), žodynėlio „Rašyk taisyklingai** II-jį papildytą 
leidimą, elementoriaus „Žibutės** VII leidimus, „Žibutės** II da¬ 
lies (skaitymai II pradž. mok. sk.) IV leid., elementoriaus ,,Rū¬ 
telė** IV leidimus, „Rūtdė** II dalies (skaitymai II pradž. mok. 
sk.) IV leidimus, „Rūtelės** III dalies (skaitymai III pradž. mok. 
sk.) III leidimus, „Rūtelės** IV d. I kn. (skaitymai ir gamta) 
II leidimus, ,,Rūtelės IV d. II kn. (geografija ir krašto mokslas) 
II leidimus, ,,Rūtelės V d. I kn. (literatūros skaitymai) I lei¬ 
dimą, ,,Rūtelės VI d. I kn. (literatūros skaitymai I leidimą^ 
„Ištisinio mokymo praktika**, (didaktinės medžiagos planavimas 
II skyriui), „Praktinio lietuvių kalbos vadovėlio (gramatikos) I-ją 
ir II-ją dalis. 


ATSARGOS GENEROLAS JURGIS KUBILIUS. 

Ats. generolas J. Kubilius gimė 1875 m. Armoniškių km. 
Liudvinavo valse. Mokėsi Alarijampolės gimnazijoj ir Vilniaus 
Karo Mokykloj. Dalyvavo rusų-japonų ir didžiajam kare. 
1917 m. XI-25 d. buvo iškviestas į Mogilevą organizuoti lietu¬ 
vių kariuomenę. Bolševikams neleidus steigti pulko, buvo įsteig¬ 
tas lietuvių atsargos batalionas, kuris gyvavo ligi 1918 m. Gen. 
Kubilius sugrįžęs Lietuvon tuojau stojo savanoriu į kariuomenę 
ir ėjo atsakingas kariuomenės vado pareigas. Taip pat dalyvavo 
ir kovose už Lietuvos nepriklausomybę, už ką yra apdovanotas 
I laipsnio Vyties Kryžium. 

JUOZAS VILKUTAITIS — KETURAKIS. 

Juozas Vilkutaitis Keturakis — gimęs 1869 m. kovo 1 d. 
Gulbiniškių km. Liudvinavo valse. Tėvai ūkininkai. Pradžios 
mokslą ėjo Gudelių prad. mokykloj. Mokslą sutrukdė kojos są¬ 
narių uždegimas, trejetą metų teko išgulėti lovoj. Vėliau Mask¬ 
vos Klinikoj darė operaciją, bet nevyko ir reikėjo amputuot. 
Mokslą įgijo pats per save. Prie rusų tarnavo gmino teisėju 
Balbierišky 9 metus, iki karo. Karo metu išvyko Rusijon Kaza- 
niaus miestan. Ten dirbo lietuvių šelp. Komitete. Grįžęs Lietu¬ 
von 1918 m. apsigyveno savo ūky Gudeliuose, o nuo 1919 m. 
kovo 1 d. buvo paskirtas Seinų apskr. teisėju. Neilgai trukus 
lenkai užėmė Seinus ir tada buvo paskirtas Prienų nuovados 
teisėju nuo 1920 m. vasario 1 d. Nuo 1924 m. balandžio mėn. 
Prienų notaru. Bet ir teisėju būdamas arti 1/2 metų ėjo notaro 
pareigas, nes notaras St. Šteinas buvo miręs. 

Vilkutaitis Keturakis yra tuo įdomus asmuo, kad jisai yra 
parašęs populeriausį scenos veikalą „Amerika pirty“. Tą veikalą 
jis parašė 1894 m. ir išsiuntė Tilžėn Ūkininko priedui. Ten ir 

buvo tas veikalas atspausdintas. Vėliau šis veikalėlis buvo at¬ 
spausdintas atskira knygele ir jau dabar yra išėję III laidos. Pas¬ 
kutinioji yra Švietimo Ministerijos leidinys. Keturakis dar ir 
antrą veikalą parašęs turi, vardu: ,,100 margų“ ir jis tebėra rank¬ 
rašty. 

I Vilkutaitis—Keturakis turėjo brolį Antaną ir gi su gabumais 

: rašyti. Antanas rašinėjo publicistinius str. ir buvo išvertęs L. 
1 olstojaus ,,Vlast tmy , o lietuviškai jį pavadino ,,Prilipo ožys 
liepto galą“. Bet šis veikalas neišvydo regis spaudos, nors ir 
buvo pasiųstas į Amerikos lietuvių laikraščius. 


JONAS ALEKSA. 

Jonas Aleksa taip pat marijampoliškis. Jo tėvas, buvęs il¬ 
gus metus Liudvinavo apylinkės teisėju, o Nepriklausomoje Lie¬ 
tuvoje — Alytaus ir Kalvarijos nuovadų taikos teisėju (ligi 1928 
m. rudens), turėjo 110 ha Kumetiškių vienkiemį (seniau Kalvari¬ 
jos apskr. Jonavos valse., o dabar Marijampolės apskr., Liudvi¬ 
navo valse.), kuriame J. Aleksa yra 25-XII-1879 m. gimęs. Ku¬ 
metiškių vienkiemis, drauge su kai kuriais kitais vienkiemiais, li¬ 
gi XIX šimt. vidurio gabendavo žiemos metu lietuviams vakarie¬ 
čiams iš senovės žinomais rogių keliais per Gardiną Dancigan sa¬ 
vo labiau transportinius gaminius — vašką ir medų, vilnas, linų 
pluoštą ir kt. J. Aleksos motina, Uršulė — Ono Kulbokaitė 
(Kolbačiauskaitė), yra kilusi iš pasiturinčio ūkio, iš 100 margų 
vienkiemio Obelupių kaime(Vilkaviškio aps., Lankeliškių valsč.). 
XIX šimtm. viduryje sakytas Vinco Kulboko (U.-O. Kulbokai- 
tės-Aleksienės tėvo) ūkis buvęs geriausiai sutvarkytas visoje apy¬ 
linkėje. Jis net paskutiniu didžiuoju Lietuvos badmečiu (1867 
m.) turėjęs palyginti gerą derlių ir maitinęs bemaž visą kaimą. 

Gimnaziją Jonas Aleksa yra išėjęs Marijampolėje, kur kla¬ 
sės draugais turėjo d-rą P. Bielskų, kun. Juozą Vailokaitį, V. 
i*'lickevičių Kapsuką, J. Paršaitį—Gabrį, teisininką Grigaitį ū 
kitus, o aukštuosius mokslus išėjo Maskvos universitete ir Var¬ 
šuvos aukštuosiuose žemės ūkio kursuose. Prieš karą dirbo 
įvairiose žemės ūkio draugijose buv. Suvalkų, Gardino ir Mogi- 
levo gubernijos ir tėvo ūkyje. Karo metu tarnavo Voronežo 
gubernijos žemietijos (savivaldybės) agronomijos skyriuje. 

1918 m. drauge su dabartiniu ministeriu pirmininku Juo- 

zu Tūbelių dirbo organizacijose Lietuvos ūkiui tirti. 1918 m. 
gegužės mėn. grįžo į Lietuvą, Vilniun, kur, tų pačių metų lapkri¬ 
čio mėn. susidarius pirmam Lietuvos Respublikos ministerų ka¬ 
binetui buvo paskirtas žemės ūkio departamento direktoriumi. 
Toliau, nuo 19-VI-1920 ligi 29-VI-1923 ir nuo 17-XIM926 buvo 
ir ligi 1936 m. buvo žemės ūkio ministeriu. Ministeriavimo laiko¬ 
tarpį nuo 29-VI-1923 ligi 17-XII-1926 m. dirbo kooperacijoje: 
1924 m. buvo išrinktas „Lietūkio“ tarybos pirmininku, vėliau — 
Kooperacijos banko pirmininku ir 1926 m. — žemės ūkio rūmų 
pirmininku. Nuo 1925 m. skaito žemės ūkio ekonomiją Vyt. D. 
universiteto teisių fakulteto ekonominiame skyriuje. Yra reda¬ 
gavęs Žemės Ūkio laikraštį. Yra gavęs agronomijos daktaro 
honoris causa laipsnį ir parašęs kelias brošiūras ir didelį vei¬ 
kalą: „Lietuvių tautos likimo klausimu“, kurio I tomas — „Lie¬ 
tuvių kaimas ir žemės ūkis“ išėjo 1925 m., o II tomas — ,,Lietu 
viškų gyvenimo kelių beieškant“, kuriame liečiami lietuvių tau¬ 
tos ir visos žmonijos patys aktualieji reikalai. 

Jo tikras brolis Aleksa Angarietis yra žymus veikėjas Sovietų A 
Rusijoj. 


ANTANAS OLŠAUSKAS. 

Antanas Olšauskas gimė 1863 m. birželio 13 d. Aštrulių kai¬ 
me, Liudvinavo valsčiaus. Jo tėvai buvo stambūs ūkininkai ir 
turėjo ūkį Staviškių kaime. Ūkis didelis ir gražus, bet skolos 
buvo dar didesnės. Gavėnui buvo senelis įsiskolinęs, tad jis už 
skolas ir pasiėmė sau ūkį. Antano tėvai buvo priversti išeiti tuš¬ 
čiom. Tai jie ir atėjo į Aštrulių km., kur apsigyveno mažoj pir¬ 
kelėj, kur gimė šis aprašomasai Lietuvai daug nusipelnęs Anta¬ 
nas Olšauskas. Tėvas Aštruliuose turėjo eiti sunkų darbą dirbti 
pas ūkininkus, kad uždirbus duonos sau, žmonai ir keturiems 
vaikams: 9 metų Agotai, 6 metų Marei, 3 metų Magdei ir nauja¬ 
gimiui Antanui. Bedirbant laukų darbus pas ūkininką, krau¬ 
nant šieną netikėtai buvo įdurtas šakėm į krūtinę, gavo kraujo 
užnuodijimą ir mirė. Liko Antanukas vos 4 mėnesių kūdikiu. 

Likusi našlė Olšauskienė—Bujauskaitė Marė ėjo ieškoti 
prieglaudos pas savo tėvelius Šimulių kaiman Liudvinavo valsč. 
Prieglaudą su vaikučiais ten nors ir gavo, bet susisielojusi dėl 
prarasto ūkio, dėl staigios vyro mirties tiek susigraužė, kad po¬ 
rą metų pagyvenus mirė. 

Našlaitis Antanukas paaugęs, susilaukęs 7 metų ganė Bu- 
jauskų žąsis ir bandą, o vakarais sėdėdamas prie senelės Bujaus- 
kienės ir jos ratelio išmoko abėcėlės. Sulaukęs 10 metų Antanu¬ 
kas mokėjo jau ir iš maldaknygės skaityti. Be maldaknygės, jis 
kitų knygų šioj gryčioj nematė. Vasarą, kai jis išgydavo galvi¬ 
jus j giraitę, rasdavo ten kaimynų Siručių vaikus. O jie lankė 
Liudvinavo pradžios mokyklą ir atsinešdavo giraitėn mėsos ir ki¬ 
tų valgių, įvyniotų į įvairius popiergalius. Tuos popiergalius 
Olšauskutis godžiai stverdavo ir atydžiai kiekvieną lapelį išskai- 
tydavo ir rasdavo: dailyraščių, aritmetikos uždavinių, trumpų 
pasakaičių ir kit. Kai jis tuos lapelius susikrovęs kur ant kel¬ 
melio studijuodavo, Siručių vaikučiai dar jam ir paaiškindavo, 
pamokydavo. Kartais šie mokytojai Antanui atnešdavo ir vado¬ 
vėlių ir pamokydavo rusiškai. Visa bėda būdavo, kad Antanas 
neturėdavo girelėj nei popierio, nei rašalo, nei paišiuko. Tai jis 
išrado Robinzonišku būdu rašyti ant beržo tošies su nusmailintu 
pagaliuku. Ir nerastum tur būt toje giraitėje nei vieno beržo, 
ant kurio Olšauskas nebūtų rašęs. 

Tai buvo Antano Olšausko vienintelė mokykla, kurią savo 
gyvenime tik lankė. O jo vieninteli mokytojai Siručiai: Mikas, 
Antanas ir Feliksas; dar tebėra gyvi: Antanas gyvena prie sūnaus 
ūky Šimulių kaime; ir Feliksas gyvena Dalginės kaime. 

Taip Antanas išvargo pas Bujauskus iki 20 metų amž. Pas 
kitus ūkininkus nenorėjo eiti, o Bujauskų 22 ha žemės turėjo ir 
be jo nemažą šeimyną. Bet ir norėdamas Ant. Olš. nelabai kur 
būtų gavęs kur berno vietą, nes 20 metų sulaukęs atrodė kaip 
15 metų pusbernėlis: liesas, mažas... mat vis ne pas tėvus au¬ 
gęs... 

Ir sugalvojoAntanas eiti mokytis amato. Netoliese nuo Bu¬ 
jauskų Kulokų kaime gyveno visoj apylinkėj garsus amatininkas 
— dailidė Dulskis. Jisai dirbdavo gražius baldus, kryžius, al¬ 
torius ... 

Atėjo Antanas Olš. pasisiūlyti mokytis dailidystės. Duls¬ 
kis jį mielai priėmė dirbti ir apsigyventi. 

Si dirbtuvė taip atrodė: du kambariai ir priemenė. Vienam 
kambary buvo dirbtuvė, antram miegodavo Dulskis su kūdikiu. 
18 metų Dulskaitė miegodavo dirbtuvėj ant varstoto, o Antanas 
su Dulskučiu miegojo ant aukšto. 

Pusmetį išvargus ir bent kiek amato pramokus, Ant. Olš. su 
savo meistru išvyko Rudaminos miestelin bažnyčios vidų atre- 

Antanas Olšauskas. 

montuoti. Kaip tiktai Antanui buvo geros progos susipažinti su 
dažų spalvom, paauksinimu ir kit. 

Iš Rudaminos sugrįžus darbo nebebuvo. Olšauskas prisi¬ 
glaudė vėl pas Bujauskus, bet neilgam. Žvydiškių kaime atsirado 
kitas dailidė Penčyla ir Olš. nuėjo pas jį mokytis. Su šiuo meis- 

teriu jie atnaujino Daukšių bažnyčią, taip pat padarė visus nau¬ 
jus baldus klebonijai. 

Grįžęs vėl pas Bujauskus, sužinojo, kad Gulbiniškių kaime 
yra garsus dailidė Kazlauskas, kuris net 3 mokinius turi. Nu¬ 
eina Olš. ir ten gauna darbo. Nors sunkus buvo darbas, bet jau 
ir atlyginimo gaudavo po 5 rubl. į mėnesį. 

Rudenį gavęs 25 rublius ir nudžiugęs tokiu gražiu uždarbiu 
ii tai tik per vieną vasarą, nuvažiavo Marijampolėn ir nusipirko 
reikalingiausius dailidei įrankius. 

Ištisus metus jau pats vienas Olš. dirbo Krasnopoly (Seinų 
apskr.) pas kleboną Brazaitį, vėliau pas turtingesnius ūkininkus 
ii ten išbuvęs arti dviejų metų, grįžo pas Bujauskus su 300 rub¬ 
liais. Dabar Antanas sugalvojo vykti į Ameriką ir ten pasijieš- 
koti geresnės laimės. 

Gyveno Amerikoj Olšausko giminaitis Vincas Semsys. 
Laišku užklausęs giminaitį, ar vykti Amerikon, ar negera ten, ar 
blogai, — gavo atsakymą: „nei gera, nei bloga ... jei nori — va¬ 
žiuok . . .“ 

1889 metais balandžio mėn. Ant. Olšauskas pasiekė Ameri¬ 
ką, Plymonth, Pa. Čia rado savo Semsį laikant saliūną. 

Trejetą savaičių pas giminę pasisvečiavęs, ėmė galvoti, kur 
kokį darbą radus, kokį uždarbį gavus. Kuone visi atvykusieji 
lietuviai čia eidavo į anglių kasyklas. Silpnos sveikatos Ant. 
Olš. nesinorėjo tan darban eiti ir sugalvojo jis eiti mokytis 
spaudos darbo. Tuo tikslu parašė keliems laikraščiams (jų kiek¬ 
vienas turėjo ir savo spaustuvę) laiškus — pasiūlijimus ir gavo 
iš Čikagos lenkų laikraščio vardu: „Gazeta Polska“ palankų at¬ 
sakymą. Nieko nelaukęs Olš. nuvyko Čikagon ir ėmė darbuotis 
minėto laikraščio spaustuvėje. Atlyginimą gavo 5 dol. į savaitę. 
Pasidarbavęs desėtką mėnesių, Olš. pareikalavo nuo savo šeimi¬ 
ninko VI. Dynevičiaus didesnio atlyginimo. Šeimininkas jam 
pažadėjo tada pakelti kainą, kai darbą išmoks. Olš. meta šią 
spaustuvę, kur leido popierį spaustuvėn ir liuoslaikiais rinko rai¬ 
des rinkykloj. 

Išėjęs iš tos spaustuvės Olš. rado darbo kitoj spaustuvėj 
lenkų laikraščio: „Dziennik Chicagovvski“. Šioj spaustuvėj rin¬ 
kėju akordinį darbą dirbdamas uždirbdavo tik 4 dol. į savaitę. 
Olš. suprato, kad spaudos darbininkui reikia mokytis, prakti¬ 
kuotis bent 3—4 metai, tada tik galima gauti tinkamą atlyginimą. 

Metęs spaustuves, ėjo jieškoti darbo sulyg savo amato dai- 

lidystės, ar bent statybos. Bet tokio darbo negalėjo gauti, nes 
nemokėjo anglų kalbos. Bet kaip jos išmokti? Olšauskas su¬ 
manė eiti tarnauti pas farmerį — ūkininką, kur tik anglų kalbą 
girdės, tai greičiau išmoks. Agentas už 2 doleriu gavo vietą ir 
išsiuntė jį į ūkį. Ūky Olšauskas rado senyvą ūkininką su žmiona. 

Lauko darbus dirbti nepripratęs, keletą dienų pasidarbavęs 
pavargo, nusikamavo. Vakarais vieton poilsio, gyvulius reikėjo 
girdyti, karves pamilžti ir t.t. Atėjo sekmadienis, manė sau pa¬ 
silsės, išsimiegos, o čia bra šeimininkas užduoda jam medžių 
šakas genėti ir iš jų po medžiais suolelius dirbti. Baisiai suvargo 
ir ilgiau pasilikti nebepajėgė. Bet pasisakyti šeimininku, kad 
pameta gėda. Tai naktį susitaisęs savo menką mantą spruko per 
langą ir bėgo per laukus ton pusėn, kur girdėjo traukinys dun¬ 
da. Geležinkelio bėgiais pasiekė stotį. 

Vargais negalais pasiekė vėl Čikagą ir įstojo vėl spaustuvėn 
lenkų laikraščio „Nove Žycie“. Atlyginimą gavo 5 dol. į savaitę^ 
maistas ir kambarys. Olš. šioj spaustuvėj dirbo kol tas laikraš¬ 
tis nesustojo. Tai buvo 1891 m. Tame laikotarpyje Olš. dirbo ir 
keliose amerikonų spaustuvėse. 

Kai subankrutavo laikraštis ,,Nowie Žycie“, jo spaustuvę 
nupirko du raidžių rinkėjai ir jie ėmė leisti socialistinį laikraštį: 
,,Reforma“. Ir šiam laikraščiui susibankrutavus, spaustuvėlę nu¬ 
pirko trys lietuviai: Stasys Rokošas (gal Ragaišis), Antanas Ste¬ 
ponavičius ir Savickas. 

Šie naujieji savininkai atgaivino „Reformą“, bet jau nebe 
socialistiškoj pakraipoj. Vyriausiuoju raidžių rinkėju buvo Ant. 
Olšauskas. Laikraščio redaktoriams pasikeitus, ėmė „Reforma“ 
kairėti. Kartą įdėjo prieštikybinį atvaizdą, dėlei kurio kilo di¬ 
džiulis skandalas. Įpykę lenkiūkščiai įsiveržė spaustuvėn, iš¬ 
daužė langus, išbarstė raides, o redaktorius kaip dūmė šalin, 
taip ir nebesugrįžo. Laikraštis daugiau nebeišėjo. Sugriautos 
spaustuvės savininku liko jau tik vienas Rokošas. Ant. Olšaus¬ 
kas nuėjo dirbti stiklo fabrikan. 

Kartą Rokošas susitikęs Olšauską nusiskundė, kad spaustu¬ 
vė stovi, nuoma už patalpas reikia mokėt, — grynas nuostolis 

Olšauskas jam ir pataria leisti lietuvišką laikraštį, tai girdi, 
išsimokės. Rokošas to patarimo paklausęs pasikviečia redakto¬ 
rių Joną Grinių. Olšausko patariamas laikraštį pavadino „Lietu¬ 
va“. Rinkėjais pasikviečia Olšauską ir lenką Švanek. 1892 m. 
gruodžio 6 d. pasirodo pirmasis numeris „Lietuva“. 

Daug turėjo vargo Kokosas su tuo laikraščiu, su savo darbi¬ 
ninkais ir redaktoriais. Pagaliau nusibodo jam šis biznis, kuris 
buvo net perėjęs iš rankų į rankas ir vėl Rokošui grįžęs, atėjo 
Rokoš. pas Olšauską ir pasiūlė pirkti laikraštį su visa spaustuve. 
Tiesa, nebrangiai norėjo, tik 500 dol. ir dar išsimokėjimui po 35 
dol. mėnesiui. 

Olšauskas 30 metų vyras, tuo laiku turėdamas mažą lietu¬ 
višką knygynėlį, vienas bijojo imtis to didesnio biznio. Todėl 
jis pasikvietė Simą Lelešių ir du lenku raidžių rinkėju: Svaneką 
ir Sosnovskį. Jie visi susitarė atpirkti ,,Lietuvą“ ir įsteigti to 
laikraščio bendrovę. 

Bendrovės nariai nutarė gyventi viename bute, patys sau 
valgį virti, dirbti spaustuvėje be jokio atlyginimo, kad tik laikraš¬ 
tis išsilaikytų. Gale metų jei pelnas būtų — nutarė pasidalyti 
tarp savęs lygiomis dalimis. Taip jie visi susitarę perėmė nuo 
Rokošo ,,Lietuvą“ ir nuo 24 Nr. ėmė jau patys leisti. Olšauskas 
redagavo, Svanekas su Sosnovskiu rinko ir spausdino, o Lele¬ 
šius dirbo po senovei fabrike, nes mokėjo tik pasirašyti. 

Olšausko redaguojamas laikraštis Amerikos lietuviams pati¬ 
ko. Prenumeratos ir užsakymai ėmė plaukti. Redaktorius šalę 
laikraščio redagavimo ėmė ir laivakortes pardavinėti. Biznis ėjo 
platyn ir geryn. Jau Olšauskui mažai bebuvo laiko straipsnelius 
rašyti, laikraštį redaguoti. Kun. Burba buvo įpiršęs jauną gim- 
nazisčioką, žemaitį Antaną Jocį „Lietuvą“ redaguoti. Bet jo že¬ 
maitiška tarmė Olš. nepatiko ir jis buvo gan greit atleistas. Ta¬ 
da Vincas Kudirka pasiūlė paimti redaktorių Juozą Adomaitį 
(Šerną). 1895 m. rudenį Šernas jau buvo iškviestas į Čikagą 
ir ėmė „Lietuvą“ redaguoti. 

Antanas Olšauskas ne vien tą laikraštį leido ir redagavo. Jis, 
norėdamas savo tautiečius šviesti ir tautišką susipratimą kelti, 
leido gausiai lietuviškų knygų Amerikoje. Štai jo leidinių są¬ 
rašas : 


BELETRISTIKA. 

Pasakos, apysakos, legendos, vaizdeliai 

1. Alluma ir kitos pasakos. Parašė Guy de Maupassant, 
vertė J. Laukis, Turinys: 1) Alluma, 2) Netikri brangieji akme¬ 
nys, 3) Baimė, 4) Du maži kareiviai, 5) Dienynas padūkėlio, 
6) Mėnesienoje, 7) Vaidulys, 8) Užšalusioj padangėj, 9) Atsi- 

kirtimas, 10) Vienatvė, 11) Tėvas ir sūnus, ir 12) Rožė. 1908 m., 
136 pusi. 

2. Gyvenimo Vaizdeliai. 9 pasakaitės: 1) Atsisveikinimas, 
2) V'agis, 3) Kas kaltas, 4) Gatvės vaikai, 5) Paparčio žiedas, 
6) Miško saragas, 7) Signalas, 8) Keleivis ir 9) Būvio esybė. 
1902 m., 99 pusi. 

3. Jš Gyvenimo Lietuviškų Vėlių bei Velnių. Pasakos, su¬ 
rinktos D-ro J. Basanavičiaus, (Lietuvių liaudies pasakos, su¬ 
rašytos pagal vietos tarmes. 1903 m., 470 pusi. 

4. Lietuviškos Pasakos Įvairios. Surinko d-ras J. Basana¬ 
vičius. I dalis. (141 pasaka). 1903 m., 280 pusi. 

5. Lietuviškos Pasakos Įvairios. Surinko d-ras J. Basana¬ 
vičius. II dalis. (205 pasakos). 1903 m., 335 pusi. 

6. Lietuviškos Pasakos Įvairios. Surinko d-ras J. Basana¬ 
vičius. III dalis. (202 pasakos). 1904 m., 33 pusi. 

/. Lietuviškos Pasakos Įvairios. Surinko d-ras J. Basanavi¬ 
čius. IV dalis. (Keli šimtai pasakų). 1905 m., 322 pusi. 

8. Karės Laukuose. Kareivio atsiminimai. Parašė Vsevo- 
lod Garšin. Išvertė A. L-Iis. (Kareivio atsiminimai apie rusų- 
turkų karą). 1906 m., 81 pusi. 

9. Laikrodininko Atsiminimai. Pagal Erkman-Satriją su¬ 
taisė S. M. Aprašymas iš Napoleono I paskutiniųjų kariavimų. 
1907 m., 44 pusi. 

10. Makaro Sapnas. V. G. Koralenko apysaka. Autorizuo¬ 
tas vertimas. 1912 m., 47 pusi. 

11. Pasakojimai. Maxim Gorkij. Iš rusų kalbos vertė A. 
L-lis. Turinys: 1) Giesmė apie sakalą, 2) Nenaudėlis, 3) Ma¬ 
karas Cudra, 4) Rudenyj, 5) Dvidešimts šeši ir viena. 1906 m., 
103 pusi. 

12. Namelis ant Volgos. Parašė S. Stepniak. (Iš rusų kalbos 
išversta apysaka). 1909 m., 72 pusi. 

13. Nakvynė. Parašė R. L. Stevenson. Pasaka apie vieną 
mažesniųjų gyvenimo vargų, paprastai vadinamą bėda. Iš anglų 
kalbos vertė L. Juras. 1911 m., 38 pusi. 

14. Olitipa. Apysaka iš laikų savitarpinės karės Siaurės 
Amerikos indijonų. Išvertė A. 01szewskis. Antra pataisyta lai¬ 
da. 1906 m., 95 pusi. 

15. Pagal Įstatymus. M. Konopnickos apysaka. Iš lenkiško 
^vertė Pranas Siūlelis. 1910 m., 158 pusi. 

16. Pamokslai Išminties ir Teisybės, išguldinėti galvočių 
visų amžių Lietuvos vaikeliams. Parašė kun. Tatarė. Trečia laida 
(128 pasakaitės). 1899 m., 182 pusi. 

17. Pasaka apie Kantrią Aleną, dukterį turkų ciesoriaus An¬ 
tonijaus. Iš lenkiško vertė A. Olszevvskis. Antra laida. 1902 m., 
66 pusi. 

18. Pasaka apie Adomą ir Jievę. Parašė Paul Lafargue. Pa¬ 
gal vokiškų vertimą lietuviškai sutaisė P. Miškinis. 1908 m., 31 p. 

19. Ponas ir Bernas. Apysakėlė L. Tolstojaus iš gyvenimo 
maskolių kaimiečių. 1904 m., 60 pusi. 

20. Pragaro Atgijimas. Parašė L. Tolstoj. Vertė Z. A. 1908 
m., 22 pusi. 

21. Raistas (The Jungle). Parašė Upton Sinclair. Vertimas 
iš anglų kalbos. (Apysaka iš Čikagos skerdyklose dirbančiųjų 
lietuvių gyvenimo). Antra laida. 1912 m., 355 pusi. 

22. Revoliucijos Žmonės. Parašė A. Niemojewski. Vertė 
K. Puida. Turinys: 1) Šuntakis, 2) Viesulą, 3) Motiejus Balia, 
4) Laisvės šventė, 5) Juras, 6) Redaktorius, 7) Paukštis. 8) 
Ponas Jėzus aVršuvoje. 1908 m. 76 pusi. 

23. Robinzonas Kruzius. (A. Olšausko vertimas). Antra 
pataisyta laida. 1903 m., 83 pusi. 

24. Rymas. Parašė Emile Zola. Romanas. Versta iš francuzų 
kalbos. 1909 m., 432 pusi. 

25. Sapnai. Parašė Olive Schreiner. Iš anglų kalbos vertė 
J. Laukis (11 fantastiškų apysakaičių). 1910 m., 79 pusi. 

26. Sidabrinis Kryželis, arba dailidė iš Nazareto. Parašė Eu¬ 
genijus Sue. Vertė J. Laukis (Apysaka iš Kristaus gyvenimo). 
1906 m., 169 pusi. 

27. Simukas ir Magdutė. Pasaka. Antra laida. 1913 m., 28 p. 

28. Žmogus Nepliuškis. Apysaka. Iš švediško vertė Nėris. 
1899 m., 23 pusi. 


TEATRAS. 

Dramos, tragedijos, komedijos, farsos ir t.t . 

29. Akis už Akį, Dantis už Dantį. Juokai viename akte. 
Perdirbta iš vokiško. 1907 m., 29 pusi. 

30. Consilium Facultatis. J. Alexander hr. Fredro. Vertė A. 
Matutis. Vieno veiksmo komedija. 1913 m., 47 pusi. 

31. Deklemacija ir Sceniškoji Mimika. Parašė Kl. J-is. An- 

tra knygelės dalis yra žaismės (zobovos). Parašė J. Laukis. 1911 
m., 37 pusi. 

32. Deklamatorius, dekliamavimui eilių ir monologų rinki¬ 
nys. Su išguldymu kaip reikia deklamuoti ir žaisti. Surengė K. 
J. 1911 m., 164 pusi. 

33. Dėdė Atvažiavo, Komedija viename akte. Pagal lenkiš¬ 
ką sutaisė K. B-a ir M. P-is. 1912 m., 62 pusi. 

34. Draugas. Marco'Praga. Vertė A. Matutis. Vieno veiks¬ 
mo drama. 1913 m., 22 pusi. 

35. Geriaus Vėliaus, Negu Niekad. Komedija viename akte. 
Pagal lenkišką sutaisė K. B-a ir M. P-is. 1902 m., 48 p. 

36. Guminiai Batai. Farsa viename akte. Parašyta Manley’o 
H. Pike. Nuo ausies Lig Ausies. Vieno veiksmo komedija Cho- 
ciszekvvski’o. Vertė Vaidevutis. 1913 m., 22 pusi. 

37. Jonukas ir Marytė. Keturių veiksmų dramatizuota pa¬ 
saka. Iš rusų kalbos parašė M. Grigonis. 1913 m., 16 pusi. 

38. Katriutės Gintarai. Triveiksmis vaizdelis su dainomis 
ir šokiais. Parašė Halina. Vertė M. Grigonis. 1913 m., 27 p. 

39. Kun. Gramulos Raštinyčioje. Komedija viename akte. 
Parašė kun. F. Hodur. 1906 m., 14 pusi. 

40. Lizdas Naminio Liūto. Trijų veiksmų drama. Parašė B. 
Vargšas. 1913 m., 30 pusi. 

41. Linksmos Dienos. Pagal K. Lukaszevvicz, parašė M. Gri¬ 
gonis. Dviejų veiksmų iš liaudies gyvenimo vaizdelis su daino¬ 
mis ir šokiais. 1912 m., 23 pusi. 

42. Medicinos Daktaras. Komedija vienoje veikmėje. J. Kor- 
zeniowski. Sulietuvino Vaidevutis. 1911 m., 41 pusi. 

43. Migla. Vieno veiksmo komedija Z. Przybylski’o, vertė 
A. Matutis. 1913 m., 20 pusi. 

44. Mindaugis, Lietuvos Karalius. Istoriška tragedija 5-se 
aktuose. Lenkiškai parašė Julius Slovvacki. Lietuviškai vertė V. 
Kapsas (d-ras V. Kudirka). 1900 m., 86 pusi. 

45. Milijonai Vandenyj. Drama 3-se veiksmuose. Parašė Br. 
Vargšas. 1909 m., 32 pusi. 

46. Nastutė. Dviejų veiksmų drama, iš Kutlerevskio, sutaisė 
M. Grigonis. 1913 m., 30 pusi. 

47. Perskyrų Teisėjas (Del juez de los divorcios). Miguelo 
Servanteso. Vieno akto komedija. Vertė M. Rastenis. 1911 m., 
16 pusi. 

48. Pietro Cavuso. Vieno veiksmo drama. Parašė B. Bracco. 
vertė K. Puida. 1908 m., 32 pusi. 

49. Piršlybos, Komedija dviejuose veiksmuose. Pagal N. 
Gogolį sukrevezojo Šalda-Balda. 1912 m., 52 pusi. 

50. Pinigų Nėr, Sceniškas vaizdelis J. S. Turganevo. Ver¬ 
tė M, Grigonis. 1913 m., 23 pusi. 

51. Pirmi Zingsniau Drama 4-se veiksmėse. Parašė B. Varg¬ 
šas. Drama parašyta iš revoliucijos judėjimo Lietuvoj. 1909 m., 
50 pusi. 

52. Pono Felikso Atsilankymas. Komedija vienoje veikmė¬ 
je. A. Belcikovvskio. Išvertė Vaidevutis. 1911 m., 40 pusi. 

53. Prieš Vėją Nepapūsi. Komedija trijų veiksmų. Parašė 
M. Palionis. 1911 m., 52 pusi. 

54. Sulyg Naujos Mados, Dviejų veiksmų komedija Kur- 
piankos. Vertė M. Grigonis. 1913 m. 19 pusi. 

55. Salaputris, Komedija vienoje veikmėje. Pagal J. Guraus- 
kio apysakos „Susimildamas“. Sudėstė Nerėpa. 1921, 23 p. 

56. Siaurės Karžygiai. Keturių veiksmų tragedija. Parašė 
H. Ibsen. Iš rusų, lenkų ir vokiečių vertimų, vertė K. Puida. 1908 
m., 77 pusi. 

57. Vyrų Vergija. Trijų paveikslų komedija. Sužėtas imtas 
iš francūzų pjesos: „Les Maris Sont esclaves“ par. A. De Leris. 
Rusiškai parašė A. N. Ostrovski. Sulietuvino M. Rastenis, 1912 
m., 56 pusi. 

58. Žilė Galvon — Velnias V uodegon. Komedija viename 
akte. Pagal lenkišką sutaisė M. P-is. 1912 m., 31 pusi. 

59. Žmonės. Drama trijų veiksmų. Parašė Br. Vargšas. 1910 
m., 38 pusi. 


POEZIJA. 

Dainos ir eilės. 

60. Eilėmis ir Proza. Parašė V. K. Račkauskas (K. Vairas). 
1909 m., 83 pusi. 

61. Girtuoklių Gadzinkos. Dainos, pasakos ir juokai. Tu¬ 
rinys: 1) Prakalba, 2) Girtuoklių Gadzinkos, 3) Girtuoklių dai¬ 
nos, 4) Girtuoklių pasakos ir 5) Persergėjimas. Parašė Kas Tas. 
1911 m., 31 pusi. 

62. Gyvybė, Kantatas ir kitos trumpos poėmos. Parašė Jo¬ 
nas Viskoška. Turinys: 1) Gyvybė, 2) Ištvirkėlis, 3) Vylius, 4) 
3 sonetai, 5) Proverbai ir 6) Jautimai. 1907 m., 41 p. 

63. Keplos Kančios. Eilės. Parašė Liepukas: Turinys: 1) Kur 
Kepla ir kas joje yra, 2) Keplon patekusiųjų likimas, 3) Apie 
Kėpių ir jos gyventojus, 4) Karunka, 5) Bagočius, 6) Didžiūnų 
likimas, 7) Atsišaukimas į žmogų, 8) Budinimas, 9) Gana mums 
miegoti ir 10) Aušrai užtekėjus. 1909 m., 28 p. 

64. Pirmieji žiedai. Eilės. Parašė Jovaras. 1909 m., 27 pusi. 

65. Revoliucijos Dainos. Surankiotos iš visur 24 dainos nau¬ 
jos gadynės iš revoliucijos atbalsių. 1908 m., 30 pusi. 

GAMTOS MOKSLAI 

Apie dangų, žemę, orą, augmenis, gyvūnus ir kitus 
gamtos dalykus 

66. Akyvi Apsireiškimai sviete, į kuriuos žmonės nuolatai 
žiūri, bet jų gerai nesupranta. Su 7 paveikslais. (Apie žaibą, 
griausmą, lietų, sniegą, debesius ir t.t. (Parašė A. Olszevvskis). 
1894 m., 79 pusi. 

67. Apie Žemę ir kitus svietus, jų būvį ir pabaigą. Pagal 
Heilperną, Falbą ir kitus sutaisė Šernas. Su 30 astronomiškų pa¬ 
veikslų. (Apie žemę, jos sudėtį, jos sukimąsi, saulę, žvaigždes, 
mėnulį, planetas, kometas ir kitas retai matomas žvaigždes). 1896 
m., 255 pusi. 

68. Apsireiškimai Atmosferoje arba meteoroliogija. Pagal 
profesorių Vojeikovą sutaisė Šernas. Su paveikslais. (Apie žaibų 
ir griaustinių susidarymą, dangaus šviesas ir šešėlius ir kitokius 
oro reiškinius). 1907 m., 238 pusi. 

69. Bioliogija, arba mokslas apie gyvus daiktus. Pagal prof. 
Nusbaumą sutaisė Šernas. Su paveikslais. 1901 m., 147 p. 

70. Chinija. Dangiškosios Ciesorystės gyvenimo ir papro¬ 
čių vaizdeliai, su paveikslėliais. Parašė S. K. Krukovskaja, vertė 
J. Laukis. 1911 m., 101 pusi. 

71. Dvi Kelioni į Tolimą Šiaurę. Sutaisė M. Matulaitis. Su 
17 paveikslėlių. 1909 m., 88 pusi. 

72. Gamtos Istorija. Pagal P. Bert vertė D-ras A. Bacevi- 
čia. Su paveikslėliais. (Apie žuvis, žmones, medžius, akmenis ir 
t.t.). 1903 m., 209 pusi. 

73. Gamtos Pajiegos ir kaip iš jų naudotis. Pagal Bitnerį 
sutaisė Šernas. Su paveikslais. (Apie įvairius mechanizmus ir ki¬ 
tokius prietaisus gamtos jėgoms išnaudoti). 1904 m., 238 p. 

74. Geografija arba žemės aprašymas. Pagal Geikie, NaI- 

kovskį ir kitus sutaisė Šernas. Su paveikslėliais. Knyga didelė 
6x9 colių, ant geros popieros spaudinta. 1906 m., 469 p. 

75. Iš kur Atsirado Mūsų Naminiai Gyvuliai ir auginami 
augmenys? Pagal Lunkevičių Šernas. Su paveikslėliais. 1901 m., 
73 pusi. 

76 ,Kada ir Kokiu Būdu svietas sutvertas. Parašė prof. dr. 
M. W. Meyer. Iš vokiečių kalbos vertė J. Ilgaudas. (Apie dan¬ 
gaus kūnų ir žemės susidarymą ir gyvybės atsiradimą ant žemės). 
1906 m., 140 pusi. 

77. Kada ir Kokiu Budu Gali Svietas Kada-Nors Pasibaigti. 
Parašė prof. dr. Wilh. Meyer. Iš vokiečių kalbos vertė J. Ilgau- 
das. 1906 m., 135 pusi. 

78. Kaip Gyvena Augmenys? Pagal Lunkevičių ir kitus su¬ 
taisė Šernas. Su paveikslėliais. 1901 m., 129 pusi. 

79. Kiek Senovės Graikai ir Romėnai prisidėjo pastumėji- 
mui Gamtos mokslų priekyn? Iš visokių autorių surašė J. Šliu¬ 
pas, M. D. 1909 m., 89 pusi. 

80. Oras, Vanduo, Šviesa ir Šiluma. Lekcija prof. Block- 
man’o. Sutaisė Šernas. 1907 m., 138 pusi. 

81. Paėjimas Organiško Svieto. Pagal Bitnerį sutaisė Šernas. 
Su paveikslėliais. (Apie žemės sluoksnius, jų susidarymą, prieš 
milijonus metų gyvenusius žvėris, paukščius, vabalus, augalus ir 
t.t.). 1905 m., 137 psl. 

82. Senų Gadynių Išnykę Gyvi Sutvėrimai. Pagal Hutchin- 
soną sutaisė Šernas. Su paveikslėliais. 1900 m., 370 pusi. 

83. Trumpa Geografija arba žemės aprašymas (su paveiks¬ 
lais ir žemlapiais. Sutaisė Nėris. Tinkamiausia geografija vai¬ 
kams pradinėse mokyklose. 1898 m., 112 pusi. 

84. Žvėrys ir Žmogus. Pagal Schmehl’i sutaisė Šernas. 1906 
m., 313 pusi. 

ISTORIJA, ETNOLIOGIJA, KULTŪRA. 

85. Airija. Lapai iš istorijos Airijos. Parašė A. Janulaitis. 
1908 m., 53 pusi. 

86. Ethnologija arba istorija apie žemės tautas. Pagal dr. H. 
Uaberlandą, parašė Šernas. Su paveikslėliais. 1903, 667 p. 

87. Gadynė Šlėktos Viešpatavimo Lietuvoje (1569—1795) 
m.). Lietuviškasis Statutas Zygmanto 1. Parašė D-ras Jonas Šliu¬ 
pas. Trečiasis tomas „Lietuvos Tautos Istorijos“. 1909 m., 552 
pusi. 

88. Gyvenimo Mokykla. Knyga pakelianti dvasią ir duo¬ 
danti norą atsižymėti moksle ir praktikoje. Parašė Orison Svett- 
Marden. Lietuvių kalbon išvertė K. Žegota. 1907 m., 255 pusi. 

89. Istorija Suvienytų Valstijų Šiaurinės Amerikos nuo at¬ 
radimo ir dar prieš atradimą Amerikos iki 1896 metų. Prie galo 
telpa Suvienytų Valstijų Konstitucija. 1896 m., 364 pusi. 

90. Istorija Chicagos Lietuvių, jų parapijonų ir kun. Krau- 
čuno prova su laikraščiu „Lietuva“, buvusi 1899 m. 1901 m., 580 
pusi. 

91. Istorija Abelna. I dalis. Yra tai pilna svieto istorija nuo 
seniausių laikų Kinijos, pradedant 2800 metais prieš Kristaus gi¬ 
mimą iki galutinam išdraskymui imperijos Aleksandro Make- 
doniškojo, 146 metų po Kristui. Apima šias viešpatystes: Kiniją, 
Indiją, Aigiptą, Assyriją ir Babilioniją, Persiją, Karthageną, Phoi- 
nikiją. Judėją, Graikiją ir smulkesnes viešpatystes, kaip antai, 
Baktriją, Armėniją, Syriją, Parthiją, Paphlagoniją, Lydiją. Bithy- 
niją, Myziją, Kariją, Phrygiją ir kitas. Parašė d-ras Baceviče. 
1904 m.. 498 pusi. 

92. Iš Muzikos Srities. Trumpa istorija kaip pas žmones iš¬ 
sidirbo muzika, aprašymas muzikos ypatybių ir visokių senovės 
lietuvių muzikališkų instrumentų. Parašė Mikas Petrauskas. 
1909 m., 24 pusi. 

93. Iš Mano Atsiminimų. Dr. Vincas Pietaris. Su autoriaus 
paveikslu. Spaudon prirengė Dr. Basanavičius. Telpa čia trumpa 
biografija D. V. Pietari o. L Apie save. II. Šeimyniški atsitiki¬ 
mai. III. kiuriai Gudeliai. IV. kiurių—Gudelių apygardės. V. 
Apie Sudaviją Suvalkiją. VI. Pašešupių balsai ir VII. Lapės gy¬ 
venimas ir mirtis; pagal senų žmonių pasakas. 1905 m., 301 pusi. 

94. Kultūra ir Spauda. Parašė Dr. Emil Leob. Lietuvių kal¬ 
bon išvertė Vaidevutis. 1912 m., 153 pusi. 

95. Lietuvių Protėviai Alažoje Azijoje nuo senovės iki jie 
pateko po valdžia Persų. Parašė Lietuvos Mylėtojas (Dr. J. 
Šliupas). Knyga turi 283 puslapius ir 2 dideles mapas, parodan¬ 
čias vietą, kur senovėje gyveno lietuvių pratėviai.. Aprašo lietu¬ 
vių padėjimą dar 800 metų prieš Kristaus gimimą. 1899 m. 

96. Rašto Istorija. Pagal A. B. Schnitzerį sutaisė Šernas. 
(Apie įvairius senovės rašmenis, rašybą ir spaudą). 1905 m. 
304 pusi. 

97. Svieto Pabaiga. Iš rusiško vertė Pr. Siūlelis. 1902 m. 
31 pusi. 

98. Tikėjimų Istorija. Parašė P. D. Chantepie de la Saus- 
saye, Teologijos profesorius. Vertė lietuvių kalbon J. Laukis. 
Knyga didelio formato, 1086 pusi. su daugybe paveikslų viso¬ 
kių tikėjimų dievų, dievaičių, relikvijų, bažnyčių, šventinyčių ir 
t.t. Gražiais tvirtais apdarais, nugara ir kampai skuros, šonai au¬ 
dimo, aukso titulu ant nugaros. 1914 m. 

99. Trumpa Serrobės Istorija. Pagal prof. R. Vipper vertė 
iš rusų kalbos D. Su paveikslais senoviškų liekanų ir penkiais 
spalvuotais žemlapiais. 1904 m., 305 pusi. 

EKONOMIKA IR POLITIKA. 

100. Apie Turtų Išdirbimą. Parašė Suhram. Vertė S. M. 
(Apie politiškąją ekonomiją). 1900 m., 139 pusi. 

101. Aukos Karės Dievui. Parašė Jonas Gražys. (Apie įvy¬ 
kusius karus, jų priežastis ir nuostolius žmonijai). 1902 m., 40 
pusi. 

102. Kaip Žmonės su Ponais Kovojo? Sodiečių sukilimai. Iš- 
panijoj XV amžiuje, Anglijoj XVI amžiuje. Parašė A. J-is. 1908 
m., 34 pusi. 

103. Labdarybė Pirmiau ir Dabar. Parašė P. Lafargue. Vertė 
M. N-nas. 1908 m., 36 pusi. 

104. Priedelis Prie Lietuviško Klausimo. Raštelis gvilde- 
liantis lietuvystės reikalus po Rusijos valdžia ir po lenkystės 
įtekme. 1905 m., 38 pusi. 

105. Tautiškos politikos Knygynėlis. Telpa čia Rusijos po¬ 
licijos viešpatavimas, persekiojimas ypatos laisvės, draugijų ir su¬ 
sirinkimų, laisvės žodžio ir sąžinės, ir kame išganymas. 1907 m., 
47 pusi. 

106. Užmušimas Caro Aleksandro II. Parašė Jonas Gražys. 
Knygelė aprašo kilimą ir lankstymąsi revoliucijiško judėjimo Ru¬ 
sijoj, kova su carizmu ir kaipo pasekmę tos kovos, užmušimas 
minėto caro Aleksandro II. 1903 m., 38 pusi. 

107. Žydų Likimas Gudijoje. Pagal Ignatjevą ir daugel kitų 
sutaisė Juozas Kunickis. Turinys: 1) Tikėjimiškas klausimas, 2) 
Kas tai yra Talmudas, Rabbinizmas (farizejišystė), 3 Neteisingi 
užmetinėjimai žydų tikėjimui ir t.t. 1911 m., 20 p. 

HIGIENA. 

Knygos apie sveikatą ir ligas 

108. Auginimas ir Maitinimas Mažų Kūdikių. Pamokini¬ 
mas kaip geriausiai auginti ir maitinti mažus kūdikius. Parašė 
d-ras J. Kulis. 1907 m., 28 pusi. 

109. Džiova ir Alkoholis. Dvi Dr. Matulaičio paskaitos apie 
džiovą ir kenksmingumą alkoholio vartojimo. 1911, 25 p. 

110. Hygiena, arba mokslas apie užlaikymą sveikatos. Pa¬ 
gal Bernesą, Dr. Noll ir kitus sutaisė Šernas, 1897 m., 132 p, 

111. Išsivystymas Vaisiaus Gyvūnų. Parašė Dr. J. Kulis. 
Su daugeliu paveikslėlių iš embriologijos, tai yra kaip išsivysto 
kūdikis motinos iščiuje, kuomet motina yra nėščia. 1907, 21 p. 

112. Nematomi Priešai ir Draugai Žmonių. Pagal Bitnerj • 
sutaisė Šernas. Aprašymas smulkiausių bakterijų ir mikrobų, 
gimdančių visokias ligas pas žmones, jų vystimąsis, augimas, pla- 
tinimasis ir kaip juos daktarai susekė. Su paveikslėliais. 1905 m., 
113 pusi. 

113. Pamatas Visokiai Reformai. Vadovas sveikatai, turtui ir 
laisvei. Populiariškas raštas apie klausimą valgybos. Parašė O. 
Carque. Su raštininko leidimu vertė J. Laukis. (Apie tinkamą ir 
netinkamą valgį). 1907 m., 113 pusi. 

KALBAMOKSLIAI, RANKVEDŽIAI-ŽODYNAI. 

114. Aritmetika. Sutaisė S. Skačkauskas. Lengvas būdas iš¬ 
mokti skaitliuoti (rokuoti). Turinys: 1) Apie skaitlius. 2) Tru¬ 
piniai. 3) Dešimtiniai trupiniai. 4) Prilyginimai ir proporcijos, 

5) Proporcijų prievadinės. 1897 m., 104 pusi. 

R^ip Rašyti Laiškus Lietuviškoje ir Angliškoje Kalbo¬ 
je. Suprantamas ir tinkamas pamokinimas susirašinėti lietuviškai 
ir angliškai, apima sąstatą, rašyseną, formališkumą ir įvairių laiš¬ 
kų, raštų bei kortų vartojimą. Sutaisė J. Laukis. 1911 m., 293 p. 

116. Lithuanian Self-lnstruction, by J. Laukis. For pract- 
ical ūse by travelers, tourists and those who wish to leam Lit¬ 
huanian. (Lietuvių kalbos vadovėlis angalms. Parašė J. Laukis). 
1908 m., 73 pusi. 

117. Rankvedis Angliškos Kalbos. Praktiškas būdas išsi¬ 
mokinimui angliškos kalbos pačiam per save be pagelbos mo- 
.kytojaus. Pagal Ollendorfą, Harveiy, Maxwell ir kitus parašė 
J. Laukis. Ketvirtas pataisytas spaudimas 1912 m., 310 psl. 

118. Rankvedis Gromatų Rašymui. Knygelė pamokinanti 
kaip rašyti laiškus (gromatas) j firmas, pažįstamus, gimines, 
prietelius, mylimus ir mylimąsias prieš apsivedimą, į ponus, ku¬ 
nigus, vyskupus ir kitas aukštas ypatas. Pasveikinimai ant Nau¬ 
jų Metų, dienoje varduvių, gimimo dienoje ir kituose atsitiki¬ 
muose. (Parengė A. 01szewskis), 1895 m., 115 psl. 

119. Vadovėlis Angliškos Kalbos tiems, kurie nori trumpu 
laiku pramokti angliškai susikalbėti kasdieniniuose reikaluose 
be pagelbos mokintojo. Sutaisė J. Laukis. Trečia pataisyta lai¬ 
da. 1911 m., 94 psl. 

120. Žodynas Lietuviškai-Angliškos Kalbos. Dalis I. Tre¬ 
čia pataisyta ir gausiai papildyta laida. Čia rasi visus lietuviš- 

^ kus žodžius išguldytus angliškai. Kiekvienas žodis paženklintas 
kursyvomis litaromis prie kokio gramatikos skyriaus jis priguli. 
Knygos formatas 6x9 colius. Sutaisė Antanas Lalis. 1915 m., 
439 psl. 

121. Žodynas Angliškai-Lietuviškos Kalbos. Dalis II. Su¬ 
taisė Antanas Lalis. Čia rasi visus angliškus žodžius išguldytus 
lietuviškai. Prie kiekvieno angliško žodžio kabėse yra pridėta 
tarmė, kaip žodžius angliškai tarti, taipgi kiekvienas žodis pa¬ 
ženklintas kursyvoms litaroms prie kokio gramatikos skyriaus 
jis priguli. Knygos formatas 6x9 colius. 1915 m., 835 psl. 

122. Žodynas Lietuviškai Angliškos ir Angliškai Lietuviš¬ 
kos Kalbos. Sutaisė A. Lalis. Abi dalįs (nr. nr. 120 ir 121) 
vienoje knygoje. Formatas 6x9 colius. 1915 m., 1274 psl. 

Pasarga: Žodynas yra reikalingas tik tiems, kurie jau moki¬ 
nosi angliškos kalbos iš rankvedžių, gramatikų ar kitų knygų. 
Jei dar nesimokinai angliškos kalbos iš kitų knygų, tai Žodyno 
nepirk, nes jo nesuprasi. 


PAMOKINIMAI IR PATARIMAI. 

123. Ko Mums Reikia Pirmiausia? Paskaita J. Laukio, skai¬ 
tyta kovo 21 d. 1909 m.; Anarchistų Dora. Parašė P. Kropotki- 
nas, vertė J. Laukis. 1909 m., 92 psl. 

124. Koks Privalo Būti Vaikų Auginimas ir Auklėjimas? 
Rankius raštų, parašytų Dr. J. Šliupo, pamokinantis kaip ge¬ 
riausiai galima vaikus išauklėti. 1908 m., 91 psl. 

125. Moteris ir Jos Vieta Žmonijoje. Parašė J. Laukis. Šita 
knygelė aiškina moterų klausimą ir nurodo kas moterims yra 

reikalingiausia, kad būti gera ir gerbiama vyrams. Kalbėtojai 
joje atras daug sau naudingos medžiagos. 1908 m., 47 psl. 

126. Zynynas. Knyga žinių iš mitologijos, istorijos, etno¬ 
grafijos, geografijos, astronomijos, aritmetikos, medicinos ir kitų 
mokslų bei jų šakų; rinkinys visokių patarimų apie sveikatą, bū¬ 
dus gydymosi, vaistus, įvairių nurodymų amatninkams, ūkinin¬ 
kams, daržininkams, šeimyninkams ir kitiems. Iš įvairių šaltinių 
surinko J. Laukis. 1911 m., 392 psl. 

SAPNAI, MONAI, ORAKULAS, JUOKAI. 

127. Lietuviškas Sapninykas, surinktas iš daugelio svetimų 
sapninykų ir sutaisytas pagal tikrą persiškai egiptišką sapniny- 
ką, su daugybe paveikslėlių ir aprašymų planetų atspėjimo at¬ 
eities. Geriausiai išguldo visokius sapnus, kokie tik žmogui pri¬ 
sisapnuoti gali. 1895 m., 205 psl. 

128. Naujas Pilnas Orakulas arba burtų, monų ir visokių 
paslapčių knyga. Taipgi praktiška C. C. St. Germain Delna- 
žinystė, su paveikslėliais. Formatas 6x9 colius. 1904 m., 414 p. 

129. Paslaptys Magijos bei Spiritizmo Mokslo Šviesoje. Pa¬ 
gal svetimus šaltinius lenkiškai sutaisė F. J. Lietuviškai vertė J. 
Laukis. Yra tai išaiškinimas monų darymo, kaip juos moninin- 
kai padaro, kada iš vienos skrybėlės išima paršą, zuikį, antį, ba¬ 
landį ir daugybę kitų daiktų, kas į didžiausią maišą netilptų. Su 
paveikslėliais. 1903 m., 262 psl. 

130. Tikri Juokai. Lietuvių palinksminimui parašė, suruo-^ 
šė ir sugraibė Jonas Vis-kas. Yra tai rinkinys daugybės gardžių 
juokų. Dideli ir maži, apšviesti ir prasti, be skirtumo visi kvie¬ 
čiami į juokų pasaulį; juokitės ir tukkit! 1912 m., 206 psl. 

PASTABA. Šie leidiniai sunumeriuoti iš eilės, bet ne ta 
tvarka, kaip jie buvo sunumeriuoti A. Olšausko knygų kataloge. 
Kalba netaisyta ir kai kur palikti charakteringi knygų apibūdini¬ 
mai. 


Antano Olšausko sūnus Antanas Olis (Olšauskas) yra žy¬ 
mus Čikagos advokatas, gimęs 1898 m. rugpiūčio 25 d. 1921 m. 
jis baigė Čikagos universiteto teisių skyrių. 

A. A. PROF. MED. DR. PETRAS RADZVICKAS. 

Po sunkios ligos 1931 m. rugsėjo 24 d. Kaune mirė Vytauto 
Didžiojo universiteto medicinos fakulteto ausų, nosies ir gerklės 
klinikos direktorius prof. med. d-ras Petras Radzvickas. Velionis 
buvo ne tik gabus mokslininkas specialistas, ne tik labai geras 
savo srities gydytojas, bet ir didelis, taurus žmogus, patriotas lie¬ 
tuvis. 

Iš pat mažens turėjo nepaprastą patraukimą į mokslus. 

Gimęs 1864 in. spalių 22 d. Pecentų kaime Liudvinavo valse., 
Marijampolės apskr. Šešerių metų tebūdamas neteko motinos. 
Tėvas — gana pasiturįs ūkininkas, pats išėjęs lenkų laikų ketur¬ 
klasę gimnaziją — buvo labai dievobaimingas ir būtinai norėjo, 
kad nors vienas jo sūnūs išeitų j kunigus. Po poros mokslo metų 
staiga pasitraukus iš Seinų kunigų seminarijos vyresniajam sūnui 
Andriui, supykęs tėvas buvo užsispyręs neleisti Petro į mokslus. 
Pradžios mokslą Petras buvo Įgijęs Kalvarijoj ir Marijampolėj ir 
labai norėjo lankyti gimnaziją — dieną ir naktį apie tai svajojo. 
Galų gale nusileido Petro prašomas ir, šiam pažadėjus eiti į ku¬ 
nigus, atidavė jį į Marijampolės gimnaziją. Egzaminams į pirmą 
gimnazijos klasę pats pasiruošė per vasarą beganydamas. Men¬ 
kai tesuprasdamas rusų kalbos gramatiką išmoko žodis į žodį at¬ 
mintinai... Tad ir egzaminus išlaikė gana gerai. Į gimnaziją ta¬ 
čiau tais metais dar nebuvo priimtas: gimnazijos inspektoriaus 
per egzaminus paklaustas, ar eis į kunigus, pasisakė, eisiąs, jei 
tik tėvas leis, — o inspektorius kaip tik tokių kandidatų į kuni¬ 
gus nekentė... Tatai, žinoma, nesumažino nei Petro noro moky¬ 
tis, nei tėvo noro išleisti į kunigus. Pasimokęs per žiemą su re¬ 
petitorium, kitą rudenį įstojo į antrą klasę. Gimnazijos mokslas 
ėjo Petrui labai gerai. Tiktai ketvirtoj klasėj beesant, tėvas jau 
priminė reikalą važiuot į Seinų kunigų seminariją Petras nesuti¬ 
ko. Tėvas baisiai supyko ir, išsižadėjęs jo, kaip sūnaus, paliko 
jį be skatiko kišenėj ir be jokios paramos. 

Nuo pat gimnazijos ketvirtos klasės toliau ėjo mokslus pats 
užsidirbdamas lėšų. 

Dar gimnazijoj žiemą ir vasarą mokė kitus ir pats uoliai mo¬ 
kėsi. Tėvas su juo tesusitaikė sunkiai susirgęs, Petrui jau esant 
aštuntoj klasėj, bet jokios paramos sau iš jo Petras ir toliau nebe¬ 
ėmė. 

Ne tik iš paties savo uždarbio mokėsi, bet dar gimnazijoj 
pradėjo dirbti lietuvių spaudos platinimo darbą. 

I tą darbą įtraukė jį buvęs anais laikais gimnazijos mokyto¬ 
jas a. a. Petras Kraučiūnas. P. Kraučiūno pakalbintas daryti tais 
laikais moksleiviui pavojingą lietuvių spaudos propagandą tarp 
kaimiečių, Petras Radzvickas gana sėkmingai atlikdavo tą darbą 
iki baigė gimnaziją. 

Baigęs gimnaziją, buvo priimtas į Maskvos universiteto me¬ 
dicinos fakultetą. Uždarbiaudamas pamokomis, šiaip taip pra¬ 
gyveno pirmą ir antrą universiteto kursą. Trečiame kurse gavo 
lietuviams studentams skirtą stipendiją ir su dideliu įtempimu 
toliau studijavo medicinos mokslą. 

Nuo pat pradžios savo Maskvos gyvenimo aktyviai daly¬ 
vavo slaptame ,,Lietuvių studentų būrely“. Nevengdamas ir 
latvių susitikimų. Vasaros metu viešėdavo tėviškėj. Tais laikais 
susipažino su karštu lietuviu ir uoliu lietuvių spaudos platintoju 
Kalvarijos vikaru kun. Grinevičium. Prisidėjo ir P. Radvickas 
prie to darbo. Taip bedirbant trečią atostogų vasarą rusų poli¬ 
cija P. Radzvickui surašė protokolą ir patarė ,.ramiai gyventi“... 
Ketvirtą vasarą vėl žandaras padarė kratą ir surašė protokolą. 

Universitetą baigė 1897 m. ir gavo gydytojo laipsnį ,,su pa¬ 
žymiu“. Grįžo tėviškėn ir rengėsi apsigyventi kuriame miestely. 
Rusai neleido Lietuvoj gyventi. Tik grįžusi po poros savaičių iš¬ 
kvietė į Suvalkų gubernijos žandarų valdybą ir ten žandarų pul¬ 
kininkas K., kurio būdamas 8 klasės gimnazistu Marijampolėj 
Petras mokė vaikus, dabar įspėjo jį, kad esąs įtartas lietuviškoj 
propagandoj ir kad iš Varšuos esąs gautas įsakymas ištremti jį. 
„V miestą ne stolj otdalionnyja“... Žandarų pulk. K. Todėl pa¬ 
tarė P. Radzvickui verčiau pačiam, kol dar neištremtas, apleisti 
jo tėviškę. Išvykti patarė kuo greičiausiai. 

Tada grįžo į Maskvą. Buvęs jo mokytojas prof. A. V. Ma- 
klakovas pasiūlė likti prie akių ligų klinikos ir specializuotis. 
Šiaip taip apsirūpinęs medžiagiškai, pradirbo Maskvos akių kli¬ 
nikoj ir kituose institutuose penkerius metus, praėjęs visus laips¬ 
niu: eksterno, virš etatinio ordinatoriaus. Per tą laikotarpį pa¬ 
rašė kelis mokslo darbus toj specialybėj, apgynė disertaciją ir 
gavo medicinos daktaro laipsnį. Pasiūlytas prof. A. A. Krin- 
kovo, buvo Maskvos medicinos fakulteto tarybos vienu balsu 
išrinktas akių klinikos viršetatiniu asistentu ir privatdocentu. 
Dėl katalikybės nepatvirtino Maskvos universiteto docentu. 

Atsisakė tvirtinti, kaip kataliką, švietimo ministeris Bogolie- 
povas, nors specialiai buvo nuvykęs į Petrapilį patvirtinimo pra¬ 
šyti Maskvos akių klinikos direktorius prof.A.A. Krinkovas ir 
Maskvos universiteto medicinos fakulteto dekanas prof.J.E. Klei¬ 
nas... Iš Petrapilio grįžęs senelis Kleinas, labai norėdamas palikti 
D-rą P. Radzvicką universitete karštai įkalbinėjo pereiti į stačia¬ 
tikių tikybą, žadėdamas pats atlikti už jį visus formalumus. Šir¬ 
dingai padėkojus už visas pastangas Dr. P. Radzvickas atsisakė 
keisti tikybą, nes, girdi, toks ten tebus ir mokslas, jeigu jis pa¬ 
reis tik nuo tikybos pakeitimo. 

Prieš apleisdamas Maskvą Dr. P. Radzvickas dar pasidar¬ 
bavo kurį laiką ausų, nosies ir gerklės ligų klinikoj pas pagarsė¬ 
jusį Stan. F. fon Šteiną. Taip pat buvo gana plačiai apsipažinęs su 
šia specialybe pas privatdocentą Nikolskį. 

Baigdamas darbą Šteino klinikoj, Smolensko gubernijos gy¬ 
dytojų suvažiavimo buvo išrinkta Smolensko gubernijos žemie¬ 
čių ligoninės akių, ausų, nosies ir gerklės ligų skyrių vedėjų. 
Gavęs iš policijos departamento leidimą, persikėlė į Smolenską. 

Smolenske iš naujo suorganizavo jam pavestus ligoninės sky¬ 
rius. Užmezgė santykius su Smolenske gyvenusiais lietuviais. 
Padėjo kiek galėdamas vėliau iš Maskvos ir iš Lietuvos atitrem- 
tiems lietuviams. Dar Smolenske įstojo į Lietuvos mokslo dr-ją. 
Drauge su Povilu Matulioniu, Jonu Moigiu ir Konstantu Baronu 
po ilgų vaikščiojimų ir maldavimų gavę leidimą, įsteigė „Lietu¬ 
vių savišalpos d-ją“. Tuo būdu tegalėjo sujungti ir įtraukti į tau¬ 
tišką darbą visus Smolenske ir jo apylinkėse gyvenusius lietu¬ 
vius. 

Didžiojo karo metu, subėgus į Smolenską labai daug.tremti¬ 
nių iš Lietuvos, buvo ten suorganizuotas beturčiams lietuviams 
šelpti komitetas, kurio iždininku velionis buvo nuo pat įsteigi¬ 
mo iki likvidavimo. Visi to komiteto posėdžiai, vieši susirinkimai 
ir vėliau mitingai būdavo velionės bute. Dar ir vėliau teko ve¬ 
lioniui drauge su Jasaičiu ir Magiu sudaryti naują komitetą iš 
Lietuvos atvežtiems ir Smolensko kalėjime baisiomis sąlygomis 
laikomiems bolševikų įkaitoms šelpti, kuriuos bolševikai buvo 
paėmę besiverždami į Lietuvą. Čia teko pridėti daug vargo. Mai¬ 
nais grąžinant įkaitus tėv)?nėn, kiek ištesėta, buvo jie aprūpinti 
ir kelionėn. Įkaitoms išvažiavus, bolševikų čekistai daug kartų 
iškrėtė velionies bute. Pagrobė viską, ką tik rado. Dar ankščiau 
bolševikai buvo konfiskavę visą nekilnojamą velionies turtą ir 

indėlius bankuose. Tuo budu Smolenske velionis neteko viso 
per daugelį metų sunkiai uždirbto turto ir bolšenkai vos nesušau- 
dė jo. 

1920 m. birželio 22 d. bolševikai buvo areštavę jį, kaip 
,.buržujus įkaitus šelpusio komiteto pirmininką“. Buvo apkaltin¬ 
tas dalyvavimu kontrevoliucijoj ir pasmerktas sušaudyti. Buvo 
prieš sušaudant nakčiai įmestas į gubčekos rūsį, kuriame buvo 
iki kaulelių dvokiančio dumblo ir nebuvo net taburetės. Ryto¬ 
jaus dieną tačiau išgelbėjo jį nuo mirties jo laboratorijos ligo¬ 
niai — dauguma kaimiečiai ir neturtingi miestelėnai. Įniršę žmo¬ 
nės, apsupę čekos komendantūrą, tol reikalavo paleisti „jų gy- 
dytoją , iki čeką nusileido, ir išlikęs nesušaudytas velionis gin¬ 
kluotų čekistų būdavo kiekvieną rytą iš čekos atvedamas į savo 
laboratoriją ir, saugojamas sargybinio, visą dieną priiminėdavo li¬ 
gonius ligi 8 vai. vakaro, kad būdavo nakčiai vėl grąžinamas į 
čeką. Taip teko dirbti 4 mėnesius ir 19 dienų. 

1921 m. pavasarį gavo iš vyriausios čekos leidimą grįžti į 
Lietuvą ir, senų savo pacientų padedamas, per dvi dienas atsi¬ 
dūrė Latvijoj. Iš ten 1921 m. gegužės m. 1 d. atvyko į Kau¬ 
ną parsiveždamas žmoną, vienintelį sūnų Petrą, 26 osmarkes viso 
savo turto po 56 metų labai darbingo amžiaus. 

Velionis pirmas norėjo grįžti Lietuvon, kai tik bolševikai 
paskelbė obalsį, kad kiekvienas pilietis turi teisę apsispręsti tau¬ 
tiškai. Velionis tada bolševikų valdžiai Smolenske raštiškai pa¬ 
reiškė, kad tik priverstinai gyvenęs daugiau kaip 20 m. Smolens¬ 
ke ir kad būtinai norįs su šeimyna grįžti į savo tėvynę. Bolše¬ 
vikų valdžia tačiau taip ilgai neišleido jo, kaip reikalingo sovietų 
respublikai specialisto. 

Toks, pasak paties prof. velionies paliktos autobiografijos, 
buvo tikrais erškėčių keliais pasiektų mokslų ir iš savo Tėvynės 
ištremto lietuvių veikėjo tremtinio nedalios sunkus gyvenimas 
Rusijoj, iki galop vos teišvengęs sušaudymo, sugrįžo senatvei į 
nepriklausomą Lietuvą. 

Tik atvykęs į Kauną, velionis po trijų dienų įstojo savano¬ 
riu mūsų kariuomenėn ir buvo paskirtas karo ligoninės ausų, no¬ 
sies ir gerklės ligų skyriaus vyreniu ordinatorium. — „Darbo ra¬ 
dau daugybę. Dirbau, kad nors baigdamas savo gyvenimą ga¬ 
lėjau tautiečių labui pasinaudoti savo daugmečiu patyrimu“ — 
parašė autobiografijoj pats velionis... 

1921 m. liepos mėnesį buvo komandiruotas apvažinėti visas 

kariuomenės dalis ir išaiškinti akių ligų paplitimą. Atlikus tą 
darbą rudenį jam buvo pavestas taip pat karo ligoninės akių sky¬ 
rius. Padirbęs karo ligoninėj apie ketverius metus, buvo pakel¬ 
tas tų pačių karo ligoninės skyrių konsultantu. 1924 m. spalių 
mėn. medicinos fakulteto tarybos buvo išrinktas profesorium ir 
ausų, nosies ir gerklės ligų katedros vedėju. Turėdamas daug^ 
darbo ir rūpesčių organizuojant ausų nosies ir gerklės ligų uni¬ 
versiteto kliniką. 1926 m. lapkričio mėn. pasitraukė iš kariuome¬ 
nės. Už nuopelnus yra gavęs Vyties kryžių. 1930 m. buvo pa¬ 
skirtas Vytauto Didžiojo universiteto ausų, nosies ir gerklės ligų 
klinikos direktorium. Jo rūpesčiais daugiausia pastatyti ir da¬ 
bartiniai gražūs ir patogūs klinikos rūmai. 

Velionies artimiausias auklėtinis med. d-ras Juozas Zubkus, 
Vytauto Didžiojo universitete ausų, nosies ir gerklės ligų klini- 
kos gydyojas yra velionį charakterizavęs kaip nepaprastai gera¬ 
širdį bei sąžiningą gydytoją ir labai gerą viršininką mokytoją. 

Ir Lietuvoj visą laiką velionis gyveno grynai mokslui ir ligo¬ 
niams. Jisai ypatingai mylėdavo ligonius. Tą jausdavo ir jo pa¬ 
cientai. Jie taip pat jį mylėdavo. Ir klinikoj jis padarydavo li¬ 
goniams ypatingą įtaką. Pačiai klinikai jis taip pat buvo atida¬ 
vęs visą savo sielą. Privačioj praktikoj neturtingus ligonius jis 
paprastai gydydavo dovanai. Ir savo auklėtinį d-rą J. Zubkų 
jis mokė už gydymą iš ligonių teimti tik iš tų, kas gali sumokėti, 
ir tik tiek, kiek kuris gali. 

Paskutines gyvenimo dienas sunkioj ligoj nepaprastai rūpes¬ 
tingai velionį slaugino Dr. Atkočiūnas ir klinikos sesutės, ypač 
sesuo Matulionienė, kuriai teko drauge su velioniu dirbti per išti¬ 
sus dešimt metų. Lankė ligonį dar gydytojai Dr. Parčevskis, 
Dr. Kairiūkštis ir prof. Bagdonas. Mirė, greičiausiai nuo vidurių 
šiltinės. Mirdamas pareiškė pageidavimą, kad į paskutnę poilsio 
vietą į kapus palydėtų jį senas jo draugas kan. J. Tumas arba 
karo ligoninės kapelionas kun. A. Sabaliauskas. 

Paliktam testamente, paties velionies prieš mirštant paskelb¬ 
tame akivaizdoje medicinos fakulteto dekano prof. Lašo ir D-ro 
J. Zubkaus, kaip jau žinome, yra 1000.000 litų paskyręs Vytauto 
Didžiojo universitetui, kad iš to kapitalo procentų teiktų stipen¬ 
dijas neturtingiems lietuviams studentams, kurie gerai mokosi. 
Tuo būdu kasmet, ligi gyvuos tas universietas, galės iš tų pro- 
centų gauti keturi studentai po 200 lt. mėnesinę stipendiją per vi¬ 
sus 9 mokslo mėnesius. Be to, savo paskutinėj valioj velionis 
yra dar 10.000 lt. paskyręs būsimai kurčių ir nebylių mokyklai. 

JUOZAS AKELAITIS. 

Juozas Akelaitis gimė 1880 m. Paežerėlių km. Liudvinavo 
v. Spaudos draudimo metu platino „Varpą“, „Ūkininką“, „Vie¬ 
nybę Lietuvninkų“ ir kt. Marijampolės apylinkėse. 1901 m. 
belipdant atsišaukimus „Broliai lietuviai, nepasiduokime masko¬ 
liams“ nakčia buvo rusų žandarų apstotas, bet atsišaudydamas 
pabėgo, o kitą naktį savo ūkyje žandarų suimtas, kalinamas apie 
metus laiko Kalvarijos kalėjime, vėliau 4 met. ištremtas į rytų 
Sibirą. Tuo metu buvo nariu slaptos lietuvių draugijos „Arto¬ 
jas“, Marijampolėje; rašė į „Ūkininką“ ir kitus laikraščius sla¬ 
pyvardžiu „Pašešupis“. 

1905 m. sugrįžęs iš ištrėmimo, dirbo Marijampolės „Šviesos“ 
draugijoj, kurią vėliau rusų valdžiai uždarant buvo kalinamas 
arti metų laiko Kalvarijos kalėjime ir ištremtas iš Suvalkų krašto 
visam karo būvio laikui. Kurį laiką Vilniuje dirbo „Naujosios 
Gadynės“ administratorium. Čia buvo suimtas, 3 mėn. kalina¬ 
mas Vilniaus Lukiškių kalėjime ir ištremtas iš Vilniaus. D. 
Karo metu tremtiniu buvo išvykęs į Rusiją, apsistojo Mogilevo 
mieste, bet iš šio miesto žandarų buvo ištremtas ir įkurdintas 
Šklovo miestelyje, kur dirbo lietuvių tremtinių komitete ir 1917 
m. atstovavo vietos lietuvių kolonijai Rusijos lietuvių Seime Pe¬ 
trapilyje. Sugrįžęs iš Rusijos savo apylinkėje dirbo ir tebedirba 
visuomenės darbą. 1926—27 m. buvo atstovu Lietuvos seime, 
valstiečių liaudininkų frake. (Žiūr. Liet. enc.). 

MYKOLAS AKELEVICIUS. 

Mikalojus Akel. gimė 1829 XII. 6 d. Ciuderiškių k. Mari¬ 
jampolės ap. Tėvas Adomas buvo išvarytas į katorgą už daly¬ 
vavimą 1831 m. sukilime ir ten mirė (pagal kitus mirtinai už¬ 
plaktas Lietuvoje 1831 m.). A. vienas pats augo pas motiną. Pen¬ 
kiolikos metų A. 1845 įstojo į Marijampolės progimnaziją. Ket¬ 
virtoje klasėje jam esant mirė ir motina, tad mokslas nutrūko. 
Po to gana ilgai mokytojavo po dvarus, pagaliau apie 1850 m. 
buvo Varšuvoje, mokė ir pats mokėsi, išmoko daugelio kalbų, 
ėmė rašinėti lenkų laikraščiams. Lankė panemunes. Lenkuose 
ėmus kilti susidomėjimui lietuvių kalba, A. panoro plačiau pa¬ 
tiems lietuviams dirbti. 1857 m. M. Bieliuskiui išdėstė reikalin¬ 
gumą lietuviams savo literatūros (laišką išspausdino M. Bielius- 


16. Marijampolės apskritis. 

kis „Tekoj“ 1858 m. Nr. 3). 1858 m. su Simanu Daukantu apsi¬ 
gyveno Pakuršėje pas Svirlaukio dvar. Smuglevičių. Lietuvy¬ 
bės idėją A. suprato romantiškai, kaip meilės idėją, šviesiomis 
spalvomis vienybėje lietuvių su lenkais. Mėgino rašyti eilėmis 
lenkiškai ir lietuviškai (išspausdino: Wience S. Gachowiczovi 
1858 m. ir kit.; taip pat Kzym. Kat. kai. na 1898 m.), bet nesise¬ 
kė. Ėmės rinkti medžiagą dideliam žodynui — lietuvių su dau¬ 
gybe kitų kalbų ir kartu nuolatos bendradarbiavo Kirkovo „Kur- 
jer Wilenski“. Nusimanė daug galįs padaryti, o nebuvo kas pa¬ 
deda pinigais. Suėjęs arčiau su Kirkovu, atstovaujančiu rusams 
palankiai Lietuvos lenkų srovei, pirmą kartą lietuvišku spausdin¬ 
tu žodžiu pasirodė 1858 m. rinkiny, paskelbtame įvairiomis kal¬ 
bomis Vilniuje carui Aleksandrui II pagerbti; ten įdėtos Dau- 
kanto peržiūrėtos jo eilės: Jo Milestaj Szviesiausiam Ciesoriui 
Aleksandraj II (pasirašė vargdienis isz Lietuwos vvardan sawo 
broliu). Per Kirkovą suėjo su J. J. Kraševskiu ir šiam Žitomie- 
riuje sudarius draugiją liaudžiai knygelėms aprūpinti, pasiūlė 
bendrą draugiją lenkiškoms ir lietuviškoms knygelėms leisti, nes 
platus visuomenės judėjimas be kaimiečių esąs negalimas. Kra¬ 
ševskiui A. sumanymui pritarus, kai kurie Lietuvos bajorai (Vii. 
Radvila, Ir Oginskis, Karpius, Bistramas, Pšeciševskis, Šemeta) 
sudėjo pradžiai reikalingų pinigų. Ir. Oginskis pasikvietė Ake¬ 
laitį į Rietavą, žadėdamas įtaisyti spaustuvę, bet neįtaisė, o kny¬ 
gelėms leisti leidimą gavo. Vysk. Valančiui leisti A. redaguoja¬ 
mo laikraščio („Pakeleivingas“) rusai neleido, kaip ir Gvinskiui 
leisti „Aitvaro“ (ž.). Tačiau visą eilę knygelių A. gavo išspaus¬ 
dinti 1860 m. išleido Elementarz dla chlopcovv wiejskich przelo- 
žony na litevvsky jęsyk. Lietuviškas Elementorius; Kwestorius 
po Lietuvvą \važinėdamas žmonis bemokinąsis, Lamentorius ar¬ 
ba pradžia mokslo sudėta mažiems waikeliams. Kasztu Kuni- 
gaikszszia Oginskia isz Rytowa (daug kartų spausdintas vėliau 
Prūsuose), Malda pas Swencziausiu Pannu Marijų, Swejka Ma¬ 
rija, Gyvenimas Panos Szwencziausios, Tėwe musu malda vviesz- 
paties Iszganytojaus. Ne visi A. rūpesčiams lietuvybe pritarė: 
spėjo jį turint separastinių tikslų — sudaryti savaimingą Lietuvą. 
Negavęs mokytojo vietos Vilniuje, apsigyveno Survilišky pas 
Kudrevičių. Čia, norėdamas lenkų šviesuomenę supažindinti su 
lietuvių raštais, proza išvertė į lenkų kalbą Duonelaičio „Metų 
laikus“. Sako, rengęs botaniką, rinkęs patarles etc. Tuo pačiu 
laiku įsitraukė į to laiko sukilimo ruošimo politiką ir jai agitavo, 

„atsikratęs nuo laikino apsvaigimo“ (rusų carui). Revoliucijos 
reikalui išvertė kelias patriotines lenkų giesmes (išsp. 1862 — 
Giesmės nabožnos), rašė ir spausdino atsišaukimus (1861 m. 
Gromata Wylniaus senelio ir Pasaka senelio). Lenkiškai pasi¬ 
rašydavo: Chlop z povviatu Marjampolskiego, Bartosz z Czode- 
ryszek, lietuviškai Cziuderiszkiu Mikalojus ir kt. Ragino žmo¬ 
nes sukilti. Pasiuntus jam 1861 savo atsišaukimus į Prūsus 
spausdinti (per Bucevičių), vokietis spaustuvninkas Horch įdavė 
užsakytojus rusams, bet Kudrevičiaus suklaidinta policija A. ne- 
pagavo, tik iškėlė jo padėjėjams bylas. A. paspruko į Prūsus, 
paskui i Paryžių, j demokratų pratiją. Dirbo lenkų bibliotekoj 
Sukilimui prasidėjus, Akelaitis negrįžo vėl agituoti; rašinėjo lie¬ 
tuviškus atsišaukimus, tiekė ginklų, buvo paskirtas Augustavo 
vaivadijai Laik. vyriaus, komisoriaus padėjėju. Mėgino leisti lie¬ 
tuviams laikraštį (1864 „Žinia apie Lenkų waina su Maskolejs“). 
1864 vėl grįžo į Paryžių, vos nepatekęs į vokiečių kalėjimų. Dirbo 
kontorose, vedė pracūzę, tapo prancūzų piliečiu. 1870 laikė pas¬ 
kaitų apie lietuvių tautų. Virto slavofilu. Svajojo apie visų slavų 
bendrijų su rusų carų priešaky, kurstė Kirkovų įsteigti tam tikrų 
periodinį organų (1872 „Gazeta Torunska“ Nr. 198 išsp. jo 
straipsnį „Stovvarzyszenie międzynarodowe“). Tarės suradęs 
raktų visoms kalboms per lietuvių kalbų pažinti, 1870 tarėsi su 
V. Medekša dėl leidimo trimis kalbomis žurnalo—Zmovva—Kuo¬ 
pos susitarimas — Hromadzki zhovvor. 1885 Petrapilyje Vytau¬ 
to slap. išspausdino: Rzut oka na starožytnošė narodu litewskie- 
go, 1887 Paryžiuje — List otvvarty do Leonarda Wiedzwieckiego, 
kur išdėsto savo pažiūras į liet. gramatikų. Jam jau mirus, 1890, 
V. Goštautas išleido Poznanėj A. Gramatyka języka litewskiego. 
Glosownia. Lietuvių periodinei spaudai atsirandant, šį tų ir ten 
rašinėjo: Nevv Yorko „Lietuviszka Gazieta“ 1879, Nr. 11 įdėjo 
jo laiškų iš Paryžiaus, „Auszra 1884 Nr. 5-6 Gromatų brolio 
A isz Paryžiaus, ir 1885 Nr. 7-8 Lietuviškuoju kunigaikščių 
vardus. (Žiūr. Lietvišk. enkciklop.). 


VINCAS AKELAITIS. 


\ incas Akelaitis gimė 1888 Paežerėlių km. Liudvinavo vai. 
Mokslus ėjo Marijampolės ir prof. Seimino gimnz. Novo—Alek¬ 
sandrijoj (Pulavuose), Liublino gub. 1924 baigė aukštuosius 

kooperacijos kursus, lankė Liet. Universiteto teisių fakul¬ 
tetą. Dar Marijampolėje dalyvavo slaptose moksleivių kuope¬ 
lėse ir 1905 revoliuciniame judėjime; vėliau dirbo Suvalkų gub. 
lietuvių švietimo draugijoj „Šviesoj“; rašinėdavo į „Vilniaus Ži¬ 
nias“ slapyvardžiu „Vincas iš Paežerės*. Už dalyvavimą visuo¬ 
meniniame darbe rusų valdžios buvo kalinamas Suvalkų kalėji¬ 
me; dėl persekiojimų išvyko į Š. Ameriką. Čia kurį laiką nuolat 
dirbo lietuvių periodinėje spaudoje Čikagoje. Sugrįžęs į Lietuvą 
pateko į rusų kariuomenę, kurioje išbuvo iki pasaulinio karo pa¬ 
baigos. 

Karo metu begyvendamas Saratovę dalyvavo lietuvių trem¬ 
tinių kolonijos gyvenime; 1917 atstovavo Saratovo lietuvių kolo¬ 
nijai Rusijoj lietuvių seime Petrograde ir kitose konferencijose. 
1918 m. sugrįžęs į Lietuvą, dar vokiečių okupacijai esant, savo 
krašte organizavo vietos savivaldybes. 1919 stojo į valstybės 
tarnybą ir be pertraukos dirba darbo ir socialinės apsaugos sri¬ 
tyje. Sutvarkė ir išleido: „Įstatymai darbo srityje Lietuvoj“ 
(Kaunas 1922 ir 1927). 


KAZYS BORUTA. 

Kazys Boruta gimė 1905 L 6 d. Kūlokų k. Liudvinavo v. 
Mokslus ėjo Liudvinavo pradž. mokykloj. Maskvos gimn., Ma¬ 
rijampolės „Žiburio“ gimn.. Mokytojų seminarijoj, Lietuvos uni¬ 
versitete (1924—1926) ir Vienos univ. (1926—1930). Studijavo 
literatūrą, istoriją ir filosofiją. 1927 pabaigoj ir 1928 pradžioj 
gyveno Rygoje, o 1930—1931 m. Berlyne. 1924—1925 m. skai¬ 
tė paskaitas V. Kudirkos liaudies univ. Kaune. Tuo pat metu 
dalyvavo studentų soc. aušrininkų dragijoje ir dirbo darbininkų 
profesinėse sąjungose ir jaunimo organizacijose. 1926—1927 m. 
dalyvavo organizuojant socialistų revol. maksimalistų sąjungą; 
dėl to turėjo emigruoti į užsienį. 1931 m. rudenį grįžo Lietuvon. 
1933 m. kariuomenės teismo teistas dėl nelegalaus politinio vei¬ 
kimo ir pasmerktas 4 metams sunkiųjų darbų kalėjimo. 

Rašinėjo nuo 1924 m. Aušrinėje, Audroje, Kultūroje, Tre¬ 
čiam Fronte, Lietuvos Žiniose, Darbe, pasirašinėdamas pavarde 
ir slapyvardžiais: K. Lino, -nis, V. Vandra, V. Dovinė. Išleido 
poėzijos rinkinėlius: Alo! 1925, Dainos apie svyruojančius gluos¬ 
nius 1927 m.. Duona kasdieninė 1933 m.; proza: Namas Nr. 13 

1928 m. ir Drumstas arimų vėjas 1923 m., Išv. Panait Getrati 
Baragano dagynas 1932 ir R. Rollando Jeau-Christophe. K. B. 

stiprios, originalios išraiškos poetas, priklauso neorealistinei 
krypčiai, pagrįstai visuomenine ideologija. Keletas jo straipsnių, 
eilėraščių yra išversta lenkų kalba ir spausdinta Vilniuje ir Var¬ 
šuvoj. Lenkų kalba ruošiamas atskiras jo eilėraščių vertimų rin¬ 
kinys. 


VLADE ARMINAITE. 

y. Arminaitė gimė 1894 II 24 Marijampolėje. Baigusi 5 kl. 
Marijampolėje, 1911 išlaikė pradžios mokyklos mokytojos egz. 
1913 paskirta Noragėlių (Alytaus aps.) pr. mokyklos mokytoja. 
Karo metu Voroneže lankė mokytojų institutą. Lietuvon su¬ 
grįžusi dirbo mokytojo darbą Noragėliose, pavyzdinėj mokykloj 
prie ,,Saulės mok. seminarijos ir Šančiuose. Išsp. knygelę Blai¬ 
vaus jaunimo auklėjimo reikalu 1922. 


JONAS BALTRUKONIS. 

Jonas Baltrukonis gimė 1896 X. 12. Gudupių k. Liudvinavo 
v. 1913 VIII. 29. išvyko Amerikon. Daugelio Amerikos lietuvių 
draugijų narys ar organizatorius. 1919 m. išleido dvi dramas: 
,,Meilės paslaptybės ir Brolžudys ir 1920 m. ,,Nepavykusi mei¬ 
lė“. Suorganizavo dramos teatrališką dr-ją ir vaidino lietuvių 
kolonijose. 


XII 

SASNAVOS VALSČIUS. 


SASNAVOS BAŽNYČIA. 


Senoji bažnyčia buvo pastatyta 1817 m. rūpesčiu šen. Mari¬ 
jonų ir parap. lėšomis. Tai buvo kapų koplyčia ir čia šventadie¬ 
niais atvažiuodavo kunig. marijonai laikyti pamaldų. Nuolati¬ 
nio kunigo čia nebuvo. 

Nuo 1904 m. spalių 1 d. įsisteigė iš Marijampolės fili- 
jos parapija. Parap. įsteigėjas ir naujosios bažnyčios statytojas 
yra kun. Stanislovas Cėsnas. 

Naująją bažnyčią ėmė statyti 1928 m. rudenį buvo padaryti 
pamatai. Nors krizio laikai statybą trukdo, bet jau einama prie 
galo. 

Baudžiavą panaikinus ūkininkų gerovė ir nuotaika buvo 
labai pakili. Rodos, Sasnavos valsčius prieš D. karą nebuvo. 
Sasnava tuomet priklausė prie Kvietiškio valsčiaus. Atgavus Lie¬ 
tuvos nepriklausomybę, kilo sumanymas steigti Sasnavos valsčių 
Sasnavos miestelyje. Pirmas viršaitis ir Sasnavos valsčiaus kū¬ 
rėjas buvo Selmys Antanas, gyv. Sulemos — Būdos kaime, ir 
tuometinis Sasnavos R. k. parapijos vargoninkas Kavaliauskas 



Sasnavos senoji bažnyčia. 

Julius, kuris net iki 1924 metų buvo valsčiaus sekretorium. Ka¬ 
dangi valsčiaus savivaldybė dar nėra įsteigusi prieglaudų, todėl 
valsčiaus ribose elgetavimas dar yra. Valsčiaus ribose I, II ir 
III rūšies keliai yra jau tinkamai nužvyriuoti ir visur pastatyti 
betoniniai tiltai. Be to, daroma žygių visus kreivus kelius kiek 
galima ištiesinti. 

Valsčiaus ribose dūminių pirkių nėra. Šiaudais dengtų pir¬ 
kių yra apie 500; apalfabetų apie 60 žmonių; pasitaiko pavardžių: 
Dūdonis, Mieldažys, Marcinkevičius, Krunglevičius, Pačėsa. 



Sasnavos naujoji bažnyčia. 


Valsčiaus ribose yra 2 dideli durpynai: Sulemos—Būdos 
kaime apie 15 ha ploto durpyno, kuris priklauso atskiriems savi¬ 
ninkams. Šiame durpyne kasmet išdirbama durpių apie 
2.000.000 štukų, kurias suvartoja savininkai savo reikalams ir iš¬ 
veža į Marijampolės rinką parduoda. Šiame durpyne pagamin¬ 
tos durpės lyginamos su geriausiomis Lietuvoj pagamintomis 
durpėmis. Podvengliskos kaime yra durpynas apie 10 ha ploto> 
kuris priklauso atskiriems savininkams. Šiame durpyne durpių 
pagaminama mažiau, kurias suvartoja savininkai savo reikalams 
ir parduoda Marijampolės rinkoje. 

Iš žuvusių kovose dėl Lietuvos nepriklausomybės pažymėti- 
iias majoras Ramanauskas, kilęs iš Podgelumbiškių kaimo ir pa¬ 
laidotas Sasnavos’kapuose, be to, Blažys ir Makarevičius. 

Yra Motiejaus Gudaičio žemės plote senkapiai, kapinaitėmis 
vadinami. Randa žmonių ir arklių kaulų įvairių metalinių sag¬ 
telių ir p. kapinaičių yra apie 1/2 ha, o neišarta 10 a. Pirmesnis 
kapinaičių savininkas p. Vogonis bandęs kapinaites išarti, bet 
nesidavė: jautis koją nusilaužęs. 

Po 1906 m. prancūzai buvo atvažiavę pinigų ieškoti. Klau¬ 
sinėjo didelio akmens. Pasakotojas spėja, kad akmenį, o gal, ir 
pinigus sunaudojęs p. Vogonis. 

Vokiečiai užeidami 1915 m. pavasarį sudegino trobas viso 
pašešupio gyventojų: Adomo Kaptainio, Kazio Vaišnio, Antano 
Juso, Mato Kriščiūno, Motiejaus Gudaičio, Vinco Bosikio ir El¬ 
zės Bosikienės. Rusai sudegino papilvio gyventojų — Degučiv 
Kazio, Kačiono Stasio, Ambraziejaus Jono, Plikūnienės Ievos ir 
eigulio Bosikio Jurgio. Vokiečiai užėmę, tų pačių metų rudenį, 
atėmė gyvulius, ypač nuo padegėlių, nes jiems sunkiau buvo pa¬ 
slėpti . 

Prie dabar naudojamų kapų, kurie yra 0,5 km. į šiaurę nuo 
senkapių — Kapinaičių yra palaidoti 3 rusų kareiviai. Vienas — 
Petras Juozaitis (Lygumų valsč., Kauno gub.?) — palaidotas 
pačiuose kapuose, o du nežinomi šalia kapų — griovyje. Jų la¬ 
vonus rado jau „smarkiai atsiduodančius“ ir vietoje apmetė že¬ 
mėmis. 

Mokyklos: Sasnavos 2 komplektų, įsteigta 1919 m.; Sule- 
mos—Būdos 1 kompl., įst. 1925 m.; Podgelumbiškių 1 kompl., 
ist. 1928 m.; Pasienių 1 kompl. (Voveriškių km.), įst. 1928 m.; 
Surgučių 1 kompl., įst. 1928 m.; Cystos—Būdos 2 kompl., įst. 
1929 m.; Gyviškių 1 kompl., įst. 1930 m.; Smalinyčios (Gabavos 
km.) 1 kompl., įst. 1930 m.; Nendrinių, 1 kompl., įst. 1930 m. 

Dvarai: Vengliškio išparc. 1922 m., naujakuriai sudarė 
Noragėlių km.; Elzbietiškis išparc. 1922 m. — Tautkaičiai; ir 
Gysta — Būda išparc. 1922 m. — Lygumai. 

Malūnai: Purviniškės ir Posieniuos po vėjinį, o Klevin- 
kalny motorinis malūnas. 

Valsč. viršaičiai yra buvę: Antanas Selmys, Jonas Gavėnas, 
Juozas Raulinaitis, Juozas Dabužinskas, Juozas Mačiulaitis, Juo¬ 
zas Raulinaitis, Juozas Černius, Jonas Lenkaitis, Kostas Buragas. 

Sekretoriai: Julius Kavaliauskas, Jonas Morkūnas, Antanas 
Mėšlius, Jonas Svaranavičius, Jonas Kondrackas. 

A. A. MAJORAS KAZYS RAMANAUSKAS. 

Velionis gimė 1894 m. vasario m. 19 d. Kilęs iš Marijam¬ 
polės apskrities. Padgelumbiškių kaimo. Mokslus ėjo Veive¬ 
riuose, 1913 m. baigė mokytojų seminariją. 

Karo mokslus ėjo Vilniuje, 1916 m. baigė karo mokyklą. 
Apie majoro Ramanausko tarnybą rusų kariuomenėje žinių ne¬ 
pavyko surinkti. 

Lietuvos kariuomenėje tarnybą pradėjo 1919 m. sausio m. 
29 d. Iš pradžios buvo paskirtas 6 kuopos vadu, nuo vasario 
m. 1 d. 4-tos kuopas vadu. 4 kuopai vadovaudamas a. a. majo¬ 
ras Ramanauskas išvyko su bolševikais kariauti iš A. Panemu¬ 
nės. Už kovose su bolševikais pasižymėjimus gavo „Vyties 
Kryžių“. Kovose su bolševikais vadovauja 4 kuopai, tai laikinai 
eina pareigas 2 bataliono vado. Kautynėse su bermontininkais,, 
ties Radviliškiu, vadovauja 2 batalionui. Lapkričio m. 21 d. a. a. 
majoras Ramanauskas su savo batalionu, kautynėse ties Rdviliš- 
kiu, prasiveržė priešo užpakalin ir užėmė atsitraukimo kelius 
Šiaulių linkui. Priešas buvo priverstas kuo skubiausiai trauktis. 
Mums liko didelis karo grobis Radviliškio mieste. 

1920 m. rugsėjo m. a. a. majorui Ramanauskui teko kariauti 
su lenkais Augustavo miškuose. Uždavinys jam teko sunkus; 
išsklaidytas 2 batalionas turėjo nustumti tolyn keletą kartų di¬ 
desnes priešo jėgas. Nežiūrint susirėmimų su priešu, iš kurių 
žymiausis buvo ties Perskilų kaimu, kur žuvo arti pusės 16 lenkų 
ulonų pulko, batalionas slinko pirmyn. Minimame kaime pasi¬ 
liko bataliono štabas, o kuopos nužygiavo pirmyn. Rugsėjo m. 
5 d. ateina žinia, kad kažkokios lenkų jėgos prasiveržė pro mūsų 
fronto dalis ir užėjo joms į užpakalį. Bataliono vadas tuojau iš¬ 
siuntė apginti savo štabui apsaugą, kuri pradėjo su besiartinan¬ 
čiais lenkų raiteliais mūšį. Apsauga išsilaikė tik 2 vai., nes ne¬ 
spėjo užimti jai nurodytų punktų. Bet daug reiškė ir tos dvi va¬ 
landos; pasiųsti bataliono žvalgai dar spėjo praslinkti pro lenkų 
frontą ir pranešti bare stovinčioms kuopoms apie įvykį, — kuopos^ 
vadovaujamos kapitono K. R., sėkmingai iš lenkų nagų išspruko. 
A. a. majoras Ramanauskas papuolė lenkams į nelaisvę. Atjojo 
16 ulonų pulko X eskadrono vadas. Sužinojęs, kad majoras Ra¬ 
manauskas yra ir prieš jį veikusios dalies vadas, iškeikė jį kuo 
biauriausiais žodžiais, ir pavadinęs majorą Ramanauską lenkų 
nelaimės ties utomi pat kaimu kaltininku šovė į jį iš revolverio. 
Sunkiai sužeistas majoras Ramanauskas sugriuvo, bet kaip stip¬ 
rus lietuvis, matyt surado dar jėgų keltis. Tuomet tas lenkų 
„ricierius“ liepė šauti į majorą trims kareiviams ir patsai dar šovė. 
Tik tuomet majoras Ramanauskas jau amžinai sugriuvo. 

Velionies kūnas tapo vėliau paimtas ir pervežtas į Sasnavą, 
kame ir palaidotas. 

DR. KAZYS GRINIUS. 

Gimė 1887 m. Sasnavos valsč. Marijampolės apskrity. Mari¬ 
jampolės gimnaziją išėjo 1887 m., Maskvos universitetą 1893 m. 
Ko ne visą laiką išgyveno, būdamas laisvai praktikuojąs gydy¬ 
tojas; Marijampolėj, Virbaly, Naumiesty, Pilviškiuose ir Vilniuj. 
„Aušros“ platintojas. „Ūkininko“, „Varpo“, „Lietuvos Ūkinin¬ 
ko“ ir „Lietuvos Žinių“ redaktorius. Spausdinių leidimo „F. 
Bortkevičienės ir K. Griniaus bendrovės“ narys. Marijampolės 
„Šviesos“, „Marijampolės Ūkininkų Draugovės“, Marijampolės 
Ūkio Parodos 1911 m. organizuotojas, Voronežo „Trijųi), Rusi¬ 
jos Lietuvių Tarybos organizuotojas ir narys. Rašinėjo straips- 


9 J- Jablonskis, Pr. Mašiotas ir K. Grinius 

nių į „Balsą Amerikos Lietuvių“, „Šviesą“, „Varpą“, „Ūkinin¬ 
ką“, „Vienybę Lietuvninkų“, „Vilniaus Žinias“, „Lietuvių Tau¬ 
tą“, „Lietuvos Ūkininką“, „Sveikatą“, „Žemę“, „Vilniaus Ka¬ 
lendorių“, ,,Aušrinę“, „Lietuvos Žinias“. Jo plunksnai dar pri¬ 
klauso šios knygutės: „Šveicarija ir jos kalnai“, „Pasaka apie 
carą Mikitą“, „Teisingas žemės valdymas“. Iš mokslo darbų jo 
parašyta: „Medžiaga L. Ivinskio biografijai“, „Kun. Ant. Sa¬ 
vickis“, „Keletas dokumentų Seinų diecezijos istorijai“, „Lietu¬ 
viški botanikos vardai“, „Apie Lietuvos nepriklausomybę“ 
(„Varpe“ 1914 m.). Be to, rusų kalba: „Lečebnaja miestnost 
Goriačevodsk“, „Goriačevodskija Baraki V. Z. S. 1915“, „Tera- 
petičeskoje dieistvije Goriačevodskich mineralnich vod“. 1919 
m. K. Grinius darbavos prie Lietuvos delegacijos Paryžiuje. Iš¬ 
rinktas į Steigiamąjį Seimą. 

1926 m. pabaigoje buvo išleistas dr. K. Griniui pagerbti jo 
70 m. sukaktuvėse jubiliejinis ,,Varpas“. Ten buvo tilpę gražus 
žiupsnys jubiliato atsiminimų, ir kur keletą charaktirengesnių ir 
įdomesnių vietų čia paimu. 

„Pirmieji mano atsiminimai siekia bene 3 metų amžiaus, kai 
aš, pakėlęs dviem metais jaunesnę asloj rėplinėjančią sesutę Mag- 
dutę, surikau: „žiūrėkit, aš Magdę pakeliu“. Bet ją pakėlęs 
tuoj iš rankų išleidau, ji, matyti, susitrenkė, ėmė rėkti ir aš ga¬ 
vau nuo mamos plyčką. 

Gyvenamieji namai mūsų buvo dviem galais, perskirti 
didele tuščia priemene su kamara, prišlieta prie užpakalinės prie¬ 
menės sienos. Ten pildavo bulves, laikydavo burokus, stovėjo 
' girnų lovys su dviem girnom, kur žiemomis šeimyna samalinį 
niūniuodama maldavo ... 

Beaugant atėjo laikas mokytis. Nupirko bene M. B. ele¬ 
mentorių su vėblomis. Mokino pati mama P. Rimšos parodytu 
būdu. Perėjau slebizavojimą .. . Toliau tą patį lementorių pe¬ 
rėjau žodžiu, jau neslebizavodamas. Po to ėmiau skaityt senąjį 
Aukso Altorių. Tokius darbus atlikau bene per dvi žiemas . .. 

Tur būt 1876 m. rudenį nuvežė mane tėtė su mama į Oški- 
nės (Cystos Rūdos) mokyklą, kur mokytojavo mokytojas Nau¬ 
jokas (Nowiak). 

Mokykloj buvo apie 20 vaikų. Mokymas ėjo rusų kalba. 
Kokiai savaitei praėjus mokytojas uždraudė mums lietuviškai 
kalbėti. Tam tikras III skyriaus pastatytas perdėtinis (dežur- 
nas) užrašinėjo, jei ką užgirsdavo lietuviškai kalbant. Moky- 

tojas tokį mokinį išbardavo, kitam už ausies patąsydavo, kitam 
duodavo linija delninių. 

1879 m. rugpiūčio mėn. pavyko išduoti egzaminus į I Mari¬ 
jampolės gimnazijos klasę. Už 120 rublių metams buvau patal¬ 
pintas pas p. Sarankevičienę, prie Šešupės gatvelės į mokinių 
bendrabutį. 



Dr. Kazys Grinius. 

Vakarais nuo nustatytos valandos niekur negalima būdavo 
išeiti. Gimnazijos varpas skambindavo rytais pusvalandžiui 
prieš pamokas ir vakarais tą valandą, kai turi keliaut visi namo. 
Mokinių gimnazijoj tais metais buvo netoli 600. 

Pirmoj paralelėj klasėj su manim, kiek atsimenu, buvo bene 
57 mokiniai, tarp jų: Juozas Penčyla, Jonas Mačys, Antanas Ei¬ 
dukevičius, Vincas Bradūnas, Kijauskas, Šeštokas, Aleksandras 
Vitkauskas, Baranauskas (totorius, paskiau pasienio sargybos 
karininkas, V. Kudirkos aprašytas kaipo Rylojujev), Jonas 
Strimavičius, Saliamonas Banaitis, Juozas Banaitis, Slavėnas, An¬ 
tanas Kudirka. 

Paralelinė klasė skyrėsi tuo, jog tenai buvo žydų, o normali¬ 
nėj jų nebuvo .. 

Keturias klases pabaigęs Selemos Būdoj bebūdamas 1883 
m. gavau kartą iš tėvo pusės pakvietimą važiuoti į Seinų se¬ 
minariją. Pasiūlymas buvo nelabai tvirtas — buvau mat dar 
jaunas, 17 metų, gerai mokinausi, tikėjausi patsai jau sau užlai¬ 
kymą Marijampolėj pamokomis užsidirbti. Dėlto, kai aš pasisa¬ 
kiau norįs dar toliau gimnazijoj mokslą varyti, tėvas nesipriešino, 
ir aš tokiu būdu nukeliavau savo laiku Marijampolės gimnazijos 
V klasėn. 

Jonas Mačys, su kuriuom V klasėj viename suole greta sė¬ 
dėjome, per pamokas įvairių dalykų lietuvių kalba rašinėdavo. 
Jau buvome mes tuomet paskaitę 1883 m. „Auszros“ 10 numerį 
(tiek jų ir išeita tais metais). 

Pradėjome mudu leisti rašytą laikraštį „Prieaušris“, Kėkšto 
ii Varnaičio parašais. Varnaitis tai buvau aš. Prieaušrio išėjo 
keletas numerių .. . Pateko į Kriaučiūno ir Jasulaičio rankas. 
Pagyrė.. .“ 

JOANA-DOMINIKA PAVALKYTĖ-GRINIUVIENĖ 

Joana Pavalkytė-Griniuvienė gimė 1865 m. rugpiūčio 18 d. 
Šikšnių dv. Alvite parap. Vilkaviškio apskr. Mokėsi Marijam¬ 
polėj Prokopavičienės vidurinėj mergaičių privat. mokykloj. Ta 
mokykla buvo vedama lenkų kalba marijono vienuolio kun. V. 
Senkovskio. 

Tėvui mirus, nenorėdama būti motinai sunkenybe, Joana iš¬ 
vyko Petrapilin ir ten dirbo Pipino bibliotekoj ir popierio ekspe¬ 
dicijoj. Iš ten grįžus Marijampolėn, buvo įrengus skalbyklą. 
1896 m. išėjo už dr. K. Griniaus ir su juo g\^veno: Virbaly, Nau¬ 
miesty, Pilviškiuos, Marijampolėj, Vilniuj ir vėl Marijampolėj. 
Kilus didžiajam karui gyveno su vyru Rusijoj Elce, Nalčike, 
Kislovodske. Nelaimei 1918 m. spalių 8 d. Kislovodske Joana 
Griniuvienė buvo bolševikų nušauta. 

Gyvendama Lietuvoje Griniuvienė daug darbavosi ir veikė 
lietuvybės dirvoje. Ji rašinėdavo laikraščiuose slapivarde Dė¬ 
dienė;, ji kūrė ir aktyviai dalyvavo anų laikų garsioj „Šviesos“ 
draugijoj. Jai porą kartų teko ir kalėjime pasėdėti, o kiek kartų 
buvo krečiama ir tardoma, tai nei suskaityti nebegalėjo. „Švie¬ 
soj“ reikalus begindama, Griniuvienė net į Rusijos tų laikų dik¬ 
tatorių Stolypiną kreipėsi ir laimėjo. 

KAZYS DEGUTIS. 

K. Degutis gimė Galginų km. Sasnavos valse. 

1918 m. kaip tik prasidėjo valsčiaus savivaldybės organiza¬ 
vimas, Degutis jau buvo savo kaimo įgaliotiniu, seniūnu. Be to 
jam teko organizuoti Gudelių I-jų valsčiaus savivaldybę ir būti 
revizijos komisijos pirmininku. 

1919 m. Kai buvo paskelbtas pirmas Lietuvos savivaldybių 
įstatymas, Degutis buvo išrinktas nuo Gudelių I valsč. atstovu į 
Marijampolės apskrities taryba, kuri savo pirmame posėdyje ir 
išrinko Degutį Valdybos pirmininku. 

Nuo 1920 m. rugpiūčio 14 d. iki 1925 m. birželio mėn. 12 d. 
K. Degutis buvo savivaldybės Departamento Direktorium. Bedi- 
rektoriaudamas įsteigė „savivaldybės“ žurnalą, ir tas žurnalas jau 
kitų redaguojamas tebeina iki šiol. 

Dabar Degutis yra Vid. Reik. Ministerijoje sąmatos Refe¬ 
rentu. 

PULKININKAS ANTANAS GUSTAITIS. 

Pulk. inr. Antanas Gustaitis yra gimęs 1898 metais, kova 
27 d. Obelinės km. Sasnavos valse. Marijampolės gimnaziją bai¬ 
gęs, studijavo Petrapily keliu institute inžinerijos mokslus. 1919 
m. baigė Kaune aviacijos mokslus prie karo mokyklos ir tapo 
aviacijos karininku. 1928 m. baigė Paryžiuje aukštuosius aviaci¬ 
jos mokslus ir gavo inžinieriaus diplomą. Nuo 1954 m. V. I d. 
yra mūsų karo aviacijos Viršininku. 

Pulk. Gustaitis yra savotiško lėktuvo „Ambo“ konstrukto¬ 
rius. Apdovanotas yra : „Vyčio“ 2 rūš. III laipsnio, italų karū¬ 
nos ord., Vytauto Didžiojo IV laipsn. ord., Lietuvos plieno 
sparnais, francūzų garbės legiono ord., Čekoslovakijos baltojo 
liūto ord., Švedijos ,,Vazos“ II kl. ir 10 metų Liet. Neprikl. me¬ 
daliu. 


KAZLŲ VALSČIUS. 



KAZLŲ BAŽNYČIA. 


Kazlų R.-K. parapija įkurta po didžiojo karo. Klebono 
kun. P. Balasevičiaus rūpesčiu, parapijonių lėšomis čia buvo pa¬ 
statyta 1925 metais medinė bažnyčia. 

Įsteigus čia parapiją klebonu buvo paskirtas kun. Kazys 
Bičkauskas. Jisai Kazluose išbuvo vos pusmetį, išvyko 
Siaurės Amerikon aukų rinkti ir ten pasiliko. Laikinai klebonu 
dar buvo atsiųstas senukas kun. Pranas Adomaitis. Ir tas kuni¬ 
gas pusmetį išbuvęs paliko šią naujai steigiamą parapiją ir apsi¬ 
gyveno emeritu Lukšiuos. Nuo 1923 m. balandžio mėn. yra kle¬ 
bonu ir bažnyčios statytoju kun. Petras Balasevičius nuo Trakų. 

Kazlų valsčius įsteigtas, su būstine Kazlų Rūdos miestely, 
1931 metais sausio mėn. 1 dieną, perkeliant iš Višakio Rūdos baž¬ 
nytkaimio buvusio Višakio Rūdos valsčiaus visą raštinės butą 
ir to valsč. knygas bei bylas, nes Višakio Rūdos valsčius visas 

liko prijungtas prie Kazlų valsčiaus, o buvusiųjų Antanavo ir Gu¬ 
delių I valsčių tik dalys. 

Dabartiniu laiku Kazlų valsčiuje yra 14 seniūnijų kurias su¬ 
daro du miesteliai, dvi geležinkelio stotys, dvi sustojimo vietos 
ir 63 kaimai su bendru žemės plotu I rūšies 7,5 ha., II rūšies 
521,30 ha., III rūšies 5194,31 ha., IV rūšies 1470,44 ha, ir neap- 
dėtos mokesčiais 66,65 ha. Viso 7260,20 ha. Apart to, valsčiaus 
ribose yra valstybinių miškų 18452,83 ha ir valdiškų pasodų 
237,14 ha. 

Gyventojų valsčiaus ribose priskaitoma 7775 žmonės, iš to 
skaičiaus Kazlų Rūdos miestelyje 1785 ir Višakio Rūdos mieste¬ 
ly 550. 

Kazlų Rūdos miestelis įsikūrė tik po kariniais laikais. Prieš 
didįjį karą buvo tik geležinkelio stotis ir keletas privačių gyve¬ 
namų namų, ant geležinkelio bei miškų žinybos žemės. Miestelis 
žymiai prasiplėtė 1925 metais. Žemės Reformos Valdybai pasky¬ 
rus miestelio praplėtimui 300 naujų žemės sklypų, kurie su au¬ 
gančiu ant tos žemės mišku buvo išdalinti įvairiems asmenims 
išsimokėtinai per 36 metus. Dabar miestelyje jau yra viso 314 
gyvenamų namų iš kurių 18 namų dviejų aukštų ir 337 negyve¬ 
nami trobėsiai, gyvenami namai visi mediniai. Gyventojų yra 
1785 asmens iš kurių vyrų 861 ir moterų 924. Tautybės atžvil¬ 
giu: lietuvių 700 vyrų ir 759 moters, žydų — 132 vyrai ir 151 mo¬ 
teris, vokiečių — 19 vyrų ir 7 moters, rusų — 4 vyrai ir 3 moters 
ii lenkų 6 vyrai ir 4 moters. 

Įstaigos yra šios: geležinkelio stotis, valsčiaus savivaldybė, 
policijos I eilės nuovadija, apylinkės teismas, pašto įstaiga, teis¬ 
mo antstolis, medicinos gydytojas, dvi akušerės, dvi dantų gy¬ 
dytojos, veterinarijos technikas ir du privatūs gynėjai R. K. Baž¬ 
nyčia, žydų sinagoga, 5 komplektų pradžios mokykla ir trejos 
kapinės: katalikų, rusų ir vokiečių. Visos nuo karo. 

Prekybos ir pramonės įmonės: 3 garinės lentpiūvės — malū¬ 
nai (viena iš jų sudegusi naujai atstatyta, bet dar nebaigta įreng¬ 
ti), elektros stotis, dvi motorinės stalių dirbtuvės (viena iš jų 
dabar neveikia), 8 staliai be samdomų darbininkų, kalvė, pirtis, 
motorinė šaltkalvių dirbtuvė, cementinių vamzdžių dirbtuvė, li¬ 
monado dirbtuvėse, gyvulių skerdykla, kino teatras, trys kirpy¬ 
klos, du viešbučiai, 8 vyr. rūbų siuvėjai, 7 mot. rūsų siuvėjos, 10 
batsiuvių, 4 mezgyklos, viena vaistinė, du traktieriai, vienas bu¬ 
fetas, viena valst. degtinės parduotuvė, trys manufaktūros krau- 

tuvės, dvi geležies krautuvės, 7 mėsos krautuvės, 25 krautuvės 
maisto bei smulkių prekių. Iš visų prekybos bei pramonės 
įstaigų yra 25 žydų, o visos kitos lietuvių. Turgai esti 2 kartu 
per savaitę; pirmadieniais ir ketvirtadieniais. 



Draugijų yra septynios: 1) Tautininkų, 2) Jaunalietuvių, 3) 
Saulių, 4) Ugniagesių, 5) Vilniui V. S. 6) Katalik. Moterų ir 
7) Pavasarininkų. Orkestras yra vienas, būtent: savanorių ug¬ 
niagesių draugijos. 

Miestelis užima 190 ha. 9877 kv. metr. žemės plotą ir turi 
4 aikštes, 1 sodą, 1 parką, 26 gatves ir virš 340 atskirų sklypų, 
kurių vienas trečdalis dar trobėsiais neužstatytas. Gatvės turi 

bendre^ ilgį 15.486 metr. ir šiuos pavadinimus: 1) Akloji, 2) Al¬ 
girdo, 3) Basanavičiaus, 4) Bažnyčios, 5) Daukšos, 6) Daukan¬ 
to, 7) Dariaus—Girėno, 8) Duonelaičio, 9) Gedimino, 10) Kau¬ 
no, 11) Kęstučio, 12) Kudirkos, 13) Laisvės prosp., 14) Mari¬ 
jampolės, 15) Mindaugo, 16) Miško, 17) Nepriklausomybės par¬ 
ko alėja, 18) Pramonės, 19) Prezidento Smetonos, 20) Strazdo, 
21) Saulių, 22) Vaičaičio, 23) Valančiaus, 24) Vilniaus, 25) Vy¬ 
dūno ir 26) Vytauto. Aikštės yra; Aušros aikštė 4437 kv. metr. 
ploto. Vienybės aikštė 2240 kv. metr.. Turgavietė 2 ha. 1628 kv. 
metr.. Parkas 14 ha. 9373 kv. metr. ir aikštė miestelio pagražini¬ 
mui 1 ha. 2467 kv. metr. ploto. Kaip gatvės taip ir aikštės negrįs¬ 
tos, šaligatviai padaryti tik „Vienybės“ aikštėje, dalinai „Auš¬ 
ros“ aikštėje ir turgavietėje. Gatvėse šaligatvių dar mažai pada¬ 
rytų. Šaligatviai daromi bei padaryti cementiniai. 

Višakio Rūdos miestelis yra įsteigtas nuo senų laikų, kuria¬ 
me yra Rym. Kat. bažnyčia ir kapinės, žydų sinagoga, pašto įstai¬ 
ga, lentpiūvė, dviejų komplektų pradžios mokykla ir policijos 
punktas. Gatvės yra penkios, kurios be pavadinimų, negrįstos 
ii šaligatvių nėra, bendras ilgis 1,5 kilometro. Gyventojų yra 
550, jų skaičiuje 30 žydų. Prekybos įmonių yra 9, jų skaičiuje 
viena vaistinė, viena lentpiūvė, 4 smulkių prekių krautuvės, vie¬ 
na manufaktūros krautuvė, privati degtinės parduotuvė ir Varto¬ 
tojų bendrovė. Dviejų aukštų namų nėra ir esami visi mediniai. 
Lietuvių yra laikomos tik dvi krautuvės — kitos žydų. Šiaip 
miestelis nesiplečia. 

Jūrės stotis įsteigta vokiečių laikais ir 1925 metais Žemės 
Reformos Vald. miestelio praplėtimui paskirta 82 atskiri sklypai 
bendro ploto 40 ha. 1917 kv. metr. sklypai, kurie išdalinti išsi¬ 
mokėtinai 36 metų laikotarpyje įvairiems piliečiams. Kadangi 
sklypų yra gavę daugiausia mažai pasiturintieji asmens, statyba 
eina silpnai ir apstatyta tik apie pusė sklypų skaičiaus. Gatvės 
yra devynios, kurios pavadinimų dar neturi, negrįstos ir šaligat¬ 
vių nėra. 

Gyventojų yra 397 asmens, jų skaičiuje apie 15 žydų. Yra 
dvi lentpiūvės, dviejų komplektų pradžios mokykla, geležinkelio 
stotis, pašto agentūra, miškų urėdija, girininkija, policijos punk¬ 
tas, privati degtinės parduotuvė ir 4 smulkių prekių krautuvės. 
Sklypų savininkai nejudomojo turto mokesčiais dar neapdėti, o 
moka žemės mokestį kaip už žemę III rūšies. 

Pradžios mokyklų valsčiaus ribose yra 11 — su 20 komplek¬ 
tų, būtent: 1) Kazlų miestelio pradžios mokykla 5 komplektų, 
{Steigta 1923 met. vieno komplekto ir palaipsniui augant mieste¬ 
liui mokykla praplėsta iki 5 komplektų. Mokykla yra nuosavose 
patalpose, 2) Kazlų km. pradžios mokykla įsteigta 1909 metais 
vieno komplekto ir dabar randasi Krūvelių km. samdytame bute, 
3) Višakio Rūdos pradžios mokykla įsteigta prieš karą, dabar 
yra 2 komplektų iš kurių vienas komplektas yra valsčiaus savi- 
\aldybės bute, o antras komplektas samdytame bute, 4) Agur- 
kiškės pradžios mokykla dviejų komplektų, įsteigta vokiečių 
okupacijos laikais vieno komplekto gi antras komplektas įsteig- 



Jūros pr. mokykla. 


tas 1929 metais, abu komplektai samdytose patalpose, kurių vie¬ 
nas yra Agurkiškės km., o antras Naudžių km., 5) Jūrės kaime 
pradžios mokykla dviejų komplektų, vienas komplektas įsteig¬ 
tas 1922 metais, Jūrės km., o antras kompl. įsteigtas 1923 metais 
Kazliškių km. Abu komplektai samdytose patalpose, 6) Jūrės 
stoties pradžios mokykla dviejų komplektų, vienas komplektas 
įsteigtas 1931 metais, abu komplektai yra nuosavose patalpose 
pastatytose Apskrities Valdybos 1933 metais, 7) Senažiškės pra¬ 
džios mokykla vieno komplekto, įsteigta 1923 met. kuri yra sam¬ 
dytoje patalpoje, 8) Garankščių pradžios mokykla vieno komp¬ 
lekto, įsteigta 1919 metais ir randasi valsčiaus savivaldybės nuo¬ 
savam name. Garankščių kaime, 9) Ąžuolų Būdos pradžios mo¬ 
kykla dviejų komplektų, vienas komplektas įsteigtas 1923 me- 

tais ir antras komplektas 1925 metais, abu komplektai yra nuo¬ 
savose patalpose pastatytose Apskrities Valdybos 1934 metais, 
10) Armališkių pradžios mokykla vieno komplekto, įsteigta 1922 
metais, randasi Klevinės km. samdytame bute, 11) Gaisrių pra¬ 
džios mokykla vieno komplekto, įsteigta 1909 metais ir randasi 
Skučiškės km. samdytame bute. 

Dvarų valsčiaus ribose nėra ir nebuvo. 

Malūnų valsčiaus ribose yra 9, būtent: Kazlų miestelyje 3: 
brolių Varšavskių su valcais, brol. Goldoftų ir Kvinto paprasti,vi¬ 
si gariniai. Višakio Rūdos miestelyje vienas garinis Gerdzijavskio 
be valcų. Jūrės stotyje vienas be valcų, garinis Sutkaus, Ąžuolų 
Būdos kaime garinis paprastas Kaminsko, Garankščių kaime ga¬ 
rinis paprastas Puodžiukyno, Kazlų km. vandeninis paprastas 
Torklerio ir Kazliškių kaime vandeninis paprastas Cepkausko. 

Vokiečiai okupavo Kazlų valsčių 1915 metais birželio mėn. 
7 dieną, okupacijos laiku buvo vokiečių iš netyčių nušautas Kaz¬ 
liškių kaimo gyventojas senelis 90 metų Balnius ir Valaitiškės 
kaimo gyventojas Kalvaitis Antanas 60 metų įtartas užmušime 
vokiečio. 

Didžiojo Karo laikų yra pasilikę Kazlų miestelyje vokiečių 
ir rusų kapai kur palaidotų skaičius sužinoti nepavyko. Agurkiš- 
kės ir Griešių kaimų laukuose yra palaidota po vieną rusų ka¬ 
reivį, Dambravinos kaimo lauke yra palaidoti keturi rusų karei¬ 
viai ir vienas vokiečų. Prie Kazliškių kaimo miške yra rusų ir 
vokiečių kapai. Jūrės stotyje yra buvusi belaisvių stovykla ir yra 
pasilikę bendri rusų ir vokiečių kapai. Krūvelių kaime laukuose 
yra palaidoti trys rusai ir vienas lietuvis rusų karys. Kazlų 
kaimo laukuose yra palaidotas vienas kazokas. Seno Būdviečio 
kaimo laukuose yra palaidoti trys rusų kareiviai. V^išakio Rūdoje 
yra vokiečių kapai, o Gulioniškės kaime kame buvo belaisvių 
stovykla pasiliko rusų kapai, be to, rusų kapai yra dar Zariškių 
kaime. 

Valsčiaus gyventojų yra dauguma mažažemiai ir mažai pasi¬ 
turinti, todėl vietomis randasi dar dūminių pirkių, kurių yra 
Agurkiškės kaime penkios, Judarūdės kaime viena. Kazliškių kai¬ 
me viena, Jūrės kaime viena. Garankščių kaime dvi, Lodiškės 
kaime viena, Kardokų kaime dvi ir Višakio Rūdos kaime trys. 
Trobesiai daugumoje yra dar šiaudinias stogais ir tik vietomis, 
stogai dengti skiedromis bei kitokia medžiaga. 


— 507 - 


Senukų valsčiaus ribose yra viso šeši žmonės, būtent: Bebru- 
bškės kaime Langelaitis Jonas 101 metų, Kazliškių kaime Ambra- 
sienė Marija 95 metų. Garankščių kaime Muraškienė Marija 96 
metų, Rūdupio kaime Balčiūnaitienė 93 metų, Kirsnakaviznos 
kaime Levinskienė 90 mt. ir Zariškių kaime Dūdonienė Magdė 
92 metų. 

Pavardžių valsčiaus ribose daugiausia pasitaiko: Kazlų, De¬ 
gučių, Naudžių, Gvazdinskų, Plioplių, Paltanavičių, Stankevičių, 
Juronių, Martynaičių, Skirkų, Vyšniauskų, Valaičių, Žemaitai¬ 
čių ir Žilionių. .Visų daugiausia yra Stankevičių. 

Yra viena dervos dirbtuvė Kazlų kaime, kurios gaminiai su¬ 
vartojama vietos rinkoje. Derva gaunama iš kelmų. 

Lietuvos Nepriklausomybės kare yra žuvę: 


1) Jūrės kaimo Valaitis kare su bermontininkais, 

2) Runkių km. Dovydaitis Vincas kovose su lenkais, 

3) Kirsnakaviznos kaimo gyv. Kudirka, 

4) Kazlų km. Budinskas Antanas, 

5) Bebruliškės km. Ruočkus Saliamonas, 

6) Valaitiškės kaimo Žebrauskas Jonas, 

7 Višakio Rūdos miest. Šlapikas Juozas yra dingęs 
be žinios. 


Liet. Karo invalidas Naujokas Justinas gyvena Kardokų km. 

Savivaldybės veikimas nuo 1918 metų nušviesti nėra galimy¬ 
bės, nes Kazlų valsčius kaip anksčiau minėta įsteigtas tik 1931 
metais sausio mėnesio 1 dienų, kurio pirmuoju Viršaičiu buvo 
paskirtas buvęs Višakio Rūdos valsčiaus viršaitis Palukaitis Juo¬ 
zas ir Sekretoriumi buv. Antanavo valsč. sekretorius Tabaras 
Ksaveras, pastarasis po mėnesio t. y. vasario 1 dieną buvo nukel¬ 
tas į Veiverių valsč., o iš ten atkeltas Vaicekauskas Jonas, kuris 
ir dabar tebėra šio valsčiaus sekretoriumi, o valsčiaus Viršaičiu 
1934 metų gruodžio mėn. 15 dieną paskirtas Kriščiūnas Juozas. 

Šio valsčiaus gyvenimo laiku švietimo srity yra prie Kazlų 
miestelio pradžios mokyklos įsteigti du nauji mokyklos kom¬ 
plektai. 

Valsčiaus savivaldybės 1933 metais įsigytas Kazlų miestely 
žemės sklypas, ant kurio pastatytas areštui namas ir ant to paties 
sklvpo nupirktas raštinei medinis namas, kuris dabar yra remon- 

tuojamas ir pritaikomas raštinės reikalams. Aptvarkytos mieste¬ 
lio aikštės ir gatvės. Ištiesintas I rūšies vieškelis Kazlų Rūda — 
Ąžuolų Būda, pastatyta naujų tiltų: medinių 12 ir cementinių 
vamzdžių 77 tiltai ir pradėta tiesinti II rūšies vieškeliai Kazlų 
Rūda — Jūrės stotis ir Kazlų miestelis — Kazlų kaimas. 


PRANAS DOVYDAITIS. 

Gimęs 1886 m. gruodžio m. 2 d. Runkių sodžiuj, buv. Vei¬ 
verių, dabar Višakio Rūdos valsčiuj; Kiek pramokęs namie, pas¬ 
kui vaikščiojo į Višakio Rūdos pradžios mokyklą, o 1903 m. ru¬ 
deny įstojo į pavyzdinės prie Veiverių mokytojų seminarijos mo¬ 
kyklos 5-jį skyrių, kurį išėjęs dar pusantrų metų mokėsi pačioj 
seminarijoj. Del streiko 1905 m. pabaigoj su kitais streikavusiais 
mokiniais pašalintas iš seminarijos. 1906 m. rudeny, beveik vi¬ 
siems į seminariją sugrįžus, jis į ją nebegrįžo, nes, viena, nenorėjo 
nusilenkt senam, seminarijoj pasilikusiam režimui, o antra, nuo 
pat pradžios, nesitenkindamas seminarija, vis galvojo apie aukš¬ 
tesnio mokslo įgijimą. 

Pasimetęs su seminarija, mokė savo gimtosios apylinkės gy¬ 
ventojų vaikus lietuviškai pradžios mokslo dalykų, viešai bei 
slaptai, ir drauge galvojo brandos atestatą įsigyt. 1908 m. pava¬ 
sary Marijampolės gimnazijoj eksternu išlaikęs viso gimnazijos 
kurso egzaminus, tais pat metais stojo į Maskvos universiteto tei¬ 
sių fakultetą. Čia, prisigriebęs prie bibliotekų, be savojo fakul¬ 
teto dalykų, kurių tik nedaugelis buvo jo skonį atatikę, kibo stu¬ 
dijuoti istoriją, filosofiją, religijos mokslą ir gamtotyrą, ypač toj 
srity, kur ji susiduria su filosofijos ir religijos klausimais. Ne¬ 
leistas pabaigt teisų fakulteto ankčiau nutatyto laiko, bei eit vienu 
laiku du fakultetu — teisių ir istorijos filologijos, — į šį fakultetą 
lankėsi nors laisvuoju klausytoju (be teisės laikyt iš jų egzami¬ 
nus). Pasinaudodamas apystova, jog universiteto skiriamieji 
konkursiniai studentų kūriniai turi būti įduodami su autorių pa¬ 
rašais užlipintuos vokuos, o ne pačiuose kūriniuose, jisai, tarsi 
pilnateisis istorijos filologijos fakulteto studentas, parašęs įteikė 
įst. fil. fakulteto valdybai darbą: „Gryną moralės mokslo kritiką“, 
kurią temą įst. fil. fakultetas buvo paskyręs filosofijos sekciją 
baigiantiems studentams medaliams gaut. Šiam jo darbui įst. 
fil. fakultetas 1910 m. pripažino sidabro medalį. 

i.eidžiamuoju greičiausiu laiku, 1912 m. pavasarį, atsikabi¬ 
nęs iiuo teisių fakulteto baigdamas jį pirmojo laispnio diplomu, 
tų pat metų rudenį išlaikęs reikiamą graikų kalbos egzaminą, 
oficialiai įsirašė istorijos filologijos fakulteto pilnateisių studentų. 
Tačiau oficialiai baigt įst. fl. Turėdamas perspektyvą tuo darbu 
per metus kitus užsidirbt pinigų žmoniškesniam gyvenimui moks¬ 
lą einant (o jau turėjo ir savo šeimelės pradų), sutiko. Tad 1913 
m. rudenį, paprašęs laikinai atleist jį iš universiteto, atsikėlė į 
Vilnių ir paėmė redaguot „Viltį“, kuri paskui nuo 1913. XII. 1. 
virto dienraščiu, „Viltyje“ užklupo jį ir Didysis karas. Paskuti¬ 
nis „Vilties dienraščio numeris išėjo vokiečiams užėmus Vilnių 
1915 m. rudenyje. Toliau „Viltis“ eit nebegalėjo. Tad 1915 m. 
pabaigoj atsikėlė į Kauną ir paėmė čia vest „Saulės“ draugijos 
vardu įsikūrusią gimnaziją. Tą darbą dirbo per visą Vokiečių 
okupacijos ir Lietuvos valstybės kūrimosi laiką. 1920 m. rudeny 
Kauno „Saulės gimnazijos vietoj įsikūrus valstybinei gimnazijai, 
paskirtas ir jos direktorium, kuo tebėra ir lig šiol. 

Vilniaus Konferencijos 1917 m. rudenį išrinktas Lietuvos 
Tarybos nariu, o 1919 m. kovo mėn., atsistatydinus 2-jam Minis- 
terių kabinetui, buvo pakviestas sudaryt naują Ministerių Kabi¬ 
netą. 

Rašinėt į laikraščius pradėjo, kaip tik leista buvo lietuvių 
spauda. Iš Veiverių rašė į ,,Vilniaus Žinias“ korespondencijų, 
studentams rašinėjo „Draugijoj , ,,Aušrinėj“, ,,Ateity“, ,jVilty“ 
ir „Šaltinyje“ gamtos, filosofijos, religijos ir visuomenės klausi¬ 
mais straipsnių, kurių paskui kai kurie išėjo ir atskiromis kny¬ 
gelėmis. Leisdamas „Viltį , mokslo ir filosofijos dalykų rašė 
savo įsikurtame „Vilties Priede *. Įsidirbęs į mokytojavimo dar¬ 
bą Kaune, nuo 1918 m. pradžios leidžia „Lietuvos Mokyklą“ — 
mokymo ir auklėjimo dalykams laikraštį ir rašo vadovėlių gimna¬ 
zijai. I savo vedamos gimnazijos kursą, be kitų dalykų, įterpęs 
keletą naujų gamtotyros dalykų, iš dalies tų dalykų vadovėliams 
atstot, iš dalies šiaip gamtotyros darbui Lietuvoj pastūmėt, pra¬ 
dėjo leist gamtos, geografijos ir kaimynių mokslų žurnalą — 
„Kosmos“ (nuo 1920 X). 1920 m. pradžioj įsikūrus Kauno Aukš¬ 
tesniems kursams, skaito juose filosofijos istoriją. Ta proga visai 
prisiartino prie, jau nuo pirmiau turėto, plano pradėt leist filoso¬ 
fijos žurnalą. Nepamiršdamas, taip tarus, ir savo pirmosios jau¬ 
nystės meilės, jau iškeltų „Biblijos ir Babelio“ ir „Kristaus pro¬ 
blemos“ klausimų, dabar eina vis arčiau prie konkretingo plano 

artimiausioj ateity imsis rašyt religijos istorijos ir agrografijos 
darbų. 

Garbinga mirtis kovos lauke (1910. X. 19) jo brolio Vinco, 
Kauno gimnazijos moksleivio, dėliai garbingo, kilnaus, doro ir 
narsaus jaunuolio, savanorio gynusio tėvynę nuo lenkų užpuo¬ 
likų, padarė tai, kad vėl tampriau susirišo su besimokančiu jauni¬ 
mu žadint ir stiprint jame krikščionių idealizmui, kurį darbą yra 
pradėjęs dirbt jau prieš 10 metų. Pr. Dovydaitis yra Vyt. Did. 
universiteto profesorius. 


JUOZAS DAMIJONAITIS. 

Juozas Damijonaitis gimė 1871 m. rugpiūčio 15 d. Beržiniš- 
kės kaime, Višakio Rūdos par., Marijampolės apskr. Išėjęs Viša¬ 
kio Rūdos pradžios mokyklą, J. Damijonaitis 1887 m. įstojo į 
Veiverių mokytojų seminariją, kurią baigė 1890 m. birželio mėn. 
ir tais pačiais metais gavo pradžios mokytojo vietą Petrakavo gu¬ 
bernijoj (Lenkijoj). Didžiojo karo metu (1914) jis apsigyveno 
Vilniuje ir tų pat metų rugpiūčio mėn. nusikėlė į Homelio miestą, 
o 1915 m. rudenį į Voronežo miestą, kur dirbo Lietuvių Draugi¬ 
joje nukentėjusiems dėl karo šelpti komitete ir evakuotoj Vilka¬ 
viškio vyrų gimnazijoje dėstė lietuvių kalbą. 1918 m. birželio 
mėnesio gale grįžo į Lietuvą ir buvusios tuomet vokiečių oku¬ 
pacinės valdžios buvo paskirtas pradžios mokyklos mokytoju vie¬ 
noje Kauno miesto mokyklų. Susidarius pirmajam Lietuvos Mi- 
risterių Kabinetui, J. Damijonaičiui buvo pavesta eiti Švietimo 
Ministerijos įgaliotinio pareigas Kauno mieste ir apskrityje. 1919 
m. sausio 3 d. J. Damijonaitis buvo paskirtas Kauno miesto ir 
apskrities instruktoriumi. Nuo 1919 m. rugsėjo 1 d. Kauno aps¬ 
krities pradžios mokyklos buvo atskirtos nuo Kauno miesto, ir 
J. Damijonaičiui teko turėti savo žinioje ir tvarkyti tiktai Kauno 
miesto ir priemiesčių mokyklas. Kai instruktorių institutas buvo 
pakeistas inspektorių institutu, velionis nuo 1923 m. sausio 7 d. 
buvo paskirtas Kauno miesto pradžios mokyklų inspektorium. 

J. Damijonaitis aktingai dalyvavo įvairiose draugijose bei 
šiaip organizaciniame darbe. 1917 metais Voroneže jis drauge su 
kitais lietuviais veikėjais aktingai dalyvavo organizavime kursų 
lietuviams mokytojams, sušauktiems iš visų Rusijos kraštų. Pa¬ 
sibaigus tiems kursams, dalyvaudamas mokytojų susirinkime, jis 

remia iškeltą projektą organizuoti Voroneže lietuvių mokytojų 
institutą, kuris nuo 1917 m. rudens pradėjo veikti. 

Pirmaisias nepriklausomos Lietuvos kūrimosi metais J. Da¬ 
mijonaičiui teko daugiausia pasidarbuoti Kauno miesto pradžios 



A. a. Juozas Damijonaitis. 

mokyklas organizuojant. Paėmęs iš vokiečių okupacinės valdžios 
Kauno mieste ir priemiesčiuose 6 lietuviškas mokyklas, 5 žydiš¬ 
kas. 8 lenkiškas, 3 vokiškas, ir 1 rusišką su 44 mokytojais ir 1581 
mokiniu, velionis pamatė, kad laikinoji Lietuvos sostinė nepakan- 

karnai yra aprūpinta pradžios mokyklomis, todėl dėjo visas jėgas 
gauti miesto savivaldybės sutikimą nesigailėti lėšų naujoms mo¬ 
kykloms steigti ir esamas rūpinti tinkamais butais, baldais, moks¬ 
lo priemonėmis. Įeidamas į Kauno miesto savivaldybės švietimo 
komisiją, ar kaip jos pirmininkas ar narys, jisai nepraleido nė vie¬ 
nos progos kelti mokyklų reikalus ir statyti juos pirmoj eilėj. Per 
šešerius jo darbo metus mokyklų skaičius padidėjo Kaune 122%. 
1926 m. sausio 1 d. Kaune ir jo priemiesčiuose veikė 51 pradžios 
mokykla su 132 komplektais. 

J. Damijonaitis yra labai išgarsėjęs savo vadovėliais, kurių 
pagamino gana daug. 

1) 1906 m. išėjo iš spaudos jo pirmas vadovėlis „ABC“ — 
Rašymo ir skaitymo pradžiamokslis; 2) 1908 m. išėjo „Trumpa 
lietuvių kalbos gramatika“; 3) 1909 m. — „Aritmetikos vado¬ 

vėlis“; 4) Lietuvių kalbos gramatika 1937 m. išleista jau septinta 


laida. 


„Dirvos“ B-vės išleista iki 1936 m. pabaigos: 1) „Aritmeti¬ 
kos uždavinynas“ I dalis, 8 laidos; 2) „Aritmetikos uždavinynas“ 
II dalis, 8 laidos; 3) „Aritmetikos uždavinynas“ III dalis, 9 lai¬ 
dos; 4) „Aritmetikos uždavinynas“ IV dalis, 7 laidos; 5) „Krašto 
mokslo skaitymų rinkinys“; 6) „Vaikų darželis“ (skaitymai ant¬ 
riems mokslo metams. 

Juozas Damijonaitis mirė 1926 m. gruodžio mėn. 6 d., pa¬ 
laidotas Kauno kapinėse. 







